
VIHMAST MÄRJAD TÄNAVAD 


iimon tõmbas raske ukse enda järel kinni, käändus 
trepile, süütas paberossi. Ta oli tusane, kuigi ta oleks 
pidanud tõepoolest . rõõmustama: juba hommikul 
tööle tulles oli härra Marandi talle teatanud, et panga 
nõukogu oli oma eileõhtusel koosolekul tema kohta 
soodsa otsuse teinud. Ta mõtles pikkamisi ja laisalt, et 
nõnda on siis tänagi sadama hakanud ja et kindlasti 
läheb ilm ka peale selle äikesehoo möödumist veelgi kuu- 
memaks. Kohe sellejärel mõtles ta edasi, et Toome järsa- 
kud ja kesksuvist linna ümbritsevad põllud hakkavad 
juba luituma ja et siitpeale hakkab sügis kiiresti lähe- 
nema. Rasked kiviseinad tast pahemal ja paremal laota- 
sid sügavat vaikust ning tundusid väga jahedatena, nagu 
sisaldaksid nad ikka veel ammumöödunud talve karmust. 
Ta jõudis varsti alla. Trepikoridoris seisis kümmekond 
inimest, keda takistas vihm teed jätkamast — äsja õhtule 
saanud kaasametnikud energilised mehed kindlustus- 
seltsi büroost, paar tüdrukut notar Laanesalu juurest. 
Kaks jõudeilmelist noort naist, nõjatudes vastu helekol- 
last käsipuud, vaatasid teda läbi kübarakestele kinnitatud 

looride; salk gümnasiste sulges vaid noortele omase julge 
häbematusega = sissekäigu-ukse, lennutades aeg-ajalt 
teravmeelseid märkusi nende kohta, kellel polnud aega 
varjule pugeda. 

Siimon otsustas samuti oodata. Tõmbudes mõne astme 
võrra tagasi kõrgemale, toetas ta käed kepikonksule ja 
kepiotsa jalaninale. Väsinud aju lõi pildikesi paari vii- 
mase päeva sündmustest: austav ettepanek juhatuse 
poolt, õnnesoovid ettevaatlikkudelt kolleegidelt, kelle 
käitumisse sigines juba tublisti meeldida-püüdmist, oma- 
enda isiklikud hädad, millest polnud õnneks kellelgi veel 
aimu. Ja selle asemel, et tolle nii tõsise edu üle rõõmus- 
tada, tundis ta praegu hinges vaid suruvat hirmu uute 
kannatuste ja uute vaevade ees, kanget tarvet pikale- 
pikale puhkusele heita, puhkusele, mis muudaks ta elu 
jälle endiselt muretuks. 

Siimon ohkas, pomises midagi ja vaatas kohkunuit 
ringi, endamisi kujutledes, nagu oleksid kõik teised kori- 
doris seisjad teda äkki vaadanud. Siiski — taevas olgu 
tänatud — see polnud nõnda: keegi polnud teda kuulnud! 
Ning kepikonksu käevangu asetanud, teeskles ta nüüd 
haigutamist ja läks pikkamisi astudes üsna gümnasis- 
E seljataha, et üle nende peade välja tänavale vaa- 

ata. 

Sadu oli kestnud juba ligi pool tundi ja siin-seal kivide 
vahel läikisid lombikesed. Rentslitesse kogunenud vesi 
jooksis rõõmsa sulinaga jõe poole, keerutades paberi- 
tükikesi ja hõljutades tühja sigaretikarpi. Soe maapind 
auras. Taksiautode mustad katused läikisid nagu suurte 
sitikate seljad. Üks mootorrattur kihutas põrinal läbi 
tihedate vihmaniitide, turi vimmas, tüdruk tagaistmel. Ja 
üks koolipoiss ütles naerdes: «Hei, vaadake valuvankrit!» 
Ja kõik teisedki koolipoisid naersid ning hüüdsid: «Hei, 
vaadake valuvankrit!» Ja keegi paks mees kindlustus- 
seltsi büroost muigas, pilgutas naabri poole silma ning 
pomises: «Valuvankrit!» — «Hihihii, kuula ometi — 
va-lu-vankrit!» sosistas too jõudenaine, kes seisis üsna 
Siimoni selja taga. Ja kellelgi kukkus mingi pakike 
põrandale. Ja veel keegi hakkas mööda kõva, paekivist 
treppi alla tulema, lähemale, aina lähemale, pikkamisi ja 
mõtlikult, nagu plaanitsedes midagi väga kavalat. 

Kõigi nende juhuslike muljete keerises viibides tundis 
Siimon end äkki väga uniseks muutuvat ja see ootama- 
tult saabunud uneraugus tegi ta meeleolu veelgi raske- 
maks. Peale kõige muu seisis tal tüütavalt meeles, et es- 
maspäeval algavad ta puhkenädalad; et ta peab tuna- 
homme lõuna paiku bakterioloogia instituuti helistama 
või koguni sinna sisse astuma; et oodatud vastusest ole- 
neb kogu tema elu ja tulevik; et ebasoodsa otsuse puhul 
ei maksa tal vist üldse enam püüda või nabelda; et um- 
bes tunni aja pärast tuleb tal osa võtta jälle ühest koos- 
olekust, kuigi ta ei tunne küsimuste vastu, mida seal aru- 
tada tahetakse, pisimatki isiklikku huvi — mingisuguse 
sünnipäeva-albumi vastu, mida keegi niikuinii lugeda ei 
viitsi. Veidi aega mõtles ta peaaegu sosinal: «Täna on 
laupäev... täna on laupäev...» Ja varsti veelgi suurema 
tüdimusega: «Lui kah oma homse aiapeoga! Puududa 
sealt ei kõlba, aga... minna pole ka isu!» 

Ja äkki hakkas ta nende vägivaldsete muljete ja mõ- 
tete sunnil kõigi vastu tigedat vimma = kiskuma. 
Pagan võtaks — kas see pole siis tülgastav ja eemale- 
tõukav — seista siin ja kulutada jumalamuidu oma kal- 
list aega! Vana krohv lõhnas kuivalt-lubjaselt, jalgade 
all lõhnas tolm ja pori, ümberringi lõhnasid inimesed 
oma higistavate ihudega. Ja ta selja taga lõhnasid kaks 
looritatud naist, lõbujanused ja vastikult elurõõmsad: 
«Sina seal — väata meid pisut terasemalt!» Gümnasistid 
tõstsid kuuekraed üles, näitlesid mehist kartmatust ja 
väljusid üksteise kannul, ehkki läbi paksu ukseklaasi 
võis näha koguni selgesti, et vihm polnud harvemaks jää- 
nud, pigem ehk tiheneski veel. 

Ja juhuslikud, kuidagi ümmargustena näivad vestlus- 
katked, mis siit-sealt kostsid, hakkasid Siimonit nüüd 
omaltki poolt piinama. Üks väike hall mehike rääkis oma 
kaaslasega. Ta ütles: 

«Noh, lori — alustagu ametlikku sõda see või teine 
riik, aga kui Saksamaa ja Nõukogude Vene kaasa löövad, 
oleme meiegi vahel.» 

Ja see kaaslane vastas naerdes: 

«Sa oled pessimist, kes vahib: läbi tahmaste prillide. 
Me asume ometi igasugustest strateegilistest teedest 
hoopis kõrval.» 


«Lapsik jutt! Me ei asu mitte kuskil kõrval!» ütles 
väike hall mehike. 

«Asume, asume — vaata ainult kaarti!» vaidles teine. 

Ja pisut kaugemal arutas keegi: 

«See on üldse huvitav, kuidas issand jumal on tänavu 
oma päevakesed seadnud: vihma sajab harva, aga selle- 
eest ka hästi tugevate hoogudega! Nagu tänagi — voo- 
lab nagu kraanist.» 

«Tuleb tõesti vägevalt,» ümatati ükskõikselt. 

Ja samal hetkel pistis keegi Siimonile käe kaenla alla, 
naeris heledasti ja hüüdis tahtlikult valjuks paisutatud 
häälega: 

«Ohoo, tere päevast, härra direktor!» 

See oli Joosep Soodla, noor vandeadvokaat. Siimon 
pöördus tusaselt ja nad seisid nüüd vastamisi. Väike paks 
asjamees muigas kogu oma ümmarguse näoga nagu vase- 
karva täiskuu. Ta õlad vappusid pehmelt ja nina nuusates 
pani ta lõbusasti vastu kajama kogu suure trepikoridori. 
Ta terashallid, veidi pungituvad silmad vilkusid tänagi 
pealetikkuvas sõbralikkuses, mis tundus korraga libe- 
dana. Ja Siimon surus hambad üha kasvava vaenu pärast 
vastamisi, kui lärmakas advokaat talle jälle tubli hoobi 
abaluude vahele andis ning käratsedes hüüdis: 

«Vana, pagana pihta — mis sa siin konutad? Kas sul 
pole siis ikka veel oma isiklikku autot? Imestamisväärne, 
imestamisväärne! Mina sinu asemel kõnniksin muudkui 
meie ühise sõbra härra Tiituse manu sisse ja valiksin 
endale niisuguse limusiini, et terve linn istukile kukub. 
Otsekohene olles ja tõele au andes pead sa igatahes tun- 
nistama: säärased tõusuvõimalused avanevad üpriski 
vähestele! Näed sa nüüd, mis tähendab nobe läbikäimine 
meie majandusliku eliidiga ja oodatav sugulus vara- 
kate isandatega, kes... Jajah, härra direktor, jajah, 
jajah!» 

«Vabanda väga — ma pole sulle veel mingisugune 
direktor,» pomises Siimon. 

Kuskil kihistati ja hakati kohe nobedasti midagi jutus- 
tama. 

Advokaat Soodla väärutas pead ja ütles: 

«Ära nüüd vigurda, palun! Ära vigurda, vana!» 

Siimoni huuled hakkasid viha pärast värisema, kuid ta 

hoidis end tagasi ega vastanud midagi. Ta tõukas oma- 
korda raske tammepuust ukse lahti, libistas enda välja 
ja hakkas kärmete sammudega otse raekoja poole 
minema. Ent selle asemel, et edasi vihmavarju jääda, tuli 
tüütav isand samuti tänavale, astus ta kõrvale ja nägi 
usinasti vaeva, et oma lühikestel jalgadel võimalikult 
kiiremini edasi saada. Siimon kuulis ta lõõtsutavat hin- 
gamist — katkendlikku puhkimist, mis meenutas kuidagi 
groteskselt imeväikest, edasi-tagasi manööverdavat vedu- 
rit. Kõikjalt uksetühemetest vaadati neid; tuttavad viipa- 
sid neile tervitusi: tulundustegelane Fritz Tuudeberg, 
trükitööstur härra Maasik, kenamees Lepamaim, profes- 
sor Olaf Pool, see kuulus ning lõbus teadlane; naerata- 
vatelt nägudelt, mis libisesid selja taha, võis lugeda 
samuti seda paari päeva jooksul levida jõudnud uudist, 
mis tekitas paljudeski varjatud kadetsemisvajadust: «Nii, 
nii — sinakene tegid siis hea partii ja sammud nüüd vaese 
vigase tüdruku käevangus aina kindlamaks muutuvat tõu- 
suteed!» Ja tas tekkis korraga kujutlus, nagu saadaks 
too pallina veerev irvhammas tema küünarnuki kõrval 
iga ta sammu paljuütlevate grimassidega, mida kõik 
pidid kindlasti nägema ning tähele panema. 

Siimon katsus kurku pigistavaid vihahooge tarbetu- 
tesse liigutustesse hajutada: kübarakohendamisse, kepi- 
viibutamisse, askeldamisse mantlihõlma kallal. Ent ka 
see ei aidanud — varsti tajus ta endas lausa tapmislusti. 
Ja ta võppus nagu tõukest, kui madalajalgne mees ta 
kõrval taas rääkima hakkas, sel korral aga väga aland- 
liku häälega ja nagu häbelikult andestust paludes: 

«Kuule, vennas, mulle paistab, et sa mu peale pahaseks 
said... Ma ütlesin vist midagi sobimatut? Aga ära 
mõista mind hukka, noh, sa ju tead isegi, et ma ei teinud 
seda meelega. Sõnad nagu tõukavad üksteist ja vae- 
valt sa paned ise tähelegi, kui mõni neist on juba enne- 
aegu välja lipsanud. Sa andestad mulle, eks ju, sõber? 
Andestad, eks?» 

Siimon kortsutas kulmu ja vastas tigedalt: 

«Palun — jäta veiderdamine!» 

«Armas aeg — sa oled ju tõesti mu peale pahane!» 
hüüdis advokaat Soodla. «Ja mina veiderdavat! Eksitus, 
härra direktor! Mu häda seisab ainuüksi selles, et mu keel 

on juba kord niisuguseks teravaks loodud... ka siis, kui 
ma tahan ainult naljatada...» 

«Niisugused naljatamised hoia, palun, endale!» ütles 
Siimon. Ja just siis, kui ta seda ütles, läkski tal ometi 
viimaks korda end taltsutada. Nihutades kaabu hästi 
otsaesisele, katsus ta pilkavalt muiata ja jätkas: «Sa 
kipud ennast pidama jumal teab missuguseks vaimukuse- 
hunnikuks ... Aga ära pane pahaks — seda sa ju ei ole. 
Ja oleks veel, millest lobiseda! Asjast, millest ruttavad 
täna kõnelema kui mitte kõik mu tuttavad, siis vähemalt 
üheksakümmend protsenti neist, kaasa arvatud isegi 
naised. Hahahaa! Mõtle hästi järele ja siis sa taipad ka 
ise, et su vaimukused pole üldse vaimukused, vaid saja 
suu poolt äraleierdatud tõed, mis ei maksa enam 
krossigi.» 

«Noo!» venitas advokaat Soodla ja hakkas jälle kor- 
raga naeru kihistama. 

Siimon pühkis otsaesist, kuna ta pidi endale tahes- 
tahtmata tunnistama, et ta hävitada-sooviv sõnavõtt jäi 
tõepoolest üsnagi nigelaks. Sellest asjaolust veelgi pahu- 
ramaks muutudes võrdles ta endaga kaasa kõndivat mehi- 
kest liiga suureks paisunud murumunaga, mis kipub juba 
pinnalt pakatama; ta hakkas käima nüüd nii kiiresti, et 
see mingisugust plaani hauduv veidrik pidi jooksu traa- 
vima, kui ta ei tahtnud temast maha jääda. Ja väikese 
advokaadi libedad ülistussõnad ulatusid Siimoni kõrvu 
veel nagu kustki kaugelt, monotoonne võrin, mille kuu- 
lamine ei takistanud teda enam mõtlemast hoopis muu- 
dele asjadele. 

«Kui ma su õnnest hiljuti teada sain, olin ma valmis 
su juurde sisse murdma otse südaööl, et sinu kätt suruda 
ja sulle patsi lüüa. Oojah, see on asi, mille üle sa võid 
sula rõõmu tunda! Vaevalt kolmekümne viie aastane ja 
juba — asjaajaja-direktor, kelle heasoovlikkusest olene- 
vad isegi vana Kaarma taolised haid. Ma olen sinust 
pisut vanem, aga ei saa sulle näolegi, olgu küll, et ka 
mina olen elanud... tillukese õnnetähe paistel. Jajah, 
eks ole, sa ju tead muidugi: mul on juba oma taluke ja 
tuleval kevadel hakkan ma maja ehitama. Mitte just 
suurt, aga... siiski, siiskil Usu mind, vennas, — oma 
agaruse ja hoolikusega tõused sa veelgi kõrgemale. Käid 

oma senise šefi, meie armsa Lui Marandi kannul ja lähed 
temast soodsal juhul möödagi. Ja ühel heal päeval tea- 
tab meie vaikiv ajakirjandus, et «nii-ja-niisugusel valit- 
suse koosolekul on...» Või mis ma nüüd räägin?! Mis — 
«valitsuse koosolekul»? Et «arvestades mõningate asja- 
oludega on härra peaminister otsustanud kutsuda härra 
Siimon Laasi...» Või mis ma siin jällegi räägin?! Ühe- 
sõnaga: «Lugejatele teadaolevate komplikatsioonide likvi- 
deerimiseks on härra president otsustanud rahaministri 
portfelli anda meie tuntuimale pangadirektorile härra 
Siimon Laasile.» Klambrites: «Endise teedeministri ja 
nimeka rahvustegelase insener Ralf Koorese väimehele.» 
Väljaspool klambreid: «Kuna Siimon Laasi leidlikkus ja 
terav analüüsi- ning sünteesivõime on juba varemgi kor- 
duvalt kasuks tulnud meie üldisele rahvamajandusele.» 
Jajah, usu, vanasaks — ma ei imestaks põrmugi, kui 
midagi säärast sünniks juba mõne lühikese aasta 
pärast — pane tähele.» 

Siimon ei vastanud jälle. Hambaid ikka risti hoides 
käändus ta mööda tühja peatänavat pahemale, käis ikka 
väga kiiresti, vehkis jalutuskepiga, mille tömp ots paiskas 
õhku suuri poripritsmeid. Vihmasadu jäi pisut vähemaks, 
kuid muutus seda jämedamaks. Tuul hakkas tõusma. Om- 
nibussid, sõitjaid täis kiilutud ja puised-rasked, kihutasid 
mööda märga sillutist üles jaama poole ja sealt tagasi. 
Ikka mustendasid kõikjal väravatühemetes tihedasti 
kokkukobardunud inimestesalgad, kes jälgisid neid aja- 
viiteks. Ja viimaks tajus Siimon ka ise nii enda kui oma 
tüütava kaaslase sügavat naeruväärsust: vihmaveest ras- 
kete kübarate ja mantlitega meestepaar, üks pikakasvu- 
line ja vihaselt vimma tõmbunud kuri lind, teine aga ma- 
dal ja pehme nagu liiga ruttu täis kasvanud sõnnikuseen. 

Akki küsis advokaat Soodla salapärase sosinaga: 

«Ja millal on pulmad, kui tohib huvi tunda?» 

Siimon võppus, kohendas jälle kaabut ja peatus nii jär- 
sult, et väike advokaat tast paari sammu võrra ette vee- 
res. Kui see jälle tagasi ta juurde tuli, küsis ta omakorda: 

«Millal on...? Mis?» 

«Pulmad,» kordas advokaat Soodla. 

Siimon surus sõrmed ümber kepikonksu ja mõtles sise- 
miselt lõdisedes, et nüüd arvatavasti virutabki ta selle 


13 


hoobi, mida ta oli juba mitmel korral kavatsenud. Kuid 
selle asemel puhkes ta vaid tigedalt naerma. 

«Noh, noh, noh, mis sa nüüd hirnud, ah?» pomises 
härra Soodla. 

Ning Siimon kummardus üsna ta paksu pea kohale ja 
vastas samuti sosinal: 

«Kes teab, kes teab!» 

Väike õigusteadlane niisutas keeleotsaga huuli, muutus 
uudishimu pärast lausa punaseks. Ta pikkade, ebaloomu- 
likult käharate salkudena üle kukla ja meelekohtade rip- 
nevad mustad muusikamehe-juuksed olid vastu nahka 
kleepunud ja andsid talle priske koera ilme. Ning pistes 
jälle käe Siimoni kaenla alla, pomises ta kavaldava usku- 
matusega, püüdes nagu ikka hästi kiiresti sihile jõuda: 

«Kuidas — kes teab?» 

«Nojah, maailmas võib ju juhtuda mitut sorti asju. 
Praegu me pole igatahes veel altari ees seisnud, ja see 
on ainus kindel tõsiasi,» ütles Siimon. 

«Mis? Mis juttu sa ajad?» hüüdis advokaat Soodla. 
«Lollus, ära mind rumalaks tee! Ja üldse: niisugused tot- 
rad naljad jäta kus kurat. Esiteks pole sa ometi nii loll, 
et sa hea võimaluse mööda lased — on ju kahtlemata 
väga tore tunne, kui sa tead, et su äiapapa on veerand 
sinu enda leivaisast — ja teiseks... igal asjal on oma 
moraalsed piirid. Sa ei tohi ju unustada ka preili Koorese 
seisukorda, Mõnele tervele ei tähendaks see midagi, te- 
male aga, jaa, temale aga... oh, mis me sellest räägime!» 

Siimon kortsutas kulmu, tundis end väga ebamugavalt, 
katsus uut paberossi süüdata. Nad seisid parajasti avara 
klaasvitriini ees, mille tagant paistis talle silma pikk rida 
pakse võõrkeelseid köiteid, ja ilma et ta oleks ühegi 
vastu neist erilist huvi tundnud, hakkas ta hoolikalt raa- 
matute nimesid veerima: «Knaur's Konversationslexi- 
kon», «Handbuch der Unfallerkrankungen», «Lehrbuch 
der Psychiatrie», «Salambo, ein Roman aus dem alten 
Karthago». Kõik see, mis teda ümbritses, tundus äkki 
jälle hirmus rumalana ja hirmus tähtsusetuna: tilluke 
lihav advokaat oma kadestava ning teeskleva uudis- 
himuga, tänavaid ujutav vihm, ehitusmaterjaliga koorma- 
tud veoautod, varjulepugenud inimesed kaupluste trep- 
pidel, sügavates väravatühemetes, hoonete esikülgedest 

väljapuhetunud rõdude all. Tuul paisus kord-korralt val- 
jemaks, kihutas tast mööda, puhus talle soojana ja lee- 
bena otse näkku, kiskus ta märjad mantlihõlmad tagasi 
ja lehvitas neid nagu purjenurki. Ja uuesti minema haka- 
tes tajus ta nüüd viimaste päevade morni surmahirmu 
kõrval korraga veel midagi muudki: alistumisvajadust, 
mis ei lasknud teda täna ei eriliselt vihastada ega erili- 
selt tigetsedagi. 

Barclay platsi kohale jõudnud, tegi Siimon veel kord 
katset paberossi süüdata. Kuid ta raiskas vaid hulga 
tikke, ei saavutanud aga ikka tagajärgi. Advokaat Soodla 
vatras aina ühesuguse hooga, tegi kavalaid kõrvalehüp- 
peid, esitas küsimusi, ei saanud vastust. Kuna ta oli loot- 
nud nähtavasti hoopis rohkemat, muutus ta pikkamisi 
tusaseks. Kuid ometi ei tahtnud ta ikka veel Siimonist 
maha jääda ja rühkis sellega nobedasti kaasa, uskudes 
oma osavusse, mis polnud teda veel kunagi hätta jätnud. 

Kaubahoovist möödumisel tervitas advokaat Soodla 
kedagi varjulepugenutest erilise aupaklikkusega, tehes 
oma vesihalli kõvakübaraga nii suure kaare, et ta käe- 
selg peaaegu kintsu puudutas. Siimon, kergitades üks- 
kõikselt kaabut, vaatas aga siiski tavalisest veidi terase- 
malt. Ta tundis teretatavas ära preili Ebba Tamme, 
noore lastearsti, keda ta oli kohanud hiljuti kuskil tutta- 
vas perekonnas, ehkki ta ei mäletanud enam, kus nimelt. 
Ja haaratud samal hetkel kindlast kavatsusest end soovi- 
matust kaaslasest ometi viimaks lahti raputada, sellest 
nõtkelt kleepuvast mehikesest, kes valmistus jälle mingi- 
suguse küsimuse esitamisele, peatus ta ja ütles: 

«Andesta, palun. Mul on preili Tammele ta tuttavate 
poolt edasi anda midagi väga olulist. Päris hea, et teda 
kohtasin.» 

«Ole lahke, ole lahke! Ma isegi vahetaksin selle juma- 
liku inimesega paar lausekest!» hüüdis advokaat Soodla 
ja oligi temaga jälle kaasa minemas. 

Kuid Siimon patsutas talle naerdes õlale ja ütles: 

«Oota mind pisut aega siin. Ma tulen kohe tagasi.» 

Ja jätnud tüütu mehe vitriini asetatud hiiglasuurt 
kalossi vahtima, lähenes ta muudest varjuotsinutest 
veidi kaugemal seisvale üksikule naisele, kes noogutas 
talle sõbralikult. 

RAHUSTAV VESTLUS 


(PE Ebba Tamm oli keskmist kasvu sihvakas tüdruk, 
üks neid spordiharrastajaid, kelle esinemisjulguses 
võis aimata nii pidevat treeningut kui jooksuraja saavu- 
tusi. Kuid ta polnud siiski liialt mehestunud — tal olid 
pehmetesse salkudesse langevad valkjaskollased juuksed, 
ümmargused puusad, tugevad suured rinnad ja pehmele 
lihavusele kalduv kael. Ta sääred olid väga ilusad, sirged, 
ja ta kandis jalas madalaid tänavkingi, mille avar lõige 
ulatus külgedelt peaaegu tallaveerteni. Ta suu oli paksu- 
huuleline ja meelas; ta silmad, rohekassinised ja hele- 
dad, peegeldasid kogu läbitavat maailma otsekui mingi 
endastmõistetava rahulikkusega ja heasüdamliku inimese 
siira otsekohesusega. 

Siimon võttis kaabu peast, teretas ja ütles: 

«Andke andeks, et ma teid tülitan, aga... ma 
tõesti...» 

Ent ta ei saanud edasi — pagan, jah, millega õieti pidi 
ta end vabandama? 

«Oo, pole midagi, palun, palun!» ütles preili Ebba 
Tamm, tõmbus naabritest veelgi kaugemale ja tegi Sii- 
monile enda kõrval ruumi. Asetades käed kõhul vaheliti 

ja surudes ridiküli tugevamini kaenlasse, naeratas ta 
aina edasi ja lisas: «Väga tore, et te mind veel mäletate. 
Muuseas — ma pean teile vist õnne soovima.» 

Siimon tundis end jälle kohmetuks muutuvat ja ootas, 
et talle meenutatakse veel kord ta tulevast äia. Ta teesk- 
les teadmatust ja küsis, kuna ta ei mõistnud lausuda 
midagi paremat: 

«Mis puhul?» 

«Või eksin ma?» ütles preili Tamm. «Ma juhtusin 
nimelt kuulma, kuidas teid tagaselja imetleti, Kas pole 
see nii, et te olete oma erialal hea sammu edasi jõud- 
nud?» 

Siimon tundis end kohe palju paremini. 

«Noh, selles pole ju midagi niisugust, mis nimetamist 
vääriks,» ütles ta. «Vanuse järjekord, muud midagi. Ma 
pole ju enam jumal teab mihuke poisike, kelle puhul 
võiks see edu andekusena näida.» 

Sel hetkel ilmus keegi ta kõrvale. Ta pöördus ja nägi, 
et see oli Maks Ruutfus, ta vana sõber — pikk kõhn mees 
helehallis ülikonnas. Siimon oli teeninud temaga kodu- 
sõja ajal «Kapten Irve» nimelise soomusrongi ühes ja 
samas dessantvagunis; nad olid seal hästi läbi saanud 
ja see hea läbisaamine kandus hiljem üle kodanlikkugi 
ellu. Tiisikus, mida Maks Ruufus põdes, ähvardas teda 
peatse surmaga, kuid ta ei hoolinud sellest ja traavis läbi 
oma viimaste päevakeste uljalt kuklasse heidetud peaga 
nagu kunagi vana soldat. Kui ta haigus eriti raske 
pöörde võttis, lahkus ta oma seniselt teenistuskohalt — 
ta elatas end juba aastaid kohtukirjutajana — ja ütles 
ise, et ta pidavat ju end eelseisva pika reisi jaoks pisut 
ka ette valmistama. 

Ent täna oli too lõbus mees siiski kuidagi vaikne ja 
erutatud: ta silmis helkis rahutus ja ta kõrgete põsenuk- 
kide kohal punetasid tursunud palavikulaigud. Ja kui ta 
nüüd tervitust noogutavale Siimonile oma suure kondise 
käe ulatas, näis ta ise seejuures kergesti võppuvat. Preili 
Ebba Tamm ütles, tehes ruumi ka tollele uustulnukale: 

«Näed, Maks, mul veab: härra Laas tundis mu ära 
juba eemalt-kaugelt ja arvas koguni heaks minu juurde 
astuda. Huvitav — ma kujutlesin teda hoopis teistsugu- 
sena: iseteadvana ja nõnda edasi. Ometi paneb ta tagasi- 

hoidlikkus mind lausa imestama, kuna tänapäeval mak- 
sab ju maailmas peaasjalikult küünarnukkide loogika.» 

«Noh, seda tagasihoidlikkust ma temast juba ei usu,» 
vastas Maks Ruufus ja katsus naeratada. Kuid see õnnes- 
tus vaid osaliselt. Ja toetudes kepi najale, lisas ta kohe 
küsimuse: «Sa oled enda ka korralikult märjaks leotanud. 
Kust sa tuled?» 

«Ametist, kust siis mujalt,» ütles Siimon. «Õnnetuseks 
juhtus mulle aga kannule säärane naaber, kes võttis 
minult igasuguse tahtmise kuhugi varjule pugeda. Ja 
sina ise?» 

«Ostsin endale veel ühed kingad. See tähendab — vii- 
mased.» 

«Ärge teda kuulakegi,» ütles preili Tamm ja vaatas 
samal ajal kuidagi silmanurkadest. «Ta edvistab oma 
halva seisukorraga, sest tõepoolest pole see enam kau- 
geltki nii halb, nagu ta katsub näidata. Tänavune suvi 
oma ilusate ilmadega on talle kindlasti suure hulga ter- 
vist tagasi andnud.» 

«Õndsad on need, kes vassivad tõde ja õigust oma 
naabri südamerahu pärast... ja nõnda edasi!» ütles 
Maks Ruufus. 

Nii juhuslikult vesteldes hakkasid nad mööda ring- 
poodideesist tasakesi edasi astuma, käändusid ümber 
nurga ja suundusid jõe poole. Sillutisekivide kohale tõusis 
kerget auru. Tänavapoisid, kartmatud ja ürglõbusad, 
ujutasid oma puust lõigatud lootsikuid, joostes nendega 
võistu. Juudi pudukaupluse trepil seisis kohutavalt paks 
vana daam, paistis sellest seismisestki vaeva tundvat ja 
hakkas viimaks raskesti tatsutades üle uulitsa minema, 
avatud vihmavari pea kohal. 

Preili Tamm segas end jälle meeste hüplevasse jutle- 
misse ja küsis äkki nagu usutledes: 

«Vabandage, härra Laas, kas te mind eile tõesti ei 
märganud?» 

«Eile? Jumalapärast — ei,» vastas Siimon. «Kas ma 
kõndisin teist siis mööda nagu aus mats ega mõtelnudki 
mütsikergitamisele?» vastas Siimon omapoolse küsimu- 
sega. 

«Jah, see juhtus,» noogutas preili Tamm; ta naeratas 
ja ruttas kohe lohutama: «Ärge asja liiga ftraagili- 

selt võtke, palun. Ja kui te veel ühe küsimuse lubate: kas 
too härra, kellega te seltsis siia tulite ja kes sealt praegu 
läheneb, on advokaat Soodla?» 

Siimon vaatas kärmesti üle õla. Jah, nõnda see oligi 
— taoli väikese mehikese vahepeal täiesti unustada suut- 
nud ja nüüd jalutas see neile silmnäolt järele, ümmar- 
gused täiskuu-põsed mahedale muigele tõmmatud. Ja 
krimpsutades jälle loomusunnilist vastikust tajudes nägu, 
hakkas Siimon kiirel sammul äsjases suunas edasi tõt- 
tama, vandus tasakesi ja ütles alles vähese aja pärast: 

«Olge nüüd head inimesed ja tehke mulle üks tilluke 
teene, — päästke mind, palun! Sest see sügeline on tõesti 
advokaat Soodla, ja see advokaat Soodla oligi inimene, 
kes sundis mind mõni minut tagasi lausa läbi saju 
jooksma. Jah, ärge jätke mind ta lõugade vahele, anun 
teid... palun kas või põlvili!» 

«Noh, taga paremaks, sa ei saa lahti isikutest, kes 
sulle tülikaks muutuvad,» ütles Maks Ruufus pahuralt. 

«Te ometi ei karda teda?» küsis preili Tamm. 

«See pole kartlikkus, ei, uskuge mind,» ütles Siimon 
ja hakkas korraga edvistama. «Jah, see on hoopis midagi 
muud. Ma vist ei liialda, kui ma ütlen, et see on pigem 
kaastunne, sest ma pelgan päris tõsiselt, et ma selle 
tüübi kord halastamatult surnuks löön.» 

«Lollus, lollus!» ütles Maks Ruufus endise pahurusega 
nägu krimpsutades. 

Nad hakkasid üha kiiremini edasi astuma, jõudsid juba 
varsti nurga juurde, kust tee pöördus paremale, peatu- 
sid silmapilguks ja vaatasid jälle tagasi. Lühikeste jalga- 
dega jälgija oli neist kaugele maha jäänud, ei paistnud 
aga põrmugi haavunud olevat ja lehvitas sõbralikult 
käega. Ta seisis seal katusealuse tühjas hämaruses kui- 
dagi veidralt üksikuna ja hiilivalt madalana ja nad ei 
saanud hoiduda teda veidi õrritamast: Siimon kergitas 
kaabut, Maks Ruufus naeris tigedalt ja preili Tamm vii- 
pas taskurätiga. Kuskil kaugel paremal, vanade sindli- 
katuste kohal hakkas taevas heledamaks muutuma — 
harvad äikesemürinad kostsid nagu paljude verstade ta- 
gant ja hall sajuaur tõmbus vastu maad. 

«Kus nimelt te mind eile nägite?» küsis Siimon hetke- 
lise vaikuse järel. 

«Kinos,» vastas preili Tamm. «Te tulite parajasti välja, 
kui meie Maksiga sisse läksime. Ma ei taha uskuda, et 
ma eksisin, kuigi Maks kinnitab, et ta polevat teid mär- 
ganud.» k 

«Ei, te ei eksi. See olin vist tõesti mina,» ütles Siimon. 
Ning jälle pisut kohmetuks muutudes lisas ta kohe: «Eks 
ole — ma polnud üksi?» 

«Jah, jah, sa olevat olnud daamiga,» ütles Maks 
Ruufus, kellele see sõnadega flirtimine ilmsesti ei meel- 
dinud. 

Ja Siimon lausus, püüdes näida ikka väga ükskõik- 
sena: 

«See oli preili Koores. Te mõlemad... muidugi tunnete 
teda?» 

«Oo, miks mitte, Aada' on ju minu kooliõde,» vastas 
preili Tamm. 

Tekkis jälle paus. Ilm muutus veelgi selgemaks. Trepi- 
koridorid ja väravatühemed näisid pingutusi tegevat, et 
kõiki varjule pugenud inimesi tagasi kõnniteedele tõu- 
gata. Korraga hakkas päike paistma: lai valguselaine 
hoovas üle seinte, heitis raskeid varje, pani kogu ümb- 
ruse tuhmilt läikima. Preili Tamm ütles, hakates rääkima 
taas advokaat Soodlast, kelle eest nad olid äsja põge- 
nenud: 

«See väike mees on vist teie omaaegne kaasvõitleja? 
Imelik küll, aga ma ei tahaks seda kuidagi uskuda, et ta 
aju töötab samal kombel nagu meil teistel. Iga kord, kui 
ma teda näen, on mul tunne, nagu oleks tal tagavaraks 
hirmus palju veidraid mõtteid, mis ajavad mulle mingi- 
pärast hirmu peale. Muuseas — vaadake ta juukseid. 
Ma pole näinud neid terve rea aastate jooksul veel iialgi 
teistsugustena, nagu nad kord juba on: ei lühematena 
ega pikematenagi.» 

Siimon oli säärase vestlussuuna muutuse üle üpris 
õnnelik. Kibrutades mõtlikult silmi ja teeseldes tõsist 
huvitundmist, ütles ta: 

«Jah, õige küll. Ja kas need ta toredad juuksed pole 
üldse liiga suures vastuolus tema üldise välimusega: ta 
ise on ju täiesti sinisilmaline, ta juuksed on aga mustad 
nagu pigi. Ta ise on jalust peani libe nagu luts, ta juuk- 
sed aga lokkavad metsikult mööda meelekohti alla nagu 

mõnel ennasttäis kunstnikul või kirjamehel. Tõesti, kas 
ta ei põlvne mitte mõnest mäestikurahvast, mis te sar- 
vate?» 

«Leidsite nüüd inimese, kelle kulul rassiteooriat luua,» 
ütles Maks Ruufus. 

«Ei, see on siiski huvitav,» ütles preili Tamm. 

«Huvitav? Lollus, lollus!» ütles Maks Ruufus. 

Siimon seletas vähese vaikimise järel: 

«Kui ma vanasti loengutel käisin, poetas ta end paha- 
tihti mu pinginaabriks. Ja hiljem oskas ta alati nõnda 
seada, et me sattusime väheks ajaks siia või sinna jalu- 
tama. Noh, ma olen kindel, et te ei suuda kujutledagi, mis 
see mulle tähendas. Vahel mulle paistis, nagu poleks ma 
üldse elav inimene, vaid lihtne lõngakera, mida ta tasa- 
pisi sebis ja arutas. Ta käis mu korteris, ja enamasti ikka 
siis, kui mind ennast kodus polnud. Ta soris läbi mu 
õpperaamatud, ta tuhnis mu seljataga minu laegastes, ta 
uuris välja mu tillukesed vahekorrakesed, et neid para- 
jal juhul mainida. Kui me kokku saime, asus ta mind 
kohe oma kavalal viisil üle kuulama, ja kui me jumalaga 
jätsime, teadis ta minust sama palju kui ma ise. Ja nii- 
viisi piinles ta käes arvatavasti mõni teinegi heasüdam- 
lik mehike, selle alati liigse paksuse all kannatava härra 
käes, kes oskas enda kõikjale ligi litsuda, kust ta lootis 
vaid midagi teada saada.» 

«Ära teda jälle liiga tähtsaks tee,» ütles Maks Ruufus. 

Ning Siimon, ikka õnnelik, et tal pole vaja rääkida 
oma isiklikust elust, jätkas teda ennastki üllatava sõna- 
ohtrusega: 

«Maailmas leidub ju loomulikult rohkesti selliseid isi- 
kuid, kellega me ei sobi ja kes ei sobi omakorda meie- 
gagi. Aga see on harilikult hoopis lihtsam kui kõnesole- 
val juhul. Me võime end nagu tigu karpi tõmmata ja 
mõistlik mees taipab isegi, millal ta pole meile vastu- 
võetav ja muutub meile tülikaks. Sõber Soodlaga on aga 
lugu palju keerulisem. On vähe inimesi, kes ei tajuks 
juba esimesest hetkest peale tema juuresolekust eba- 
mugavust, on aga vähe neid, kellelt ta pole siiski sellel 
või teisel teel midagi olulist välja pressinud.» 

Jõuti raekoja ette. Ja preili Tamm ütles mõtlikult: 

«Jah... eile ta piinas meid. See tähendab — mind ja 

Maksi. Ta juhtus samale seansile kuhu meiegi, ja kui me 
kella kümne paiku kinost välja tulime, jättis ta meid ilu- 
sasti jumalaga. Ometi oskas ta enda veel kord mu teele 
poetada, ja seda just siis, kui Maks oli tagasi pöördu- 
nud. Ta tahtis mind kangesti saatma tulla ja jättis oma 
imeliku kavatsuse alles minu vihastamise peale.» 

«Hmh!» urises Maks Ruufus. 

«Täiesti usutav, täiesti usutav!» ütles Siimon. 

Vaikus. Õhk märgade tänavate kohal oli värske, karas- 
tavalt puhas, ent samal ajal ka väga soe. Ja ikka veel 
polnud Siimoni küljes jälgegi sellest — täna nähtavasti 
hilinevast — igapäevasest raskest piinlemisest, mida 
ta ometi kartlikult ootas. 

Kui nad viimaks Gustav-Adolfi põiktänava kohale 
jõudsid, jäi preili Tamm seisma ja ütles: 

«Jah, nõndaviisi, härrad — tuleb vist kahjuks lahkuda. 
Ma tahan enne kojuminekut veel paari kauplusse as- 
tuda.» 

Kuid Siimoni vallutas samal silmapilgul tunne, nagu 
peaks ta neid kaht veel pisut aega oma läheduses hoidma. 
Ta pidi äkki kujutlema, nagu oleneks tema praegune ke- 
haline heaolu otseselt ja kogu ulatuses äsjasest vestlu- 
sest, mis ähvardas aga nüüd katkeda. Ja uskumata 
ra ise oma ettepaneku täideminekusse, küsis ta viivi- 
tades: 

«Mul on kuni kella neljani aega — kas te ei tahaks 
minuga väheks ajaks kohvikusse tulla?» 

«Ma ei tea, kas maksab enam,» arvas preili Tamm ja 
vaatas Maks Ruufuse poole. 

«Ei... kas te siis tõesti ei tahaks. ..?» kordas Siimon. 
«Ma katsuksin teile nimelt teie tänase teene eest veidi 
tasuda. . .» 

Kuid ta ei saanud enam lauset lõpetada — ta muutus 
äkki väga kahvatuks ja langes ettepoole vimma, nagu 
õed keegi nähtamatu oma raske rusika ta kuklale ase- 
tanud. 

Maks Ruufus ütles: 

«Ma kohtasin täna Eerik Söörensoni. Paistab, et tal 
ei lähe praegu kuigi hiilgavalt.» Ja märgates samas 
sõbra seisukorda, lisas ta kähku küsimuse: «Mis sinuga 
on?» 

«Ei ... ei midagi...» pomises Siimon vaevaliselt ja 
katsus naeratada. 

Ent oli siiski midagi: pikaldane, tuimalt puuriv valu- 
hoog surus enda jälle sügavale ta keskkehasse ja jäi 


iepia püsima, piinarikas nagu alati, kohutav nagu 
alati, 


SIIMON VALETAB PISUT 


KE! nad tagasi tänavale jõudsid, olid kõnniteed juba 
kuivaks tõmbunud, tolmasid, lõhnasid sulava asfaldi 
järele. Kell lõi neli. Plekk-katused särasid hiigelpeegli- 
tena. Tuul, püsides ikka lõunast, puhus sama vaikselt 
nagu hommikupoolikul, liigutades pikkamisi kergeid tüll- 
kardinaid, mis rippusid siin-seal avatud akende ees. 

«Mul on väga kahju, et ma teid nii kaua kinni pidasin,» 
ütles Siimon, ja ehkki ta püüdis ka praegu reipana näida, 
kippus ta hääl vägisi iga sõna juures pooleks murduma. 

«Lollus, lollus!» pomises Maks Ruufus. 

«Jah, palun, ärge ometi niiviisi vabandage,» ütles tüd- 
ruk ning kordas kärsitult küsimust, millele nad polnud 
kõigile pealekäimistele vaatamata ikka veel vastust saa- 
nud: «Kas te olete ehk haige?» 

«Ei, pole midagi,» vastas Siimon jälle ühtede ja sa- 
made sõnadega, 

Preili Tamme suunurgad tuksatasid. Ta tundis end 
nähtavasti arstina ja patsiendi usaldamatus kippus teda 
vihastama. Lähema pudukaupluse ette jõudnud, ütles ta: 

«Noh, elage hästi! Maks, kas sa tuled minuga või jääd 
oma sõbra seltsi?» 

«Jään oma sõbra seltsi,» vastas Maks Ruufus ja nae- 
ratas terve tunni jooksul esimest korda. 

Siimon surus endale ulatatud sooje sõrmi ja tajus 
järsku kanget tahtmist sügavale ettepoole kummarduda 
ja neid suudelda. Et oma meeleolu varjata, võttis ta 
kaabu peast ja ütles: 

«Tänan teid.» 

Tüdruku õlad kadusid sulguva ukse varju. Sõbrad jäid 
üksi ja hakkasid kohe edasi minema. Siimon astus väga 
ettevaatlikult, toetus kepi najale ja hoidis end puusadest 
kõveraks. Lakkamatut valu hõõguv surve säilitas oma 
esialgse tugevuse, ei kasvanud ega kahanenud, ei tõus- 
nud kõrgemale ega libisenud madalamalegi. See oli nagu 
osa temast endast, hirmus, orgaaniline osa, mille vastu 
ei saanud vaielda, mida ei saanud eitada ega olematuks 
kujutleda: see oli kindel tõsiasi, see — jäi. Ja ta mõttedki 
ei sündinud ega liikunud enam peas, vaid nagu kuskil 
seal pakitsevas sisikonnaosas, paremas küljes, puusast 
veidi ülemal. Ta oleks meelsasti trotuaarile kükitanud ja 
tasakesi uluma hakanud, ometi pidi ta rahulikkust teesk- 
lema ja oma teed jätkama. Kui Makski vähemalt lah- 
kuks. .. kui Makski vähemalt lahkuks... mõtles ta. Ja 
kuna vaikimine näis reetvana, küsis ta viimaks kogeldes: 

«Millal sa Eerik Söörensoniga kokku juhtusid?» 

«Täna,» vastas sõber. 

«Noh, mis ta's kah rääkis?» pomises Siimon. 

«Mitte midagi erilist,» vastas Maks Ruufus ja kehitas 
õlgu. «Sa ju tead — ta ei armasta hädaldada. Amnestia 
tõi ta vanglamüüride vahelt välja ja praegu otsib ta 
kohta. Ta perekond elab maal, naise vanemate juures. 
Igatahes ei räägi ta välimus just väga suurtest võima- 
lustest, aga päris kindel paistab ka see olevat, et ta on 
oma mõtetele truuks jäänud.» 

«Nii...» venitas Siimon. 

«Sellest mehest on kahju,» ütles Maks Ruufus vähese 
aja pärast ja kavatses ometi viimaks lahkuda. 

«Jah... Aga mis seal parata,» kehitas Siimon õlgu. 

Nad viipasid veel kord teineteisele, katsusid jälle asja- 
tult naeratada, ja Maks Ruufus kadus lähema tänava- 
nurga taha. Peale veerand tunni pikkust vaevalist astu- 
mist jõudis Siimon oma Veski tänavas asuva korteri ukse 

ette ja nõjatus hetkeks vastu seina, et end pisut koguda. 
Talle meenus jälle, et õieti oleks ta pidanud istuma 
praegu kuskil seal härra Lepamaimu kabinetis, kangeid 
sigareid kiskuma ja mõtteid vahetama Martin Kulle- 
manni sünnipäevaalbumi üle: kuidas, millises ulatuses, 
missugused materjalid on juba koos ja kui palju neist 
kõlbab tarvitamiseks? Sulgedes hetkeks silmad, nägi ta 
selgesti, kuidas see kõik oleks: tilluke hämar ruum; 
tubakasuits; peremees ise seljakile aknalaua najal, pa- 
berinuga jämedate ning tömpide sõrmede vahel; hele- 
pruun kirjutuslaud ja selle kohale kummardunud toim- 
konna sekretär härra Soonast; ühistegelane Maim; hea 
isand Tuudeberg; pooltundmatud ja päris tundmatud isi- 
kud mitmesugustest organisatsioonidest, sõnakad ja põhi- 
mõttelised, igal tagavaraks terve hulk tarku ettepane- 
kuid; üle kõige aga: hall tuba täis sõnu, täis mõtteid, 
täis vahepaladeks jutustatud anekdoodikesi, täis kategoo- 
rilist elutarkust tähtsamate maailmaprobleemide üle! Ja 
korraga tundus talle ääretult veidrana, et ta oli hakanud 
paari viimase aasta jooksul anduva kuulekusega loenda- 
matutel sellistel koosolekutel käima, koosolekutel, mida 
ta oli kunagi minevikus mõnitanud ning välja naernud, 
— kunagi minevikus, mil vanahärra Koores polnud 
teda veel igal parajal juhul ja võimalusel igasse selli- 
sesse kohta kandidaadiks esitanud! ... 

Siimon ajas enda jälle sirgu, tundis täitmata jäetud 
kohustuse pärast suruvat kohmetust ja avas ukse. Kit- 
sasse ning sooja eeskotta astunud, kiskus ta kohe mantli 
seljast. Sealt komberdas ta edasi saali ja viskus sohvale. 
Kõik muu peale otsese häda ununes silmapilkselt, ja ta 
mõtles, et oleks vist vaja helistada vend Peetrile, sellele 
kuulsale arstile, keda ta ei usaldanud küll ammugi enam. 
Oli väga vaikne. Paar tüütavat kärbest ringlesid ta pea 
kohal ja ta hakkas neid kahe käega vehkides eemale tõr- 
juma. Kuuldus vaheukse avanemist; kui ta suure vae- 
vaga ringi vaatas, nägi ta laua juures seisvat teenijat, 
heasüdamlikku vanainimest, kes, aimates ta viletsust, 
ootas vastavaid korraldusi. Ja käändudes jälle endisesse 
asendisse, ütles ta sõnahaaval: 

«Mul on halb... Tehke mulle, palun, kuuma kotti.» 

«Kohe, kohe! Kohe teen, noorhärra!» vastati kiiresti. 

Ja ta jäi jälle üksi. Valu aga püsis, püsis, püsis. See 
oli nüüd nagu ümmargune tulikuum metallitükk, mis su- 
latab end pikkamisi aina sügavamale läbi elavate ku- 
dede. Järsku oleks ta nagu mingi erilise, tasapisi pinnale 
tõusva vaistu abil tajuda võinud kõiki oma seedeelun- 
deid: kõhukelme voltides rippuvat peensoolt, põit vaagna- 
sügavuses, parempoolset neeru selgroo kõrval, maksa, 
magu kõrgel rinnakorvi all. Ent juba järgmisel silma- 
pilgul vajus see kõik tagasi hämarasse teadvusetusse, 
ja mis jäi, oli ikka vaid valu. Jah, jah, valu ei muutunud, 
valu ei kahanenud, valu ei pugenud varjule, valu ei hä- 
benenud oma olemasolu... Valu oli võimas ja valu oli 
julge ja valu oli tõeline ja valu oli teadvuslik... Valu oli 
tõsiasi, valu üle ei maksnud vaielda! Ehee... valu... 
miks sa ei kao? Valu, noh, kao ometi, sa timukasulane! 
Valu — poe varjule! Kas vesi priimusetulel on juba 
keema hakkamas? Kas see aurab juba... vesi... vesi... 
piinu vaigistav vesi? 

Uks käis ja ta virgus nagu palavikusonimisest. Tee- 
nija laiad puusad hõljusid lähemale, tulid, tulid, ligine- 
sid, liginesid. Liigutades jälle ettevaatlikult pead, katsus 
Siimon naeratada, kergitas end ja küsis: 

«See on siis nüüd... valmis?» 

«Jah, noorhärra. Olge head.» 

«Tänan. Rohkem ma teie abi ei vaja,» pomises Siimon. 

«Keegi härra helistas ja küsis, millal te kodus olete. 
Ta lubas tulla umbes kella viie paiku,» ütles hea vana- 
inimene köhatades. 

«Nii? Jah, sel ajal ma ei lähe kuhugi,» ütles Siimon. 

Töntside sammude tätsatused kadusid köögi suunas. 
Ta avas vestinööbid, lükkas püksivärvli madalamale ja 
surus kummikoti vastu õhukest särki. See hakkas teda 
kohe kõrvetama. Tekkis teravalt puuriv kibelemine ja see 
kibelemine oleks nagu võitlusse astunud tolle teisega, 
tollega seal kõhukoopas. Ja too teine, too seal kõhu- 
koopas jäi nagu kuulatama. Ta vaikis ja ootas, too teine 
seal kõhukoopas lõi vist kohkuma, muutus kartlikuks. 
Ahaa — kas sa näed nüüd! Kuidas see mekib sulle, mis? 
Läbi on su lookesed, hehhee! Kuskil kaugel ülisegaste 
muljete taga süttis midagi põlema — kaks rohekassinist 
naisesilma, mis vaatasid teda uurides. Palun, armuline 

preili, kas te näete nüüd, kuidas ta seal vingerdab ja 
kuidas ta kärmesti oma urgu püüab... mõtles Siimon. 
Terviseks, valu... kasi minema! mõtles ta. 

Korraga purunes ka see õhuke unekirme, Keegi ko- 
putas tugevasti eeskojauksele, pidas veidi vahet ja kopu- 
tas jälle. Teenija ruttas läbi kõrvaltubade, tõugates toole 
ja komistades lävepakul, askeldas võtmega ja tuli siis 
teatama: «Teiega soovitakse kõnelda, noorhärra.» Ja kohe 
seejärel: «Kell on vist rikkis. Nii nad on, need elektri- 
asjad.» Siimon peitis kummikoti patjade varju ja vastas 
tusaselt: 

«Hea küll. Laske ta sisse, see kõneldasoovija.» 

Ta tõusis istukile, kohendas end ja pigistas hambad 
tugevasti vastamisi. Jah, polnud kahtlust — valu hakkas. 
jälle kasvama. Ta kahetses juba oma liiga suurt vastu- 
tulelikkust, kuid polnud enam midagi parata — vaheuks 
käis; ta nägi, et tulija oli magister Heinputk, ta kunagine 
koolivend. Üllatust teeseldes tõstis ta kulme ja valetas: 

«Ahaa, sina! Vabanda, et ma su vastuvõtmiseks... 
püstigi ei tõuse. Mul on nimelt kõva išiasehoog, ja pare- 
ma meelega peesitaksin ma siin sohvaserval. Istu, 
palun.» 

Magister Heinputk surus ta sõrmed lühikeseks hetkeks 
oma laia kämblasse, pomises midagi ja laskus kohe tugi- 
tooli. Ta väikesed pruunid silmad tegid kärme tiiru üle 
toa, eksisid korraks lakkegi ja peatusid siis Siimoni irva- 
kilolevatel vestinööpidel. Tal oli tilluke nösinina, kuid 
tugev ning kandiline lõug, ja sestap ta sarnanes rohkem 
keskkaalu poksijale kui moodsale kirjandusteadlasele. 

«Ma ei sega sind kuigi kaua,» ütles magister Heinputk 
keeleotsaga huuli niisutades. «Ma sain paljundatud ring- 
kirja täna kätte ja tulin nüüd su allkirja järele. Ega see 
ei valmista sulle erilist tüli, kui sa... ?» 

Siimon ei taibanud kohe, millest külaline räägib. Kuigi 
ta pingutas end, ei suutnud ta siiski midagi meelde tule- 
tada. Viimaks küsis ta, punastades ise kergesti: 

«Ma ei tea... missugusest ringkirjast sa räägid?» 

«Pagan — ma olen ju ometi mälestussamba komitee 
sekretär,» ütles magister Heinputk ja naeris sõbralikult. 
«Vanahärra ise on teatavasti mõneks päevaks maale sõit- 
nud ja sellepärast tuleb sul esimehena tulle astuda. Oma- 

vahel ütelda — nõnda on ka parem. Rahaasutused tunne- 
vad sind kindlasti hoopis paremini kui mõnd kirjanikku, 
kuigi see on teatud ulatuses... hea nime omandanud.» 

«Nojah... kui just...» pomises Siimon. Ja kuna ta 
suutis end jälle pisut enam koondada, lisas ta apaatselt, 
nagu see oli temataolistele teoinimestele sääraste tühi- 
asjade puhul sünnis: «Romaanimeister Sookase monu- 
mendi jant, eks ole?» 

«Just, just!» noogutas magister Heinputk. 

Poksijalõuaga teadusemees tõstis põrandale asetatud 
portfelli põlvedele, avas selle ja ulatas Siimonile paki 
pabereid. Kuni Siimon oma abiesimehe kohuseid täitis, 
vahtis ta jälle uudishimulikult ringi. Ta silmitses seinal 
rippuvaid pilte, ümises nagu heakskiitvalt, tõusis siis ja 
läks raamaturiiuli juurde. Ta avas ja sulges piklikke 
klaasvitriine, lehitses midagi, tammus jalalt jalale. Kui 
ta arvas, et koolivend oma allkirjadega juba valmis on, 
tuli ta tagasi tugitooli juurde, istus selle servale ja ütles: 

«Sa paned mu lausa imestama, luba tähendada. Pais- 
tab, nagu oleksid sa suur kirjandusesõber.» 

«Oo-jaa, jaa!» valetas Siimon ja mõtles samal ajal, et 
selle ebatasuva oreooli saavutamiseks on ta kulutanud 
juba küllalt suuri rahasummasid, samuti ka rohkesti 
aega, et kõiki ostetud köiteid korralikult lahti lõigata. Ta 
kehitas õlgu ja lisas hästimängitud nukrusega: «Raske 
on. Aega jääb siiski liialt vähe üle, et kõigega kon- 
taktis olla. Aga üht-teist saab vahetevahel kätte võtta ka 
minutaoline. .. profaan.» 

«Või profaan!» ütles magister Heinputk. «Profaanist 
ei saa sinu puhul muidugi juttugi olla.» 

«Noh... kuidas nüüd võtta...» pomises Siimon. 

«Ma vaatasin, et sul on olemas isegi Nobeli laureaa- 
tide kõik kolm sarja. Arvatavasti oled sa juba suure osa 
neist läbi lugenud?» küsis koolivend. 

«Enamiku,» valetas Siimon. 

«Jah, päris korralik valik, muidugi eranditega,» ütles 
sõber. 

Siimonile meenus hiljutine samaaineline vestlus kuskil 
kohvilauas, ja ta ruttas kohe tähendama: 

«Mulle paistab, et pan poolakaga on nad pisut liiale 
läinud.» 

«Õige! Õi-ge!» noogutas koolivend. «Säärane ajaloo- 
line kraam on ammugi iganenud. Pealegi oleks selle pan 
poolaka produktsioonist ka hoopis teiselaadilisi asju leid- 
nud, Näiteks «Togmata».» 

«Selge!» ütles Siimon. «Või jälle «Ouo vadis?»» 

«Vanahärra Galsworthy meeldib sulle arvatavasti üle 
kõige?» küsis koolivend. 

«Oo jah, loomulikult,» valetas Siimon. 

«Noh, kas ta pole oma laadis hiiglane, mis?» küsis 
magister Heinputk. 

«Paiguti lihtsalt — suurepärane!» ütles Siimon. 

«Jah, paiguti suurepärane, üldiselt aga väga hea,» 
ütles magister Heinputk. «Kas pole: alles sääraseid ko- 
losse vaadates taipame me täies ulatuses, kui mannetud 
on meie enda kirjanikud, Isegi Tammsaare ei anna veel 
õiget mõõtu välja, kuigi teda on hakatud viimastel aas- 
tatel otse kätel kandma.» 

«Tammsaare? Asjata ülistatakse, asjata!» ütles Siimon. 

«Võta aga näiteks Sinclair Lewis,» ütles magister 
Heinputk. «Missugune detailinägemine, milline stiil! 
Kompaktne ja tihe, mitte aga säärane lohisemine, nagu 
meie autorite juures. Või mees teisest leerist — Anatole 
France. Vaimukus, leidlikkus, aforismid ja sententsid, 
mis ei vanane mitte iialgi. Ma olen küll isiklikult pik- 
kade romaanide vastane, kuid vana head Thomas Manni 
võin ma siiski nautida. Sa mäletad muidugi suurepära- 
seid lehekülgi «Võlumäest»? Kas need pole nagu luule- 
tused, omapäraselt pateetilised, kuid samal ajal ka pea- 
aegu jubestavad oma halastamatus tõelisuses. Nii, tä- 
nan! Ma hakkan jälle minema, et sa oma išiasega rahu 
saaksid. Tervist, viimane mohikaanlane!» 

Siimon, piinatud üha kasvavast valust, mis oli teda 
taas ründama hakanud, pomises: 

«Viimane mohikaanlane?» 

«Jah. Sa ei saa ju salata, et sa seda oled. Või mõtled 
sa ehk, et sinu elukutsega inimeste seas leidub täna- 
päeval veel teisigi sinutaolisi trükitud sõna sõpru?» ütles. 
magister Heinputk. 

Ta noogutas veel kord ja kadus eestuppa. Varsti teatas 
paraadukse tugev mürtsatus, et ta oli juba alla tänavale 
jõudnud. 


PEATEGELASE OLEVIK JA MINEVIK 


(A koolivenna lahkumist istus Siimon veel vähe 
aega sohvaveerel, otsis siis jahtuma hakkava kummi- 
koti padjakeste vahelt välja ja heitis sellele pikali. Lamav 
asend pakkus talle jälle pisut kergendust. Ta mõtles küü- 
niliselt naeratades, et härra magister oli tõesti uskuma 
jäänud, nagu oleks ta suutnud kõik need kohutavad ro- 
maaniköited läbi lugeda. Päh, lollus! pomises ta pahu- 
ralt. Ja kuna äsjane vastumeelne vestlus oli teda oma 
sissekukkumise-hädaohuga rängalt väsitanud, jäi ta vä- 
heks ajaks magama, põgusasse unne, mis virvendas ta 
kohal nagu sinakas vaikselt voolav vesi. 

Kui ta ärkas, tundis ta end hoopis paremini, hoopis 
reipamana. Ent sisikonda oli siiski mingi tuim raskus 
jäänud, ja ehkki see raskus ei valmistanud talle enam 
endist vaeva, ei julgenud ta tõusta. Ta käändus külili. 
Selles asendis ulatus ta vaatama üle kogu toa, üle neljan- 
dik-osa oma avarast korterist, mille ta oli endale vaevalt 
aasta tagasi soetanud. Jah, ta armastas mugavust: sohva, 
kus ta lamas, oli suur nagu voodi, pruun tammelaud 
selle ees oli madal ja kuidagi eriliselt kodune, ajakirjade 
kuhjad selle läikival pinnal rääkisid selget keelt hoole- 

tust oleleda-tahtmisest. Ta muigas ja mõtles, et magister 
Heinputk oleks pidanud rääkima... just neist ajakirja- 
dest seal läikival lauapinnal... hahahaa! Kolm sügavat 
tugitooli, mida katvat riiet oli päike juba pleegitada jõud- 
nud, mõjusid tasse rahustavalt oma pehmelt hõõguva 
tooniga; seinu varjasid tintjasrohelist sammalt meenu- 
tavad tapeedid; veidi tumedamatel aknakardinatel ilutse- 
sid harvalt asetsevate geomeetriliste vormide kombinat- 
sioonid. Lillakassinine kahhelahi magamistuppa viiva 
ukse kõrval tekitas tasase kontrastitunde, mis aga siiski 
ei häirinud; lagi, minnes märgatamatult üle samasugu- 
seks lumivalgeks, kitsa poordi alla kaduvaks püst- 
pinnaks, paistis ta pilgu ees lõbusalt värisevat. Tuul tõi 
aeg-ajalt sisse kesksuvise aia kuiva hõngu. Palm nurgas 
asuval pakkpostamendil liigutas loiult oma pikki sihva- 
kaid lehti, otsekui peaks ka tema vaeva nägema tüüta- 
vaks muutuvate kärbeste eemalepeletamisega; ja hele- 
kollane raadioaparaat, sulades ühte sama värvi raamatu- 
riiuliga, tuletas talle jälle meelde hiiglasuurt lõpmatusse 
sirutatud kõrva, mis kuulatab kõikjale, et haarata kogu 
maailmaruumi vaikseid saladusi. 

Ta liigutas end, ajas jalad sirgu, käändus külili. Nii 
nägi ta kõigis üksikasjades ka ülejäänud osa toast. Kolm 
õlimaali, ostetud kevadiselt kunstinäituselt (keegi vaim- 
setes ringides liikuv sõber juhtis ta tähelepanu nimekale 
meistrile, kes oli katastroofi äärele sattunud, ja ta sai need 
kätte väga odavalt!), kiskusid ta pilgu tänagi endale, 
rõõmustasid teda hetkeks, pahandasid aga samal mää- 
ral. Kui ta need omandas, kirjutati sellest isegi ajalehte- 
des: «Tulundustegelased toetavad kunsti!» «Meie kodu- 
linna tuntud pangamees ja «Kaitsemaleva» kompanii- 
pealik omandas kõik kolm näitusenaela!» Ja neist aja- 
lehesõnumitest tekkinud edevus polnud teda ikka veel 
jätnud. — Ent ometi pidi ta endale iga päev üha uuesti 
tunnistama, et need asjad on talle võõrad, et ta ei 
mõista neid, et nad asuvad temast hoopis eemal. Ja ta 
ei suutnud sellega kuidagi leppida. Pagana pihta — kas 
maksab siis üldse lõuendile panna midagi selliselt eba- 
loomulikku ja veidrat? Miks oli taevas nii usutamatult 
roheline? Kus ja millal võis kunstnik küll näinud olla 
sellist maja, selliseid hobuseid ja säärast talumeest, kelle 

pasteldes jalad tundusid otse hirmuäratavalt jämedad, 
paindumatud nagu raiepakud? Ja too seal vastasseinas: 
millisest meresügavusest on küll välja toodud nood kohu- 
tavalt tuimailmelised kalamiürakad, mida laiade seeliku- 
tega tünn-naine korvist lauale vinnab? Ning kõige enam 
just too kolmas, too enimülistatud pilt: salk mängivaid 
lapsi lamedas lausmaalooduses, kõik jäsemed kummali- 
selt pikaks venitatud ja orkkõhnad — käed, jalad, reied, 
sõrmed ja isegi kõhud oma õudselt laibalikus sinetuses! 

Siimon ohkas ja vingutas jälle pahuralt nägu. Kunst, 
mõtles ta endamisi, — pole midagi parata, see olevat ju 
kunst! Paar nimekat kirjanikku, kes käisid temalt hiljuti 
veksliallkirja norimas, olid teda kärarikkalt õnnitlenud 
tema peene maitse puhul; keegi kahupäine kunstikriitik, 
alles paar nädalat tagasi temaga tutvust sobitanud, rää- 
kis kogu surmigava õhtu jooksul vaid ühest ning samast 
— hinnatavast metseenlusest, mille arglikke algmeid või- 
vat meie koorekihis juba ilmsesti märgata. Ja siin nad 
nüüd ilutsesid, need kolm muuseumi väärivat meistri- 
teost, ilma et tema ise, Siimon Laas — nende omanik — 
oleks suutnud nendega vajalikul määral harjudagi! 

Ta ohkas veel kord ja heitis mõttes käega. Tubli, olgu 
nii — võhikul ei maksa ju kaasa rääkida! Ning meenu- 
tades veel kord neid õhuliselt-rõõmsaid, igas pisiasjaski 
normaalseina mõjuvaid akvarelle, mis olid talle meeldi- 
nud kõige enam, mõtles ta tigedalt, et arvatavasti oleks 
ta neid omandades kaalule pannud kogu oma väärikuse, 
kuna kõik asjatundjad leidsid üksmeelselt, et säärast 
kaupa ei tohiks üldse viisakasse kohta välja riputada. 
«Käsitöö, millest pole põhjust pikemalt rääkida!» ütlesid 
ajalehed. 

Siimon lamas veel veidi aega, kautšuktaldadega kevad- 
kingad sohvaotsal, käed kukla all. Kummikott muutus 
jahedaks ja ta viskas selle põrandale. Korraga tundis ta 
nälga. Et end hilinenud lõunalauda asumiseks korda 
seada, tõusis ta sohvalt ja läks magamistuppa. Siin oli 
hoopis heledam ja kindlasti veelgi mugavam. Keset ava- 
rat ruumi seisis madalate otstega voodi, suursugune 
oma lihtsuseski; mahukas rõivakapp varjas peaaegu 
poole külgseinast. Marmorplaadiga pesulaud kandis nagu 
iseteadvalt küüru tõmbudes rasket serviisi, mille valen- 

dava pinna all võis aimata karastust pakkuva vee jahe- 
dust. Toolidel lebas paar luuletuskogu, mida ta oli nende 
tähtsusetu suuruse tõttu lugeda katsunud: «Viis poogna- 
kest, mis see ikka tähendab!» Kuid ka need sõbralikult- 
tillukesed raamatukesed olid jäänud talle sama võõraiks 
nagu maalid seal saaliseintel ja hõbepaberisse köidetud 
Nobeli laureaadid seal madala riiuli paksude vitriinide 
taga. 

Šis seisatas ta tänagi peegli ees, naeratades rahulole- 
valt. Ta nägi end peast kuni jalgadeni — pikk kuivetu 
mees suure kongninaga ja tugeva lõuakondiga. Ta kael 
oli peenike, ta õlad olid kõrged ja teravad, ta otsaesine 
oli edasiulatuv ja ta vägevad kulmukaared kujutasid 
kaht piklikku kühma, mida varjavad karvapuhmad olid 
ninajuure kohal kokku kasvanud. Ta kollakaspruunidesse, 
pisut tuimadesse silmadesse oli viimaste kuude jooksul 
rohkesti nukrust tekkinud, — kestev valu oli ta hinge 
oma märgi surunud. Ta kandis vesihalle pükse ja musta 
kuube, mille üleliigne tumedus kriipsutas omaltki poolt 
alla tema näo tuhkjat kahvatust. 

Viltunihkunud lipsu korralikult oma kohale asetanud, 
väljus ta jälle saaliukse kaudu, et minna söögituppa. 
Laud oli kaetud. Ta istus oma kohale ja avas salvräti. 
Paks vanatüdruk, higipisarad silmakoobastes, tõstis talle 
ette taldriku aedviljasupiga. Tulikuumas leemes vilksa- 
tas porganditükke, kollakaid kaalilõike, herneid, valgeid 
koorekübemeid, mis maitsesid hapukalt. Ja viimase supi- 
suutäie silmi kissitades alla neelanud, võttis ta veidi 
pruunistatud võiga üle valatud lillkapsast, tükeldades 
seda kahvliharudega, mis tekitasid vastu taldrikupõhja 
kerget kriginat. 

«Tänan teid, Maria,» ütles ta ja tõusis. 

«Noorhärra sööb ka nii vähe, et...» kogeles tüdruk ja 
oleks nagu punastada tahtnud. 

«Oo, see polnud ju põrmugi vähe!» naeratas Siimon. 

Kui ta kella vaatas, nägi ta, et see hakkas juba kuus 
saama, Äkki tundis ta end jälle väga väsinuna (nagu 
alati peale maitsvat kodust lõunat), haigutas nii laialt, 
et lõuapärad naksusid, ja läks kabinetti. Ta asetas piibu 
ja tubakakarbi toolile, tõstis tooli kušeti ette, luuras 
samal ajal piinliku tähelepanuga oma haiget sisikonda 

ja otsustas endamisi, et lähema tunni jooksul annab see 
talle vajalikku rahu. Ojaa, see on puhkeaeg, kasutagem 
seda! mõtles ta nukra irooniaga, mille ta oli näpanud 
Maks Ruufuselt, oma vanalt sõjaseltsimehelt. Ja heites 
pikali ning hakatades hõbedase tulesüütajaga piipu, kal- 
lutas ta pea tagasi, et nautida tubakasuitsu meeldivat 
kangust, mis levis kohe kogu kaunis korteris nagu vii- 
rukisuits kirikus. 

Piip põles pikkamisi tühjaks; ta katsus magama jääda; 
kuid tal polnud siiski und, ehkki kogu kehas tundus endi- 
selt pealesöögist raugust. Ta pilk hulkus ajaviiteks 
üle kirjutuslaua, libistades selle massiivseid külgi, ja 
suundus kahele fotosuurendusele, mis rippusid vastas- 
seinal. Nende krobelised kullatud raamid piirasid kaht 
vanadusekortsudega kaetud nägu — ta isa ja ta ema. 
Kõhn hall mees oli aparaadiläätsest silmi kissitades 
mööda vaadanud ja näis seetõttu väga järelemõtlikuna; 
ta oli oma elust väsinud näo nagu kõigist kõrvale pööra- 
nud, suutmata siiski vabaneda oma loomupärasest rahu- 
tusest, mis oli teda sündimisest saadik tagant kihutanud. 
Ta hallis pilgus peegeldus praegugi veel loendamatutest 
võõrastest sadamatest kaasa toodud huumorit, südamest 
tulevat leplikkust, inimlikku taipamist, heatahtlikku üle- 
olekut ja suurt kindlust igasuguste üllatuste vastu. Kui 
Siimon teda vaatles, oleks ta nagu kustki lähedusest 
kuulda võinud soolase vee rahulikku kohinat, laevakruvi 
suminat, masinate vägevaid südametuikeid värisevate 
terasplaatide taga. Ja oma pikkadest reisidest mõtiskleva 
inimese mugavat roidumust võis aimata neis lopsakalt 
kasvavates hallides vurrudeski, mis läksid allpool vahe- 
tult üle nürikspügatud kaptenihabemeks. 

Siimon muutus halemeelseks — ebasobiv hingeomadus, 
millest ta katsus küll kõigiti vabaneda. Mälestused rün- 
dasid teda suurtes salkades. Ta sulges silmad ja nägi: 
hall merekallas; kaks kajakat; päikesesätendus liival; 
tillukesed pruunid kivid; rohekas läige avarusse kaduval 
veepinnal. Vaikus, vaikus, vaikus, vaikus! Ja siis: üks 
puri kauguses, pilved taevas ja pilved meresügavuses; ja 
silmi pimestav päikeserada horisondist kuni kaldaviiruni; 
ja pikk mees mustas kaptenikuues: «Ohoo, poja, tule lutsu 
viskama!» Jutustused Lõunamere salapärastest saartest; 

jutustused mandrist, mille elanikud on mustad nagu tökat 
ja paksuhuulelised nagu vasikad; jutustused jäämäge- 
dest. Ja jutustused hämaratest sadamakõrtsidest: «Oijah, 
vennikesed, seal ma kaotasin kaks kõige tublimat meest 
ja pidin need asendama viimaste päevavarastega!» 
Marseille, London, Kap-Horn, Hongkong, Šanghai ja 
Leningrad... Ja Siimon tundis survet kurgus aina suu- 
renevat, kuni ta pidi end liigutama, et mitte hoopis tasa- 
kaalu kaotada. 

Kuid Siimoni ema, see vana naine seal teises kuldraa- 
mis, äratas pikutavas pojas hoopis teistsuguseid tundeid. 
Ta oli enama osa oma elust ikka kedagi oodanud, ja see 
ootamine oli jälgi jätnud kõigisse ta näojoontesse. Ta 
teravate silmade vaade oli otse ette sihitud ja näis püsi- 
valt midagi teada tahtvat: «Issand taevas, miks ma olen 
alati nii hirmus üksi olnud?» Ta ahta suu ümber kõver- 
dus nagu loendamatu hulk ühtesid ning samu küsi- 
musi. Noorena oli ta ahastanud mehe pärast, hiljem ta 
ahastas laste pärast: «Kas nad tulevad ja kunas nad tule- 
vad?» Ja kui nad viimaks tulid: «Kas nad ei hakka juba 
saabumispäeva õhtul sepitsema uut lahkumist?» Ning: 
«Millal nad siis jälle tulevad?» Ja: «Kas issand jumal 
annab mulle küllaldaselt elupäevi, et ma võiksin oma- 
enda ihusilmaga näha nende iseseisvusele kippuvate olen- 
dite õnneaega, kellele ma olen kord naudingus, valus ja 
veres elusädemekese rindu andnud?» 

Siimoni meeleolu muutus veelgi raskemaks, veelgi 
pahuramaks. Ta pidi mõtlema oma kodule: kitsale pesale, 
kust ta oli ligi tosin aastaid tagasi lõplikult välja lenna- 
nud. Viimast korda oli ta käinud seal peale ülikooli lõpe- 
tamist, ja see polnud kindlasti just hiljuti, Ja arvatavasti 
polnud ta õed-vennadki leidnud kuigi sagedasti tagasi- 
teed tolle luitunud ning halli majakese juurde, kuhu nad 
olid jätnud endist vaid tühje mälestuskestakesi — tühje 
toole ja tühje magamisasemeid. 

Ta pühkis äkki värisema kippuva käega üle otsaesise, 
nagu püüdes kõigist neist mõtetest lahti saada, end nende 
küüsist vabaks võidelda. Eks see ole ikka nõnda: noored 
lendavad laia maailma ja vanad ei jõua enam seda lendu 
kaasa teha... pomises ta nagu vabandades. Elul on oma 
seadused, ja ei tohi kunagi küsida, kas need seadused on 

head või halvad — neid seadusi tuleb vaid tunnustada, 
mõtles ta. Ja kui tänane noorpõlv kord samuti küpseks 
saab, pärib ka tema oma valusa osa kõikide vanade para- 
tamatust tragöödiast, mõtles ta. 

Kuid kogu siit-sealt kuuldud tõdede abil põhjenduste 
ja vabanduste otsimine paistis Siimonile endalegi praegu 
üpris pinnalisena ega suutnud teda rahustada, ehkki ta 
katsus end kramplikult uskuda; säärane filosoofia paistis 
talle praegu isegi vägivaldsena. Ta teadis lakkamatult, et 
ta on milleski süüdi, tal puudus aga nagu tavaliselt jul- 
gus selle süüteadmise tagant reaalseid fakte otsida. Ta 
oli midagi vabatahtlikult eemale visanud, hoolimatu jõhk- 
rusega, küsimata, kas ta sellega kellelegi haiget teeb. Ja 
nüüd, mil talle endale olid kätte jõudnud rasked katsu- 
misajad, ei leidnud ta nagu ühtki pidepunkti enam, mil- 
lest abi otsides kinni haarata. Või kui see ehk veel 
leiduski siis viis tee sinna kindlasti vaid alanduste 
kaudu, häbistava endasalgamise kaudu. 

Ja Siimon märkas, et ta oli jälle unistama hakanud. 
Imelik, kust need küll tulid, need viimaste päevade häma- 
rad kujutlused ja sama hämarad igatsused? Ja ta tundus 
endale naeruväärsena, nagu poisike, kes ihkab tagasi 
olukorda, kus ta pääses tulema alles hiljuti ja vaid suure 
vaevaga. 

Et sellest tusasest enesepiitsutamisest pääseda, katsus 
ta jälle magama jääda. Ja ta uinuski. Ta nägi end mööda 
linna ringi hulkuvat ning sukeldus kohe nagu mingisse 
virr-varri. Ta ruttas läbi saabuva õhtupimeduse, tänavast 
tänavasse. Pilved; üksikud vihmapiisad; tuul, tuul. Ta 
pidi nagu kellegagi kokku saama, arvatavasti vend Peet- 
riga, kes tahtis talle valuvaigistavaid pulbreid tuua. 
Kõikjal valitses tühjus ja hääletus ja valgustatud akende 
kollakaskahvatu kuma. Ja ikka tuul, tuul, tuul. Ja kum- 
maline kõrbelõhn, mida oli õhk täis. Ja vubisevad küün- 
lad ruutude taga. Ja ikka ja uuesti: pilved, üksikud 
vihmapiisad, tuul, tuul. Ja aeg oli hiline, väga hiline. Ja 
korraga hakkas imeväike, vaevalt mustast maapinnast 
eralduv mehike otse ta nina all läbilõikavalt kella helis- 
tama, pilgutades kavalalt, nagu viibates mingisugusele 
saladusele. 

Siimon virgus ja hüppas kohe püsti, kuna helin ta lähe- 

duses kestis edasi ärkvel olleski. Muidugi, selge — see 
oli telefon! Haaranud südametäiega hargilt kuuldetoru, 
tõstis ta selle kõrva juurde ja hüüdis üliviisaka häälega, 
kuna see võis olla ka keegi ta ülemustest: 

«12—07 kuuleb!» 

Jäme mehehääl põristas: 

«Halloo, kas see oled sina, noorhärra?» 

«Jah, mina. Kes kõneleb?» küsis Siimon ikka väga vii- 
sakalt. 

«Lepamaim!» vastas telefonitoru ja jätkas kohe: 
«Vaala, saks, ma ei teadnud päris kindlasti kas sa tuled 
homme Lui piduõhtule või ei tule. Ja sellepärast ütlen ma 
sulle igaks juhuks edasi: esmaspäeval kell kuus on 
maleva staabis järjekordne «Isamaaliidu» koosolek. Ole 
muudkui kohal!» 

«Püüan,» vastas Siimon. 

«Ära püüa midagi! Tule kindlasti!» kordas härra 
Lepamaim. 

«Tulen,» ütles Siimon kohe kuulekalt ja tegi isegi 
loomusunnilise kummarduse. 

«Ja kuidas sa siis muidu elad? Hästi, mis?» 

«Tänan küsimast, hästi.» 

«Tubli, tubli. Head nägemist!» 

«Head nägemist!» 

Ja paar minutit hiljem teine telefonikõne: 

«Vabandage... kas teie olete, härra Laas?» 

«Just nii — mina.» 

Peenike naisehääl naeris ja ütles: 

«See, kes mina olen, pole igatahes tähtis... haha- 
haa! Või... katsuge mõistatada! Aada? Ei, andke andeks, 
ma ei ole siiski Aada... Kahjuks... ei ole. Igatahes — 
ärge ärrituge, ma pole ka juhusteotsija, vaid üks teie 
headest tuttavatest. Teate mis... Meil on üleannetu 
kavatsus teid lühikeseks ajaks tülitada, see tähendab — 
teile külla sõita. Kas te olete lähema paari tunni jooksul 
kodus?» 

«Kes kõneleb?» küsis Siimon. 

«Pole tähtis!» ütles telefon. «Kas — te — olete — 
lähema — paari tunni — jooksul — kodus?» 

Ja Siimon, kuigi endiselt roidunud ja väga haige, nae- 
ratas galantselt ning vastas: 


38 


EBASOBIVAD ONNITLEJAD. 


(CHAIM GOLDMANN VAIKIB JA KEERUTAB 
PÖIDLAID) 


COM salapärased külalised, kes ei tahtnud endi kohta 
lähemaid teateid anda, saabusid vähe enne kella 
kaheksat. Siimon oli teenijale ammu juba vajalikud kor- 
raldused teinud, laud söögitoas oli kaetud, ta seisis para- 
jasti akna all ja vahtis tänavale. Lamamine oli teda 
tüütama hakanud, ja kuna teda piinas jälle lakkamatult 
puuriv valu, najatus ta õlaga vastu seina, nagu lootes 
sellelt pisut kergendust leida. Ja seda tehes ta nägigi 
kolme autot suure hooga nurga varjust lähemale sööst- 
vat, terashall kõige ees, kaks süsimusta kohe selle kan- 
nul. 

Ta muigas virilalt, teadis aga, et ta ei saa enam oma 
äsjast kergemeelset vastutulelikkust tagasi võtta, sundis 
enda rahulikuks ja püüdis näida hästi peenena, hästi ele- 
gantsena. Avanud mõlemad aknapooled, kummardus ta 
kahe kaktusepoti vahelt välja, viipas tervitades. Esi- 
mesena ronis läbi viltu langeva sõidukiukse kõnniteele 
Maks Ruufus. Nii, nii, ka tema oli siis nende teistega 
kampa: asunud, mõtles Siimon kurjalt. Kuid endine kohtu- 
kirjutaja oli nüüd silmanähtavalt lõbusas meeleolus, 
ehkki ta põskedel punetasid ka praegu tursunud palaviku- 

laigud, ja silmates ootavat sõpra, naeratas ta kohe kogu 
oma luise linnunäoga. Ta näis nõnda koguni ilusana, 
filosoofiline surmakandidaat, kes katsub oma viimseid 
je veel võimalikult lõbusamaks muuta. Toetudes 
epile nagu noor ohvitser oma esimesele mõõgale, siru- 
tas ta enda välja kogu pikkuses, tõstis häält ja hüüdis: 

«Ohoo, seal sa oledki, vennas soomusronglane! Ole 
tervitatud ... oma lasketornis!» 

Siimon vastas: 

«Jah, ole ise ka tervitatud!» 

Samal hetkel kurjustati autost: 

«Poiss, pagana pihta, kuhu su viisakus on jäänud, 
aita ometi ka daamid välja!» 

«Sa vabandad mind, eks ju?» hõikas Maks Ruufus ja 
käänas Siimonile selja. 

Autost ilmus nüüd nähtavale õige tilluke, veidi töm- 
bina mõjuv naisejalg. See kobas hetk aega õhus ringi, 
libises siis üle astmelaua ja toetus sillutisele sellise ette- 
vaatlikkusega, nagu kannaks ta klaaskinga, mis võib iga 
tugevama surve juures kõlinal kildudeks karata. Siimon 
teadis kohe, kellele too liiga tilluke jalg kuulub: proua 
Jutale, rauavabrikant Kaarma elurõõmsale kaasale. Ja 
nüüd ta teadis samuti, kes oli talle ennist telefoneerinud! 
Kui see väike blond olend viimaks oma kasvavast tüse- 
dusest hoolimata koguni graatsiliselt trotuaarile hüppas 
ja Maks Ruufuse kõrval seisma jäi, et kohe muretult 
jat hakata, ähvardas Siimon teda sõrmega ja 
ütles: 

«Ahaa... siin te mul oletegi! Südametu!» 

Proua Juta naeris. See oli helisev, nagu trillerdada 
püüdev rõõmus naer, ja kogu ta tedretähniline nägu näis 
sellest kuidagi sisemiselt hõõguma hakkavat. Ta surus 
käe harjumuseks saanud liigutusega rindade alla, nagu 
püüdes neid toetada, raputas pead ja küsis: 

«Kas te's tõesti mind hääle järgi ära ei tundnud? 
Hahahaa! Ma olin kindel, et te taipasite juba kohe, kes 
ma olen, ja tahate minuga ainult naljatada.» 

«Ei, mul polnud sellest aimugi, et see olete teie,» vastas 
Siimon. 

Maks Ruufus aitas samal ajal sõidukist välja veel tei- 
segi daami — Rahel Looga, muusikaõpetaja, kes vaatas 

kohe otsides ringi. Ta oli armukade ja kahtlustas härra 
Klaost, ärijuhti, peaaegu alati, kui see tema nägemisula- 
tusest välja libises; ta noogutas tõtates, ei öelnud 
midagi ja tundus väga rahutuna. Kuid silmates oma elu- 
põlist armukest üsna üksikuna teistest eemal seisvat, et 
tuulevarjus paberossi süüdata, sai ta tasakaalu kohe jälle 
tagasi, kohendas juukseid ja hüüdis nüüd omakorda: 

«Oo... tervist, õnnelaps! Ma loodan, et te ei pahanda 
ja mind juba siitsamast minema ei saada. Muide — tun- 
nistan üles, tunnistan üles: minap see olingi, kes tegi 
seltskonnale ettepaneku teid vaatama tulla. Surun kätt, 
härra Laas.» 

«Ja mina suudlen teie oma!» vastas Siimon, kum- 
mardades kergesti. 

Harri Kaarmagi surus enda viimaks ometi sõidukisise- 
musest tänavale. Ta pühkis vahetpidamata oma suurt 
Anja lagipead ja müristas nagu vana valjuhääl- 

aja: 

«Noh, siin me nüüd oleme, Tee, mis sa tahad, aga 
ilma karastava suutäieta ma ei tagane mitte ainsat 
sammu.» 

«Sõber vabrikuomanik — need kuumad ilmad on sulle 
ju üsna halba mõju avaldanud: sa vähened vist kehakaa- 
lus!» hüüdis Siimon. 

Paks mees naeris. Ta oli seda nalja kuulnud juba loen- 
damatuid kordi, ometi aga ei paistnud see ta jaoks iialgi 
uudsust kaotavat. Ta rippuvad hülgevurrud liikusid nagu 
väsinud katsesarved, ta voldiline kael punetas, ta ümmar- 
gused lõdvad põsed värisesid nagu hästinuumatud loo- 
mal. Tänava kohal rippuv tolmune leitsak vaevas teda 
rängalt, ta tegi aga näo, nagu ei tähendaks see talle 
midagi. Ta kõht oli otse kohutav — määratu lihakuhi 
kahe peene jala otsas. Kui ta raskesti taarudes jahedasse 
trepikoridori ruttas, liikusid ta kuuesiilud nobedasti üles- 
alla, muutes ta sarnaseks hiigellinnule, kes teeb asjatuid 
tõusmiskatseid. 

Teisedki külalised lähenesid lärmitsedes; Siimon vastas 
kõigi tervitustele. Hans Simmaado, laiade atleediõlga- 
dega advokaat, ta tulevane kälimees, jäi tänagi silma- 
torkava jonnakusega oma naise kõrvale — ihne päris- 
omanik, kes ei taha hetkekski eemalduda oma väärtusli- 

kust varandusest. Nad olid küll juba üle kümne aasta abi- 
elus, tema ja proua Linda, nad polnud nooredki enam, aga 
armastus nende vahel oli ometi endiseks jäänud. Jah, 
nad olid õnnelikud, nad mõlemad. Ja nähes neid kaht 
peenutsevat seltskonnainimest lärmakate tõusikute sekka 
nagu äraeksinuna, pidi Siimon tahtmatult pisut kahju- 
rõõmsalt naeratama; paisutades häält, et teha end kuul- 
davaks, hüüdis ta alla: 

«Oo, mis ma näen — te olete vist tülitsenud?!» 

Proua Linda tumedad kulmud väljendasid üllatust. 
Kehitades õlgu, vastas ta äkilises segaduses: 

«Meie — tülitsenud? Aga ei, härra Laas.» 

«Või mõisteti su kaitsealune taskuvaras sinu hiilgavast 
suuvärgist hoolimata paariks aastaks istuma, vanasaks?» 

«Mitte midagi sellesarnast. Minu jumal ei mõtlegi end 
lätistada, nagu ta pole seda siianigi teinud,» vastas Hans 
Simmaado. 

Leo Käärik, väike küürakas abiõpetaja, hüüdis teiste 
selja tagant: 

«Jah, tal on edu. Ometi peaks tal palju halvemini 
minema, sest ta ülbus ei tunne ju piire. Kirikumaksud 
õiendab ta küll korralikult, aga see on ka kõik. Kas sa 
oled kuulnud, mis ta mu patroonile ütles, kui see talle 
eitepaneku tegi, et ta laseks end koguduse nõukogu liik- 
meks valida?» 

«Ja mis ta siis ütles?» 

«Ta ütles nõnda: «Vaadake, härra hingekarjane, — ma 
olen küll advokaat, aga liiga ebausaldatavate klientidega 
ei taha ma siiski tegelda.» Kujutle, palun, mis see vana- 
härrale tähendas! Ta tuli kantseleisse nagu must maru- 
härg ja ma kartsin, et ta end unustab.» 

Nüüd nägi Siimon ka Mark Antonit, kes oli just välju- 
nud kõige viimasest autost, tätsas lähemale ja mökitas 
oma laia sokunaeru. See oli rikas kinodeomanik, kes ei 
unustanud hetkekski, et ta on oma sõpradega võrreldes 
vaid miljonilisi varandusi omav külakooliharidusega 
mats; ja sestap ta püüdis alati näida hästi edumeelsena. 
Ta oli väga inetu: rüsajas, kitsaste silmadega ja tillukese 
ninaga viiekümneaastane mees — ja ka seda ta ei unus- 
tanud hetkekski. Siimon pomises tülgastusega, mis val- 
lutas teda alati, kui ta sellele jõhkardile otsa vaatas: 

«Oolender!» Aga kohe hakkas tal temast kahju, tollest 
sõprust otsivast vara halliks läinud taadist, ja ta hüüdis 
nagu oma äsjast mõtet häbenedes: 

«Tore, et ka sina oled enda jälle lagedale veeretanud, 
papi Mark! Ja nüüd, armsad inimesed — kas te ei tahaks 
kord juba üles tulla?» 

Proua Riita Anton, häbenedes oma mehe mühaklikkust, 
vaatas maha ja pistis käe endise piimarentniku kaenia 
alla. Ja kõige viimasena kadus sulguva eesukse varju 
Chaim Goldmann, pikkade jalgadega juudi arst, Mark 
Antoni ja Harri Kaarma lahutamatu sõber, väga suur 
erak, kes oli sattunud siia vist üsna juhuslikult. 

Siimon läks külalistele vastu. Ta teadis, et tal seisab 
niisiis ees piinarikas õhtu: ta peab jälle teesklema, rõõm- 
sat nägu näitama, naerma ja naljatama, samal ajal kui 
ta lamaks meelsasti otseti oma laias poissmehevoodis, 
hambad kokku pigistatud ja silmad kinni. Jah, ta peab 
olema viisakas, tähelepanelik, külalislahke ja kodune. 
Jah, ta peab ühtesid lõbustama, teistega kaasa veider- 
dama. Jajah, jajah, ta peab kuulama veel kord kõiki neid 
ammu tuttavaid anekdoote, tühijutte, liialdatud klatši, 
varjatud tigedusest nõretavaid uudiseid nende kohta, 
keda polnud parajasti kohal. Ning homme peab ta veel 
ja veel kord Aadale valetama, sellele tublile tüdrukule, 
keda ta oleks täna nii hea meelega kohata tahtnud! 

Nüüd oli kitsas eeskoda lõbusast seltskonnast lausa 
tulvil. Kõik rääkisid, kõik tahtsid talle hästi lähedale 
pääseda. Nad raputasid ta kätt, pilgutasid kavalalt, pat- 
sutasid teda õlale. Nad olid tüütavad nagu sügisesed 
kärbsed, ja ometi ei saanud ta enam kätt tõsta, et neid 
endast eemale peletada. Kultuurinimene lõpeb kord kind- 
lasti sellesse viisakusehulka, mida ta igal sammul 
vajab... mõtles ta Maks Ruufuse paradoksiga. Ja kor- 
raga muutus peegli kõrvale nurka surutud Chaim Gold- 
mann, see üksik juut, talle määratult sümpaatseks, sest 
too oli ainus, kes oskas piiri pidada ega tülitanud teda 
nagu nood teised. 

Daamid kogunesid ühiseks salgaks ja korraldasid end 
vaikides. Metallümbristes huulepulgad nende roosakate 
sõrmede vahel läiklesid vallatult. Mehed ootasid; härra 
Kaarma pühkis end ikka ühesuguse mesilaseusinusega, 

suutmata võidelda higivoogude vastu, mis pesid teda 
nagu sisemise lainetusega; Mark Anton vaatles oma 
naist; ja prowa Simmaado vaatas samal ajal oma meest; 
ja Rahel Loog puuderdas end suure ümmarguse vati- 
tükiga ja proua Kaarmale paistis see nähtavasti väga 
võõrastav olevat, sest äkki ilmus ta suule põlastav gri- 
mass. Maks Ruufus naeratas oma peent, pisut iroonilist 
naeratust, muutus aga siis äkki tõsiseks ja punastas: 
keegi daamidest oli pluusi kohendades lasknud teda liiga 
sügavale vaadata. 

«Jah, vahest ma soovin päris tõsiselt, et ka väike erru- 
läinud kohtuametnik võiks välja anda mõningaid korral- 
davaid seadusi, mis on suurtel härradel silmapaari vahele 
jäänud,» ütles ta ohates. 

«Nii? Ja milline oleks sellisel korral sinu kõige esimene 
ajusünnitus?» küsis advokaat Simmaado. 

Maks Ruutfus vastas küüniliselt: 

«Nägusad naised, kes muutuvad kas tahtlikult või 
hooletuse tõttu häirivaks oma meessoost kaaskodanikku- 
dele, langevad türmi karistuse alla, mille ülemmäär ula- 
tub ühe aastani ja alammäär ei tohi langeda mitte alla 
kolme kuud.» 

«Aa! vaat-vaat-vaat, see on õige, see on õige!» hüüdis 
Mark Anton, tehes näo, nagu oleks ta neist sõnadest 
tõesti midagi taibanud. 

Oodanud kannatlikult, kuni kõik olid end kohendanud, 
lükkas Siimon vaheukse lahti ja palus külalisi saali 
astuda. Kuid ta ei saanud veel istudagi, kui keegi helistas. 
Ta vabandas, et minna jälle avama. Kui ta eeskotta jõu- 
dis, oli Maria juba sisse lasknud Joosep Soodla, selle 
vastiku murumuna, kellest ta oli alles mõni tund tagasi 
vabaneda suutnud vaid suure vaevaga. 

Väike tüütav mees viskas kõvakübara varna, pigistas 
teda küünarnukist ja hüüdis lõõtsutades: 

«Vabanda, vana, et ma hilinesin. Jah, anna andeks! Ma 
hilinesin pisut juba kohvikusse minekuga, ja kui ma nüüd 
sinna pärale jõudsin, kuulsin ma sõber Raamatult, et 
sulle on külla sõidetud. Noh... ma tulin nagu tuule- 
keeris. Palun! Olgu see siin vaid tühiseks tunnistuseks 
minu määratust rõõmutundest... sinu edu puhul. Võta 
nüüd, võta ometi... !» 

Siimon kortsutas kulmu. Ta küsis: 

«Mis see on?» 

«Jumaluke, mitte midagi erilist, Martell. Martell ekstra. 
Ma proovisin seda hiljuti ühe oma ametivenna juures ja 
see meeldis mulle väga. Palun, palun! See on väliskonja- 
kitest kindlasti üks paremaid, mis meil siin provintsikol- 
kas saada on. Poest ostes — kolmkümmend viis krooni 
pudel. Hahahaa! Ära kohku midagi, vana! Sest kui ma 
sulle tasakesi kõrva sosistan, siis... ma maksin sellest 
summast ainult pisut üle veerandi. Sind huvitab muidugi, 
kuidas ma säärase kauba nii odavalt kätte sain. Noh, 
jäägu mulle ka mõni saladusekene, mida ma ei avalda. 
Hahahaa! Võta nüüd ometi, võta, palun!» 

Siimon katsus endas käärivat vihahoogu kangekaelselt 
tagasi suruda. Kuid see õnnestus vaid osaliselt. Ja ta 
ütles, osutades peaga tõrkuva luku kallal askeldava tee- 
nija poole: 

«Anna Maria kätte.» 

«Hahahaa!» naeris härra Soodla jälle kuidagi kihista- 
des, ei haavunud aga ja astus kärmesti edasi. 

Tema ilmumine mõjus enamikusse külalistest ilmsesti 
häirivalt. Advokaat Simmaado tõusis raadiokapi ees asu- 
valt taburetilt ja istus oma naise kõrvale. 

Maks Ruufus oli ainus, kes ei kaotanud oma head 
meeleolu. Kui härra Soodla teretamisjärjekorraga tema 
juurde jõudis, kergitas ta kulmu ja ütles otsekohesusega, 
mis oleks nagu kõigile teistelegi kergendavat lahendust 
pakkunud: 

«Pagana kahju, et te meie jälile sattusite. Ja ometi 
lootsime me üksmeelselt, et te olete kas kinno läinud või 
lihtsalt magama jäänud.» 

«Magama? Mina?! Nonoh, vennas!» ütles härra 
Soodla. 

Ja Mark Anton ütles proua Riita kohmetava häbe- 
likkuse saatel: 

«Suvisel ajal ei ole kinos mitte kui midagi vaadata. 
Publikum sõidab laiali ja sellepärast me peame linale 
saatma jumal teab missugust vana prahti. Head ja arm- 
sad pildid maksavad ju rasket raha, ja kes meist tahaks 
siis lausa kahju kanda. Tuleval nädalal panen ma lavale 
siiski midagi vaatamiseks... nii noorele kui vanale. 

Pagana pihta, see mees on alles kunstnik, see Tom Mix. 
Kahju, et ta viimasel ajal nii harvades tragöödiates ligi 
mängib.» 

«Jajah, siis peab ju päris kindlasti vaatama minema!» 
hüüdis härra Klaos ja pilgutas oma —sõbratarile 
silma. 

Chaim Goldmann vaikis ja veeretas pöidlaid. 

Ja proua Riita tähendas nagu hoopis juhuslikult, ehkki 
kõik teadsid, et ta püüab oma taktivaeselt mehelt jutu- 
lõnga ära napsata: 

«Käesolev aasta on üks huvitavamatest — kas pole, 
proua Kaarma? Kevad tuli varakult, siis aga hakkas 
sadama. Ligi jaanipäevani olid ilmad väga halvad ja 
vilud, nüüd aga kõrvetab selle eest nagu praepannil. Ma 
olin paar nädalat Narva-Jõesuus ja varsti sõidame me 
Pärnu.» 

«Ojaa, seal on tore!» noogutas proua Simmaado. «Mil- 
lal te lähete, proua?» 

«Arvatavasti juba nädala pärast, proua.» 

«Tore! Meie mõtlesime just samale ajale.» 

«Lehed kirjutavad, et seal olevat tänavu rohkesti roots- 
lasi,» ütles preili Loog ja vaatas oma sõpra. 

«Jah, arvatavasti küll,» kinnitas härra Klaos kuulekalt. 

Chaim Goldmann vaikis ja veeretas pöidlaid. 

Ja proua Juta Kaarma ütles ohates: 

«Jah, väga kahju, aga meie peame nüüd lõplikult 
linna jääma. Me polnud Elvas kuud aegagi, ja osa päeva- 
dest olid pealekauba halvad. Töölised oma alpusega tõm- 
basid meie edaspidistele kavatsustele kriipsu peale. Nüüd 
pole ju muud enam kuuldagi kui aina palgaküsimusi, ja 
papi ei saa ometi vabrikut niisugusel raskel ajal ükskõik- 
sete ametnikkude hooleks jätta. Ja minulgi poleks seal 
rahulikku olemist — ükskõik kuhu ma ka läheksin — kui 
ma pean alalõpmata mõtlema, et keegi neist vurledest... 
töölistest, tähendab ... võib Harri südametäiega mahagi 
lüüa.» 

«Teie mees peaks säärase õrna armastuse puhul küll 
liigutuse pärast pisaraid valama...» ütles Maks 
Ruufus ja naeris pisut liiga valjusti. 

Proua Juta punastas. 

Ja proua Simmaado, mõeldes samal ajal oma endise 


47 


sõbratari heleblondist armukesest, kellest rääkis kevadel 
kogu linna seltskond, ruttas teda päästma: > 
«Jah, suvitamisest võib tõepoolest ainult siis õiget 


mõnu tunda, kui sa tead, et su elu on parajasti headel - > > > 


rööbastel. Muuseas — kuidas on lood su vanema tütre 
tervisega. .. härrad vabandagu meid, et me siin praegu 
sellistest maistest asjadest räägime.» 

«Naised... nemad peavad ju ikka kas lastest või lelh- 
madest targutama!» ütles endine piimarentnik. 

Chaim Goldmann vaikis ja veeretas pöidlaid. 

Ja Joosep Soodla, kes oli kärsitult oodanud, millal ta 
saaks ometi kord sõnasabast kinni rabada, käis lühikeste 
tippivate sammudega mööda tuba edasi-tagasi, lehvitas 
oma laiu juuksekahle ja algas mesimagusalt: 

«Jumal panaku, proua Simmaado! Lapsed — kas need 
pole siis kõige suurem väärtus meie kõigi elus? Nad on 
meie tulevik. Nende hinges ja nende ihus püsime me ju 
surematutena. Ja nad pole mitte üksi meie eneste tulevik 
ja surematus, vaid ka meie kalli riigi ja kalli rahvuse 
tulevik ja surematus. Kui ma siin praegu näiteks vaatlen 
ja mõtisklen: Siimon, meie piduperemees, on mõnes 
tükis siiski liiga laisaks muutunud. Miks ta poleks ammu 
juba abielluda võinud? Kes meist, siinolijatest, võiks küll 
ütelda, et ta on kunagi säärases mugavuses ringi uju- 
nud? Mina mitte, mina mitte! Neljatoaline korter; ime- 
toredad õlimaalingud seintel; raamatukogu. Ei, ei, vana 
vennas, ära mossita midagi, sest tõde jääb tõeks: sa 
oled saatuslikult hilinenud!» 

«Mõtelda! Ma ei pannud tähelegi! OUllatus, täielik 
üllatus!» hüüdis preili Loog ja silmitses harda uudis- 
himuga otse enda ees rippuvat pilti laiade seelikutega 
kalanaisest. 

Chaim Goldmann vaikis ja veeretas pöidlaid, 

Ja Joosep Soodla jätkas: 

«Ma vaatasin neid ennist vargsi, teda ja preili dokto- 
rit. Te ju aimate, keda ma mõtlen. Nad jalutasid nii ime- 
armsasti käsikäes, ja seda näha oli lausa rõõm. Nad ei 
pannud isegi seda tähele, et ma neile viipasin ja nendega 
ühineda soovisin... mõnesõnaliseks vestluseks, ilma pi- 
kema tülitamiseta.» 

Proua Simmaado, kes oli samuti sündinud insener 

Ralf Koorese tütrena, sattus silmanähtavasse segadusse. 
Kartes oma noorema õe pärast (Armas aeg, kas sel vae- 
sel tüdrukul üldsegi ei vea?), ütles ta: 

«Jah, preili Tamm on tore inimene. Ta on pealegi väga 
kodune ja väga lihtne. Kuuldub, et ta töötavat praegu 
lastekliinikus vanema assistendina.» 

«Ma ei liialda, kui ma ütlen, et...» katsus härra Soodla 
jätkata. 

Ent samal hetkel ilmus teenija lävele, tegi tütarlapse- 
liku niksu ja ütles: 

«Paluksin nüüd lauda.» 

«Jah, olge head, rändame aga edasi,» hüüdis Siimon, 
tõustes kärmesti ja värisedes samal ajal koletust sise- 
misest vihahoost, mis raputas teda kõigile jõupingutus- 
tele vaatamata. 


4 Uus Inimene 


HÄRRA KAARMA TERVITUSKÕNE 
(CHAIM GOLDMANN VAIKIB JA KEERUTAB 
PÕIDLAID) 


At sirgena ukse kõrval, et külalisi söögituppa 
lasta, meenus Siimonile jälle üks kohvikust kuuldud 
väide, mis ütles, et eestlase — olgu see siis kultuurist 
rikkumatu talupoeg või haritlane kuskilt linnamajast — 
üheks iseloomujooneks olevat mingi ürgne vajadus 
tagasihoidlikkust teeselda. Jah, see väide paistis tõesti 
õige olevat: kõik need lihavusele kalduvad tõusikmehed 
ja tõusiknaised siin tema ees tegid ju tänagi näo, nagu 
kavatseksid nad lauda asuda alles peale mitmekordset 
kutsumist. Nad nihkusid edasi kuidagi pikkamisi, olid 
äkki väga vaikseks jäänud, püüdsid nagu üksteise selja 
taha varjule pugeda, köhatasid ja tammusid raskesti 
jalalt jalale. Nõnda olid nad nagu suured loomad, keda 
sunnitakse hirmutavalt-võõrasse ruumi astuma, kuigi 
nende piiluvate silmade vaade reetis selgesti nende head 
isu. 

Maks Ruufus valis endale esimesena tooli, nägi, et ta 
naabriteks kavatsesid tulla proua Kaarma ja proua Mark, 
naeratas ja noogutas nagu heakskiitvalt. Paks vabrikant 
poetus naistest kaugemale, sest ta tahtis end täna täis 
juua. Ta pilgutas mõistaandvalt endisele piimarentni- 

kule ja see kutsus omakorda kilda härra Chaim Gold- 
manni, kuigi viimane ei joonud. Rahel Loog ja härra 
Klaos sattusid täna kõrvuti tõesti päris juhuslikult; ja 
Segi õnnestus advokaat Simmaadogi püüdlikkus: tal 
läks jälle kord õnneks nihutada oma naine vaga abi- 
pastori valve alla, kaitstes teda ise paremalt, massiivne 
ja otsustav, valmis kas või võitlemagi. 

Teenija oli kahe külalise võrra eksinud, ja Siimon, kar- 
tes äkki liiga nähtavale kohale sattuda, tahtis aset võtta 
laua keskpaigas vabaks jäänud toolil, pakkudes end ka- 
valeriks õnnetule proua Antonile, kes näis lakkamatult 
hirmu tundvat oma kasvatamatu mehe pärast. Kuid kõik 
hakkasid kohe kärarikkalt nõudma, et ta istuks aukohale. 
(«Palume, palume-e, pa-lu-me-e, härra direktor!») 
Nõnda polnud tal pääsu: ühelt poolt sai ta endale naab- 
riks advokaat Soodla, teiselt poolt kergemeelse proua 
Kaarma. Katsudes endas käärivat pettumust alla suruda, 
ütles ta naljatades: 

«Hea siis küll, kui te just ohvrit vajate. Ma olen val- 
mis. Alakem!» 

«Tor-re!» hüüdis proua Kaarma. 

Maria, see tubli vanatüdruk, oli rakendanud kogu oma 
oskuse: laud oli korraldatud maitsekalt, ehkki mitte üle- 
kuhjatult. Siin oli mitmesuguseid külmi suupisteid, 
alates vorstilõikudega ja lõpetades kalakonservidega, 
rohkesti värsket aedvilja, marju suitsukarva klaas- 
vaasides, tumepunaseid nelke, mis lõhnasid teravalt. Neli 
konjakipudelit seisis liudade ja taldrikute vahel nöör- 
sirge reana, iga järgnev eelmisest teatud kindlas kau- 
guses. Sissejuhatuseks oli mõeldud valge viina karahvin 
jääanumas, mille läikivad nikkelküljed sillerdasid suur- 
test pisaratest. Kõik vaikisid nagu midagi oodates; kuul- 
dus vaid valatavate jookide selget ning meeldivat mulk- 
sumist. Ja kui klaasid olid ettevaatlikult täis kalla- 
tud, lõi härra Kaarma korraga kahvliharudega vastu 
limonaadipudelit, vinnas end püsti ja ütles pidulikult: 

«Austatud koosviibijad ... Armas piduperemees... Mu 
daamid ja mu härrad!...» 

Mark Anton lakkus keeleotsaga ülahuult, naeris ja 
hüüdis, valmistades sellega oma kohkunud naisele juba 
esimese piinasilmapilgu: 

«Kuramus jah... Mokk on sul nagu marjanaisel, 
haarihh!» X 

«Hihihii!» naeris preili Loog, müksates põlvega härra 
Klaose põlve. 

Chaim Goldmann vaikis ja keerutas pöidlaid. 

Proua Kaarma naeris samuti. 

Ja proua Simmaado tõstis nagu ähvardades sõrme 
ning tegi kuuldavalt: 

«St! St!» 

Vabrikant Kaarma algas uuesti: 

«Armas piduperemees ... Mu daamid ja mu härrad!... 
Nagu me kõik teame, ei ole me siia kokku tulnud ainult 
lihtsa juhuse, vaid teatud asjaolude tõttu, mille üle me 
kõik südamest rõõmu tunneme. Meie vana hea sõber Sii- 
mon on eluväljakul jälle ühe võidu saavutanud, jah, ta 
on vahvasti võidelnud ja jumal on talle õnne andnud. 
Ja ma ütlen — teenitud õnne. Sest see koht, kuhu ta 
nüüd asub, on vastutusrikas koht ja sinna ei saada mitte 
palja juhuse, vaid ikka oma aru ja mõistuse abil. Kui me 
nüüd siin rõõmsas ärevuses ühes oleme ja meie ühise 
sõbra möödunud elule tagasi vaatame, siis me peame küll 
ütlema, et... müts maha härra Laasi energia ees! Jah, 
müts maha, mu daamid ja härrad! Müts maha ühe tõe- 
lise eesti mehe energia ees, hüüan ma!» 

«Braavo!» ütles Maks Ruufus. 

Chaim Goldmann vaikis ja keerutas pöidlaid. 

Vabrikant Kaarma lõkendas nagu moon ja jätkas pisut 
vaiksemalt: 

«Eks me tea kõik, mihuke on olnud siiamaale meie 
väikese, aga üliarmsa kodumaa poegade elu ja saatus... 
kõigi nende kodumaa poegade elu ja saatus, kes ei ole 
mitte leppinud oma vaesuse ja viletsusega ja on kõigest 
hingest edasi rühkinud, et jõuda viimaks kindlale ja 
kõvale alusele. Alusele, kust võib edasi ehitada. Alusele, 
millele toetab oma jalad kogu meie riik ja kogu meie rah- 
vas. Alusele, millest oleneb meie majanduslik tulevik... 
põlvest põlve. Siimon, poiss, ära pane pahaks, et ma olen 
sinu enda seljataga su kohta andmeid kogunud. Sest 
eks sa ole ju puhastverd eesti mees ka selles ühes 
tükis — selles tükis, mis puutub tagasihoidlikkusesse. Ja 
niisiis ma läksin sinu austatud venna, meie kodulinna 

kuulsa doktori juurde, olin ta vastu avalik ja -pärisin te- 
malt nii üht kui teist. Ja, mu daamid ja mu härrad, po- 
leks vist kaugeltki üleliigne, kui ma jutustaksin ka teile 
meie armsa kostitaja ja kalli sõbra eluteest, niipalju, 
nagu ma sellele jälile sain...» 

Proua Kaarma surus jälle mõlemad käed rindade alla 
ja ohkas liigutatult: 

«Oo... palun, Harri!» 

«Jumal... kui huvitav...» pomises preili Loog, teesk- 
les aga nii läbipaistvalt, et ta sõbral tema pärast häbi 
hakkas. 

«Ei, tõsijutt, saksad, ta on kange sell! Püsti kange 
sell, kurram!» noogutas endine piimarentnik ja kõõritas 
isukalt viinaklaasi poole. 

Akki aga tõusis Maks Ruufus, tegi üliviisaka, eriti 
la kellelegi suunatud kummarduse ja palus aland- 
ikult: 

«Jah, me ootame, sõber, me ootame! Jutusta ometi!» 

Paks kõnemees tõmbas kopsud kohinal õhku täis. Ta 
higistas nüüd nii hirmsasti, et ta näis märjana lagipeast 
kuni pehme triibulise särgikrae varju kaduva kaelani. Ja 
see piinav teadmine, et ta nii hirmsasti higistab, muutis 
ta järsku väga kohmetuks. Ta katsus end kuivatada, see 
aga ei aidanud: üks piisk langes juba laudlinale, haju- 
des kohe kõigile märgatavaks tumedaks laiguks. Ja just 
sel hetkel, kui härra Kaarma näis siiski suure vaevaga 
tagasi kaotatud kõneotsale pääsevat, pidi ta kergemeelne 
kaasa tahtmatult hüüatama: 

«Issand... kuidas sa küll liimerdad!» 

Mees pomises, et hästi ruttu vaevast lahti saada: 

«Noh... ühesõnaga... meie kallis Siimon... Ja nüüd 
panen ma ette tühjendada klaasid ta suure edu auks, mis- 
puhul me oleme siia rõõmsalt kokku tulnud...» 

«Aga meie piduperemehe elulugu! Kuhu te selle tahate 
jätta?» hüüdis proua Simmaado. 

«Jah... palume teid, härra Kaarma!» hüüdis Joosep 
Soodla. 

Mark Anton ei kannatanud enam välja ja urises üle 
laua: 

«Õige, saksad — paneme oma kõlakad minema ja asi 
vask!» 

«Paike... ära nüüd sega...» kogeles proua Riita. 

Kuid härra Kaarma oli juba lõplikult ummikusse sat- 
tunud. Ta seisis raskena ja õnnetuna oma kohal ja s0o- 
vis kogu hingest, et ta ometi kord juba istuda võiks. 
Kõik vaatasid talle otsa, kõik ootasid, kõik olid oma pil- 
gud ta huultele naelutanud. Ta suu hakkas kuivama, 
kurk kibelema. Ta tundis end korraga nii naeruväärsena 
ja rumalana, kui naeruväärsena ja rumalana polnud ta 
tundnud end veel kunagi maailmas. Ja ta oli koguni 
õnnelik, kui Maks Ruufus end taas püsti upitas, talle 
õlale patsutas ja irvitades ütles: 

«Pole midagi, papi, sa tegid oma asja liigagi hästi. Ja 
kui sa nüüd lubaksid, viiksin ma sinu ülesande siht- 
kohani välja. Istu, palun! Härrad — ma jätkan, kuigi ma 
pole meie hea vanapoisi kohta kuskilt andmeid hanki- 
nud. Muide — üks küsimus, Siimon: mis ametit sinu au- 
väärt taat pidas ja kas ta elab veel?» 

Siimon vastas, kuigi tal polnud aimu, kuhu sõber sihib: 

«Elab. Ja ta pidas kapteniametit... mitmesugustel 
kaubalaevadel.» 

«Issand. .. kui huvitav!» hüüatas jälle preili Loog. 

Ja Maks Ruufus asetas ühe käe puusa, hõljutas end 
pikkamisi edasi-tagasi ning jätkas õkva sealt, kus paks 
vabrikant oli katkestanud: 

° «Niisiis, kuulake! Meie sõber Siimon on esimest maa- 
ilmavalgust näinud kaugesõidukapteni pojana. Tema isa, 
tubli laevur, viibis enama osa oma ajast suurtel ookea- = 
nidel. Selle tõttu õppis meie väike sõber juba maast-mada- 
last kõrgete sihtide poole püüdma. Ta sai endale kaasa 
oma isa julge vere ja oma ema hoolikuse. Ja see julge 
veri ja see hoolikus on teda hilisematelgi aegadel saat- 
nud kõigil tema teedel ja kõigis tema püüetes.» (Maks 
Ruufus vaikis hetkeks, vaatas ohates lae poole ja jätkas 
siis nagu murelikult.) «Jah, ei ole alati kerge olnud väi- 
kese Siimoni elu, ei ole, ei ole. Vaevalt hakkas ta kaela 
kandma, kui ta pidi juba enda eest välja astuma. Pere- 
kond oli suur, tööka kaubalaevakapteni palgast ei piisa- 
nud lahedaks äraelamiseks. Vanemad õed-vennad oota- 
sid koolitamist, neid pidi rõivasse panema, ta endagi 
terane aju hakkas. tulusa raamatutarkuse vastu huvi 
tundma. Hommikupoolikul ühes teiste omataoliste mudi- 

lastega umbses klassitoas, õhtupoolikul emal abiks — 
millal pidi küll ära tehtama vajalik õppetöö, millal, mu 
härrad, kui mitte öösi viletsa Olilambi valgusel?! Aga 
meie sõber ei nõrkenud, ei, ta pingutas end! Ta pingutas 
end nagu kunagi tõsieestlane...! Ta pingutas end 
nagu meie väikese ja visa rahva väärikas liige... isegi 
siis juba, kui ta alles lühikesi põlvpükse kandis. Ta luges 
raamatuid, — Saali, Bornhöhet, Vildet ja... teisigi. Ja 
ta otsustas: «Ka mina pean kord niisuguseks saama, 
nagu nende ilusate romaanide ja juttude õilsad kange- 
lased!» Ja näete, ta saigi niisuguseks, ehkki mitte sõdu- 
rina, vaid tubli pangamehena. Isamaa-armastus ja töö- 
kus, töökus ja isamaa-armastus! Ta astus keskkooli, ta 
lõpetas selle, ta võitles vahepeal minu kaassoomusrong- 
lasena meie kodumaakaitsjate ridades ja astus siis üli- 
kooli, Suure usinusega viis ta sealgi lõpule oma ette- 
võetud töö. Ja... nüüd on ta siis viimaks pangadirek- 
tor... üle määratute pingutuste ja määratute püüdmiste. 
Või nagu vanad roomlased oma imeilusas läti keeles 
ütlesid: «Per aspera ad astra» — kes püüab kõigest 
väest, saab üle igast mäest. Ma palun teid, mu daamid ja 
mu härrad, ta auks püsti tõusta. Terviseks!» 

«Elagu! Hurr-rraa-aa!» hüüti läbisegi. 

Advokaat Simmaado muigas ja küsis: 

«Siimon, vana vennas — kas see läks ka täppi? Sest 
mina isiklikult kaldun küll arvama, et see alp noormees 
luuletas meile kogu selle ilusa eluloo lausa omast peast.» 

Siimon katsus endas tekkivast häbitundest võitu saada. 
Sest ta aimas kuidagi hämaralt, et tiisikusetõbine kohtu- 
sekretär oli kõigi nende üle nalja heitnud, halastamatult 
narriks teinud nii tema enda kui tema sõbralikud küla- 
lisedki. Kuid ta peitis oma pahameele osavalt oma tava- 
lise peene naeratuse taha ning vastas noogutades: 

«Siiski, siiski. Ta tunneb mu elu nähtavasti üsna põh- 
jalikult.» 

Ja Maks Ruufus jõi veel ühe klaasitäie viina, vaikis 
veidi aega ja ütles korraga oma tavalise küünilisusega: 

«Armas aeg, miks ma ei peaks seda siis tundma? 
Meil, Eesti vabariigi haritud kodanikkudel ministrist 
kuni koolmeistrini, on ju enamikul üks ja sama elulugu. 
Öeldagu mulle ainult midagi oma esivanematest, ja üle- 

jäänud osa on siis juba teada. Muide, sõbrad, mis te 
arvate minu kavatsusest kirjutada üht sellist standardi- 
seeritud curriculum vitae't, sest seda vajaksime me tõesti 
palju hädalisemalt kui mõnd romaani või moodsat luu- 
letuskogu.» 

«Tor-re!» hüüdis proua Kaarma. 

Mark Anton näris kurgilõiku ja ütles umbse suuga: 

«Ilusa kõne pidas jah, sunnik! Täitsa ilusa kõne. Et kas 
või nuta, kui tahad. Mu fröind Toomas Parlo — ta teeb 
kah raamatuid — oskab aga veelgi kenamini rääkida... 
hohohoo! Paar aastat tagasi juhtusime ühe mu tuttava 
kõrtsmiku ärijuubelile. Noh, kutsutud meid just ei oldud, 
aga... Olime nimelt paraja auru all ja murdsime sisse. 
Ja Toomas pidas siis niisuguse uhke kõne, et... See tä- 
hendab — ta esimene kõne oli igatahes väga uhke. Juu- 
bilar oli püsti-liigutatud, tänas teda kättpidi ja saatis 
meile ette kõige paremad kraamid. Teise kõne algusega 
pani ta naised lausa pisaraid valama, ainult läpp läks 
veidi üleaisa. Aga Tooma kolmas kõne... hohohoo! Vaat 
seda oleksite alles kuulma pidanud. Ime veel, et me sealt 
terve nahaga tulema saime. Mehed üsna möirgasid viha 
ja pahameele pärast ja juubilar ise viskas meid trepil 
tühja pudeliga.» 

«Mark!» ütles proua Riita paluvalt. 

Poole tunni pärast olid mehed juba kergesti purjus. 
Lärm laua ümber muutus üha valjemaks, noad ja kahv- 
lid aina klõbisesid. Peale naiste, kes maitsesid viina vaid 
tilkhaaval, jäid kaineks ainult abiõpetaja Käärik ja 
Chaim Goldmann. Nad hakkasid tasakesi omavahel vest- 
lema ja näisid viimaks väga sõbralikkudena. Härra 
Soodla katsus korduvalt oma nuhkivaid heietamisi alata, 
karjuti aga kohe vaikima, kuna viinast kuumad meeled 
muutusid ta vastu aina vimmasemaks. Ja Siimon nägi 
teda viimaks käsile võtvat vaest proua Marki, keda ta 
hakkas nüüd oma ülekuulavate küsimustega vintsutama 
seda suurema hooga. 

Aeg läks ja ilm muutus pikkamisi hämaraks. Maria 
süütas tuled. Linn akende taga vaikis, valmistudes 
päevakuumusest raugena jaheda öö vastu. Paks vabri- 
kant pühkis higi ja jõi, jõi uuesti ja pühkis jälle higi. 
Proua Simmaado rääkis aina oma kahest lapsest, keda 

ta kavatsevat juba eeloleval sügisel prantsuse mängu- 
ringi panna. Keegi käänas raadio käima, ja kuna see 
andis parajasti edasi laupäevaõhtusi kergeid lookesi, läks. 
preili Loog oma sõbraga tantsima. Kuid proua Juta ei 
leidnud endale kaaslast, vihastas ja sulges aparaadi, sele- 
tades sõnaahtralt, et ta pea olevat äkki valutama ha- 
kanud. 

Kui kell üksteistkümmend lõi, hakkas Siimon pikisilmi 
ootama, et neile headele inimestele kord juba küllalt 
saaks ja et nad ometi viimaks lahkuksid. Sest tal oli väga 
raske vaikselt kohal istuda, samal ajal kui ta sisikond 
põles jälle nagu elavas tules. Pealegi oli Maks Ruufuse 
lauakõne ta tuju halvaks muutnud, kumisedes praegugi 
veel kuskil sügaval kõrvaõõnes, pilkavakõlaline, tor- 
kav oma halemeelsuses. 

Suutmata kauem kogu seda tuba täitvat väsitavat vada 
välja kannatada, palus ta end silmapilguks vabandada, 
tõusis ja läks kabinetti, et puhata selle hämaruses. Ta 
oli parajasti kušetile pikali heitrgas, kui eeskojast tulev 
uks äkki lahti lükati ja keegi tuppa astus. Kuuldus ker- 
get kahinat, otsekui hõljutataks ta läheduses õhukest rii- 
detükki. Kirjutuslaua lambi põlema süüdanud, nägi ta, 
et see oli proua Juta. Naine naeratas. Et tekkivast piin- 
likkusetundest lahti saada, osutas Siimon enda kõrvale 
ja ütles: 

«Palun, proua Kaarma!» 

«Tänan,» vastas naine. 

«Istuge ometi,» ütles Siimon. «Ja kas ma võiksin teile 
ühe sigareti pakkuda?» 

«Jumaluke... ma olen juba niigi otse kohutaval kom- 
bel suitsetanud,» ütles proua Kaarma ja alandas oma 
siristava hääle äkki vaevukuuldavaks sosinaks. Ja hetke 
pärast lisas ta, hakates Siimonit ootamatult sinatama: 
«Papi ütles juba kohvikus, et ta kavatseb end sinu juu- 
res täis juua. Ära pane pahaks, kui ta pikapeale liiga 
ülemeelikuks muutub, Nad on ju selle vana juustumeist- 
riga nagu kaks parajat, ainult — et ta end siiski nii 
hirmsasti ei unusta.» 

«Nooh, pole midagi...» pomises Siimon. 

Naine sõnas, tulles veel sammu võrra lähemale: 

«Et sulle ütelda... päris oma südame järgi, ilma nal- 

jata... Mul on tõesti hea meel, et sa oled nüüd niisugu- 
sele heale järjele tõusnud ja et sa pääsed nüüd varsti... 
paremasse seltskonda.» 

Siimon tahtis vastata midagi ebamäärast, ei saanud 
aga selleks mahti, sest avanevale vaheuksele ilmus 
järsku advokaat Soodla, see kõikjale küündiv hirmutis. 

Proua Kaarma pöördus minema ja ütles: 

«Tänan teid, härra Laas. Praegu on mul jälle hoopis 
parem — see pulber mõjus suurepäraselt.» 

Kui naine läinud oli, uuris härra Soodla salapärat- 
sedes: 

«Mis... mis proual viga oli?» 

«Küsi temalt endalt. Kust mina seda tean, ma pole 
naistearst!» vastas - Siimon jõhkralt, tõusis, kustutas 
lambi ja jättis paksu mehikese kottpimedasse tuppa. 


MIS SOÜNDIS VASTU HOMMIKUT. 
(CHAIM GOLDMANN KEERUTAB IKKA 
PÖIDLAID) 


iimon seisis jälle pärani avatud vaheukse kõrval, et 

lasta külalisi endast mööda, nüüd aga tagasi saali. 
Kell oli juba pool üks. Väljas paistis sinakas-tume, lõh- 
naline ja karastav öö. Kuuldus üksikuid, nagu juhuslikult 
tekkivaid ja häbelikult vaikida tahtvaid häälitsusi: keegi 
jalutas mööda kõnniteed ja kuskil vilistati. 

Daamid kogunesid sohvale, ja Siimon pani jälle raa- 
dio mängima. Kuid ta pidi kaua ja hoolega maailma- 
ruumis ringi kobama, kuni ta tabas viimaks lühilainelt 
midagi kuulamiskõlblikku. 

Äkki märkas ta, et härra Kaarma ja Mark Anton puu- 
dusid: nad olid vist söögituppa jäänud. Advokaat Sim- 
maado, ehkki ta oli samuti tublisti purjus, näis ta mõt- 
teid aimavat, naeratas ja ütles: 

«Jah, need vellekesed ei saanud veel tulla.» 

«Vabanda... Kellest sa räägid?» teeskles Siimon ühegi 
erilise põhjuseta. 


Ja advokaat Simmaado vastas, nõjatudes uksepostile: 

«Neist vanakestest muidugi. Harri väidab nimelt, et 
maakera on ümmargune nagu kummipall, Mark aga Sõi- 
mab teda sellise levinud totruse uskumise eest vanaks 
eesliks. Ja nõnda nad murravad seal praegu piike päris 
issanda eest kohe nagu papid kord igaveses Roomas.» 

«Mark läheb vintis peaga oma naljadega... paha- 
tihti... liiga kaugele...» kogeles proua Riita. 

Maks Ruufus laskis huule külge kleepunud sigareti 
rippu ja ütles: 

«Nii see peab ka olema. Ja õieti tahaksin ma talle 
tema väidetes abiks olla. Sest on ju tõesti igav kuulda 
juba mitmekümne inimpõlve jooksul ikka üht ning sama 
tõde, mis ei kavatsegi muutuda, nagu tõed seda tavali- 
selt teevad. Kas pole, härra Soodla?» 

«Jaa... kui me nüüd nõnda võtame, nagu teie seda 
nähtavasti mõtlete, siis muidugi!» vastas väike mees. 
Äkki oli talle soodsat juhust pakutud, ta ruttas sellest 
kinni haarama ja jätkas: «Dialektiline mõistus võib sa- 
gedasti leiutada üht kui teist, mis paistab meile esialgu 
hoopis veidrana. Võtame kas või Lobatševski geomeetria. 
Ja ometi — tähelepanelikumalt nimetatud teadlase teo- 
reemidesse süvenedes taipame korraga, et ka tema süs- 
teemis on maksev oma raudne loogika. Enda kohta pean 
ma tähendama, et...» 

Advokaat Simmaado ütles Maks Ruufusele: 

«Viina jood sa nagu linnukene, aga keel on sul alati 
nagu kirvetera. Ja siiski ei saa ma uskuda, et sa sise- 
miselt sama sapine oleksid nagu oma sõnades.» 

Chaim Goldmann vaikis ja keerutas pöidlaid, 

Leo Käärik, väike küürakas abipastor, kes oli õhtul 
uulitsal seistes hoopis jutukana paistnud, vaikis samuti, 
nüüd juba neljandat tundi. 

Siimon istus ta kõrvale ja küsis: 

«Sul on vist väga igav?» 

«Ei. Miks sa seda arvad?» küsis nukker usuteadlane. 

«Arvestades su välimust. Täna paistad sa otse era- 
kordselt mornis meeleolus olevat,» ütles Siimon. 

«Ma tunnen end viimaste päevade jooksul pisut hal- 
vasti, ja see on kõik,» ütles abipastor. Ja korraga lisas 
ta, nagu püüdes heaks teha mingisugust eksitust, mida 

ta peab häbenema: «Ma rääkisin seal all lollusi. Nii ei 
oleks kõlvanud.» 

Siimon kergitas tahtmatult kulme. Vaatamata end puu- 
rivale valule hakkas ta naerma ja ütles: «Sa rääkisid 
seal all lollusi? Millal? Kas sa mõtled seda lookest sõber 
Simmaadost ja oma auväärsest patroonist?» 

«Jah, muidugi seda, ja eriti võrdlust, mis ma praosti 
kohta tarvitasin,» noogutas härra Käärik. 

Siimon pidi oma mugavalt väljasirutatud jalad tabu- 
reti alla tõmbama, sest preili Loog ja härra Klaos hak- 
kasid jälle tantsima. Maks Ruufus kummardas proua 
Kaarmale. Chaim Goldmann vaikis ja keerutas pöidlaid. 
Proua Simmaado, kes rääkis veel kord oma lastest, ütles 
proua Antonile: 

«Ma ei unusta kunagi seda silmapilku, kui ma tuppa 
astusin ja nägin, et Raul oli lahtisele aknale roninud. 
Seisab seal... nagu väike ingel. Mu süda ähvardas hirmu 
pärast lõhkeda. Ma ei suuda praegugi aru saada, kust 
ma selle kavaluse ja rahu võtsin. Ma ei hüüdnud teda. 
Ma ei karjatanud. Ma ei hakanud nutma. Läksin... nagu 
vari... kikivarvastel. Ja kui ma ta siis kiiresti oma sülle 
tõmbasin, ei suutnud ma enam pidada — ma lausa röö- 
kisin hirmu pärast.» 

«Ooh, niisugused asjad on õudsed!» noogutas proua 
Riita. «Minu vanema poisiga oli kord midagi umbes 
sellelaadilist. Ma läksin temaga parajasti trepist alla ja 
hoidsin teda käest kinni, kui ta järsku...» 

«Üldiselt peab küll ütlema, et poisid on teatud aas- 
tates tüdrukutest hoopis saamatumad,» katkestas teda 
proua Simmaado, keda huvitasid ainult need lood, mis 
ta ise jutustas. «Aga tüdrukud selle eest ei lähe mitte 
kunagi. .. liiga kaugele.» 

Korraga kuuldus söögitoast metsikut põrutamist: keegi 
peksis vastu toolipõhja. Vabrikant Kaarma hääl karjus 
üle raadio lärmi: 

«Hõi, piduperemees, kurat sind võtaks — kuhu sa 
ometi jääd?!» 

Proua Riita Anton tõmbus kartlikult küüru ja sosistas: 

«Ega see ei olnud veel Mark, kes seal... niiviisi...?» 

«Pi-du-pe-re-mees! Pi-du-pe-re-mees!» röögatas härra 
Kaarma. 

«Ei, see ei ole veel Mark...» sosistas proua Riita Anton. 

Siimon läks vaheuksele, lükkas selle lahti ja küsis: 

«Noh, sõbrad, mis teie's siin mürate? Tahate vist mulle 
majaomaniku kaela kutsuda.» 

Talle vastati jälle hirmsate metsloomamöiretega. Kui 
ta silmad läbitungimatus suitsupilves harjuda suutsid, 
nägi ta, et mõlemad napsivennad vahtisid teda kuidagi 
pahuralt-kurjalt, pead kummargil, — suured, kohmakad, 
verd täis valgunud silmadega. Paks vabrikant oli kuue 
toolileenile riputanud ja kraegi kaelast ära kiskunud; en- 
dine piimarentnik oli just praegu talle järele tegemas. 
Kui Siimon üsna nende juurde läks, teeseldes ikka sü- 
damlikkust, põrutas härra Kaarma jälle kahe rusikaga 
kord vastu toolipõhja, kord vastu lauda, luksus ja hüü- 
dis kogu jõust: 

«Viina, kurat sind võtaks! Näed ju, et... pudelid... on 
ammu juba tilgatumaks tühjad. Braavo, et sa meie kut- 
sumist kuulda võtsid, sa vana Koorese noorem väimees 
ja tema pangaurka uus ülemlihunik. .. hohohoo!» 

Mark Anton kordas sõbra sõnu nagu ustav vastukaja: 
«... Ülemlihunik... ülemlihunik... hohohoo!» 

«Muidugi — ülemlihunik!» mõirgas vabrikant Kaarma. 
«Sest temataolised konnad on meie rahaasutustes just 
need ülemlihunikud, need suurte härrade vaesed väi- 
mehed. Seda sigadust, mis vanad saksad plaanitsevad, 
aga ei tihka läbi viia, on Siimoni-taolised noored penid 
kohe valmis teoks tegema. Ära pahanda, vana vennas, 
see olgu sulle öeldud rohkem naljatades ja heast süda- 
mest, et sa teaksid end hoida. Jaah, ma ei räägi sulle 
siin praegu... kurjast ja kibedast meelest, vaid hoo- 
pis. ..» 

«S-siga on ta jah, see vana Koores...!» noogutas 
Mark, Anton. 

«Lihtsalt... emis!» noogutas paks vabrikant. 

Siimon aimas loomusunniliselt, et naabertoas kuu- 
latati. Ja ta aimas samuti loomusunniliselt, et need kuu- 
latajad, kõik peale vaese proua Riita ja proua Linda 
Simmaado, naudivad ta kulul praegu üpris sügavat 
kahjurõõmu. Tundes end hirmus punaseks muutuvat, ei 
osanud ta tükil ajal midagi vastata, ehkki ta kujutles 

end mõlemast neist purjus mehest vähemalt peajagu pi- 
kemana. 

«Viina... kurat, noh!» kostis jälle söögitoast. 

Kuid Siimon oli endast nüüd juba võitu saanud. Ta 
muutus väga rahulikuks ja väga kindlameelseks. Ase- 
tades käed seljal risti, et takistada neid värisema hakka- 
mast, naeratas ta ikka hästiteeseldud lõbususega, rapu- 
tas pead ja ütles: 

«Kahju küll, aga mul pole enam ainustki tilgakest. Mis 
mul oli, selle olete te juba viimseni ära joonud.» 

«Mis? Ära joonud? Meie olevat sinu viinad ära joo“ 
nud?» küsis härra Kaarma. Ja hirnatas samas südam- 
likult: «Nii, nii, nii! Noh, muretse siis uued, pagan ja 
põ Võib ju tõesti olla, et me nad sul nahka panime... 

ohohoo! Muretse siis uued, noh... muud midagi!» 

Siimon oli otsustanud. Ta raputas jälle pead ja ütles: 

«Ei. Ma ei muretse teile enam midagi. Aitab!» 

«Aitab? Siga!» karjus härra Kaarma. 

«Siga jah!» kordas härra Mark Anton. 

Saalis hakkas keegi nutma. Ja keegi teine sulges ette- 
vaatlikult raadio, et paremini kuulda. Ja veel keegi kö- 
hatas nagu parastades. Lõhnas ilmselt skandaali järele, 
millest saaks linnas jälle pisut aega juttu teha. 

Vabrikant Kaarma asetas küünarnukid lauale ja ütles: 

«Einoh, poiss, kas sa tood meile veel viina või ei too?» 

«Ei too,» vastas Siimon. 

Proua Juta hüüdis nüüd üle läve: 

«Harri, ära jända! Homme tahaksid sa kindlasti härra 
Laasi ees maa alla vajuda.» 

«Kelle ees? Missuguse härra Laasi ees?» kisendas 
vabrikant. Ja ajades enda järsku raskelt ähkides püsti, 
patsutas ta oma paksu kõhtu ja seletas koomiliselt mõ- 
juva auväärsusega, mis pani isegi Siimoni muigama: 
«Mina, Harri Kaarma, peaksin tahtma kellegi ees maa 
alla vajuda! Mina! Mina, kes ma võiksin selle püksata 
väimehe ilma soola ja sinepita kinni pista! Mina, Harri 
Kaarma?! Issand jumal... seal üleval... kas sa kuuled 
ka, mis minu enda lihane naine mulle praegu kõneleb? 
Kas sa kuuled, issand jumal? Mina, Harri Kaarma, 
mitme maja ja üle terve vabariigi kuulsa metalli- 
vabriku omanik, peaksin tahtma maa alla vajuda kellegi 

õlgväimehe ees, kelle on vana Koores, see igavene lur- 
jus ja molkus, kuidagiviisi liimipaberile meelitanud, et 
oma halvast kaubast juurdemaksu abil lahti saada! 
Mi-na... peaksin selle räbalapundi ees maa alla vajuma? 
Mhh, anna arve! Ma maksan su tänase söögi-joogi kinni 
kas või viimase heeringakondikeseni!» 

«Harri! Vait, noh!» hüüdis proua Juta ja hakkas nüüd 
õnnetuks muutuma. 

Ja Siimon, purjus suurustleja sõimuvalingu rahulikult 
lõpuni kuulanud, avas eeskotta viiva ukse ning ütles ko- 
guni vaikselt: 

«Palun, härrad! Lahkuge jalamaid!» 

«Mi-i-s? Mis see siis tähendab?» küsis härra Kaarma, 
muutudes korraga hoopis taltsamaks. 

«See tähendab seda, et ma ootan pikisilmi teie mine- 
kut. Mulle aitab juba!» ütles Siimon. 

«Värdi, hakkame pealegi minema!» hüüdis Mark An- 
ton ja virutas ühe taldriku põrandale. 

«Pagan küll... sa ei saa ka naljatamisest aru, vana- 
poiss!» hüüdis vabrikant Kaarma ja naeris jälle mürinal. 
«Pastoi ja pea kinni — kuhu sa's nihukese ägedusega 
jõuad! Mina juhtun nagu kogemata paar üleliigset sõna 
lausuma, tema aga ajab kohe sarved püsti ja ähvardab 
nagu... ei tea kes... hohohoo! Noh, ära ole laps! Oled 
alles noor inimene ja sellepärast luba endale ütelda — 
seltskonnas ei tohi iga tühise asja pärast jämedaks 
minna. Kui ma õieti ütlen, siis... ma tahtsingi sind pisut 
proovida... sellest seisukohast, et kas sa passid juba 
meeste kilda või ei passi veel, oled liiga roheline. Ja sa 
oled tõesti liiga roheline. Mis sa veel siis teed, kui need 
päris suured haid su oma lõugade vahele võtavad, 
hohohoo!» 

Ta tuli ümber laua, surus käed sügavale püksitasku- 
tesse ja ajas kõhu veelgi enam põnni. 

Kuid Siimon oli otsustanud lõpuni minna ja kordas 
kindlalt: 

«Ma palun sind lahkuda! Ja mida varem sa seda teed, 
seda parem sulle endale.» 

«Värdi, Värdi, hakkame peale!» karjus Mark Anton ja 
viskas teise taldriku põrandale, 

Kuna lugu kippus siiski liiga laiaks paisuma, rutati 

neid nüüd sõbralikult lepitama. Advokaat Simmaado pat- 
sutas Siimonit õlale, ajas huuled torru, rääkis kaua ja 
kiiresti, abipastor Käärik manitses vihamehi nagu tülit- 
sevaid koguduseliikmeid, Rahel Loog, hakkaja ja edev 
nagu alati, vedas oma sõbra kättpidi söögituppa ja leh- 
vitas end kujutletud veetlusega. Riita Anton nuttis, re- 
bides meest kuuevarrukast. Ja ainult Maks Ruufus ning 
Chaim Goldmann ei seganud end asjasse, — esimene 
neist seisis saalis raadiokapi ees ja lehitses mingit albu- 
mit, teine istus vaikides oma kohal ja veeretas aina 
pöidlaid. 

Paks vabrikant katsus end ikka heaks teha. Ta ütles: 

«Poiss, sa oled ju nagu tulesäde! Aina paugud ja pra- 
gised... hohohoo! Jäta nüüd, ole mees! Parem mu- 
retse tõesti veel üks pudel viina ja laseme käia.» 

Korraga ei suutnud Siimon end enam kauem taltsu- 
tada. Ta nägu tõmbus kõveraks ja ta karjus: 

«Välja! Välja... kurat võtaks! Väl-ja! Ja kõik... jala- 
maid!» 

Tekkis vaikus. Oli väga piinlik ja keegi ei osanud 
midagi öelda. Daamid, kohkumisest kaamed, tõmbusid 
tasapisi eeskotta, unustasid puuderdamisegi, korraldasid 
end ärevalt. Proua Kaarma ja proua Riita Anton tirisid 
oma mehi, Rahel Loog vaatas abi otsides härra Klaosele. 
Linda Simmaado piilus end peeglist, kuid ei märganud 
isegi mitte seda, et ta pluusi kaelus oli jälle liiga lahti 
vajunud. Vabrikant Kaarma ajas ähkides kuue tagasi 
selga, norsatas aeg-ajalt nagu tige hobune ja ütles vii- 
maks imelikult abituks muutuva häälega: 

«Hea küll, hea küll! Jõura aga pealegi... ja toorutse. 
Küllap tuleb kord aeg, millal sa oma tegu kahetsed. Pole 
selle vana Kooresega veel keegi maailmas läbi saanud, 
ja vaevalt leiad sinagi ta sängidest kuldmune. Lähme, 
naine!» 

«Härra Laas... uskuge mind...» kogeles proua Juta. 

«Lähme, naine!» kordas mees käskivalt ja lükkas teda 
jõhkralt enda ees ukse poole. 

Simmaadod ja preili Rahel Loog ühes härra Klaosega 
lahkusid samuti hetke pärast. Kiivas advokaat katsus igal 
viisil rahustada oma armsat kaasat, kelle isa oli siin 
praegu teotatud, seda head vanahärrat, kes jumaldas 

oma lapsi nagu ei keegi teine maailmas. Mark Anton 
mõmises nagu karu, järgnedes proua Riitale, kes nuttis 
südantlõhestavalt. Ja teistest eraldi, kuidagi mahajäe- 
tuna ja väga üksikuna, lonkas viimaks trepist alla Joosep 
Soodlagi, olles nähtavasti kaotanud kogu oma nuhkiva 
jutukuse, kuna äsjase tüli vägevus oli täitnud ta ara 
hinge kange kohkumisega. 

Siimon sulges ukse. Ta oli ikka veel nii vihane, et ta 
käed värisesid. Ja seistes liikumatuna keset kitsast hele- 
dasti valgustatud ruumikest, ümberringi lahkunud daa- 
mide magusimarad lõhnad, hingas ta endasse suurte 
sõõmudega kanget tubakasuitsu, lootes sellest rahune- 
mist, mida ta nii väga vajas. 

Samal hetkel kuulis ta kuskilt tasast kõhatust. 

Kui ta üle ukse saali vaatas, nägi ta seal kolme meest: 
Maks Ruufus nõjatus raadiokapile ja jutustas midagi 
vaiksel häälel abiõpetaja Käärikule, kes kuulas teda tera- 
selt ja tegi näo, nagu poleks ta üldse midagi halba mär- 
ganud; Chaim Goldmann oli oma tugitoolis tukkuma 
jäänud ega keerutanud enam pöidlaid. 

24 slane katastroof oli Siimoni veidi segi ajanud — ta 
oli ju osa oma külalisi sootuks unustanud! Ja 
nüüd, kui ta neid märkas, tundis ta, kuidas äsjane tusk 
jälle tagasi tuli, — tähendab, ta polnud ikka veel üksi ja 
peab vist oma äkilise ägeduse pärast vabandust paluma: 
Ning korraga virilalt-jõuetult ja süüdlaselt 'muiates läks 
ta aeglasel sammul sohva juurde, istus, asetas käed risti 
põlvedele ja ütles viimaks pikkamisi, tajudes ise kogu 
aeg oma sõnade suurt üleliigsust: 

«Andke andeks, palun... et ma teid nii kauaks üksi 
jätsin.» 

Abipastor Käärik vaatas põrandale, Chaim Goldmann 
virgus võppudes, kuid ei hakanud siiski pöidlaid veere- 
tama, Maks Ruufus pilutas silmi, naeris ja hüüdis pisut 
pilkavalt: 

«Ooh, pole midagi! Me ei pannud mõnusas vestluses 
tähelegi, kuidas aeg kadus.» 

Vaikus. 

Siimon kartis end punastavat ja pomises: 

«Nojah... ükskõik. Eeh — kogu see tänane lugu lõp- 
pes siiski liiga inetult.» 

«Ma ei tea ju, aga... Mulle paistab küll, et...» kõhe- 
les abipastor Käärik, jättes mõlemad laused pooleli. 

Maks Ruutfus jalutas läbi toa, tuli äsjasele kohale 
tagasi ja ütles kulme kergitades: 

«Kogu tänane lugu lõppes liiga inetult? Paraku... 
kust sa seda tead? Sest minu arvates pole tänane lugu 
üldse veel lõppenud.» 

«Muidugi, ma ei salga — mu ägedus läks liiale,» ütles 
Siimon. «Nood kaks olid rängalt purjus ja see purjusolek 
vabandab neid. Mina aga kaotasin tasakaalu... kaine 
peaga.» 

Chaim Goldmann tõusis. Ta naeratas ja nähtavasti oli 
tal oma arvamine. Kuid ta teadis, et ta on siin võõram 
kui keegi teine, et vaevalt on teda kogu piduõhtu jooksul 
märgatud ja et vaevalt tuntakse praegu huvi tema arva- 
mistegi vastu. Läbi piimja klaaskupli voolav valgus lan- 
ges ta suurele nurgelisele peale, ja seda katvad jõhvi- 
taolised karmid juuksed oleksid nagu vaikselt hiilgama 
hakanud, Ta astus Siimoni juurde, tegi kerge kummar- 
duse ja ütles: 

«Vabandage mind, härra Laas. On juba aeg — ma 
pean minema hakkama. Kui ka mina omalt poolt mingi- 
suguse ebasobivusega toime olen tulnud, siis... andke 
andeks.» 

Siimon tõusis viisakalt. Ta oli arstist peaaegu õlgadest 
šaadik pikem. Nad seisid nüüd vastamisi, ja juudi paksud 
huuled tõmbusid jälle nagu midagi varjata katsuvale 
muigele. Teati üldiselt, et ta juures käib vaid üksikuid 
abitarvitajaid, kuna ta suguvennad olid temale selja pöö- 
ranud, ja nüüd, millal ta seisis siin koguni nähtavana, 
jättis ta äkki väga armetu mulje. Ta ülikond oli kulunud, 
ehkki hoolikalt puhtaks harjatud ja korda seatud, ta krae 
oli võidunud, ta sõrmeküüned olid pikad ja mustad, just 
nagu oleks ta nendega alles äsja kõvakstambitud mulda 
kraapinud. Ta suurel jämedal ninal läikisid tillukesed 
higipisarad, samuti ka tema tõmmudel, nagu alatisest 
imemisest lohku vajunud põskedel, milledele andis tärkav 
habemetüügas sinaka värvuse. Ja mõjustatud arvatavasti 
omaenda viimase aja kurvast saatusest, tundis Siimon 
järsku vajadust selle kõikjalt eemaletõrjutud võõramaa- 

lase vastu hea olla, patsutas teda küünarnukile ja ütles 
kõigile ootamatu sõbralikkusega: 

«Kas teil siis tõesti nii hirmus kiire on, härra doktor? 
Niikuinii hakkab öö varsti lõppema. Praegusel silmapil- 
gul ei tahaks ma kuidagi üksi jääda.» 

Ta valetas ja teadis ise kogu aeg, et ta valetab. Sest 
tõepoolest oleks ta tahtnud just nüüd üksi jääda — üksi 
oma valudega ja üksi oma surmahirmuga. Kuna ta mär- 
kas aga, et Maks Ruufus teda teraselt jälgib, teeskles ta 
kohe jälle edasi, tõmbas vaese vana juudi enda kõrvale 
istuma ja ütles liialdatud lõbususega: 

«Teie olete poissmees ja härra abipastor on poissmees 
ja härra kohtukirjutaja on samuti poissmees ja minagi 
olen veel poissmees. Seega oleks meil kõige parajam aeg 
paar napsi võtta... paar poissmehenapsi, mis jäävad 
mulle siis kitsamas ringis... arvatavasti viimasteks. Mis 
te sellest mu kavatsusest arvate, härra doktor? Ma helis- 
taksin oma tuttavale öökõrtsmikule ja laseksin saata siia 
pudeli viskit ja pisut soodavett.» 

Arst noogutas nõus olles. 

«Tore! See oleks tõesti midagi!» hüüdis Maks Ruufus. 

Ja ainult Leo Käärik protesteeris nõrgalt: 

«Ei, härrad, kas maksab enam...» 

Läbi suitsuse söögitoa kabinetti sammudes mõtles Sii- 
mon endamisi, et nüüd siis ta sai hakkama veel ühe lollu- 
sega. Kuid polnud enam midagi parata ja ta tegi söögi- 
tuba kraamivale teenijale vajalikud korraldused, Kui ta 
tagasi saali astus, oli Maria lina juba lauale pannud. 
Maks Ruufus jälgis Siimonit ikka ühesuguse varjamatu 
uudishimuga ja ütles: 

«Praegusel kellaajal on viski muidugi kõige kohasem 
joogikene. Ja küllap sa näed, vanapoiss, et tänane lugu 
ei lõpe kaugeltki inetult, nagu sa ennist ütlesid. Võima- 
lik, et me ehk... laulamegi veel pisut.» 

«Muidugi, miks ka mitte,» noogutas Siimon. 

Ei möödunud kümmetki minutit, kui tänavalt kuuldus 
tasast automürinat. Siimon ruttas eeskotta ja avas ukse. 
Tütarlapsenäoga pikolo tõi sisse suure hulga öiste täna- 
vate kargust ja pruuni käsikohvri tellitud jookidega. 
Varsti kulgesid ta sammud mööda treppi tagasi alla. 
Kuna teenijal oli tegemist klaaside muretsemisega, viis 

Siimon pudelid saali, asetas need lauale ja tõmbas endale 
tabureti. 

«Palun, härrased,» ütles ta pidulikult. Kuid samas tuli 
talle üks mõte ja ta lisas: «Kui see teid ei häiri, heidaksin 
ma parema meelega pikali. Ma tean küll, et see pole 
kuigi viisakas, aga mõnesuguses olukorras võidakse iga 
inimest kord vabandada.» 

Abiõpetaja Käärik hüüdis haletsedes: 

«Sa oled haige? Jumaluke... parem me juba lahkume. 
Miks sa seda kohe ei ütelnud ja endale meie pärast nii- 
viisi tüli teed!» 

Kuid Maks Ruufus heitis käega ja ütles: 

«Lollus, püha hingekarjane, — ära nüüd hädalda! Loo- 
detavasti pole meie armsal peremehel surmatõbi ja pea- 
legi moodustab kakskümmend viis protsenti meie ühi- 
sest tarkusest abivalmis arstiteadus. Kui kange joogi ma 
võin härradele segada?» 

t «Nagu ikka... täisealistele,» pomises Siimon. 

Ta sirutas enda sohvale. Avatud akende tagant paistis 
lapike sinakasrohelist öötaevast. Valu kõhukoopas oleks 
nagu veidi teisiti asetunud. Ta pea sumises ja üha suu- 
renev väsimus muutis kogu ümbruse unenäoliselt ava- 
raks. Vaikiv abipastor ulatas talle klaasi, ja kui külmalt 
kihisev vedelik ta huuli puudutas, tekkis tas hetkeline 
kergendustunne, Maks Ruufus küsis, vaadates teda oma 
sügavalt mustendavate silmakoobastega, mis näisid kord 
suurenevat, kord taas vähenevat: 

«Kui see saladus ei ole — kas sa tegid seda afekti tõttu 
või efekti pärast, targa ja kindla kavatsusega?» 

«Mida?» küsis Siimon. 

«Seda... seal söögitoas ja pärast veel eestoaski.» 

«Palun, ärgem sellest loost enam kõnelgem! Targa ja 
kindla kavatsusega? Kuidas sa seda mõtled?» 

«Ma mõtlen seda nõnda, et sa hakkad end pisitasa 
ümber korraldama,» ütles Maks Ruufus. «Sest kirjutatud 
on: inimene, kes käib tõusuteed, peab paratamatult 
midagi seljataha jätma. Muide — see on ju päris loomu- 
lik. Niiviisi talitanud on meist igaüks. Maailm on ehita- 
tud kihtide viisi. Kuni sa veel oma kodulinnas koolis käi- 
sid, asusid sa ühes kihis; kuni sa tudeng olid, asusid sa 
teises kihis, ja siis oli sul veel väga vähe ühist tolle 

kihiga, kus sa asusid varem; varsti sa lõpetasid teadus- 
konna ja tõusid kolmandasse kihti; ja nüüd siis tuleb nel- 
Ta Sa valmistud praegu hüppeks, ja et sul kergem 

arata oleks, katsud sa end vabastada kõigest säärasest, 
mis võiks kuidagi su hoogu takistada. Nõnda. Sa ju 
mõistad, vanapoiss, kuhu ma sihin?» 

«Ei,» ütles Siimon kahvatute huultega. «Kuid mul on 
tunne, et sa riivad oma mõtetega hoopis lähedalt... vana 
Kaarma mõtteid.» 

Maks Ruufus segas endale uue klaasitäie jooki. Ta 
naeris ja ütles: 

«Lollus, vennas, — minu ja vana Kaarma mõtete 
vahel on siiski vaks vahet. Tema sõimas sind kadedu- 
sest, minul pole aga selleks põhjust. Sest nagu sa oled 
ehk märganud, kuulun ma esialgu nii sellesse kihti, kust 
sa varsti lahkuma hakkad, kui ka sellesse, kuhu sa 
sama varsti maanduda kavatsed.» 

«Ja mis põhjusel peaks ta mind kadestama?» küsis Sii- 
mon. 

«Väga lihtsal põhjusel,» vastas Maks Ruufus. «Ta on 
juba üle paarikümne aasta... ei, siiski pisut vähem... 
kõigest jõust sinna igatsenud, kuhu sina, väike nälja- 
vares, lähed vaid mingisuguse abiellumise kaudu. Koore- 
sed, Nepomuugid, Marandid, Pärtelpojad, Tiitused, Kulle- 
mannid ja Jaanussonid — kas need ja teised nendetaoli- 
sed pole siis meie linna majanduslik koorekiht? Ometi ei 
maksa sul iialgi nimetatud perekondadest otsida meie 
vaest metallivabrikanti, olgu küll, et ta varandus on 
ammu juba ületanud piiri, millest tolles koorekihis ei jul- 
geta unistadagi. Samasugune on ka lugu meie armsa ja 
tubli Mark Antoniga. Oma raskete rahadega võiksid need 
kaks meest kinni maksta nii sinu äia kui selle sõbrad, 
ometi aga teavad nad mõlemad, et nad peavad jääma 
in secula seculorum sinna, kus nad olid oma spekulat- 
sioonide hakul ja kus nad kükitavad praegugi.» 

«Nii. Sa arvad siis, et nad kippusid mulle täna kallale 
just... säärastel põhjustel?» küsis Siimon. 

«See on kindel, vanapoiss,» noogutas Maks Ruufus. 

Siimon teadis isegi, et see on nõnda. Kuid ta katsus 
sõbrale siiski vastu vaielda: 

«Ma arvan, et sa eksid. Vana Kaarma resoneeris ainult 

neid rumalaid kuulujutte ja oletusi, mis liiguvad ringi 
mujalgi mu tutvuskonnas.» 

«Preili Koores pole tüdruk, kes võiks kosilaste rohku- 
sega kiidelda...» ütles Maks Ruufus. 

Too otsekohesus muutis Siimoni jälle pahuraks. Ta 
pomises: 

«Miks mitte? Sa tahad vist ka... ta vigast jalga 
meelde tuletada?» 

«Armutakse ju ikka peamiselt vaid naise kehasse,» 
ütles Maks Ruufus. Ja silitades mõtlikul ilmel massiivset 
seltersipudelit, mille lillakassinine värvus tundus kuidagi 
mürgisena, hakkas ta uuesti rääkima vabrikant Kaarmast 
ja endisest piimarentnikust, sellest teisest viinaninast. 
«Kas sa pole siis tähele pannud, kuidas need kaks süm- 
paatset homo novus't agarasti aina uusi tutvusi otsivad? 
Nad teevad kingitusi siia ja sinna, nad joodavad ja söö- 
davad üliõpilasi, kes kuuluvad hästi nimekatesse organi- 
satsioonidesse, nad annetavad teatrile, heategevatele selt- 
sidele, suurte meeste mälestussambaid korraldavatele 
toimkondadele, lasteaedadele, isegi kehvikute jõulupuude 
tarvis. Nad korraldavad hiilgavaid lõunasööke... Me 
kõik oleme ju säärastest lõunasöökidest osa võtnud, meie 
ja palju teisigi meietaolisi. Aga kas sa oled kunagi neil 
lõunasöökidel kohanud ka oma äia, eespool nimetatud 
Nepomuuke, Pärtelpoegi, Tiituseid, Kullemanne või Jaa- 
nussone? Ometi on täiesti kindel, et ka nemad on saanud 
oma kullaga trükitud kutsekesed. Ja lõpuks — kas sa 
arvad, et nad tulid sindki täna õnnitlema vaid puhtast 
sõbraarmastusest? Vale! Preili Loog hooples sulle küll 
edvistades, et see olevat olnud tema, kes kihutas meid 
kohvikust siia tulema, mina aga tean paremini ja võin 
sulle kinnitada, et selle kavatsuse algatajaks ja läbivii- 
jaks oli just vana Kaarma.» 

«Nii...» ütles Siimon viivitades. 

«Jah,» ütles Maks Ruufus. «Sest juba paar päeva tagasi 
küsis ta minult, millal oleks sind kõige sündsam üllatada. 
Ma nimetasin tänast õhtupoolikut. Muuseas — kui te 
poleks liiga vara tülli sattunud, oleks ta sind üllatanud 
veel... eriti raskesti. Nimelt tahtsid nad sulle väikest 
kingitust teha, tema ja ta sõber, aga nad olid otsustanud 
selle kingituse sulle kätte anda alles enne lahkumist. Kuid 

nagu sa ise võid arvata, kujutlesid nad seda lahkumist 
hoopis teisiti.» 

«Suur, massiivne portsigar... puhtast kullast, kolme 
toreda vääriskiviga. Ma nägin seda...» ütles abipastor 
Käärik. 

«Oo!» hüüdis Chaim Goldmann. 

«Kullast portsigar, ja mitte kolme, vaid nelja kena bril- 
jandikesega ... palun mitte unustada!» ütles Maks Ruu- 
fus ja naeris valjusti. 

Siimon kuulas hajameelselt. Ta oli hirmus tüdinenud, 
ja kõik see, mis oleks teda muul ajal kindlasti rõõmusta- 
nud, ei suutnud teda täna üldse enam huvitada. Kuid 
ühele asjale pidi ta siiski mõtlema — valusa püsivusega, 
üha kasvava vihase vaenutundega: tiisikusetõbise kohtu- 
sekretäri häbematule märkusele sellest, et Aada Koores, 
ta tulevane naine, ei või just kiidelda kosilaste rohkusega. 
Ta ägestus, ajas end istuli ja ütles nagu kellelegi viien- 
dale, kuhugi sinna hämara nurga poole: 

«Käigu nad kus põrgu... ühes oma portsigari ja 
selle nelja briljandikesega! Mida te minult siis ootasite, 
kurat võtaks! Te helistasite mulle, ma olin küll haige, 
aga ei keeldunud siiski teid vastu võtmast, te tulite siia 
ja ma ei lausunud kellelegi sõnakestki oma halvast tervi- 
sest. Ma olin seda ootamatut pidustust valmis välja kan- 
natama... kas või päikesetõusuni. Seal aga muututakse 
mu vastu tooreks ja hakatakse mind lausa teotama ja 
laimama. Ja nüüd sinagi veel.. oma kahtlustustega! Ma 
olevat talitanud nii koguni targa ja kindla kavatsusega, 
et... kergemini edasi hüpata. Ära pane pahaks, aga — 
sa oled siiski liiga tigeda mõtlemisviisiga.» 

«Noh, ära nüüd jälle haavunut mängi, sest ma pidin 
ju... teada saama,» ütles Maks Ruufus, segades endale 
jälle uut viskiklaasi. 

«Nuhid täpselt samuti ringi nagu mu kallis sõber 
Soodla,» ütles Siimon, ei suutnud suurte sisemiste valu- 
hoogude pärast kauem istukil olla ja heitis jälle pikali. 

Abipastor Käärik, kartes nähtavasti veel kord peait 
näha vanade sõprade inetut tülitsemist, hüüdis hädiselt: 

«Ei... kas me ei lõpetaks juba?» 

«Nagu peremees soovib — mina alistun ta otsusele,» 
ütles Maks Ruufus ja naeris jälle valjusti. 

«Palun, laske aga käia! Niikuinii on öö varsti möödas,» 
ütles Siimon. 2 

Joodi vähe aega vaikides. Võis selgesti kuulda, kuidas 
teenija Maria läks mustade toidunõudega köögi poole. 
Tuul valjenes ja hõljutas kardinaid. Kaevumootor hakkas 
äkki töötama, tasakesi luksudes, nagu hiiglasuur süda. 


Oli väga vaikne — vaatamata neile juhuslikele heli- 
delegi, mis siit-sealt tuppa tungisid. 
«Jah, jah... see urgitsemine ja minu isiklikkude 


asjade kallal nuhkimine kipub mind juba hulluks ajama,» 
ütles Siimon viimaks kirgliku õiendamisihaga. «Ma ole- 
vat külmalt kaalutlev karjerist; ma mõtlevat vaid sellele, 
kuidas paremale järjele ronida; ma pugevat nagu vii- 
mane lurjus, ma isegi abielluvat vaid hea partii lootuses. 
Olen ma siis süüdi, et ma... kiindusin preili Koore- 
sesse... vaatamata isegi tema haigele jalale, mida nüüd 
kõikjal rutatakse meelde tuletama? Olen ma siis süüdi, et 
ta isa on rikas inimene ja omab rohkesti selle panga 
aktsiaid, kus ma teenin? Olen ma siis süüdi, kurat võ- 
taks, et minu senine šeff sai parema koha ja läheb Tal- 
linna ja et panga juhatus otsustas kutsuda mind tema 
asemele? Arvatavasti ei usu te sedagi, kui ma teile näi- 
teks ütlen, et kõik muu peale minu rikkiläinud tervise 
on mulle praegu täiesti... tühi töö ja vaimu närimine. 
Ligikorda minevast kevadest saadik... see on enam kui 
viisteist kuud... olen ma lausa piinelnud. Mu härrad, 
kas te siis tõesti mõtlete, et ma olen veel kohane... sää- 
raste kavalate plaanide haudumiseks, nagu te paistate 
kujutlevat?» 

Maks Ruufus liigutas jälle rasket seltersipudelit. Ta 
kitsaid huuli ümbritsev naeruvine hakkas nagu kuhugi 
varjule pugema. Hetkelise vaikuse järel küsis ta: 

«Mis sinuga siis õieti lahti on? Päeval sa olid päris 
otsas ja nüüd vihjad sa juba kolmandat või neljandat 
korda... mingisugusele hädale. On see siis midagi 
tõsist?» 

«Ma ei ole ometi targem kui arstid, kellele ma end 
peaaegu iga nädal näitamas käin,» vastas Siimon. 

«Jah?» ütles Chaim Goldmann. 

Ja märgates selle poolvõõra ja pahatihti ununema kip- 
puva inimese silmis abivalmis uudishimu, hakkas Siimon 

korraga hoogsalt jutustama — õnnetu mehike, kes tahab 
ometi kord lahti saada oma piinavatest kahtlustest: 

«Jah, vaadake, härra doktor, ma elan viimasel ajal 
ainult kuuma koti varal. Kui seda poleks teie eelkäijate 
poolt leiutatud, oleksin ma tõesti kitsikuses. Näete, siin 
see asub — naba ja puusakondi vahepeal, see neetud 
tulepesa, mis mind nõnda kõrvetab. Hommikul voodist 
välja tulles on kõige hullem, hiljem annab see mõneks 
tunniks järele ja siis mul on jälle veidi kergem. Nä-rib 
ja nä-rib! Ei olevat pimesool... Ei olevat põis ega nee- 
rud, kuigi uriinianalüüs näitavat mõnede arvamist 
mööda neis organites mõningaid defekte. Ei olevat... 
õieti mitte midagi. Mitte midagi nimelt sel juhul, kui me 
tehtud diagnooside tagajärjed kokku võtame ja need 
vastamisi seame. Ühed oletavad soolakristallide krat- 
simist kusejuhas, teised mingisuguseid salapäraseid liitu- 
misi, kolmandad augukest kõhukelmes, neljandad vää- 
rutavad pead ja ohkavad, viiendad... kurat seda enam 
mäletab, mis ütlevad viiendad! Valu aga jääb, tema ei 
hooli millestki, see neetud valu! Ta on nagu härra oma- 
ette ja on enda kindlasti kohale asustanud. Hea, kuidas 
see lõpeb? Toimime ühtede arvamise kohaselt ja arstime 
terveks neerud. Tema juba sellepärast ei kao. Loputame 
puhtaks põie, kuna keegi teine teie ametivendadest arvas 
seal midagi ette kujutada võivat. Tema juba sellepärast 
ei kao. Laseme end opereeridagi... kui mu reservuaaris 
tõesti kive leidub, nagu arvas jälle ette kujutada võivat 
keegi kolmas teie ametivendadest. Tema juba sellepärast 
ei kao. Noh, mis veel? Kõige ratsionaalsem on nähta- 
vasti vaid üks abinõu — kogu sellele viletsusele punkt 
lõppu panna ja... valmis!» 

«Miks te ei lase oma uriini uurida... ka tbe suhtes?» 
küsis doktor Goldmann. 

«Miks?» pomises Siimon, muutudes korraga väga kah- 
vatuks. Ta naeratas virilalt ja valetas: «Sellepärast, et 
keegi peale teie pole seda mulle veel soovitanud.» 

Maks Ruufus tõusis ja ütles: 

«Noh, ilus, vanapoiss! Tänan sind selle õhtu eest... 
ja samuti ka selle öö eest. Varsti muutub väljas valgeks 
[ siis ma tahaksin meelsasti tasapisi läbi tänavate hul- 

uda. Ära pane iga mu sõna tähele. Üht pean ma aga 

siiski veel ütlema: nüüd, kui ma su pihtimist kuulsin, 
usun ma sind täiesti. Inimene, kes niiviisi piinleb, on 
kindlasti kõrgemale jõudnud maailmas valitsevast ba- 
naalselt rumalast trügimisvajadusest, Ühtlasi mõistan 
ma praegu su muidki samme. Servus, salve, — ela 
hästi! Kes härradest tahab siia jääda, jäägu siia, kes aga 
tahab minuga kaasa tulla, tulgu kaasa!» 

Abipastor Käärik ja Chaim Goldmann tõusid samuti. 
Ja Siimon, tundes end järsku väga halemeelseks muutu- 
vat, ajas end istuli ja ütles: 

«Ma saadan teid pisut. Niikuinii ei saaks ma praegu 
magada.» 

«Kui kõndimine sulle aga liiga palju valu ei val- 
mista?» küsis Maks Ruufus. 

«Liikudes... annab see vahel koguni järele,» ütles 
Siimon. 

Kui nad olid juba trepist alla minemas, pistis vana 
juut käe ootamatult Siimoni kaenla alla ja ütles tasa: 

«Jah, ma soovitaksin teile kindlasti bakterioloogia- 
instituudi poole pöörduda. Ja tulge sealt saadud vas- 
tusega kord ka minu juurest läbi. Ma ei taha teid ars- 
tima hakata, sest positiivsete tulemuste korral kuulute 
te juba uroloogidele või koguni kirurgidele, aga mul on 
mõnesuguseid mõtteid ja ma tutvustaksin teid nendega. 
Või on teil midagi minu vastu?» 

Too viimane, küsimus tundus Siimonile kuidagi üle- 
arusena ja nagu kohatunagi. See inetu, kulunud, oma 
rahvuse ja ligimeste poolt hüljatud vana inimene äratas 
tas veel kord ellu kerge kaastundehoo, mida ta katsus 
aga kohe jälle maha suruda. («Juut, eeh, juut!») Ta nae- 
ratas ja ütles: 

«Teie vastu? Muidugi mitte. Ma tuleksin hea meelega.» 


VARANE JALUTUSKÄIK 


ui nad läbi eesukse tänavale astusid, nägid nad, et 

hommik oli tõepoolest saabunud. Vana Taaralinna 
kohal kummuv taevavõlv oli täiesti selge, üks tema serv 
pot kollakana. Ühetasane tugev tuul puhus üle hal- 
ide majakatuste, mis kerkisid liikumatult üles maad ligi 
tõmbuvast uduvinast. 

Hakates mööda paetahvlitest kõnniteed linna poole 
minema, kuulsid nad oma sammude kaja lustlikult tagasi 
paiskuvat väravatühemetest ja tühjadest hoovidest, mida 
ümbritsevad vanad plankaiad olid paiguti lapilised kül- 
mast öörõskusest. Maks Ruufus käis juut Goldmanni 
kõrval, vahetas sellega vaid üksikuid sõnu, kolistas ke- 

iga, mida ta vedas enda järel. Karge õhk ärritas ta 

aigeid kopse ja pani ta aeg-ajalt köhima. Siimon vaatas 
ta kitsast kukalt ja teravatena püstiseisvaid õlanukke, 
mis võppusid nagu nähtamatute hoobikeste all. Kehva 
arsti ülikond paistis üha edenevas hommikuvalguses 
veelgi armetum: kraeveer oli mustaks higistatud, püksi- 
sääred narmendasid. Ehkki ta ei häbenenud oma vaesust, 

tegi ta siiski iga vähese aja järel loomusunnilise liigu- 
tuse, nagu tahaks ta järele katsuda, kas küünarnukid 
pole juba päriselt läbi kulunud. Ja kõige vaiksem ses 
koidueelset rahu segavas salgas oli jälle väike abi- 
õpetaja, kelle kõhklevat südant näis vajutavat lausa tap- 
pev murekoorem: ta hoidis käsi vaheliti kõhul ja ohkas 
kuuldavalt, käies vimmas ristluudega nagu alandlik 
palverändaja. 

Chaim Goldmann lahkus esimesena. Ta ulatas kõigile 
kordamööda käe ja kadus hoovivärava taha, mille kõrval 
seisis ta armetu arstisilt: «Dr. med. Ch. Goldmann — 
kõrva-, kurgu- ja ninahaigused — vastuv. k. 10—12 ja 
4—6.» Veel kaua aega peale selle, kui ta oli suure 
roostetanud luku enda järel kinni käänanud, võis läbi 
vaikuse ta tümpsivaid samme kuulda. Need kaügenesid, 
kaugenesid, muutusid üha vaiksemaiks ja lõppesid äkki 
nagu tumeda müüri ees. Siimon pidi tahtmatult mõtlema 
kustki raamatust loetud legendaarsele golemile, sala- 
duslikule olendile, kes käib läbi aastatuhandete oma 
saladuslikke käimisi. Ilma, et ta oleks seda kavatsenud, 
hakkas ta korraga kujutlema selle üksiku inimese kodu- 
kest. Ta vaimusilma ette kerkis haisev hoovimaja- 
võõrus, logisev ja viltuvajunud uks, küüslaugu järele 
lehkav eeskoda varnas rippuvate ülerõivastega, ootetuba, 
mis peletab eemale vähenõudlikumagi abitarvitaja, kabi- 
net tolmuse aknaga avatud kaanega lampkasti poole. Ta 
sulges hetkeks silmad, kannatas ja tajus samas määratu, 
peaaegu tapvaks raskuseks paisuva üksinduse lähedust. 

Kui abipastor Käärikki oma teed läks, jäid nad Maks 
Ruufusega kahekesi. Siimon asus sõbra kõrvale ja nägi 
seda hetke jooksul endale altkulmu otsa põrnitsevat. Ta 
suu oli nüüd tugevasti kinni pigistatud ja ta niigi juba 
sügavad silmakoopad paistsid äsjasest veelgi sügava- 
matena; ta oli nagu vari — pikk ja kõhn, puhuti pea- 
aegu läbipaistev. Kõik ta tuttavad teadsid, et ta varsti 
sureb — ta isegi teadis seda — milleks sellest enam 
kõnelda, milleks selle pärast enam muret tunda? Ja mitte 
keegi polnud ta suust veel halisemist kuulnud, küllap 
isegi vist mitte ta vanemad, kes teda tihti külastasid. 
Ta vaid elas, astus, tal olid pikad jalad ja ta sai väga 
kärmesti edasi... ka kirikuaia suunas, kuhu ta tee ruta- 

tes kulges. Ja ühel hommikul nagu täna, ühel vaiksel ja 
mõtlikul hommikul tõuseb ta rõõmsate sõprade lauast, on 
ise sama rõõmus, jätab jumalaga, läheb koju ja sirutab 
end igaveseks pikali... in secula seculorum... nagu ta 
ise seda nimetab. «Elage hästi ja lõbutsege edasi, minu 
aeg on täis ja mina pean nüüd minema...!» 

Siimon võpatas tahtmata, raputas õlgu, katsus neist 
nukratest kujutlustest kuidagi lahti saada. Kuid see ei 
aidanud, — ta mõtted koondusid aina jonnakamaks muu- 
tudes enda kõrval kõndiva tõbise sõbra saatuse ümber. 
Et vaikimine teda piinama hakkas, küsis ta viimaks, 
ehkki ta taipas samal ajal jälle oma sõnade suurt üle- 
arusust: 

«Kuidas siis sinu enda tervisega lood on, vennas? Oled 
oma hädast võitu saanud ja kurjale kanna kuklale pan- 
nud?» 

«Noh... kui mitte mina temale, siis tema minule iga- 
tahes kindlasti.» 

Siimon muutus veelgi kohmetumaks. 

«Tähendab, et oled juba... enam-vähem terve?» küsis 
ta ega suutnud oma häälele loomulikku kõla anda. 

Maks Ruufus naeris. 

«Enam-vähem terve? N-nojah... Kui arste veidigi us- 
kuda, siis... sügiseks oleme sellega korras.» 

«Oo..?*siis võid sa õnne tänada. Kui minagi oma sala- 
pärase haigusega kord juba sama kaugel oleksin...» 

«Hohohoo!» 

Too järsk naer sundis Siimoni silmapilkselt seisatama. 
Korraga taipas ta sõbra sõnade mõtet, ja see, et Maks 
Ruufus oma peatsest surmast säärase hoolimatusega 
räägib, näis talle peaaegu jõledana. Ta tundis hetkeks 
kanget vajadust ringi pöörduda ja pikkade sammudega 
tagasi koju kihutada. Ent sõber oleks temast nagu läbi 
vaadanud, naeris üha edasi ja ütles õlgu kehitades: 

«Mis siis? Varem või hiljem peame me kõik selle eba- 
mugava silmapilgu üle elama. Kümmekond aastakest ees 
või taga, see ei tähenda ju midagi. Mulle on viimasel 
ajal tihti meelde tulnud kamraadid, kes omal ajal lan- 
gesid... Ükski olukord pole nii kohutav kui me seda oma 
pealiskaudses mõtlemises kujutleme, Kuhu sa tahad 
minna?» 

«Magama,» vastas Siimon. 

Maks Ruufus ulatas talle kohe käe ja ütles: k 

«Hästi — tee seda. Sest loodetavasti pole sinu haigus 
sellise iseloomuga, nagu on seda minu oma. Sul on elada 
veel aastaid, mina aga mõõdan oma iga päevadega. Ja 
ma oleksin tõesti väga rumal, kui ma ei ruttaks seda 
fühikest aega kasutama võimalikult targemini. Siruli 
lamada saan ma varsti enam kui vaja. Tervist! Ja pa- 
rane hästi. Muuseas — õhtusest aiapeost Marandite pool 
võtad sa ikka osa?» 

«Jah, ma tulen.» 

«Nägemiseni, vana vennas!» 

Ja Maks Ruufus hakkas kohe lühikeste vetruvate sam- 
mudega mööda järsku treppi üles mäkke minema, kuul- 
davalt hingeldades, kepp käevangus. 

Siimon vaatas sõbrale vähe aega järele ja käänas siis 
kitsasse ning vaiksesse põiktänavasse, mis viis pahemale. 
Valu ta sisikonnas andis pisut järele, ta mõtles, et ta 
jalutab kuni raekojani. Traadid kõrgete hallide postide 
otsas undasid ühetooniliselt ja taevas pea kohal tõmbus 
iga silmapilguga veelgi heledamaks. Üks auto sõitis 
mööda — läikiva klaasruudu tagant paistis tüüri kohale 
kummarduva juhi must peasiluett. 

Samal hetkel lõi kell all-linnas pool kolm. Ja kui ta 
tagasi vaatas, nägi ta, et Maks Ruufus oli jub% Toome- 
nõlvakule jõudnud, kadudes roheliste puude vahele, mis 
kohisesid idatuules. 

Nüüd hakkas Siimon mõtlema Aadast, oma tulevasest 
naisest. Meenutades vana Kaarma mõnitusi, pidi ta 
järsku kujutlema, nagu oleks ta tõesti üsna tavaline lur- 
jus, kes otsib vaid kaasavara. Ta katsus üleolevalt nae- 
ratada. Taandudes sammhaaval minevikku, millest lahu- 
tas teda ligi seitsme aasta pikkune vahemaa, jäi ta vaat- 
lema üht hilisõhtut — külma talveõhtut jaanuari hakul. 
Ta oli siis veel üks neid tühiseid pangaametnikke, kes on 
alles JA sooritanud oma viimase ülikoolieksami, et 
sukelduda noore elumehe ilusatest lootustest halli äri- 
päeva suurtesse pettumustesse. Tulles tühjadest ja kõle- 
datest konvendiruumidest, kus pidutses vaid salk eksa- 
mitele valmistumisest väsinud noorukeid, sattus ta sama 
tühjadele ning kõledatele tänavatele, mille õhtuse elu 

üksikasjad jäid talle meelde mingi igavese teravusega. 
Pakane kõrvetas kõrvu, lumi sillerdas. Läbi süsimustana 


- näiva õhu lendles üksikuid räitsakaid, mis ilmusid nagu 


kustki olematusest ja muutusid nähtavaiks alles later- 
nate valguses. Suurte jäätunud vitriinide taga hõõgusid 
elektriahjud. j 

Tal oli igav, ta ei tahtnud aga koju minna. Tõmbudes 
sügavale palitukrae varju, hulkus ta sihitult mööda libe- 
daid kõnniteid, tegi tillukesi tiire, tuli ikka ja jälle tagasi 
kohtadele, kus ta oli juba käinud, — ta ei tahtnud üksi 
jääda, ta igatses valgust ja mugavust, ta igatses midagi 
säärast, mis erineks põhjalikult selle umbse toanurga- 
kese nukrusest, kust ta oli vaevalt tunni aja eest välja 
pagenud. Ja ehkki tal polnud nagu tavaliselt kuigi palju 
raha, otsustas ta viimaks kuskil õhtust süüa, mõnes kõr- 
valises kõrtsis, lärmitsevat muusikat kuulates. 

Ent vastupidi oma viimase aja harjumustele muutus 
ta sel külmal talveõhtul üpris kergemeelseks ja suundus 
öölokaali poole, mille heledasti valgustatud reklaamsilt 
oleks talle nagu kutsudes silma pilgutanud. Palitu ja 
kübara rõivastehoidjale ulatanud, läks ta mööda kitsast 
treppi üles — jah, seda ülesminekutki mäletas ta praegu 
väga selgesti. Tuttavad kelnerid, kellele ta oli tudengi- 
põlves nii mõnegi kenakese summa ohverdanud, tervi- 
tasid teda kummardustega. Ja just sel hetkel, kui ta üle 
ukse saali astus, hakkasid oma pillide taga seisvad 
muusikamehed parajasti moes olevat lööklaulu märi- 
gima — sujuvat tangot, mida ta pidi tahtmatult kaasa 
ümisema. 

Kui ta varjulisemat kohta otsides laudade vahel ringi 
vaatas, kuulis ta end hõigatavat. See oli advokaat Simm- 
aado, kes tuli baariruumist. Nad vahetasid tervituse, 
vestlesid vähe aega ja läksid tagasi leti ette, — ta oli 
veel liiga noor selleks, et keelduda vanemale kaasvilist- 
lasele, kes tahtis teda kostitada, Istudes kõrgete ebamu- 
gavate pukkide otsas, lõid nad kokku, jõid, tõstsid endale 
ette külmi keelelõike, vestlesid ja jõid jälle. Varsti hak- 
kas tal soe — üksindustunne kadus ja südamesse asus 
taas rohkesti uljast elurõõmu. 

Advokaat Simmaado ütles: 

«See on kena, vanapoiss, et ma sulle peale juhtusin. 


6 Uus Inimene gi 


Meid on seal terve seltskond ja me kõik oleksime väga 


rõõmsad, kui sa meiega ühineksid.» Ni 

Siimon mäletas selgesti, et ta oli katsunud kõigest 
jõust keelduda: 

«Ei, kahjuks pole mul aega.» 

Ent rõõmus kaasvilistlane naeris vaid ja hüüdis vii- 
maks isegi kõrtsiperemehele: 

«Vaadake, palun, seda meest: ta ajab mulle sõrad 
vastu nagu suur vähk. Kas see on korravastane, kui ma 
laseksin ta kahe kõige tugevama ooberi vahel saali viia?» 

Ja nõnda siis juhtuski, et Siimon pidi alistuma ja ütles 
järeleandlikult: 

«Hea küll, ma ju võin ka tulla. Ainult — anna mulle 
sõna, et sa mu õigel ajal minema lased.» 

«Muidugi lasen! Täpselt õigel ajal, vana vennas... 
miks siis mitte!» hüüdis advokaat Simmaado ja naeris 
jälle. 

Laud, kuhu lahke kaasvilistlane ta seejärel juhtis, 
asus saali tagumises nurgas, otse orkestripoodiumi kõr- 
val. Ta tundis kohe ära oma sõbra Maks Ruufuse, noore 
vandeadvokaadi härra Kõivu, keemiaprofessori Oolaf 
Pooli ja hästiminevate kooliraamatute autori Ralf Paal- 
manni, kellega ta oli mõni aasta tagasi sellessamas 
lokaalis peaaegu rinnutsi kokku läinud. Peale nimetatud 
isandate oli aga siin veel daamegi: proua Linda Simm- 
aado, endine preili Juta Kullemann — praegune proua 
Kaarma, ja veel keegi kolmas, keda Siimon ei tundnud. 
See oli istudeski väga sihvakana näiv, peaaegu läbi- 
paistva näonahaga noor neiu, keda oleks võinud kergesti 
koolitüdrukuks pidada, kui ta poleks vaid kirglikult suit- 
setanud. Ja tutvustamise puhul ütles proua Simmaado: 
«See on mu õde. Ärge ehmatage, et me oleme nii ebasar- 
nased. Aada on nimelt minust üle kümne aasta noorem. 
Meie vahel oli veel kolm poissi, aga kõik nad jäid sõtta.» 

Siimon istus ja katsus juba kõrgendatud meeleolus vii- 
biva seltskonnaga kiiresti ühte sulada. Ta lõi kokku 
ühega ja teisega ega märganudki, kuidas ta kord-korralt 
lõbusamaks muutus. Nagu möödunud üliõpilaspõlves, nii 
tõusis ta ka siin juba varsti rõõmsaks selliks, kelle nal- 
jakad lookesed tõmbasid talle kõigi teiste tähelepanu ja 
panid tahtmatult kaasa naerma. 

hophki phkti 


Kuid esialgne likööriuim lahkus peatselt — ta hakkas 
taas kainenema. Ja siis torkas talle silma kummaline 
asjaolu, mis täitis ta imestusega. Kõik härrad peale tema 
enda käisid nobedasti tantsimas, kuid kellelgi ei tulnud 
nagu meeldegi kutsuda oma kaaslaseks preili Koorest, 
seda ilusat noort tüdrukut, kes näis igale loole ometi 
kirglikult kaasa elavat. Kas nad unustasid ta või oli neil 
tema kohta mingi tõkestav eelarvamus? Ja kui orkester - 
jälle uut tangot algas, otsustas ta katsetada. 

Siimon naeratas nukralt. Jah, unustamatult oli talle” 
meelde jäänud ka see piinlik, peaaegu häbenema panev 
vaikus, mis järgnes ta kummardusele. Mehed tegelesid 
oma viinaklaasidega, naised vaatasid kuhugi kõrvale. 
Preili Koores muutus aga üleni punaseks, naeris siis kui- 
dagi ebaloomulikult ja hüüdis nagu kõigist mööda, ku- 
hugi suure ruumi tühjusse: 

«Oo, tänan teid, härra Laas! Mõtelda, kui kena. Aga 
kahjuks pean ma teile siiski korvi andma, sest... Ärge 
ainult pahandage, palun.» i 

«Nii? Te siis ei... tantsi?» küsis Siimon. 

Proua Simmaado vastas õe eest: 

«Jah, Aada ei tantsi.» 

Siimon häbenes pisut ja istus tagasi oma kohale. Ta 
katsus naljatada ja ütles teeseldud laitusega: 

«Ai-ai-ai, no miks siis? Armuline preili pole nagu üldse 
moodsast ajajärgust pärit. Tänapäeval ei tantsi minu 
arvates ainult need, kel pole see võimalik mõne halva 
kehalise defekti pärast, see tähendab — vigased.» 

Lauas valitses ikka ühesugune pahaendeline vaikus, 
mis hakkas juba pikkamisi hirmutama. Ja kesk seda 
pahaendelist vaikust tõusis preili Aada Koores korraga, 
vaatas teda ahastusest lõkendava pilguga ning hüüdis: 

«Noh, olgu siis, härra Laas. Lähme! Ja pärast loo 
lõppu ütelge mulle ausalt ning otsekoheselt, kas ma kõl- 
ban teie arvates tantsima või ei kõlba.» 

«Aada, jäta nüüd!» sosistas proua Simmaado. 

Keemiaprofessor Oolaf Pool kummardus aga kähku Sii- 
moni Ola kohale ja ütles talle vargsi kõrva: 

«Jumalapärast, mis te nüüd tegite! Preili Koores on 
ju tõesti... juba sündimisest saadik vigane.» 

See mälestus oli talle praegugi väga raske ning valus, 

see nagu kõrvetas ta hinge. Ta hüppas kõige piinliku- 
mast momendist üle ja hakkas nüüd meelde tuletama sel- 
lele saatuslikule õhtule järgnenud sündmusi. Ta oli 
vabandamas käinud; tüdruk oli pisut luulelisena talle 
andestanud; nad said juba varsti headeks sõpradeks ja 
sobisid suurepäraselt. Nad hakkasid tihti tänavatel jalu- 
tamas käima, hulkusid mööda Toome nõlvakuid, istusid 
õhtuti teatris ja kohvikus. Ojoo, neil polnud ju midagi 
karta, sest kellelgi ei tulnud meelde kahtlustada neid mil- 
leski lubamatus-loomulikus. Vaene tüdruk vajas roman- 
tilisi elamusi, ja enne abiellumiskavatsuse üldiselt teata- 
vaks saamist olid nad ligi kolm aastat salaja kihlatud. 

Siimoni mõtetelõng katkes hetkeks, ja kui ta nüüd 
ringi vaatas, märkas ta imestades, et ta oli jõudnud Kivi- 
sillale. Ta peatus, toetus vastu higistavat kaitsemüüri. 
Kõrgete kaldajärsakute vahel looklev Emajõgi auras. Ilm 
oli juba täiesti valgeks muutunud — karske ja puhas 
päeva algus, mil näib meeldivana isegi kõva asfalt- 
sillutis jalge all. Punane koidukuma ulatus peaaegu 
poole taevani, Majad ta ees ja selja taga vaikisid sün- 
getena ja ta pidi korraga kujutlema, nagu haistaks ta 
selgesti nende läpatavalt-sooja lõhna. Üks kala lõi pak- 
sude sillakaarte vahel sulpsu, tekitades tillukesi ring- 
laineid, mis virvendasid läbi udukiudude. 

Siimon heitis pilgu raekoja kellale, nägi, et see lähenes 
pikkamisi kolmele, ja otsustas koju minna. Rüütli tänava 
nurgal pidi ta aga kellegagi vastamisi põrkama ja peatus 
üllatunult: see oli Ebba Tamm, noor naisarst, kellega ta 
oli eelmisel õhtupoolikul kohvikus istunud. 

«Kuhu pagan teie siis tormate?» küsis ta tahtmatult. 

Kuid tüdruk noogutas talle vaid põgusalt, jäi ikka väga 
tõsiseilmeliseks ja vastas alles hetke pärast; 

«Mind kutsuti haige juurde. Raske angiinajuhtum. 
Laste juures pole see kaugeltki nali, Eriti just praegusel 
aastaajal.» 

Ja läinud ta oligi, kergejalgne ja otsustavalt julge, 
PAGI kunagi inimene, kes tunneb oma kohustusi. 

iimon peatas möödaveereva auto ja sõitis koju. 

Ta avas akna ja seisis hulk aega karges tuulehoovuses, 

mis vuhises üle ta õlgade, otse unisesse toasügavusse. 


õiäliid 


AVATUD HINGEDEGA 
INIMESED 


OOTAMATU KULALINE 


+ aseta unetult veedetud ööle ei saanud Siimon 
ometi kuigi kaua magada. Kui ta virgus, lõi kell 
üheksa. Ta tundis end veelgi halvemini kui eile. Ta pea 
oli uimane, suu kuivas, kõiki jäsemeid täitis raske väsi- 
mus. Iga liigutuse juures läbisid ta keskkeha jälle harvad 
valusähvatused, kuigi need polnud veel eriti tugevad, 
kuigi need tundusid pigem ettevalmistusena sellele, mis 
on alles tulemas. 

Toas valitsev umbne kuumus tegi ta januseks, kuni ta 
pidi tõusma, et minna pesulaua juurde. Kohe seejärel avas 
ta akna. Kuum põuaumbus lõi talle näkku — päike kõr- 
vetas jälle nagu nüüd alati. Siin-seal silmapiiril tukkus 
üksikuid heledaid pilvekoonlaid; üle tänava asuvas aias 
kilkasid lapsed. Alt kivisillutiselt kostis aeg-ajalt tasast 
mürinat — möödusid voorimehed, kes tulid raudteejaa- 
mast. Kõikjal valitses veel sügav pühapäevarahu, mööda 
tühje kõnniteid komberdasid südalinna poole ainult üksi- 
kud kirikusse minejad — üleni musta rõivastatud vanad 
daamid, kõverad varikujud, lauluraamatud kaenlas. 

Kuna Siimonil olid jalas vaid lühikesed spordipüksid, 
pidi ta varsti kaugemale toasügavusse tõmbuma, sest 

naabermajast oli teda märgatud ja keegi piilus nüüd kar- 
dinate vahelt. Haigutades suu ette tõstetud labakäe var- 
jus, astus ta peegli ette ja heitis endale kiire pilgu: iga- 
hommikune harjumus, mida ta kunagi ei unustanud. Ta 
tõmbas kopsud õhku täis, peatas hingamise, paisutas 
rinnakorvi. Võis selgesti näha roiete liikumist naha all ja 
see pani ta südame tänagi miskipärast iiveldama... Et 
aeg oli puhkepäeva kohta väga varane, kavatses ta uuesti 
uinuda. 

Ta jäi tõesti hetkeks tukkuma, võppus aga kohe üle 
kegu keha, kuna talle näis äkki, nagu oleks keegi ta 
kohale kummardunud. Ta käändus selili. Korraga tungis 
vaikusse hele kellahelin, ulatudes läbi kõigi tubade. 
Pagan küll, kes see võiks nüüd olla... mõtles ta uniselt 
ja otsustas endamisi, et ta ei kavatsegi veel tõusta. Ta 
kuulis selgesti, kuidas teenija köögist tulles läbi söögi- 
toa läks. Võti krigises, uks avanes, keegi teretas. Maria 
vastas midagi ja too teretaja naeris valjusti, peaaegu 
sama valjusti, nagu ta oli äsja helistanud, Kostis tasast 
sammude kaja: keegi oleks nagu mööda vana puutreppi 
alla läinud, aga veel keegi tuli hetke pärast saali ja hak- 
kas ajakirju sirvima. Koputati. Ja Maria hüüdis ukse 
tagant: 

«Vabandage, noorhärra... teiega soovitakse kokku 
saada.» 

Siimon tahtis juba vastata midagi vihast ja otsustavalt 
eemaletõrjuvat, taltsutas aga end, sest too jutule soovija 
viibis ju sama ukse taga. Ta pomises midagi, hakkas 
kohe pesema ja lõi mõttes käega: noh, pole parata, tuleb 
taas minna! Varsti oli ta rõivais — heledas tänavaüli- 
konnas, juuksed läikima harjatud. Ja silmitsenud end veel 
kord nagu ettevaatlikult usutledes suurest pesukapipeeg- 
list, astus ta saali, tardudes soolasambana lävele, kuna 
E s suutnud tõepoolest varjata oma siirast suurt ülla- 
ust. 

Sohval istus nimelt proua Juta Kaarma — inimene, 
keda ta teadis oodata küll kõigist kõige vähem! Nad 
vaatasid teineteist hetk aega vaikides, katsusid naera- 
tada, teadsid aga mõlemad, et*see naeratus õnnestus 
vaid osalt. Naise esinemises tundus närvlikkust. Ent ta 
suutis end siiski vaos hoida. Kui Siimon teda valeliku 

td E 
rõõmuga teretama ruttas, tõusis ta, punastas sügavasti 
ja ütles: 

«Andke andeks, et ma teid nii ebasobival tunniajal 
segama tulin, aga... vaadake... härra Laas... mu 
mees tegi mulle nimelt ülesandeks teilt vabandust 
paluda.» 

«Minult vabandust paluda? Nii?» kordas Siimon. 

«Jah. Tal on praegu väga halb meeleolu. Kui ta siit 
teie ukse tagant ümber pöördus, ütles ta mulle, et kõige 
parema tahtmisega läheks ta praegu Valgeveski käänu 

juurde ja simuleeriks õnnetust.» 

Siimon osutas sohvale. 

«Palun, proua Kaarma — istuge ometi,» ütles ta. Ja 
võtnud ise aset sügavas, nagu rahustada aitavas tugi- 
toolis, küsis ta kohe: «Ta siis taipab viimaks, et ta mu 
vastu tooreks läks?» 

«Mui-du-gi! Viinase peaga võib ju igale meist mõni 
rumalus juhtuda. Eks ole, ma ju tohin talle teatada, et te 
tema vastu enam viha ei kanna?» 

Siimon vaatas oma põlvedele ristitatud sõrmi ja kort- 
sutas kulmu. Ta kummardus veidi ettepoole ja küsis vii- 
vitades: 

«Aga miks ta siis ise siia ei tulnud?» 

° Proua Kaarma punastas jälle ja vaatas nagu abi otsi- 
| des kuhugi kõrvale. Ta hakkas närvlikkude, kuidagi pik- 
kadena näivate liigutustega kleiti siluma ja ütles viimaks 


- kogeldes: l 
vi «Noh... kas te siis ei taipa... ta ei julgenud. Ma ju 
- rääkisin, et ta tuli minuga ühes kuni teie ukseni. Ta 
ülles, et kui helistamise peale tulete avama teie ise, 
võtab ta end kätte ja astub sisse, kui aga tuleb avama 
teie teenija, laseb ta kohe jalga. Ja... avama tuligi teie 
teenija. Kas teile ei meeldi, et mina lepitaja osa enda 
peale võtsin?» 
Siimon kehitas õlgu, ajas enda veelgi enam kohevile: 
«Meeldib või mitte — see ei puutu asjasse. Tema poolt 
pole see aga kuigi sünnis talitusviis. Teie palute minult 
oma mehe nimel vabandust, ma muidugi rahuldan teie 
palve, te viite minu otsuse temale kätte ja tema ei piiksa- 
4 tagi enam sellest halvast vahejuhtumist. . Vaadake, 
armuline proua, ma olen muidugi teie külaskäigu üle 

väga rõõmus, aga teie härra abikaasa teguviisi üle ei 
saa ma teps mitte rõõmus olla.» 22408 

«Noh, klaarige seda kõike hiljem omavahel!» ütles 
proua Kaarma. Ja ta rohekassinistesse silmadesse sigis 
jälle rohkesti häbelikku kohmetust, kui ta lisas: «Tühja 
temaga, selle minu suure suuga härra abikaasaga. Õieti 
ei ole teil ju üldse tarvis temale nii kergesti kinkida. Sest 
kui ma teile puhtast südamest ütlen, siis... talle oleks 
üsna paras, kui ta oma lolluste pärast vahel ka veidi 
kauem piina tunneb. Mürab... nagu poisike. Kelle süü 
see siis on, kui üks ja teine temast kõrvale hoidub. Kui 
kuskil seltskond koos istub, siis võidakse enam-vähem 
kindel olla, et minu vanamees ikka mõne lollusega hak- 
kama saab. Ime veel, et teda pole tõugatud vana Mark 
Antoni kilda. Ja ometi pole ma talle vähe rääkinud, et... 
pea piiri ja ära end unusta.» 

Siimon pidi tahtmatult naerma. Äkki hakkas ta meele- 
olu hetk-hetkelt paremaks muutuma. Naise juuresolek 
aitas unustada isegi selle, et ta polnud veel söönud ja et 
eelolev päev tõotas tulla jälle koguni vaevarikas: sisi- 
kond hõõgus, oli täis nagu kuuma tuhka. Ta tõusis, istus 
samuti sohvale ja ütles: 

«Hästi — ma teen nõnda, nagu te paremaks peate. 
Nüüd aga — väljas paistab tänagi hirmus kuum 
olevat — kas ma võiksin teile ehk midagi karastavat 
pakkuda?» 

«Ma jooksin tõesti ühe klaasikese soodavett, kui selle 
muretsemine teile erilist tüli ei valmista...» noogutas 
proua Kaarma. f 

«Armas aeg — mis tüli see's mulle valmistab!» hüüdis 
Siimon ja ruttas kohe teenijat otsima. 

Kui ta läbi söögitoa tagasi tuli, meenus talle, et hommi- 
kusest lõppistumisest oli järele jäänud pisut viskit. Ta 
läks tagasi ja tegi Mariale vajalikud lisakorraldused. Ta 
tundis end elumehena ja tajus endas äkki imelist üle- 
meelikusekihku, midagi sellist, mis oli talle tuttav kau- 
gele minevikku vajunud üliõpilaselust. Taas oma muga- 
vasse tugitooli istunud, pilgutas ta uljalt ja ütles: 

«Õieti on minu endagi pea praegu kaunis udune ja 
vajab värskendust. Maks Ruufus, õpetajahärra ja doktor 
Goldmann istusid siin ligikaudu varavalgeni.» | 

Naine naeris jälle. 
«Trööstige end sellega, et te polnud ainus nii hilja 


tudule mineja: meie oma vanataadiga tülitsesime kuni 


hommikueineni. Nagu te sellest järeldada võite, pole mina 


üldsegi veel lauge kinni lasknud.» 


«Oo!» venitas Siimon elegantse üllatusilmega. 

Maria tuli kandikuga ja proua Kaarma katsus sellise 
pidulikkuse pärast protesteerida. Kuna ta sõnadel puu- 
dus aga veenvus, ei pannud Siimon seda protesteerimist 
tähelegi. Nad jõid, ütlesid teineteisele üle klaasiveere 
«terviseks» ja jõid jälle. Naise pilku tekkis üha enam 
kassilikku mõnulemisvajadust, ja kui ta uuesti rääkima 
15 nõjatas ta enda mugavalt vastu pehmet sohva- 
eeni. 

«Üldiselt... ma pean tähendama... mulle meeldis 
eile teie pool,» ütles ta pead kuklasse kallutades ja ta 
häälest kõlas nagu linnusirinat. «Niisugune lihtsus ja 
kodusus jätab hinge väga sooja tunde. Tundide viisi üli- 
viisakas poosis istuda, kangelt nagu kepp, — puuh! See 
samm on mõõdetud ja teine samm on mõõdetud. See lii- 
gutus on välja arvestatud ja teine liigutus on välja 
arvestatud. Söömise juures peab suu käima niiviisi ja 
joomise juures peab kõrisõlm tõusma ja vajuma täpselt 
niiviisi. Jah, kui keegi neist üliviisakatest ja suursugus- 
test inimestest, minu omaaegsetest tuttavatest, praegu 
teaks, et ma istun säärasel kellaajal ja pealegi ihuüksi 
siin teie poissmehekorteris, loobitaks mind homme kind- 
lasti pori ja mõnitustega.» 

«Mis selles siis paha on, et te siia tulite? Pealegi pole 
see käik teie mehele teadmata,» arvas Siimon. 

«Jaa... seda küll... Kuid Harri kinnitas mulle mit- 
mel korral, et... ma ärgu isegi mitte istugu. Ta ju ootab 
mind jõe ääres. Selle asemel, et nüüd kohe minema 
hakata, peesitan aga mina teie sohvaveerel ja joon vis- 
kit... hahahaa!» ütles proua Kaarma korraga mingi pin- 
gutatud lõbususega. 

Siimon, ilma et ta ise oleks teadnud, miks ta seda tegi, 
naeris naisele kaasa. Väljast puhus ikka sisse kuuma 
juulituult, mis pani lahtikuivanud tapeedid tasakesi krabi- 
sema. Kirikukellade vaskne kumin hakkas äkki vaikust 
segama, tulles nagu sügavalt kuiva maa alt. Paekivist 

kõnnitee juhtis jälle mööda salga hilinenud palveletõtta- 
jaid. 

| Äkki tõstis proua Kaarma nagu hoiatades käe, pilgutas 
salapäraselt ja avas ridiküli. Ta tõi selle sügavusest näh- 
tavale mingi laperguse eseme, hõljutas seda peopesal. 

«Püüdke üles arvata, mis asi see on!» hüüdis ta jälle 
oma heleda linnusirinaga. 

«Pagan võtaks, ma pole ju ometi selgeltnägija,» naeris 
Siimon. 

Nad istusid nüüd üsna lähestikku, külg vastu külge. Ja 
proua Kaarma sundis jälle: OSSA 

«Püüdke vähemalt ...! Püüdke, noh!» 

Siimon kortsutas kulmu, ja samal hetkel oleks teda 
nagu kustki seestpoolt valgustatud, Ta heitis pea kuk- 
lasse, naeris ja ütles: 

«Kui te seda just soovite, armuline proua. See on kul- 
last portsigar nelja väikese briljandiga. Ostukulu jagasid 
kaks head sõpra ühtlase pariteedi alusel pooleks ja eile 
oli see toredusese teie härra abikaasa enda põuetaskus.» 

«Is-sand... kust te seda teate?» küsis naine ja punas- 
tas juba kolmandat korda. Ning takerdudes äkki üleliig- 
sesse lihtsameelsusse, seletas ta kogeldes: «Vana Mark 
Anton sai oma osa täna tagasi ja nüüd on see portsigar 
ainult meie jagu. See oleks ka piinlik... temataolisega 
ühes. Ja Harri tahtis, et ma... teeksin teile selle kingi- 
tuse... enda poolt. Jumal, kui kahju, et keegi on teile 
meie kavatsuse ära andnud!» 

«Nii... » ütles Siimon. 

Ja kärmesti püsti karates tegi proua Kaarma tütarlap- 
seliku niksu ning hüüdis meeleheitliku paatosega: 

«Kõrgestiaustatud härra Laas! Palun, palun!» 

Siimon tänas teeseldud hardumusega. Jah, mis ta sai 
siin parata — seltskondlikul käitumisel on ju oma kind- 
lad normid! Ta avas pappkarbikese, vaatles läikivat 
mälestuseset, avas isegi selle paksu kuldkaane, Ja kuna 
naine näis ikka midagi rohkemat ootavat, ohkas ta kuul- 
davalt ja ütles: 

«Ma ei tea... Kas see pole siiski liiga palju? Ma tegin 
ennist nalja, sest ma mõtlesin, et ka minuga eile nalja 
tehti: Maksi sõnu ei tohi ju kunagi liiga tõsiselt võtta. 
Nüüd ma aga näen, et ta oli teie härra abikaasa kavatsu- 

sest üpriski teadlik. Uskuge, armuline proua Kaarma, ma 
olen tõesti:.. lausa liigutatud.» 

«Ooh... millest!» ütles naine. 

«Aga ma pole ju säärast tähelepanu mitte millegagi 
ära teeninud!» hüüdis Siimon. 

«Arvate?» küsis naine ja naeris jälle valjusti. 

Siimon pani portsigari tagasi karpi. Ta ruttas kähku 
viskit segama ja märkas oma suureks üllatuseks, et ta 
käed olid tugevasti värisema hakanud. Klaasid ettevaat- 
likult täis valanud, ütles ta kerge tüdimusega, kohmetu- 
sega, mida ta ei suutnud enam tagasi suruda: 

«Terviseks, proua Kaarma!» 

«Jah, tänan!» noogutas naine. 

Siimon küsis viimaks, püüdes kõigest jõust vabaneda 
end vaevavast ebamugavustundest: 

«Tänaõhtusest koosviibimisest Marandite juures võtate 
te muidugi osa?» 

Kuid naine ei saanud enam mahti vastata, sest ukse- 
kell helises jälle valjusti ja tungivalt. 

Ja kuna Maria näis parajasti eeskojas viibivat, ilmus 
uus külaline juba järgmisel hetkel suure hooga saali- 
lävele. See uus külaline oli jälle advokaat Soodla. 


TÜLIKAS KONTVÕÕRAS 


E ie Soodla tüüris kohe põiki läbi toa. Enne veel, 
kui Siimon sai püsti tõusta, oli ta juba laua juures. 
Ta hõõrus käsi, tegi ühe kummarduse teise järel, naera- 
tas, pilgutas silmi; ta ümmargused põsed läikisid na 
mingis seletamatus rõõmus, siledad ja roosakad, naiseli- 
kud oma pehmuses; ta hingeldas kuuldavalt ja pühkis 
suure valge taskurätiga üle otsaesise. Ja kuna Siimon ei 
mõelnud nüüdki veel kõige algelisematelegi viisakusnõue- 
tele, ütles ta viimaks oma tavalise, otsemaid vastikuks 
muutuva mesimagususega, mille varjus võis-jälle aimata 
mingisugust kavaldavat tagamõtet: 

«Palun, palun mind väga vabandada, armsad sõbrad! 
Oo — mis ma näen? Viski soodaveega! Suurepärane! 
Tore! Inglaslik, ütleksin ma koguni. Hõrrandlik! Ma tulin 
mööda treppi üles ja mõtlesin ise, et hea meelega neelak- 
sin ma praegu paar lonksukest midagi joodavat. Ja 
just... midagi inglaslikku. Armuline proua Kaarma — 
kas te pole siis säärast väljendust varem kuulnud? Palun, 

alun väga vabandada, aga mulle paistis tõesti, nagu... 
nglaslik teejoomine näiteks! Jum-ma-lik! Ma võtsin seda 
alguses väga laia naeruga, seda omapärast kommet, aga 
kui ma siis viimaks lausa juhuslikult katsetasin, ei naer- 
nud ma teps enam. Proovige, proovige, olge head: kõige 
kuumema issanda ilmaga jooge kõige kuumemat issanda 
teed... hahahaa! Lihtsalt nii kuuma, nagu teie armuline 


suu üldse vastu võtab. Uskuge — ma ju tean. Ja ma ei 


liialda, kui ma kinnitan teile siinkohal, et ühe päeva jook- 
sul laadin ma endasse vahel tervete liitrite kaupa seda 
vedelikku. Ja mu enesetunne on liht-salt jumalik! Te ju 
usute mind, armuline proua Kaarma?» 

Naine ütles nagu rutates: 

«Usun küll, miks mitte.» 

«Jah, mul pole ju mingisugust põhjust teile siin luisata. 
Loomulikult — milleks! Muuseas — ma kaldun tõsiselt 
arvama, et inglased ei eksi ka oma alatise viskirüüpami- 
sega. Te olete ju lugenud, sõbrad? Tühistes ja labastes 
kriminaalromaanideski võite te peaaegu igas peatükis 
leida, kuidas kangelased üksteist külastades asuvad 
kõige esimeses järjekorras viinalanda. See tähendab — 
viskilauda. «Armas sir John, kas ma tohin teile klaasi 
viskit pakkuda?» — «Ojaa, sir Jim, paluksin tõesti ja 
tänan teid juba ette.» Hahahaa! See on täpselt sama- 
sugune endastmõistetavus nagu soomlasele saun. Ja kui 
ma teidki siin praegu vaatan: tänavatel lausa sulatab, 
teie olete aga värsked nagu sügisesed õunad. Hõrrandlik! 
Siimon, vana sõber, sa ju lubad?» 

Ja naerdes ikka oma õlanukke tõstvat, kummaliselt 
pehmet naeru, nihutas jutukas asjamees endale tooli, 
nõjatus mugavalt vastu selle seljatuge, pistis pöidlad 
vesti vahele ja liigutas lõbusalt sõrmi, nagu lehvitades 
endale tuulekest. 

Proua Kaarma muutus üha rahutumaks. Nihutades end 
sohvaveerel edasi-tagasi, vaatas ta vargsi ukse poole ja 
kavatses nähtavasti lahkuda. Kuid ta ei suutnud oma 
naeruvääristavast tabatu-kohmetusest kuidagi vabaneda 
ja istus edasi. Advokaat Soodla vaatas teda kõike- 
mõistva muigega; Siimon tundis jälle kanget tapmis- 
vajadust, halastamatut, toorest vajadust, mis oli tema 
sõjapäevil mitmelgi korral ärevaks teinud. Väliselt jäi ta 

aga täiesti ükskõikseks, muigas samuti ja näis ootavat. 


Ja sõber Soodla jätkaski kohe, mängides tühja klaasiga, 
mille Maria oli talle vahepeal toonud: 

«Vaatan teid siin praegu... kaht elurõõmsat noort ini- 
mest, kellele ei tule mõttessegi nukralt nurgas istuda. Ja 
nii on ka õige, täiesti õige! Milleks nutta ja milleks hali- 
seda...! Kulmude alt põrnitseda, aastaid ringi viha 
pidada, üksteist seljataga manada? Milleks! Oh, milleks! 
Olgem parem otsekohesed ning avameelsed ja tunnista- 
gem oma eksimusi, — oleme me juhuslikult mõne lollu- 


sega toime tulnud, siis jätkugu meil ka julgust ilma 


teesklemata välja ütelda, et nii ja sedasi, et olin jah 
siga. Et «andesta, sõber, kui saad, ja kui ei saa, siis 
lõpetame tutvuse ja läbikäimise». Terviseks! Pagan, 
ma kergitan muudkui tühja klaasi ja kellelgi ei tule 
mõttesse mind teatud sihis veidi teenida. Huvitav! Kodu- 
sus on muidugi kena asi, armas pinginaaber, aga oma 
vanale sõbrale võiksid sa siiski nii vastutulelik olla 
ja peremehelikku hoolitsust üles näidata...» 

«Jah, miks mitte, kui sa just soovid. Kohe...» pomises 
Siimon ja tundis ikka kanget vajadust teist haavata. 


Paks advokaat aga naeris ainult ja hüüdis rõõmsalt: 


«Või kui ma just soovin? Armuline aeg küll, või kui ma 
just soovin! Muidugi soovin! Kuulake, armuline proua 
Kaarma, kuulake, kuulake, kuidas tänapäeval ajavad 
juttu kaks sõpra, kaks vana kaasvõitlejat! Puudub veel, 
et meie kallis kostitaja ei viipa ukse poole, et ole hea 
mees, Joosep, ja jookse korraks poodi — meie märjuke 
hakkab kahjuks otsa lõppema. Kas pole? «O tempora, 0 
mores ... üks mees' on meitest toores...» nagu olevat 
lausunud kord vana hea Grenzstein meie teisele sama 
vanale ja sama heale rahvamehele, praegusele oposit- 
sioonilõvile härra Jaan Tõnissonile. Hahahaa, ärge pange 
pahaks, palun, et ma teile siin nalja heidan, aga mul on 
tõesti lausa lust vaadata, kui kenasti te siin istute ja oma 
elust õnne ja rõõmu tunnete! Terviseks!» 

Proua Kaarma jõi tillukese lonksu, hakkas kõhima ja 
surus taskuräti suule. Siimon ei lausunud ikka ainustki 
sõnakest. Meeleolu muutus üha pingutatumaks, kuna 
väike advokaat mõnitas neid nüüd täiesti avalikult nagu 


96 


MAJ 


kunagi teolt-tabatuid. Kuumad tuulehood puhusid aknast 
sisse ja tuba muutus aina umbsemaks. Ja kell all-linnas 
hakkas äkki lööma: üksteistkümmend. .. Pagan võtaks, 
juba üksteistkümmend! 

Naine sai ometi viimaks oma hooletu, veidi nagu välja- 
kutsuva kergemeelsuse tagasi ja tõusis püsti: jah, olevat 
aeg, ta peab minema hakkama. Ta suutis jälle naerda, 
naljatas, sädistas nagu västrik. Ja kohendades end kähku 
peegli ees, hüüdis ta reipusega, milles polnud enam jäl- 
gegi äsjasest kohmetusest: 

«Taevas küll — nüüd ma siis alles sain hakkama tubli 
sigadusega, peab ütlema. Andke andeks, härra Laas, et 
ma teid nii kaua kinni pidasin. Muuseas, härra Soodla — 
et te mitte valesti aru ei saaks, ma olen siin praegu 
nimelt oma isanda käemehena.» 

«Just nagu minagi, proua, just nagu minagi. Jah, 
lubage endale tähendada, et täpselt nõnda, nagu olete 
teie siin praegu teatud mõttes käemehena, nõnda olen ka 
mina siin praegu samasuguse kindla ülesandega, ja 
justament selleks, et teid kui täievolilist käemeest veidi 
tagant kihutada!» hüüdis advokaat Soodla. «Julgustada, 
nõndaütelda. Teie auväärne abikaasa seisab praegu 
trepikoridoris — ta ei kannatanud enam kõnniteede kohu- 
tavat kuumust välja ja otsis jahedust — ja ootab, millal 
ma saaksin talle sõna viia, et te olete oma ülesande täit- 
misega valmis ja et ta võib pidulikult sisse marssida. 
Taevane jumal, kui-das ta vaene vennas seda praegu 
läbi elab! «Issand ise andku ikka, et mu kallis vana sõber 
Siimon minu kahekordse kingituse vastu võtab ja mulle 
oma andestava käe vastu sirutab!» Noh, armsad lepitus- 
komisjoni liikmed ja armas süüdistaja-pool — kas ma 
võin ta nüüd kohe sisse kutsuda või kaalute te veel pisut 
allaandmistingimusi ja laseme teda veel ivake oma pattu 
kahetseda ja pikaldasel tulel praadida?» 

Proua Kaarma muutus jälle kangesti kohmetuks. Ta 
heitis Siimonile nagu abiotsiva pilgu ja küsis väikeselt 
advokaadilt: 

«Teie siis nägite... minu meest? Täna... just nüüd 
praegu nägite?» 

«Oo jaa, muidugi nägin!» noogutas härra Soodla. 
«Nägin, nägin. Ja juhtus see nõnda, et ma kavatsesin 

pisut mööda jõekallast jalutama minna, sest mu: pea 
oli öösisest istumisest uimane, ja kui ma Ludvi Juhti 
ausamba juurde jõudsin — te ju teate, see nõndanimeta- 
tud Pappkasti-Kalevipoeg seal Vabaduspuiestee ääres —, 
hakkas mulle kohe silma kangesti tuttav kogu. Noh, see 
oligi teie austatud abikaasa, härra vabrikant Kaarma. Ma 
astusin viisakalt manu, et küsida, kuidas ta end kah tun- 
neb. Palun väga, ärge uskuge ainult, et ma tahtsin ta 
tähelepanu juhtida just neile teatud asjaoludele, mille 
pärast me mõlemad, nii mina kui teiegi, armuline proua, 
praegu siin oleme! Ei, ei, sugugi mitte! Ma mõtlesin selle 
küsimusega vaid tema kallist kehalist tervist, sest 
minu enda oma polnud kahjuks just kuigi hea. Härra 
Kaarma sai minust aga valesti aru, mõtles, et ma tunnen 
huvi tahingelisetervise vastu, ja hakkas kohe kurva- 
meelselt seletama, et ta kahetsevat väga eilset tülitse-. 
mist, et ta ei tahtvat end enam nähagi, et ta olevat teid 
siia saatnud. Siimoni juurde lepitust otsima. Ta lausa 
värises ootuseärevusest, uskuge mind. Iga natukese aja 
pärast vaatas ta kella ja arvas, et nüüd-nüüd te peaksite 
tulema. Aga kui te ikka veel ei tulnud, hakkas ta vii- 
maks hirmu tundma teie enda pärast. Sest, nagu ta ütles, 
olevat see portsigar, mis ta teile ligi andis, enam kui pool 
tuhat krooni väärt, ja väga kergesti oleks võinud mõni 
suli või kaabakas teile kallale tungida, et teid sellest kal- 
list asjast vabaks teha. Noh, siis ma ütlesin talle, et 
nüüd, armas sõber, ei ole muud midagi parata, kui kap- 
sime Siimoni ukse taha ja mina lähen sisse vaatama. Ja 
näete — olengi siin! Olengi siin! Härra vabrikant 
Kaarma ootab aga trepikoridoris ja loodab kõigest süda- 
mest, et ma talle kiiresti sõna viin. Armuline proua ja 
kallis sõber — kas ma võin talle selle sõna nüüd viia?» 

Ja väike mees vaatas ikka sellise lahke südamlikku- 
sega, nagu poleks tal oma sõnarohke lobisemisega tõesti 
meeles mitte midagi peale oma kristlasekohuse. 

Siimon tõusis samuti, Ta läks akna alla. Nüüd näis 
talle, nagu seisaks ta kuskil odavas palaganis ja nagu 
sünniks ta ümber ning läheduses aina uusi ning uusi vei- 
derdusi. Ta ei katsunud küll ühtki loogilist järeldust teha, 
kõike kuuldut ning nähtut süsteemi korraldada, tajus 
aga siiski loomusunniliselt, et praegu toimub siin vastu- 

meelseid asju. Ja kummardunud kahe lillepoti vahelt 
välja, talus ta otse kehalist piina, kui paks advokaat ta 
selja taha astus ja käe ta õlale asetas. 

Väike mees hüüdis jälle vagatsedes: 

«Sõber... miks sa ei vasta? Kas sa ei kuulnud mu 
küsimust? Või oled sa tõesti sellest eilsest halvast loost 
nii sügavasti solvunud, et isegi armuline proua oma võlu- 
rikkusega pole suutnud sind pehmeks muuta? Ma palun 
sind põlvili — anna talle andeks! Jah, oma hea ligimese 
härra vabrikant Kaarma nimel palun ma — anna talle 
andeks! Ole ta vastu leebiv! Ära mõista ta üle kohut liiga 
rangete seaduste järgi. Sest ära unusta, et meie kõik 
oleme ju lihast ja luust inimesed... inimlikkude eksimus- 
tega ja inimliku väiklusega... ussikesed oma issanda 
ees... Noh... juhtus õnnetus — viinast vaevatud keel 
kaotas piduri ja paiskas välja üht kui teist, mida poleks 
loomulikult kõlvanud ütelda. Unusta! Sest suuremeelsus 
unustab alati! Suuremeelsus ei pane tallele tuleviku 
jaoks, et rabada siis seda rängemalt, vaid suuremeel- 
sus... andestab ja unustab. Jumal, kui liigutav see 
praegu oleks — sa avaksid ukse ja hüüaksid: «Astu 
juurde, vend! Astu juurde ja ulata mulle käsi! Astu 
juurde, ulata mulle käsi ja luba mulle, et ma sind kaelus- 
tan. Kõik vaen ja viha olgu meie õnnelikult ja rõõm- 
salt kodumaalt kadunud ja sõprus ja õnn ja üksmeel 
asugu nende asemele.»» 

Vaikus. 

Muidu nii agar naine ei teadnud enam, kas jääda või 
minema hakata. 

Siimon ajas enda sirgu ja oleks nagu tahtnud uuesti 
laua taha istuda. Ent ta püüdis ikka veel muiata, kui ta 
hetke pärast pomises: 

«Noh... vennas... sa võiksid kord juba jätta. Ma 
arvan, et kõik see, mis öösi minu ja härra Kaarma vahe! 
juhtus, ei lähe sulle üldsegi korda. Kas sulle endale siis 
ei paista, et sa torkad oma nösinina järjekordselt sinna, 
kuhu sul pole pisimatki asja-asjakest.» 

«Kuidas, kuidas?!» hüüdis advokaat Soodla. «Luba, 
luba, vana sõber! Ja pane nüüd hästi tähele — ma ei 
mõtlegi oma nina sinna toppida või torgata, kuhu mul 
pole pisimatki asjakest. Ja mis see tähendab — järjekord- 

selt?! Palun, seleta! Mina ise tean igatahes, et ma olen 
mees, kes tunneb takti. Ja kui ma praegu siin seisan ja 
sulle südamele koputan, siis tõesti vaid selle tõttu, et 
härra vabrikant Kaarma — meie ühine kamraad — palus 
mind seda teha. Ta armuline proua tuli siia, hilines aga 
tagasiteega ja ta ei teadnud, kuidas sa tema kingitused 
ja rahupakkumised vastu võtsid. Ja niisiis läkitas ta 
minu, et ma järele kuulaksin, kuidas, mismoodi, millistel 
tingimustel ja kui suure lisakontributsiooniga? Tule siia, 
ulata mulle oma aus käsi ja läheme ning kutsume ka 
selle tuppa, kes seal selsinatsel silmapilgul värisedes 
seinale toetub ja sinu armulikkusele loodab.» 

- Siimon neelatas, neelatas, nägi end juba kätt tõstvat, 
et sellele vadistavale urgitsejale pähe virutada, hakkas 
aga siis naerma, näis soostuvat. Ja üha edasi naerdes 
lõi ta käega, tuli ümber laua ja ütles: 

«Ilus — lähme!» 

«Vaata! Näete nüüd, armuline proua — ta polegi väga 
tigeda iseloomuga, kui teda ainult tunda...!» hüüdis 
advokaat Soodla. 

«Noh, noh, tule juba!» kutsus Siimon ja hakkas nüüd 
koguni käsi hõõruma — täpselt samuti, nagu tegi seda 
tema kõrval kõndiv lühikesekasvuline asjamees. 

Trepikoridor näis tühjana. Esimesel hetkel tekkis 
mulje, nagu oleks see mingi mahajäetud sissesopistus, 
umbne urgas, kust pole üldse võimalik välja pääseda. Hal- 
lidel paeastmetel vedeles paberossiotsi, mida kojanaine 
polnud veel ära koristanud, kaks laiakstallatud šokolaadi- 
ponksi ja roheline sigaretikarp. Need olid liikumatud ja 
nukrad nagu surnukehad, Väike aken, mis avanes lääne 
poole, ei andnud küllaldaselt valgust. Teises' majatiivas 
elutsev advokaat Kuusik polnud viitsinud sisse seada 
elektrikella — mööda helevalget piita jooksis alla rooste- 
tanud traadiots, mis lõppes rõngaga. Ja õhus tundus 
tänagi seda kuiva lubja ja tulikuuma tolmu lehka, misoli 
hakanud Siimonit viimaste päevade jooksul kõikjal häi- 
rima. 

«Harri, vana vennas... Harri, kus sa oled?!» hüüdis 
härra Soodla nagu kangesti võidurõõmutsedes. 

Kohe ilmus kuskilt kõleda ruumi hämarusest nähtavale 
vabrikant Kaarma pondunud kogu. See oli nagu must 


100 


hiigelharakas, lehvivate tiibadega ja lühikeste jämedate 
jalgadega. Ta hõljus lähemale, lõõtsutas ja tegi oma 
ümaraid pingviinikummardusi. Puhuti trampis ta nagu 
elevant, puhuti oleks ta aga nagu kikivarvastele tõusnud, 
et mitte asjatut kära teha. Ning haaranud Siimoni laisalt 
mööda külge alla rippuvast käest kinni, hüüdis ta mingi 
suure, kindlasti südamest tuleva heldimusega, mis tekitas 
paratamatult kaastunnet: 

«Sõber, sõber... ole sa tuhandest tänatud, et sa mind 
minema ei kihutanud! Jah, ole sa tuhandest tänatud! Ja 
issand jumal olgu oma sõbraliku kaasabi eest samuti 
tänatud ...in secula seculorum... nagu ütleb meie armas 
Maks Ruuius... olgu küll, et ma ei tea, mis ta sellega 
mõtleb. Kallis vana vekslite diskonteerija ... ma loodan 
nüüd tõesti, et sa mind...» 

«Jäta, jäta! Tule aga sisse!» ütles Siimon. 

Ja plaan, mis ta oli haudunud, õnnestuski suurepära- 
selt: häbeliku vabrikandi endast mööda lasknud, sulges 
ta kohe ukse, jättes advokaat Soodla välja koridori. 


KAKS ONNETUT INIMEST. 
SIIMON KEERUTAB PÖIDLAID 


Ki Siimon hetke pärast saali astus, seisis Harri 
Kaarma raadioriiuli juures, toetus seljaga vastu selle 
serva ja tegi näo, nagu huvitaks teda hommikune aja- 
leht. Tõepoolest oli ta aga väga ärritatud. Ta paks lai 
mägu oli üleni punaselaiguline, ta lõuavoldid liikusid 
nagu närimise juures, ta lühikesed roosad sõrmed väri- 
sesid silmanähtavalt, krabistades paberit, mida nad hoid- 
sid. Aeg-ajalt võttis ta suure ruudulise siidräti ja pühkis 
sellega üle oma muhkliku lagipea, otsaesisest kuni kuk- 
lani ja kuklast tagasi kuni otsaesiseni. Ja kogu tema vor- 
mituks pondunud kehamürakas, naiselikult väikestest pöi- 
dadest kuni raskelt-vägevate õlgadeni, võis märgata 
veel vaid kartliku looma häbiväärset argust. 

«Istu, palun,» ütles Siimon rõhutatud lahkusega. 

«Tänan, tänan... sõber...» pomises vaene hädavares 
ja kohendas end kohmakalt. 

«Päris tõesti — istu ometi!» ütles Siimon jälle hetke 
pärast ja keerutas Chaim Goldmanni eeskujul pöidlaid. 

Proua Juta, kes oli kaotanud nüüd kogu oma äsjase 
näilise kergemeelsuse, sundis omakorda: 

«Jah... ära mängi traagilist kangelast... mis sa seal 
niiviisi seisad. Istu, öeldakse sulle!» 

Paks mees pidi tahtmata sõna kuulama. Ta tuli koomi- 
liselt tippides heledasse valguseringi, näis seda kartvat, 
tõstis käe nagu kaitseks kulmudele ja laskus sügavasse 
tugitooli. Ta täitis selle väga tihedalt. Ta katsus teist 
jalga põlvele tõsta, ei saanud sellega aga hakkama ja lii- 
E end, oma abituse pärast piinlikkust tundes. Tema 

elehallid, liigsesse lihavusse uppuvad silmad piilusid 
kuhugi kõrvale — seinal rippuvatele maalidele, lakke, 
hämaratesse nurkadesse, kuhu ta oleks vist meelsasti 
varjule pugenud. Viimaks pani ta käed süles risti ja pais- 
tis end kramplikult millekski sundivat. Ning vähe 
aja pärast tõesti pisut julgemaks muutunud, kargas 
ta jälle suure hooga püsti ja pomises peaaegu nuuksu- 
des: 

«Kas sa... suudad mulle andeks anda, vanapoiss? Jah, 
kas sa suudad mulle andeks anda... selle minu jõleda 
eksimise, mis...?» 

Siimon vaikis ja keerutas pöidlaid. Vaadates aland- 
likke kummardusi tegevast mehest mööda, märkas ta, et 
proua Jutagi oli kangesti punaseks muutunud ega julge- 
nud kuidagi silmi tõsta. Ja kuna Harri Kaarma kogu 
oma olemisega vastust ootas, kortsutas ta kulmu, viipas 
jälle tühjaksjäänud tugitooli poole ja ütles: 

«Ole nüüd hea ja... ära vaeva ennast seismisega! Ma 
pole ometi inimsööja, kes su selle purjus peaga tehtud 
tembu pärast nahka pistab.» 

«Siimon! Ole tuhandest terve...!» sosistas Harri 
Kaarma. 

«Ära õnnista, palun! See on inetu!» keelas proua 
Kaarma. 

«Ma... ma... ei teagi praegu, kuidas ma sind hea- 
meelega...» sosistas Harri Kaarma. 

Siimon keerutas ikka pöidlaid. 

Proua Juta hüüdis halvastivarjatud ahastusega: 

«Papi... jäta! Ma ütlesin ju, see on inetu! Ma saan 
härra Laasist täiesti aru, kui ta ei taha, et sa sellest kõi- 
gest enam kõneled. Ega te pole ju mingisugused kahe- 
kümne-aastased poisikesed, kes peavad leppimise juures 
pisaraid valama.» 

«Muidugi... ei ole,» pomises vabrikant. 

Ja Siimon rääkis nüüd pikemalt, katsudes seda teha 

jälle umbes nõnda, nagu oleks seda teha võinud käesole- 
vas olukorras Maks Ruufus, tema teravmeelne sõber: 

«Ära unusta, vennas, et kirjutatud on: iga pahameeles 
keelele kerkiv sõna, mis sa alla neelad, muutub su kõhus 
magusaks kärjemeeks. Ja luba endale ütelda, et sa oled 
üldse veider inimene. Selle asemel, et mulle päris lihtsalt 
helistada või äärmisel juhtumil isiklikult siia sõita, 
läkitad sa enne kohale terve hulga vahetalitajaid, kes 
sinu eest kõnelema peavad. Nõnda sa tülitasid meie 
tühise konflikti pärast oma armulist prouat ja nõnda sa 
saatsid meile hiljem kaela isegi tolle kahjurõõmsa lont- 
ruse, kelle ma pidin tahes-tahtmata ukse taha jätma. Kas 
niisugust teatraalsust siis tõepoolest vaja oli?» 

«Vaata... ma...Jah, näed, ma mõtlesin, et... ega sa 
mind ennast üldse enam jutule ei võta...» ütles vabri- 
kant ja istus tagasi oma kohale. «Ja sellepärast palusin 
ma oma naist. Ära sa aga arva, et ta kohe nõusse hak- 
kas. Ooh, kaugeltki mitte. Tülitsesime terve hommiku- 
pooliku. Kas sa usud või ei usu — ta lihtsalt nuttis mu 
käes. See tähendab... mu alandlikkude palvete käes. Vii- 
maks lubas siiski tulla. Noh... ja tuligi.» 

Siimon vaikis ja keerutas pöidlaid. 

Proua Juta Kaarma pea oli kummargil, pilk põrandal. 

Ja higistav hädavares, kuivatades end jälle värvilise 
siidrätiga, jätkas hoogsalt, et hajutada oma meeleheidet: 

«Ma siis läksin kõmpides jõe äärde ja jäin ootama... 
nii nagu me olime varem kindlaks teinud. Ootan... ja 
ootan. Aga ega siis Jutagi ülesanne ei olnud kuigi kerge 
— ma ju tean. Noh... läheb veerand tundi... ei midagi. 
Läheb kolmveerand tundi... ikka ei midagi. Ja korraga 
hakkan ma närvitsema. Ja seal siis leidiski minu see iga- 
vene lurjus ja molu, see väike põrsas, kelle sa nii ilusa 
nõksuga uksest välja toimetasid. Ma katsusin küll ta eest 
puu varju tõmbuda, aga minu kehaga ei ole niisugune 
peitusemäng enam kuigi kerge. Silmad ja nina mahtusid 
küll kenasti ära, aga... suurem osa mu korpusest jäi 
välja. Ma märkasin varsti, et see siga oli mind juba 
tähele pannud ja teeb ainult vigurit... nagu poleks tal 
minu juuresolekust aimugi. «Noh... tere ja nõnda 
edasi.» Ma valetasin talle ette vähemalt kümme valekest, 
aga lõppude-lõpuks kooris ta ikka välja selle päristõe. Ja 

siis ta juba enne ei jätnud, kuni ta mu siia sinu vööru- 
sesse sai ja ise su uksest sisse murdis. Ptüi... ihu 
võttis lausa märjaks...» 

«Paluksin... kas teil oleks mulle veel veidi soodavett 
anda?» küsis proua Juta ja ajas enda nagu meelt heites 
sirgu. 

Siimon täitis naise klaasi. 

Nähes paksu vabrikuomaniku pilku tühjale viskipude- 
lile libisevat, muigas ta tahtmata ja seletas: 

«Kui sa hommiku eel ära läksid, jäid mõned sõbrad 
veel siia. Võin sulle kinnitada, et see viin on kohale tel- 
litud telefoni kaudu. Kui sa veel siin olid, polnud mul 
tõesti ainustki pisarakest enam tagavaraks.» 

«Kallis vennas... miks sa seda mulle praegu rää- 
gid...» hüüdis härra Kaarma. «Mis siis, kui see olekski 
olnud hoopis teisiti? Selge, et meile Margiga polnud 
tõesti enam tinast tilkagi vaja. Nii et... mul on igatahes 
hea meel, et sa minu nõudmist ei täitnud, sest teisiti sa 
oleksid ju lausa loll olnud!» 

«Issand... Harri... vali vähemalt tänagi sõnu!» hüü- 
dis proua Juta. 

Ning kohkudes isegi oma koduse väljenduse pärast, 
hakkas paks mees korraga hädaldama, sõnaohtralt ja 
laiali valgudes, nagu kunagi see, kes ei tunne end küllalt 
kindlana: 

«Olgu jumal tunnistajaks — ma-ei saa isegi enam aru, 
kuidas see minu rumal suu niisuguseid jõledusi välja 
ajas! Usu, armas vend... kui sa ainult aimaksid, kuidas 
ma seda õnnesoovikülaskäiku kavatsesin ja plaanitse- 
sin... Kuulasin lähemas tutvuskonnas maad ja katsusin 
teada saada, kuidas niisugusele ettevõttele peenemas. 
seltkonnas vaadatakse. Ja uurisin salakavalalt välja sel- 
legi, keda sa meie ühistest kolleegidest sallid ja keda sa 
mitte ei salli. Häda juhtus jälle muidugi selle vana vur- 
lega, selle Soodlaga. Sest temal on ju kuradi terav nina- 
vars, ja ilma et keegi meist oleks talle ainsagi tähega 
millestki märku andnud, oli ta parajal ajal kohal nagu 
vana viieline. Nägid ju! Nii et... unistame ja unistame, 
kuidas see kõik välja kujuneb... Ja närvitseme nagu 
lapsed... mina ise ja Juta. Teeme niisuguseid ettevalmis- 
tusi ja teistsuguseid ettevalmistusi... Noh... viimaks. 

olemegi siin. Kõik on kena ja maaäilmatu tore, kuni... 
meie ilusad plaanid lähevad korraga mokka minu ruma- 
late lõugade ja kontrollimatute sõnade tõttu. Sa...sa... 
ei suuda kindlasti mõista, kui hirmus õnnetu ma selle 
äparduse pärast praegu olen, vend.» C 

«Jä-ta... palun sind!» ütles proua Kaarma. A j 

Ent paks mees oleks nagu aina enam hoogu juurde 
saanud ja rääkis nüüd mingi kirgliku siirusega, mis sun- 
dis tahtmatult kuulama jääma. Ta ütles, kummardudes 
sügavale oma ettetungiva ja peaaegu põlvedele vajuva 
kõhu kohale. 

«Jah, ma olen selle äparduse pärast nii õnnetu, et... 
Kuradi pihta, kas ma pean siis niiviisi kõik oma paremad 
sõbrad kaotama, kõik peale Mark Antoni ja paari teise 
tematolise jõmmi? Kas ma pean siis juba varsti nägema, 
et ma olen lõplikult ja päriselt üksik mees, kellega 
aetakse veel ainult ametlikke asju... büroodes ja panga- 
lettide ees? Kui paljud noored ja elurõõmsad inimesed on 
minu lähedalt läbi käinud, minuga ühe laua taga istu- 
nud, mu kodus külaliseks olnud ja mu leivapalast ham- 
mustanud! Kui paljud tublid mehed, kes on viimaste aas- 
tate jooksul väga kõrgetele kohtadele jõudnud, on 
minuga ühest pudelist viina joonud...! Ma olen neid 
vastu võtnud, neid tasapisi avitanud... endamisi 1oo- 
tes, et neil hästi läheks, ja hiljem pole keegi neist mulle 
enam sõbralikult kättki andnud. Kas ma olen kärnas? 
Kas mul on sügelised? Kas ma olen ehk järsku pidalisse 
jäänud? Või... mis järsku? Ma peaksin pidalis olema 
juba lapsest saadik... ja inimesed saavad ainult varem 
või hiljem teada, et mul see tõbi küljes on. Ja kui ma siis 
nüüd sinugagi... omaenda erutatud meeleolu tõttu vas- 
tamisi läksin, siis oli mul küll niisugune halb tunne, et 
nüüd, vanasaks, on sinu lootused lõplikult luhtunud! Ma 
pole ju enam kuigi noor ja vaevalt õnnestub mul veel oma 
söömingute-joomingute manu kokku tõmmata tulevikuga 
poisse, kelle hõlmanurkadest kinni hakates ma saaksin 
lasta end seltskondlikus mõttes pisut edasi viia. 
Jah... sina... sina, Siimon, olid tõesti mu viimane 100- 
tus... Mis seal salata — räägime otsekoheselt... Hea 
küll... ma olen inimene, kellel pole mingisugust hari- 
dust ja kes on enda põrmust üles töötanud mitte koolita- 

tud mõistuse, vaid kavala aru abil... Ma olen sõjaaegne 
rikas, kes... oskas parajal kohal esile astuda... Aga... 
ma ei haise ju ometi, pagan võtaks! Ja kuigi ma ehk hai- 
sen — mispärast hakkavad mu sõbrad seda minu halba 
haisu märkama alles siis, kui nad on endid juba teatud 
kõrgusele upitanud? Miks minu halb hais neile varem kõl- 
bab, hiljem aga enam ei kõlba?» 

Siimon vaikis ja keerutas pöidlaid, 

Proua Kaarma hüüdis ahastades: 

«Sa liialdad! Kindlasti liialdad, Harri!» 

Härra Kaarma pühkis jälle oma paljast pealage. 

«Ei liialda,» ütles ta. «Ei liialda, sest ma ju tean. Ja 
mis ma sellest enam salgan. Ligi kahekümne aasta jook- 
sul olen ma edasi püüdnud... oma rahale järele... aga 
ikka olen ma pidanud tagasi pöörama... ülepääsematu 
piiri eest. Selle piiri taga asuksid nagu väga puhtad ja 
pühad paigad, mis ma võiksin ära reostada! Kui ma olen 
vahel julgust võtnud ja neisse puhastesse ja pühadesse 
paikadesse hõiganud... kutsete näol oma perekonna- 
pidudele, siis... vastatakse mulle ikka palju hiljem... 
kui ma hakkan oma seekordseid pettumusi juba unus- 
tama. «Nii ja nii.. mitte kuidagi polnud võimalik. Jah, 
usu, vanasaks, tõesti ei olnud võimalik...» Või kui vahel 
tullaksegi, siis... kindlasti ilma abikaasadeta, poiss- 
meestena. Ometi... ometi... ometi tahaksin ma nii väga 
oma eraeluski edu näha, mitte aga ainult seda, et minuga 
vaid kuskil kõrtsikabinetis istutakse... Sest vaata, Sii- 
mon, mul on ju lapsed. Vanem neist saab varsti seitsme- 
teistkümne aastaseks — ta õpib mul samuti Tallinna 
prantsuse lütseumis, nagu... mõnel kõrgel härral. Jah, 
ma olen ammu juba mõista jõudnud, kuidas mind ennast 
hinnatakse, ja ma ei tahaks, et ka mu lastele minu enda 
needusest midagi külge hakkab. Ma olevat... tõusik. 
Tõu-sik! Mis see tähendab? Aga heakene küll, mis me 
sellest arutame... Tõusik, siis tõusik. Aga mu naine... 
pole ju ometi tõusik. Ta on keskkooliharidusega... Ta 
õppis isegi ülikoolis... Praegu on ta alles kolmekümne 
seitsme aastane ja ta tahaks veel elada ja elust rõõmu 
tunda... Kuhu ta peab minema, kui teda ühes minuga... 
igalt poolt eemale aetakse? Enne, kui ma ta kosisin, oli 
ta kõrgem ja tähtsam ja palju peenem kui nii mõnigi, kes 

vaatab talle praegu üle õla. See on... hirmus, vanapoiss! 
Näed sa... ta noorem õde on mehel sinu endisel ülemu- 
sel. Ja ometi pole me saanud minu kälimehelt mingi- 
sugust kutset tema tänaõhtusele aiapeole, kuhu olevat 
kuuldavasti kokku aetud paarsada inimest. Paarsada ini- 
mest kõlbab, meie aga ei kõlba. Paarsada inimest, ja meie 
oleksime nagu neist kõigist madalamad. Ma-da-la- 
mad... kas mõistad! Kui aga vana Kaarma käest allkirja 
vajatakse, siis... teatakse küll, kus ta elab ja millal teda 
võib kodunt leida! Jah, kui ma vahel mõtlen, siis mulle 
tuleb pähe niisuguseid imelikke mõtteid... Ja siis ma 
mõtlen nimelt nõnda, et kumb meist on õigupoolest 
ausam ja tublim mees, kas mina, kes ma olen enda ainult 
oma isikliku hakkamisega rikkaks meheks töötanud, või 
tema, näljarott, kelle seljataga seisab ainult suur hulk 
inimesi... tema korporatsioonikaaslaste näol? Ah? Mis 
sina sellest arvad, Siimon?» 

Siimon keerutas pöidlaid, vaikis hetke. Ja ilma et ta 
oleks midagi kurja kavatsenud, ütles ta korraga: 

«Mis ma sellest arvan? Eks ma ole ju samuti üks neist- 
sinatseist, kes teevad karjääri peamiselt teiste inimeste 
abil... nagu sa ise öösel ütlesid.» 

«Sõber... kuule nüüd...» pomises Harri Kaarma. 

Proua Juta huulenurgad tuksatasid. Ta ütles: 

«Härra Laas, jumal hoidku — te annate siiski liiga 
suure tähenduse purjus peaga aetud jutule, mis... 
Uskuge mind: papi on teist lausa vaimustatud ja armas- 
tab teid nagu oma lihast poega. Ja ma tean, miks ta eile 
nii kangesti ägedaks läks — talle tulid meelde kõik need 
teised poisid, kellele ta käis omal ajal nende edu puhul 
õnne soovimas ja kes... ei kohkunud talle pärast isegi 
mitte ust näitamast.» 

Siimon kehitas ebamugavalt õlgu. 

Proua Juta pilk oli niiske, peaaegu paluv. 

Ja vabrikant Kaarma jätkas hetke pärast, istudes kui- 
dagi süngelt ettepoole kallutudes, otsekui kannaks ta oma 
turjal kogu seda määratut raskust, mis ta ebaühtlane elu 
talle valmistas: 

«Vaata, vend, ma ei ole haleda meelega memm, kes nii- 
sugustest asjadest liiga palju välja teeb. Noh, olgu — las- 

kem käia... teie, aadlikud talutaredest ja vürtspoodide 
tagatubadest seal, ja meie, tõusikud-rahajõmmid sama- 
dest kohtadest siin. Aga nagu ma juba tähendasin — 
lapsed ja naine! Ärge ometi neid hukka mõistke ja eemale 
tõrjuge! Kõigele vaatamata pole nad ometi häbiväärsem 
nähe kui teie eneste isad — lihtsad talupojad, tühised 
leti taga seisjad, meremehed... nagu on seda sinu 
taat. Te oleksite lontrused ja lurjused, kui te oma sigita- 
jaid häbeneksite... vaat mis... ja seda te taipate isegi. 
Minu lastele aga kirjutatakse juba maast-madalast 
ninale, et ta isa on lihvimata jõhkard, harimata lihtini- 
mene, kelle vaimuvõim ei jõua kuidagi järele ta rahavõi- 
mule. Ja... nii on minu pojad ja tütred palju halvemas 
seisukorras kui need, kes tulevad otsekohe maalt või kus- 
kilt ametnikutoast. Noh, palun, kas see teadmine ei või 
inimest aeg-ajalt marru ajada ja... hellaks teha?» 

Proua Juta kordas hiljutist lauset: 

«Sa liialdad. Kindlasti liialdad, Harri!» 

Siimon vaikis ja keerutas pöidlaid. 

Ja nukker vabrikant vastas oma kaasale samuti pea- 
aegu endiste sõnadega: 

«Ei liialda, naine. Kah-juks... ei liialda. Ma ju tean.» 
Ja vähese aja pärast jätkas ta jälle: 

«Paari viimase nädala jooksul olen ma seda eemale- 
tõugatu saatust just kõige enam aimanud. Kuuled siin 
ja kuuled seal: see on mu kälimehelt kutse saanud ja too 
on mu kälimehelt kutse saanud. Selle isanda armuline 
emand on lasknud endale õmmelda niisuguse kleidi ja 
tolle isanda armuline emand on lasknud endale õmmelda 
seesuguse kleidi. Juta... ja mina... meie oleme aga 
kahekesi nagu vaesed narrid. Keda sa ka tänaval koh- 
tad — igaüks näib nagu midagi aimavat. Võib ju mui- 
dugi olla, et see ehk ainult paistab nii, aga nõnda see 
paistab. Ja siis need alatised... parastamise järele lõh- 
navad küsimused... «Noh, laupäeval, eks ole? On 
sinu sugulane sulle kah lähemalt rääkinud, kuidas ta seda 
kõike korraldada mõtleb?» Ptüi! Ja... olgugi ilma kut- 
sumata... me läheme! Ja me tahaksime näha, mina ja 
Juta, kas neil lontrustel jätkub nii palju julgust, et nad 
meile juurde tulevad ja meid välja viskavad!» 

Vaikus. 


Ja hetk hiljem ütles härra Kaarma pisut rahulikumalt: 

«Aga... noh... see kõik on kõrvaline asi ega puutu 
meie lahendamist vajavasse vahekorda. Ma rääkisin seda 
ainult selleks, et sa mind mõistaksid... kuigi see mõist- 
mine ei pruugi mind vabandada. Vaata, vend... mu 
naist... Kas sa arvad, et ta... ilma põhjuseta nutab.» 

«Harri... jäta ometi!» kogeles proua Juta ja Siimon 
märkas alles nüüd, et väike heledapäine kogu oli tõesti 
sügavale vimma tõmbunud ja nuuksus kuuldavalt. 

«Mis seal enam jätta — las härra Laas saab juba kogu 
loo teada... nõnda, nagu see on, ja nõnda, nagu see tõo- 
tab edasi areneda...» ütles vabrikant pikkamisi. 

Siimon kargas galantselt püsti ja pomises: 

«Ei maksa, armuline proua! Rahustuge, armuline 
proua! Ärge piinake ennast niiviisi... armuline proua!» 

«Vaata, sõber... ma sooviksin, et sa mõistaksid täna 
meid mõlemaid, nii mind ennast kui tedagi... ükskõik, 
mis sa meist ka kuulnud oled,» ütles härra Kaarma kui- 
dagi väga vaikselt. Ja tõustes oma kohalt, astus ta naise 
kõrvale, pani käe selle õlgade ümber ning ütles oota- 
matu hellusega: 

«Noh, aitab! Aitab, kallist Me pole ometi selleks siia 
tulnud, et härra Laasis haledust äratada. Tema elab oma 
elu ja meie elame oma elu, ja kuidas igaüks meist seda 
oma elu elab, see ei puutu loomulikult kellessegi. Rahune, 
rahune, kallis... ja puhka pisut.» 

Tuul kuuma suvetaeva all hakkas valjenema. 

Trepikoridorist kuuldus unist laulujorinat, keegi läks 
mööda astmeid alla. Ja Siimon vaikis jälle ning keerutas. 
ikka Chaim Goldmanni eeskujul pöidlaid, 

MINNAKSE VEELGI EDASI 


roua Juta, häbenedes vist kangesti mehe lihtsüdam- 

likku pihtimist, vabandas end ajapuudusega ja ütles, 
et ta pidavat hiljemalt kella kaheteistkümneks koju 
jõudma. Ta jättis jumalaga ja hakkas minema. Siimon 
saatis ta trepist alla. Eesukse juures peatus naine silma- 
pilguks, ulatas talle veel kord käe ja ütles nukralt muia- 
tes: 

«Ärge pahandage, palun. Ma ju tean, et me läksime 
liiga kaugele, nii mina kui papigi. Niisugune lapsik 
melodramaatika ei kõlba muidugi mitte kuhugi. Aga mis 
seal parata — juhtunut ei saa ka olematuks teha.» 

«Jätke järele, armuline proua!» pomises Siimon ja tun- 
dis end selle väikese sinisilmse naise ees korraga väga 
tähtsana. 

«Oh... kui rumalasti see kõik välja kukkus. Ja ma just 
nagu aimasin juba hommikul, et niisugusest teatraalsest 
leppimisest ei tule midagi head. Noh, ta ei uskunud mind. 
Ja üldse... me mõlemad oleme viimasel ajal pisut när- 
vilised ja tasakaalutud.» 

Ta heitis abitult käega, nagu püüdes millestki väga 
vastikust mööda hiilida. 


Ja Siimon pomises äsjasest veelgi iseteadvamalt: 

«Ei ole midagi... ei ole midagi...» M. 

«Katsuge talle sugereerida, et kogu lugu pole tõesti 
kõneväärt,» ütles naine. 4 

Kui Siimon tagasi üles jõudis, seisis vabrikant Kaarma 
parajasti lahtise akna juures, oli sügavale välja kummar- 
dunud ja vahtis alla. Ta oli väga tõsine, näris vurrukarvu 
ja surus käed sügavale taskutesse. Ta madalal ninajuu- 
rel ja sama madalal laial härjaotsmikul läikisid tilluke- 
sed higipisarad. Ja rahutuna paar sihitut tiiru üle 
põranda teinud, jäi ta Siimoni ette seisma, tõusis kiki- 
varvastele ja sõnas: 

«Jah, tal on õigus. Ma tahtsin talle nimelt midagi 
hüüda, mõtlesin aga oodata, kuni te olete vestluse lõpe- 
tanud, ja pidin seega paratamatult kuulama. See kukkus 
tõesti rumalasti välja... nagu ma isegi nüüd aru saan. 
Paistab, et täna olin ma veel palju lollim kui eile.» 

Siimon sirutas enda sohvale. Nüüd, mil tal polnud 
enam vaja asjatuid pingutusi teha, märkas ta alles, kui 
segane ja erutatud ta õieti oli. Ta pidi äkki kujutlema, 
nagu oleks ta sisse vaadanud kuhugi varjulisse ning 
hämarasse kohta — selle lotendava ihuga rikka mehe 
salajasematesse hingekurudesse, Ja nüüd oli neil mõl- 022 
mal hirmus ebamugav olla, nii temal, vaatlejal, kui tollel 
hädavaresel, vaadeldaval. Ent samal ajal näisid mad 
mõlemad ka koguni selgesti taipavat, et äsjasest peatus- 
kohast tuleb tahes-tahtmata veelgi edasi minna, ja kuigi 
neil kummalgi polnud millestki enam rääkida, jäid nad 
vaikselt oma kohtadele. Suutmata viimaks seda piinavat 
surutunnet kauem taluda, ütles Siimon viimaks Maks 
Ruutfust jäljendades: 

«Mis seal's ikka! Vigu ei tee ainult magajad. Ja kui me i 
kord hoopis vaikseks jääme, teeme me muidugi hoopis | 
vähe vigu. See tähendab — me ei tee neid üldse enam» 

Harri Kaarma naeratas ja valis kaua ning hoolega K 
paberossi. Selle põlema süüdanud, puhus ta läbi oma pak- i 
sude hülgevurrude suure suitsupilve, ohkas ja noogutas: 

«Jah, see on õige. Aga asja ei paranda praegusel kor- 
ral ka niisugused targutused. Ma toimetasin ja talitasin 
nagu... lausa magades. Muidugi, milleks ma täna nii- 
viisi veiderdasin. Rumal palaganitegemine... selge! Ja 

144 
ma ei saa isegi enam aru, kust ma kõik niisugused 


imelikud plaanid leiutasin. Sa ütlesid ennist, et ma olek- 
sin võinud telefonitoru kätte võtta ja asi oleks korras 
olnud. Selle asemel aga — Juta ühes kingitusega! Ise 
tambin Vabaduspuiesteel nagu härg pahmast. Siis 
veel... too väike lojus, kes laterdab poole tunni jooksul 
terve linna uudiseid täis, et nii ja teisiti, et vana tõusiku- 
jõmm Kaarma läks öösi Siimon Laasiga tülli, sõimas teda 
ja käis täna varakult kogu täisealise perekonnaga andeks 
palumas.» Ning jälle kuidagi vaikselt, peaaegu valuliselt: 
«Lollivõitu vanamees, keda ei või kunagi usaldada, eks 
ole: hommikul ärgates ajab kaunis mõistlikku juttu, aga 
õhtuks võib ta juba püstihullu mängida ja igas viisakas 
majas skandaali teha.» 

Siimon kortsutas kulmu, sulges silmad. Ja just siis, kui 
neid ümbritsev avar ruum oma heleda valgusega ta 
kinnivajuvate laugude taha kadus, pidi ta endalt korraga 
küsima, et kas siiski mitte ka tema ise, Sii- 
mon Laas, ei salga varsti oma tutvust 
tolle jämedajoonelise taadiga. Jah, kui ta 
peatselt abiellub, perekonnainimeseks saab ja koduseid 
vastuvõtte hakkab korraldama — kas ta kutsub veel oma 
lauda selliseid sõpru, nagu on seda vana hea rauavabri- 
kant, tema sõber Mark Anton ja veel nii mõnedki... sää- 
rased? küsis ta endalt küüniliselt. Ning mida siiramalt 
katsus ta neile küsimustele õiglast ja ausat vastust leida, 
seda suurem segadus kippus ta hinges maad võtma, kuni 
ta pidi end pisut liigutama, et sellest ebamugavast tun- 
dest lahti saada. 

Harri Kaarma jätkas, katsudes nagu end milleski 
õigustada: 

«Jah, mu närvid on läbi. Sest kui ma sulle siin 
praegu omavahel ütlen — mu elu pole juba ammust ajast 
saadik kuigi kerge. Nimelt sellest saadik, kui ma kohe 
pärast sõja lõppu abiellusin, Sinnani polnud häda midagi, 
aga siis hakkas kõik lausa viltu kiskuma. Võib olla, et sa 
oled ehk kuulnud: ma olin alguses lihtne rauakaupmees, 
tegin aga sõja ajal Vene kroonuga ilusat äri ja võisin 
ennast varsti jõukaks meheks nimetada. Minutaolised ... 
siis ju domineerisidki. Vanad soliidsed firmad seisid ena- 
mikus pankroti lävel ja meie, hakkajad inimesed, oman- 

dasime nende varandusi peaaegu poolmuidu. Meil oli 
raha laialt ja meie käes see... aina kasvas veel. Seal, 
kus ettevaatlikud härrad olid kaheldes seisma jäänud ja 
verest tühjaks jooksid, panime meie peale alles õige hoo. 
Ja ma kosisin vana Kullemanni esimese tütre, nagu... 
poleks midagi. Tema käis minu pool ja mina käisin tema 
pool. Ja ta pidi leppima nii mõnegi minu veidrusega, sest 
ta oli ju mu käpa all. Ajad jäid aga rahulikumaks ja 
vanad vaimud hakkasid pisitasa koobama... Kuidas ja 
mismoodi ... ma ei mäleta enam. Kullemann oli vist juba 
kauemat aega mingisuguses parteis, mina niisugustest 
asjadest ei hoolinud... sest mul polnud enam tarvis oma 
sissetulekute pärast kummardusi teha... ja ühel heal 
päeval istus ta ministritoolile. Noh, jääd oli tekkinud meie 
vahele juba varemgi, aga siis see jää kasvas vähemalt 
meetripaksuseks. Ja mitte tema üksi ei asunud piiride 
õiendamisele, vaid ka paljud teisedki peale tema. Mis 
nüüd minul endal või ülepea meil, meestel, — me ei tei- 
nud sellest välja ja naersime nagu Hullud. Uhkeldage, 
ütlesime. Käige aga, käige, ninasõõrmed vastu tuult, 
ütlesime. Kasvatage oma kaelad nii pikaks kui te tahate, 
taevani te ikka ei ulata, ütlesime. Linn oli elu ja liikumist 
otsani täis ja külalisi oli mu majas veel lausa nagu liiva 
merekaldal. Aga iga aastaga, mis edasi läks, hakkasime 
me ikka enam ja enam tähele panema, et meie, mina ja 
mu perekond... samuti ka mu sõbrad oma perekonda- 
dega... olime nagu mingisuguseks vahejaamaks, kuhu 
keegi peatuma ei jäänud. Ja kes neist noortest sellidest, 
kes mu majas käisid lulli löömas ja kellele ma veksleid 
žireerisin, kord omaenda olemisele jalad alla sai, see — 
kadus. Kutsusin — tuldi. Tuldi üks kord, tuldi teine kord, 
tuldi isegi kolmas kord. Aga meid — ei kutsutud. Või kui 
vahel kutsutigi, siis rohkem nagu juhuslikult, mõne eksi- 
tuse tõttu. Noh... sai veelgi käega löödud. Olge head, 
härrad, olge head! Ja ma ise ei hooliks kõigest sellest 
praegugi mitte, kui ainult... naine. Ma tähendasin juba, 
et temaga on see raskem, hoopis raskem. Aga ma ei saa- 
nud tema enda juuresolekul muidugi pikemalt seletada. 
Kas sa pole siis tähele pannud, kuidas ta on mul nagu 
lind puuris. Nii kui ta mõnd viisakamat võõrast näeb, nii 
ta lausa siristab. Ja see on ju loomulik, kuramus, täiesti 

loomulik. Vana Mark, mina ise, teised mu sõbrad ja tut- 
tavad — see pole tõesti seltskond... peenest perekonnast 
võrsunud daamile.» 

Vaikus. Ja et Siimon ikka midagi ei lausunud ja jälle 
Chaim Goldmanni kombel aina pöidlaid veeretas, rääkis 
paks vabrikant edasi: 

«Me oleme liikuvad inimesed, nii mina kui Juta, ja siin 
ning seal me sõlmisime tutvusi edasipüüdlikkude inimes- 
tega. Noh, nad olid enamikus toredad eksemplarid ja me 
saime nendega üsna suurteks sõpradeks. Võimalik, et 
ehk... liigagi suurteks — vahetevahel. Noh, hästi. Ma 
andsin neile nõu, olin rõõmus, kui nad mind oma sõbra- 
vekslitega sisse ei vedanud, ja ei näidanud neile tigedat 
nägu ka siis mitte, kui nad tõesti mõne pika paberikese 
mulle kaela lasksid. Ja... kas sa usud või ei usu... 
ainult kaks meest olid nii lahked, et nad ei unustanud 
meile pulmakutseid saatmast.» 

«Nii?» pomises Siimon ja mõtles endamisi, et arvata- 
vasti ei tee seda temagi. 

«Ma kinnitan sulle veel kord, vana vennas, et minule 
endale ei tähenda see kuigi palju,» ütles vabrikant 
Kaarma. «Aga Juta — kannatab. Ja kannatab vägagi ras- 
kesti. Juba kuu aega tagasi hakkas ta ootama küllakutset 
oma õelt ja selle mehelt... Küll telefonikõnet, küll kirja- 
kandjat. Mis seal salata — ta ootas kuni viimase silma- 
pilguni. Ja ootab vist praegugi veel. Ta laskis endale 
isegi ilusa õhtukleidi õmmelda ja pidas mulle vähemalt 
poolsada loengut, et ma end jälle pommi ei võtaks ja 
talle häbi ei teeks. Ja... loomulikult ei teeks ma seda, — 
võiksin kas või ausõna anda, et ma esineksin sellel kuul- 
sal aiäpeol samasuguse galantsusega nagu iga teinegi. 
Ma muidugi ei tea, kuivõrd galantselt need paarsada 
äravalitut seal esinevad, aga... Ühesõnaga — mul on 
kahju vaesest Jutast. Ja kogu see viimase nädala närvee- 
rimine on mu lausa hulluks ajanud.» 

«Nad võivad teile ju veel tänagi helistada,» ütles Sii- 
mon, teadis aga samal ajal, et seda kindlasti ei juhtu. 

Härra Kaarma naeris. Uue paberossi süüdanud, ütles 
ta: 

«Rumalus! Kui nad oleksid meid kutsuda tahtnud, oleks 
see kutse meil ammu juba taskus. Jah, see on... kurb. 

Väga kurb. Öösi, kui me siit koju läksime, heitsin ma 
kohe voodisse ja tegin, nagu oleksin ma magama jäänud. 
Ja ma nägin, kuidas ta kikivarvul kapi juurde läks ja 
selle ukse praokile tõmbas. Ma oleksin hea meelega 
nutma pistnud. Ta vaatas oma uut õhtukleiti ja silitas 
seda... ülevalt alla... ülevalt alla... Siis ma ei suut- 
nud enam ja... kõhatasin. Ja ma olin väga õnnelik, kui 
ta mulle vihaselt kallale kargas ja kogu oma erutatud 
meeleolu mu peale välja valas. Ja peale selle ma nimeta- 
sin sulle siin veel oma lapsigi...» 

Siimon lõi käega ja ütles: 

«Nende kulul liialdad sa päris kindlasti. Sinu endaga 
olgu lugu kuidas on, seda ma arutama ei hakka, aga 
laste kulul sa liialdad. Lähevad mehele ja võtavad 
naisi... kuhu aga süda juhtub parajasti tõmbama — kas 
endast kõrgemale või endast madalamale.» 

Vabrikant Kaarma kehitas õlgu. 

«Võib-olla,» ütles ta vaikselt. «See on muidugi tule- 
vikumuusika. Mis puutub aga tänasesse õhtusse, siis seda 
ma nii ei jätal» 

«Vaata, vennas, mina ei ole kutsutud sulle nõu 
andma,» ütles Siimon ivakese aja pärast. «Aga seda ütlen 
ma sulle küll, et sinu asemel ei võtaks ma ka täna midagi 
ette. Sest niikuinii ei aita see vähematki: piinlikku olu- 
korda ei satu mitte keegi peale sinu enda. Oled küll oma 
kalli kälimehe meele mõneks ajaks hapuks teinud, aga 
samuti oled sa endale kaela tõmmanud ka suure hulga 
inetuid kuulujutte, mida kohe ringi kandma hakatakse.» 

«Mis siis... kurat! Hakatagu!» urises vabrikant 
Kaarma. 

«Nojah, tee, nagu sa paremaks pead — minusse see ju 
ei puutu,» arvas Siimon tusaselt. 

Vaikus. 

Paks vanahärra ei mõelnud aga nüüdki veel lahkumi- 
sele ja seadis end vaid paremini istuma. 

Oli väga igav — isegi tänav ei häälitsenud. 


s valja 

RÄÄGITAKSE TÕEKSPIDAMISTEST 


(t Kaarma lahkus umbes kella ühe ajal. Sii- 
mon saatis ta kuni ukseni ja tuli kohe tagasi saali: 
jumal olgu tänatud, ta võis jälle viimaks üksi olla! Kui 
ta kardinate vahelt alla tänavale piilus, nägi ta paksu 
vanameest raskesti tampides mööda kõnniteed edasi taa- 
ruvat, Õhukesed paetahvlid kõmisesid kuuldavalt ta sam- 
mude all, majade vahel karglevad iilingud haarasid kinni 
ta pikkadest kuuesiiludest, tõstes need kõrgele ja lehvita- 
des neid nagu jumalagajätuks. Ja iga kord, kui hallid 
tolmupilvekesed tema sääri ümbritsesid, tekkis Siimonis 
kujutlus, nagu oleks see laiakspondunud õnnetu hiigel- 
tõusik nüüd-nüüd õhku kerkimas, et hõljuda taevasinasse 
ja kaduda kuhugi maailmaruumi. 

Vähe hiljem pöördus Siimon tagasi sohva juurde, võt- 
tis kuue seljast ja heitis pikali. Ta tervis polnud prae- 
gugi eriti hea, kuid ta suutis juba mõelda ja katsus kogu 
tänast hommikupoolikut veel kord üksikasjaliselt meelde 
tuletada. Kuigi ta teadis, et ta pole isiklikult mitte mil- 
leski süüdi, ei õnnestunud tal ometi vabaneda sellest 
veidrast ebamugavusetundest, mis oli teda pikkamisi pii- 
nama hakanud. Ja veel kaua aega peale sõbra lahkumist 

seisis selle pilt ta suletud silmade ees — abitult kühmu 
langenud õlgadega hädavares, koomiline isegi oma nuk- 
rate pihtimiste ajal. 208 

Kui kell söögitoas kaks lõi, tõusis Siimon, kängitses 
jalad ja helistas Peetrist vennale, paludes sellelt kokku- 
saamist. Telefon urises vastuseks, et ta võivat nüüd kohe 
tulema hakata. | 

Ta asetas kepi käevangu ja läks trepist alla. Lõikavalt 
ere päikesevalgus pani ta silmad kohe kibelema. Toomele 
viiv tänav juhtis mäkke vaevu-vaevu liikuvaid vanu 
paare — taate heledates alpakakuubedes ja naisi pikkades = 
hõljuvates seelikutes, mille sabad levitasid ümberringi 
tihket naftaliinihaisu. Kogu suur maailm näis tukkuvat, 
rauge ja väsinud, uppumas oma higiojadesse. | 

Vend Peeter elas südalinnas. Väike paksujalgne tüd- | 
ruk avas ukse, osutas toolile ning ütles, et tohtrihärra | 
olevat just praegu lõunastama hakanud ja tulevat varsti. 
Teadmine, et venna teenijad pole teda tema üsnagi sage- 
daste külaskäikude jooksul ikka veel tundma õppinud, 
tegi Siimoni meeleolu veidi lõbusamaks. Ta naeris, viskas | 
kaabu varna ja koputas vaheuksele. Aga ustav ümmar- 
Oa ruttas talle kohe edasipääsu sulgema ja ütles kohku- | 
nult: 

«Ei, sinna ei tohi... !» | 

«Ah ei tohi? Aga mis oleks, kui te lubaksite!» ütles Sii- 
mon, pilgutades sõbralikult. 

«Tohtrihärra kutsub teid ise, kui ta aega saab,» vastas 
tüdruk resoluutselt. 

Siimon teeskles lihtsameelset ja hüüdis: 

«Mul on kiire... noh! Laske nüüd mööda!» 

«Ei tohi, ei tohi!» kordas tüdruk. 

Kuid nende sõnelust oli juba kuuldud ja Peetri rasked 
sammud tulid põiki läbi eluruumide. Ta oli väga tõsine 
ja ta kulm oli laitvalt kortsu tõmmatud: nimekas arst, kes 
mõjub juba oma väärika ülesastumisega. Siimon torkas 
talle tüdruku aina suurenevaks meeleheiteks sõrmega 
vastu kõhtu, veiderdas üha edasi ja hüüdis kurjustades: 

«Mu härra — mis te mõtlete?! Te istuvat lõunalauas? ' 
Olete te ehk nii näljane, et peate oma õgimisiha rahulda- 
miseks oma kutselised kohustused unustama? Mul võib 
näiteks väga raske häda küljes olla, jah, mu elu võib 

ainsa juuksekarva otsas rippuda, teie aga lürbite suppi 


ega taha mind aidata. Kõigepealt, tohtrihärra, — ka mina 


olen lausa näljane, Ma loodan, et te mu lauda kutsute.» 

«Ma... ma... rääkisin sellele härrale päris selge 
sõnaga, et...» pomises teenija. 

«Pole midagi, Miia, pole midagi — ma tunnen teda 
juba varem,» ütles vend Peeter surmtõsiselt. Ja kummar- 
dudes äkki oma ustava ümmardaja kõrva kohale, sosistas 
ta hästi kuuldavalt: «Minge ruttu ja seadige ta jaoks kõik 
ilusasti korda. Me ei tohi teda nimelt ärritada — ta võib 
väga kergesti mürama hakata.» 

«Lõuna... lõunalauda?» 

«Jah, palun — minu enda kõrvale.» 

Kui nad veidikese aja pärast söögituppa jõudsid, oli 
proua Karin naeru pärast lausa kokku langemas. Tema 
tumepruunid silmad nõretasid pisaratest. Ta tuli Siimo- 
nile juba uksele vastu — tore sihvakas naine rasedusest 
rikkumata taljega ja teadlik oma nägususes. Ja naerdes 
üha edasi, seletas ta sõnaohtralt, kuidas vaene Miia ole- 
vat oma teadmatuses peaaegu paanikasse sattunud. Siru- 
tades Siimonile käsivarre, ütles ta noorusliku. ujedusega, 
mis paistis koguni loomulikuna: 

«Te olete päris toredad poisid, nii üks kui teine! Nagu 
esmajärgulised näitlejad. Nii, kallis küdi — võta istet ja 
lase endale hea maitsta.» 

«Tänan, tänan,» noogutas Siimon. Ja tõstes endale 
kohe suure kulbitäie lõhnavat spinatisuppi, lisas ta nagu 
vabandades: «Ma kardan, et te peate mind tagasi 
hoidma, sest muidu võite te kergesti kõigest ilma jääda. 
Täna on nimelt minu elu veidraim päev: varahommikust 
peale olen ma nagu püha paater, kes peab kuulama puht- 
südamlikke pihtimusi ja õnnetutele inimestele väärikat 
ning vajalikku tröösti jagama. Ja seetõttu pole ma veel 
ivakestki suhu saanud.» 

«Oo! Siis — palun ometi!» hüüdis proua Karin. Ja 
lihav arst ütles, asudes nobedasti prae kallale: 

«Pole parata, sõbrake, ma pean su omaaegse sammu 
siiski heaks kiitma, olgugi tagantjärele. Kuulsin juba 
mõni päev tagasi, et sul hakkavat lausa vedama. Jah, 
sul oli terav nina, palju teravam kui minul. Kui sul 
midagi selle vastu pole, võtan ma tagasi kõik oma too- 

kordsed etteheited ja nende etteheidete põhjendused, mis 
oleksid meid üles-alasi tülli ajanud. Miia, tooge meite 
veini.» 

Siimon oli jälle kergesse segadusse sattumas ja oleks 
meelsasti rääkinud millestki hoopis muust. Vaadates 
üksisilmi oma lusikathoidvaid sõrmi, küsis ta: 

«Missugusest minu omaaegsest sammust sa siin rää- 
gid?» 

«Noh, pagan, see on ju selge, missugusest,» ütles vend. 
«Loomulikult sinu organisatsioonivalikust. Jah, sa tegid 
targasti. Teie süsteem on praegusele ajale hoopis vastu- 
võetavam ja kohasem ja sellepärast te pääsetegi kõikjal 
domineerima. Meie aga... seisku opositsioonis ja las 
endid pikkamisi kõrvale suruda. Te olete tänapäeval 
tooniandjad tööstuse ja kaubanduse alal, te otsustate 
rahandusse puutuvaid küsimusi, te tõusete järk-järgult 
aina enam pinnale ülikooli söödamaal, te... Noh, mis me 
siin arutame, sest — kus kohal te õieti oma kanda pole 
kinnitanud? Teie elutarkust ja reaalpoliitilist nuhki tuleb 
igatahes austada.» 

«Ah nõnda? Jah, nüüd ma taipan küll, kuhu sa sihid,» 
ütles Siimon. 

«Muidugi, miks sa ei peaks seda taipama,» naeris Pee- 
ter. «Kas või lugu sinu endagagi — su eelkäija, too 
Marandi, kuigi päris keskpärane inimene, viidi pidulikult 
üle rahaministeeriumi ja sina, samuti kaunis kehva- 
võitu vennas, võid ennast juba varsti direktoriks nime- 
tada. Hahahaa — pangadirektor ilma mingisuguste kapi 
talideta! Õige, kapitalid tulevad ju pärast. See on mui- 
dugi üksikjuhtum, aga küllaltki tüüpiline ja kiiduväärne 
üksikjuhtum. Sest te võite niisuguseid asju rahuliku 
südamega ette võtta — te moodustate ju tänapäeval posi- 
tiivseima osa meie rahvustervikule truust intelligentsist. 
Ja ometi oleksime me praegu teist hoopis paremas seisu- 
korras, kui meil oleks jätkunud samasugust kaugelenäge- 
likkust ja kainet arukest, nagu jätkus seda teil. Jah, 
pagan, miks me ise ei võinud parajal silmapilgul neid 
loosungeid, mille pealt te nüüd koort riisute, omaks kuu- 
lutada?» 

Siimon kissitas silmi. Ta polnud küll kunagi tegemist 
teinud poliitiliste küsimustega, jah, need ei huvitanud 

4 teda, ent venna jutus näis siiski nagu midagi viltu 


olevat ja ta katsus kärmesti mõtiskledes katkist kohta 
kätte leida. Ning korraga südamlikult naerma puhkedes 
ütles ta üle auravate toidunõude: 

«Aga palun ometi — kuidas oleks see kujutletav 
olnud? Praegu maksev vool ja praegune opositsioon — 
need paistavad ju olevat nagu tuli ja vesi. Teie asute 
opositsioonis ja meie mehed kuulutasid endid uute alus- 
tega solidaarseiks. Järelikult — asi seisab kindlates põhi- 
mõtetes, mida ühed pooldavad, teised aga mitte.» 

«Selge! Aga miks siis meie poleks neid pooldada või- 
nud, neid kindlaid põhimõtteid, mille pealt te praegu 
oskate nii suurepäraselt profiiti lüüa?» küsis Peeter. 

«Noh... kuna te neid kord juba ei poolda... muud 
midagi,» ütles Siimon. 

«Aga miks, ütle, palun?» naeris vend. 

Siimon pingutas jälle ajusid, et sobivamat vastust 
leida. Viimaks vastas ta õlgu kehitades: 

«Need põhimõtted, mille pealt sa arvad meie mehi 
praegu nii suurepäraselt profiiti löövat, ei ole kooskõlas 
teie sisemiste veendumustega ... Kas pole nõnda?» 

«Nah, vennas, kui meie oleksime õigel ajal oma 
käpa praegu maksvate ideede järele välja sirutanud, 
seisaksite teie täna opositsionääride nimekirjas ja 
toidaksite end vaid kibedusest. Ja siis võiksin mina 
sinule ütelda, et pole midagi parata, kuna kõik see, mil- 
lele meie 0seljataguse moodustame, pole kooskõlas 
teie sisemiste veendumustega.» 

Siimon tõstis endale veel ühe tüki mahlakat karbo- 
naadi ja ütles: 

«Nõnda see asi siiski vist ei ole. Kui meie ja teie veen- 
dumused nii muutlikud ja teisejärgulise väärtusega olek- 
sid, millest siis säärane poolitumine? Jah, miks te siis 
kõik nüüd nobedasti kaasa ei tõmba, nagu mõned üksi- 
kud teist näivad juba tegevat?» 

«Miks? Miks? Rumal küsimus, anna andeks, vana- 
poiss...» ütles doktor Laas. «Meie — ja tõmmaku 
kaasa? Meie? Samal ajal, kui teie omad teist vehmrit 
veavad? Lollus! See pole ju ometi võimalik. Niivõrd on 
vahekorrad aastate jooksul siiski selguda suutnud, et me 
teame, kuidas teisse suhtuda.» 


«Järelikult tahad sa kinnitada, et küsimus ei seisa 
tõesti põhimõtetes, vaid ainult selles, kumb meist on neile 
põhimõtetele esimesena aktsepti andnud?» küsis Siimon. 

«Käi kuradile oma põhimõtetega!» hüüdis dokor Laas. 
«Ja ära aja samasugust juttu, nagu teeb enamik meie 
omadestki. Põhimõtted, põhimõtted! Kust põrgu kohalt 
need praegused põhimõtted siis nii halvad on, et nad 
poleks ka meile tarvitamiseks kõlvanud? Peaaegu pool 
Euroopat mõtleb tänapäeval samade terminitega. Viga 
seisis ainult selles, et kahjuks ei mõistnud nende põhi- 
mõtete rakendamisele asuda mõni meie meestest.» 

«Ja kui teie oleksite meist ette jõudnud, siis... meie 
omad oleksid praegu... ?» küsis Siimon. 

«Selged opositsionäärid, härrakene, selged opositsio- 
näärid!» hüüdis vend Peeter lõbusalt. 

Teenija tuli veinipudeliga. Proua Karin valas klaasid 
täis. Mehed sõid veidi aega vaikides, klõbistasid vaid 
nuge-kahvleid, närisid kuuldavalt. Neil mõlemal oli hea 
isu, oo jaa, lihakamakad aina kadusid. Siimon ütles vii- 
maks, nõjatudes kerge küllastustundega vastu seljaleeni: 

«Ma pole küll kõigis neis nõndanimetatud ideoloogilis- 
tes küsimustes kuigi kompetentne, aga ma mõtlen siiski, 
et asi pole kaugeltki nii lihtne, nagu sina paistad arva- 
vat. Tõeline tuum peitub vist hoopis sügavamal.» 

«Vestmann ja Piibeleht, Piibeleht ja Vestmann,» vas- 
tas doktor Laas. 

«Ainult — nõnda? Kas siiski mitte teisiti?» kahtles 
Siimon. 

«Pah! Muidugi, kui sulle meeldib luisata nii endale kui 
teistele,» ütles doktor Laas halvakspanevalt. 

Siimon tõstis punakalt sädeleva veiniklaasi silmade 
kohale ja vaatas seda tuppa tungivates päikesekiirtes. 
Ta sõnas viivitades: 

«Kui sedasi, siis on ju meisikutel õigus: kõik organi- 
satsioonid kinni! Muuseas — ajalugu teab siiski loenda- 
matuid juhtumeid, kus inimesed lasksid end kangelas- 
tena hukata ainuüksi oma poliitiliste tõekspidamiste eest. 
Need on ometi tõsiasjad. Või ei ole?» 

Vend Peeter urises: 

«Ajalugu jäägu ajalooks. Mida tehti kunagi pimedas 
minevikus, seda me ei saa ometi arvestada tänapäeval. 

Ja pealegi — kes sulle ütleb, et needsamad kangelaslikud 
märtrid, kui nad oleksid ise vastavatel kohtadel istunud, 
poleks täpselt sama piitsa abil valitsenud, mille vastu 
võideldes nad teistsuguses olukorras surma läksid?» 

«Me mõtleme faktide najal, aga mitte sofistlikkude ole- 
tustega,» ütles Siimon Maks Ruufuse resoluutsusega. 

«Igal faktil on kest ja sisu. On halb, kui me selle vii- 
mase unustusse jätame ja ainult esimesega arves- 
tame...» naeris doktor Laas. Ja oma klaasi samuti põh- 
jani tühjaks juues lisas ta: «Ma tooksin sulle ühe näite. 
Kui me südantlõhestavalt nutvat inimest näeme, siis 
peame tahtmatult mõtlema, et ta viriseb kas suure 
valu või suure rõõmu pärast, Naised aga nutavad pea- 
aegu iga tühise sündmuse puhul, isegi siis, kui sa neid 
veidi pigistada katsud. Tee sellest järeldused, palun! 
Meie mõtlevat faktidega? Vabandage, härrakene, me 
pe juba hallist Aadama-ajast peale just fakti kesta- 

ega.» 

«Fašism?» küsis Siimon jälle Maks Ruuiuse tooniga. 

Ja vend Peeter vastas niisamuti võõraid sõnu tarvita- 
des — ajalooteaduste doktori Eduard Kingsepa sõnu, kes 
püüdis viimasel ajal eriti hoogsalt moodi minevat psühho- 
analüütilist uurimismeetodit laiendada üksikinimestelt ka 
tervetele ühiskondlikkudele kihistustele ja rahvastele: 

«Fašism? Mhjaa... Nõrkade, sel või teisel teel maha 
surutud, kuid tugeva hingelise potentsiga rahvusriikide 
ülekompensatsioon ihaldatud vägevuse ja äravalitu- 
oreooli suunas.» Ja ta näis oma definitsiooni tabavast 
teravmeelsusest äkki väga edevaks muutuvat. 

«Ahah, ahah,» noogutas Siimon mõtlikult. «Võib ju 
olla, miks ka mitte. Aga kommunism?» esitas ta järsku — 
endalegi ootamata — uue küsimuse. 

Vend Peeter, kes oli noormehena risti rinda saa- 
nud võitluses Punaarmeega, alles paar aastat tagasi 
«Kaitseliidu» maakonna-maleva pealikuks tõusnud ja 
armastas igas olukorras alla kriipsutada oma vaenu 
punase idanaabri vastu, ümatas kurjalt. Kuid edevus oli 
tas juba sootuks võimust võtnud, ja edasi rääkides püü- 
dis ta taotleda jälle teadusemehe asjalikkust ning täp- 
sust. Ja ta vastas veelgi autoriteetsemalt, ikka ajaloolase 
Eduard Kingsepa sõnadega: 

«Analoogiline tung ihaldatud tugevuse suunas, nüüd 
aga vaid üksiku klassi... see tähendab tööliste, aguli- 
inimeste ja popside ning moonakate... piirides.» a 

«Teab nüüd... Kas siiski just nõnda ...?» arvas Sii- 
mon ja tegi seda rohkem venna õrritamiseks kui siirast 
vajadusest vastu vaielda. | 

«Soo? Aga kuidas siis sinu arvates? Ehita, palun, igale 
vabrikuvennikesele või küla paljaskintsule kolme- või 
neljatoaline maja, anna talle oma lehmamullikas ja paar 
seapõrsast, ja siis tule minuga edasi rääkima!» ütles 
doktor Laas ning pistis suhu veel hästi suure tüki rasvast 
praadi. 

«Nõnda et kõik aated ja ideed maailmas kõlbavad... 
absoluutselt kõigile? Vahe seisab ainult selles, kas me 
istume parajasti valitseva ladvikuna kõrguses või küki- 
tame opositsionääridena oma urgudes ja neelame kade- 
duse pärast sülge?» küsis Siimon. 

«Täpselt!» noogutas vend Peeter, kugistades pungis 
silmi oma mahlakat praepala. «Ja kuna kõrgusesse mahu- 
vad istuma ainult vähesed, siis ei kao vastasrindlased ja 
nende õilis võitlus mitte iialgi.» 

Proua Karin, keda hakkas säärane kukelik sõnadega 
žongleerimine juba tüütama, ulatas Siimonile paksust 
suitsuklaasist magustoidutaldriku ja ütles: 

«Vabandage, kui ma teie vestlust pisut segan. Ma loo- 
dan, et ma ei ole ebadiskreetne... ühe küsimusega, mis 
mind huvitab. Millal on pulmad?» 

«Loodetavasti septembris,» vastas Siimon. 

«Miks nii vastu talve?» 

Vend Peeter tõmbas lumivalge salvrätiga üle veidi ras- 
e saanud suu, viskas äkki lõua püsti, naeris müri- 
nal. 

«Aga paike... küsid kah! See on ju vana eesti komme 
ja seda võib ainult heaks kiita — meie põlistaludes paari- 
tati lapsi ikka sel ajal!» hüüdis ta lõbusalt, mõistis aga 
siis ka ise selle termini veidi metsikut ebakohasust ja 
parandas end kärmesti, nägu ikka naerust sinakas: «See 
tähendab — võeti neile naisi ja pandi neid mehele.» 

«Miks sa jälle... niisuguste sõnadega...!» ütles 
proua Karin kergelt punastades. 

«Vabandan! Vabandan! Ma vabandan ja tunnistan oma 

süüd — anna mulle andeks!» torutas doktor Laas koomi- 
liselt huuli. 

Siimon poleks sellest ainest küll kuigi meelsasti rää- 
kinud, ent ta oli siiski õnnelik, et tal polnud enam vaja 
igasuguste ühiskondlikku laadi targutuste kallal oma aju 
vaevata. Ta naeratas ja seletas viivitades: 

«Jah, me mõtlesime alguses isegi, et sobivam oleks näi- 
teks august. Või jälle detsember või jaanuar. Nii hiljaks 
me ei tahaks aga seda möödapääsematut protseduuri 
siiski jätta. Niisiis leppisime koldes augusti suhtes. Kuid 
just viimasel minutil sain ma Hansult kirja, milles ta 
räägib, et isa olevat praegu haiglane, arst ei andvat loo- 
tust paranemiseks mitte enne kaht või kolme nädalat ja 
selle tõttu me lükkasime laulatuse sügise peale. Onn veel, 
et see Hansu kiri mulle parajal ajal kätte jõudis, sest 
muidu oleksid pulmakutsed vist juba laiali saadetud.» 

«Nii, nii — sa tahad siis vanugi kohale transportida?» 
küsis vend Peeter ja tõstis laitvalt kulme. 

«Jah, kui nad ainult tulevad,» noogutas Siimon. 

«Ja kui nad tulevad, siis valmistad sa neile ainult 
sekeldusi...» pomises doktor Laas. Ta süütas sigari, 
hakkas seda imema ja lisas: «Ära unusta, et nad on liht- 
sad inimesed ja teavad vaevalt, kuidas istuda ja kuidas 
astuda. Eriti just ema.» 

Tõusti lauast. 

Järgnedes võõrastetuppa suunduvale vennanaisele, pidi 
Siimon tahtmatult meelde tuletama vabrikant Kaarmat, 
kes oli talle alles äsja oma traagikat pihtinud. 


OOTAMATU KÕRVAKIIL 


AA proua Karin head päeva soovis ja suure kiiruga 
trepist alla ruttas, jäid vennad üksi. Doktor Laas 
külitas sohval ja sirvis ajaviiteks hommikuse postiga 
tulnud arstiteaduslikke ajakirju. Siimon laiskles pehmes 
tugitoolis, jalg põlvel. Mugav seedimisraugus tegi nad 
mõlemad uniseks. Kogu maailm vajus pikkamisi nagu 
magusasti lõhnavasse hämarusse. Just enne tuku tulekut 
mõtles Siimon kuidagi väga ükskõikselt, et arvatavasti 
on Peetril õigus: milleks üldse neid kaht head vanakest 
vaevata ja häirida — niikuinii ei tunne nad end peenes 
linnaseltskonnas kuigi kindlatena. Ja endamisi muiates 
meenutas ta taadi meremehe-joviaalsust ning ema arg- 
likku tasasust, mille omavaheline sobimatus oli talle 
alati rohkesti nalja teinud. 

Siis kustus teadlik mõte ja äkki nägi ta end koju jõud- 
vat — mitte Veski tänavasse, vaid tollesse tillukesse halli 
majakesse, kus ta polnud käinud juba enam kui kümnel 
aastal. Ta läks vanast jalgväravast sisse, läbis hoovi, 
astus üle pehmete seakummelite, vaatas aeda, mis kiren- 
das sirelite õitest. Oli kevad, kaugel karjamaa taga kahi- 
ses hall meri. Võõruseukse kõrval pingikesel, näoga vastu 

päikest, istus õde Anne ja kooris kartuleid ja pisut kau- 
gemal, varjus, luges isa ajalehte. Veider, et nad ei imes- 
tanud ta tuleku üle, — nad isegi ei tõusnud, et talle vastu 
rutata. Ja kui ta seal niiviisi vaatas ja ootas, hakkas 
kuskil mängima mingisugune tundmatu pill, kangesti 
ebaühtlaselt, laisalt toriseva inimesehäälega. 

Siimoni pea langes rinnale ja ta virgus kohe ärkvele. 
Ta mõtles edasi. Ta otsustas tänase külaskäigu ajal 
Aadalt järele küsida, kas poleks siiski võimalik pulmi 
ära pidada juba augustis. Kui ta nüüd igaks juhuks 
kodustele kutse saadaks, poleks tal vaja karta, et nad 
tulevad, sest taadi tervis on selle mõne päeva jooksul 
vaevalt paremaks muutunud ja ema ei sõidaks üksi isegi 
mitte sundides. Silmitsenud vanema venna tüsedaid lõua- 

ärasid, mis liikusid kogu aeg nagu midagi närides, 
üsis ta viimaks ettevaatlikult: 

«Sina siis arvad, et vanu... ei maksaks kutsuda?» 

«Mida nimelt?» pomises Peeter ja vaatas teda oma 
raskete laugude vahelt. 

«Pulma.» 

«Ah jaa, mäletan. Jah, sedapidi ma arvan. Nad on ju 
siin võõrad ja teavad, et kõik teised külalised neid vahi- 
vad ja uudistavad, Parem juba valeta veidi ja kirjuta 
neile, et sa ei korralda üldse midagi pidutsemise taolist.» 

«Jah. Aga kui nad kuulevad, et see pole just nõnda 
olnud, kujuneb olukord mulle... pagana piinlikuks.» 

«Lollus! Kust nad seda kuulevad!» 

«Ma ju ei tea... kuid mulle paistab, et...» 

«Esiteks — nad ei kuule mitte midagi, ja teiseks — kui 
nad kuulevadki? Torisevad pisut ja see on kõik. Ja taipa- 
vad ka ise viimaks, et niiviisi oli kõige parem.» 

Siimon süütas paberossi ja hakkas suitsetama; vend 
Peeter röhatas kuuldavalt. Teenija läks läbi saali, tusane 
äsjase pettuse pärast, pea kuklas. Vend Peeter lõpetas 
ajakirjade sirvimise, röhatas veel kord ja küsis: 

«Muuseas — kuidas sa ennast nüüd tunned? Üle kuu 
aja pole sind enam näha olnud. Vichy-tabletid aita- 
sid, nagu paistab?» 

Siimon raputas pead. Imelik — just sel hetkel, kui 
vend ta tervise vastu huvi tundma hakkas, andis valu 
ennast jälle tunda: paar kiiresti üksteisele järgnevat säh- 

vatust läbisid paremat külge. Ta kortsutas kulmu ja ütles: 

«Ei.» 

«Pagan küll, ma lootsin sellest siiski hoopis rohkem,» 
ütles Peeter, kuid oli ilmne, et ta luiskas. 

«Mina samuti, mina samuti,» noogutas Siimon. Ja 
kuna venna kitsastes silmades välkus spetsialisti kalki 
uudishimu, muutus ta korraga ägedaks ja jätkas: «Kui 
otsekoheselt ja ausalt oma mõtted välja ütelda, siis — ma 
tulin täna siia õieti selleks, et sulle esimeses järjekorras 
väikest peapesu teha ja selle neetud belladonnagi asemel 
midagi tõhusamat küsida. Sest... milleks mind nende 
väikeste valedega toita? Ja peaasi: niiviisi ma ei suuda 
enam välja kannatada. Ma võin enam-vähem rahuldavalt 
elada veel vaid lamades või jälle kuuma kotiga oma 
kõhtu hautades. Kirjuta mulle.. midagi muud.» 

«Mmm...» pomises vend. «Proovime. Ja mille eest 
peaks siis tulema see esimeses järjekorras peapesu, mil- 
lest sa seal kõnelesid.» 

Siimon kahtles veel ivakese aega, otsustas aga siis 
avalik olla ja seletas: 

«Umbes viis nädalat tagasi, kui üks eriti tugev atakk 
mu peaaegu möirgama pani, helistasin ma kellelegi sinu 
ametivennale ja palusin temalt eraviisilist kokkusaa- 
mist... see tähendab — väljaspool kõnetunde. Ta sõitis 
mu juurde koju ja ma ajasin temaga ligi tund aega 
juttu. Ta tegi mulle minu enda arusaamist mööda hoo- 
pis põhjalikuma diagnoosi kui sina. Ja... hoopis erine- 
vagi sinu omast.» 

«Nii, nii? Aga mis pagana rohtu sa's minult veel 
soovid?» urises vend Peeter ja oleks nagu äkki kuhugi 
jahedasse kaugusse tõmbunud. «Kes see niisugune tark- 
pea siis oli ja mis ta sulle luiskas? Valusid, tähendab, sul 
enam ei ole?» 

Siimon ütles tõsinedes: 

«Jätame ta nime esialgu mängust kõrvale. Ja mis puu- 
tub luiskamisse, siis — ma kalduksin küll arvama, et 
ta... ei luisanud. Sest kui sina just lausa geenius ei ole 
ja tema lausa tobedusele ei kaldu, annaksin ma temale 
sinuga võrreldes teatud hulga edusilmi. Ja valud? Sina 
ei suutnud neid aastate jooksul isegi vähendada, kuidas 
siis tema... nii minutipealt.. .?» 

«Ilus, ilus, belletristika jätame kõrvale!» ütles doktor 
Laas kärsitult. «Mind huvitab ainult see, mis ta su 
hädast arvas.» 

Siimon katsus endas tekkimisel olevast kindlusetuse- 
tundest taas lahti saada ja vastas pikkamisi: 

» «Kõigepealt ei näi ta sinu liivateooriat uskuvat. Ta 
kuulas mu jutustuse tähelepanelikult ära ja ütles, et minu 
haiguse säärase pika kestuse juures peaks sellele ala- 
tisele valule hoopis sobivam seletus leiduma. Ta võttis 
uriiniproovi ja tegi analüüsi...» 

+ «Analüüsi? Pagan võtaks — kas mina pole siis seda 
teinud!» urises doktor Laas ja muigas halvustavalt. 

«Oled muidugi,» noogutas Siimon. «Ometi ei mäleta 
m et sa oleksid näiteks valku leidnud. Tema aga 
eidis.» 

«Valku? Söo. Leidis ta siis seda?» küsis doktor Laas. 
-- Siimon noogutas: 

«Jah, ta leidis seda. Peaaegu pool promilli. Ja nagu 
mulle paistis, tegi see avastus ta üpriski järelemõtlikuks. 
Ta ütles, et ta on kogu õhtu jahtinud, isegi tbe peale 
värvinud, Sa mõistad mind, jah, ta värvis isegi tbe 
peale, sina aga ei nimetanud üldse sellist võimalust. 
Miks?» 

«Miks? Sellepärast, et ma ei armasta kunagi asjatult 
tonte maalida,» vastas vanem vend. «Ligi viieteistkümne 
aasta jooksul pole ma su kopsudes ainustki aktiivset 
protsessipesakest leidnud — kust kuramuse kohalt pidid 
siis pisikud su põide või neerudesse saama?» 

«Umbes midagi selletaolist rääkisin minagi su hooli- 
kale ametivennale, kuid ta jäi oma arvamise juurde ja 
ütles, et igaks juhuks tuleb arvestada ka tolle viimase 
võimalusega.» 

Doktor Laas liigutas jälle oma vägevaid lõuapärasid. 
Korraga sigis ta hallidesse silmadesse rohkesti luuravat 
teravust, mis tegi Siimoni loomusunniliselt ettevaatli- 
kuks. Vähese vaikimise järel ta küsis: 

«Noh, kas ta leidis midagi?» 

«Ei. Õnneks ei leidnud ta mitte kui midagi,» ütles 
Siimon. 

«Näed nüüd!» hüüdis vend ja lõi endale patsatades 
vastu kintsu. «Loomulikult ei saanud ta midagi leida, 

kuna seal polnud midagi leida. Põhjalik fiasko... 
tarkust teesklevale eeslile, eks ole?» 

Siimon katsus naeratada. Ta nõjatus jälle tagasi vastu 
toolileeni ja ütles: 

«Mina ei nimetaks seda meest siiski nii ränkade nime- 
dega. Sest ma mõtlen samuti, et... liigne optimism on 
minu praeguses seisukorras pisut kohatu, seda enam, et 
see optimism pole mind seni aidata suutnud. Varsti saab 
juba kolm aastat, kus ma su juures end arstimas käin, 
rääkimata veel nendest kõrvalehüpetest, mida ma sinu 
teadmata olen varemgi ette võtnud. See tarkust teesklev 
eesel oli igatahes esimene põikpea, kes julges sinu arva- 
mistega poleemikasse astuda. Siiani oli ikka nii, et tar- 
vitses mul ainult sinu kuulsat nime nimetada, kui sulle 
kohe järele kiideti.» 

Doktor Laas kummardus ettepoole ja hakkas närvliku 
agarusega oma kinganinasid silmitsema. Ta laup kattus 
tillukeste higipisaratega ja ta lihavad põsed muutusid 
kord-korralt punasemaks. Ta oli ilmsesti vihane, kuid ta 
suutis seda viha siiski kuidagi tagasi hoida. Vingutades 
jälle põlglikult suud, sõnas ta: 

«Vaata, vaata, siis sa ei leppinud minu tööga juba 
algusest peale. Ma loen oma kohuseks sulle nüüd tagant- 
järelegi veel tähendada, et säärane komme on radikaal: 
sele ravile ainult — takistuseks. Patsient peab kõige- 
pealt arsti uskuma, alles siis võib ta loota... kiiret ja 
korralikku paranemist.» 

«Ma uskusin ju sind lausa nagu jumalat,» naeratas 
Siimon, «Ja just nende kõrvalehüpete tõttu, millest ma 
sulle siin praegu pihin. Sest ma ju rääkisin, et seni on 
kõik su ametivennad eranditult sulle õiguse andnud... 
niipea, kui nad ainult su nime kuulsid. Aga ma ju rää- 
kisin sulle samuti ka seda, et varsti saab kolm aastat 
mööda, millal ma olen end sinule näitamas käinud ja 
sulle oma raskete valuhoogude üle loenguid pidanud, 
ometi aga jään ma päev-päevalt hädisemaks ja su bra- 
vuursed lohutused ning üleolev suhtumine ei anna mulle 
teps pisimatki kergendust.» 

«Lori! Nähtavasti oled sa päris tavaline neurootik, ja 
see seletab kõik,» pomises doktor Laas. 

«Võimalik. Aga uriinis leidus ju ometi valke. On ka see 

minu kui neurootilise tüübi fantaasia? Nagu ma selle 
sinust hoolikama teadusemehe jutust aru sain, pole see 
just naljaasi.» 

«Oo, siiski — uriinis võib valke leiduda isegi peale 
tugevat viinavõtmist.» 

«See tarkust teesklev eesel arvestas ka säärase võima- 
lusega. Ta jättis selle võimaluse kõrvale igatahes alles 
siis, kui ma olin temale ütelnud, et viimasest joomisest 
kuni kõnesoleva analüüsini oli möödunud vähemalt kuu 
aega.» 

Doktor Laas vahtis ikka oma kinganinasid. Ta küsis 
viimaks: 

«Lõppude-lõpuks — mis otsuse ta sulle's andis? Käime 
kogu aeg nagu ümber palava pudrukausi ja targemaks 
pole ma veel üheski suhtes saanud. Jah, kuidas selle sala- 
pärase mehe diagnoos siis õieti kõlab?» 

Siimon kehitas õlgu. A 
«Homme saan ma enam-vähem lõpliku vastuse,» üt- 
es ta. 

Vanem vend pahvatas korraga naerma — vihaselt, 
tasakesi kööksatava kurguga. Varsti läks see naer üle 
kangeks läkastushooks. Kui ta jälle pisut hinge sai tõm- 
mata, hüüdis ta pilkavalt: 

«Muidugi, seda ma arvasin! Järelikult pole ta sulle 
üldsegi mingisugust diagnoosi teinud ega mõnd imerohtu 
andnud. Homme? Miks mitte novembris või veelgi hil- 
jem? Sest mida enam ta venitab, seda kergem on tal 

iljem end õigustada. Vaata, poja, sa oled küll ülikooli- 
haridusega inimene, aga... teatud olukordades talitad sa 
täpselt nagu mõni vana voorimees. Umbes viis nädalat 
tagasi käisid sa tema juures, vastuse aga saad — 
homme. N-naeruväärne!» 

«Nii hilja nimelt sellepärast, et bakterioloogia insti- 
tuut ei saa varem oma uuringute tagajärgi talle teata- 
vaks teha,» ütles Siimon, muutudes samuti väga närv- 
likuks. 

«Nii? Külv ja meresiga, eks ole?» küsis doktor Laas 
pikkamisi ja jättis äkki naermise, 

«Jah. Külv ja meresiga,» noogutas Siimon. 

Vaikus. 

«Vabanda mind väga, aga minu rumala mõistuse ar- 

vates on see ainult asjatu närvitsemine,» ütles doktor 
Laas viivitades.  : | 

«Ja tsüstoskoobiline vaatlus — missuguse otsuse sa 
selle kohta langetaksid?» küsis Siimon. 

«Jum-mal! Ka see veel!» urises vend, ehkki ta hääl ei 
tundunud enam päris kindlana. 

Siimon, kissitades pahuralt silmi, ütles: 
" «Jah, ma näen ju küll, et kõik see, mis ma sulle siin 
rääkisin, ei meeldi sulle põrmugi, aga küsimus seisab 
siiski minu elus või surmas ja... ma ei saa sinu isiklik- 
kudest tunnetest end mõjutada lasta. Võta heaks või pane 
pahaks, aga kui ma seal sinu hoolika ametivenna kabi- 
netis istusin ja tema analüüsi tulemusi kuulasin, oli 
mul tunne, nagu peaksin ma otsemaid su juurde sõitma 
ja sulle kõrvakiilu andma. Ja seda nimelt sinu kahjuliku 
optimismi eest. Ma olen enam kui veendunud, et kui sa 
oleksid juba algusest peale pisutki pessimistlikum olnud, 
seisaksin ma praegu su ees kui mitte päris tervena, siis 
kahtlemata ka mitte nii haigena, nagu ma olin eile ja 
täna. Oletagem, et külv ja meresiga siiski positiivse vas- 
tuse annavad — mis siis?» A 

«Seda positiivset vastust ootate te mõlemad asjatult!» 
ütles doktor Laas kangekaelselt. 

«See oleks ju loomulikult minu suurim õnneloos,» 
ütles Siimon, 

° Vanem vend küsis korraga luurates: 
- «Noh... milleks sa õieti niiviisi salgad? Kes too härra 
Ninavaks oli, kes sulle nii suure hulga kärbseid pähe 
ajas?» 
> Siimon muigas ja vastas: 

«Miks mitte — ma võin ju ka seda ütelda. See härra 
Ninavaks oli doktor Kondor, ja leidub lolle, kes peavad 
teda sinuga ühevääriliseks, kui mitte targemakski.» 

«Ah nõn-da — Kondor!» hüüatas vend Peeter. Ja muu- 
tudes jälle väga kinniseks ning eemaletõrjuvaks, lisas tä 
läbi vaevu avanevate huulte, nagu kuskilt oma paksu 
keha sügavusest: «Nojah... ta on igatahes päris nimekas 
arst, aga... Muuseas — tee, nagu sa tahad. Mulle ei tule 
loomulikult mõttessegi sind enda juures kinni pidada. 
Nagu sinu isa vanem poeg ütlen ma sulle ainult nii- 
palju, et...» 

«Nimelt?» küsis Siimon. 

- Doktor Laas viivitas vastusega. Ta vaatas hoolikalt 
oma sõrmeotsi, hõõrus neid vastamisi, võttis taas kõr- 
valepandud ajakirjad ja hakkas tähelepanelikult mingi- 
sugust diagrammi silmitsema. Kui ta end viimaks jälle 
sirgu ajas, läikis ta pilk kuidagi vaenulikult. Ta kallutas, 
a tagasi, vaatas lakke ja ütles: 

.Et doktor Kondor tahab sulle nähtavasti hirmu 
Hasa ajada ja muud midagi. Ta on üldse pisut liiga teat- 
raalse iseloomuga. Oletuse tbe-st jätame üsna rahuliku 
südamega kõrvale — see haigus ei anna harilikult nii 
tugevat valuefekti. Ja need kurikuulsad valgud, millega 
ta sind veel kohutas... Erütrotsüüte olen ma leidnud 
sinu uriinist peaaegu iga vaatluse puhul, samuti ka leu- 
kotsüüte, ja nende elementide leidmine kinnitab sama 
hästi minu teooriat kusihappe soolade kratsivast toimest 
ureetris kui ka tema oma sinu kurnasüsteemi funktsio- 
naalsetest häiretest. Iseasi oleks muidugi, kui vere eris- 
tumine oleks hoopis intensiivsem, Ja kui inimese: kuse- 
kri epiteel on kord juba kristallikübemekeste poolt katki 
riimustatud ja laseb läbi mahla ning vereelemente, kui- 
das oleks siis üldse võimalik, et uriini valgureaktsioon 
oleks negatiivne? See on ju täiesti loogiline järeldus; 
eks ole?» 

«Täiesti,» noogutas Siimon, «Aga ometi pole sinu loo: 
gilised järeldused mind siiani avitanud. Juba siis, kui ma 
esimest korda sulle oma häda kaebasin, jõudsid sa ühe 
säärase loogilise järelduse juurde, minu kannatused .on 
vahepeal aga... vähemalt kümnekordseks kasvanud.» 

Vaikus. Korraga läbis Siimoni ajusid jälle üks ammu- 
tuntud mõte, jääkülm mõte peatsest surmast. Ja muu- 
tudes väga kartlikuks ning äsjasest veelgi ebakindla 
maks, küsis ta sõnahaaval: 

«Jah, oletagem, et külv ja meresiga siiski positiivse 
tagajärje annavad — mis minust siis saab?» 

«Poja, jäta nüüd rumalused!» ütles doktor Laas ja näis 
venna hirmu üle silmanähtavat rõõmu tundvat. 

Ent Siimon käis peale: 

«Siiski... oletagem seda! Kas see oleks mu lõpp?» 

«Muidugi ei oleks isegi see veel su lõpp,» naeratas 
doktor Laas. «Sest tbe tikub harilikult ainult ühe neeru 

kallale ja see haige neer eemaldatakse. Järelejäänud 
neer võtab oma õnnetu paarimehe funktsioonid lihtsalt 
üle ja sa elad edasi, nagu poleks sul kunagi olnud kaht 
kõnesolevat elundit. Aga ma kordan veel kord: nii kau- 
gele ei usaldaks minna sind arstides isegi kõige suurem 
puupea, kuna sääraseks sammuks pole ju vähimatki 
põhjust.» 

Tekkis jälle lühiajaline vaikus. 

Ja Siimon, pühkides laubalt sinna tekkinud hirmuhigi, 
küsis hoopis leplikumalt: 

«Ma olen sulle kogu loo puhtsüdamlikult ära rääki- 
nud... Mis sa mulle omalt poolt soovitad?» 

Doktor Laas muutus jälle kohe väga kinniseks, Ta 
teeskles mõtlikkust ja vastas: 

«Paikene — ma ei soovita sulle enam mitte kui mi- 
dagi. Kui sa mind usaldada ei suuda, oleks mul igatahes 
asjatu sind edasi arstida. Doktor Kondor pole kindlasti 
päris profaan — viska oma isiklik tarkus kus kurat ja 
allu ta korraldustele. Loodame, et ta sind liiga ei piina... 
oma kavatsetavate sisevaatlustega ja muu sellise ette- 
ruttamisega.» 

Vanema venna sõnadest kõlav halastamatus ajas Sii- 
moni taas vihale. Ja siis läbis ta ajusid veel teinegi 
teravmeelne mõte, leidlik ning kirgas mõte, mis üllatas 
teda ennastki. Valinud endale hoolikalt uue sigareti, hõl- 
jutas ta oma pikka ülakeha tasakesi edasi-tagasi ja ütles 
viimaks sõnahaaval, nagu otsiks ta sellele ootamatule 
mõttele kõige sobivamat vormi: 

«Vaata, Peeter — alles pool tundi tagasi rääkisid sa 
praegusest sisepoliitilisest olukorrast ja väitsid, et nii 
sina ise kui üpris suur protsent sinu organisatsioonikaas- 
lastest asub sellega opositsioonis peamiselt sellepärast, 
et... meie mehed on sellele oma aktsepti andnud. Süs- 
teem polevat iseenesest aga kaugeltki nii halb, et teda ei 
võiks teistsugustes tingimustes pooldada, Kas doktor 
Kondori diagnoosiga pole täpselt sama lugu?» 

Vanem vend küsis kulmu kortsutades: 

«Kuidas — sama lugu? Vabanda... ma ei mõista sind 
hästi.» 

N ing kallutudes veelgi enam ettepoole, katsus Siimon 
seletada: 

«Jah, kas pole nõnda, et kui sa oleksid ise omal ajal 

imbes säärasele mõttele tulnud, poleks see kaugeltki nii 

halb ja vaimuvaene, nagu sa nüüd väidad.» 

«Nii... nii...» pomises doktor Laas. 

Korraga ajas ta enda kärmesti püsti. 

- Jailma et ta oleks midagi rohkem lisanud, virutas ta 

KA istuvale vennale kõigest jõust hoobi näkku. 

- Kui Siimon pikkade sammudega toast välja tormas, 
seisis ta ikka veel oma kohal, suurekasvuline, raske ke- 
haga loom, kes näib küll koguni heatahtlikuna, kes ei 
jäta aga iialgi vastamata endale osaks saanud solvamist. 


MAKS RUUFUS LAIDAB ALANDLIKKU 


iimon oli saadud kõrvakiilust niivõrd vapustatud, et 

ta ei teadnud esialgu sedagi, kuhu minna. Hetke 
jooksul läbis teda kange tahtmine üles tagasi joosta ja 
vennale jalutuskepiga pähe virutada, sellele lurjusele, kes 
oli teda nõnda teotanud. Ta pomises sõimusõnu: «Sää- 
rane spekulant, vanematesalgaja, räpane suure suuga 
sahkerdaja, kes heidab oma südametus kõikevõimises 
varju isegi oma sõpruskonnale.» Ta süda kloppis ja aeg- 
ajalt oli tal tunne, nagu võiks ta iga silmapilk lõdvana 
kokku langeda, läbi kõrvetatud koletust vihahoost, mis 
vapustas teda nagu raske tormilaine. 

Ta hakkas pikkamisi rahulikumaks muutuma alles siis, 
kui ta märkas, et oli vahepeal juba kodutänavasse jõud- 
nud. Ta peatus, katsus põske ja vaatas end vargsi tasku- 
peeglist. Lõuapära oli kergesti tursunud, kõrv punetas, 
samuti ka meelekohalohk ja osa parempoolsest kulmu- 
kaarest. Kui ta hambad tugevasti vastamisi pigistas, tun- 
dis ta kuskil põrutatud luude vahel tuimi valusähvatusi. 
Et kõnniteed olid ikka veel kõledad ja inimtühjad, 
andis ta endas käärivale raevule vaba voli, sülgas ja uri- 
ses kuuldavalt: 

° «Kuradi siga! Nagu oleksin: ma talle ütelnud midagi 
niisugust, mis õige pole. Kind-las-ti tegi ta doktor Kon- 
ori mõtted maha ainult sellepärast, et tal endal ei 
jätkunud mõistust... sama sügavale näha.» 

Kuna mõte kojuminekule tundus äkki vastikuna, hak- 
kas ta kohe pikkade sammudega tuldud teed tagasi mi- 
nema. Päike seisis peaaegu kesktaevas ja põletas halas- 
tamatult. Ta hakkas higistama; ta ronis järsust trepist 
üles Toomemäele, laialadvaliste puude alla, kus oli nagu 
veidi jahedam. Murul. ninemid. lapsed kilkasid võistu 
ja noored naised kirevates tänavakleitides, kes jalutasid 
või istusid oma meeste või armukeste kõrval, vaatasid 
teda loiult langetatud laugude vahelt. Kuskil taamal män- 
M gis suveorkester, tampides õhu sõlmiliseks, kuni see näis 
- 4asakesi põrisema hakkavat, nagu hiiglasuur trumm, mis 
häälitseb kaasa kaugusest tulevatele helidele. 

Siimon tahtis parajasti mööda ülikooli juurde suun- 
duvat kallakut teed alla minna, kui teda äkki hüüti. Esi- 
mesel hetkel pidi ta kujutlema, et see on vend Peeter, 

| kes, järgnedes oma halvale südametunnistusele, on tul- 
nud temalt vabandust paluma; ent silmates samas tasa- 
kesi lähemale lonkivat Maks Ruufust, taipas ta isegi sää- 
- rase kujutluse suurt naiivsust. Kui sõber ta juurde jõu- 
dis, katsus ta kõigest jõust rahulikuna paista, viipas ning 
pomises: 
| «See oled sina? Mis sa siin üksi luusid?» 
«Mis pagan ma siin ikka luusin... kuskil peab ju 
inimesepoeg oma ülejäänud tunnikesi surmama,» naeris 
sõber ja hakkas temaga ühes minema. «Ja sina ise? Tulid 
ka värsket õhku hingama? Ma tahtsin ennist sind vaa- 
tama minna, ei uskunud aga, et ma sind leian.» 
i «Ega olekski leidnud,» noogutas Siimon. Ja kuna 
Maks Ruufuse pilk paistis talle üleliia usutlevana, seletas 
ta kohe pikemalt: «Käisin Peetri juures lõunal. Praegu 
alles jõudsin sealt tagasi.» 

«Nojah, tähendab, et oletasin õieti.» Ning siis see kü- 
simus tuligi, häbistav küsimus, mida Siimon oli algu- 
sest peale oodanud: «Pagan võtaks — su üks pool nägu 
on teisest poolest ju hoopis paksem! Kas su hambad va- 
lutavad või oled sa hiljuti kellegagi poksinud?» 

Siimon punastas, tajus aga samas äkilist vajadust 

kogu lugu midagi varjamata sõbrale ära rääkida. Veidise 
vaikimise järel ta kogeles: 4 

«Jah, sa ei eksi, poksisin tõesti».. kellegagi. Ainult 
selle vahega, et... see poks oli väga ühekülgne — ma ei 
andnud nimelt vastu.» 

Maks Ruufus jäi poolel sammul seisma. Ta heledad 
silmad hakkasid sätendama, ta neelatas ja ta suur kõri- 
sõlm tegi kärme tõusuliigutuse, et kohe jälle tagasi endi- 
sele kohale vajuda. Ja ta kitsas, sügavatest joontest 
ümbritsetud suu oleks nagu hoopis kahvatuks tõmbunud, 
kui ta kohe kulmu kortsutades küsis: 

«Mis? Kas keegi lõi sind?» 

«Jah. Mu oma vend,» vastas Siimon. 

Vaikus. Maks Ruufus vaatas nüüd nagu läbi õhukese 
õlikorra. Ta toetus kahe käega kepile, põrnitses Siimonile 
altkulmu otsa ja kordas: 

«Su oma vend?» 

«Jah, mu oma vend,» vastas Siimon ja jutustas kohe 
pikemalt: «Me läksime pisut vaidlema ja ma väitsin, et 
ta teeb ühe oma kolleegi arvamised nii põhjalikult maha 
ainult sellepärast, et ta... ei taha oma eksimist mu hai- 
guse suhtes tunnistada. Noh, midagi umbes niisugust... 
ma ei mäleta küll enam väga täpselt. Ja seal ta siis 
hüppaski mu juurde ja virutas mulle rusikaga.» 

Maks Ruufus muigas laialt ja ütles: 

«Nojah, muidugi — praegusel ajal võib ju üsna va- 
balt... ühele vanale soomusronglasele mööda lõugu 
anda. Ühele soo-mus-rong-la-se-le, jah. Pagana pihta — 
ta pole sind selle hoobiga mitte just paitanud, nagu 
näha.» 

Siimon ei teadnud, kas ta peab sõbra halvustavalt kõ- 
lavate sõnade pärast haavuma või need naljaks pöö- 
rama. Ta kordas viimaks, rääkides samuti silphaaval: 

«Ühele soo-mus-rong-la-se-le? Mis sa sellega mõtled?» 

Maks Ruufus naeris ja lõi käega. Ta vastas: 

«Õieti. .. mitte midagi erilist. Mulle tuli ainult meelde, 
et omal ajal... poolteist tosinat aastat tagasi oleks üks 
dessantvaguni mees säärasele aktile sootuks teisiti rea- 
geerinud. Tänapäeval me jõllitame ainult silmi ja oleme 
viisakalt paid, kuna me kardame skandaale, ja traavime 
hädaohtlikust paigast lihtsalt eemale. Muide — kas ma 

olen sulle rääkinud: imelikul kombel hakkan ma nüüd, 
üsna oma surma eel, tundma end jälle kõigeks valmis 
15 ulja palgasõdurina. Sa ju mõistad mind, 
eks?» 

Siimon vaatas teda küsiva pilguga. Ja naerdes ikka 
veel oma vaevukuuldavat, nagu tillukeste kübemekestena 
üle huulte pudenevat naeru, jätkas Maks Ruufus: 

«Kas sul on veel meeles — meie ja kuperjanovlased 
| moodustasime endi arvates nagu mingi erilise klassi. Me 
olime kindlad, et meile pole üldse võrdseid, veel vähem 
meist kangemaid. Tsiviliste me ei sallinud, teiste väe- 
liikide sõdurid olid meie meelest rohkem naljanumbrid 
kui lahingusse kõlbulikud sõjamehed ... Lõppkokkuvõttes 
oli meil üsna ükskõik, kellele kallale karata, peaasi, kui 
aga kakelda ja kedagi materdada sai. Ja just see seikleja 
sangari üleolekutunne on mus viimaste nädalate jooksul 
jälle maad võtnud. Ühesõnaga — siit läheb soomus- 
ronglane... kasige kõrvale ja andke talle teed! Veider, 
kas pole? Näib, nagu mõtleksin ma astuda oma jumala 
ette just sellisena, nagu me olime tol ajal — veriste kä- 
tega tapahimulised poisikesed, käsigranaadid küljel ja 
| padrunilint üle rinna.» 
| Siimonil hakkas veidi nagu jube. Ta vaatas kõrvale ja 
pomises: 

i «Minevikumälestused ... tulevad ju ikka vahel meelde. 
Ega's midagi.., Ma olen paaril korral möödunud sõduri- 
elust isegi und näinud.» 

«Ojaa... und näinud!» hüüdis Maks Ruufus. «Kui-das 
mina praegu kõigest sellest und näen...» 

Ja pistes oma kõhna kooljakäe äkki Siimoni kaenla 
alla, küsis ta miskipärast sosinal: 

«Kas sa mäletad, vennas, lipnik Saarmast, kes üheksa- 
teistkümnenda aasta suvel ühes Läti alevikus salapärasel 
kombel maha lasti?» 

«Jah, mäletan küll.» 

«Siis... võin ma sulle nüüd ka tema mõrtsukat tut- 
vustada: Maks Ruufus, soomusronglane. . .» 

Ja enne kui Siimon sai end koguda ning ringi vaa- 
ra laskis sõber ta küünarnuki jälle vabaks ja rääkis 
edasi: 

«Nõnda küll, vanapoiss — minap see olin, kes talle 

kuuli kopsu kihutas, ja ära sa mõtlegi, et ma seda tempu 
kunagi kahetsenud olen. Ei... ei ole! Sest sel ajal ei lask- 
nud üks iseteadlik löögimees end kunagi haavata. Ja... 
lipnik Saarmas haavas mind. Olgu küll, et nelja silma 
all, aga... siiski haavas. Mäletad — meie rong sõitis 
parajasti mõneks päevaks seljataha puhkusele ja samas 
kohas seisis ka väeosa, kus see ohvitserinolk teenis. Noh, 
meie poisid hakkasid öösi jooma... mina muidugi kah... 
Näen seda praegugi veel... väga selgesti. Kaaslased ka- 
dusid üks siia, teine sinna, ja hommiku eel kõmpisin ma 
jumalaüksi jaama poole. Lähen ja... taarun... nagu 
kunagi täismees. Taarun ja komistan ja kukun jälle ja 
tõusen jälle. Noh, nagu ikka... sa ju tead. Ja järsku kar- 
gab mulle kuskil nurga juures vastu väike prillidega 
lipnik. Vaatame teineteist... ma ei mõtle muidugi tervi- 
tada... tema on aga samuti vintis ja mäletab vist järsku 
oma teenistuskuid distsiplineeritud tsaariväes. Kärgib. 
Põrutab nagu hull. Ja mina naeran. Noh, lase käia, põks- 
põrnikas, ütlen. Sest ma olin heas meeleolus ja poleks 
eluilmaski tigedaks läinud, kui ta poleks järsku... seda 
lollust teinud. Ta haaras, idioot, mul kahe sõrmega ni- 
nast kinni ja karjus, et ta tahtvat mind just sedasi kohe 
rongile tirida, niisugust poisilontrust, kes peab endast ei - 
tea mida. Nojah... siis ma lasksingi. Oli võimatu mitte 
tabada, sest... püstolitoru oli ta küljest vaevalt jala 
kaugusel. Nii. Ela hästi, vanapoiss, ma lähen tagasi 
muusikat kuulama!» 

- Ja kõhn mees tahtis kärmesti ringi pöörduda, viibu- 
tades ikka keppi, millele ta aeg-ajalt toetus. | 

Kuid Siimon ei lasknud teda minema, Haaranud sõbra 
käsivarrest kinni, hüüdis ta äkilisest kohkumisest võõra 
häälega: | 

«Armas inimene... mis sa siin räägid! See pole ju 
õige? Jah, eks ole, sa ainult veiderdad ja see... pole 
õige?» 

Maks Ruufus tõsines ja kehitas õlgu: 

«Lollus, lollus, ma ei mõtlegi praegu veiderdada, — 
jah, see olin päris tõesti mina, kelle jälgi seal aeti ja 
kelle süü vaesed kunksid pidid enda arvele võtma. 
Hahahaa! Terasest närvid, kas pole? Ja sestap ma ütle- 
singi sulle, et... Noh, olgu. Muuseas... ma olen teda 

viimasel ajal korduvalt meelde tuletanud, seda rumalat 


kehkenpüksi, kes tahtis end veidi liiga laiaks paisutada 


ja viis enda sellega hauda. Täna hommikul, kui ma ma- 
gama jäin, oleksime me nagu kahekesi kuskil sõja- 


- aegses punkris istunud ja sõbralikul kombel viina joo- 


nud. Muide — see oli üldse veider unenägu, sest... isegi 
ei ml kippus see veel jätkuma... Ja selle üle, et ma 
sulle siin niisuguse jubeda saladuse avaldasin, ära, ven- 
nas, imesta. Samuti ära katsu sellele ootamatule ava- 
meelsusele jumal teab missuguseid dostojevskilikke sele- 
tusi otsida. Lollus, seda dostojevskilikkust ei ole olemas. 
Kogu asi seisab vaid selles, et mul pole ju põhjust enam 
midagi peljata. Kuu aja pärast on mu pikad jalad ilusasti 
välja sirutatud ja siis on mulle täiesti ükskõik, kas mind 
tag mõrtsukaks või ausaks kodanikuks. Veel 
ord — ela hästi, vanapoiss! ... Ma kuulen, et seal üleval 
alustatakse praegu härra Griegi «Peer Gynti», ja ma ei 
taha selle kuulamisest ilma jääda. Õhtul näeme ja... 
räägime edasi, kui meil mõlemal juhtub parajasti vas- 
tav tuju olema.» 
° Ta viipas, noogutas teesklematu uljusega ja kadus va- 
nade puude vahele,»mille tumedate tüvede ümber lendle- 
sid kuumad tuuleiilingud, 
Siimon vaatas sõbrale veidi aega järele, ei tahtnud us- 
kuda äsjakuuldud loo tõelisust, jätkas teed. See vestlus 
oli ta väga segaseks teinud; ta katsus meelde tuletada 
tolle üheksateistkümmend aastat tagasi aset leidniid 
mõrva üksikasju, vaatles neid, sukeldus minevikuudusse. 
Ta unustas kõik muu, isegi oma vanema venna, kellele 
ta oli alles äsja kättemaksu haudunud. Vilksatasid mööda 
tuttavad näod — ühisesse vagunisse suletud seltsimehed, 
keda ta polnud kohanud enam kunagi hiljem; katkendli: 
kud, verised mälestuskillukesed tulid ja läksid, tulid ja 
läksid. Kas Maks Ruufus, see heasüdamlik noor poiss, 
oli siis tõesti hakkama saanud hirmsa tembuga, millest 
tollal üldiselt räägiti? mõtles ta. Purjus nolk läks mööda 
tänavat, teine purjus nolk võttis küljelt revolvri ja varsti 
lamas üks neist purjus nolkidest selili liivas... mõtles 
ta kohe mingi ootamatu närvlikkusega. Ja juba mitmen- 
dal korda paari viimase päeva jooksul haaras teda jälle 
hetkeline tajumus, nagu oleksid kõik ta tuttavad otsus- 

tanud end ta ees korraks paljaks võtta, lühikeseks het- 
keks, et ta võiks nende sisemusse vaadata. 4 

Ta jõudis Gustav Adolfi ausamba juurde, istus tühjale 
pingiotsale ja hakkas suitsetama. Vaadates end jälle 
pihku peidetud tillukesest taskupeeglist, nägi ta kohku- 
des, et hoobist tabatud põsk oli veelgi enam üles tursu- 
nud. Ta mõtles jälle hirmus vihaseks saades, et sellisena 
ei kõlba ju ometi Aadale külla minna — ebasümmeetri- 
line koletis, kes näib vaid naeruväärsena. Ta katsus 
jälle äsjaseid mälestusi silmitseda, ja kui ta liiga 
ereda päikese pärast laud väheks ajaks kinni pigistas, 
nägi ta end otsekui loendamatuiks tükkideks pudenevat: 
sõdur üle väljaku jooksmas, sõdur suure põllukivi varjus, 
sõdur oma laskeava juures, sõdur magavate seltsi- 
meeste keskel, sõdur rünnakulärmis, sõdur käsigranaati 
viskamas. .. sõdur kedagi poomas... 

Tolle viimase mälestuse juures krimpsutas Siimon jälle 

ahuralt nägu, tõusis, hakkas jälle minema. Raatusekell 
õi neli. Kuna insener Koorese maja asus Tammeväljal, 
võttis ta lähemast autojaamast takso... Mõne minuti 
pärast oli ta juba kohal, puges läbi kitsa ukse välja ja 
maksis arve. Auto kihutas suure hooga minema; 
astunud läbi pügatud põõsakestest ümbritsetud iluaia, 
surus Siimon vasksele kellanupule, kuulatas teraselt, 
kuni suure hoone sügavusest hakkasid lähenema rutta- 
vad sammud. 

Insener Ralf Koores avas talle isiklikult. Hallipäine 
vanahärra vaatas nagu usutledes üle prillide, näis mure- 
likuna ja laskis ta endast mööda. Ukse taas lukku kää- 
nanud, ulatas ta Siimonile käe ja ütles: 

«Ei tahaks nagu uskudagi, et see sina oled. Kuumus 
kõrvetab ju nagu põrgusuus.» 

«Ma tulin autoga,» vastas Siimon. 

«Seda ma arvasingi, sest täna jalgsi ringi tampida on 
juba kangelastegu,» noogutas insener Koores. 

Nad läksid läbi hämara eeskoja ja pöördusid vana- 
härra töötuppa. Kõrged kollased raamaturiiulid ja raske 
kirjutuslaud hingasid jahedust. Põrandat kattev linoleum 
summutas sammude kaja, tumedad tapeedid vähendasid 
päikesekiirte eredust. Õhus tundus kange tubaka lõhna; 
tasakesi hõljuvate kardinate vahelt sisse puhuv tuuleahe 

liigutas suuri paberite kuhje, mida oli nähtavasti alles 
nüüdsama korraldatud; nahaga polsterdatud kušetil ve- 
deles pakk ajalehti. 

Tabades Siimoni pilgu suunda, ütles insener Koores 
nagu selleks, et külalist millestki eemale meelitada: 

«Jah, paistab, et see afäär nii lihtsalt ei lahene. Seda 
ei saa ju nimetada enam tühiseks piiririkkumiseks — 
mõlemal pool võitlevad terved rügemendid ja diviisid. 
Hirmus asi! Varem või hiljem tekib plahvatus ja siis 
kestab see jälle aastaid. Mõttetu üksteise veristamine, 
millest on lõppkokkuvõttes kasu vaid relvi produtseeri- 
vatel suurtel haidel. Ma ei suuda ainult ühest asjast aru 
saada, ja nimelt Jaapani sõjaväelaste hulljulgusest, Ise 
nad on ometi Hiinas käsist ja jalust seotud — määratu 
maa-ala hajutab nad laiali — aga siiski ei hooli nad 
mitte millestki ja otsivad aina uusi seiklusi. Istu, palun!» 

Siimon laskus nahksesse klubitooli, paistetanud põsk 
varju pööratud. Ta katsus jälle kiiresti meelde tuletada 
mõnd kohvikus kuuldud arvamist, et vanahärraga vääri- 
kalt vestlusse astuda, Pagan võtaks, mis lähevad küll 
inimestele korda säärased kaugel toimuvad asjad, nagu 
on seda Hispaania kodusõda, nagu oli seda Austria ühen- 
damine Saksamaaga ja nagu on seda käesoleval silma- 

ilgul venelaste ja jaapanlaste jõukatsumine kuskil seal 

ongoolia liivaküngaste vahel! mõtles ta, Äkki meenus 
talle üks hiljutikuuldud vaidlus, milles esinevad väited ja 
vastuväited olid talle tahtmatult kõrvu kumisema jäänud. 
Ja mõtlikkust teeseldes ütles ta pikkamisi: 

«Kui käesolevat olukorda põhjalikumalt analüüsida, 
siis paistab küll, nagu peaks kuskil peituma mingi var- 
jatud tagamõte. Sest on ju raske kujutleda, et kõik sün- 
nib vaid ajutisest vaimustusest ja sellest vaimustusest 
olenevast kontrollimatusest. Kas pole näiteks nõnda, et 
Jaapani ülemjuhatus aimab juba katastroofi ja teeb kat- 
set tulepesa laiali paisata? Sõja korral Venemaaga oleks 
hoopis kergem varjata oma häbistavat sissekukkumist 
Hiinas, ja ühtlasi ka...» 

«Nii? Kas neil siis Hiinas juba nõnda räbalasti läheb? 
Ajalehtedes ei seisa küll mitte midagi niisugust,» ütles 
insener Koores. 

Siimon püüdis ikka kramplikult midagi päästvat mee- 

nutada, midagi, mis ta oli samuti kuulnud koguni juhus: 
likult. Kuid ta pea ei andnud sinna kogutud tarkusi täna 
välja ja ta ütles vaid: A 
«Noh... esialgu ehk mitte. Aga on ju päris kindel, et 
varem või hiljem on nad endiga... läbi. Peale selle 
nimetada veel teisigi põhjusi, mis ei pruugi mui 
õiged olla. Kas tal, see tähendab Jaapanil — pole 
dises madinas palju kergem profiiti lõigata kui praeg 
mil ta on kogu maailma tähelepanu keskpunktiks? Ja 
Ja kolmandaks: kas meie naaber-hiid ei leia pr 
kõige parajama silmapilgu olevat jaapanlaste kaela kää- 
namiseks, sest ta peaks ju teadma, et kui mitte täna, 
siis homme tuleb tal sõjakate samuraidega niikuinii 
rinnad kokku pista.» 
«Jah... tont sellest kõigest aru saab...» venitas inse- 
ner Koores. | 
Ja kuna Siimonil polnud tagavaraks enam ühtki võõ- 
rast tarkust, tekkis tuppa lühiajaline vaikus, mida segas 
vaid madalate rindade all kannatava hallipäise härras- 
taadi tasane hingamiskahin. ) 
Kui too igav vaikus ikka veel lõppeda ei tahtnud, tõu: 
sis Siimon ja ütles: ) 
. «Ma tulin õieti selleks, et Aadaga ühe kui teise asja 
üle läbi rääkida. Kas ta on üleval oma toas?» 
«Ei, ta on aias,» vastas insener Koores. Siis aga näis: 
talle midagi meelde tulevat ja ta lisas naerdes: «Advo- 
kaat Soodla tuli paar tundi tagasi siia. Ma tegin viimaks 
näo, nagu kavatseksin magama heita, ja siis ta klee- 
pis enda naistele külge. Parajasti, kui ma võrgus lama- 
sin, jutustas ta midagi uutest sügismoodidest.» 
«Jajah, vaata ikka,» pomises Siimon ja katsus asjatult 
lõbusana näida. 
Kui ta oli juba ukse juurde jõudnud, hüüdis vanahärra 
talle järele: 
«Mulle paistis, nagu oleks see kõiketeadja ka sint 
kohta mõnesuguseid üksikasju esitanud. Ebapuhta 
südametunnistuse korral ole igatahes ettevaatlik.» 

innes läbi söögitoa, mille tumerohelised kuld- 

triipudega tapeedid mõjusid peale tänavatel valit- 
sevat päikesepaistet väga süngetena, oli Siimonil 
tunne, nagu peaks temaga täna veel midagi juhtuma. 
Nõnda siis on see libe advokaat enda siiagi vedanud, see 
kahjurõõmus vurle, kes on vist otsuseks teinud teda lõp- 
likult hulluks ajada. Ja nende pahurate mõtetega astus ta 
tulikuumale rõdule, kus oli hiljuti istutud, kuna laual oli 
vaas punaste sõstardega ja koogitaldrikud tillukeste 
hõbelusikatega. 

Uks aeda seisis pärani. Siimon peatus ülemisel trepi- 
astmel, toetus käsipuule ja vaatas ringi, Kustki valmiva 
vilja all küüru tõmbunud õunapuude tagant kostis tasast 
kõnekõminat. Tuules värisevas lehestikus hõljus suurte 
kobaratena raskesti punetavaid kirsse. Vabarnad, mis 
kasvasid mööda aiaveert, moodustasid nagu paksu pehme 
vapid mille sisemusest tõusis aeg-ajalt üles vidistavaid 
inde. 

Püüdes varjata oma tärkavast kiivusest tekkinud rahu- 
tust, hakkas Siimon edasi minema mööda laia liivaga 
kaetud teed, mille muutsid laiguliseks puude tihedad var- 

jud. Ta katsus muretult vilistada, takerdus aga juba esi- 
meste nootide juures. Jälle kuuldus eemalt aiasügavusest 
tasast kõnekõminat, mida katkestas aeg-ajalt talle nii 
tuttav itsitav naer. 

Seltskond asus lehtlast veidi vasakul, lagedal muru- 
platsil, mida ümbritsesid varju pakkuvad sirelipuhmad. 
Hoolikalt laiali laotatud vaibal istus vanaproua Koores — 
paks, umbes kuuekümne-aastane daam — ja sõi herne- 
kaunu. Tal olid hallid juuksed nagu ta mehelgi. Ümber ta 
tedretähnilise lühikese kaela sädeles jäme kuldkett, mis 
kadus kleidikaelusesse. Ehkki halastamatu aeg oli võtnud 
talt juba ammu kogu tema endise ilu, mõjus ta siiski 
väga imposantsena — tumepruunide silmadega suurt 
kasvu naine, praegugi veel meeldidatahtva ilmega, ent 
seda külmem kogu käitumises. Ta oli suvesid veetnud 
Krimmis, Itaalias ja Lõuna-Prantsusmaal, ja et ta ise 
ei armastanud kunagi neist reisidest rääkida, siis 
rääkisid neist peamiselt tema kadetsevad tuttavad. 

Aada pikutas emast pisut kaugemal, oli näo vastu päi- 
kest pööranud ja varjas silmi laubale tõstetud kätega. 
Tema hooletuseni ulatuvas rauguses oli midagi ebakõla- 
list, midagi, mis tundus Siimonile tehtuna. Ta kõvad väi- 
kesed rinnad värisesid südametuksetest ja ta jalad olid 
läbi õhukese suvekleidi nähtavad kuni niueteni. Ta sää- 
red olid paljad. Ja ta piklik, isalt päritud lõug liikus aeg- 
ajalt üles-alla, just nagu valmistuks ta midagi hammus- 
tama, ehkki tal polnud praegu suus isegi temale nii lahu- 
tamatuks muutunud kasteheinakõrrekest. 

Kuid kõige kauem peatusid Siimoni silmad kolmandal 
aiasviibijal, advokaat Soodlal, sellel neetud keelekandjal. 
Väike mees istus ta poole küljega. Ta nägi tema madalat 
nösinina, ta lihavusele kalduvaid lõuapärasid, tema tömpi 
kaela, mis meenutas valgeks hööveldatud puupakku. Ta 
oli oma lühikesed jalad õieli sirutanud, ja et sirelipõõsaste 
vari oli temast pikkamisi kõrvale nihkumas, pühkis ta 
kogu aeg üle oma laiade juuste, mis lendlesid uljalt 
edasi-tagasi nagu sõjaka kuke suletutid. Nähtavasti oli 
tal parajasti pooleli mingi huvitav looke, sest mõlemad 
daamid kuulasid teda tähelepanelikult. 

Siimon oleks meelsasti teada tahtnud, kas see väike 
lurjus ei räägi ehk praegugi temast. Ta jäi proua Koorese 

taha seisma ja peatas isegi hingamise. Ent samal 
kel hakkas Aada end tasapisi külili käänama, otsides 
itavasti paremat asendit, ja kartes tabatud saada, kat- 
iimon uljast reipust näidelda, viipas käega ning 


s: 
ere, härrased! Nauditakse toredat jumalailmakest, 
nagu näha.» 

Proua Koores vaatas üle õla ja noogutas. 

«See olete ju teie! Jah, tere,» ütles ta väärikalt. 

Aada oli vahepeal suure hooga istuli tõusnud, taltus 
aga äkitselt ja kogeles vaid: 

- «Jah... see on ju Siimon.» 

Vaikus. Siimon suudles proua Koorese kätt, pigistas 
oma tulevase naise loide sõrmi ja langetas paar lauset 
juba nädalaid kestnud tapva kuumuse kohta. Kuid ta 
sõnad jäid nagu abitult lebama ja kellelgi polnud taht- 
mist neid üles noppida, — õhus hõljus mingi varjatud 
pinge, mida ei suutnud hajutada isegi kõigi kolme naera- 
tavad näod. Alles siis, kui Aada tahtis nähtavasti midagi 
küsida või millestki kõnelema hakata, silitades ise oma 
äkki värisema hakanud suunurki, pidas proua Koores 
vajalikuks lausuda: 

«Näib küll, et juuli ja august püsivad mõlemad ilusad. 

Kahju, et me pidime liiga vara tagasi linna tulema. 

Praegu oleks maal lausa jum-ma-lik.» 

 «Jaa-ah, päevad on nagu pärlid, armuline proua!» 

hüüdis Joosep Soodla pateetiliselt. 

° «Kuhugi pansioni võiksime me siiski veel paariks näda- 

laks minna, meie, naised, kuid Aada tahab kangesti lin- 
las olla ja üksi sõita pole mul ka isu...» ütles proua 

Koores. 

«Ema! Sa eksid! Ma just... igatsen siit eemale!» hüü- 

ui" ja vaatas ikka veel püsti seisvast Siimonist 

°Mooda. 

- «Nii? Kas ma siis tõesti eksisin?» küsis ema endamisi 

naeratades. 

Joosep Soodla noogutas ja hüüdis õõnsalt: 

° «Preili teeks kindlasti halvasti, kui ta praegused ime- 
ilusad ilmad kasutamata jätaks. Iga hingetõmme maal — 
see on selge ja puhas tervis. Nurmed lõhnavad, metsad 
lõhnavad, kõik... kõik... lõhnab! Iga kord, kui ma 

jälle mõneks ajaks linna kivikastist välja pääsen... oma 
tallu... on mul tunne, nagu sõidaksin ma otsejoones 
paradiisi. Ja linnas samal ajal, armuline preili? Tolm, 
kohutav bensiinilõhn, mürin ja põrin, nagu liikumatu 
saunaleil lahtise kerise kohal...! Muidugi — teatavates 
tingimustes pole midagi parata... Need aga, kes pole 
siia kinni seotud oma otseste kutsehuvide tõttu, lennaku 
viimseni. Nii naised kui lapsed, nii terved kui põdurad! 
Issand jumal ei ole loonud ühtki linna, need on kindlasti 
kuradi kätetöö. Issand jumal lõi oma elustava sõnaga 
maa ja selle suured võlud.» 

Siimon asetas keharaskuse ühelt jalalt teisele ega 
teadnud endiselt, kas istuda või seista edasi. Ta hakkas 
kirglikult ootama, et tüdruk talle ometi viimaks otsa vaa- 
taks, ja seadis enda kõige sobivamasse poosi. Ta nägi ilu- 
kõnet pidava advokaadi pilku korduvalt üle oma tulevase 
naise murule sirutatud keha libisevat ja korraga tekkis 
tas kujutelm, nagu võiksid selle vastiku inimese silmad 
näha isegi läbi rõivaste. 

Ta:süda hakkas veelgi enam valutama. Ja ta pidi end 
vägisi vaos hoidma, kui ta viimaks ütles: 

«See kõik on õige. Aga kui olla harjunud, siis võib lep- 
pida ka suvise linnasolemisega. Mina näiteks pole tänavu 
jalgagi Emajõe luhast kaugemale saanud ja ma polegi... 
just eriti otsas.» | 

«Kas tõesti?! Ja te ei kavatse nüüdki, kus te puhkuse 
saite, kuhugi sõita?» küsis proua Koores. 

«Mitte kuhugi. August on algamas — varsti on niikui- 
nii sügis.käes,».ütles Siimon. Ja märgates nagu kuidagi 
luurava alateadvuse kaasabil, et näilisele lahkusele vaa- 
tamata kannab vana daam tema vastu mingit seletama- 
tut pahameelt, sai ta äkki tagasi kogu oma edasitungiva 
jonnakuse, otsustas lõpuni minna ja küsis rahuliku 
galantsusega: «Kas ma võiksin ehk silmapilguks teie 
juurde istuda?» 

«Ojaa... palun! Ja muidugi! Enesestki mõista!» hüü- 
dis proua Koores: 

Aada tõstis;jälle käed varjuks otsaesisele, neelatas ja 
ütles: 

. «Jah, sa pole tõesti... just eriti otsas. Aga küllap vist 
sellepärast, et sa ei... noruta. Sul on siin linnas väga 

lõbus elada, ja kui inimesel lõbus elada on, siis ei märka 
ta igavust ega muidki ebamugavusi.» 

Siimon polnud küllalt teravmeelne, et taibata, mis võis 
sääraste sõnade põhjuseks olla: Kuid üht asja taipas ta 
siiski, ja nimelt seda, et ta peale polnud pahane mitte 
üksi proua Koores, vaid ka Aada. Ta katsus sõrmeots- 
pit üha kangemini hõõguma hakkavat põske, naeratas 
a küsis: 

«Ma ei norutavat? Seda muidugi. Aga et mul siin kui- 
vas ja tulises linnas just väga lõbus elada oleks, seda 
ma pole siiani märganud. Mis sa selle lõbusa elamise 
all õieti mõtled?» 

* «Oh, «Aada naljatab!» hüüdis proua: Koores, muutis 
nüüd faktikat ja oleks nagu tahtnud Siimonit: oma kaitse 
alla võtta. 

«Mis lõbusa elamise all siis ikka mõeldakse!» hüüdis 
tüdruk. 

Siimon aimas hämaralt hädaohu -lähenemist. ja seadis 
enda kaitsele. Kuid ebamugavusetunne kasvas tas samal 
ajal üha suuremaks. Ta vaatas kiiresti oma küüsi silmit- 
seva advokaadi poole ja arvas selle suunurkades näha 
võivat uudishimuliku ootuse pingutatud ilmet: Ja-püüdes 
üha edasi naeratada, istus. ta pruudi: jalgade -juurde 
murule, varjas ikka hoolikalt oma tursunud HESONE ja 
ütles viimaks: 

«Mu päevakava on täpselt Järgmini: hommikul: umbes 
poole kaheksa ajal tulen ma voodist välja, pesen'ennast 
ja einestan pisut; veidi enne poolt üheksat :hakkari» ma 
minema; väike luusimine Toomemäel, paar sigaretti kuskil 
varjulisel pingil ja — panka. Ronin oma 'pukile ja tõuseri 
sealt ainult vahel harva, et mõnd väga kiiret - paberit 
juhatusetuppa viia. Töö kuni kella käheni ja siis — lõu= 
nastama. Tavaliselt teen ma: seda kuskil. üsna harilikus 
kohakeses, kodus, vahel sekka astun aga ka kõrtsi sisse, 
sest seal toidetakse veidi paremini. Kella viieni, vahel ka 
kuueni pikutan ma kas sohval või kušetil ja peale 
selle... tulen ma sulle järele, et minna kinno, kohvikusse 
või kuhugi jalutama. Nii. See oleks kõik. Too viimasena 
nimetatud oja on tõesti lõbus, mis aga ülejäänusse 
puutub, siis . 

«Oo, te näite ju peaaegu tunniplaani: järgi elavat!» 

hüüdis proua Koores, tehes seda ilmselt vaid selleks, et 
tähelepanu endale tõmmata. 

Aada aga ütles kärmesti: it 

«Jah... Meie kinoskäik, kohvikusistumine või jaluta- 
mine kestab kõige enam kümne või poole üheteistküm- 
neni. Mis tuleb sealt edasi... ?» 

Proua Koores punastas ja ütles: f 

«Öösi loomulikult magatakse. Ja arvatavasti läheb 
härra Laas mõnikord ka kõrtsi... oma ametivendadega 
ja vanade ülikoolisõpradega. Isegi meie isa teeb ju vahel = 
selliseid kõrvalehüppeid.» 

«Nagu eile?» küsis Aada. 

«Eile?» kordas Siimon ja vaatas jälle kõõrdi kooli- 
venna poole. 

Vaikus. Proua Koores ütles, avades uut hernekauna: 

«Jah, õige, mul oli see juba hoopis meelest läinud — 
teil olevat eile õnnesoovijad käinud. Minu väimees ja tei- 
sed teie... tuttavad.» 

Advokaat Soodla otsustas nüüd, et ta peab ka omalt 
poolt midagi seletada katsuma. Ta oli jälle kord sisse 
kukkunud, aga see sissekukkumine näis talle nagu harili- 
kult lõbu valmistavat. Kehitades end paremini istuma, 
tõmbas ta teise jala kõveraks, silitas seda ettevaatlikult 
ja ütles: 

«Ma jutustasin nimelt meie auväärt daamidele, kui ilu- 
sasti sa meid vastu võtsid. Ja ometi ei teadnud härra 
Laas meie tulekut üldse oodata... nagu ma vist juba 
nimetasin. Proua Kaarma olevat talle helistanud alles 
paar tundi enne seltskonna kohalejõudmist. Viina ja suu- 
pisteid jätkus siiski kuni hilise ööni ja isegi nii suurel 
hulgal, et Mark Anton ja vana hea Harri said end üsna 
korralikult täis võtta. Hahahaa! Kõige selle juures oli nii 
palju hubast koomikat, et ma... naersin veel kaua aega 
tagantjärele. Ainuke häda oli... nagu ma teile vist 
samuti nimetasin... nende kahega, sest pärast hakkasid 
nad... noh... märatsema. Muuseas — kuidas see tüli 
teil õieti juhtus? Ma ajasin parajasti doktor Goldman- 
niga juttu ega pannud selle algust tähele. Kas vana Harri 
ei hakanud juba siis vimma võtma, kui sa proua Jutale 
oma töötoas peavalupulbrit andsid...?» 

Proua Koores noogutas ja ruttas seletama: 

ai ananassid 


«Jah, see on meie inimeste juures kõige tavalisem puu- 


dus — iga kord, kui meil külalised käivad, olen ma vähe- 


malt pool nädalat tagantjärele haige. Tänapäeval, mil 
isegi noored tütarlapsed on suitsetama õppinud, on asi 
lausa hull.» 

«Kõige parem ja targem on siis tõesti pulbreid kodus 
hoida,» ütles Aada ja naeris jälle teeseldud lõbususega. 

«Igaühe juures ei aita ju need pulbridki midagi,» arvas 
proua Koores. «Kuid vahel on neist kindlasti kasu — 
seda ei saa salata.» 

Ja advokaat Soodla ütles: 

«Noh, härra Kaarma oli oma eilsete tempude pärast 
täna... otse pisaraid valamas. Kujutage ainult ette — 
inimene ei julge enam oma parimale sõbrale nägu näi- 
data ja saadab enda asemel... oma naise. Hahahaa! Aga 
arvatavasti kulus säärane õpetus talle nagu marjaks 
silma: järgmisel korral oskab ta end rohkem vaos hoida. 
Armuline proua, te oleksite pidanud ta nägu nägema, kui 
ma ta peaaegu vägisi trepist üles talutasin ja ise... teise 
parlamentaarina Siimoni juurde sisse murdsin. Proua 
Juta oli oma viskiklaasikese taga kindlasti sama löödud 
nagu ta mees väljas koridoris. Kas sa andsid talle ta 
sigadused andeks? Ma oleksin meelsasti ka omaltki poolt 
veel mõne kaitsva sõna lausunud, aga... kahjuks polnud 
mul enam aega.» 

Siimon istus nagu sütel. Ta mõtles närvlikult rohtu 
kitkudes, et arvatavasti tahetakse talle praegu tasuda 
tema hommikuse käitumise pärast. Taipamata ise oma 
sõnade kohatust, ütles ta kogeleva häälega, mis ähvardas 
iga silmapilk kurku kinni jääda: 

«Nii? Sul ei olnud siis enam aega? Seega toimetasin 
ma su ukse taha päris parajal momendil... nagu nüüd 
välja tuleb.» 

«Ukse taha? Minu? Sa toimetasid minu ukse taha? 
Aga millal, palun?» küsis advokaat Soodla. «Armas 
sõber, sa ajad mu vist tõesti kellegi teisega segi. Sul pol- 
nud ju selleks mahtigi, sest just sel ajal, kui sa härra 
Kaarmat tuppa kutsusid, lipsasin ma vargsi minema. 
Hahahaa! Ma ei tea, kas sa tahtsid nüüd mu kulul nalja- 
tada või... on sul tõesti midagi segi läinud.» 

«Muidugi tahtis härra Laas ainult naljatada, sest nii- 

suguse teoga ei saaks ta iialgi hakkama!» hüüdis proua 
Koores ja muutus samuti silmanähtavalt ärevaks. 

Tekkis jälle väga pikk ja piinlik vaikus. Aada lebas 
ikka kuidagi liikumatult, kogu sihvakas keha välja siru- 
tatud ja vaheliti asetatud sõrmed laubale toetatud. Aeg- 

ajalt nihutas ta oma vigast jalga mööda muru edasi- 
tagasi. Ja Siimonile paistis korraga, nagu võiks tüdruk 
iga silmapilk liiga suure erutuse pärast nutma hakata. 
Proua Koores avas veel ühe hernekauna, kuid viskas 
selle kohe tagasi korvi. Kuivast mullast kerkiv kuumus 
muutus järjest raskemaks. 

Siimon tõusis viimaks ja ütles: 

«Aada... ma tahaksin sinuga pisut juttu ajada. Proua 
Koores... kui te ehk lubaksite...» 

«Oo, muidugi! Palun, palun. Kallis laps, sa võiksid 
päris tõesti väheks ajaks kuhugi jahedamasse kohta 
minna. Näiteks — oma tuppa.» 

«Ei, ei, ei... andke andeks, et ma segan!» hüüdis 
advokaat Soodla. «Ma olen juba küllalt teie kallist püha- 
päeva raisanud: on aeg, ma hakkan astuma. Ja loodeta- 
vasti näen ma armulisi daame juba mõne tunni pärast?» 

«Oojaa, seda küll!» noogutas proua Koores. 

Siimon ootas kärsitult rivaali lahkumist. 

Ent just sel hetkel, kui väike advokaat oli juba tõus- 
mas, ajas Aada enda istuli, naeratas ja ütles: 

«Härra Soodla — kuhu te nüüd ruttate? Te ju ütlesite 
alles pool tundi tagasi, et olete kogu õhtupooliku täiesti 
vaba, ja ma tahaksin nii kangesti, et te oma — kuigi ehk 
naljatades antud — lubaduse täidate ja minuga ühes 
kinno tulete. Mammi, sa oled ju näinud «Maria Walews- 
kat»? Kõik mu tuttavad ülistavad seda filmi otse taevani. 
Siimon, paikene, kas sa ei või oma juttu siinsamas ära 
rääkida? Muidu härra Soodla mõtlebki viimaks, nagu 
tahaksime me temast lahti saada. Jah, eks ole, Siimon?» 

«Aga... armuline preili...!» hüüdis väike advokaat ja 
jõllitas siiras üllatuses oma veidi pungituvaid silmi. 

«Aada! Niisuguse ilmaga ei lähe ometi ükski mõistlik 
inimene kinno... ennast tapma... See... see oleks 
lausa... kergemeelsus...» kogeles proua Koores. 

«Eil Ma tahan!» ütles tüdruk kangekaelselt. 

Siimon naeratas kõveralt. Ta tundis loomusunniliselt, 

ta on siin praegu täiesti üleliigne ja et olukord võib 
oodsalt laheneda ainult siis, kui ta samuti külmaks ning 
aks jääb. Ta suutis näiliselt koguni rahulikuks 
t am jalutuskepi käevangu ja sõnas usutava 
br usega: 

Tästi! Minu jutuga pole tõepoolest mingisugust kiiret. 
legi olen ma seda «Maria Walewskat» kord juba näi- 
nud ja arvan, et see tõesti vaatamist väärib. Ma oleksin 

ärra Soodlale väga tänulik, kui ta sulle paariks tunniks 
oma seltskonda ei keela. Õhtul tulen ma siit muidugi läbi. 


Nüüd ma aga läheksin ja vestleksin veidi vanahärra Koo- 
rese endaga.» 

Ta jättis jumalaga ja lahkus aiast, ei läinud aga siiski 
majja, vaid suundus otse läbi jalgvärava tänavale. 


ARMUKADEDUS JA HABI 


SIIMON KAOTAB TASAKAALU 


3 rara ei suutnud Siimon kunagi päris selgesti meelde 
tuletada, kuidas ta oli linna tagasi jõudnud. Tee 
mööda kallakuid tänavaid kulges nagu läbi halva unenäo, 
ja ainus asi, mis mõneks ajaks kuidagi armetult rippudes 
ta teadvuse pinnakonarustele peatuma jäi, oli Pauluse 
kiriku jämedahäälse kella kumin, ehkki ka see näis sündi- 
vat temas endas. Kui ta viimaks tühjale Raekojaplatsile 
jõudis, oli tal tunne, nagu oleks ta välja pääsenud väga 
pikast ning helevalgest ruumist, mille halastamatu kiir- 
gamine rõhus teda veel praegugi. 

Irooniline enesekindlus, mis tegi ta alguses reipaks 
ning üleolevaks, oli nüüd ammugi kadunud. Ta ei lootnud 
enam, et Aada juba varsti oma tempu kahetseb, temalt 
alandlikult lepitust otsib ega mõtle üldse väikese advo- 
kaadiga kinno minna ja selle rumalat lobisemist kuulata. 
Armukadedus, mida ta oli oletanud alles äsja tüdruku 
juures, oli äkki välguna tema enda hinge sisse löönud, 
jäädes sinna hõljuma nagu rohekas sooaur, 

Ta hulkus kaua ühegi eesmärgita, pikkade nõtkete 
sammudega läbi tulikuumade tänavate, märkas vaid eba- 
määraselt enda ümber valitsevat keskpäevast tühjust, Ta 

ütles endale pominal, et ta peaks kiiresti-kiiresti tagasi 
minema ja tüütavale advokaadile otsustavalt kallale 


sööstma; teadis aga samal ajal, et ta midagi säärast ei 
tee, ja läks edasi. Paljas juulipäike, mis kõrvetas teda 
otse kuklasse, pani pea valutama, muutes mõtted veelgi 
segasemaks. 

Vähe hiljem leidis ta enda seisvat sama mööblikaupluse 
vitriini ees, kust ta oli alles mõni kuu tagasi tellinud 
oma uhkustava korterisisustuse. Äkki meenus talle võla- 
summa, mille katteks ta oli andnud umbusklikule tislerile 
insener Koorese poolt žireeritud veksleid, kindlas teadmi- 
ses, et ta ostab need välja Aada kaasavararahaga. Jah, 
tollesama madala laua juures olid nad istunud ja kata- 
looge sirvinud, tema ja tüdruk, sõbralikult vaieldes ja 
siiski viimaks üksmeelselt kokku leppides! Asjatu raiska- 
mine, asjatu pillamine! mõtles ta tasakaalutult. Suur 
valge rõivakapp, mille ukses asuvas peeglis ta silmas end 
järsku jalust kuni peani, oleks talle nagu pilgutama haka- 
nud. Ja hammustades endale valusasti huulde, pistis ta 
jälle suure hooga minema, märkamata suunda, mis viis 
ta lõpuks kodutänavasse. 

Ta avas ukse, peaaegu hüppas eeskotta, läks kabinetti 
ja istus kušetile, Jalaninad abitult koos ja põlved 
püsti, hakkas ta end tasakesi õõtsutama — edasi-tagasi, 
edasi-tagasi, ikka edasi-tagasi. Higi voolas tast ojadena, 
särk kleepus ihule. Jalutuskepp, mille ta oli tooli najale 
asetanud, kaotas tasakaalu ja kukkus kõverikuga vastu 
raamaturiiuli klaasust, ehmatades teda oma kolinaga. 

Korraga helises telefon. Ta kargas kärmesti püsti, 
komistas vastu vaibaserva ja haaras kuuldetoru. Raugeks 
tegev lootus uhas tast üle nagu leige lainetus, pannes ta 
südame tõtates taguma. Ta nõjatas käe kirjutuslaua jahe- 
dale plaadile ja hüüdis: 

«Jah, kuulen.» 

Vaikus. 

«Jah, kuu-len!» kordas Siimon. 

Telefon vastas jämeda mehehäälega: 

«Kas sina oled, Rein?» 

«Mis... kurat... siin pole mingisugust Reinu!» karjus 
Siimon, ei lõpetanud aga siiski kuulamist, kuna ta näis 
ikka veel midagi ootavat. 


157 


Ja hetkelise vaikuse järel uriseti kaugusest: A 

«Mu härra... ärge märatsege... Keskjaam, sinder, 
on andnud vale ühenduse.» 

Siimon irvitas mõttetult, surus kübara üle silmade 
ja ruttas jälle minema. Kogu maailm koosnes nüüd 
vaid viirastuslikkudest katketest, mis olid nagu kuskil 
kaugemal asuvast tervikust vägivaldselt esile hüpanud, 
kuidagi veidralt kerakujulisena tunduvast närivast valust 
naba ja puusakondi vahelises ruumis. Kell lõi pool viis. 
Uks suur veoauto sõitis tast mööda, kiskudes oma pak- 
sude tagaratastega õhku helehalle tolmupilvi, mis lõhna- 
sid ikka kuiva lubja järele. 

Jõudnud kino ette, kus ta oli talvel Napoleoni ja krah- 
vinna Walewska armastusromaani vaadanud, läbis Sii- 
monit äkiline kavatsus siia ootama jääda. Jah, nad peak- 
sid varsti välja tulema, mõtles ta, ja iga kord, kui mõni 
paar kohutavalt laiana paistvast hallist trepist alla astus, 
tõmbus ta kartlikult nurga varju. Kõik pikakasvulised 
naised meenutasid talle Aadat ja lühikesed ning paksud 
mehed advokaat Soodlat. Ja ikka: ta käis edasi-tagasi ja 
minutid läksid; ta käis edasi-tagasi ja minutid läksid; ta 
käis edasi-tagasi ja minutid läksid. Kui keegi tuttav vii- 
maks tast õlgkübarat kergitades mööda ruttas, peatas ta 
selle, katsus naeratada ja küsis: 

«Noh... kas maksis vaatamist?» 

«Tahate ka sisse minna? Ei, ma ei soovita!» vastas 
mees tusaselt, pühkides end kirju taskurätiga. 

«Tõesti? Ometi, ma olen kuulnud, et...» pomises Sii- 
mon. 

«Praht!» ütles mees. 


«Boyer ja Garbo — see peaks ju ülihea kombinatsioon 
olema,» ütles Siimon vähese vaikimise järel, kuna talle 
paistis, nagu oleks teine teda tähelepanelikult vaatama 
jäänud. 

Ja ta oli kohkumisest peaaegu ümber kukkumas, kui 
talle kohe vastati: 

«Boyer ja Garbo? Ohoo, te eksite, sõber! Boyer ja 
Garbo esinevad ju hoopis teises kohas, ja toda filmi 
ma soovitan tõesti. Aga see siin — pr-r-raht! Lihtsalt — 
viiestkümnest sendist hakkab tagantjärele kahju.» 

«Siin... siin... on siis midagi muud?» küsis Siimon, 
niisutades keelega järsku kuivaks muutunud huuli. 
«Siin? Siin on praht!» ütles mees jälle. 
-, Siimon jättis kiiresti jumalaga ja traavis jälle minema. 
Teadmine, et ta oli eksinud, täitis ta hinge vaeva valmis- 
“tava piinlikkusetundega. Ta lõi kepiotsaga nii tugevasti 
vastu sillutisekive, et ta enda käed sellest lakkamatust 
sei valutama hakkasid. Kuid selle asemel, et õiges 
ohas ootama jääda, ruttas ta nüüd postkontorisse, puges 
kohalikkude kõnede kabiini ja helistas välja insener 
Koorese numbri. Kuni keskjaamast kästi raha automaati 
| lasta, peatas ta isegi hingamise. Ja kui madal ning 
vaikne naisehääl kohe seejärel ta väljakutsele vastas, 
hüüdis ta kangesti närvitsedes: 
| «Aada, kas see oled sina?» 
1 «Vabandage?» 
«Kas see oled sina, Aada?» 
«Ei. Keda te soovite?» 
Siimon pühkis värisevate sõrmedega üle lauba ja koge- 


l | les: 

- «Siin kõneleb... direktor Laas. Kas Aada on juba ära 
- läinud?» 
k * 
; «Ahaa, Siimon!» hüüdis telefonitoru. «Andke andeks, 


el ma teid kohe ära ei tundnud. Jah, Aada lahkus kodunt 
kohe pärast teid. Muuseas — kas üks mehine mees tohib 
- nii kergesti haavuda, eriti veel siis, kui ta on tõesti tea- 
- tud inimese ees... pisut süüdi?» 
«Näete... ma...» ütles Siimon. 
Telefonitoru katkestas teda ja piiksus: 
«Jah, see on ju arusaadav ja mina isiklikult ei imesta 
1 sile Kuid te oleksite pidanud siia jääma ja ise meile 
| õigest jutustama: oma sõbra juuresolekul, et ta väiteid 
väärikalt ümber lükata. Teie aga tõmbate selle asemel 
selja kangeks ja kaote lahinguväljalt. Rahutuseks pole 
loomulikult mingisugust põhjust, sest mu tütar on aru- 
kas inimene ja taipab varsti, et seisukord pole kaugeltki 
nii katastroofiline, nagu ta paistis ennist kujutlevat. Kust 
te kõnelete?» 
«Oma korterist,» valetas Siimon, ilma et ta oleks isegi 
teadnud, miks ta seda tegi. 
Ja telefonitorust kostis kerget irooniat: 


1 

«Nii? See on ju tore. Kui teil aega on, võiksite te sii 
tulla. Mu mees juba imestaski, et te ei läinud hiljem en 
temaga vestlema. Te ju teate — ajad on pinevad ja iga 
mõistlikul mehel peab praegu olema keegi, kellega võistu: 
saaks ta nende üle mõtteid mõlgutada. Tulete, eks?» 

«Mul on veel üht-teist teha...» vabandas Siimon ning 
jätkas kohe: «Jah, ma loodan, et ta tõesti mu peale ei 
vihasta. Ma ju tean küll, et ma olen ta ees suur süüd- 
lane, aga... Ma tahaksin teile heameelega rääkida, kui- 
das see eilne halb lugu õieti oli ja miks ma seda salga- 
sin. Siis te võiksite talle... seda edasi ütelda.» 

Telefonitoru näis pisut aega mõtlevat ja vastas siis vii- 
vitades: 

«Ma ei tea... Kas poleks siiski parem, kui te ise..,.?» 

«Arvate? Aga ma kardan, et ta ei taha mind üldse 
enam kuulata,» kahtles Siimon. 

«Ärge rääkige rumalusi!» hüüti kaugusest. «Asi pole 
pooltki nii traagiline, nagu te näite kujutlevat. Kui teie 
meeleolu pole käesoleval silmapilgul just eriti sobiv sel- 
listeks õiendusteks, võiksite vajaliku selgituse andmise 
ka väga hästi õhtuks jätta.» 

«Ma... ma... mõtlen tõesti... et...» pomises Sii- 
mon. 

Veidi hiljem tagasi tänavale astunud, tundis ta veelgi 
suuremat erutust, Ta meeleolu oli juba liiga pinev, et 
vanaproua lohutussõnadest vajalikku troosti leida. Sest 
kuigi ta polnud seda endale öelnud, oli ta siiski tasapisi 
lootnud, et Aada pole advokaat Soodlaga ühes läinud; et 
ta istub ikka veel aias; et ta ootab teda ja tunneb ta 
järele nagu harilikult igatsust. Äkki hirmutada saanud 
inimese arg kindlusetus kasvas tas laviinina — kohutav 
vaev, mis surus teda nagu kivirank. Ja et neid kõledaid 
hirmuhooge, mis ta hinges aeg-ajalt tekkisid, millegagi 
hajutada, pöördus ta sisse kõrvaltänavas asuvasse koh- 
vikusse, mille hämarate eestubade jahedus hakkas teda 
tõesti pisut karastama. 

Kepi ja kübara garderoobi jätnud, otsis ta hästi vaikse 
nurgakese, surus küünarnukid vastu lauaklaasi. Ja kohe 
hakkasid mälestused teda ründama. Ta nägi veel kord 
hiljutist inetut kokkupõrget vanema vennaga, jõhkrat epi- 
soodi, mis oli teda sügavasti tabanud; ta nägi rohelist 

iärelinnaaeda ja kolme murul lebajat: Aadat, valgete 
ustega vanaprouat ja seda neetud advokaati, kes oli 

ja äkki talle risti jalgu poetanud; ja lõpuks nägi ta 
aksuhimulist tüdrukut end sellest lurjusest isegi 
udelda laskvat, projektsiooniaparaadi vaikse surina 
aatel, mis võis pahatihti mõjuda saatuslikult raugesta- 
ja mõistust tumestavalt. 


«Palun tooge mulle klaas morssi.» 
«Jääga?» küsis tüdruk. 
«Jah, jääga,» noogutas Siimon ja vaatas jälle vastu 
punast lauaklaasi. 
- Ettekandja oli juba lahkumas, näis aga samas midagi 
meelde tuletavat. Ta pöördus tagasi ja ütles: 

«Härra Laas... keegi helistas teile.» 
«Millal?» küsis Siimon ärevalt. 
«Just silmapilk enne teie tulekut,» vastas tüdruk. 
- «Nüüd... nüüd... see on kindlasti tema...» mõtles 
Siimon, ja ruttas pikkade sammudega aparaadi juurde. 
Ta võttis jälle ühenduse insener Koorese korteriga. Ja 
telefonitoru vastas nobedasti: 
ah, 1—97 kuuleb.» 
See oli vanahärra ise oma kõrge kurguhäälega. 
Siimon ütles, toetudes õlaga vastu õhukest laudseina: 
- «Vabanda, et ma sind segasin. Kas Aada on... juba 
eoju tulnud?» 
- «Ahaa, see oled ju sina, väimeespoeg? Mis pagana 
pärast sa nii äkitselt jalga lasksid — mul oleks olnud 
sulle veel üht kui teist rääkida...» pahandas telefonitoru. 
Ja kohe seejärel: «Aada? Ma mõtlesin, et te seltsis kadu- 
site. Hea küll, ma lähen ja küsin järele.» 
Sammud kaugenesid määratuna paistva ruumi tüh- 
jusse. Siimon ootas ja higistas. Kuskil läheduses kukkus 
midagi klirinal põrandale. Siis tulid sammud tagasi 
kuuldeulatusse ja telefonitoru hakkas jälle rääkima. Ta 
ütles: 
«Hallo!» 

«Hallo!» vastas Siimon. 

Ja telefonitoru jutustas kõhides: | 

«Ei, teda ei ole praegu kodus. Ta olevat umbes tund* * 
aega tagasi kuhugi välja läinud. Muuseas, vanapoiss — 
ega te ometi ei tülitsenud?» 

«Ei tülitsenud,» vastas Siimon. 

Kuid telefonitoru näis kahtlevat ja seletas: 

«Mulle paistis nimelt, nagu oleks ema pisut tusane. k 4 
Kas pole siiski nõnda, nagu ma sulle ennist rääkisin, — 
su sõber on vist midagi kokku soperdanud ja tahab oma | 
kosjajuttu uuendada, mis?» ' 

«Kosjajuttu?» kogeles Siimon. 

«Jah, kas sa siis ei teagi veel?» naeris telefonitoru. 
«Ta tegi ju kevadel Aadale ettepaneku, sai aga loomuli- 
kult korvi. Ma ei taipa üldse, mis ta mõtles. Vahepeal ei 
näidanud ta siia nägugi, täna aga ilmus järsku jälle 
vaateväljale. Hahahaa! Sääraseid ettevõtlikke jahimehi ei 
või kunagi uskuda.» 

«Ei, ma ei tea sellest midagi,» ütles Siimon ja katsus 
samuti naeratada. 

Kui ta tagasi oma kohale läks, oli tellitud jook juba 
lauale toodud. Ta surus sõrmed ümber karastavalt 
külma klaasi ja neelas suurte sõõmudega. Jääkillukesed 
lõid talle vastu hambaid, ja kui morss otsa sai, ahmis ta | 
need suhu. Ta sisikond hõõgus nüüd nagu terariista lak- | | 
kamatust surumisest, mis ulatus aeg-ajalt kuri selgrooni, 
et samas jälle tagasi pealispinnale põrgata. Kui ta lähe- 
nevaid samme kuuldes vaevaliselt pead pööras, nägi ta td 
läbi tühja saali sammuvat valgetes pükstes poissi, kes | 
tuli naaberlaua juurde, üsna ta kõrvale. Ja ta kuulis nagu 
läbi väga tiheda udumüüri, kuidas see valgetes pükstes | 
poiss ettekandja kutsus ja kohe imeteldavat peenust ü 
taotledes kõnelema hakkas: 

«Preili, vabandage mind väga — ega see koht juhusli- 
kult juba hõivatud ei ole?» 

«Kui-das?» 

«See koht ei ole ometi hõivatud, preili?» 

«Jah, see koht on vaba.» 

«Vaba? Tänan teid väga, preili. Nii. Mis te mulle siis 
täna pakute? Ütleme — üks kohv.» 

dake, oodake veidi, palun teid, preili. Ma mõt- 


ti 


lates käe, naeratas vaid suunurkadega ja hüüdis: 

- «Ei, siiski veel üks väike viiv, preili! Nüüd — milliseid! 
ajalehti te mulle pakuksite?» 

«Eesti omasid? Ei, tänan, need olen ma juba kõik läbi 
sirvinud.» 


- «Ütleme — soomekeelseid.» 


«Või... vast ehk ka prantsuskeelseid.» 

- «00, lubage kõigepealt see ajakiri sealt toolilt. Mis ma 
näen — «Ken»! See on ju lausa nauding... säärane 
hästitoimetatud album! Ah, mu jumal — jälle vana 
number? Ja too seal? «Nädal Pildis»? Ei, tänan väga, 
tänan väga...» 

Siimon K raha lauale ja tõusis. 

Ta oli jüba ukse juures, kui ta kuulis ikka veel noore 
keigari naeruväärset sõnadevalingut, Ja ta oleks meel- 
sasti lausa jooksma pistnud, et siit võimalikult kiiresti 
eemale pääseda. 


KIBESTUNUD KANGELANE 


iimon sai kaotatud tasakaalu tagasi pisut omapära- 

8 sel viisil — garderoobis peegli ees, seades seal pähe 
oma heledat suvekübarat. Segaste muljete asemele, 
olid teda seni valitsenud, astus nüüd teravate piirjoon- 
tega ümbritsetud detail. Ta nägi oma näo peaaegu kolla- 
kalt mõjuvat kahvatust, oma veretuid huuli, punast löögi- 
jälge paremal põsel, sügavale koobastesse langenud 
silmi. Ta tundus endale kummaliselt, võõrana ja samal 
ajal ka kummaliselt armetuna: kõhn, ettepoole vimma 
langenud õlgadega mees, pika kaelaga ja hirmunud 
looma pilguga. Ja järsku hakkas tal oma Memmeliku 
ahastuse pärast piinlik: pelglik hädavares, kes ei suuda: 
end vaos hoida! 4 

Virilalt naeratades ja peaaegu piina valmistavat h 
tundes astus ta jälle tänavale. Ta otsustas, et läheb n 
kohe koju, jätab kõik poisikeserumalused ja suhtub oma 
saatusse nagu kunagi täiskasvanud mees. 

Ta oli parajasti koridori astumas, kui keegi rutates 
mööda treppi alla tuli ja talle vastu komistas. See 
jälle Maks Ruufus, ta vana sõjakaaslane. kes näis täna 
samuti nagu meelega üle ta tee põiklevat. Nad vaatasid 

teineteist läbi halvastivalgustatud ruumi hämaruse, nae- 
ratasid peaaegu ühekorraga ja läksid seltsis mööda ast- 
meid tagasi üles. Siimon ütles, pistes õhukese snepper- 
võtme lukuauku: 

«Käisid mind jälle otsimas? Noh, oli õnn, et me teine-: 
teisest mõnel ristteel üle ei hüpanud. Palun, astu sisse!» 

«Tänan. Astun tõesti silmapilguks su juurde sisse... 
jalgu puhkama,» ütles Maks Ruufus. «Jah, ma käisin 
sind otsimas. Hulkusin nimelt pisut ringi, ei tahtnud 
koju minna ja mõtlesin, et oleks üsna mõnus mõnd su 
vana piibutükki imeda ja filosoofilist juttu ajada. Eriti 
veel tänase kuumuse juures. Või... tahaksid sa ehk 
parema meelega üksi olla?» 

«Ei taha, kasi aga edasi!» ütles Siimon, katsudes näida 
hästi muretuna — nagu sõber, nõnda tundis ka tema ise 
täna hirmu üksioleku ees. 

«Noh, ole siis veel kord tänatud!» hüüdis Maks Ruu- 
fus ja istus madalale kirjutustoakušetile. 

Siimon istus ta kõrvale. Ta mõtles kartlikult, et ta 
peaks vist veel kord insener Koorese korteriga ühenduse 
võtma, häbenes aga seda teha ja piilus kõõrdi aparaadi 
poole. Ja silmitsenud nõnda tükk aega süsimusta, läiki- 
vat kuuldetoru, asus ta korraga samale avameelsuse 
teele, millele olid asunud viimase kahekümne nelja tunni 
jooksul paljud ta sõpradest ning tuttavatest. Ilma et ta 
oleks midagi seesugust varem kavatsenud, hakkas ta 
nüüd pihtima, siin-seal komistades, nagu kaaludes iga 
sõna tõelist väärtusekraadi. 

Maks Ruufus muutus väga tähelepanelikuks, kortsutas 
kulmu ja kuulas teda vaikides. Ainult üsna harva esitas 
ta mõne lühikese küsimuse, ootas, kuni talle vastati, ja 
kuulas kohe edasi. Ja kui Siimon viimaks lõpule jõudis, 
nõjatus ta seljaga vastu seina, pistis käed sügavale oma 
laiadesse püksitaskutesse ja venitas pikkamisi: 

«Nii-nii-nii ... Või siis sääraseks on su elu kujunemas? 
Nojah, mis seal parata — isegi selgrootud limukad mõt- 
levad vahel, et nad on prillmaod, kes võivad soodsal 
juhul hakkama saada kas või vägeva lõvi endaga!» 

«Kurat, jah... kõige hullem on see, et mul pole 
aimugi, mis ma pean praegu ette võtma,» hädaldas Sii- 
mon. «Säärased tülid ja vägikaikavedamised on küll 

kohased koolilastele, mitte aga minule ja Aadale. Sest 
kumbki meist pole ju enam eriti noor. Mis sa... arvad?» 

«Ma arvan, et sa oled niigi juba küllalt taktikalisi vigu 
teinud — käesolevast hetkest peale ära sellest asjast 
üldse enam mõtle. Või — veelgi parem — neela endale 
makku midagi niisugust, mis su mõneks tunniks magama 
paneb, sest ärkvel olles võid sa hakkama saada veel nii 
mõnegi harukordse lollusega.» 

«Jah... aga...» pomises Siimon. 

«Su ämmal on õigus: mis kuradi pärast sa sealt üldse 
liduma panid?» küsis Maks Ruufus. Ja vastas endale ise: 
«Sellepärast, et sa ei julgenud lahingut vastu võtta isegi 
selle lambakotletiga, selle pehme raisaga. Soo-mus-rong- 
la-ne! Oli ainult üks võimalus tegutseda: tõusnud viisa- 
kalt püsti, palunud härra Soodlakest samuti teha ja äia- 
nud talle vastu vahtimist. Üldiselt aga pole ka praegu 
mitte midagi katki. Minu ettepanek oleks vaat mis- 
sugune... Kas me ei korraldaks enne minu surma ühe 
pisukese sõjatantsu.., sinu vastiku võistleja murulesiru- 
tatud laiba ümber?» 

Siimon naeris. Ehkki ta märkas sõbra sõnade taga 
nagu mingisugust varjatud ärevust, muutus ta meeleolu 
siiski hoopis paremaks. Ta ulatas Maks Ruufusele vahe- 
peal täis topitud kõveravarrelise piibu ja ütles: 

«Jah, ta peaks tõesti jumalat tänama, et ma temaga 
enam ei kohtunud. Oleksin talle kindlasti jalutuskepiga 
lagipähe virutanud!» 

«Jalutuskepiga? Lollus, lollus!» hüüdis Maks Ruufus 
halvustavalt, pistis äkki käe põuetaskusse ja lisas naer- 
des: «Mitte jalutuskepiga, vennas soomusronglane, 


vaid... umbes niisuguse riistapuuga, nagu see siin. 
Trrrahh kuklasse, ja mees — siruli nagu suur silk. 
-.. Hahahaa!» 


Siimon tõmbus tahtmatult vastu seina, nähes järsku 
endale suunatud suurt sõjaväepüstolit. Ta kissitas koh- 
kunult silmi ja pomises: 

«Kuradi pärast, mis sa sellest siis ligi vead?» 

«Niisama, vennas soomusronglane, niisama!» vastas 
Maks Ruufus ja naeris ikka kuidagi erutatult, nagu sise- 
mise pinge sunnil. Hetke pärast jätkas ta jälle sõna- | 
ohtralt: «Kohkusid, mis? Kohkusid? Ära karda, vana- | 

poiss, ega ma ju ei lase, — ma olen haige kopsudest, aga 
mitte peanupust. Vaata — asi on lihtne. Kui ma sinust 
seal Toome serval lahkusin, tuli mulle meelde, et sõja- 
masin, millega ma tol ööl oma haavajale kuuli kül- 
jesse kihutasin, peaks mul kuskil veel alles olema, sest 
see oli minu enda muretsetud ja demobiliseerimise ajal 
Ma seda ära ei andnud. Läksin koju ja hakkasin vanades 
panipaikades ringi tuhnima. Ja nii ma oma kalli kadu- 
nukese leidsingi... paksult sisse õlitatud, kast padruni- 
tega külje all. Noh... pugesin salamahti keldrisse, et 
proovida, kas töötab või ei tööta. Töötas! Ja ma mõtlesin, 
et... näitan seda müäristajat sinulegi, et ole hea ja 
vaata... Ja tuleta meelde... põnevaid aegu, kui me küli- 
tasime ülestikku vaguninaridel. Või ei huvita see sind 
ehk enam, vennas soomusronglane?» 

Siimonit läbisid ebamäärased tunded — segu mäles- 
tustest ja hiljuti asetleidnud sündmustest. Jälle tõmbas 
ta silmad kitsasteks, nagu kuhugi kaugusse piiluvateks 
piludeks ja ütles: 

«Pagan küll, missugust kolu sa armastad alal hoida! 
Näita siia.» 

«Palun! Aga kohtle teda viisakalt, seda minu nooruse- 
kaaslast!» ütles Maks Ruufus teeseldud paatosega, 

Enne püstoli vastuvõtmist küsis Siimon: 

«On ta sul siis praegugi laetud?» 

«Ei, muidugi mitte,» vastas Maks Ruufus. 

Siimon vaatas laskeriista igast küljest, naeratas taht- 
matult ja ütles: 

«Kolt! Tuttav süsteem, aga äkki ma ei tundnud seda 
enam äragi.» 

Maks Ruufus muutus nüüd kummaliselt rõõmsaks, pat- 
sutas sõbrale vastu põlve ja hüüdis: 

«Näed! Kas näed nüüd, vennas soomusronglane! Vei- 
der, kuidas inimene võib terveid suuri lõike oma elust ära 
unustada. Läinud, kohe nagu pühitud! Minuga oli just 
täpselt samuti. Aastad muudkui veeresid ja meie oma- 
aegsed tembud muudkui kattusid ikka uue ja uue sambla- 
korraga. Keegi teine isik oleks nagu seal meie nimel 
tegutsenud ja toimetanud ja meil enestel polnud nagu 
selle kõigega, mis too teine meie nimel tegutses ja toime- 
tas, mitte kõige vähematki pistmist. Nagu ma sulle juba 

seal Toome serval ütlesin, hakkasid sellekordsed sündmu- 
sed mulle meelde tulema eriti viimaste kuude jooksul. 
Ühel ööl ärkasin ma päris kindla kujutlusega, et ma €i 
pikuta mitte oma pehmes poissmehevoodis, vaid rongi- 
naril, ja et mõni minut tagasi anti mulle käsk luurekäi- 
gule minna. Loomulikult märkasin ma juba varsti, et see 
oli unenägu ja keerasin teise külje. Aga sellest esimesest 
unes tulnud mälestusest peale... ei unustanud ma enam 
iialgi. Kas sul on veel meeles, kuidas me kord kuskil 
talumaja katusel lamasime ja kahurimeeste tuld juhti- 
sime...? Punased, sindrid, hakkasid meile rahet 
kaela kihutama... Pumm-pumm-pumm!... Granaadikil- 
lud lausa lendasid. Mäletad, vennas soomusronglane? 
Või ei mäleta?» 

«Mäletan, mäletan,» noogutas Siimon. «Kumb vene- 
laste rongidest sel korral meie omaga jõudu katsus — 
«Varjaag» või «Ilja Muromets»?» 

««Varjaag», «Varjaag»!» hüüdis Maks Ruufus. 

Siimon õõtsutas rasket sõjaväepüstolit pikkamisi üles- 
alla. Tundes selle külma pära oma sõrmi puudutavat, 
pidi ta jälle tahtmatult meenutama oma vanemat venda 
ja advokaat Soodlat. Ta surus huuled tugevasti vasta- 
misi ja vajutas päästikule. Maks Ruufus, naerdes ikka 
ühesuguse kummalise pinguliolekuga, näis aimavat ta 
mõttesuunda ning ütles: 

«Noh, näed nüüd! Kas ma ei rääkinud! Kui sul sää- 
rane riistapuu käes oleks — katsugu ta siis veel oma 
kavalusega sulle vastu tulla! Kas sul on veel meeles, 
kuidas me üheksateist aastat tagasi suure hasardiga 
laskmist harjutasime...? Nimelt — täpsuslaskmist. Sa 
olid just enne rongiletulekut mingisugust raamatut luge- 
nud ja selles pidi esinema üks naistegelane, kes oskas 
tabada isegi kuusekäbi. Kas tolle amatsooni nimi polnud 
mitte Agnes? Õige — vürst Gabrieli ilus armuke Agnes. 
Ja lõpuks olime me mõlemad päris korralikud tabajad. 
Muidugi — sinu olukord selles kukevõitluses pole ju kau- 
geltki nii halb, nagu sa ise näid arvavat, aga paras õpe- 
tus kuluks sellele Soodla-põrsale siiski ära. Või mõtled 
sa, et ei kuluks, ah... ?» 

Siimonil hakkas pisut ebamugav. Ta asetas laskeriista 
enda kõrvale kušetile, kehitas õlgu ja sõnas viivitades: 

äddad 


, «Tänapäeval enam niisuguste tuletukkidega oma isik- 
ikk e vahekordi ei õiendata. Sõjaolukorras... noh... siis 
JA juhtuda. Kuid tubli keretäie annaksin ma talle 
ti.» 


iselt ja olid ikka nagu üles tursunud. Ent ta 
eleolu näis endiselt lõbus olevat. Pursates jälle närv- 
likult naerma, hüüdis ta ikka endise sõnaohtrusega: 

«Muidugi mitte, selles tükis on sul kahtlemata õigus. 
laega oma isiklikke vahekordi ei õiendanud säärase tule- 
 * tukiga ka sõjaolukorras mitte keegi... peale minu. Tubli 
keretäie annaksid sa talle tõesti? Hahahaa! Kas sa ka ise 
usud, mis sa praegu räägid? Mina mitte, mina mitte, ven- 
-nas soomusronglane! Ei sa anna talle mitte mingisugust 
keretäit, sa tõmbad vaid saba häbelikult kintsude vahele 
a minema. Sa mängid pigem haavunud suurust, 
kui et julgelt enda eest seista ja lõpuni lahinguväl- 
jale jääda. Sa ei võitle juba ammu enam, sa ainult ronid 
ja roomad. Sest kirjutatud on, vend — me pole enam 
mehed, me oleme... päris lihtsad närud, kes luuravad 
- sente ja janunevad haletsemise ja kaastunde järele! Või 
ei ole, ah, vennas soomusronglane?» 

«Võib-olla... Miks ka mitte...» pomises Siimon. 

«On küll. Jah, me oleme juba päris lihtsad närud, päris 
lihtsad vegeteerijad, vennas soomusronglanel» hüüdis 
- Maks Ruufus. «Selge, selge! muidugi polnud sul võima- 
°lik kohelda seda siga veidi aktiivsemalt. Kus sa sel- 
lega — väimeespoeg hakkab oma tulevase ämma silma 
all rusikatega vehkima! Te-an! Tempora mutantur et nos 
mutamur in illis... te-an kah! Sestap teeb viisakas täna- 
päeva-inimene ikka nõnda, nagu tegid sina: «Head ter- 
vist ja elage õnnelikult, siit läheb üks soliidne härras- 

- mees, kes ei mõtlegi...» ja nõnda edasi ja nõnda edasi. 
Terviseks, vennas soomusronglane!» 

Siimon tõusis ja ütles kuhugi kõrvale vaadates: 

«Verejanuliseks oled läinud, nagu paistab. Muuseas — 
kas me ei läheks korraks ujulasse, või on sul midagi 

- selle vastu?» 

| «Selle vastu? Aga mitte midagi, vennas soomusrong- 
lane! Lähme!» ütles Maks Ruufus, tõustes samuti. 

SÕBRAD VESTLEVAD SAATUSEST 


KA eidi hiljem sammusid kaks sõpra mööda Laia tänavat 
alla, jõudsid üle Vabadussilla ja käändusid vasa- 
'kule. Emajõgi läikis silmipimestavalt. Raekoja kell lõi 
viis. Tee, mida mööda nad astusid, oli sillutatud lahtise 
rebaseliivaga ja tolmas hirmsasti. Õhk oli nüüd täiesti 
liikumatu, värises vaid tasakesi ja näis küllastunud ole- 
vat mitmesugustest lõhnadest, mis panid pea ringi 
käima. Noored paplid, mis kulgesid edasi kahe sirge 
reana, ei suutnud veel varju anda. Kõigi vastutulijate 
näod olid higised ning pruuniks kõrbenud — vilkusid 
vaid silmavalged ja välgatasid hambad. 

Tükk aega rännati seda tolmust teed sõnagi lausumata, 
imeti vaid paberosse ja viibutati jalutuskeppe. Maks 
Ruufuse äsjane hoogsus oli jälle aset andnud järelemõt- 
likule tagasihoidlikkusele, — palavik oli nähtavasti jälle 
langenud. Aeg-ajalt niisutas ta keeleotsaga huuli; ta suu- 
red hallid silmad ei läikinud enam, olid auku langenud ja 
vahtisid kõigest mööda. Näis, nagu oleks ta surmaeelse- 
test ahastustest vaevatud hinges midagi katkenud, mi- 
cagi, mille najal ta katsus end loomusunniliselt püsti 

oida. 

värske. Vastaskallas kubises su 

omütsikestega kaetud naisepead hõljusid lainetes üles-alla, 
oma Vägevusega edvistavate meeste laiad õlad vilksata- 
sid läbi purustatud veepinna. Alasti lapsed kilkasid ja 


° Viimased linnamajad jäid seljataha ja nüüd laius 
meist paremal avar luht, tumeroheline, kuid mitte enam 
lejatest. Siledate kummi- 


2 päikesest ning õhurohkusest, mis tegi nad 
MUKS. 

Maks Ruufus vaatas kogu seda kaldaäärset elu ja muu- 
tus veelgi nukramaks. Ta silmad peatusid ujuvate ini- 
meste sihvakatel jalgadel, teistel, kes lebasid tee kõrval 
rohus, kahel kirevaid rätte kandval naisüliõpilasel, kes 
kõndisid otse ta ees. Kuid samal ajal, kui ta pilk nagu 
otsides ringi hulkus, tekkis ta suunurkadesse midagi 
kerge krambi taolist, mis levis pikkamisi kuni silmanur- 
kadeni. Ja pöördudes Siimoni poole, ütles ta tasakesi: 

«Veider — kas pole? Täna ma veel liigun siin teie hul- 
gas nagu kunagi täieõiguslik ühiskonnaliige, kuu või 
paari pärast olen ma aga... omadega läbi. Laman süga- 
val mulla all ja pudenen pideva paratamatusega algaine- 
teks, mille hulk mahuks vabalt minu enda kahe kamalu 
vahele, Ja — kõik! Minu jaoks isiklikult on maailm lõp- 
penud.» 

Siimon vaatas kõrvale. Tal oli omaenda mõtetega niigi 
juba küllalt rohkesti tegemist ja ta oleks meelsamini 
edasi vaikinud. Kuid ta pidas siiski vajalikuks lau- 
suda — peaaegu samade sõnadega, nagu neid tarvita- 
takse ikka sellistel juhtudel: 

«Rumalus, vanapoiss! Asi pole arvatavasti hoopiski nii 
halb, nagu sa ise kardad. Preili Tammel oli õigus... 
Tänavune suvi on otse imeilus — kuiv ja soe, — ja sügi- 
seks on su enesetunne kahtlemata palju parem.» 

Maks Ruufus vaatas kähku sõbrale näkku. Ta muutus 
äkki väga vihaseks, krimpsutas nägu ja pomises: 

«Lol! Vabanda, et ma sulle niiviisi ütlen, aga... see 
on siiski liiga banaalne. Trööstida? Keda? Mind? Asjatu 
katse, vennas, võid mind säärase kompvekmagusa halet- 
semisega ainult ärritada. Ja teiseks olen ma ise küllalt 
palju inimesi paremasse ilma saatnud — ma mõtlen 
loomulikult sõja ajal, — et nüüd ka enda suhtes aus ja 
otsekohene olla.» 

«Liialdad, liialdad, vana!» ütles Siimon, tarvitades 
jälle toda lamedalt löövat lauset, mille taha ta oli peitir 
pugenud juba vana hea vabrikant Kaarma eest. 

«Ei liialda, sõber soomusronglane,» vastas Maks Ruu- 
fus, jätkates kohe pisut vaiksemal häälel: «Ära kujutle, et 
ma kunagi peeglisse ei vaata. Ja ometi ütleb juba seegi 
mööblitükk üsna eksimatult, et... mu aeg hakkab otsa 
saama. Vaata, palun, mu lõuapärasid. Vaata, palun, mu 
otsaesist. . Vaata, palun, mu silmakoopaid. Vaata, 
palun... mu kaela ja õlanukke. Sa ju tundsid mind 
poisikesepõlvest peale, — olen ma oma tänapäevases 
välimuses sama normaalne nagu... üheksateistkümmend / 
aastat tagasi, mil meie vaguninarid veel ülestikku asu- j 
sid? Või ei ole, ah?» 

Siimon ei vastanud, muutus veelgi tusasemaks. 

Maks Ruutfus rääkis edasi; ta ütles: 

«Näed sa, vennas soomusronglane... ma ei saa ari 
ainult ühest asjast, ja nimelt surmahirmust. Kõik te pais- | 
tate ette kujutavat, nagu piinleksin ma selle valusa tunde | 
käes ööd kui päevad. Ometi... olen ma temast vaba 
nagu lind taeva all. Vahel on mul isegi tunne, nagu jääk- 
sin ma seetõttu ilma ühest kõige huvitavamast ja ainu- 
laadsest kogemusest. Surm? Lagunemine? Moondumine? 
Absoluutne lõpp või üleminek kuhugi mujale? Mis kuradi 
pärast ma teda kartma peaksin? Kui ma õhtul magama 
heidan, siis ma tean ometi, et suurema osa ööst on mu 
teadvus kustunud. Ka surmas on teadvus kustunud. lIlus. 

Vahe on muidugi olemas, aga... see pole ju oluline, Vii- 
masel ajal ma piinlen... hirmsa igavuse käes. Ja see on 
pagana halb. Kas sa mäletad veel, kui me oma «Kapten 
Irvega» vahel frondi taha sõitsime, et uuteks kaklusteks 
jõudu koguda? Mäletad? Ja arvatavasti mäletad sa ka 
seda, kuidas mehed siis pikkade nägudega ringi luusisid 
ja ninasid õiendasid, et mõnd punkrit leida, Sest igavus 
oleks enamiku meist lausa hulluks teinud. Ja praegu on 
mul just niisugune tunne, nagu seisaks meie rong kuskil 
siin läheduses, tagavararööbastel, ja nagu ei teaks ma, 
mida oma vaba ajaga peale hakata. Veider, kas pole, 
vennas soomusronglane? Muuseas, — ega ma ei ole sulle 
rääkinud, mis ma olen otsustanud? Aga vaat seda, et 
nüüdsest peale hakkan ma jälle elama nagu iga teinegi 

inimene, rääkigu siis arstid, mis nad tahavad. See on ju 
ometi absurdne: ma tean päris kindlasti, et ma võin oma 
eelunatukese pikkust mõõta võib-olla vaid kuudega, aga 
ga rumala ettekirjutuse, mis mulle tehakse, võtan ma 
usinasti arvesse. Milleks? Sest lootust paranemiseks pole 
mul juba ammu enam. Eelnimetatuga arvestades jagame 
°me oma päeva nüüd kahte ossa, missuguste osade suu- 
tus ei pruugi enam oleneda tavalise ajamõiste vahekor- 
dadest. Magamisele me pühendame võimalikult vähe, sest 
magamine on ju vaid meie lähemale jõudva surma eel- 
aste ja seega ülearune. Ülejäänud aja kasutame me aga 
nii lõbusasti, kui me vähegi saame, hoolimata väljamine- 
- kutest ja hoolimata mjllestki muust. Tore, eks ju, vana 
i sõber?» 
A «Kui sa aga endale niisuguse päevakavaga liiga ei 
tee...» pomises Siimon. 
TN «Idioot!» ütles Maks Ruufus. «Kui ma endale niisuguse 
8 äevakavaga liiga ei tee?! Vaata, vennas soomusrong- 
ane, ma olen avalik ja ütlen sulle lausa välja, et eriti 
| arukaks ja teravmeelseks pole ma sind kunagi pidanud, 
aga sa oled siiski lollim, kui ma kunagi arvasin. Ütlesin 
ju just praegu: kõik ettekirjutused, mis olid umbes aasta 
- või paar tagasi täiesti oma kohal, on täna juba enam kui 
mõttetud! Mina, kellel on vaevalt veel paari rusika suu- 
rune tükk kopsu, peaksin end hoidma ja rõõmudest ning 
lõbudest kõrvale pagema? Luba naerda, vennas soomus- 
ronglane!» 

' Siimon muutus korraga üleni kuumaks ja tundis, et ta 
punastab. Üks paar lähenes neile pikkamisi — sihvakas, 
teisest jalast lonkav naine ja kõhukas mees, kuuehõlmad 

| avali. Ei... pagana pihta... kas need pole siiski Aada 
ja Joosep Soodla...? mõtles ta närvlikult. Kuna ta pol- 
nud just kuigi terava nägemisega, rahunes ta alles siis, 
kui vaadeldavad üsna ta juurde jõudsid. Ja ta märkas 
nüüd, et too juhuslik sarnasus oli ta nii ära kohutanud, et 
ta pidi hulk aega vaeva nägema, kuni ta suutis viimaks 
4 küsida: 

| «On siis mõni arst sulle... nii kindla vastuse and- 
nud?» 

«Jah, on küll,» noogutas Maks Ruufus. «Ja nimelt — 

kogemata. See, kes mind juba aastaid arstib, rääkis 

kunagi ammu, et kui ta näeb, et tiisikust põdeva 
patsiendi seisukord on lootusetu, soovitab ta tema rahu- 
likult lamama hakata... hästi rahulikult, ilma muude 
eriliste sundusteta. Ja umbes kuu aega tagasi soovitas ta 
ka minule täpselt sedasama: «Kallis härra Ruufus... asi 
on juba pisut parem kui eelmise läbivaatuse ajal. Nüüd 
aga minge ilusasti koju ja... lamage. Lamage, muud 
midagi. Rohte? Ainult — dikodiidi, Peaasi — lamagel» 
Ja kui ta mulle siis ukse juures käe ulatas, teadsin ma 
päris kindlasti, et ta jätab jumalaga... surmaminejat. 
Ma andsin kohe koha käest ära ja... nii ma siis ootangi 
oma õnnist otsakest.» 

Siimon noogutas, ehkki ta oli kuulnud kaaslase jutust 
vaid üksikuid lausekatkekesi. Ta oli jõudnud nüüd kind- 
lale otsusele: ta raiskab ujulas kõige enam veerand tundi 
ja kihutab kohe tagasi Tammeväljale. Ta räägib Aadaga 
ausalt ja siiralt, jutustab talle kogu tülitekitanud lookese 
ja lükkab ümber alatu advokaadi liialdatud mõistaand- 
mised. Jah, ta seab korra jälle jalule, otsustava julgu- 
sega, nagu see peab olemagi. Ja ta ütleb tüdrukule siis 
juba kord ja igaveseks, et säärane naiivne pimesikumäng 
ei kõlba ju kuhugi, säärane rumal ja lapsik pimesiku- 
mäng, mille üle võivad täiskasvanud inimesed vaid kaas- 
tundlikult naeratada. 

Maks Ruufus hingeldas kuuldavalt ja rääkis edasi: 

«Sellega, et ma surma ei karda, ei taha ma põrmugi = 
ütelda, nagu ei armastaks ma elu. Jah, ma armastan elu 
siiski üle kõige! Sest teda, elu, võibki ju tõsiselt armas- 
tada ainult see, kes teab, et ta seisab surmaoru lävel ja 
peab kas täna või homme sellest lävest üle astuma... 
neetult tühja ruumi, kus pole enam... midagi. Kas sa 
mäletad veel, vennas soomusronglane, kuidas me siis 
elasime. Sest me olime ju surmaminejad. «Mis tulema 
peab, see tuleb... norutada ei maksa.» Meie pääsesime 
sealt tagasi, paljud aga... jäid. Ja enne seda nad elasid. 
Kui inimesel aga midagi karta pole... see tähendab — 
kui inimene surmaga vastamisi ei seisa, hakkab ta vege- = 
teerima. Imeb enda kuhugi kinni ja.. paisub. Ja muutub | 
kobedaks ja limaseks nagu suur mollusk. Ja araks. Kurat- | 
likult araks. Nagu sina siin. Aga mina olen nüüd jälle... - 
täpselt nagu tol ajal rongil, kuid selle vahega, et pääse- 

imalused on vähenenud... absoluutse nullini, 
imesid ju ei sünni. Jah, vennas, ma olen täpselt 
1 rongil. Mu rong seisab tagavarateel ja ootab mind, 
en puhkusel. Varsti me sõidame välja, mina ja mu 
-- igaveseks ajaks igavesti. /n secula seculorum, 
mas. Katel kogub juba auru, kõik on läikima hõõru- 
astu ligi, kapral Ruufus, ja läheme oma viimsele 
ekäigule.» 

Siimon muutus järsku vihaseks, küllap vist sellepärast, 
et sõbra viimased sõnad kiskusid talle pisarad silma. Het- 
keks haaras teda jälle kujutlus, nagu seisaks ta oma 
sõbra hinge kohal ja vaataks selle sügavusse. Ta katsus 
end jonnakalt rahulikuks sundida ja ütles: 

, «Pagan võtaks... sa räägid ju lausa nagu tundelau-- 


kes...» 

- «Nagu tundelaulik? Nii?» küsis Maks Ruufus. Ja kuna 
Siimon katsus oma niiskeid silmi ta eest kõrvale hoida, 
jätkas ta endise lõbususega: «Ma pole kade ühelegi teist, 
kes te olete minust õnnelikumad. Mis siis, laske käia! 
Naituge, võidelge paremate kohtade pärast, soetage siia 
kohutavasse, kuid siiski hirmus meeldivasse maailma 
aina uusi ning uusi lurjuseid, sest ise te olete ju lurju- 
sed ja lurjustest võivad sündida ainult lurjused... 
hahahaa! Ja armastage, ja tapke üksteist, ja män- 
gige röövlit, ja mängige kohtunikku, kes selle röövli üles 
poob. Jah, mina ei ole kade ühelegi teist, ei ole ega mõt- 
legi olla, sest milleks, palun? Pole ju midagi katki, kõik 
on ju kõige paremas korras. Kui sa vastavat statistikat 
jälgid, siis sa näed, et igal aastal sureb nii ja nii suur 
- arv kolmekümne seitsme aastasi inimesi, mehi ja naisi, 

ja et see arv on enam-vähem stabiilsena püsinud juba 


- selle püstoliga, mis mul praegu siin põues kõlgub, oma 
° kangelasteo sooritasin, täitsin ma samuti vaid... oma 
kohust. Sest samuti, nagu sa võid vastavat statistikat 
HIN uurides leida stabiilselt püsivaid arve eespoolnimetatud 

> küsimuse kohta, samuti võid sa sealt leida stabiilselt 
° püsivaid arve ka afekti mõjul sooritatud mõrvade kohta. 

Asi oleks ju lausa veider, kui juhtuks korraga nõnda, 
üks aasta jääb vahele. See tähendab — et mitte k gi 
ei tapa oma ligimest. Puuduvad mõrvarid ja puuduva! 
mõrvatud. Teatame sellest asjaolust ajalehtedes — keegi 
ei usu meid. Vale, ütlevad asjatundjad kõigis maades. 
Vale ja täiesti võimatu! ütlevad nad. Või on nemad seal 
Eesti vabariigis sisse seadnud paradiisiaia, kus käiakse 
ja kõnnitakse ainult kaelakuti...? Ja meid naerdakse, — 
ennäe edvistajaid! Nii, vennas soomusronglane, ka 
mina täitsin tol korral, üheksateistkümmend aastat 
tagasi, ainult paratamatu saatuse kohustuslikku üles- 
annet. Ja kui põhjalikumalt mõtlema hakata — mis suh- 
tes olen ma oma tookordse ohvriga võrreldes eelistatu- 
mas seisukorras olnud? Tema suri siis, ilma et tal oleks 
oma lähenevast lõpust aimugi olnud — ma lasksin ni- 
melt hoiatamata — ja mina suren täna... täie ja kaine 
teadvuse juures. Muuseas... kas ma rääkisin sulle, kui-- <> > 
das ma teda nüüd peaaegu igal ööl unes näen?» 

«Jah. Te olevat istunud kuskil salakõrtsis ja viina joo- 
nud,» noogutas Siimon. | 

«Ei, ma ütlesin ju ometi — igal ööl!» hüüdis Maks | 
Ruufus. «l1-igal ööl! See viinajoomine, see juhtus alles 
täna hommikul, kui ma sinu viskist raske peaga magama | 
heitsin. Aga... ma olen näinud temaga ühenduses hoo- | 
pis imelikumaid asju. Vahel ta tuleb mu juurde lihtsalt 
selleks, et mu voodi ette istuda ja mulle naeratades otsa 
vaadata, vahel ta loeb mulle midagi suurest raamatust 
ette, ja see, mis ta mulle ette loeb, on harilikult mõni juh- 
tumine minu rongimehe-elust, vahel ta pakub mulle 
konservikarpi, et ma sellest sööksin, aga siis juhtub ikka 
nii, et konservikarp on kas tühi või jälle piripardani täis 
tarretanud verd. Vahel aga lamame me üsna sõbralikult 
kuskil merekaldal, jalad vees ja kehad kuival ja jutus- 
tame vastastikku liiderlikke anekdoote, mille tagajärjel 
ma harilikult üles ärkan. Ja kõige kummalisem unenägu 
oli mul läinud nädalal, vististi teisipäeval vastu kolma- 
päeva. Me olime kosinud kahe peale üheainsa naise, 
mina ja mu tapatöö-ohver. Ja kujuta ette — me polnud 
teineteisele põrmugi kadedad. Meie naine magas meie 
vahel ja me mõlemad... hellitasime teda, Ja mina mõt- 
lesin vaid seda, et oleks halb, kui mu abielukolleeg oma 


176 


ise: küljega meie voodiriided liiga ära määriks... 
Imelik, eks ju, vennas soomusronglane? Imelik — kas 


» 
nda jutustades oli Maks Ruufus oma niigi juba 
e hääle vaevalt kuuldavaks sosinaks väsitanud. Ta 
ilmad läikisid jälle kuidagi luurates ja ta põsed õhe- 
asid. Kuid samas näis ta enda nagu kangekaelsete pin- 
tustega sellest mõtete ja mälestuste valusast virr- 
t lahti rebivat, pühkis laupa ja ütles õlgu kehi- 


Ometi pole ma üldse suur unedenägija. Veel vähem 

olen ma näinud seni midagi oma minevikust: see kõik 

on möödas ja läinud ega pole enam tähtis. Mis sina nii- 

sugustest rumalustest arvad?» 

Nad olid vahepeal pärale jõudnud. — 

Maks Ruufus näis vastust ootavat, Siimon aga kehitas 

õlgu ja ütles alles hulga aja pärast: 

«Õieti... ma ei tea sellest mitte midagi arvata.» 
Pöörduti läbi väga umbse einelauaruumi, kus istus 

rohkesti trikoodes inimesi, upitades suu juurde limo- 

naadiklaase või hammustades võileibu. Siimon kordas 

jälle juba varahommikul öeldud lauset, ise seda mär- 

kamata: 

«Minevikumälestused tulevad ju ikka vahel meelde — 

egas minagi, ma olen samuti paaril korral möödunud 

sõdurielust und näinud.» 

° Piki läikivat jõepinda kihutas üles veel üks rohekas 

mootorpaat, mille parrastel nõjatuvad noored poisid veh- 

kisid ülemeelikult taskurättidega ja laulsid kõigest jõust. 


* 


12 Uus inimene 


ESIMESED PAHAENDELISED VIIPED. 
CHAIM GOLDMANN VEERETAB JÄLLE 
PÖIDLAID 


iimon üüris kabiini, rõivastus lahti ja puges trikoosse. 

Läbi õhukese laudseina kostis mitmesuguseid 
häälitsusi — tasast kõnekõminat, kilkeid, jämedahäälset 
naeru, mis tuli nagu sügavalt sooja maa alt. Ta külg 
valutas, ta mõtles jälle, et ta ei jää siia kuigi kauaks 
ja lahkub juba varsti. Kui ta ukse lukku keeras ja kit- 
sale rõdule astus, vaatas ta teraselt ringi, ei märganud 
aga sõpra kuskil ja läks trepist alla, otse kuuma liiva 
sisse, mis hakkas kohe nahka ärritama. 

Siin oli veelgi umbsem kui äsja linnatänavatel. Pool- 
ringina asetseva supelhoone tagakülg takistas õhu liiku- 
mist. Kogu maailmale olnuks nagu paks kaas peale vaju- 
tatud. Väike plats oli tihedasti täis kiilutud poolpaljaid 
kehi — pruunilt läikivaid jäsemeid, mis meenutasid 
pronksi. Vesi kihises tõusvatest ja taas vajuvatest pea- 
dest, edasiviskuvatest kätest, nagu läbi rohekastuhmi 
klaasi viirastuvatest õlgadest, reitest, labajalgadest ja 
tuharatest. Salk lapsi rinnutas kaitsepalkidel mille õöt- 

sumises peitus samuti rohkesti siin kõikjal valitsevat 


- raugust ning laiskust. 


Maks Ruufust polnud ikka kuskil näha ja Siimon ot- 
sustas leida kohakese, kus ta võiks enda vabalt välja 
sirutada, Põigeldes pikkamisi läbi püherdava inimeste- 
murru, nägi ta, et siin-seal viideti aega mitmesuguste 
mängudega: bridžiga, malega, trilmaga, kabega. Kaas- 
ametnikud pangapultide tagant arvestasid oma tulevi- 
kuga ja teretasid teda viisakalt; vanad ülikoolisõbrad 
viipasid ja küsisid midagi; parajasti, kui ta tahtis juba 
liivale istuda, hüüti teda kuskilt taamalt, ja kissitades 
liiga terava valguse pärast silmi, nägi ta, et see oligi 
Maks Ruufus, kelle järele ta äsja ringi oli vahtinud. 

«Tule siia, vanahärra!» hüüdis sõber, 

Siimonil polnud küll aimugi, kellega oli Maks Ruufus 
vahepeal ühte asunud, ta kartis aga üksindust ja järg- 
nes kohe kutsele. Kui ta lähemale jõudis, muutus ta 
siiski pisut tusaseks: need olid ju jälle ta vanad kerge- 
meelsuse-kaaslased — endine piimarentnik ja praegune 
kinodeomanik Mark Anton, metallivabrikant Kaarma ja 
doktor Goldmann, kelle nood kaks olid arvatavasti väe- 
võimuga kaasa*vedanud. Liival vedeles pakk luitunud 
mängukaarte ja härra Mark Anton pasundas kohe oma 
pisut põriseva kurguhäälega: 

«Noh... kuram... kas pole kena, et see kõrend enda 
parajal ajal lagedale vedas! Istu. Mis sa arvad viis- 
lehest? Tilluke interess kah, et asi igavaks ei läheks. Teed 
kaasa, poiss, ah?» 

«Ma... ei tea...» pomises Siimon. 

«Ooh, mis sa nüüd jorad, mängi kaasa!» hüüdis 
härra Mark Anton. «Memmed läksid omavahel moka- 
laata pidama ja nüüd puudub meil ainult pudel magusat 
viina... hohohoo! Kui... korraldaksime, heh? Mõni poisi- 
klutt tooks paarikümne sendi eest linnast kohale. Tasa- 

isi rüübata... kes siin märkaks...! Täitsa tarvis oleks 
ohe... selle ilusa uudise puhul, mis me siin su kalli äia 
kohta kuulsime!» 

«Ei noh... ära kuluks see kindlasti, aga... Ei kõlba 
ikka... või nii...» arvas vabrikant Kaarma ja vaatas Sii- 
monit nüüd kuidagi vargsi piiludes. 

«Laske käia! Mina ühinen enamusega!» ütles Maks 

Ruufus ja näis oma äsjase liiga suure avameelsuse pä- 
rast piinlikkust tundvat. X 

«Kur-radi hull! Või ei kõlba!» hüüdis Mark Anton nii 
valju häälega, et üks kui teine lähedusesolijatest uudis- 
himulikult ringi vaatas. «Meie Siimoniga peaksime nagu- 
nii paar pitsi võtma. Lepituseks või sedasi. Ooh sa sigu- 
dik, kui vihane ma olin! Õkva nagu sõnn. Hommikulgi 
oli mu hing nii täis, et läksin va Harri juurde ja ütlesin 
talle: «Tee, nagu tahad, aga mina sellele kehkenpüksile 
küll midagi ei kingi. Kas müüme oma ilusa kullast asja 
maha ja jagame raha gentelmaanlikult pooleks või 
maksad sa minu osa välja ja õiendad edasi juba 
ilma minu kaasabita, ainult omaette.» Kas sa arvad, 
et ta maksis mulle täpipealt nii palju, kui palju ta 
minu käest kaks nädalat tagasi sai? Lori! Noh, kas teed 
kaasa?» 

Et aga kõik peale Maks Ruufuse vastu seisid, andis ta 
siiski viimaks järele. Kuid ta lärmas edasi ja teistel hak- 
kas ta pärast piinlik. Ka muutus Siimon juba varsti ra- 
hutuks: kahe sõbra vastastikune silmapilgutamine teki- 
tas tas järsku kerge hädaohutunde. 

Ta keeldus kategooriliselt kaardimängust osa võtmast 
a ütles, et ta tahaks end kõigepealt veidi leotada. 

uid selle asemel, et vette minna, tegi ta suure tiiru, 
hiilis einelauaruumi ja puges telefoniputkasse. Ta he- 
listas ja ütles insener Koorese numbri. Kuuldetorust vas- 
tas varsti tasane naisehääl, mis pani ta jälle äreva loo- 
tuse pärast võppuma. 

«Halloo!» ütles Siimon. «Kas ma võiksin preili Aadat 
aparaadi juurde paluda.» 

«Teda ei ole kahjuks kodus,» vastati. Ja kohe järgnes 
küsimus, mida Siimon oli juba algusest peale peljanud: 
«See olete vist jälle teie, härra Laas?» 

«Jah, mina. Ma mõtlesin, et..» pomises Siimon. 

Kuuldetoru piiksus kaugusest: 

«Aada jõudis juba kinost tagasi ja kui ma ei eksi... 
helistas teile kahel korral. Kahjuks ei saanud ta teid 
kätte. Ta lubas jalutama minna.» 

«Ah nii... Kas ta oli üksi?» küsis Siimon. 

«Ei. Härra Soodla lubas teda saata. Ma loodan, et um- 
bes poole tunni pärast on ta kindlasti tagasi.» 

«Te ometi rääkisite talle, et ma... juba enne ta tule- 

kut...?» küsis Siimon järsult. 

«Jah, ma rääkisin. Aga te ei jätnud mulle sõna, kust 
ta teid leida võiks.» 

* Siimon soovis vanaprouale head jällenägemist, riputas 

 kuuldetoru konksu otsa ja astus telefoniputkast välja. 

Ta istus tühja laua juurde ja tellis pudeli sidrunisoodat. 

 Jata jäi mitmeks pikaks minutiks liikumatult oma kohale, 

pea kätele toetatud, nagu sügavasti mõeldes. 
ad aimugi, millal Maks Ruufus oli ta juurde 

istunud, ent siin ta äkki oli, ja Siimon märkas kohe, et 

sõbra silmadesse oli siginenud jälle midagi heasüdam- 

a pilke taolist. Ta tundis end milleski süüdlasena ja 

es: 

«Mul hakkas halb. Seal on ju... lausa nagu põrgus.» 

«Ja siis sa tulid siia, et end karastada?» küsis Maks 

 Rauufus. | 

«Jah. Nad hoiavad oma joogipudelid jääkapis ja... 
| 1 püsivad väga jahedad...» pomises Siimon mõtte- 

4 ult. | 

d Maks Ruufus naeris. Ta õlad vabisesid ja isegi ta pal- 
jad roided oleksid nagu värisema hakanud. Äkki aga 
muutus ta jälle väga tõsiseks, asetas käed enda ette 
lauale ja ütles: 

f «Miks sa salgad? Ma tean ju väga hästi, et sa käisid 
telefoneerimas. Ja paistab päris kindel olevat, et su 
südamedaam pole ikka veel kinost tagasi jõudnud. Kas 
pole nõnda?» | 

«Ei, ta on tagasi jõudnud ja... uuesti välja läinud,» 

- x vastas Siimon ja katsus naeratada, 

«Nii-nii,» noogutas sõber. 

| Tekkis jälle hetkeline vaikus. Maks Ruufus tõi puhve- 

| tist teise klaasi, valas selle veereni täis, jõi suurte sõ5- 

| mudega ja ütles vähese aja pärast: 
«See kõik ei puutu ju minusse, aga kuna sa oled juba 

i kord oma muredest mulle kõnelnud, siis ma tahaksin 

sind veel pisut õpetada. Maailmas ei leidu ühtki olu- 

| korda, mida suudaks päästa mõttetu rabelemine, Ja — 
- - vabanda mind väga, et ma pean sulle seda ütlema, aga 
sa rabeled praegu tõesti enam kui mõttetult. Kell saab 
varsti kuus, seega näed sa oma tüdrukut juba tühise 

nelja tunni pärast, mis pole igaviku kõrval põrmugi pikk 
aeg. Ole ometi rahulik ja ära kiirusta. Sa muutud niiviisi 
naeruväärseks ka kõige tõsisemaloomulistele inimestele, 
ja mis oled sa sellega saavutanud?» 

Siimon katsus sõbrale vastu vaielda, sest too liigne 
kiivus pani ta endagi häbenema. Pealegi näis talle kogu 
aeg, nagu oleks see kiivus mingis ühenduses vennalt 
saadud kõrvakiiluga. 

«Ei, sa eksid,» ütles ta, vaatas oma põlvedele asetatud 
sõrmi ja hõljutas end pikkamisi edasi-tagasi. Ma ei mõt- 
legi rabelda, mul on ainult tarvis... talle midagi edasi 
ütelda.» 

Maks Ruufus jõi oma soodaklaasi tühjaks, ohkas ja 
tõusis püsti. Ta näis väga roidununa. Teistest laudadest 
vaadati teda varjamatu uudishimuga — elavat laipa, kes 
koosnes vaid pikkadest kontidest ja sinakashallist naha- 
kilest. Ent ta ei teinud sellest haavavast uudishimust 
väljagi, süütas paberossi ja tahtis tagasi päikesesse pöör- 

uda. 

«Oota... ma tulen sinuga ühes,» kogeles Siimon. 

Maks Ruufus peatus ja ütles nukralt muiates: 

«Rahu, vana vennas, peaasi on maailmas rahu! Õpi 
inglastelt, See tooreloomuline, keskmiselt võttes loll rah- 
vas on ammugi sellele tõetundmisele jõudnud ja ligi vee- 
rand kogu maailmast on pidanud neile alla andma. Läki, 
kaardid ootavad.» 

Nad väljusid, sumasid jälle läbi kuuma liiva. Päike 
kaldus üha madalamale ja hakkas pikkamisi kaotama 
oma senist jõudu, Katkendlikud kõnejupid kargasid neist 
mööda, ristlesid siia-sinna, põrkasid vastamisi ja purti- 
nesid. Jõel põrisesid ikka mootorpaadid. Kaks heleda 
peaga naist tulid mööda kallast üles ja läikisid loenda- 
matutest piisakestest, mis pudenesid maha nende nähta- 
matutelt ihukarvakestelt. 

Vabrikant Kaarma silmas sõpru juba kaugelt, muutis 
näo hästi heasüdamlikuks ja ütles Siimonile: 

«Noh, kuhu sa's nii kauaks kadusid? Meie Margiga 
mõtlesime juba, et sinuga viimaks õnnetus juhtus. Täna- 
päeval ju muud enam ei olegi, kui sõdimised ja uppumi- 
sed... hahahaa!» 

A 
-- Siimon sirutas enda nende kõrvale ja vastas: 

«Ei, ma ei läinudki veel jõkke. Mul oli janu ja ma käi- 
sin limonaadi joomas.» 

Härra Kaarma näitas suuri kollaseid loomahambaid ja 
hüüdis libitsedes: 

«Näed sa nüüd, Mark, mis sa oma viinajutuga tegid? 
Ajasid teisel inimesel suu märjaks.» 

«Hohohoo! Tore, kuramus!» hüüdis endine piima- 
rentnik. 

Kuna keegi nendega ei ühinenud, hakkasid kaks paksu 
vanameest kaarte mängima ainult kahekesi. Nad tegid 
seda mingi liialdatud kirega, kogu aeg kangesti lärmit- 
sedes, Nad vandusid, sülgasid, teesklesid südametäit, 
juubeldasid iga osava võtte puhul, mis võimaldas teist 
ummikusse ajada. Nad suurustlesid võistu ja vahetasid 
grimasse nagu üleannetud uulitsapoisid. Kui nad aeg- 
ajalt omavahel vaidlema sattusid, tõstsid nad veelgi 
enam häält ja kisasid üle poole liivaplatsi, 

«Kuram... ära sa vigurda niiviisi! Sa tapsid valesti!» 
ütles vabrikant Kaarma. 

«Mis valesti? Mina?! Jäta nüüd jaburdamine, noor- 
härra!» hüüdis Mark Anton. 

«Nagu ma ei mäletaks! Ma käisin sulle ette risti habe- 
miku ja nõudsin sinult sellega trumpi, sina aga... tap- 
sid millega?!» hüüdis vabrikant Kaarma. 

«Anna andeks ja vabanda väga... Risti habemiku 
käisin ette mina, aga mitte sina!» ütles Mark Anton. 

«Tuleb korraldada vahekohus ja süüdlane peab pandi 
lunastama,» ütles Maks Ruufus. 

Siimonil oli säärase taktivaesuse pärast väga piinlik. 
Ta tõusis ja ütles, et ta läheb nüüd siiski vette. Kuid sel 
hetkel tuli lärmitsevate vanahärrade juurde proua 
Kaarma, kes näis samuti kangesti häbenevat, istus liivale 
ja ütles: 

«Papi, anna järele. Kas sa siis ei mäleta, et tar- 
gem... ja nõnda edasi...» 

«Ooh! Niisugune vesipea ja — targem!» hüüdis endine 
piimarentnik, katsudes omaltki poolt vaimukas olla. 
«Või... olgugi siis targem, sest tarkust on viimasel ajal 
igal poisinolgikesel... sundusliku algkooli tarkust. Meie 
aga oleme... gentlemaanlikumad.» 

«Ja kuidas teie elate, härra Laas?» küsis proua 
Kaarma, ajades enda taas püsti. ' | 

«Nii kenasti, kui kenasti säärase ahjukuumuse juures 
üldse võib elada,» vastas Siimon. «Kas te olete ammu 
siin?» 5 

«Oojah, me tulime juba kella kolme paiku,» vastas 
proua Kaarma miskipärast punastades. 

Maks Ruufus vinnas enda järsku istuli, oli nagu mingi 
otsuse teinud ja küsis: 

«Ega daamidel ei oleks midagi selle vastu, kui meie, 
noorem põlv, tuleksime teiega juttu ajama?» 

«Is-sand! Muidugi mitte. Me oleksime isegi väga 
rõõmsad. Palume!» hüüdis proua Kaarma. 

Ta pistis oma väikese lihava käe Siimoni palja küünar- 
nuki alla. 

Ja nad jalutasid kahest kaardimängijast eemale, tõu- 
gates enda ees oma pikki varje, mis libisesid üle lama- 


ate. 
Chaim Goldmann istus oma suurekõhulistest sõpradest 
veidi kaugemal ja veeretas pöidlaid. 


«TANAN SIND, JOOl» 


Ka liivaplatsi pahempoolsel nurgal, üsna supel- 
hoone seina ääres, istus prova Riita Anton ja nae- 
ratas neile süüdlaselt. Tal oli seljas kuldkollaste joon- 
tega, veidi edevalt mõjuv froteemantel, mille lahtiseis- 
vate hõlmade vahelt paistsid ta päevitamata jalad, liha- 
vusele kalduvad põlved ja suured, trikood pingutavad 
rinnad. Kui Siimon teda teretas, tegi ta nagu loomu- 
(0 liigutuse, püüdes oma liiga paljast ihu kinni 
atta. 

«Mark on tõesti lapsik. Mis ta seal ometi... niiviisi 
möirgab...» ütles ta kohe mehe halva käitumise pärast 
vabandust paludes. 

Proua Kaarma teeskles muretut hoolimatust, laotas 
oma tillukese keha liivale ja arvas: 

«Tühi asi, ära pane tähelegi. Siin pole ju kuuldavalt 
kõnelemine keelatud, eks ju?» 

«Jah, aga paljud, kes neid ei tunne, saavad nende 
käratsemisest hoopis vale ettekujutuse,» ütles proua Riita. 
Ja ta õiendas Siimonile supellina nurga, ikka kangesti 
õnnetu, kuna kaks vanahärrat hakkasid taas häält 
tõstma. 

endamisi kujutlenud, kuidas ta sukeldub kohe lõbusasse 
naljatlemisse, nüüd aga, mil temalt ehk oodatigi juba 
mõnd naljakest, ei mõistnud ta midagi ette võtta. 

«Härra Laas, miks te varem ujulasse ei tulnud? Juma- 
luke, kuidas päike kõrvetas. Kas te olete juba vees käi- — 
nud?» küsis proua Kaarma hetke pärast ja piilus kär- 
mesti kaarte mängivate meeste poole. 

«Ei, kahjuks veel mitte,» pomises Siimon. 

Samal ajal lausus keegi ta selja tagant: 

«Tervist, suvitajad!» 

«Oo, see olete ju teie! Tere jah!» ütles proua Kaarma. 

«Istuge, palun,» ütles proua Riita Anton. 

Siimon vaatas kähku üle õla ja nägi veidi kaugemal 
seisvat doktor Ebba Tamme, kes talle naeratades noogu- 
tas. 

«Oo, vabandage!» ütles ta masinlikult. 

«Ärge tehke endale asjatult tüli, küllap ma juba koha 
leian,» ütles noor arst. Ja naerdes jälle kergemeelse mure- 
tusega, mis ei tundunud aga ehtsana, jätkas ta: «Kust te 
küll sellisel varasel hommikutunnil tulite, härra Laas? 
Andke mulle mu ebadiskreetsus andeks, aga mulle pais- 
tis, et teil pole südamel mitte midagi niisugust, mida te 
varjata tahaksite. Jah, kujutage ette — umbes kella 
poole nelja paiku, kui ma üht oma haiget vaatama läk- 
sin, jalutas härra Laas kõige suurema südamerahuga 
mööda Rackoja platsi ringi,» seletas ta naeratades, kuna 
taipas, et ilma selleta võidaks teda valesti mõista. 

«Oo!» hüüdis proua Kaarma. 

«Ma käisin oma külalisi saatmas,» ütles Siimon asja- 
likult. «Mind käidi nimelt üles laulmas, kuigi mul polnud 
sünnipäeva, ja sel ajal, kui te mind nägite, olin ma neid 
üleslauljaid koju toimetamas.» 

«Jaa, me käisime teda õnnitlemas!» ütles proua Riita. 

Ja proua Kaarma, toetudes küünarnukkidele, tahtis 
seletada pisut pikemalt. 

«Te olete ju kindlasti kuulnud, preili, — härra Laas 
sõidab varsti abielusadamasse ja saab korralikuks 
kodanikuks, ning me käisime teda õnnitlemas. See oli 
ju-ma-lik istumine. Kahju, et me ei saanud oma plaani- 
dest teilegi teatada... Ja loodetavasti olete te kuul- 


Siimon istus pakutud kohale. Äsja siia tulles oli 4 
k 

nud sedagi, kes saab meie sõbra tulevaseks kodu- 
kanaks?» 
- «Is-sand! Rääkige jah hundist, kui hunt ise ongi juba 
aias sees,» sosistas proua Riita korraga kohkunult ja 
[PS kuhugi paremale, kuhu kõik võistu näha 
püüdsid. 

Siimon aimas kohe halba. Ta süda hakkas peksma ia 
ta mõtles närvlikult, et niipea, kui ta nüüd ringi vaatab, 
muutub ta kas üleni punaseks või üleni kahvatuks. 
Välkkiired kujutelmad läksid läbi ta pea: hallis tänava- 
ülikonnas advokaat Soodla ja rõõmsalt kirevas kleidis 
Aada Koores, ta tulevane naine! Otsekui mingisugune 
liivasse peidetud kohutavajõuline magnet hakkas ta pilku 
enda poole vedama, kuni ta ei suutnud end enam kauem 
valitseda, surus mõlemad labakäed vastu kuivalt hõõgu- 
vat maapinda ja käändus väga pikkamisi külili. 

Ent too pilt, mida ta nüüd kohe nägema pidi, ületas ta 
halvemadki kujutlused. Ta silmade ette tekkis nagu kerge 
uduvina; tal oli tunne, nagu oleks tas midagi raskesti 
võpatanud, viltu langenud ja niiviisi lamama jäänud. 
Esmalt oli ärevus ja segadus, siis aga olid jälle õudse 
heolikusega väljajoonistatud detailid. Maa ta all kõikus 
maa ta all jäi taas vait. Ja toetudes küünarnukkidele, 
atsus ta meeleheitlikult pingutades näida sama rahuli- 
kuna, nagu olid nood teised, kes ei lausunud ikka veel 
ainustki päästvat sõna, kes vaid vahtisid... nagu kum- 
mituse ilmumist. 

Kuid veidrat polnud selles rõdutrepil seisvas paaris 
õieti midagi, kui mitte arvestada nii mehe kui naise 
supelkostüümi läinudaastast tagasihoidlikkust. Aadal 
oli seljas tumesinine küpskollase vööga trikoo, mis kat- 
lis teda reitest kuni kaelani, minnes õlgadel üle kitsas- 
teks lintideks. Ta oli pikakasvuline, sihvakas, ilusa rühiga 
ja kuidagi soliidselt mõjuv. Ta tumepruunid juuksed ja 
sama värvi silmad püüdsid üha tuhmimaks muutuvat 
õhtupäikest. Ta vaatas otse Siimoni poole, tegi Ta näo, 
nagu poleks ta viimast üldse veel märganud, ja kõnetas 
enda kõrval seisvat paksu mehikest. Tal oli midagi kaen- 
las — ligi poole meetri pikkune roheliseks värvitud kum- 
mist krokodill, pungitav nagu padi, jämeda sabaotsaga, 
mis kõikus tasakesi üles-alla. 

Advokaat Soodla tõusis kikivarbaile ja katsus kogu 
liivasest rannakesest ülevaadet saada. Ta oli näost väga 
punane ja näis hoopis naiselikumana kui oli seda tüdruk, 
keda ta praegu saatis. Ta jalad olid pehmed ja ümmar- 
gused, ta käsivarred värisesid liigsest rasvakorrast, tal 
oli samuti traksidega supelkostüüm ja ta rinnad kum- 
musid selgesti nähtavaiks läbi õhukese riide, mis oli talle 
õmblustest kitsaks jäänud. Ta põsed paistsid erakordselt 
paksudena ja ta mustad juuksed erakordselt metsikutena. 
Kui ta naeratas, ilmusid hetkeks nähtavale ta puseriti 
asuvad teravad hambad ja ta suu näis liiga väikesena ja 
samuti ka liiga ümmargusena. | 

Aada ütles jälle midagi, tõstis käe ja osutas Siimoni | 
suunas, väike advokaat noogutas usinasti. Nad tulid kol- | 
last käsipuud libistades rõdult alla ja käisid väga ligis- 
tikku. Ja kui nad sealt nõnda pikkamisi lähenesid, pol- 
nud tüdruk enam ilus — iga sammu juures, mis ta tegi, 
vaarus ta vigase jala tõttu tugevasti edasi-tagasi, kummi- 
krokodill ta kaenlas noogutas koomiliselt. Nüüd olid nad 
juba üsna ligidal ja väike advokaat ütles: 

«Sa arvasid, et... siia?» 

«Jah, palun,» ütles Aada. 

Siimon mõtles tigeda kadedusega: «Ahah, nii, nad 
sinatavad teineteist...» 

«Jah, võiks ju tõesti, kui see koht sulle meeldib,» ütles 
advokaat Soodla. 

«Oi, muidugi, siin on ilus...» hüüdis tüdruk naeru- 
väärse paatosega. 

Nad lähenesid veelgi mõne sammu võrra, ja Siimon, 
lootes ikka veel, et Aada tema juurde tuleb, ajas enda 
kohmakalt istukile ning lehvitas käega. Kuid tüdruk ei 
paistnud teda endiselt märkavat. Ometi teadis mees, et 
see pole nõnda, ja äkki tekkis tas veider kujutlus, nagu 
peaks ta ootama veel mõnd alandust või teotust. Oska- 
mata üldse enam midagi ette võtta, pööras ta pilgu kõr- 
vale, nagu poleks tal kõige sellega midagi pistmist. 

Kui ta viimaks vaadata julges, oli üksik paar vabale | 
liivaplatsikesele jõudnud ja Aada tegeles parajasti supel- | 
mantliga, mida ta püüdis hästi siledana laiali laotada. | 

Siimon kuulis teda ütlevat — ikka pisut liiga valju hää- 
lega, nagu kindlasti soovides, et kõik teda märkaksid. (A ' 

stu nüüd, Joo!» 

änan sind väga, tänan sind väga!» 

iapoole, palun. Ja ära sa mu lemmikule haiget teel» 
nan sind väga, tänan sind väga!» 

vv kaugemal möirgas vana piimarentniku jäme 


hääl: 
tis küll! Nägid nüüd, Chaimikene, kuidas ma 
isegi nende räbalate lehtedega välja mängisin... 
ohoo!» 

A Kaarmal ja proua Riita Antonil polnud 
põ 


ajal teraselt silmas peetakse, ja see teadmine võttis 
temalt veel viimsegi eduka mehe enesekindluse. Siis läbis 
teda jälle kerge võpatus, sest tüdruk lausus nüüd otsekui 
järjest suuremaks kasvava vaimustusega: 

- «Oi... siin on ilus! — Joo, kas pole? Oi... siin on... 
tõesti... ilus! Kinos oli nii hirmus umbne ja siin on 
selle eest nii hirmus... värske. Hinga nagu puhast... 
nektarit. Kas pole, Joo ...?» 

«Kui sul aga jahe ei ole — näe, päike hakkab juba alla 
veerema,» ütles advokaat Soodla. 

«Jahe? Oh ei!» hüüdis Aada. «Me vaatame veel, kas 
me ehk koguni väikesele lõbusõidule ei lähe. Jänese silla 
poole... enne linna tagasiminekut.» 

«Jah, — pikutame siin veel pisut ja lähme tõesti väi- 
kesele lõbusõidule! Sõudmine meeldib mulle nii-i kan- 
gesti, et... Sina istu tüürile ja mina... mina, jah, 
sõuaksin...» 

«Jäta vastusõdimine, Joo! Jah, jäta vastusõdimine! Sa 

ei taha tulla? Miks? Aga ei — sa tuled! Sa tuled... 
kind-las-ti, Joo!» 

«Vaata, asi on niisugune, et...» pomises advokaat 

- Soodla viimaks. 

«Ei, ära räägi! Ara... räägi! Asi pole põrmugi nii- 

sugune! Vaiki, Joo! Ära parem kõnelegi, sest ma tean nii- 

'kuinii juba, et sa oled kuldsuu! Tuled, Joo, eks ole?» 

Preili Ebba Tamm, kes oli samal ajal oma sõbra Maks 

Ruufusega tasakesi vestelnud, ei taibanud midagi sellest 
kurbmängust, mis ta läheduses praegu toimus. Tal hak- 
kas nende tigedat klatši heietavate abielunaiste läheduses 
igav ja ta ütles: 

«Hästi, austatud härrad ja daamid — ma lasen 
jälle jalga, tagasi sinna suletud paradiisi. Õhtul näeme, 
Maks?» 

«Oo! Kas te olite siis naistebasseinis?» küsis proua 
Riita Anton. 

«Jah, ma olin seal,» noogutas Ebba Tamm. Ja lisas 
ikka lõbusalt naeratades: «Siin on ju rohkem ajaviitekoht 
kui tõsine päikesetempel. Meil aga — lausa rõõm! Muu- 
seas, härra Ruufus: ma tahaksin teilt veidi nõu küsida: 
mis te arvate, kas te saaksite mulle umbes kella kaheksa 
ajal külla tulla? Ei, palun, proua Kaarma — ärge 
muiake midagi. Minutaoline asjalik vanatüdruk ei otsi 
enam seiklusi. Ja kui ma seda ehk otsiksingi, siis mitte 
nii avalikult.» 

«Ka avalikkusel on oma voorused,» ütles proua Juta. 
«Kui me härra Ruufust nüüd teie juurest lahkumisel 
nägema juhtume, mõtleme me kohe, et ahaa, et seal need 
väikesed vaesed arutasidki oma kuivalt ametlikke asju. 
Tunneme teid, moodsad naised, tunneme teid. Juba oligi 
kuulda, et te olevat isegi meie armsat härra Laasi eile 
võrgutada püüdnud. Või... eksin ma? Keegi kõneles 
mulle, et te olevat nii ilusasti tühjas kohvikus istunud 
ja kudrutanud. Tühjas... muidugi ettekavatsetult. Eks 
ju? Nii et... palun väga — ärge parem ennast mas- 
keerigegi, te võlur.» 

Preili Tamm hüüdis: 

«Jääb nii, härra Ruufus? Te olete nõus? Tänan!» 

Ja ta kaugenes kohe kärmete sammudega. Kogu selts- 
kond vaatas talle järele — kes avalikult, kes pilku 
mõista-andvalt ripsmete taha varjates. 

Vabrikant Kaarma ja Mark Anton lärmitsesid rõõm- 
salt, Chaim Goldmann vaikis ja keerutas pöidlaid. 


MEES PANEB ENDA MAKSMA 


ee painajalik pool tundi, mis nüüd saabus, oli Sii- 

moni elus üks raskemaid. Ta suutis end küll jälle 
vaos hoida, kuid ta pidi end selleks kogu aeg sundima. 
Ta naeris, ehkki ta nägu oli samal ajal krampi kis- 
kumas; ta naljatas, ehkki ta oleks meelsamini nutta 
tahtnud; ta jutustas lõbusaid lugusid, ehkki ta tundis 
koletut tungi kõhuli pöörata ja kõigile kuuldavalt ham- 


° baid kiristada. Ta tajus oma armetuse kogu suurust: 
° vaene kehalisi piinu kannatav mees, kes on kaotanud 


nüüd hingelisegi tasakaalu. Ja roima kujutleva vihka- 
mise asemele, mis oli alles mõni tund tagasi ta ajusid 
kummitanud, hakkas äkki poetuma mingisugune vana- 
memmelik, kangesti häbiväärne nälg kaastunde järele: 
«Sa vaeseke, kuidas sa siin küll kannatad ja õnnetu 
oled, oh, kuidas sulle ometi nii halastamatult ülekohut 
tehakse!» 

Ümberringi muutus nüüd hulga vaiksemaks, sest 
laisklejad hakkasid lahkuma; aga need, kes jäid, olid 
juba tublisti väsinud. Kui kell linnas pool kaheksa lõi, 
ütles proua Riita Anton proua Juta Kaarmale, et temagi 
vabad tunnid olevat lõppenud ja et ta kavatsevat samuti 
koju minna. Nad vabandasid ja läksid oma meeste 

juurde, et neid kaasa kutsuda. Mitu üksteisele järgnevat 
tuulehoogu kihutas üle liivaplatsi, keerutades üles halle 
tolmupilvekesi. Noored härrastüdrukud kilkasid edevalt 
ja püüdsid end varjata oma toretsevate supelmantlitega. 

Šel ajal, kui naised pöörasid kogu oma tigeda tähele- 
panu endisele piimarentnikule, katsudes teda järeleand- 
likkusele veenda, poetas härra Kaarma enda vaidlevast 
kolmikust eemale. Ta tuli Siimoni ja Maks Ruufuse 
juurde, kükitas maha ja sosistas: 

«Eided kipuvad koju, aga meie ei taha minna. Mis te 
arvate, kui läheksime veel kuhugi... istuma?» 

Siimon keeldus otsustavalt: 

«Ei, olgu pealegi!» 

Paks vabrikant tõmbas näo meelitavale naerule ja 
anus: 

«No mis sa nüüd karsklast mängid, vana! Tule, noh! 
Kes teab, kes teab — ehk kuuled sa seal veel mõnd sihu- 
kest hullu uudistki, et pea kumisema hakkab.» 

«Ei, olgu pealegi!» kordas Siimon. 

«Lähme, no lähme! Aeg on veel varane ja kella küm- 
neks oled sa mu kälimehe juures nagu... vana viieline!» 
ütles härra Kaarma. «Muuseas — sul pole kindlasti 
aimu, kes mul täna külas käis...» i 

Maks Ruufus näis väga väsinuna: päike ja kuumus 
olid talle tublisti liiga teinud. Ta käed värisesid ja ta 
hääl oli äkki jõuetuks muutunud; ta raputas pead, ohkas 
ja ütles avameelselt: 

«Jah, kahjuks ei saa ka mina su sõbralikku pakkumist 
vastu võtta, Sa näed ju isegi, et ma olen praegu päris 
otsas.» 

«Nonoh... Pole see asi n'd kah nii hull, nagu sa sele- 
tad!» vaidles härra Kaarma. «Tükk lõheküljekest ja asi 
on korras.» 

Kuid ta puudumist oli juba märgatud ja proua Juta 
hüüdis pahuralt: 

«Harri! Jäta oma plaanitsemised ja... lähme koju!» 

«Hiljem, hiljem, armas. Hiljem!» vastas mees. 

Siimon nägi, et Aada oli teda teraselt vaatama jäänud. 
Temas ärkas nõrk lootusesäde ja ta ütles nõnda, et tüd- 
ruk teda kuulda võis: 

«Ole terve, vana vennas, aga...mina tõesti küll ei 

üle. Ma ei tunne ennast samuti kuigi hästi ja Marandite 
aiapeole ma ei tahaks miski hinna eest hilineda.» 
«Pagan võtaks... eks me läheme siis Margiga kahe- 

1 pomises paks vabrikant, tõusis ja lahkus haavu- 

nult. 

° Siimon külitas veel pisut aega liival, ootas, kuni pak- 

sud taadid oma naistega läbi einelauaruumi tänavale 

õudsid, ja tõusis pikkamisi. Püüdes rääkida hästi rahu- 
likult, ütles ta: 

«Vabanda mind, palun... üheks silmapilguks. Mul on 

Aadale Sa sõna edasi ütelda.» 

«Ole hea, ole hea,» noogutas Maks Ruufus, tõusis aga 
samuti ja läks temaga kaasa. Riivates Siimonit kogu aeg 
oma kuiva küünarnukiga, tähendas ta naeratades: «Ma 
vestlen seni meie ühise sõbraga.» 

Too mõnemeetriline vahemaa, mille nad pidid ületama, 
tundus Siimonile kummaliselt pikana. Ta katsus naera- 
tada, see naeratus moondus aga vaevavalmistavaks kan- 
gestuseks. Ja ta ütles tasakesi, veidi kogeldes: 

«Tervist... veel kord. Nii et olete kinost juba tagasi. 

- Kas film vääris vaatamist?» 

«Film oli... jumalik!» hüüdis tüdruk pisut liiga valju 

- häälega. 

Advokaat Soodla põrnitses kulmude alt, teeskles vää- 

- rikust ja pomises: 

«Oojaa, film oli tõesti jumalik.» 

| «Tähendab — väga sentimentaalne,» ütles Maks Ruu- 
Mis: 

«Mille järgi te seda oletate?» küsis Aada Koores, näi- 
deldes nüüd üsna häbistava ülepakkumisega. 

- «Selle järgi,» ütles Maks Ruufus, «et härra Soodlale 
meeldivad eranditult just säärased filmid, mida vaada- 
tes valavad pisaraid peaaegu kõik õrnahingelised õmb- 
lusmamslid.» 

«Palun, palun!» vaidles väike advokaat. 

«Ta ise on küll läbi ja läbi mehine mees... tähen- 
dab — füüsiliselt... aga ta on hirmus tundlik ja läheneb 
seega teie soole, mitte meie omale,» ütles Maks Ruufus. 

«Kas me võime ehk silmapilguks istuda. ..?» küsis Sii- 
mon. 

«Oo, olge head!» ütles Aada. 

«Kord oli mul veidi asja meie armsa sõbra härra 
Soodla juurde,» ütles Maks Ruufus. «Noh, me oleme ju 
vanad tuttavad ja sellepärast otsustasin ma teda külas- 
tada ilma ette teatamata, kuna niiviisi on lihtsam. Ta 
juhtus õnneks kodus olema. Teenija laskis mu sisse ja 
tahtis küsima minna, et kas säärast ja säärast isandat 
suvatsetakse üldse jutule võtta, mina aga surusin ilusale 
kammerneitsile põsele lepitava musu ja tormasin oma- 
pead edasi. Ja mis te arvate, armuline preili, mis ma 
nägin? Meie armas sõber härra Soodla selitas diivanil, 
luges mingisugust raamatut ja oli pisaratest otse üle 
ujutatud. Ma olin liigutatud. Kahjuks unustasin ma küsi- 
mata, milline teos teda nõnda võlus.» 

«Kuulge ometi... see pole ju õige, mis te siin rää- 
gite!» hüüdis väike advokaat ja hakkas usinalt oma suuri 
juukseid silitama. 

«Ei ole õige? Kuidas nõnda?» küsis Maks Ruuflus ja 
näis haavununa. Ent samas tõmbus ta kõhn nägu hea- 
tahtlikule muigele ja ta lisas noogutades: «Vaadake, 
armuline preili, kuidas ta praegu punastab. Lollus, lol- 
lus, sõber — milleks oma voorusi häbeneda? Säärane 
õrnatundlikkus pole ju pahe, õieti peaksime me kõik 
kord niikaugele jõudma. Või vähemalt — püüdmagi. 
Sest nii kaua, kuni ei koosne ühiskond meie armsa sõbra 
härra Soodla taolistest indiviididest, ei lakka iialgi kahu- 
rite kole kõmin. Tigeda iseloomuga inimesed viivad maa- 
ilma kuristiku veerele, õilishingede ülesandeks jääb selle 
maailma päästmine. Ja üks niisugune õilishing seisab 
praegu meie ees — tõuskem ta auks püsti ja hüüdkem 
talle ühiselt hurraa ja elagu!» 

«Jätke... jätke juba, noh!» palus advokaat Soodla 
ikka juukseid siludes. 

Preili Koores ütles äkki sõjaka kangekaelsusega: 

«Te tahate mu sõpra pilgata.. nagu teda on terve elu- 
aeg pilgatud ja taga kiusatud. Aga uskuge mind — see 
ei lähe teil enam korda. Härra Soodla on tõesti mees, 
kellelt nii mõnigi teine peaks veel väga palju 
õppima!» 

«Just, just!» hüüdis Maks Ruufus. «Sinna ma ju kogu 
aeg sihingi, armuline preili. Seda enam, et ma tunnen 
meie armast sõpra härra Soodlat juba ülikooliajast saa- 

Ma võiksin teile jutustada näiteks järgmise loo. Kui 
a olin alles üsna noor tudengihakatus, elasin ma 
a ühes majas, suures kolmekordses lossis, millest 
ik oleme sagedasti mööda käinud. Tolle lossi pere- 
s polnud küll mingisugune krahv või rüütel, tal oli 

iiski kaks ilusat tütart, kes luuletasid võistu ime- 
aid laulukesi ja ootasid pikisilmi oma unistuseprintse. 
härra oli lahke ja sõbralik ja minutaolisi noorukeid 
käis seal koguni rohkesti, aga oodatavaid printse ei juh- 
tunud nende seas siiski olema. Esialgu muidugi. Sest kui 
i eie armas sõber härra Soodla saatuse sõrmest juhituna 
oma teeraja sinna tõi, oli üks oodatud printsidest tema 

- näol juba olemas. Vanema tütre nimi oli... ütleme... 
Rosamunde... ja see õilis Rosamunde kirjutas peamiselt 
hingelisest kirest lõkendavaid sonette. Noorema tütre 
nimi oli — ütleme — Auroora...ja see õilis Auroora tege- 
les peamiselt nõtke nelireaga. Ja siis algasid müsteeriu- 
mid, Rosamunde luges ja kaasvõitleja Soodla nuttis. Ma 
ju tean, sest me olime ulakad ja käisime neid luuramas. 
Rosamunde luges ühe semestri ja kaasvõitleja Soodla 
nuttis samuti ühe semestri. Rosamunde luges veel teise 
ja kolmandagi semestri ja kaasvõitleja Soodla nuttis 
samuti teise ning kolmandagi semestri. Siis aga ilmus 
korraga silmapiirile kiusaja saatan, käis ringi nagu lõu- 
koer ja röövis Rosamunde ära.» 

«Jätke! Jätke juba kord!» hüüdis väike advokaat. 

Preili Koores punastas ja küsis: 

«Röövis ta ära? Mismoodi?» 

- «Väga kavalal kombel, väga kavalal kombel!» vastas 
Maks Ruufus. «Ta jalutas ühel heal päeval majja, kuu- 
las ja vaatles ning leidis varsti tee hea vanahärra tuba- 
desse. Paar kuud hiljem olid pulmad.» 

«Pulmad?» kordas preili Koores. 

«Jah, Muuseas — ma unustasin vist ütlemata, et heal 
vanahärral ei olnud mitte üks loss, vaid kaks lossi. See 
tähendab — kaks kolmekordset südalinnas asuvat maja. 
Rosamunde sai neist esimese...» 

«Ah n-nii...» kogeles preili Koores. 

«Jah, just nii, preili Koores,» noogutas Maks Ruufus. 
«Aga kuulake, palun, asi läheb veelgi edasi. Meie armas 
"sõber härra Soodla oli muidugi hirmsasti löödud ja käis 

kaua aega ringiratast ümber selle kaotsiläinud kesklinna- 
maja, ja ma olen kindel, et ta süda oli valu pärast lõhke- 
mas. Siis leidis ta aga pikkamisi lohutust, sest issand 


jumal on ju loonud inimese sääraseks, et ta võib teatud 


aja järel unustust tunda. Ta lakkus oma haavu ja need 
haavad paranesid. Ja ta hakkas nüüd kuulama neitsi 
Auroora nõtkeid neliridu. Auroora luges ja tema nuttis, 
Auroora luges ja tema nuttis. Ilus. Auroora luges jälle 
ühe semestri ja tema nuttis jälle ühe semestri. Aga teist 
ja kolmandat semestrit ta enam nutta ei saanud, sest 
Auroora teist ja kolmandat semestrit enam ei lugenud. 
Saabus nimelt jälle kohutav õnnetus — kurikaval vaen- 
lane lähenes jälle ja segas südametult vahele. Auroo- 
ragi — rööviti!» 

«Pidage juba lõuad, kurat teid võtaks!» sosistas advo- 
kaat Soodla ja kaotas äkki tasakaalu. 

«Joo, rahusta ennast!» ütles Maks Ruufus. «Nii. Lugu 
on varsti läbi. Neitsi Auroora siples nimelt juba ammust 
aega kellegi poksi õppinud korporandist võimlemisõpe- 
taja valevõrkudes, ja ühel sumedal ning luulelisel õhtul, 
kui meie armas sõber oli parajasti järjekordselt oma har- 
dumuspisaraid valamas, kargas see poksi õppinud võim- 
lemisõpetaja talle salakavalalt kallale. Ta mõlemad sil- 
mad said kumbki ühe hoobi ja paistetasid kinni, Koja- 
mees talutas ta trepist üles. Auroora päris teise kolme- 
kordse kivimaja ja asus sinna elama ühes oma kurja 
poksijaga.» 

«Ah n-nii...» kordas preili Koores. 

Siimon, keda hakkas sõbra mõttetuna paistev jutu- 
vada tüütama, kõhatas kohmetult ja küsis: 

«Aada... mina ja Maks, me hakkame tagasi linna 
minema. Kas sa ei tahaks meiega ühes tulla?» 

«Oi, see on võimatu! Me kavatsesime härra Soodlaga 
veel aerutama minna,» vastas tüdruk ja lisas kohe: 
«Aga... siin on praegu nii ilus ja ma istuksin veel 
pisut.» 

«Tore! Säärasel juhul ma pajataksin teile näiteks järg- 
misegi väga paljutähendava lookese...» ütles Maks Ruu- 
fus. «Siis me olime juba mõlemad oma rasket stuudiumi 
lõpetamas, nii mina kui ka meie armas sõber härra 
Soodla. Ja jälle — just nagu saatuse sunnil — juhtusime 

ne elama ühe ning sama katuse all. Ilus kahekordne 
umaja kuskil äärelinnas, veelgi ilusama aiaga ja otse 
umalikult ilusate kõrvalhoonetega. Meie peavarju and- 
iks oli tol korral umbes kahekümne seitsme või kaheksa 
aastane noor lesk, toredate mustade silmadega ja nõidus- 
likkude sõrmedega, millega ta armastas pahatihti saalis 
klaverit klimberdada. Õrnad valsid, ohkama panevad 
vene romansid, nagu näiteks «Benaa akauua», «Y 
kamuma» ja nõnda edasi; loendamatu hulk moes olevaid 
tantsulugusid, viisikesi operettidest; ja avamängud sel- 
“lest või teisest ooperist. Noh, nii. Ma pean tunnistama, et 
isegi minu jämedakoeline süda hakkas vahel tuksuma 
koguni kiiresti, mis aga sündis meie armsa sõbra Soodla 
õrnas hinges, seda te võite kujutleda juba ilma pikemata. 
- Minu poolt olgu nimetatud ainult nii palju, et mõne- 
süguse paari või kolme kuuga muutus ta lausa kõhnaks. 
Aga mitte õppimisest, vaid unetutest öödest, mis ta veetis 
ülalnimetatud saalis roosilisel vaibakesel. Ma mõtlen 
muidugi — põlvili. Nagu käesolev olukord teile tõendab, ei 
täitunud aga meie armsa sõbra härra Soodla unistused 
«selgi korral. Ja too lurjus, kes tema kaalutletud plaani- 
dele lühikese ja ebamugava lõpu tegi, oli nüüd keegi 
üsna tühine postiametnik. Kahju, eks ole? Ja moraal 
kõigest sellest, mis ma teile siin pajatasin, armuline 
preili? Vaim peab alistuma, füüsiline jõud pääseb maks- 
vusele.» 
«Kaabakas!» ütles väike advokaat ja pühkis ikka nobe- 
dasti oma higistavaid põski. 
Siimon krimpsutas nägu. Kui Maks Ruufus lõpetas, 
| ütles ta otsustavalt: 
«Aitab juba. Lähme, Aada!» 
Preili Koores katsus edasi näidelda. Ta tõstis üllatu- 
i nult kulme ja küsis: 

«Vabandage mind — kuhu?» 

«Lähme! Ära vigurda!» kordas Siimon. 

Maks Ruufus pilgutas sõbrale nagu julgustades silma 
ja ütles: 

«Jah, armuline preili Koores — mu verevennal on vist 
teiega midagi väga tähtsat rääkida. Näete, rahvastki 
jääb siin juba väheseks. Mina pooldan seda ettepanekut, 

uigi ehk hoopis teistsuguses väljenduses, kuna minust 

on — nagu te isegi näete — järele jäänud ainult niipaiju 


lihast inimest, et ma võin veel vaid alandlikult paluda. 


Niisiis — tehkem üks jalutuskäik. Meie härra Soodlaga 
kõnnime ees ja katsume teie omavahelist kõnelust võima- 


likult vähem pealt kuulata. See tähendab — mina.» 

Siimon oli vahepeal püsti tõusnud ja ootas kärsitult. 
Ta oli väga vihane. Ja otsekui oleks too vihasus tüdru- 
kule korraga imponeerima hakanud, tõusis ta samuti, 
punastas ja ütles: 

«Olgu siis, kui teisiti just ei saa... Me pidime küll 
jõele sõitma minema, aga...» 

Nad läksid kabiinide juurde ja Siimon rõivastus nii 
kiiresti, kui ta vähegi suutis. Kuna ta oli esimesena val- 
mis saanud, pidi ta veidi aega ootama. Varsti saabusid 
teisedki. 

Väljas supelhoone ees seisis tühi auto. Avanud selle 
ukse, ütles Siimon ikka endise kindlameelsusega: 

«Palun!» 

«Me pidime ju jalutama. Ilm on praegu nii-i ilus...» 
katsus tüdruk vastu vaielda, ehkki ta häälest kõlas juba 
ilmset alistumist. 

«Palun!» kordas Siimon. 

Nad pugesid masinasse. Advokaat Soodla asetas jala 
sõiduki porilauale. Ent samal hetkel löödi uks ta nina all 
kinni, selle terav alumine veer virutas talle valusasti vastu 
varbaid, mida ei suutnud küllaldaselt kaitsta pehmed san- 
daalid, ja mootor hakkas põrisema. Auto kihutas suures 
kaares minema, paisates õhku pika halli tolmupilve, mis 
venis vähehaaval pahemale, rohelise luha poole, Ja väike 
advokaat hakkas järsku hüüdma, kõrge läbilõikava hää- 
lega, mille teravus tungis Maks Ruufusele valusasti 
kõrvu: 

«Preili Koores... preili Koores! Kuulge ometi, preili 
Koores!» 

«Ei, ole päris rahulik, ta ei kuule sind,» ütles Maks 
Ruufus, patsutades teda naerdes õlale. «Ja ma loodan, et 
ta ei kuula sind mitte kunagi enam. See oleks kindlasti 
parem teile kõigile... Või ei oleks, ah?» 

«Sina... sina siga... oma inetu pealekaebamisega!» 
pomises advokaat Soodla nutuselt. 

Maks Ruufus hakkas jälle naerma. 

SIIMON KINDLUSTAB POSITSIOONE 


8° ajal, kui advokaat Soodla kogu oma lihava rasku- 
sega aerudele rõhus ja Maks Ruufus mööda noorte 
paplitega palistatud puiesteed vaevu-vaevu liikudes 
linna poole astus, nõjatus Siimon pehmetele autopatja- 
dele ning elas üle veel ühe hingelise metamorfoosi. Ta oli 
vabanenud äkki nii vennalt saadud kõrvakiilust tekkinud 
häbist kui tasumist ihkavast kiivusest, mis sundis teda 
alles pool tundi tagasi mõtlema roimale. Nõjatudes sel- 
jaga vastu sõiduki tagumist seina, tardus ta pikkamisi 
nagu auväärseks raidkujuks. Tal oli äsjase poisikeseliku 
rabelemise pärast piinlik ja nüüd ta oleks tahtnud seda 
piinlikkusetunnet maha pühkida liialdatud soliidsusega. 
Ta mõte töötas kärmesti ja kavaldades: pagan võtaks, 
millega küll peaks ta tüdrukule selgeks tegema, et kõik 
kolm telefoniga helistamist ei oma õieti mitte mingi- 
sugust erilist tähendust...? 

Ent tunde kestnud pingutused olid toonud ta ajudesse 
ränga väsimusetunde ja sestap suutis ta sepitseda ainult 
väga tühiseid plaanikesi, millede kõlbmatust ta taipas 
juba järgmisel silmapilgul. Ta pööras ettevaatlikult pead 
ja vaatas enda kõrval istuvat tüdrukut, kes ei lausunud 

ikka veel ainustki sõnakest. Ta nägi tema sirget selja- 
joont, tema kitsaid, kuid sitketena mõjuvaid õlgu, ta 
lõkendavaid põski, tema paljaid käsivarsi ja siledat 
ning puhast kuklanahka, mille kohal värisesid pruuni- 
- kasmustad lokid. Aada suu oli kõvasti kinni pigistatud 
- ja ta hoidis pead pisut tagasikallutatult, nagu valmistu- 
des millegi ebameeldiva vastu. Ta jälgis teeseldud 
tähelepanuga läbi kaitseklaasi paistvat halli tänavasillu- 
tist ja möödatormavaid teisi sõidukeid, mille suured kro- 
- belised laternad oleksid nagu kavalalt pilgutada katsu- 
nud. Kui kustki hooviväravast ilmuv ajalehepoiss oleks 
peaaegu rataste alla sattunud, karjatas ta tasakesi, ei 
unustanud aga nüüdki veel oma üha kestvat teesklemist, 
ehkki Siimon aimas lakkamatult, et ta ootab pikisilmi 
| mõnd lepitust otsivat puudutust, mõnd sõnakest, mõnd 
tühist naljakestki, mis võimaldaks kergemini üle surnud 
punkti astuda. 
| Kuid edukas mees oli kangekaelne, vaikis aina edasi 
ja tajus vaid üht kindlat tunnet: kerget põlgust nii enda 
- kui tüdruku vastu. Mootor urises, türtsus, lõi sõbralikult 
nurru ja undas järsku nagu hiiglasuur herilane. Tänava- 
- Hiiklemine, mis hakkas vastu õhtut kasvama, jäi selja- 
taha, sumises ees ja jätkus mõlemal pool kõrval. Taarus 
mööda suut rohekashall kaskedega ehitud veoauto, pin- 
- gid täis higistavaid ekskursante, kelle näod olid nagu 
võisteldes välja venitatud — seal arvatavasti lauldi. Ja 
preili Koores sõnas viimaks, suutmata edasi näidelda: 

«Sa ütlesid, et sul olevat mulle midagi väga tähtsat 
rääkida. Miks sa juba ei alga?» 

Siimon naeratas põlglikult, 

«Miks ma juba ei alga? Vabanda, aga ma ei saa sinust 
täna üldse aru. Paistab, et ma sinu ujulasse ilmumisel ei 
eksinud, — sa oled millegipärast endast väljas,» ütles ta. 

«Eksisid siiski... ma ei ole põrmugi... endast väl- 
jas!» ütles tüdruk ruttu. 

«Milleks siis niisugune rumal ja piinlik jant?» küsis 

- Siimon. «Ilus — sa läksid kinno. See on päris loomulik, 
sest film väärib tõesti vaatamist. Ma leppisin isegi sel- 
lega, et sa tolle lontruse endaga kaasa kutsusid. Hiljem 
ilmute te ujulasse, ma teretan sind ja kavatsen su 
» juurde tulla, sina aga teed näo, nagu ei märkaks sa üldse 

mu lähedust, ja jätad kõigisse meie tuttavatesse mulje, 
nagu oleks meie vahel juhtunud jumal teab milliseid 
asju. Miks, palun?» 

Tüdruk katsus veel kord vastu vaielda. Ta kehitas õlgu 
ja kogeles: 

«Ei, sa eksid, kallis... Ma... ma... mõtlesin ainult, , 
et sul on seal seltskonnas väga lõbus olla ja...» 

«Lollus, lollus!» pomises Siimon, jäljendades jälle 
Maks Ruufust. 

«Päris tõesti... ma mõtlesin niiviisi...» ütles tüdruk 
ja muutus nüüd väga abituks. 

«Minule isiklikult oli säärane ülesastumine igatahes 
enam kui üllatav,» ütles Siimon. «Kadedust tunda mingi- 
suguse proua Kaarma või proua Antoni vastu? Aga see 
on ju naeruväärne, nae-ru-väär-ne! Pealegi polnud ma 
ASE neist kahekesi, vaid... Sina aga, vastuoksa, 
olid selle advokaadikesega tõesti... kahekesi. Nii kinos 
kui... liivalgi. Ja ometi ei tulnud mulle meelde mitte 
midagi niisugust, millega sina hakkama said.» 

«Jah... ma ei tea...» kogeles preili Koores. 

«Mida sa ei tea?» küsis Siimon üha kasvava enese- 
kindlusega. 

Ja tüdruk muutus nüüd lõplikult avameelseks, nuuksa- 
tas kuivalt ja ütles: 

«Ega siis see üksi, et te seal ujulas... niiviisi. Eile ole- 
vat sa Ebba Tammega hulk aega kohvikus istunud... 
Hiljem tulid sulle külalised, minule sa aga salgasid ja 
telefoneerisid, et sa mingisuguste asjaõienduste pärast ei 
saavat... minu juurde sõita.» 

«Lollus, lollus!» kordas Siimon. «Kohvikus me istu- 
sime ometi kolmekesi.» 

«Ah... kolmekesi ...?» kogeles tüdruk. Peale lühiaja- 
list vaikust jätkas ta: «Ja... ja... härra Soodla rääkis 
veel, et te olevat vabrikant Kaarmaga tülli läinud... 
tema proua pärast... Mulle paistab küll, et sa... Mis 
sa nendega siis sedasi sõbrustad... selle Ebba Tam- 
mega ja samuti selle vabrikant Kaarma naisega?» 

«Nii...? Vaat sääraseid sõnu ei oleks ma sinult tõesti 
oodanud!» valetas Siimon. «Mõistan, mõistan! Tähendab, 
et selsamal põhjusel ei tahtnud sa minuga ka lõuna ajal 
rääkida!» 

Tüdruk võitles pealetükkiva nutuga ja sosistas: 
«Jah... sellepärast... Härra Soodla rääkis veel, et sa 
oled ka täna hommikul... proua Kaarmaga lauas istu- 
nud ja... viina joonud.» 

: «Lollus, lollus!» ütles Siimon. «Kui see vanamoor oma 
mehe ülesandel minu juurde tuli, oli viskipudel õhtust 
järel saalis ja... ta palus, et ma sellest veidi... valaksin. 
Mis sa arvad — kas ma pidin talle seda keelama?» 
«Ei... ma ei tea, aga...» kogeles tüdruk. 

«Issand jumal küll, kui vähe sa tunned veel oma kaas- 
inimeste psüühikat!» hüüdis Siimon ja jäljendas 
nüüd tahtmatult Peetrist venna laia joviaalsust. Ja ta jät- 
kas kohe, sattudes ise sellest elumehelikust üleolekust 
lausa vaimustusse ja tarvitades uuesti Maks Ruufuse sõnu 
-ning mõtteid: «Maailmas ei ole midagi halvemat ega 
rumalamat kui sihitu rabelemine. See ei vii meid kuhugi, 
see teeb meid ainult narrikesteks. Ja näed nüüd — su 
sihitu rabelemine tegigi meid narrikesteks, kelle üle 
praegu kindlasti irvitatakse. Rahu, rahu — see on pea- 
asi. Ära pahanda, et ma sulle seda ütlen, Õpi... inglas- 
telt. See iseenesest toores ja keskmiselt võttes loll rah- 
vas valitseb peaaegu kolmandikku kõigist kontinentidest 
ainult oma mõistliku rahu abil. Kas sa siis tõesti võisid 
kujutleda, nagu oleksin ma suuteline petma sind mingi- 
suguse preili Ebba Tammega või koguni mingisuguse 
proua Kaarmaga, selle kergemeelse vanaeidega?» 
Tüdruk tahtis vastata, ei saanud aga selleks mahti, sest 
nad olid pärale jõudnud ja auto peatus kerge nõksatu- 
sega. Siimon kummardus pisut ettepoole, vaatas takso- 
meetrit ja tasus arve. Ta ei hoolinud praegu midagi neist 
valuhoogudestki, mis teda aeg-ajalt läbisid, ja astus 
kõnniteele. Tüdruk järgnes talle, naeratas nagu vaban- 
dust paludes ja ütles: 

«Ega sul ei ole midagi selle vastu, kui me... veidi 
jalutaksime?» 

«Ei, muidugi mitte! Palun!» ütles Siimon. 

Nad läksid pikkamisi astudes katoliku kiriku poole, 
mille ruskjaspruun torn vaatas nagu janu tundes sügav- 
sinisesse taevasse. Päevane kuumus oli ammu juba järele 
andnud, õhk oli aga siiski veel väga soe. Päike seisis 
madalal läänetaevas ja valgustas katuseid. Ühetasane 

tugev edelatuul puhus läbi aedade, suured puud kohisesid = 
plankude taga, siin-seal märtsatas mõni eesuks. Maja- | 
dest varjutatud horisont lükkas üles üksikuid halle pilve- 
sagaraid, millede vaikses libisemises tundus juba saa- 
buva suveöö sügavat rahu. 

Siimon mõtiskles. Nüüd, mil äsjane armukadedus 
oli temast lõplikult lahkunud, näis kogu ümbritsev maa- 
ilm talle jälle väga lähedasena. Kõik oli ju kõige pare- 
mas korras — vaene vigane oli lasknud enda vaid lühi- 
keseks ajaks tasakaalust välja viia —, miks pagana 
pärast ei katsunud ta end vajalikul määral kätte võtta ja 
ükskõikseks jääda? Kartis ta siis tõesti teda kaotada, 
seda juba sündimisest saadik õnnetut inimest? küsis ta 
endalt kujutletud küünilisusega. Või kartis ta kaotada 
selle juba sündimisest saadik õnnetu inimese ilusat raha- 
kest... hahahaa? küsis ta kohe edasi. Et oma hiljutist 
ärevust millegagi tasakaalustada, hakkas ta endale nüüd 
kangekaelselt kinnitama, et eelolev abiellumine pole kind- 
lasti niivõrd kasupüüdmatu kiindumuse kui elutarga 
kaalutlemise vili. Ja jäädes preili Kooresest pisut maha, 
et süüdata paberossi, naeratas ta korraga mingi loomu- 
sunnilise tigedusega, mis suurendas veelgi tema niigi 
suurt enesetunnet. 

Tüdruk, märkamata ta peatumist, jalutas pikkamisi 
edasi. Iga sammu juures, mis ta astus, kaldus kogu ta 
keha tugevasti paremale, haige jala suunas. Ta näis 
väga abituna ja väga kartlikuna. Siimon mõtles jõhkralt, 
et säärast armetukest ei saaks ilma tõhusa kaasavarata 
armastada isegi mitte mõni naiivne idealist, kes otsib 
naisest peale keha ka selle hinge. Ent ometi ei suutnud 
too kuri, tigetsevast tasumisihast kantud tarkus teda 
ennastki kuigi kauaks veenda. Ja kui ta tüdrukule jälle 
järele jõudis, küsis ta ettevaatlikult: 

«Muuseas... mulle paistis, nagu oleksite te teineteist 
sinatanud? Või kuulsin ma valesti?» 

Preili Koorese põsed kattusid sügava punaga. Ta vaa- 
tas häbelikult kuhugi kõrvale ja vastas alles hulga aja 
pärast: 

«Jah... See oli küll nõnda.» 

Korraga näis Siimonile, nagu ei tohiks ta enam edasi 
pärida. Sellest ülestunnistusest jahmununa surus ta 

käed sügavale püksitaskutesse — harjumuseks saanud 
liigutus, millega ta püüdis alati varjata oma närvlikku 
meeleolu. Kuid ta jätkas siiski pärimist: 
«Mis ajast saadik? Kas mitte... alles tänasest peale?» 
«Jah... alles tänasest peale...» ütles tüdruk. 


«Lollus... lollus...» pomises Siimon masinlikult. Ja 
kohe seejärel vanasse mõisaparki jõudnud, istus ta esi- 
mesele tee veeres seisvale vabale pingile, tegi käega eba- 
määrase liigutuse ning uuris edasi: «Imelik küll, kuidas 
te siis järsku... niikaugele saite? Kord kinos käia ja — 
valmis! Jah, seleta mulle, palun! Või on see saladus?» 

«Ei... ei ole!» kogeles tüdruk ja oli ikka väga lähedal 
nutule, mille vastu ta paistis lakkamatult võitlevat. 

«Kui see saladus ei ole, siis — ma ootan!» käis Siimon 
peale. 

Nihutades end alandlikult üsna vastu mehe külge, 
vastas preili Koores viimaks: 

«Vaata... ära pahanda... ta nägi, et ma olen kõige 
selle pärast, mis ta mulle rääkis, väga õnnetu, ja pakkus 
- mulle oma sõprust. Ta katsus mind trööstida ja ütles, et 
tal olevat minust kahju. Kogu esimese ja teise vaatuse 
aja ma... valasin pisaraid ja... ja... tema valas 
kah... Ja nii see juhtuski... Esialgu ta sinatas mind 
kogemata ja palus minult vabandust, aga pärast... ta 
küsis minult, kas ta ei tohi seda... alati nii teha, Ma... 
ma... lubasingi. Ta tahab mulle nagu vennaks olla, kel- 
lele ma võin oma mured usaldada ja kes mind jõudu- 
mööda õpetab ja aitab... Ega... ega selles ei ole ju 
midagi paha, kallis!» 

Siimon naeris pilkavalt. Ta taipas vaistlikult, et tema 
omanikuõigust polnud siiski veel rikutud, ja muutus jälle 
rahulikuks. Jäljendades ikka Maks Ruutust sirutas ta 
jalad kaugele välja, naeris aina edasi ja ütles: 

«Nii, eks ole: sina kaebasid oma häda ja tema lohutas 
sind. Lihtsalt naeruväärne ja rumal, luba tähendada. 
Selle asemel, et minu endaga otsekoheselt ja ausalt rää- 
kima tulla, otsid sa abi... mingisuguselt härra Soodlait, 
kes katsub sind kohe haneks püüda.» 

«Kuidas — haneks püüda?» küsis tüdruk. 

«Lollus, lollus!» hüüdis Siimon. 


Ja sel ajal, kui ta hakkas jälle uut paberossi süütama, 
pihtis preili Koores: A 

«Jah... aga... kas tal pole siis õigus? Ma olen haige 
inimene ja kord tuleb kindlasti aeg, kus ma sulle koor- 
maks muutun. Praegu me armastame veel teineteist... 
ja armastus teeb su pimedaks, See ei kesta aga igavesti. 
Abielu on siiski terveks eluks, mitte ainult homseks ja 
tunahomseks. Me harjume teineteisega ja armastus jääb 
vähemaks ja viimaks sa hakkad mind nägema niisugu- 
sena, nagu ma olen... vigase jalaga naine, kes ei saa 
astuda ainustki sammu, ilma et... Ja siis sa hakkad = 
kahetsema, et sa mu võtsid. Ja härra Soodla ütles veel, 
et su praegunegi käitumine võivat väga kergesti olla juba 
selle kahetsemise esimene aste. Ja peale selle on mul 
kangesti halb mõtelda, nagu hakkaksid sa minuga paari 
mitte minu enda pärast, vaid...» 

«Vaid ...?» küsis Siimon. 

«Ta ütles, et leiduvat väga palju mehi, kes...» koge- 
les tüdruk. 

«... Kes ei võta naisi mitte naiste eneste, vaid nende | 
naiste varanduse pärast? Nii! Isegi sääraseid hoiatusi | 
pidas ta vajalikuks sulle ette laduda!» hüüdis Siimon. 

e tüdruk katsus veel kord naeratada ning ütles viivi- 
tades: 

«Kallim, ega ta ei mõtelnud selle jutuga põrmugi sind 
isiklikult, ta rääkis niiviisi ainult üldises mõttes.» 

«Palun, ära nüüd ometi salga!» muigas Siimon, — ta 
oli praegu kohevil nagu kukk, kes tunneb oma väärtust. 

«Ma ei salga, armas! Usu, ma ei salga!» vaidles tüd- 
ruk. 

Kuid ta silmad reetsid teda ja Siimon ei andnud järele: 

«Jah, sa salgad. Või teiste sõnadega — sa valetad! 

Ja kui ma sulle ka kõik muu andestada võiksin, siis vale- 
tamist ei suuda ma sulle andestada — mitte kunagi maa- 
ilmas. See on haavav! See on enam kui haavav! Saise 
ütlesid alles nüüdsama, et abielu on siiski terveks eluks, 
mitte ainult homseks ja tunahomseks. Ja ehitada see 
juba algusest peale inetule luiskamisele? Parem juba 
lõpetame ja läheme mõlemad oma teed, mina, kaasavara- 
kütt, ühele poole, ja sinas õilishing... teisele poole. 
Härra Soodla vastu olid sa lihtsalt lubamatult avalik, | 4 

mind aga katsud sa tüssata nagu... rumalat poisikest. 
» ma mõistan sind — sul on piinlik, et sa laskusid 
le kaabakaga sellistesse minule varju heitvatesse: 
ikasjadesse, kuid... ma andestaksin sulle ka selle, 
kui sa ainult otsekohene oleksid ja mulle kõik ilusasti ära 
räägiksid.» 

Preili Koores ütles nüüd väga vaikselt: 

«Hea küll... olgu. Jah, see oli nõnda, — ta mõtles. 

«selle jutuga sind isiklikult. Ta... ta... rääkis, et ta 
neb sind juba ammust ajast ja teab selgesti, et sul 
ole ühtki muud mõtet, kui aga elus hästi libedasti edasi 
jõuda. Ta olevat isegi seda kuulnud, kuidas sa olevat 
kord purjus peaga minu kulul nalja heitnud ja minu isa 
miljoneid kiitnud. Kas see on tõsi, Siimon — kas ta tuli 
sinu juurde, lõi sulle näkku ja palus sind vaikida...? Ja 
kas sa käisid järgmisel päeval temalt mangumas, et ta 
mitte sind... ära ei annaks?» 
- «Lollus, lollus!» pomises Siimon, tegi seda aga ilmse 
kohmetusega, kuna talle meenus, et ta oli tõesti kunagi 
a paiku viinauimas midagi sellelaadilist lobisenud. 
- Loo lõpp oli muidugi hiljem juurde luuletatud, võimalik, 
 etalles täna, kuskil seal pimedas kinosaalis. Ja ta pääs- 
tis enda jälle julge valega, seletades nagu vastutaht- 
mist: «Säärane lookene juhtus tõesti, kuid ainult selle 
vahega, et... kõik üksikasjad selles asusid hoopis vastu- 
pidiselt. Rumalad sõnad sinust ja sinu isa miljonitest 
pudenesid kellegi teise suust, nimelt selle intrigandi 
enda suust, aga rusikaga lööja oli sinu alandlik teener 
siin. Ma teenisin omal ajal soomusrongil. Ja meie, endi- 
sed soomtisronglased, ei jäta iialgi säärastel kordadel 
reageerimata.» 

«Kal-lis!» hüüdis tüdruk nuuksudes. 

«Lollus, lollus!» ütles Siimon. 

Nad lahkusid pargist umbes kella poole üheksa ajal. 
Siimon oli jälle väga rahulikus ning rõõmsas meeleolus, 
sest ta oli selle lühikese, kuid terava vestluse jooksul 
tüdrukut otsustavalt taltsutada suutnud. 
| Õhtu aga edenes pikkamisi, tänavad ja kõnniteed kat- 
1 ' dusid rohekashalli hämarusega. Tühjus ja vaikus viis 
° nende sammude kaja laiali päikesekuumusest väsinud 
majade vahele. Tumedate aedade sügavusest levis karas- 

tavat jahedust. Taamal raudteejaamas vilistas vedur, | 
meenutades kaugusi, millele mõtlemine tegi imeliselt 
nukraks, 

Kui nad viimaks pärale jõudsid, ütles Siimon: 

«Noh, nõnda: tõsised ning tähtsad jutud oleme me 
ilusti lõpule rääkinud, oleks vaja ka igapäevaseid asju 
puudutada. Sul on ju veel pisut aega — lähme üles.» | 

«Armas — ma peaksin siiski ruttama,» naeratas tüdruk | 
vaikselt. 

«Ei, pagan võtaks, milleks ma sinu siis endaga kaasa 
kutsusin!» hüüdis Siimon sõbralikult. 

Tüdruk küsis hetke pärast: 

«Kas see asi, millest sa minuga kõnelda tahad, on 
tõesti nii kiireloomuline?» 

Ja Siimon valetas jälle, kuna ta pidi oma päevase när- 
vitsemise vabanduseks tahes-tahtmata midagi välja 
mõtlema: 

«Mitte just kiireloomuline, aga kindlasti säärane, mis 
nõuab sinu isiklikku kohalolekut. See tähendab — kohal- 
olekut siin, minu juures. Sa ju mäletad, et ma omandasin 
viimaselt kunstinäituselt kolm õlimaali. Eile õhtupoolikul 
käis üks müüjatest mind külastamas, vahtis mu seinu 
igasuguses valgustuses ja arvas, et ma peaksin ühe pil- 
tidest uue vastu ümber vahetama. Tead — too «Naine 
kaladega».» 

«Oi, kallis, ära seda tee!» ütles tüdruk ja oli nähta- 
vasti väga õnnelik, et mees temalt nõu küsis. 

«Miks?» 

«See «Naine kaladega» on haruldaselt kunstiküps teos 
ja ma ei usu, et sa saad ta vastu midagi umbes sama- 
väärtuslikku. Jah, jumala pärast, kallis, ära lase ennat 
sisse vedada.» 

«Arvad?» 

«Muidugi arvan!» | 

«Noh, siis on kõik korras,» ütles Siimon lõbusalt. 

«Oleks lihtsalt skandaal, kui sa selle toreda asja tagasi 
annaksid,» ütles tüdruk ja väärutas pead. Ja minnes juba A 
Siimoni kannul mööda treppi üles, rääkis ta jälle väga 
aiandlikult: «Anna andeks, kallis. Päris tõesti — 
ära pahanda enam mu peale. Sest praegu saan ma isegi 
aru, et olin oma kahtlustustega lausa rumal... nagu 

iplika. Aga katsu mind mõista — ma pole ju nii nagu 
- ma olen vigane inimene, kes... Minutaolised 
hädaohtu ka seal, kus terve naine ei leia üldse 
liku olevat ringi vaadata.» 
'ait, kallis, vait! Sellest küsimusest me enam ei 
1 Kõik, mis oli, olgu unustatud... in secula secu- 
- see tähendab — igavesest ajast igavesti!» ütles 
ust avades, 


«Ma ei tea... Aga ma kardan siiski, et...» 

«Lollus, lollus!» ütles Siimon. 

Mariel oli täna vaba õhtupoolik. Siimon tõstis Aada 
oma pikkadele sitketele kätele ja kandis la otse läbi saali 
- magamistuppa. Ei, pagan võtaks, hädaoht oli siiski 
olemas, ta pidi oma positsioone kindlustama. 


| Uus Inimene 


SELTSKOND PARUKATES 


KAA ANM WE RE 4 1:30 —K=-.X 


HAIGE MEES SMOKINGIS 


+ tonsig ootas, kuni tüdruku kaugenev kogu pimedu” 
sega ühte sulas. Ta muigas üleolevalt. Oojah, nüüd 
võis ta endaga rahul olla — ta oli võitjaks jäänud! Kuid 
see päev oli teda siiski raskesti vintsutanud ja äsjasele 
tt Md vaatamata tundis ta kõige vastu kerget tül- 
gastust. 

Viimaks hakkas ta pikkamisi astudes mööda tänavat 
tagasi sammuma, aimates kuidagi vaistuliselt, et ka see 
öö, mis nüüd tuleb, peaks kujunema sootuks erinevaks... 
tavalistest suveöödest. Midagi oli hiljuti arenema haka- 
nud ja see arenemine pidi kindlasti oma loogilise lõpuni 
minema. Ta kujutles inimesi, kellega ta oli hommikust 
saadik kokku saanud, nende veidrat avameelsust, mis oli 
teda hirmutama kippunud. Ja korraga mõtles. ta, püüdes 
oma äsjaseid viperusi enda ees maha salata: ei, siiski, 
kas naiivsusi polnud teinud peamiselt teised inime- 
sed, mitte aga tema ise? 

Varsti jõudis ta tagasi koju, läks jälle trepist üles. Ta 
käänas toas elektri põlema, istus veidiks ajaks soh: 
vale puhkama, vaatas teraselt ringi. Tal oli tunne, nagu 
märkaks ta mõningaid üksikasju oma mugavast poiss: 

mehekorterist alles praegu, peale äsjaseid vallutaja-ela- 
musi. Jah, jumal hoiaks, kas see kõik polnud talle nii 
hirmus koduseks ja omaseks muutunud, see kõik, mille 
ringis ta elas küll alles kolmandat või neljandat kuud: 
raskesti vastu põrandat suruv mööbel, pehmelt hõõguvad 
kardinad akende ees, postamendid, neil postamentidel 
seisvad vaasid, isegi nood veidrad maalid seintel? Järsk 
sentimentaalsusehoog läbis ta hinge; ta pidi korraga 
kujutlema, et kavatsusel oleva abielu luhtumise puhul 
satub ta mõneks ajaks vägagi suurtesse raskustesse, peab 
asuma jälle oma tagasihoidlikule kohale diskontopuldi 
taha ja peab arvatavasti likvideerima kogu vahepeal saa- 
vutatud mugavusegi. Puudus vähe, et ta poleks suutnud 
enam tagasi hoida liigutuspisaraid, mida kutsus tas esi- 
le mõte oma eduküllasest elust. 

Ta tõusis, avas akna ja vahtis veidi aega alla tänavale 
— kõrgete ning sakiliste kallastega kanalisügavusse, 
mille valgustatud põhja mööda ronis edasi-tagasi tume- 
daid inimkogusid nagu hiiglasuuri mardikaid. 

Mustade majakobarate ja terasena läikivate plekk- 
katuste kohal hõljuvas kuuvalguses oli nagu hõbedast, 
ühtlaselt edasikanduvat tolmu. Üks suur pilv tõusis lai- 
salt üle heleda taevalaotuse; harvad tuulehood liiguta- 
sid all aias asuvate puude oksi, piki planguveert kasva- 
vaid sirelipõõsaid, paari heledat pesutükki, mis olid õhtul 
välja unustatud. Tänavakividest vangistatud muld hakkas 
lõhnama, õnnetu oma viljatuses, milleks ta oli sunnitud 
juba paljude sajandite jooksul. 

Keegi tuli tuppa. Siimon aga ei viitsinud pead pöörata 
ja kuulis, kuidas teenija üsna ta selja taga lausus: 

«Noorhärral käis külaline.» 

«Nii? Ja kes see siis oli?» küsis Siimon ikka ringi 
vaatamata. 

«Ta nimetas end noorhärra koolivennaks ja jättis siia 
ühe kirja,» vastas teenija. 

«Jättis ühe kirja... vaata ikka vaata...» pomises 
Siimon, mõeldes ise samal ajal, et nüüd on vist Aada iga 
silmapilk koju jõudmas. Ja alles siis pöördus ta tagasi 
toa poole, katsus naeratada ning küsis: «Millal see oli?» 

Ea ei vaadanud kella... andke andeks,» yastas tüd- 
ruk. 

Siimon võttis endale ulatatud ümbriku, käänas seda 
eredas laevalguses siia-sinna ja istus jälle sohvale. 
betuul puhus lühikeste hoogudena üle ta jalgade ja 
mõtles hajameelselt, et ta peaks selle eest kõrvale 
nema. Ent nõnda, nagu ei viitsinud ta saadud kirja - 
da, nõnda ei viitsinud ta ka kohta vahetada. Korraga 
dis ta kanget tahtmist magama heita, haigutas suure 
ga ja mõtles vana rooma elumehe küünilise elutarku- 
a: «Post coitum omnia animalia triste sunt... ja-jah, 
mõnda see on...» 

Samal hetkel lõi kell söögitoas pool kümme: 
ohoo, ta peaks ju ruttama! Üpitanud enda kohe 
kergesti taarudes püsti, astus ta magamistuppa, et hakata 
ümber rõivastuma. 

- Ta avas kapiukse ja tõmbas peegli ees seistes selga 
kõvakstärgeldatud rinnaesisega särgi. Kujutlus maitse- 
vatest külmtoitudest ja värvilises hämaruses mängivast 
orkestrist hajutas tas kiiresti vahepeal tekkinud söönud 
looma roidumusetunde. Pisut kitsasäärelisi smokingi- 
pükse üle läikivate lakk-kingade jalga vedades hakkas ta 
äkki vilistama — valjemini, üha valjemini. Nii, see oli 
tehtud — ta võis minema hakata. 

Kuid säärane hea meeleolu ei kestnud kahjuks kuigi 
kaua. Ta oli parajasti tagasi saali pöördumas, kui keegi 
oleks nagu järsku ta selja taha astunud, et teda ootama- 
tult rabada. Ta peatus, tõmbus ristluudest kõveraks, 
muutus silmapilkselt higiseks ja läks siis paremat jalga 
järel lohistades lähema tugitooli juurde, et nõjatuda abi 
otsides vastu selle pehmet külgkorju. Kõhukoopas rist- 
- lesid nagu kuumad nooled... nagu loendamatu hulk 

sähvivaid noaterasid... nagu... nagu... Ta istus, vajus 
üha kõveramaks, oli varsti kummargil oma püstiseisvate 
põlvede kohal, mis juba tasakesi värisesid. Ning suut- 
mata end kauem tagasi hoida, pööras ta viimaks ette- 
vaatlikult pead, nagu kartes iga järsuma liigutusega 
° oma kannatusi veelgi suuremaks paisutada, ja hüüdis 
vaheukse poole, mille tagant aeg-ajalt kostis hea vana- 
Aüdruku kõpsivaid samme: 

«Ma-ri-ia!» 
Vaikus. 
«Mari-i-ial» hüüdis Siimon uuesti. 

» Kuid teenija ei kuulnud teda. Veidrad, peaaegu: A 


usklikud mõttealgmed läbisid Siimoni aju: tige vaenlane 
on välja varitsenud kõige sobivama silmapilgu, om 
temast taas kinni haaranud, on teda üllatanud kõige 
ebakohasemal hetkel, ja nüüd on see tige vaenlane enda 
kilda tõmmanud isegi tema perenaise! Valu oli seni kuskil 
sisikonnas peidus kükitanud ja ainult ta mõtteid mõju- 
tanud; valu oli vaikselt oma kohal lömitanud ja ainult 
kurjalt hambaid kiristanud: «Kannata aga, küllap ma su 
veel taban!» Aga nüüd korraga oli valu end ümber ta 
vigaste organite mähkinud ja hakkas kokku tõmbuma, 
kägistades nagu sitkete rihmadega: «Kisenda, koer, 
kisenda!» Ojaah, valu... va-lu! F 

«Maria!» hüüdis Siimon jälle. 

Vaikus. 

«Mari-i-ia!» hüüdis Siimon. ! 

Vaikus. 

«Ooooo!» ümises ta kohe seejärel pikalt ning kaebli- 
kult ja oleks pea meelsasti sügavale põlvede vahele kum- 
kordad, et irevil hammastega valutavast kohast kinni 
haarata. 

Ja veel pisut hiljem hüüdis ta jälle: 

«Maria! Maria!» ' 

Vaev naba ja puusakondi vahelises kitsas ruumis näis 
iga hetkega aina suuremaks kasvavat, ta kaotas järsku 
kaine teadvuse ja vajus nagu poolpimedasse ning tühja 
auku. Ta sees oli kannatus, ta ümber oli kannatus, mööda 
ta nahapinda roomas kannatus ja kõikjale ta musklite 
ning kontidegi vahele sigis kannatus. Ja ta mõtles äkki, 
et kas hiljutise häbi ning kiivusegi taga ei lamanud too- 
sama kannatus, saatuslik oma halastamatuses, Siis aga 
virutas mingi äkiline ja tugev jõud ta tagasi pinnale, ta 
avas silmad ja ütles sõnahaaval, vaadates teenijast 
mööda, ehkki see seisis üsna ta ees: i 


«Mul hakkas halb. Tehke mulle kuuma kotti, palun.» , 
«Taevane jumal küll... miks te arsti ei kutsu?» pomi- 
ses hea vanatüdruk. j 
Siimon ütles vaevaliselt: 
«Noh, see ei ole ju midagi... uut.» £ 
«Heitke vähemalt pikali, armas noorhärra!». kogel 


AKKI 

Maria ja tegi liigutuse, nagu oleks tal kavatsus kohe 
agarasti abiks asuda. ALATA 

E juta Siimon tahtis temast lahti saada ja sõnas kärsi- 
«Hea küll, laske nüüd olla! Küllap ma... isegi. Pange 
! - ainult vesi kärmesti üles, et ma ootama ei peaks.» 
 Kuita üksi jäi, katsus ta tõusta. Ataki teravus ei and- 
nud aga ikka veel järele — tugev valuhoog püsis endiselt 
ja paiskas ta hinge aina uut ahastust. Kahe käega kõhtu 
- toetades, kuigi sellest polnud pisimatki abi, astus ta 
sohva juurde, tõmbas kuue seljast ja laskus poolröötsakil 
vastu patjadekuhja. Ta käänas enda selili, kallutas pea 
tagasi, vaatas lakke ja mõtles esimest korda väga asja- 
likult et kainelt-kainelt, et juhul, kui tal on tõesti 
neeru- või kõhukelmetiisikus või midagi muud selletaolist, 
oleks ju täiesti tähtsusetu, kuidas kõik tema elulised 
kavatsused lõpevad. Sellele, kes peab koguni suurte 
surmavõimalustega arvestama, ei ole see ometi oluline... 
mõtles ta järsku katkendlikult. Edu ja tõusutee... haua- 
kandidaadile, mõtles ta kohe edasi. Õige lühikese aja jook- 
- sul näista aju töötavat koguni siiralt ning ausalt, ja selle 
õige lühikese aja jooksul aimas ta kogu oma viimaste 
nädalate elamises ja olemises otse nutma ajavat naeru- 
väärsust. Ent juba järgmisel silmapilgul ujus ta taas 
5 pealispinda, oodates vaid üht — valuhoo lakka- 


mist. 

° Tüdruk ei tulnud ikka veel, ja keset seda piinarikast 
- kannatamist, millest ta katsus end asjatult lahti rapu- 
- tada, meenus talle korraga kiri, millest oli talle äsja räägi- 
° tud. Jah, imelik, et ta oli selle unustanud ja hilise küla- 
lise vastu nii vähe huvi tundnud! Ta nihutas enda tasa- 
pisi teisele küljele, tõstis pead ja vaatas otsides ringi. 
Ta nägi, et ta oli ümbriku raadiokapile visanud, — et 
seda sealt kätte saada, pidi ta veel kord tõusma. Hetke 
ärast tagasi sohvale heitnud, rebis ta ümbriku kärsitult 
ahti, katsudes endas loomusunniliselt mõnd kõrvalist 
huvi äratada, et selle najal vaevast vabaneda, 

Ta viskas uuriva pilgu üle kogu blokilehekülje, — 
madal, kuid energiline käekiri, mida ta silmad haarasid, 
aistis aga talle täiesti võõrana. Ja ta hakkas kohe 
ugema, otsaesine kortsus ja suunurgad pisut viltu: 

«Armas koolivend! 

Oled kindlasti väga üllatatud, kui Sa sellelt paberilt 
minu tähtsusetut ning tagasihoidlikku nimekest loed, 
aga — mis seal parata — ka kass julgeb teatud olukorras 
otsa vaadata kõrgele kuningale. Olen praegu nimelt 
mõningates raskustes ja näeksin hea meelega, et Sa 
omaksid ka tegelikult seda kadestamisväärset nõia- 
võimu, mida mõned vanad vennikesed ütlevad Sul olevat. 
Noh, me pole ju teineteise ees kunagi eputanud ega vigur- 
danud ja sestap rääkigem ka täna otsekoheselt ja ausalt 
nagu kunagi mees mehega: Sinul on sidemeid ja mina 
vajan kohta. Loodetavasti Sa juhtusid mõni aasta tagasi 
ajalehest lugema, et ka mina olin sattunud «põlastusväär- 
sele riigipööraja-teele», langesin õiguse raske kanna alla 
ja pidin teatud sundolukorda asuma, et oma kuritöö üle 
sügavamalt järele mõtelda. Kuid kaheksat aastat ei tul- 
nud mul siiski istuda, sest taevataat oli meie vastu 
armuline ja laskis kõigile meile osaks saada suure õnne, 
millest langes kübeke ka minu otsaesisele. Ühesõnaga — 
ma olen jälle vaba mees ega saa enam kuidagi oma 
ülalpidamismuresid vabariigile veeretada. Sellepärast 
pean ma tahes-tahtmata jälle taosed korda seadma ja 
vedama hakkama. Vanale kohale saada pole mul muidugi 
mingisugust lootust, kuna see on vahepeal kellegi teise, 
pisut korralikuma kaaskodaniku kasutada antud, õnneli- 
kumad aatekaaslased aga on kahetsenud ja tuhka lau- 
bale raputanud ega taha mind kuidagi enam tunda või 
aidata. Nõnda siis jõudsin ma oma hädas Sinu juurde. 
Ara pane pahaks, sõber Siimon, vaid ole armuline ja 
võta mind kuulda. Nagu ma mäletan, olid Sa ka tol kau- 
gel tormi ning tungi ajal nagu tavaliselt ettevaatlik ja 
jätsid endale lahti nii ees- kui tagaukse. Ja olgu küll, et ma 
Sind Sinu elutarga ja ettevaatliku väikekodanlikkuse pä- 
rast ka praegu veel siunan, ei tea ma endale ega oma 
naisele-lastele praegu siiski ühtki viisakamat pääsemis- 
võimalust. Muuseas — see oli õieti Maks, kes Sind soo- 
vitas. Istusime kahekesi pisut aega ujulast tuleva allee 
ääres ja tuletasime meelde vanu aegu, millal me veel ühe 
mütsi all kükitasime. Kahjuks on poisi tervis vist lõplikult 
läbi, olgu küll, et ta ise kinnitas, nagu tuleks tal kanna- 
tada vaid sügiseni. Oleks ju loomulikult tore, kui ta oma 

idast jagu saaks. — Lõpp — ma jätan lobisemise. Kui 
ulle tänaval vastu ei tule, astun ma Sinu juurde 
homme hommikul, enne veel, kui sa vöö vööle seod 
ja oma tähtsale eluvõitluse valvepostile asud. Kui Sul aga 
ga juhtub olema, siis leiaksid Sa minu päris kindlasti 
Toomkohviku aiast, kuhu ma jään vähemalt kella ühe- 
teistkümneni. Mu perekond on nimelt maal vanemate 
juures ja sestap pean ma oma ajakese surnuks lööma 
nõndanimetatud avalikkudes lõbutsemiskohtades. Nii- 
> siis — tervisi, vana vennas! 
Igavesti Sinu Eerik Söörenson.» 

Siimon hoidis loetud kirja veel pisut aega silmade 
kohal, langetas siis käe ja kortsutas abitult kulmu. Eerik 
Söörenson, Eerik Söörenson — jah, Maks rääkis ju 
temast alles eile... midagi... mõtles ta viimaks haja- 
-meelselt ja pidi samas imestama, et too õnnetu sõber pol- 
nud talle kevadise amnestia ajal üldse meelde tulnud. Ja 
nüüd see Eerik Söörenson, see omaaegne vabatahtlik 
õppursõdur ja pärastine riigivastane, on raskustesse sat- 
tunud ja vajab kohta? Millisel teel aga oleks võimalik 
° teada saada, kuidas suhtub neisse lahtilastud mässu- 
meestesse seltskond — mõõduandvad inimesed, kelle 
arvamisi ei tohi ignoreerida? Ja nagu mingi salajõud 
kiskus kõik ta mõtted endisele koolivennale, kes istub: 
"eda kuskil seal kitsas ning kivises hoovisopis, pottides 

svavate ilupuude vahel, leivamure hinges ja ammu: 
juba jahtunud kohvitass ees. Ja vastupidi oma alatisele 
ettevaatlikkusele pomises ta korraga: «Ilus — ma katsun 
teda aidata.» 

Teenija tätsutas oma laia keha ta juurde, hakkas jälle 
° halisema ja ütles, et olevat siiski tarvis arst kutsuda. 

«Ei, jätke nüüd rumalused — mul on juba palju 
parem!» ütles Siimon. 

Ning tulikuuma kummikoti püksivärvli ja särgi 
vahele toppinud, sirutas ta enda hästi mugavalt välja, 
sülges silmad ja hakkas piinliku hoolega jälgima, kuidas 
kibelev valu nahapinnal astus taas nobedasse võitlusse 
teise samasuguse kibeleva valuga sügaval elundite all, 
et seda kõrvale suruda ja et kustuda isegi ühes selle teise 
kustumisega. 


M 


HALLIDE PEADEGA PIDULISED 


iimon lahkus sel õhtul kodunt alles peale kella küm- 
met. Kuid valuhoog polnud ikka veel päriselt laka- 
nud; see pani ta kergesti lonkama; ta nõjatus iga sammu 
juures kepile, mida ta nüüd endaga alati kaasas kandis. 
Soojadel ning tühjadel tänavatel liikus vaid üksikuid 
aare, kes kaugenesid Toome suunas, et sukelduda selle 
aitsvasse vaikusse. 

Lossi tänava nurgale jõudnud, otsustas Siimon kohvi- 
kusse sisse astuda, kuigi ta ei uskunud, et teda seal veel 
oodatakse. Ta läks läbi tühja puhvetiruumi, ja kuna ta oli 
välja tulnud smokingisse rõivastunult, pöördus ta kohe 
aeda, mantlikrae üles tõstetud. Püstloodis tõusvatest 
seintest ümbritsetud praokeses viibis vaid väheseid küla- 
lisi. Kui ta pikkamisi sammudes laudade vahelt läbi kõn- 
dis, oli tal tunne, nagu vaataksid kõik need paariti istuvad 
inimesed teda tigedalt võõristades ning eemale tõrjudes. 

Korraga kuulis ta end hõigatavat: 

«Hei, vanapoiss, istu parem siia!» 

Ta pöördus ja naeratas viisakalt. Vastu majakülge 
suruvalt rõdult viibati kutsudes. Ta läks mööda väheseid 
astmeid üles ja nägi, et see oli jälle Maks Ruufus, kel- 
lele komistamata ta ei saanud täna üldsegi liikuda. 

«Ikka sina, pagan võtaks!» ütles Siimon. 

- Sõber tegi talle ruumi“ 9901 5 Son 
«Palun, istu!» 2 

jimon nõjatus vastu toolileeni ja küsis: i 

. «Nägid sa siin Eerik Söörensoni? Ma sain temalt kirja. 
Ta on vist juba oma teed läinud?» 

- «Jah, ta oli siin, kuid ta ei tahtnud enam oodata,» 


noogutas Maks Ruufus, naeris ja jätkas: «Sest vaata — 
ta on tehtud pisut teistsugusest savist kui enamik ini- 
mesi. Ja see tema teistsugune savi tuleb ilmsiks eriti 
siis, kui ta on sunnitud kasutama kellegi abi. Kuna sind 
õigeks ajaks kohale ei ilmunud, ütles ta: «Noh, mulle 
aitab — ma pole veel nii sügavale libisenud, et isegi 
- säärased vennikesed, nagu on seda Siimon, võivad mulle 
oma üleolekut näidata.» Ja nõnda ta siis kaduski. Miks 
sa varem ei tulnud?» 

«Miks? Väga lihtne — ma ei saanud mahti!» vastas 
Siimon. 
Veidi hiljem tõusti ja hakati minema. Raekoja kell lõi 
pool üksteistkümmend. Piki tänavaid puhusid tugevad 
tuulehood, lennutades tolmupilvekesi ja keerutades kõr- 
gele õhku tillukesi paberikillukesi. Valgustatud aknad 
heitsid kõnniteedele eredaid laike ja kõikjal kivisillutisel 
väreles ikka sinakas kuuhelk. i 
° Tee viis mäkke. Siimon mõtles juba mitmendat korda, 
° etta oleks pidanud siiski koju jääma ja voodisse heitma: 
Ta oli nukker ja tüdinenud — Eerik Söörensoni hinnang 


? 1 


poole vimma langenud ülakeha, kuna tal näis õhust puu- 
dus tulevat. Päevane hoogsus ja kirglik vestlemisvaja- 
dus olid tast lahkunud. Aeg-ajalt ajas ta huuled torru ja 
ümises tasakesi mõnd marsikatkekest. Avar suvemantel 
rippus üle ta kõhnade õlgade liiga laiana ja liiga lõd- 
vana, ja iga sammu juures, mis ta tegi, näis selle alla 
rõhkesti tuult tungivat. Järsku pööras ta pead ja ütles 
» vaiksel häälel, peaaegu sosinal: 

> «Jah, vana... tee maailmas vähemalt ükski mõistlik 
mehetegu — muretse Söörensonile koht! Ma tunnen teda 

paremini kui sina. Tal on naine ja kaks last ja juba aas- 


taid elavad nad lahus. Aita teda! Ja peaasi — ära aja 
seda tehes oma nina liiga püsti, sest maailmas leidub 
ka sääraseid inimesi, kes ei taha astuda ainustki sammu 
kellegi teise armulikul toetusel või eestkostmisel. Ja 
üks säärane inimene on meie kunagine sõber, kelle ma 
täna sinu juurde läkitasin... peaaegu väevõimuga.» 

Siimon pomises: 

«Ma teen, mis ma suudan...» 

«Noh, see oleks ka ilus,» noogutas Maks Ruufus ja 
kavatses jälle nähtavasti vaikida. 

Aga Siimon lisas kohe viivitades, kuna teda hakkas 
üha pidevamalt vaevama kartlik kujutlus, nagu võiks ta 
oma õnnetu koolivenna eest seistes mingisuguse kaaluka 
jõuga vastamisi sattuda, jõuga, millega ta peaks arves- 
tama, et ka ise mitte kannatada: 

«Kõik oleneb muidugi sellest, kuidas temataolistesse 
suhtutakse. Inimesed on ju vahel... pagana arad.» 

«Peaasi, kui aga sina seda praegu ei ole!» ütles Maks 
Ruufus teravalt. 

Peale veerandtunnilist vaikivat sammumist jõudsid 
nad pärale. Härra Kullemanni toretsev aiamaja, kus Lui 
Marandi (selle väimees) oma aiapeo pidi korraldama, asus 
Tallinna maantee ääres ja tänavast lahutas seda kõrge 
halliks värvitud plankaed. Keset seda planku asus veelgi 
kõrgem värav, nikerdustega kaunistatud, külgpostide 
ülemised otsad teravaks tahutud. Tavaliselt oli see värav 
lukus, täna aga seisis ristikesi moodustavate varbade 
taga pikkade vurrudega kojamees, et avada külalistele ja 
tagasi tõrjuda kontvõõraid. Ja ta oli osav ning kaval 
mees, see hülgenäoga hall taat — ta ei esitanud kelle- 
legi küsimusi, ainult vaatas veidi tähelepanelikumalt ja 
kergitas siis oma läikiva sirmiga musta mütsi. Ning kül- 
lap ta oli pererahvast ka pisut arukam, otsustades elu- 
targalt, et päris võõrad siia kindlasti ei tikugi. 

«Oo, te olete ju nagu vahimees põrguväravas!» ütles 
Maks Ruufus. 

«Jah, ikka nii, noorhärra, ikka nii,» noogutas koja- 
mees, avas jalgvärava hästi pärani ning lisas siis Sii- 


moni poole, keda ta esimesel silmapilgul ei tundnud: | 


«Tore öö, näe. Sakstel on õnne.» 

- sillutatud 


/ «Sakstel on alati õnne, Jakob, ikka ja alati on neil 
õnne,» ütles Maks Ruufus. 

Nad läksid nüüd mööda laia, punaka rebaseliivaga 
üli algteed valgustatud maja poole, mis paistis 
läbi kuuhelgi, ja üle suurte värviliste laikude, mida heit- 
sid rippuvad hiina laternad. Taamal näis pimedus selle 
eest peaaegu mustana. Madalate põõsaste vahel, kõrgete 
vanade tammede ning kastanite all seisid eraldi asetatud 
lauad, mille ümber istusid jutlevad inimesed, mehed ning 
naised, ja kõikjale laiali viivatel radadel võis näha jalu- 
tavaid paare, kelle rõõmus lobisemine kostis kaugele. 
Rõdupoolse maja otsa kohal asus avar muruplats, ja kui 
tšello, viiul ning klaver pärani seisva akna taga samal 
silmapilgul sujuvat tangot algasid, kogunes sinna üsna 
rohkesti tantsijaid, kelle rasked pigised varjud libisesid 
suure hooga siia-sinna, paiskudes ühe valgusallika piir- 
konnast teise. 

Sõbrad sammusid mööda trepiastmeid üles, riputasid 
mantlid ning kepid vabade varnade otsa, korraldasid 
end pisut ja vaatasid ringi. Parajasti, kui nad tahtsid 
tagasi aeda minna, ilmus vaheuksele piduperemees ise, 
härra Marandi, pangadirektor. Ta tuli nähtavasti kustki 
siseruumist, Ta oli pikka kasvu mees, tüsedusele kalduv, 
kuid siiski mitte paks, palja pealaega ja suurte tugevate 
labakätega, mis olid loodud nagu hoopis millekski muuks, 
hoopis erinevaks tema praegusest kutsest. Ta oli samuti 
smokingis. Ulatades sõpradele kordamööda kätt, naera- 
tas ta kogu oma valgeverelise ning täidlase näoga, pil- 
gutas kavalalt teist silma ja ütles: 

«Noored on ikka noored, pole midagi parata. Arvata- 
vasti käisite te enne siiajõudmist veel kuskil mujalgi, mis? 
Pagana pihta — kell on juba varsti üksteistkümmend. 
Nüüd aga tehke ruttu. Kinnitage külmlaua juures pisut 
oma keha ja asuge siis nobedasti seiklema. Läki, ven- 
nad!» 

Siimonile meenus alles nüüd, et ta polnud üldse veel 
õhtust söönud. Ta tundis korraga nälga. Läbides tubasid, 
kuhu olid kogunenud peamiselt vanemad härrad, kes pel- 
gasid väljas valitsevat niiskust, ja jagades pahemale ning 
paremale üliviisakaid, kuid väga pealiskaudseid tervitusi, 
jõudsid nad varsti söögisaali. See oli väga suur ruum 

määratu vanamoelise armatuuriga, mis meenutas kroon- 
lühtrit, tumedate tapeetidega ja mahuka kaminaga. Kuna 


siin polnud parajasti aintstki hingelist peale puhtaid 


taldrikuid asetava naisteenija, mõjus pikuti üle põranda 
ulatuv hiigellaud kuidagi liiga pidulikult ja samal ajal 
ka kuidagi liiga masendavalt. Ja valides endale hooli- 
kalt hästi maitsvaid palakesi, kuigi vaid ainult selleks, 
et kahele uuele külalisele eeskuju anda, jätkas härra 
Marandi: 

«Ma kartsin juba, et te ei tulegi. Õieti oleksite te helis- 
tama pidanud, sest proua Koores oli Siimoni pärast 
lausa hirmul. Kas su tervis pole ehk viimasel ajal päris 
korras, vanapoiss?» 

. «Ei, sellel pole midagi viga. Miks sa seda arvad?» 
küsis Siimon vastuseks, kuna teadmine, et teda võidakse 
põduraks ning viletsaks pidada, oli teda juba maast- 
madalast rahutuks teinud. 

° «Ma ju ütlesin, et su tulevane ämm oli su pärast lausa 
hirmul,» kordas härra Marandi. 

Siimon valas endale napsi valget viina. Ta oli jälle 
täiesti kindel, et.ta peab oma haigust kõigi eest varjama, 
— et ta peab olema väga ettevaatlik, et ta ei tohi het- 
kekski unustada oma kavalat valvsust ja end mitte ülla- 
tada Jaskma. Ja õieti — kellele see korda läheb... tema 
halb tervis, mille all ta peab juba niikuinii küllalt kanna- 
tama?! Ning ta ütles kuuldavalt, valades endale veel ühe 
klaasitäie: 

«Jumal tänatud — mul pole midagi häda. Hilinesin 
ma aga selle tõttu, et 'läksin kohvikust läbi. Keegi 
vana sõber oli mulle kirja jätnud.» 


«Ah n-nii... Noh, see on hoopis iseasi,» vastas härra 


Marandi. 

«Ööd pole enam nii lühikesed kui juunis: jätkub meiegi 
jaoks,» ütles'Maks Ruufus. | 

Ja kui nad olid söömise lõpetanud, ütles härr 
Marandi: 

«Nõnda, nüüd te tunnete end loodetavasti pisut kind- 
lamalt. Kas te ei tahaks minuga silmapilguks ühes tulla 
— me istume mu kabinetis? Vanadus, pole midagi parata. 
Mul on seal midagi erakordset ja ma kostitaksin teid 
meelsasti.» — < Ning ta loendas siis pikkamisi: «Mu 


224 


sa, vanahärra Nepomuuk, vanahärra Tiitus, 
ahärra Koores je advokaat Simmaado. Viimase 
ta ma ei tea muidugi vanduda, kas me teda praegu- 
silmapilgul sealt leiame, sest ta vehib muudkui aias 
a. Noh, te ju aimate, mida ma mõtlen.» 
kh . M-niil» pomises Siimon peaaegu oma endise 
ülemuse häälega. Kuid talle näis äkki, nagu võidaks seda 
sarnasust märgata, ja ta lisas: «Nojah, see on ju teada... 
Ta on tõesti pisut veider... nagu üldse kõik kiivad ini- 
mesed. Mis sa arvad, Maks, kas läheme? Või teeme ehk 
kõigepealt tiiru läbi aia?» 
«Lähme, lähme,» vastas Maks Ruufus, 
- Härra Marandi kabinet asus teisel korral, ja et sinna 
pääseda, sammusid nad mööda treppi üles. Nad kään- 
dusid läbi koridoride siia-sinna ja jõudsid viimaks poek- 
vil seisva ukse ette, mille vahelt imbus välja kanget 
- sigarisuiisu ja tagasihoidlikku, peaaegu unist jutukõmi- 
- nat. Alt aiast kuuldus jälle orkestrihelisid, mis oleksid 
nüüd tulnud nagu kustki väga-väga kaugelt, sooja pime- 
duse tagant. Segane lärm ulatus siiagi: kilked, hele sü- 
- damest tulev naer, jooksutümin, õllekruuside ja viina- 
klaaside kõlksatused, hõiked, mis andsid selget tunnis- 
tust üha kasvavast heast meeleolust. 
Rahulolevalt muiates lükkas härra Marandi Siimoni 
- ning Maks Ruufuse üle läve, tõugates teist teise käega, 
- näitles ülilõbusust ja hüüdis: 
- «Palun, härrad. Olgu teile veel kaks kena jutupuhujat: 
| minu järeltulija oma lahutamatu sõbraga. Ma määran 
° Siimoni endale asetäitjaks, sinule abiks, isa. Sest ma ise 
pean hoolitsema ju muudegi külaliste eest. Servus! Ma 
ei jää kuigi kauaks ära.» 
/ Vanahärrad tõmbusid koomale, et ruumi teha. Nad olid 
eranditult kõrgesse ikka jõudnud mehed, kõik peale advo- 
kaat Simmaado, kes kiheles jälle lahkumise järele, et jäl- 
° gida pisut oma lõbutsevat naist. Neil olid hallid juuksed, 
° kuid keegi neist polnud paljaspäine. Härra Tiitus ja härra 
Nepomuuk kandsid lõuahabet. Samuti polnud nad kõhu- 
° kad, ei, seda nad ei olnud, pigem nad kaldusid kõhnuse 
poole ja nahk nende nägudel rippus üsna kitsaste volti- 
 dena, mis olid nagu seest tühjaks imbunud. Neil oli 
koguni austusväärne minevik, neil kõigil: oojah, nad 

olid ju rikkad olnud juba enne maailmasõda ja enamik 


neist omas peale varanduse ka vastavat haridust. Ehkki 


nad polnud oma vaadetelt ebarahvuslikud, läksid nad 
aeg-ajalt üle saksa keelele, sest nõnda oli kergem ja 
nõnda olid nad rohkem harjunud. 

Härra Kullemann näppis oma valgeid vurre, naeratas 
ja ütles nagu selgituseks: 

«Me vaidleme praegu tänapäeva kahe poliitilise suuna 
üle, see tähendab kommunismi ja fašismi üle. Kas teile 
ei paista, härra Laas, et päris suur sõda, kui see kord 
algab, leiab aset just nende voolude vahel?» 

«Oo-jah, muidugi, muidugi,» noogutas Siimon enese- 
kindlalt, kuigi ta oli neis küsimustes niisama ebakompe- 
tentne kui härra Kullemann ise. 

Insener Koores mõtles jälle oma kolmele pojale, kes 
kõik olid 1916. aastal otsa saanud. Ta ütles: 

«J-jah... Ja tuleb vist karta, et katastroof saabub veel 
käesoleval sügissuvel.» 

«Seda võib arvata, seda võib arvata,» noogutas härra 
Tiitus, lühikest kasvu kaubamajaomanik ja endine ad- 
vokaat. 

«Maailm ei lähe kunagi targemaks, küll aga veelgi 
rumalamaks,» ütles vana hea Nepomuuk, kellel oli ühi- 
seid jooni Mark Antoniga, kuigi vaid välimuses: ta sil- 
mad asusid väga ligistikku ja vaatasid pisut kõõrdi, ta 
põsenukid olid laiad ja teravad, ta nina meenutas tillu- 
kest halli kummipalli ja ta kõrvad olid nagu kuulatades 
harevile tõusnud. Ta kehitas pahuralt õlgu ja lisas: «Edu- 
meelsus, millest kõikjal pasundatakse, on lihtne lollus. 
Kas te pole siis märganud, et inimkond langeb ikka ja 
jälle tagasi tõdedesse, mille iga võib arvutada aasta- 
tuhandetega. Ma pole küll ateist, aga minu kaine mõistus 
ütleb mulle siiski, et... niikaua kuni me usume pappe 
ja kummardame kirikuid, täristame me ka mõõku ja 
paugutame püsse. See on kindel ja selles pole mingi- 
sugust kahtlust.» 

Isand Kullemann valas kõigile vahuviina, muigas ja 
ütles: 

«Kuidas nõnda? Sa vabanda mind väga, aga ma ei 
jõua su mõtetele kuigi hästi järele. Seleta, palun.» 

° «Selge asi, mis seal enam seletada!» ütles härra Nepo- 
muuk ja lõi käega. 
Insener Koores vaatas oma tulevast väimeest ja küsis: 
«Kas sa oled minu perekonnaga juba kokku puutunud?» 
- «Kahjuks. .. ei,» vastas Siimon. 
Advokaat Simmaado hüüdis juhust kasutades: 
«Pagan jah, nad otsisid sind! Tead mis, vennas... 
Sina istu veel siin ja puhka jalgu, mina aga vedin alla 
ja ütlen neile, et sa oled juba kohale jõudnud. Kuidas ma 
pean neile seletama...? Miks sa hilinesid?» 
- «Lihsalt — ettenägemata takistused,» vastas Maks 
Ruufus sõbra eest. 
- Siimon nõjatus vastu tooli seljatuge ja kuulas tähele- 
panelikult. Varakad taadid tammusid aina ühel ning 
samal kohal, jõudmata kaugemale kolmest punktist, mis 
haaras kogu nende huviala: fašismi ja kommunismi jõu- 
dude vahekord, elu tsaariajal ja pinevus rahvusvahe- 
lises olukorras, mis ähvardas tulekahjuga. Nad olid veidi 
tuimad, kuidagi taltunult-rahulikud ja puhuti veidi tige- 
dad. Enamik neist olid seitsmekümne-aastased ja veelgi 
vanemad. Kuid nad ei mõelnud veel surmast, sest nad 
polnud end viimaste aastakümnete jooksul enam kuigi 
palju vaevanud ja olid lõpuks harjuda suutnud ka oma 
kehalistegi hädadega, mida igaüks neist omas — kes 
reumat, kes põletikulist puusanärvi, kes hemorroide, kes 
maksavalusid, kes sapikive, kes nõrku neere, millede 
suhtes tuli alati valvel olla. Ja Siimon oli jälle oma edu 
pärast sentimentaalseks muutumas, — jah, see on nõnda, 
1 > on ka tema vastu võetud nende auväärsete- meeste 
kilda..., 
Äriomanik Tiitus puudutas teda küünarnukist, tõstis 
veiniklaasi huultele ja küsis siis naeratades: 
«Teie, härra Laas, kuulute sootuks hilisemasse välja- 
andesse kui meie siin ja sellepärast on teil kahtlemata 
hoopis teistsugused arusaamised... vägagi paljudest 
tähtsatest maailma asjadest. Mis te sellest kõigest ar- 
vate?» 
° Siimon naeratas talle vastu. 
«Millest nimelt?» 
«Noh... nagu härra Kullemann, meie kallis tänase 
pidu pea-peremees juba ütles — me arutasime siin enne 

| 
teie tulekut tänapäeva võistlevate ja võitlevate politilisted 
peasuundade üle. Võtame näiteks kas või kommu- 
nismi... Mis teie sellest meietaoliste elamisele-olemisele 


äärmiselt hädaohtlikust liikumisest arvate? Kus, kus li 
selle tõukejõud? Kus, kus inimeste hinges on... hm... | 
selle nõndaütelda juured, et ta pole seni ikka veel uppi 
lennanud, nagu me siin ikka oodanud oleme? Või... 
hm... lihtsamalt: mis see õieti on, pagan teda võtaks?» 
rääkis äriomanik Tiitus paljusõnaliselt, pisut joviaalselt 
ja pisut segaselt. 

Siimon teeskles sügavat mõtisklemist, suured kortsud 
ninajuure kohal. 

«Kommunism? Mis see õieti on ja kus inimeste hinges 
on selle juured...?» kordas ta viimaks pikkamisi, Talle 
näis, nagu oleksid kõik valvsalt ootama jäänud, ja ta tun- 
dis nende ootajate suhtes korraga rõõmsat üleoleku- 
tunnet. Rüübates samuti tillukese lonksu veini, ütles ta 
vennas Peetri loiu, täissöönud, enesekindla tooniga, 
hääldades iga sõna hästi selgesti: «Kommunism, see on 
allasurutud klassi — tööliste, aguli-inimeste ja popside 


| 
/ 

ning moonakate — kadedus jõukamate vastu ja üle- 
kompensatsioon ihaldatud võimu suunas.» 
Vaikus. 


«Ah s-soo-o...? N-nojah...» venitasid vanahärrad 
targalt noogutades, kuigi nad ei mõistnud päris hästi 
selle ülimoodsa definitsiooni mõtet: nad olid kõnealust 
küsimust seni ikka palju lihtsamate ja neile hoopis 
meelepärasemate sõnadega iseloomustanud, 

Siimon ajas enda sisemiselt täis uhkust kohevile ja 
kordas: 

«Jah, nõnda küll — see on allasurutud klassi kadedus 
jõukamate vastu ja ülekompensatsioon ihaldatud võimu 
suunas.» Ja kuna lauakaaslased talle nagu veel midagi 
oodates tähelepanelikult otsa vaatasid, rüüpas ta kohe 
teisegi sõõmu veini — nüüd oli see peaaegu võrdne 
vend Peetri hiljutise praesuutäiega — topsutas tasku- Ni 
rätiga huuli ja lisas veelgi edevamaks muutudes: «Ja kui k 
me vaatleme nüüd ka fašismi, — mis see on? Ei midagi 
muud, kui sel või teisel teel allasurutud, kuid tugeva 
hingelise potentsiga rahvaste ja riikide ülekompensat- 
sioon ihaldatud vägevuse ning äravalitu-oreooli suunas » 


ATTALIU 
ji slidl 

NOOD KAKS 


| sikusehelk, mis nüüd saabus, täitis Siimoni hinge 
kerge hirmutundega °ja pani ta punastama. Talle 
meenus õnnetu tõusiku hiljutine ähvardus ja ta mõtles 
pikkamisi, et nõnda siis on see ähvardus tõepoolest täide 
viidud. Ta oli nagu milleski süüdi ja tal hakkas häbi. 
Kummardades pea sügavale alla, piilus ta viltu kulmude 
varjust, esmalt uksel seisjaid ja kohe seejärel oma 
naabreidki. 

Ehkki mõlemad uustulnukad olid kõigiga siin tuttavad 
vaadati neile siiski nagu võhivõõrastele, nagu kellelegi, 
kes on uksega eksinud. Härra Tiitus niisutas keeleotsaga 
huuli ja näis midagi ootavat; härra Nepomuuk, kelle 
kuulmine hakkas juba nõrgaks jääma, pööras parema 
kõrva ette; insener Koores liigutas end kuidagi vastu- 
meelselt, kuigi ta polnud südame poolest kalk inimene; 
Maks Ruufus kummardus ettepoole ja muigas enda- 
misi — ta kuivad, siniste soontega kaetud käed kippusid 
ootuseärevusest värisema. Hetke jooksul ei mõistnud 
vanahärra Kullemann muud midagi ette võtta kui vaid 
suud maigutada; viimaks tõusis ta, läks kangete jalga- 
dega astudes uksel seisjate juurde ja ütles: 

- «Oo, see oled ju sina, väimeespoeg!» | 

«Mina Pu ikka mina! No tere-terekest! Ja siin on mu 

sõber, keda sa peaksid samuti tundma!» hüüdis vabrikant 
aarma 


- «Istuge ometi, palun,» ütles härra Kullemann. 
Vabrikant Kaarma naeris järsku lajatava häälega. Ta 
pikad kollased hambad läigatasid nagu kurjalt ähvarda- 
( des ja ta hallikaspunased vurrud tõusid kikki nagu välja- 

sirutatud katsesarved. Ta oli tugevasti purjus: nägu 
õhetas ja pilgus oli midagi lõikavalt-klaasist. Kui ta siis 
pikkamisi üle läve astus, nägid teised, et tal oli seljas 
vaid tumehall tänavaülikond, ja seegi kortsus ning kor- 
ratuses, sest ta tuli ju otse kõrtsist. Ta irvitas ikka veel 
ja ütles: 
«Tänan, tänan! Lähme, sõber, kui krahvihärrad luba- 
vad. Jah, me kummardame selle eest alandlikult maani, 
armulised krahvihärrad, et te meid jalamaid välja ei aja 
ja oma peenesse seltskonda vastu võtate. Täname, tä- 
- name, armulised krahvihärrad. Ja veel kord... täname, 
-armulised krahvihärrad. Ja tuhat korda — täname, ar- 
mulised krahvihärrad!» 


Ta tegi oma paksu kehamürakaga kogu aeg tillukesi 
nõksatusi, kaldus iga sammu juures kergesti ettepoole ja 
istus teeseldud arglikkusega tooliservale, käed ristis põl- 
vedel. Ta veiderdas, tundis sellest veiderdusest tigedat 
kahjurõõmu ja ohkas korduvalt. Ta manas oma hallikas- 
sinistesse silmadesse sellise alandliku hardumusilme, et 
- Siimon teda tahtmatult imetlema pidi. Ja kui vanahärra 
 Kullemann ta poole pöördus, et temalt midagi küsida, 
» krapsas ta kohe tõusta, müksates Mark Antonitki, kes 
- oli oma tooli ta kõrvale asetanud: 

«Noh... püsti, poiss... saksad tahavad meiega rää- 
 kidal» 

Nad seisid kuidagi koomiliselt-vaikselt, õõtsusid vaid 
edasi-tagasi ja röhitsesid võistu. Isand Tiitus niisutas 
jälle keeleotsaga huuli. Insener Koores vaatas akna 
poole, ehkki selle taga valitsevas pimeduses polnud mi- 
dagi näha. Vanahärra Kullemann sulges hetkeks suu, 
-maigutas veel kord ja ütles kulmu kortsutades: 


«Imelik. .. Milleks te niiviisi vigurdate?» 


keste kummardustega: f 

«Palume alandlikult andeks, krahvihärra... Me ei vi- 
gurda, krahvihärra. . .» 

«Me ei vigurda, krahvihärra... hohohoo! Muidugi ei 
vigurda... ohohoo!» möirgas Mark Anton äkitselt. 

«Me näitame ainult au neile, kellele tuleb seda näi- 
data, krahvihärra!» ütles vabrikant Kaarma. 

«Justament. .. au neile, kellele tuleb seda näidata...!» 
hirnus Mark Anton. 


«Istuge!» ütles härra Kullemann ja hakkas juba rahu | 
kaotama. 

Vabrikant Kaarma asetas enda tagasi tooliservale ja 
pomises alandlikult: 


«Suur tänu, krahvihärra... suur tänu, Vennas, istu 
sina kah! Ja kui krahvihärra pahaks ei pane... ehk 
köögitüdruk võiks meile ka midagi ette anda. Pagan jah, 
see läks ju nii imelikult, kui krahvihärrad ehk kuulata 
viitsivad. Ma nägin öösi unes, nagu oleks armuline ' 
krahvihärra Kullemann minu naiseisa, ja me mõtlesime, 
ma ise ja mu sõber, et mis oleks, kui me läheksime nagu 
kunagi vana eesti kombe kohaselt ta pidutsemisele... 
koerakäpulisteks. Saaksime ehk kah suutäie mõnd kallist 
jooki ja maotäie mõnd kallist sööki. Ja saksad saaksid == 
meie kulul lõuatäie naerda... Aga südamed meil enestel 
valutasid sees nagu ei tea mis... Sest mine sa võta 
kinni: saad vaevalt nina uksest sisse pista, kui sulle 
malakaga vastu kulmu virutatakse. Et kasi kus pagan ja 
ära tüki kõrgemasse kihti kui sa tegelikult kõlbad. 
Meie... tõusikud... nnoh! Ja meil on praegu nii kangesti 
hea meel, et... Jumaluke... kas me ei pea siis rõõmu 
tundma? Mu armuline naiseisa ja mu väga kõrgesti 
austatud kälimees... unenäo järgi muidugi... võtsid 
mind ja mu sõpra vastu lausa lahkete nägudega. Tervi- 
seks, kõrged aadlikud! Meie, tõusikud, joome teie tervi- 
seks ja soovime teile väga pikka iga ja kõike õnne, et 
elagu ja hurraa! Prroost!» 

Vaikus. 


«Jah, terviseks,» pomises vanahärra Kullemann vil- 
maks ja tõstis veiniklaasi huultele. 


Vabrikant Kaarma hüüdis, alates jälle oma imetillu- | 
! 
3 

A Vabrikant Kaarma tõusis jälle püsti, ohkas ja hüüdis 


. «Nüüd aga... nuta ometi, sõber, nuta ometi! Meie... 
õnneseened! Kas me teadsime midagi niisugust uskuda, 
kui me kahekesi läbi tänavate hiilisime? Kas me julge- 
> sime midagi niisugust ette kujutada, kui me... sina ja 
o mina... ristipandud kätega auväärsete aadlikkude üle 
juttu ajasime... ? Mu vaenenaine, mu vaene naine! Miks 
ma küll kodunt läbi ei jooksnud, et teda kaasa kutsuda? 
sest ka tema olevat kord unes näinud, nagu oleks ta 
pärit... siitpoolt kandist. Jah, aga ma ei teadnud ju här- 
rastelt niisugust lahkust oletada, eks ju, vennas, jah, seda 
ei teadnud oletada ei mina ega sinagi!» 

«Muidugi ei teadnud!» hüüdis Mark Anton. 

«Jah, kui rõõmus oleks praegu mu vaene Jutake... kui 
rõõmus, kui rõõmus!» jätkas vabrikant Kaarma ja teesk- 
les nüüd nutmist. Ta kraapas sõrmenukkidega üle sil- 
made, jätkates pikkamisi: «Ja mu lapsed... ooh! Säärast: 
uhket pitsballi pole nad veel ilmaski näinud. Ma olen kin- 
del, et nad oleksid end ilusasti ülal pidanud, ja mitte keegi 
poleks mõttele tulnud, et nad on... minu, teie sohi- 
sugulase omad: Nad oleksid vaikselt ja tagasihoidlikult 
° kuhugi põõsaste vahele pugenud ja sealt piilunud... mui- 
-dugi, kui krahvihärra oleks seda nõudnud. Ja hiljem 
oleksid nad veel aastaid ringi tänast õhtut meelde tule- 
tanud. Hea küll, sõber, meie silmad on imet näinud ja... 
hakkame aga jälle minema... sinna, kuhu me kõlbame.» 

«Jah, meie silmad on imet näinud...» pomises Mark 
Anton. 

Nad tõusid ja tegid aina oma kummardusi. Kõigil oli 
väga piinlik, igaüks oleks nagu end milleski süüdlasena 
tundnud. Koridorist kostis sammude tüminat ja uksele 
ilmus härra Marandi. Ja vabrikant Kaarma muutis enda 
veel kord väga alandlikuks, läks talle vastu ning hüüdis 
sügava kummarduse saatel: 

«Oo, noorkrahv, lubage kätt suudelda ja endale tere 
ütelda... Seal all oli meil, minul ja sõbral, õnn teid 
ainult kaugelt näha, sest teil oli nähtavasti väga palju 
tegemist ja te pidite kuhugi tõttama. Aga ma ei unusta 
eluotsanigi teie lahkust — te isegi noogutasite mulle, 
kui ma teile alandlikult kübarat kergitasin. Kuidas te 

elate? Ma kuulsin, et teil on teie tegevuses edu, ja ma 
tulin õnne soovima. Lubage oma kätt suudelda, noor- 
krahv, lubage oma kätt suudelda!» 


«Nonoh, mis siin's lahti on?» pomises härra Marandi 


ja tegi näo, nagu ei suudaks ta ikka veel midagi taibata. 

Vanahärra Kullemann ütles: 

«Mu väimeespoeg on väga heas meeleolus ja räägib 
meile... igasuguseid nalju.» 

«Aa!» venitas pangadirektor Marandi. 

«Noh, kaome, sõber... kaome!» hüüdis vabrikant 
Kaarma. 


«Kaome!» noogutas Mark Anton, irvitades jälle mõt- 


tetult. 

Ja härra Marandi küsis, kuna ta ei mõistnud ka midagi 
sobivamat lausuda: 

«Kuidas su perekond elab?» 

«Tänan, noorkrahv — hästi!» vastas vabrikant Kaarma 
ikka ühesuguste kummarduste saatel. «Lihtinimeste asi, 
mis seal rääkida. Söövad ja joovad ja seedivad ja maga- 
vad. Ja terviski on neil korras nagu ikka... meietaolis- 
tel. Mul oli ju ka lihtsameelset edevust oma lastele hari- 
dust anda ja kui nüüd härrasrahva järeltulijatest mõni 
kohakene juhtub üle jääma, siis nad leiavad endile ka 
väärilisema teenistuse. Aga kui midagi niisugust ei 
leidu, eks nad peavad siis leppima sellega, mis ma ise 


neile oma labasuses võimaldada saan. Nii jah. Nüüd 


aga — veel kord... palun lahkesti andestada, et me siia 
niiviisi ilma kutseteta sisse murdsime, mina ja mu sõber. 
Vabandust, siniverelised, me palume väga vabandust!» 

Ja nad hakkasid kõrvuti ukse poole taganema, seljad 
küürus, tigedus silmade ümber. 

Maks Ruutfus, kes oli siiani vaikinud, tõusis samuti, 
naeris ja ütles: 

«Kannatage veidi, ma tulen teiega ühes. Nagu ma teie 
jutust järeldada võin, pole te veel näinud... õieti mitte 
'kui midagi. Ma hakkan teile juhiks — teeme aiaski paar 
tutvumistiiru, et te ka sealsest elust pisut aimu saaksite? 
See huvitab teid ometi, eks ju?» 

«Huvitab ... huvitab küll, kui härrad aadlikud luba- 
vad...» sosistas vabrikant Kaarma. 

Siimon vaatas neile järele. Nad noogutasid ikka võistu, 

pöördusid ja kadusid pahemale. Vanahärra Nepomuuk 
piilus luurates kulmude alt ja näis vahejuhtumi üle vaik- 


set rõõmu tundvat; pangadirektor Marandi naeratas 
kohmetult, silitades oma tugevat alalõuga; vanahärra 
Kullemann võttis veinipudeli, et täita sellest vahepeal 
tühjaks joodud klaase, kuid ta käed värisesid nii tuge- 
vasti, et ta ei suutnud sellega hakkama saada. Insener 
Koores vaatas jälle pimeda akna poole ja pomises nagu 
endamisi: 

«Elatanud inimesed, aga võtavad end niiviisi täis...» 

«Jah,» ütles vanahärra Kullemann. 

Siimon seletas pisut pikemalt: 

«Eile õhtul murdsid nad minu juurde sisse. Noh, pol- 
nud midagi parata. Mul oli küll muudki teha ja õiendada, 
aga ma pidin nad vastu võtma. Nende sellidega on ju 
lausa häda, kui nad kord hoogu satuvad. Selle paksuga 
võib veel kuidagi leppida...» 

Härra Nepomuuk kergitas naeratades kulme ja sõnas: 

«Omal ajal käisin ma nende mõlemaga läbi. Sekel- 
dusi oli tõesti palju. Juhtus isegi seda, et nad mõnele 
kaaskülalisele, kes nendega ühes ei ulunud, käsitsi kal- 
lale kippusid.» 

«Hehehee. .. lõbusad mehed, lõbusad mehed!» noogutas 
härra Tiitus. 

Tekkis uus vaikusehetk. Ja et toas valitsevast eba- 
mugavast tundest kuidagi üle saada, hakkas vanahärra 
Kullemann jälle sõjavõimalustest rääkima. Ta ütles: 

«Kuhu me oma jutuga jäime? Vist küll nende nõnda- 
nimetatud autoritaarsete keskriikide juurde? Loogiliselt 
mõteldes on tõesti raske aru saada, mis pagan kihutab 
tänapäeval inimesi ja valitsusi taga, et nad nii kangesti 
üksteist veristada ihkavad.» 

See ootamatu sõnavõtt, ehkki läbipaistev, muutis seisu- 
korra kohe hoopis talutavamaks. Üks kui teine liigutas 
end, üks kui teine ulatas käe välja, et laualt midagi 
võtta — kes veiniklaasi, kes pruunistatud mandlitera- 
kesi — üks kui teine noogutas asjalikult ja näitles tähele- 
panu. Isand Tiitus jättis huulte lakkumise ja isand Nepo- 
muuk süütas sigari. Pangadirektor Marandi kõigutas 
põlvele tõstetud jalga. 

Samal silmapilgul jõudis aga tagasi ka advokaat 

Simmaado, kes ähvardas oma teadmatuses kõik taas 
luhta ajada. Ta hoidis kätt poisikeselikult suu ees, naeris 
ja hüüdis: 

«Piduperemehed ei aimagi vist, missugused külalised 
siin ringi liiguvad...? Trepil tulid mulle vastu, arvake, 
kes? — vana Kaarma oma topsivennaga. Kui ma tagasi 
vaatasin, olid nad laua juurde jõudnud ja Maks Ruufus, 
see igavene naljahammas, hakkas neid parajasti täis 
toppima.» 

Vanahärra Kullemann vaatas teda pahuralt silma- 
nurgast ja vastas: 

«Jah, mis siis — las nad... liiguvad. Muuseas, här- 
rad, kas te pole tähele pannud, et tänavune suvi on pea- 
aegu samasugune nagu oli neljateistkümnendal aastal? 
Kuumus, metsapõlemised. Ma ei imestaks põrmugi, kui 
jaapanlaste ja venelaste konflikt äkki üldiseks heitlu- 
seks kujuneb või kui sakslased tšehhidele kallale 
asuvad.» 

«Jah, see on õudne,» noogutas insener Koores, vääru- 
tades pikkamisi pead. «Miljonid ja miljonid aetakse kokku 
ja enamik neist peab surema, Kannatused, vaesus, lagu- 
nemine, mis ulatub kuni juurteni. Mis mul häda oleks, 
kui mu pojad praegu elaksid. Oli kahtlemata raske neilgi, 
kes kaotasid tol ajal ühe, mina aga kaotasin... kõik. 
Mul on vahel tunne, nagu peaksin ma tänavale minema 
ja tulipäistele noortele valju häälega kõrvu karjuma: 
jätke, ärge märatsege! Ja samuti ka riigimeestele, kes 
ei oska küllalt osavalt oma asju ajada ja iga tühisemagi 
arusaamatuse puhul relvade järele haaravad. Mõistus! 
Kaine mõistus — kuhu see ometi jääb?» 

«Katsu sellega kord hakkama saada, küllap me sulle 
siis veel näitame!» naeris isand Tiitus. 

«Mõistus on ainult sõnakõlks — inimesed elavad ins- 
tinktidega,» ütles pangadirektor Marandi. 

Advokaat Simmaado tundis ikka veel huvi kahe purjus 
tõusiku vastu, keda ta oli äsja kohanud. Ta nihutas enda 
Siimoni kõrvale ja küsis: 

«Huvitav, kust nad küll siia sattusid?» 

«Ma ei tea,» vastas Siimon. 

Vanahärra Kullemann ütles vanahärra Nepomuugile: 

«Algas see Abessiiniaga, hiljem tuli Hispaania ja 

nüüd siis leidsid jaapanlased ja venelased paraja aja. 
Mida seal Sudeedi maakondades õieti nõutakse? Paistab, 
nagu tahaksid nad oma emamaast hoopis lahku lüüa...» 
«Ja Saksamaaga ühineda? Loomulikult!» noogutas 
nsener Koores, 
 Jutlemine ähvardas jälle soiku jääda, kuigi kõik kat- 
susid seda elustada. 
- Äkki kohutas Siimonit mõte, et ta peab Aada ja selle 
ema üles otsima, et ta peab nendega vestlema, et ta peab 
- tüdrukuga mööda varjulisi teid ringi jalutama ja veel 
kord oma armastusest rääkima. Ta tõusis ja astus akna 
- alla. Pimedus väljas paistis aina tumedamaks muutuvat. 
A Tuul valjenes ja hõljuvad paberlaternad heitsid murule 
“liikuvaid valguselaike. Puude oksad, mida äkilised iilin- 
gud raputasid, liikusid läbipaistmatute varjudena, lüües 
- hääletult takti äsjaalanud tantsuloole. 
Keegi ütles ta selja taga: 
«Härra Laas — sulgege aken ja istuge meie juurde. 

Mu reuma kipub end juba tunda andma.» 
«Jah, andke andeks,» pomises Siimon. 
«Terviseks!» ütles pangadirektor Marandi. 

PAHAENDELISED VIIPED JATKUVAD 


KS Siimon vahel hiljem seda ööd meenutada katsus, 
kerkis ta vaimusilma ette kõigepealt pilt sellest, kui- 
das ta ettevaatlikul sammul mööda treppi alla läks, toetu- 
des seinale, et hoiduda põrutustest. Teise käe oli ta süga- 
vale püksitaskusse pistnud ja litsus kogu aeg sõrmeots- 
tega vastu kõhtu. Sest nüüd puuris ühetasane tugev valu 
teda pidevalt, ühtlaselt, talle hetkekski rahu andmata. 
Kogu möödunud päev tuli meelde, näis väga viirastusli- 
kuna, kaetud nagu tiheda varjuga. Ta tõmbus tagasi kuni 
eelmise õhtuni ja hakkas siis pikkamisi vaadeldes uuesti 
olevikku sammuma: kas ta polnud piinelnud selle lühi- 
kese vahemaa jooksul samuti peaaegu vahetpidamata, 
peaaegu pidevalt? Ja kas polnud väga pahaendeline ka 
see, et ta piinles praegugi, sügaval öötunnil, millal ta oli 
siiani ikka lunastust leidnud — mitte üksi magades, vaid 
ka siis, kui ta juhtus mingil möödapääsematul põhjusel 
parajasti ärkvel olema? 

Söögituppa jõudnud, ajas ta enda kangekaelselt sirgu, 
tõmbas näo naerule ja asetas käed seljale risti, teeseldes 
laiska logelejat, kes mõnuleb oma heaolus. Laua ümber 
oli koondunud koguni rohkesti tumedates õhtuülikonda- 

s mehi ja sama soliidselt rõivastatud naisi, kes liiku- 
pikkamisi-pidulikult kohalt teise, valisid endile suu 
sid, kummardusid parajat pala otsides sügavale liu- 
e kohale ja tõusid jälle kohe sirgu. Laest langevad 
dad valgusejoad põrkusid tagasi käes hoitavatelt tald- 
telt, kahvlitelt, mida küünitati kord siia, kord sinna, 
fiksatiivist läikivatelt juustelt, lakk-kingadelt, värvitud 
sõrmeküüntelt. Üks kui teine viipas Siimonile tervituseks, 
hõikas midagi ja kadus kohe jälle tagasi aeda. Kuuldus 


neile vahepeal Ji 
Pi ... härra Laas — see olete ju teiel» hüüti 


Siimon vastas huupi: 

«Jaa, see olen mina. Tere õhtust, madaam.» 

Alles siis, kui ta veel mõne sammu võrra lähemale 
astus, nägi ta, et hõikajaks oli proua Simmaado, Aada 
vanem õde. Kavaler, kes oli äkki nagu lõkkele löönud 
daami laua juurde saatnud, tegeles nobedasti lõhelõiku- 
dega — pikk blond poiss värvilindiga rinnal ja varja- 
matu isukusega hallides silmaterades. Siimon tundis seda 
konvendikaaslast vaid näo järgi ja katsus nüüd kõigest 
jõust meelde tuletada üht tolle virga seelikukütiga ühen- 
duses olevat ja skandaalsusse kippuvat lookest, millest 
sosistati paar aastat tagasi isegi säärases seltskonnas, 
kus sellistest asjadest tavaliselt suurt ei hoolitudki. Vas- 
tates noore elumehe tagasihoidlikule ja pisut iroonilisele 
immardusele samasuguse tagasihoidlikkuse ning iroo- 
niaga, suudles ta proua Simmaado kätt, kallutas end 
talle pisut lähemale ja küsis: 

«Kuidas te ka tänase päeva jooksul elanud olete, kui 
ma ehk küsida tohin?» 


«Pahane? Minule? Aga miks ometi, armuline proua?» 
küsis Siimon, ehkki ta teadis vastust juba ette. 

Ning naine sõnaski, muutes hääle senisest hoopis vaik- 
semaks: 

«Armas aeg, kas te siis ise enam ei mäleta? Mu meeski 
oli hirmus vihane ja lubas teiega üldse igasuguse läbi- 
käimise lõpetada. Sest ühes nende tõusikutega suvatse- 
site te ju meidki välja kihutada.» 

«Palun, palun!» hüüdis Siimon, «See on eksitus, 
uskuge mind!» 

«Eksitus?» küsis proua Simmaado. «Kuidas nii — 
eksitus? Te ju käratasite selge sõnaga, et ... «välja... 
kõik»!» 

Siimon ajas ägedasti vastu: 

«Ei, vabandage, see on tõesti eksitus! Jah, armuline 
proua, see on eksitus! Ma tean, et ma ei võinud midagi 
niisugust ütelda. Arvatavasti kuulsite te valesti või saite 
minust aru teisiti, kui see oleks pidanud olema. Pea- 
legi — osa seltskonnast jäi ju ometi paigale ja istus seal 
kuni hommikuvalgeni.» 

«Oo, või nii? Kas me siis asja ees, teist taga sellelt 
huvitavalt istumiselt jalga lasksime?» naeris proua Sim- 
maado. Ja kuna see küsimus ei suutnud teda enam pae- 
luda, vaatas ta veel kord vargsi üle õla, valis jälle suu- 
pisteid ja sõnas korraga: «Täna oli meil väga terav arva- 
miste lahkuminek, minul ja mu mehel. Tema kui ärimees 
ja praktiliselt mõtlev inimene pooldab kangesti inglise 
lasteaeda, mina ise aga kavatsen maksku mis maksab 
kindlaks jääda prantsuse oma juurde. Kuidas teie arvate, 
härra Laas?» 

Siimoni mõtted olid laokil, kuid ta vastas igaks juhuks: 

«Mina pooldan samuti prantsuse lasteaeda.» 

«Muidugi! Teisiti ma teid ei kujutlenudki!» hüüdis 
proua Simmaado. «Ja Hansukene olgu vait. Muuseas — 
oleks huvitav kuulda, millisel põhjusel olete teie sellele 
arvamisele jõudnud?» 

«Noh... prantsuse lasteaed... olevat ju sootuks 
midagi muud kui... inglise oma,» pomises Siimon ja 
tundis jälle kanget tahtmist kätt taskusse pista, et sel- 
lega oma valutavat külge toetada. 

«Loo-mu-li-kult! Ka mina olen niisugust arvamist 
kuulnud, ja mitte mõnelt profaanilt!» hüüdis proua Sim- 
maado kähku, kuna ta märkas, et pikk blond poiss hak- 
| kas kärsituks muutuma. Ja olles juba minekule asumas, 

seletas ta vadinal: «Inglise haridus on meie oludes üldse 
küsitava väärtusega. Üldkultuurilises mõttes ei pääse 
see ju kunagi kaasa rääkima, need aga, kes tahavad 
edaspidi kaubanduse või merenduse alal tegutsema 
hakata, võivad end kõrvalt täiendada. Pealegi on säära- 
seid liiga vähe selleks, et kogu süsteemile ilmet anda. 
Prantsuse haridus aga... oojaa!» 

«Oojah... muidugi!» noogutas Siimon. 

Vaevalt kadus proua Linda selg sulguva ukse taha, kui 
trepijalale ilmus härra Simmaado ise — armukade mees, 
kes ei suutnud kuigi kauaks üles vanahärrade juurde 
jääda. Ta vaatas otsides ringi ja tahtis kohe edasi tor- 
mata, Ta pea oli nagu jälgi ajades alla kummardunud ja 
Siimonil oli korraga tunne, nagu oleks mees tõepoolest 
tuttavat lõhna haistnud. Lauanurga juures põrkasid nad 
- külgedega vastamisi. Ja närvlik kälimees märkas teda 
alles nüüd, peatus hetkeks ja hüüdis: 

«Vabanda, vanapoiss! Näed — pidin su peaaegu jalge 
alla trampima, Oh neid naisi küll, neid naisi! Sain enda 
just oma valutaval puusakondil pisut paremini sisse 
seada, kui armuline proua Simmaado mulle sõna järele 
saatis: «Tule alla, mul on sulle midagi kõnelda.» Kõ- 
nelda? Mida?! Madaamil on lihtsalt igav ja see on kõik. 
Nagu seal aias oleks veel vähe iga sorti poisinolke, kes 
just selleks ongi kutsutud, et meie prouadel igav ei ole. 
Tehku nad end vähemalt kordki elus kasulikuks... 
hahahaa! Ega sa ei ole teda näinud?» 

«Keda?» 

«Lindat?» 

«Kahjuks ei. Ma nimelt tulin alles praegu alla,» vastas 
Siimon, 

Advokaat Simmaado vaatas jälle ringi. Kuid nüüd 
sigis ta ilmesse peale püsiva armukadeduse veel midagi 
muudki. Ja tulles Siimonile veel sammu võrra lähemale, 
sosistas ta salapäraselt: 

«Hoia kõrvad lahti, vanapoiss! Mulle paistab, nagu 
teaksid kõik teised sinust ja minust palju rohkem kui me 

ise. Servus! Igal pool, kus meie äia nime nimetatakse, 
peatu ja katsu kuulata. Sellepärast, et...» 

Kuid ta ei lõpetanud lauset ja viipas vaid käega. Ja 
ta närvlik naer kadus kohe sama ukse taha, mille kaudu 
oli lahkunud äsja ta lõbutsev naine oma valgeverelise 
rüütliga. 

Siimon kortsutas kulmu. Minnes veidi hiljem samuti 
alla aeda, mõtles ta endamisi, et ta peaks kärsitu abielu- 
mehe jälle üles otsima, et küsida temalt lähemalt, mis ta 
oma sõnadega õieti mõtles. 

Käies väga pikkamisi mööda helendavaid teid ringi, 
teeskles ta jälle mõnulevat vaatlejat, kes teeb oma 
tähelepanekuid ja on kõigest ümbritsevast juba veidi 
tülpinud, soovimata kellestki segatud saada. Pilt, mis 
talle avanes, surutus talle mällu veidi grotesksena, kuid 
samal ajal ka küllalt luulelisena ning suurejoonelisena. 
Taevas oli jälle selgeks läinud ja paljas hõbedavärviline 
kuu asus otse pea kohal, valades alla maale seda külma 
sinakashalli valgust, mis pani kõik esemed läheduses 
vaevumärgatavalt hõõguma. Vanad laiaoksalised puud 
seisid ses hõõgumises haaramiseks valmistuvate tonti- 
dena, rappusid tuules ja kohisesid tugevasti. Kuskil lähe- 
duses oleks nagu loksunud suur rohekasmust veekogu, 
viskudes vastu kaldaid ja tõmbudes kohe jälle tagasi. 
Paberist laternad hõljusid üles-alla. Ja jämedate tüvede 
vahele asetatud laudade ümber istuvad inimesed näisid 
mingisuguseid ootamatuid, varjude peal suureks paisu- 
vaid, mõttetuina paistvaid liigutusi tegevat, liigutusi, 
mida on raske täpsemalt määratleda, meeles pidada, 
mille eesmärkki jäi arusaamatuks. 

Kuna Siimonil polnud ühtki kindlat sihti, suundus ta 
peateele ja hakkas seda mööda edasi minema. Liiv ta 
saabaste all meenutas pehmet metalli, sooja ning sõbra- 
likku, mis summutab sammude kaja. Jalutavate paari- 
keste näod paistsid pisut tontlikkudena, eriti siis, kui 
tuli läbi minna siniste laternate piirkonnast. 

Paremal asuval muruplatsil tantsiti. Tüsedusele kaldu- 
vad keskealised mehed trampisid nagu suured loomad, 
noored poisid edvistasid oma sihvakusega ja tegid kõik, 
et oma partnereid naerma ajada. Unistavate iseloomu- 
dega abielunaised, ammugi tüdinenud ja väsinud oma 

luslikest kaasadest ja endi meelest hirmus õnnetud, 
tusid kuidagi õrnalt-hellalt oma kavaleride najale, 
- viltu lastud, otsekui katsuksid nad lakkamatult 
gi kuulata, midagi, mis asub nähtava maailma varju 


- Jalutan, nagu näed. Ja hingan värsket õhku. Aga 
sina ise?» 

 «Lii-gun!» hüüdis doktor Raamat, panganõukogu esi- 
mees. 

Ja selle ootamatu kohtumise üle kerget rõõmu tundes 
ütles Siimon: 

- «Noh, sinul pole seda eriliselt vaja, sest sa oled nii- 
kuinii väga liikuv isand. Aga paljudele küll paljudele 
küll. Mõtlesin siin praegu, et pagan seda teab, millest see 
tuleb: enamik mu tuttavatest on paksenema hakanud. 
Vaevalt kolmekümne viie aastased mehed... ja veidi 
vanemad. .. kuid vestide alla tekivad aina korralikumaks 
paisuvad kõhukesed.» 

- «Õgivad liiga rängalt, kogu tarkus seisab selles!» 
ütles härra Raamat. 

Siimon vaatas ta pondunud põski, väikest teravat nina, 
kavalalt piiluvaid silmi ja pakse, peaaegu vormituid 
huuli. Ta teadis sellest omapärasest mehest üpris vähe, 
ent siiski küllaldaselt, et temast vajalikku pilti saada. 
Härra Raamat oli kutselt arst, omas praegugi veel 
koguni suurt patsientuuri, oli aga äkki äritsema hakanud 
ja vööritses juba ligi kümme aastat peamiselt majadega, 
ostes neid kokku ja müües jälle paraja vaheltkasuga edasi. 
Ta armastas vahel tublisti purjutada, ent need, kes teda 

tundsid, sosistasid irvitades, et kõige paremad ostu- 
müügi tehingud sooritavat ta just sellises seisukorras. 
Ta polnud ihnuskoi, ei, ta armastus raha vastu oli hoopis 
teistsugune kui paljudel ta sõpradel. Pistes oma hirmus 
lühikesena, ent seda jämedamana tunduva käsivarre Sii- 
moni kaenla alla, ütles ta ootamatu agarusega, mille 
varjust näis välja piiluvat mingi aimamatu tagamõte: 

«Kas sa oled täna ka joonud?» 

«Ei,» ütles Siimon ja raputas pead. 

«Noh, siis joome!» ütles doktor Raamat. 

Siimon raputas jälle pead. 

«Parem juba jätame — ma ei tunne end kuigi hästi,» 
ütles ta. 

«Nii? Noh, ärgem siis joogem,» ütles doktor Raamat. 

Nad jalutasid pikkamisi mööda tantsuplatsi ümbritse- 
vat ringteed. Öö oli ikka väga soe. Läheduses asuvates 
surnuaedades kisendasid öökullid ja laksutas laulurästas, 
see nobe imitaator. Jõekalda madalalt luhalt imbus lähe- 
male kargeid hoovusi, mis ronisid mööda nõlvakut üles, 
et kaugeneda magavate linnatänavate poole. Kuskil selja- 
taga asuvas värvilises hämaruses jutustas keegi kahe- 
mõttelist lookest, mis kutsus esile aina uusi naerupurs- 
keid, paisates neid puude vahele nagu hiiglasuuri a 
peid tegevaid kummipalle. Ja lastes Siimoni küünarnuki 
vabaks, ütles doktor Raamat nagu luurates: 

«Niisiis on su äiale tillukesi äpardusi juhtunud?» 

Siimon muutus kohe väga tähelepanelikuks ja kort- 
sutas kulmu. Ta otsustas teada saada nii palju kui 
vähegi võimalik. 

«Jah, seda küll,» vastas ta noogutades. 

«Paha lugu, paha lugu!» ütles doktor Raamat. 

«Teatud määral kindlasti. Aga mina isiklikult ei võta 
asja... just väga tõsiselt,» ütles Siimon. 

«Kergemeelsus ei ole voorus, vanapoiss!» ütles doktor 
Raamat. 

Siimoni mõtted töötasid pingutatult. Ta ei jõudnud aga 
kuhugi välja ning tundis end kattuvat külma higiga. 
Hetkelise vaikimise järel pomises ta õlgu kehitades: 

«Noh... ei tea nüüd... Eks me näe, eks me näe.» 

«Jaa muidugi! Paari-kolme päeva pärast on see nii- 
kuinii selge, kuidas, missuguses ulatuses ja... nõnda 

edasi,» ütles doktor Raamat. Ja peatudes silmapilguks, 
üüdata sigaretti, lisas ta pisut tõsisemalt: «Muuseas 
sinu seisukorda see enam ei muudaks. Ma ajasin 
d aega tagasi juttu Kaalepiga ja Lepamaimuga, ja 
ast tulid veel juurde Soonast, Edelstein ja vana 
Tuudeberg. Nad olid minuga üsna ühel arvamisel. Mui- 
dugi oleks parem, kui sa igaks juhuks silmad ja kõrvad 
ahti hoiad. Hea tahtmise juures suudaksid sa enda rip- 
- pumatuks teha... kas või juba täna õhtul, Isegi roomla- 
sed teadsid ju, et in vino veritas. Nägemiseni! Kahju, et 
sa ei taha praegu minuga kaasa pummeldada — ma kor- 
jaksin tasapisi kokku need teisedki arukad eesti mehed, 
keda ma siin nimetasin. Noh, eks me näe. Hommik on 
veel kaugel ja küllap ma su üles leian. Mis sa arvad, 
kas sul on homme lõuna paiku aega? Vea ennast mulle 
korraks külla — mu mutid on lausa õnnetud, et sa end 
enam ei näita. Ja... peame aru — nagu mees mehega. 
Veel kord: nägemiseni!» 
A nägemiseni!» vastas Siimon ja kõndis pikkamisi 
edasi. 
- Ning just sel hetkel, kui vööritseva arsti selg ta silmist 
kadus, läbis teda jälle veider tunne, nagu poleks viimase 
päeva kuhjuvad sündmused kaugeltki veel lõpukorral, 
nagu peaks nüüd kohe midagi väga olulist juhtuma. 
Ühes lakkamatult näriva valuga sügaval kõhukoopas 
moodustas see tunne tas nagu mingi vaimulahtistaja, 
mingi purgatiivi, mis röövis temalt jälle kogu ta ulja 
enesekindluse. Äkki haaras teda kange igatsus oma tüd- 
rüku järele, Aada järele, kes võiks talle ehk mõnesugu- 
seid vajalikke teateid anda. Kus ta praegu on ja mis ta 
praegu teeb... ta väike, alistuv, juba esimese andumise 
kaudu taltsaks tehtud salanaine, kellest ta polnud mitme 
tunni jooksul üldse midagi hoolinud? Ta mõtles möödu- 
nud päeva häbistavatele segadustele, ja just siis, kui ta 
sellest mõtles, vilksatas talle kustki jalutavate paaride 
varjust advokaat Soodla tüse selg ja naiselikult lehvivad 
mustad lokid. Ja ta oli üpris õnnelik, kui ta peale lühi- 
ajalist kiirustamist peateest kaugenevale mehikesele 
järele jõudis ja nägi, et daam, keda ta saatis, polnud 
siiski preili Koores, vaid hoopiski Ebba Tamm, see tubli 
lastearst. 

Jalutajad pöördusid ja tal polnud enam võimalik 
Kula varjule pugeda. Ta kummardas ja hüüdis rõõm- 
salt: 

«Tere, noorpaar. Ilus öö, kas pole?» 

«Aa, see olete ju teie!» hüüdis noor naisarst ja peez 
silmapilguks. «Imelik, et ma näen teid alles es 
korda. Härra Soodla arvas, et te olete ehk sootuks 
mata jäänud.» m 

Ja oma imelikult loiuks muutunud, otsekui rauget und 
ihkavad silmad jalgade ette kõnniteele suunanud, pöör- 
dus ta kohe jälle minema, saadetud ikka sellest veere- 
vast murumunast, kes näis päevaste äparduste pärast 
praegugi veel Siimonile viha kandvat ega lausunud = 
ainustki sõnakest. 

«Lollus, lollus...» pomises Siimon mõttetult. 

Siis kuulis ta kuskilt puude varjust ägedat vaidluskära 
ja suundus otse üle kastese muru, mille jahedust tatun- 00 
dis isegi läbi kingataldade. 


AKTUAALSED KONEAINED 


9 sand Kullemanni aed oli väga suur, ja lehtla, mille 
juurde Siimon neile ägetsevatele häältele järgnedes 
jõudis, asus peaaegu kaldanõlvaku serval, kus algas 
maapinna langus. Läbi laia ukseava paistsid laua ümber 
konutavate meeste mustad kogud ja tagaseinast langev 
valgus moondas nad väga rasketena mõjuvateks siluetti- 
deks, mis kõikusid kohmakalt edasi-tagasi. 

Kõige esimesena paistis Siimonile silma keemiapro- 
fessor Olaf Pooli lai kukal ja harevile hoiduvad suured 
kõrvad; küljega öise aia poole istusid mõned pangatege- 
- lased ja kaasomanikud sellest või teisest suurärist — 

Jüri Maasik, Mihkel Lepamaim, Karl Soonast ja Fritz 
Tuudeberg; üsna vastu tagaseina konutas Jaak Maim, 
ühistegelane, kes oli enda juba korralikult purju võtnud 
ja ümises veel vaid tülinorivaid vahemärkusi. Kõik nad 
olid tüsedad tugevad mehed ja oskasid lugu pidada 
mugavast vestlusest, mida ei ulatuks segama nende nai- 
sed — manitsusi ütlema ja veiniklaase lugema. Nad 
tundsid end nüüd mõnusasti vabadena ega kavatsenudki 
sõnu valida, millega oma mõtteid ning kogemusi vastas- 
tikku mõistetavaks teha. 

Siimon teretas. Talle tehti kohe ruumi; ta asetas enda 
Lepamaimu ja Soonasti vahele ja toetas küünarnukid 
lauaveerele. Võttes reas seisvate limonaadipudelite juu- 
rest tagavaraks toodud tühja veiniklaasi, valas ta selle 
ääreni täis ja küsis: 

«Mis asja üle te siin niiviisi vaidlete? Kisa ulatub juba 
tänavale ja poleks ime, kui mõni möödamineja manu 
kargaks, et teie teravmeelsustest osa võtta.» 

Mihkel Lepamaim, mustaverd mehemürakas, põrnitses 
teda läbi prillide, pühkis higi ja vastas veidi nipsakalt: 

«Mille üle? Selle üle, mis enne pooleli jäi.» 

Ja see jätkus siingi samas vaimus: Vana Lepamaim 
püüdis tabada iga pisemagi üldises vestluses tekkiva 
pausi, et pajatada paari sõimusõna punase Venemaa 
arvel, keda ta suutvat taluda veel sada korda vähem 
kui oma isiklikku ämma. Igal võimalikul juhul vabameel- 
sust demonstreeriv trükikodade omanik Jüri Maasik 
oli hiljuti Saksamaal käinud — arvatavasti mingisugusel 
polügrafistide konverentsil — ja manas kaua ning südilt 
rahvussotsialistlikku režiimi, mis näljutavat kindlasti sur- 
nuks kui mitte sadu, siis vähemalt kümneid tuhandeid. 
Karl Soonast väitis kuskilt vene emigrantide ajalehest 
loetud tõdedega, et sõda Kesk-Euroopas ei puhkevat 
siiski veel niipea: kõik riigid kartvat õhurünnakuid. Olaf 
Pool, keemiaprofessor, kinnitas Siimonile, et suurriikide 
kindralstaapidel olevat kahtlemata tagavaraks üllatusi, 
millest laiematel rahvahulkadel pole vähimatki aimu. 
Fritz Tuudeberg higistas aina edasi ja hüüdis äkki, et 
Kristjan Kiisk, see edev laiutaja, olevat oma luksusauto 
taksoks müünud ja kihutavat nüüd ringi verivastses 
limusiinis, mis panevat nii mõnelgi temataolisel tege- 
lasel silmad kadeduse pärast pungi tõusma. Vaikiti veidi 
aega. Siis joodi ja süüdati uued sigaretid. Ning Karl Soo- 
nast jõudis peale pikki ja üksikasjalisi seletusi otsusele, 
et Itaalia pole siiski veel kogu Abessiiniat oma käpa alla 
saanud, Jüri Maasik ütles, et tänapäeval polevat sel küsi- 
musel üldse enam aktuaalset tähendust. Veidi aega 
tehti oletusi Hispaania kodusõja kohta ja jõuti üksmeel- 
selt otsusele, et see võib kesta veel kuni järgmise keva- 
deni. Briti impeeriumi lähemate kavatsuste suhtes jäädi 
erinevate arvamiste juurde, vastavalt sellele, misssuguste 

allikate põhjal tegi üks või teine oma prognostilisi ole- 
tusi. Ott Pillenbergi naine olevat nüüd Ma hukka 
minemas — ta käivat oma poistega isegi avalikkudel 
kinoetendustel, ütles Fritz Tuudeberg. «Lori!» karjus 
ühistegelane Maim ja vaatas kordamööda kõiki laua- 
kaaslasi. Siis naerdi veidi kaht koerkäpulist, vabrikant 
Kaarmat ja selle ustavat sõpra: «Hahahaa, leidsid ka 
vaja, millal väna Kullemanniga oma vahekordi klaarima 
tulla!» Ja Olaf Pool, keemiaprofessor, pidas pika ning 
põhjaliku loengu teadaolevate sõjagaaside üle, rääkides 
aga peamiselt purupurjus Jaak Maimule, kuna teised 
keegi ei viitsinud teda kuulata ja ootasid parajat juhust, 
et ka omalt poolt midagi öelda. 

Viimaks kaldus jutt käesolevale suvele ja Karl Soonast 
tegi teatavaks, et ta olevat alles möödunud õhtupoolikul 
Tähtvere metsas käinud. Samas aga tuli talle midagi 
meelde ja ta lisas silmi jõllitades: 

«Kuram, te oleksite pidanud nägema, mihukese rästiku- 
müraka ma seal vagaks tegin. Õkva nagu vorst. Vas- 
tik oli teist sindrinahka vaadatagi, rääkimata veel 
muust.» 

«Rääkimata muust? Millest muust?» urises ühistege- 
lane Maim. «Kas sa tahtsid teda ehk peale tapmist veel 
pintslisse pista, ah? Hahahaa!» 

«Ära kõnele jubedusi, kulla mees!» hüüdis Jüri Maasik. 

«Minul isiklikult on usside vastu mingisugune atavist- 
lik tunne... Kui ma neid näen, kipuvad mul juuksed 
lausa püsti tõusma,» ütles härra Lepamaim. «Mitu päeva 
peale seda pole mul enam rahu. Ptüi!» 

«Nonoh, need loomakesed on meil ju kaunis süütud,» 
naeratas Olaf Pool, keemiaprofessor. «Vaevalt kuulevad 
nad su sammude krabinat, ja läinud nad ongi.» 

«Või veel! Ära räägi midagi!» vaidles härra Soonast. 
«On teada küllaltki palju juhtumeid, kus nad on rahuli- 
kule jalutajale kallale tulnud.» 

«Nonoh, nonoh!» kahtles Olaf Pool. 

«Lori! Nad laulavad vahel nagu ööbikud!» hüüdis ühis- 
tegelane Maim ja hirnus kaua ning südamest oma hüper- 

- boolitava nalja üle. 
«Lõpuks on ka kaunis raske vahet teha, missugused 

neist on rästikud, missugused nastikud,» ütles Fritz Tuu- 
deberg. 

«Lorijutt, see pole põrmugi raske — kõik rästikud on 
rästikud ja seega rästikud ja kõik nastikud on nastikud 
ja seega nastikud!» hüüdis härra Maim ja naeris jälle 
ammuli suuga. 

Mihkel Lepamaim kraamis lagedale oma kunagise 
koolitarkuse, Ta nihutas prillid ninaotsale ja ütles: 

«Kukla järgi on see siiski võimalik. Rästikul on seal 
ristikujuline märk, nastikul aga midagi, mis tuletab 
meelde hobuserauda.» 

Naerdi. 

Ja härra Maasik, trükitööstur, hüüdis ähkides: 

«Katsu seda satikat uurima minna, jah... Vaat kui 
nipsab sulle oma kihvakesed su alumisse mokasse.» 

Joodi jälle; suitsetati jälle; vaikiti jälle veidi aega ja 
tunti rõõmu rahuliku silmapilgu üle. Ja kuulati endasse- 
süvenenult tantsuplatsilt kostvat valsikest. Ja kui see vii- 
maks tüütama hakkas, ütles Fritz Tuudeberg, täites 
kordamööda kõik veiniklaasid — isegi härra Maimu 
oma, kuigi see napsivend kippus juba ammu tülikaks 
muutuma: 

«Maainimesed kõnelevad veel mingisugusest vask- 
ussist, Ma ise pole seda küll näinud, aga asjatundjad 
kinnitavad, et see olevat ainult süütu sisalikukene.» 

«Sisalik, loomulikult sisalik» kinnitas professor Pool 
ja muigas üleolevalt. 

«Jah, too vaskuss ei tee küll vistartki viga, isegi siis 
mitte, kui ta juhtub ehk hädasunnil hammustama,» noo- 
gutas Siimon. «Kord ma matkasin mööda külasid ringi 
ja siis ma puutusin nende süütute elukatega tihti kokku. 
Võta pihku — ei niitsatagi.» 

«Ja pista lõgemesse — ei niitsa samuti... haha- 
haa!...» ütles ühistegelane Maim. 

«Muinasjutt aga teab, et vaskuss olevat kord hädalda- 
nud, et küll on kahju, et tal puuduvad silmad, sest kui ta 
näeks, paneks ta üsna kerge vaevaga ühe öö jooksul 
kinni üheksa talu uksed,» ütles härra Soonast. 

«Lollus, selge lollus!» naeris Olaf Pool, keemiaprofes- 
sor. 
«Aga kas te olete kuulnud midagi nõndanimetatud 

Jõhvussist?» küsis Jüri Maasik. «Ka sellest teatakse liht- 
Tahva seas kõnelda otse jubedaid lugusid. Näiteks arva- 
takse, et kui ta enda sulle kuskile ümber lööb, siis pigis- 
tab ta seni, kuni see ihuliige otsast maha langeb. Liht- 
»salt — soonib enda lihasse ja aina surub.» 

| «Ah-haa, vaat sellepärast polegi sul lapsi... saan aru, 
saan aru!» hüüdis ühistegelane Maim ja laskis jälle kuu!- 
davale kaugele kostva möiratuse. 

«Loll!» ütles Jüri Maasik ja vihastas korraga selle eba- 
»sündsa nalja üle. 

«Jõhvussid? Oo, neid tõpraid ma tunnen!» hüüdis Fritz 
Tuudeberg. «Mõni aasta tagasi, kui ma Soomes suvita- 
mas käisin, nägin ma neid massiliselt. Kenad loomake- 
sed, väga kenad loomakesed! Mul oli järvel paat ja igal 
hommikul, kui ma välja läksin, pidin ma selle öö jooksul 
sisseimmitsenud veest tühjaks pilduma. Pagan seda teab, 
kuidas nad neist tillukestest piludest sisse pugesid, aga 
lootsikupõhi aina kubises neist. Karjapoiss õpetas mulle, 
et kuivatagu ma need hästi ära. Noh, ma katsusin. Ja 
siis nad olid nagu kõige pehmem siid. Mu raamatute 
vahel, mis mul seal kaasas olid, on neid praegugi veel 
tervete kimpude kaupa.» 

«Vaata ikka vaata... toda ma ei teadnudki!» imestas 
härra Maasik, trükitööstur. 

«Loomulikult — kui sa neid elukaid üldse näinud 
polel» noogutas härra Soonast pilkavalt. 

«Kurjad keeled räägivad, et saksa sõdurid olevat oku- 

atsiooni ajal meie võsa-angerjaid isegi söönud,» ütles 

ihkel Lepamaim. 

«Noh, kas ma ei kõnelnud, kuram!» hüüdis ühistege- 
lane Maim. «Tore! Õgi nagu Narva silmukest... haha- 
haa!» 

«Ptüil» ütles härra Maasik. 

Härra Tuudeberg läks üle konnadele. Ta ütles: 

«Mõni liik konni olevat tõesti üsna maitsvad ja lõuna- 
poolsed rahvad isegi soolavat neid talve jaoks.» 

«Oo jah, see on tõsi. Need on nõndanimetatud roheli- 
sed konnad ja Kuramaa mõisnikud olevat neid ka Balti- 
mail aretanud,» ütles Olaf Pool. 

«Ptüil» ütles härra Maasik. 

«Noh, sinule ja minule on kindlasti vastik ka auster. 

Aadlikkude seltskonnas on see aga kõige peenem malls- 
pala,» ütles härra Lepamaim. 

«Ptüi!» ütles härra Maasik. , 

«Sääraseid söödavaid tigusid leidub ka meil. Nimelt 
Saaremaal,» ütles professor Pool. 

«Ptüil» ütles härra Maasik. 

Konnade ja austritega oli seega lõpetatud ja Fritz 
Tuudeberg kõneles nüüd loomast, kes olevat ta meelest 
lausa jäle: nimelt puuk ehk metsatäi, Ta väristas end 
äkitselt ja sõnas: 

«Puuk ehk metsatäi on siiski kõige vastikum ja jäle- 
dam elukas, keda ma olen oma eluaja jooksul kohanud. 
Niisugune... peletis. Tükib sulle külge, haagib oma 
käpad su nahassse ja imeb nagu vampiir. Ta pöörane 
sööb enda vahel nii täis, et ei jõua end enam kinni hoida 
ja kukub viimaks maha nagu jõhvikas. Et issand jumal 
üldse säärasele peletisele mõtles, kui ta oma loomistööd 
tegi!» 

«Nad laotavad muuseas veiste punataudi... see tähen- 
dab... levitavad ja kannavad edasi,» ütles Olaf Pool, 
keemiaprofessor. «Iga loomaarst teab seda. Ja esimene 
asi on selle haiguse ilmsikstuleku puhul puugimuhkude 
otsimine.» 

«Kui ta on oma piraka juba elajale külge pannud, mis 
seal enam neid muhke otsida!» ütles härra Maasik, trüki- 
tööstur. 

«Muudkui hamba alla, muudkui hamba alla!» hüüdis 
ühistegelane Maim. 

«Ühel mu kolleegil juhtus kord veider viperus,» jutustas 
härra Tuudeberg ja naeris ise juba ette. «Tunneb mees 
äkki, et ta põlvega on midagi lahti. Valutab. Kipub pisut 
paistetamagi. Nahal ripendab aga mingisugune pruuni- 
kassinine tükike, mitte just suur, aga mitte just ka väike. 
Mu sõber oli sündinud ja kasvanud linnas ega teadnud 
sellepärast puukidest ei musta ega valget. Noh, mõtleb, 
tuleb tohtri juurde minna. Ja lähebki. See tõbras on aga 
haigustekehva suvekese tõttu nähtavasti rahahädas ja 
kohutab vaest abitarvitajat omaltki poolt veel, Mis muud, 
kui tuleb lõigata. Hahahaa! Ja lõikabki. Mu sõber lamas 
voodis vähemalt paar nädalat ja maksis visiitide eest, 

mis see suli ta juurde kaks korda päevas ette võttis, kau- 
nis korraliku summakese.» 

«Ptüi!» ütles härra Maasik. 

Peale selle valgus vestlus jälle pisut laiali ja kaotas 
oma aktuaalsuse. Mihkel Lepamaim filosofeeris tükk 
aega täide ja muude koduste parasiitide üle, keegi aga 
ei tundnud nende putukate vastu erilist huvi ja ta pidi 
viimaks nördinult vaikima; härra Soonast, kes harrastas 
oma eriala kõrval ka kalapüüki, jutustas hasarti sattu- 
des hiigelangerjast, kelle ta olevat kord kuskil järves 
kinni püüdnud ja kes kohutanud teda nii kangesti, et ta 
olevat äkilise hirmu sunnil üle lootsikuveere vette hüpa- 
nud; härra Tuudeberg ütles end näinud olevat vähki... 
mõõtudelt umbes suure labakinda taolist; härra Maasik, 
trükitööstur, kiitis uut tüüpi ladumismasinaid, mis maks- 
vat aga otse koletut raha ja mis ei suutvat end seetõttu 
meie kitsastes oludes tasa teha; Fritz Tuudeberg avaldas 
kahjurõõmsat lootust, et Kristjan Kiisk müüb varsti maha 
ka oma uue auto, kuna sellel lollil ei jätkuvat ju püsivust 
õieti mitte millegi jaoks maailmas: ta lendavat juba 
täna-homme pankrotti ja siis olevat laulul kaunis lühike 
lõpp. Kohe seejärel jutustas ta pikantse loo, mis tegi kõik 
ühteviisi tähelepanelikuks: ühel hommikul jõekaldale 
jalutama minnes olevat ta oma isikliku ihusilmaga näi- 
nud, kuidas vana Pillenbergi ilus naine oma armukesega 
mööda kraavikallast võssa traavis. Ühistegelane Maim 
jäi üldiseks heameeleks magama ja norskas läbi nina. 

«Oti moor on lihtsalt hull, mis sa tühjast räägid!» 
ütles härra Soonast ja sülgas põlglikult. 

«Noh, nii ilusate hullude järele limpsaks nii mõnigi 
mees keelt,» naeris härra Lepamaim. «Kahju ainult, et 
ta viimasel ajal kahekümneaastaste ja nooremate poisi- 
keste peale spetsialiseerub.» 

«Niisugusele tuleks mehiselt peksa anda, küllap ta vii- 
maks mõistuse pähe võtaks,» arvas härra Soonast. 

«Ptüi!» ütles härra Maasik. 

«Iga eakas naine, kui ta paraja juhuse leiab, on val- 
mis oma seaduslikule mehele sarvi tegema, ja just hästi 
noorte poistega,» ütles Olaf Pool, keemiaprofessor. 

«Nonoh, nonoh!» pomises härra Tuudeberg, näis kohku- 
vat ega leidnud äkki midagi, millega seda väidet väärata. 

Üldise naeru kestel, mis hetke pärast lahti puhkes, 
poetas Siimon enda lehtlast välja ja hakkas tasakesi 
astudes tagasi maja poole minema. Kaugemal puude 
vahel hõljuvad paberlaternad meenutasid hiiglasuuri 
jaaniusse, kes on mööda tüvesid üles roninud, et jõuda 
välja roheliste lehekobarateni, mida tuul liigutas. Oli 
väga vaikne, sest orkester ei mänginud parajasti, ja 
pidutsevate inimeste rõõmus sumin tuli ikka nagu kau- 
gelt mõisapõldudelt. 

Korraga ilmus Siimoni ette must inimkogu — pikk 
mees, käed sügaval taskus. See oli Maks Ruufus. 

«Ahaa, sina oled?» ütles sõber tasakesi. «Kes seal nii- 
viisi uluvad?» 

«Tuudeberg oma kambaga. Vaieldakse jälle usside, 
Ott Pillenbergi naise ja konnade üle ja lahendatakse 
muid raskemaid maailmaprobleeme,» ütles Siimon. 

Nad peatusid hetkeks ja jalutasid siis kõrvuti piki kit- 
sast rada alla. Ja Siimon küsis viimaks, et üldse midagi 
lausuda: 

«Kuhu sa need tülinorivad jäärad viisid?» 

Maks Ruufus oli kuidagi hajameelne, ent ühtlasi ka 
väga rahutu. Ta vahtis ümbritsevas hämaruses ringi ja 
vastas alles hulga aja pärast: 

«Harri Kaarma ja Mark Antoni? Ja kuhu ma nad ikka 
viima pidin, kui peremeestel enestel igasugune viisakus 
ja sündsustunne puudub. Noh, ma tutvustasin neid kär- 
naseid lambaid pisut üksikasjalisemalt suurte härrade 
rõõmudega ja nad läksid oma teed. Inetu jant. Mul on 
neist kahju.» 

«Idioodid. Kõigele vaatamata — idioodid!» pomises 
Siimon. 

Vaikus. 

Maks Ruufus pomises: 

«Marandi oleks võinud oma kälimehele ja oma naise- 
õele kindlasti kutse saata. Milleks eputada? Tõusikud? 
Sääraseid tõusikuid leidub meie seas külluses, ja vana- 
saks pole põrmugi toorem ega labasem kui ükskõik mis- 
sugune ülikooliharidusega äritegelane, kui see on enda 
korralikult täis võtnud. Igaühes meist elab kenakene osa 
karvaste kintsudega matsist, kes nõuab teatud aegade 
järel tegutsemisvabadust.» 

«Seda nüüd küll, aga...» venitas Siimon. 

Ja peatudes jälle äkki, võttis Maks Ruufus ta küünar- 
mukist kinni ning küsis kuidagi veidralt tumedaks muutu- 
i silmadega, mis näisid pimeduses läikima hakkavat: 
«Sa liikusid siin ringi... Kas sa ehk nägid kuskil 
preili Tamme?» 

° Jah, umbes kümmekond minutit või veidi enam 
tagasi,» vastas Siimon. «See pahahaisuline advokaadike 
oli temaga ühes.» 

«Soodla?» 

«Jah, Soodla.» 

- «Matean,» ütles Maks Ruufus viimaks ja neelatas 
kuuldavalt. Ja hetke pärast esitas ta uue küsimuse, mis 
tundus Siimonile samuti kuidagi kohatuna ja väga ime- 
likuna: «Kuhu nad läksid?» 

«Sinna,» osutas Siimon paremale. 

Vähe hiljem jäi ta jälle üksi. Sõbra kõhn selg kadus 
põõsaste vahele. Ta läks otse üle rohu, pikkade vetruvate 
sammudega, nagu kartes kuhugi hiljaks jääda. 

Siimon vaatas talle pisut aega järele, tundis kanget 
tahtmist hüüda, ei teinud aga seda ja suundus tantsu- 
platsi poole. Jah, ta peab Aadaga kokku saama, et tüdru- 
ul poleks hiljem põhjust talle etteheiteid teha. Ta vaa- 
tas vastutulijaid, ei näinud aga otsitavat nende seas ja 
pöördus puude all asetsevate laudade poole. Ning tal oli 
tõesti õnne: jah, see seal oli kindlasti vanaproua Koores 
oma lumivalgete juustega ja veidi suurustleva hoiakuga. 
Ja manades jälle näole oma alatise uljalt-lõbusa 
naeratuse, kuigi ta oleks samal ajal näriva kannatuse 
pärast suure häälega kisendada tahtnud, läks ta 
“e istujate juurde, kummardas ja hüüatas üllatust tee- 
seldes: 

- x «Ometi viimaks... leidsin teid kätte. Otsin teid juba 
üle poole tunni.» 

«Siimon ... sina! Kus sa olid, kuule!» küsis Aada õnne- 
Jikult. 

«Me istusime härra Marandi kabinetis, mina, sinu isa 
ja teised meietaolised hädavaresed, kes ei kannata kuigi 
palju rõskust,» vastas Siimon ja istus tüdruku kõrvale. 
«Kõigepealt ma hilinesin. Ja vaevalt sain ma nina vära- 

vast sisse pista, kui piduperemees mu kohe oma valdusse 
võttis.» 

Sel hetkel astus laua juurde vanahärra Kullemann, 
kes oli silmapilguks alla tulnud, et värsket õhku hingata. 
Ja Aada hüüdis, särades lapsikust heameeletundest, mis 
pani ta põsed õhetama: 

«Oi, mammi, me läheme Siimoniga jalutama, vestle 
sina onu Peetriga! Kurameerige seni omavahel, kuni me 
varsti tagasi jõuame.» 

«Eh bien! Mine aga mine, mis sa minult luba küsid!» 
vastas ema peenelt. 

Siimon tõusis pingutusi tehes. Ja nad olid parajasti 
pisut tolmuseks muutunud ringteele jõudnud, kui avara 
tantsuplatsi keskele ilmus äkki tontlikult musta õhtu- 
ülikonda rõivastatud mees, plaksutas käsi, viskas pea 
kuklasse ja hõikas valju, kõikjale aiahämarusse ulatuva 
häälega: 

«Armsad kaaspidulised! Mu daamid ja härrad!» 

Kuid ta ei saanud jätkata, sest samal silmapilgul laja- 
tas läbi tekkinud vaikuse röögatav võitlushüüd, mis pani 
need, kes seda kuulsid, kohkunult võpatama: 

«Vala talle, Mark! Vala talle... kuradi lõuapuule!» 

PAANIKA PIDUAIAS 


(KEK need kohutavad, ent samal ajal ka pisut naeru- 
väärselt mõjuvad sündmused, millest rääkis juba 
järgmisel päeval kogu teraselt kuulatav suvine väikelinn, 
algasid, arenesid ja jõudsid lõpule ainult mingisuguse 
kümne minuti jooksul, ehkki Siimonile näis hiljem, nagu 
oleksid need kestnud terveid tunde. Kuuldes vabrikant 
Kaarma ässitavaid sõnu läbi sooja öövaikuse kõlavat, 
aimas ta juba vaistuliselt, mis nüüd tuleb. Ta tõusis kiki- 
varbaile ja vaatas ringi. Korraga oli liikumine vanade 
puude vahel nagu halvava hirmu sunnil paigale tardunud, 
paistis samuti ringi vahtivat, ei teadnud veel, mis edasi 
teha. Tuhm valgus pani daamide raskest siidist õhtuklei- 
did läikima; meeste siledaksharjatud pead käändusid äre- 
valt siia ning sinna; noored poisid ja tüdrukud jätsid 
kudrutamise ja peatusid salkadena. Kuna orkestergi oli 
veidi aega tagasi vaikinud, polnud mõne silmapilgu jook- 
sul kuulda enam ainustki häälitsust, mis oleks tunnistust 
andnud sellest rõõmsast elevusest, mis oli siin alles äsja 
valitsenud. Ja otse selle nagu oodates edasi kummardu- 
nud vaikuse südamesse lõikas jälle vana hea Harri 
Kaarma jäme hääl, mis röögatas äsjasest veelgi võimsa- 
malt: 

«Vala... vala... vala... Mark... kurr-rrat! Vala, 

t Ja andke, poisid, neile krahvivõsudele! And- 
e-e!» 

«Jumal... mis see küll tähendab...?» kogeles Aada 
kartlikult. 

Siimon kehitas õlgu. Ta ei suutnud järsku otsustada, 
kas minna edasi või pöörduda tagasi laua juurde. Ja 
seda ei suutnud otsustada nähtavasti keegi teinegi: iga- 
üks seisis seal, kuhu ta oli parajasti juhtunud seisma 
jääma — mõned õlaga vastu puutüve nõjatudes, mõned 
lipsu juurde tõstetud käega, mõned poolelijäänud naera- 
tusega suunurkades... mõned nii ja mõned sedasi. Pii- 
luti vaid ringi ja vaeveldi ebamäärases kindlusetuse- 
tundes. Härra, kes oli tahtnud parajasti tervituskõnet 
pidada, seisis ikka veel keset tühja tantsuplatsi, pea kuk- 
las ja lõug ette lükatud. Ja preili Koorese sõrmed hakka- 
sid aina tugevamini Siimoni käsivart pigistama — esi- 
mene tundemärk, et ta oli pikkamisi tagasi saamas oma 
hetkeks kaotatud liikumisvõimet. 

Korraga hakkasid värvilised valguselaigud märjal 
murul rahutult hüplema: hiina laternad tantsisid metsi- 
kult üles-alla, värisesid, oleksid nagu pageda tahtnud, 
sadasid siis pikkade rodudena tuulisest kõrgusest maha 
ja põlesid ainsa hetke jooksul laiali lendlevateks sõe- 
kübemekesteks. Nende üha nõrgenevas kumas võidi nüüd 
üpriski selgesti näha kaht tüsedat mehekogu, kes jooksid 
suure väledusega ringi ja tallasid rohus leegitsevaid 
paberitükikesi. Nende norskav hingamine kuuldus kau- 
gele. Harri Kaarma kihutas ees, hall kübar kuklas, kee- 
rutas jalutuskeppi ja kisendas aeg-ajalt meeletust vihast 
kõõksatava häälega, kohe ta kannul traavis Mark Anton, 
jändrik ja suur, otsekui kivist välja tahutud. Siimon nägi 
kaht külalist nende sõjateele kargavat, ent kohe seejärel 
tõmbus hirmunud inimestehulk võitlejatest veelgi kauge- 
male: ühele neist kahest virutati rusikaga, teine sai kõhtu 
säärase jalahoobi, et ta kõveraks tõmbus ja valjusti ulu- 
des põõsastesse tormas. 

Esimese kohkumise halvatus oli järsku kadunud — 
algas paanika. Sada meest ja sada naist ei teadnud enam, 
kuhu joosta, millisesse varjulisse kohta peitu minna. 
Keegi oli kuskil hüüdnud: «Neil on noad!» ja nüüd pol- 

nud enam kedagi, kes poleks oma elu pärast hirmu 
tu ndnud. Esimesed kiljatused, hüsteerilised ja kuidagi 
loomalikult õõnsad, kostsid juba läbi pimeduse, mida 
valgustasid veel vaid pilvedest piiluv täiskuu, rõdu oma 
akendega ja otse rõdu ees asuv vanamoeline, elektrile 
ümber ehitatud mustaraamiline latern. Trambiti; van- 
nuti; tungiti maja poole, kuhu olid jäänud mantlid ning 
mütsid; mehed otsisid naisi ja naised mehi. Keegi ei tead- 
nud enam päris kindlasti, millises paigas nood purjus 
märatsejad parajasti tegelevad ja kas neil pole ehk ka 
- kaaslasi, ja sestap oli kõigil tunne, nagu võiks iga lähem 
naaber olla kas vabrikant Kaarma ise, selle ustav kannu- 
«poiss Mark Anton, see harimatu kinodeomanik, või 
klotni mõni nende kahe poolt palgatud kõrilõikaja. Ja 
üha kasvava liikumise järgi otsustades polnud siin koos 
enam kakssada inimest, vaid vähemalt kolm korda roh- 
kem: suur aed näis jõuliselt kokku tõmbuvat ja neid üha 
kasvaval hulgal juurde suruvat. 

Arevus jõudis haripunkti aga alles siis, kui purupur- 
jus härra Maim kikivarvastele tõusis ja ootamatu osavu- 
sega minema lennutatud veinipudeliga rõdueelse laterna 
tuhandeks tükiks virutas. Pimedus, mis sellele hullule 
tembule järgnes, tundus esimesel hetkel peaaegu pigi- 
mustana. Samal silmapilgul kustus ka rõdulamp. Naiste 
kisa paisus äkki mitmekordseks. Vali jooksumüdin kuu- 
lutas paljude põgenemist otse värava poole, kuid enamik 
ike ei taibanud midagi säärastki ette võtta ja jäi 

ohale. Ja pime juhus oma parajaaegsete kokkusattu- 
mustega oli nagu otsustanud viimse piirini minna: must- 
jashallid pilved pea kohal olid vajaliku tiheduseni jõud- 
nud, varjasid kuu ja hakkasid peenikest vihma tibistama, 
mis muutis pügatud muru lühikese aja jooksul libedaks 
nagu õhukese kummikatte, millel tuli astuda väga ette- 
vaatlikult, et mitte komistada ja pikali kukkuda. 

«Issand... lähme... lähme... lähme ometi!» hädal- 
das Aada, olles samuti hüsteerikasse sattumas. 

«Ku-hu?» pomises Siimon vihaselt. * 

Kuid midagi rohkemat ta ei saanud enam lisada, sest 
just siis, kui ta oli juba suud avamas, paiskus keegi suure 
ooga neile otse vastu ja rebis tüdruku ta käevangust 
ahti. Ta katsus tagasi teele saada, kuulis end hõigata- 

vat ja püüdis Aadale järele jõuda. Kuid üha uusi inimesi 
tungles talle vastu ja ta ei pääsenud sammugi edasi. 
Ta tõukas, rebis, surus peale kogu oma keharaskusega, 
aga kõik see ei aidanud ja abi järele kisendav hääl kau- 
genes tast veelgi. Ja siis see temaga juhtuski: punakas 
vihaudu tegi ta pimedaks. Ta tõstis rusika ja lõi kelle- 
legi otse kõhtu. Kuuldus jämedahäälne röögatus ja 
raske hoop vihises ta näost mööda, sattudes pihta 
mehele, kes seisis otse ta selja taga. Uutele hoopidele 
järgnesid uued röögatused. Ta pidi kõik oma jõunatu- 
kese kokku võtma, et saadud tõugetest mitte pikali lan- 
geda, rabas loomusunniliselt kinni lähemast naabrist ja 
tundis hetke jooksul oma krampi kõverdunud sõrmede 
all sooja naiseihu. Kuid see äratas tas praegu vaid kum- 
malist tülgastust, viha, mingisugust pimedat himu jälle 
kätt tõsta ja hirmsaid lööke laduda. 
«Siimon! Si-i-imon!» kostis veel kord üle pimeduses 
tunglevate inimeste. 
Ja ta vastas, ilma et ta isegi oleks õieti teadnud, mida 
nimelt: 
«Jah... oooota... kurat... Ooo-t-a!» 
Keegi kordas jälle kuskil ta läheduses — temast vasa- 
kul või paremal: 
«Neil on noad... neil on noad!» 
«Jumal... neil olevat noad! Kas keegi siis ei suuda 
neid kinni võtta...?» hädaldati. 
Ning segased, kuidagi otstarbetult mõjuvad sõnad 
vuhisesid ikka edasi-tagasi: 
«Kus?» 1 
«Mis... mis... see tähendab?» | 
«Laske mind läbi, noh!» 
«Noad? Kas neil on tõesti noad?» 
«Õiii... mõrtsukad .. .!» 
«Miks ei saa majja? Meie üleriided on seal... Miks ei 
saa majja?» p 
Keegi astus Siimonile valusasti varvastele, keegi lõi 
teda vastu säärt ja keegi karjus: A 
«Hajuge... hajuge... hajuge laiali, pagan võtaks! 
Ha-ju-ge laiali!» 
Kuid seegi mõistlik nõu jäi tähele panemata ja t 
rõdule viiva ukse juures näis puhuti veelgi kasvava 

kuna keegi ei pääsenud edasi ja kellelgi polnud aega 


14 oodata. 

- Üldise segaduse algusest oli möödunud juba ligi viis 
minutit, ja alles nüüd tuli piduperemehel endal meelde 
ilesuguseid korraldusi teha. Seistes üleval kabineti- 
al, salk lubivalgeks kohkunud vanahärrasid selja 
kummardus ta ärevalt ettepoole, pani käed toruks 
suu juurde ja hüüdis: : 

«Palun, sõbrad, ärge niiviisi trügige...! Seal pole 
midagi, mis... seda tingib. Varsti saab valgust.» 
ji 3 seda kohe ei saa, kurat sind võtku?» küsis 

«Korgid on läbi. Teenija asetab kohe uued pesasse ja 
- siison asi korras!» vastas härra Marandi. 

«Miks ei saa majja, meie üleriided on seal!» kiljusid 
«naised veelgi heledamalt. 
Korraga märkas Siimon hetkeks süttiva tuletiku valgu- 
- sel, mille keegi kõrgele pea kohale tõstis, hoopis võõraid 
nägusid — tüdrukuid valgetes kleitides ja noori poisse, 
- kes kandsid kõik sama värvi põiklipse. Talle meenusid 
laulukoorid, kelle kohalejõudmisest oli ta veidi aega 
tagasi — just enne katastroofi puhkemist — kuulnud, ja 
ta mõtles kuidagi hirmus vihaselt, et see, kes need selli- 
sel hilisel tunnil oli lasknud siia tulla, peab olema ju 
lausa hullumeelne. Järgmisel hetkel mõtles ta aga edasi, 
et arvatavasti oli see korraldatud nõnda mingi ootama- 
tuse taotlemiseks. Ootamatuse... kurat võtaks... pomi- 
ses ta. Nüüd mõistis ta ka seda, miks aeda koondunud 
inimestehulk näis nii määratult suurena. Tekkis üha 
kindlam kuuldus, et kaks märatsejat olevat endile tõesti 
linnast abi toonud — sõdureid ja muid untsantsakaid, 
kes olevat juba mitu külalist veriseks peksnud. Ei, mitte 
üksi veriseks, vaid hoopis surnuks! hädaldati. Surnuks, 
surnuks... ulusid naised. Vihma hakkas sadama üha 
tihedamini ja varsti olid Siimoni õlad läbimärjad: särk 
kleepus ihule, põhjustades külmavärinaid, kuigi ta higis- 
tas samal ajal üle kogu keha. 

Äkki tekkis kuskil pahemal metsik rüsin, mis oleks ta 
peaaegu pikali paisanud. Jämedad hääled möirgasid nagu 
sõjamöllus. Lajatasid hoobid, kostsid oiged, keegi kisen- 
das valju läbilõikava häälega, ähkis iga löögi puhul ja 

hakkas viimaks nutma. Siimon nihutas enda hoolimatult 
tõugates läbi pimeduses paistva inimestekobara ja kuulis 
härra Lepamaimult, kelle ta tundis ära tema susisevate 
hammashäälikute järgi, et kellelgi olevat õnneks läinud 
kinni nabida teine toorutseja, arvatavasti Mark Anton, 
see kinodeomanik. Purjus mees sattus äkki hasarti, 
ja et tal polnud võimalik lähemale pääseda, materdas ta 
jalaga eesseisjaid, pekstes neid nagu vaid selleks, et nad 
selle peksu süüdlasele edasi annaksid. Kustki hüüti, et 
too, keda seal niiviisi tambitakse, polevat siiski õige isik, 
sest hüüdja ise olevat näinud, kuidas vana Mark keppi 
viibutades hoopis teisale jooksis. Agar karistussalk ei 
tahtnud aga midagi kuulda ja tegutses edasi. Siis süütas 
jälle keegi tiku. Ja kui viimaks ometi lähemalt vaatama 
hakati, nähti tõesti, et karistatava ossa oli sattunud kena 
mees Tuudeberg, üks esimestest, kes oli katsunud märat- 
sejat kinni nabida. 

«Elajad... ärge tapke süütuid inimesi!» kisendas 
keegi, kelles Siimon arvas tunda võivat isand Maasikut, 
trükitöösturit. 

«Laske aga käia... pole midagi... laske aga käia!» 
norskas härra Lepamaim, togides eesseisjaid nüüd kord 
põlvega, kord mõlema rusikaga. 

Viimaks ometi õnnestus Siimonil üldisest tunglemisest 
kõrvale tõmbuda. Ta nihutas enda samm-sammult rahva- 
summast kaugemale, nägi veel, kuidas vaene härra Tuu- 
deberg oma jämeda keha suure vaevaga püsti upitas, 
ei kuulnud aga, mis ta ütles, ja sammus kärmesti üle 
muru. See oli juba läbimärjaks ligunenud ja tundus 
veelgi pehmemana kui seni. Pimeduses seisis üksikuid 
salgakesi, mehi ja naisi, kes polnud allunud nakatavale 
paanikale või olid juba sellest üle saanud. Ta kõrvu kos- 


tis üksikuid hukkamõistvaid lauseid, ehkki ta ei suutnud 


suure ärevuse pärast taibata, kelle vastu need olid sihi- 
tud. Süüdates värisevate kätega sigareti, nõjatus ta vastu 
märga puutüve, tundes selle krobelisust isegi läbi rõi- 
vaste. 

Samas märkas ta kedagi endale lähenevat. Ta pingu- 
tas silmi. Pimedus oli aga liiga tihe ja tal õnnestus tulija 


näost näha vaid heledat laigukest, mis oleks nagu vabalt 


õhus hõljunud. Ta ootas. Ja ta kuulis endale lausutavat 

| sügava ning üleolevalt-rahuliku häälega, mis võis kuu- 
 luda vaid ühele inimesele tema tutvuskonnas, Olaf Poo- 
- Vile, keemiaprofessorile: 

«Märkasin leegivalgusel, et see oled sina. Noh, kuidas 
see aiapeo lõpp sulle meeldib?» 

«Lihtsalt...'kole...» pomises Siimon. 

Professor Pool naeris. Ta oli nähtavasti kergelt purjus 
ja seetõttu erakordselt heas meeleolus. Otsides endale 
samuti sigareti, ütles ta hetke pärast: 

«Kole? Jah, võib ju olla. Aga kas sulle ei paista, et 
kõiges selles on ka tubli annus koomikat, millest ma 
poleks tahtnud ühegi hinna eest ilma jääda.» 

«Mis pagana koomikat siin enam on! Ma ei imestaks, 
kui enamik meist homme karkudega käiks...» pomises 
Siimon. 

«Hahahaa! Arvatavasti seda ei juhtu. Aga kas nii- 
sugune lugu pole siis koomiline, palun väga: kodu- 
linna seltskond koguneb oma sõpra austama ja kaks 
ainukest vihast pulli paiskavad segi ligi paarsada meest 
ning naist, kes on loendamatuid kordi kinnitanud, et nad 
E alluvat mitte mingisugusele massimeeleolule. Haha- 

aa!» 

«Niisuguses pimeduses! Ma isegi tundsin silmapil- 
guks, et... pistan jooksma!» ütles Siimon. 

«Usun!» ütles Olaf Pool. 

Sel hetkel kuulsid nad, kuidas härra Marandi jälle 
aknast alla hõikas: 

«Ma palun teid... ma palun teid... katsuge rahuli- 
kuks jääda, varsti saame valgust.» 

«Käi seenele oma valgusega! Anna meie üleriided 

kätte!» karjuti tigedalt. 

«Noh, kuuled nüüd?» ütles Olaf Pool ja naeris kõõksa- 

- tades. 

«Papi Tuudeberg peksti praegu poolsurnuks,» ütles Sii- 
mon. «On ime, et ta üldse veel ellu jäi. Nad materdasid 
teda nagu... kõlkakotti.» 

«Kes?» küsis professor Pool. 

«Jumal seda teab, kes nimelt. Lepamaimgi kippus jaole, 
aga ei mahtunud enam manu,» seletas Siimon. 

«Nii, nii, see oli siis tema, kes seal nõnda röökis ja 
armu palus?» küsis professor Pool. 

«Jah, see oli tema. Nad pidasid teda Margiks,» vastas 
Siimon. 

Professor Pool imes suitsu, kõikus pisut jalgadel ja 
pomises: 

«Ma olen päris kindel, et nii mõnigi seal trügijatest 
on enda hirmu ja ahastuse pärast ära määrinud.» 

See parastavalt tige, küüniline konstateering tundus 
Siimonile kuidagi võikana. Kuigi ta polnud inimene, kes 
armastas oma arvamusi teraval kujul välja ütelda, kibe- 
les tal siiski keelel paras vastus. Ja täna oleks ta mil- 
legi säärasega päris kindlasti hakkama saanud, kui teda 
poleks segatud: keegi tormas üsna nende juurest mööda 
ja kisendas kõigest kõrist: 

«Võtke kinni... võtke kinni, kur-r-rat! Võtke kinni!» 

Kuuldus kümnete jalgade valju madinat. Joodud veini- 
dest ja üha kestvast segadusest agaraks muutunud mehed 
täitsid äkki ümbritseva pimeduse. Igaüks neist pidas vist 
eesjooksjat märatsevaks vabrikandiks või selle sõbraks, 
pingutas, mis suutis, ja röökis nagu külakaklusel. Komis- 
tati, libiseti märjal rohul, kukuti otseti, vannuti, tõusti 
taas, kihutati edasi veelgi suurema kiirusega, joosti vastu 
puid ja röögatati valu pärast. Püüti kinni vähemalt 
kümme Kaarmat ja vähemalt samapalju Mark Antoneid. 
Ja virutati ikka hoope, ükskõik kellele ja ükskõik 
kuhu... mats, mats, mats, mats! Kaks vaatlejat surusid 
end aga üha kindlamini jämeda  vahtratüve vastu, et 
mitte jahtipidavatele kaaskülalistele jalgu jääda, ja pro- 
fessor Pool naeris jälle ning ütles: 

«Vaata ainult! Nagu koerad jänese kannul!» 

«Õudne lugu. Tuleks politseile teatada...» pomises 
Siimon kartlikult. 

«Või veel! Las aga madistavad!» ütles professor Pool. 

Kuid ta ei saanud oma kurja lõbutunnet kauem jätkata, 
sest järsku haaras keegi tast kinni ja hakkas teda kõigest 
jõust peksma. Siimon nägi läbi pimeduse vuhisevaid 
rusikaid, mõtles korraks, et oleks vaja sõbrale appi 
minna, ei teinud aga seda siiski ja andis jalgadele valu. 
Ta kihutas edasi nagu loom, kes tõttab oma elu pärast. 
Ta põrkas kellegagi kokku, patsatas ninali, hüppas jälle 
kohe püsti ja kihutas võitlusplatsist üha kaugemale. Tal 
polnud aimugi, kuhu nimelt ta peaks enda peitu poetama, 

i teadis vaid, et ta ei tohi seisma jääda. Paarisaja met- 
kuks muutunud inimese segane kära nihkus nagu tõkes- 
seinte vahele ja tüki aja jooksul kuulis ta ainult 
riivava tuule vuhinat. Ja ta rahunes jälle alles 
i väga asjalik ja väga külm hääl teatas läbi vih- 
ööpimeduse: 
un rahu! Mitte tormata, mitte tormata!» Kuna ta 
loomusunniliselt, nagu mingi selgeltnägeliku 
abil, et politsei on tõesti kohale kutsutud, jäi ta 
ja hakkas pikkamisi astudes mööda märga muru 
minema. 

Ja just siis see sündiski, kohutav lugu, mis andis lin- 
nas kaua veel ärevat kõneainet: läbi saabuva vaikuse 
aksatas äkki kolm revolvripauku, lühikeste vaheaegade 
järel, nagu kiiresti üksteist seiravad piitsalöögid. 
° Kes laskis? 
Ja kus lasti? 

Ta ei teadnud seda ja hakkas jälle jooksma, nüüd aga 
otse maja poole, mille akendesse ilmus korraga sõbralik 
valgusekuma, rahustades juba oma olemasolugagi. 


ÜKS MEES LASTAKSE MAHA 


(KS Siimon tantsuplatsi juurde jõudis, oli kord juba 
enam-vähem jalule seatud. Teadmine, et nende kohal 
on jälle oma tiibu laotamas kindlatele seadustele toetuv 
julge jõud, oli kõigile nagu kosutust toonud: sihitu tung- 
lemine oli silmapilgu jooksul lakanud ja kellelgi polnud 
enam vaja pigistusi või hoope taluda, kuna ruumi jätkus 
ju otse külluses. Valges põlles teenija ronis mööda rede- 
lit katkilöödud laterna juurde ja kruvis uue pirni 
pesasse. Ere valgus, mis kohe põlema pahvatas, langes 
esimeses järjekorras muigavatele kordnikkudele ja jaos- 
konnakomissarile, kes oli isiklikult kohale sõitnud. Sadas 
ikka veel vihma. Rõdutrepist tuli alla härra Marandi, 
vl vaevalt kõrge korravalvuri kätt ja küsis viha- 
selt: 

«Vabandage, mis see tähendab? Keegi pole teid ometi 
kutsunud.» 

Komissar haavus, kehitas õlgu ja ütles: 

«Siiski — kutsuti küll. Üks teie külalistest. Tema jutu 
järgi pidi siin olema vähemalt pool tosinat surnuid ja 
haavatuid. Milles asi õieti seisab?» 

Vanahärra Kullemanngi ilmus kuskilt välja. Ta oli 

«oma ärritatud väimehest hoopis lahkem, tutvustas end ja 
seletas: 

. «Asi ei seisa õieti mitte milleski muus kui kahes rahu- 
rikkujas, kes katsusid siin veidi mürtsu teha. Aga see on 
meie omavaheline asi ja ma loodan, et teil pole vaja end 
kauem vaevata. Igal juhul — tänan teid südamest, et te 
oma mõistlikkude nõuannetega ärevusse sattunud daame 
rahustasite.» 

«Paistis, et siin ei olnud ärevuses mitte üksi daamid, 
vaid ka... hoopis kangemat sorti rahvas,» ütles jaos- 
'konnakomissar ja naeratas pilkavalt. 

Siimon tegi kõik, et leida Aadat. Kuid ta ei näinud 
tüdrukut kuskil, ka mitte tema ema. Ta mõtles, et arvata- 
vasti on nad juba lahkuda jõudnud. Kui Maks Ruufus 
äkki ta kõrvale ilmus, raputas ta imeliku piinlikkuse- 
tunde pärast pead ja pomises: 

e lugu. Kes oleks midagi niisugust oodata tead- 
nud!» 

«Huvitavad asjad sünnivad ikka just siis, kui neid 
oodata ei teata,» vastas sõber. 

Siimon sai ta peale veidi pahaseks. Need sõnad meenu- 
tasid talle professor Pooli võigast kahjurõõmu, mis oli 
aga nagu saatust kiusates esile kutsunud vastava karis- 
tuse. Ta vaatas Maks Ruufusele kõrvalt otsa ja nägi, et 
teine oli lausa hirmuäratavalt kahvatuks muutunud ja 
s nagu midagi oodanud. Ta kehitas veel kord õlgu ja 
ütles: 

«Mida keegi huvitavaks peab. Maitsete üle ei vaielda, 
nagu sa isegi tead.» 

Kuigi härra Marandi palus veel kohal olevaid külalisi 
vihmavarju tulla, et jätkata äparduda ähvardanud pidu 
sooja ning julgustava katuse all, ei tahtnud peaaegu 
keegi paigale jääda, — kõigil oli rutt, kõik kiirustasid 
lahkumisega. Ent säärane kiirustamine oli tingitud roh- 
kem häbist kui hirmust. Kas see polnud siis naeru- 
väärne — paar purjus tõusikut mõtlevad veidi skandaa- 
litseda ja haritud inimesed kaotavad selle skandaalitse- 
mise tagajärjel viimsegi mõistusekübeme ...! Rõduuksest 
voolas vahetpidamata sisse mehi ning naisi, märjad 
juuksed sorakil otsaesisel ja rõivad puruks rebitud või 
niisama korratusse sattunud, võtsid oma mantlid ja 

kadusid teise majatiiva kaudu. Politseiametnikud, kan- 
gesti lõbusas meeleolus, mida nad ei püüdnud enam var- 
jatagi, olid aia linnulennul üle vaadanud, ühtki kahtlast 
isikut tabamata, ja valmistusid lahkumisele. Ulatades 
vanahärra Kullemannile jumalagajätuks käe, küsis jaos- 
konnakomissar veel vaid nagu jutujätkuks: 

«Kes see pagan siin revolvrit paugutas?» 

«Küllap vist mõni kuuma peaga nooruk,» arvas kõbus 
isand. 

Maks Ruufus, kes seisis nende seljataga, naeris val- 
justi ja hüüdis: 

«Või jälle mõni täiskasvanud mees, kes arvas vajali- 
kuks end pisut julgustada.» 

«Isiklikult ma kalduksin küll uskuma just teie oletust, 
härra Ruufus,» ütles jaoskonnakomissar ja pilgutas 
heatujuliselt. 

Selleks kõigeks kulus vaevalt paar minutit, ja just siis, 
kui politseinikkude sinakaskallid seljad olid valgusepiir- 
konnast välja jõudmas, juhtus veel midagi. Tulid nimelt 
tagasi mehed, kes olid oma isiklikul algatusel otsima läi- 
nud kaht patuoinast, et nendega kõige lõpuks paar napsi 
juua — nagu nad ise naerdes ütlesid. Ja nende keskel 
sammus nüüd lähemale naine, kes nuttis valjusti. 

Härra Lepamaim, jõudes pärale kõige esimesena, 
lõõtsutas kangesti ja hüüdis mingi kummalise suurust- 
lemisega, otsekui oleks just tema avastanud midagi 
säärast, millest kellelgi teisel pole pisimatki aimu: 

A härra komissar — pidage kinni ja ärge minge 
veel!» 

«Pagan! Milleks siis seda?» urises pangadirektor 
Marandi. 

Vanahärra Kullemann küsis: 

«Kas tõesti on selle segaduse jooksul mõni õnnetus 
juhtunud?» š 

«Jah, härra komissar, üks silmapilk,» ütles härra 
Lepamaim. 

Siimon märkas oma suureks üllatuseks, et naine, kes 
oli ühes Lepamaimuga, Soonastiga, trükitööstur Maasi- 
kuga ja mõlemast jalast lonkava Tuudebergiga rõdu 
juurde jõudnud, polnud keegi muu kui Ebba Tamm, 
Maks Ruufuse sõbratar. Oli ilmne, et temaga oli midagi 

viltu läinud või et ta on nägema juhtunud midagi väga 
k rutavat. Kogu ta keha võppus tugevatest nuuksetest, ta 
lausa lõdises, jah, ta oli kokku langemas või hüsteeri- 
kasse sattumas. Ja härra Lepamaim ütles alles nüüd, — 
väga tähtsalt ja väga pikkamisi, nagu kunagi see, kes 
teab teistest rohkem: i 

«Seal tagapool lasti keegi maha.» 

Siimon mäletas veel kaua peale seda kummalist ööd, 
milline rusuv vaikus oli järgnenud sellele viiesõnalisele 
lausele. Talle viirastus kohe päästev võimalus: ta pole 
üldse kodunt välja tulnud, lamab oma voodis ja näeb 
und. Ja ta pidi paratamatult kujutlema, et selline pääs- 
tev võimalus ei viirastunud mitte üksi temale, vaid palju- 
dele teistelegi. Jah, pole kahtlust, ma magan, see on 
ainult... nägemus... mõtles ta. Seal lasti keegi maha? 
Hullumeelsus! mõtles ta. Ja pangadirektor Marandi hääl 
kasvas nüüd välja nagu sügavalt märjast mullast, kui ta 
sõber Lepamaimu juurde hüppas ja hüüdis: 

«Mis juttu sa ajad, pagan võtaks? Mis... mis juttu 
sa ajad?» 

Küsitav ei pööranud talle aga vähimatki tähelepanu ja 
ütles jälle hallis mundris sihvakale mehele, kelle nalja- 
tuju oli korraga jäljetult kadunud: 

«Jah, seal tagapool lasti keegi maha, Advokaat Soodla. 
Vast olete ehk kunagi kuulma juhtunud?» 

Jaoskonnakomissar oli nüüd valatud nagu sitkest 
metallist — otsustav ja järsk, töömees oma erialal, Ta 
pöördus, kõpsutas kandadega ja ütles kordnikkudele, kes 
seisid käsku oodates ta selja taga: 

«Teie, Lõhmus, tulge minuga kaasa. Ja teie teised — 
vaadake, et keegi meile sinna järele ei tule. Lähme, 
palun.» 

Siimon ei mäletanud hiljem suurimaidki pingutusi 
tehes, millise vabandusega ta oli suutnud enda ameti- 
meestele külge haakida. Või oli see seaduse ning võimu 
esindaja talle tänulik teatud tühise teene eest, mis ta 
temale hiljuti tegi, ja pigistas teise silma kinni. Ta ei 
teadnud seda, ja lõppude-lõpuks polnud see ka tähtis. Kui 
nad otse üle vettinud muruplatsi ruttasid, suutis preili 
Ebba Tamm esimest korda rääkida ja kogeles läbi nuuk- 
satuste: 

«See... see... on hirmus... Ta sureb kindlasti.» 

«Ja kuidas see juhtus?» küsis jaoskonnakomissar 
lakooniliselt. 

«Me istusime pingil... Ma tahtsin vaadata, mis siim 
lahti on... Tema aga kartis, sest ta oli siin kutsumata 
külalisena, ja keeldus kaasa tulemast. Ja kui me seal nii- 
viisi vaidlesime... ma veel süüdistasin teda arguses... 
sähvatas põõsastest tulejuga ja ta... kukkus kohe 
maha.» 

«Mitu tulejuga põõsastest sähvatas?» küsis jaoskonna- 
komissar. 

«Ma... ma... ei tea. Üks... vist...» kogeles preili 
Tamm. 

«Siis te ei näinud»hirmuga kõiki tulejugasid — lasti 
nimelt kolm korda,» seletas jaoskonnakomissar. «Aga 
sellest laskmisest on juba tükk aega möödas — miks te 
kohe teatama ei tulnud?» 

Preili Tamm vastas viivitades: 

«Ma... tahtsin talle abi anda, aga...» 

«Soo? Te tahtsite talle abi anda?» kordas jaoskonna- 
komissar hammustavalt. «Arvatavasti te olete kuulnud, 
et säärased asjad kuuluvad rohkem asjatundjate kompe- 
tentsi?» 

«Ma olen arst,» ütles preili Tamm nagu selle tõsiasja 
pärast kangesti häbenedes. 

«Ah nii!» venitas jaoskonnakomissar. 

Vaikus. 

Korraga näis kõrgel ametimehel midagi meelde tule- 
vat. Ta peatus, tõmbas end saatva kordniku kõrvale ja 
ütles midagi, mida ta tahtis mingipärast saladuseks 
jätta. Kuid Siimon taipas siiski, et ta tegi veidi hilinenud 
korralduse sanitaarauto, kriminaalpolitsei ja prokuröri 
ning kohtu-uurija suhtes. Vähe hiljem esitas ta aga uue 
küsimuse, ent selle juba rohkem härra Lepamaimule kui 
preili Ebba Tammele: 

«Te ei jätnud teda ometi ilma valveta?» 

«Ilma valveta? Muidugi mitte!» urises isand Tuude- 
berg. 

Ja isand Lepamaim vastas omaltki poolt: 

«Sinna tema juurde jäi doktor Raamat... kui te ehk 
kuulnud olete.» 

id äi 


Varsti jõuti roimakohale. Ametnikkude tugevajõulised 
ulambid puurisid oma heledad sarved ööpimedusse, 
gustasid puid ning põõsaid, moodustasid märjal 
11 kolmnurki, mis hajusid kaugusse. Kuuldus veel 
d vihmapiiskade ühetoonilist rabinat ja pehmet sam- 
mude kaja. Siin-seal kitsa jalgtee kõrval seisid pulkadest 
aiapingid. Ja kahe säärase pingi vahel, üsna plangu vee- 
res seisis doktor Raamat, käed taskutesse topitud, vaatas 
tulijatele ükskõiksel ilmel vastu ja küsis: 

«Kas keegi helistas kliinikusse?» 

° «Jah, loomulikult,» vastas jaoskonnakomissar. 

«Kolm meisterlasku — üks rindu ja kaks kõhupiir- 
konda. See mees hommikuni enam ei ela,» ütles doktor: 
Raamat. 

Siimon tõusis kikivarvastele, et paremini näha. Väike 
advokaat lamas külili rohul, üks jalg õieli sirutatud, 
teine kuidagi koomiliselt-rumalalt kõveraks tõmmatud. 
Ta lühikestesse jäsemetesse oli võigas raskus tekkinud, 
raskus, mis näis teda kogu pikkuses vastu maad suru- 
vat. Ta nägu oli nagu väga pehmeks muutunud, peaaegu 
taigenpehmeks — kollakasvalge, lihav nägu, irevile vaju- 
nud huultega ja nagu veelgi väiksemaks jäänud nösi- 
ninaga. Ta laialihoiduvad käharjuuksed, ühinedes val- 

verised. Ja samuti oli verine ka valge rinnaesine, mil- 
lelt too taas allalibisev käsi kuuehõlma kõrvale lükkas. 

Kuid see, mis tekitas Siimonis vajaduse pimedusse 
kaduda ja kiiresti-kärmesti kuhugi minema hakata, pol- 
nud see veri ise, vaid — selle vere värvus: läikivmust, 
kuidagi paksuna tunduv värvus, mis oleks nagu jõhkralt 
lähenema hakanud. Kogu maailm muutus ebakindlaks, 
is väratuda, surus talle esmalt otse lagipähe ja kohe 
seejärel sisikonnale, kergitades seda kord-korralt kõrge- 
hale. Mõtted muutusid imelikult pehmeks, käändusid 
puntraks ja ronisid edasi veel väga vaevaliselt. Ta kartis 

pikali kukkuda. Kuid midagi säärast siiski ei juhtunud ja 
ta kuulis jubestava selgusega, kuidas haavatu pomises: 

«Aidake... aidake mind pisut... Ma olen siin kont- 
võõras ja pean kohe ära minema.» 

«Juba jampsib,» ütles doktor Raamat. 

Preili Tamm surus rusika vastu suud ja tahtis nähta- 
vasti karjuda — ta polnud enam arst, vaid üsna tava- 
line naine, kellel pole südant sääraste asjade näge- 
miseks. 

Jaoskonnakomissari hääl ütles väga rahulikult ja otse- 
kui väga sõbralikultki: 

«Jah, kannatage pisut, küllap me juba aitame teid.» 

«Ma ei taha kannatada... Mul pole aega... Ma olen 
terve eluaeg kannatanud,» pomises advokaat Soodla. 

«Jampsib juba,» kordas doktor Raamat. 

«Auto peaks iga silmapilk kohale jõudma,» sosistas 
härra Lepamaim ja vaatas nagu nõu küsides ringi. 

«Kindlasti,» ütles jaoskonnakomissar. 

Pimedusest ilmus veel üks inimene — Olaf Pool, kee- 
miaprofessor — tõmbas silmad pilukile ja vaatas üle ees- 
seisjate õlgade. Ta oli ikka veel kergesti purjus ja ütles, 
ajamääramisega eksides: 

«Kui need kärtsatused kõlasid, viibisime meie härra 
Laasiga seal eespool puude vahel ja keegi lollpea kargas 
mulle kallale. Rebis mu smokingirevääri puruks nagu 
tirises. Nähtavasti pidas ta mind vanaks hulluks Kaar- 
maks. Pagan teab, kuhu need kaks kadusid?» 

«Kuhu mujale, kui lasksid jalga,» pomises härra Lepa- 
maim. 

Advokaat Soodla ütles jälle: 

«Ma ei taha kannatada... Ma olen juba terve eluaeg 
kannatanud... Mul pole enam aega.» 

«Varsti, sõber, varsti,» ütles jaoskonnakomissar. 

Ja samal hetkel tõstis haavatu veidi pead, viipas eba- 
määraselt käega ning karjatas: 

«Sina... sina lasksid!» 

«Kes? Keda te arvate?» küsis jaoskonnakomissar 
valvsa kärmusega. 

«Sind!» ütles advokaat Soodla. Ja kohe seejärel taas 
väga hädiselt: «Teid... kõiki. Jah, teie kõik lasksite... 
Te ei sallinud mind... mitte keegi... ja lasksite.» 

«Jampsib jubal» ütles doktor Raamat kolmandat 
korda. 

«Issand... issand...» sosistas preili Tamm, ja Siimon 
nägi selgesti, kuidas ta väike ümar keha võppus nagu 
külmavärinatest. 

«Jube... lugu...» pomises härra Lepamaim. 

Ja ikka sadas tihedat, sooja vihma. Puude lehed kahi- 
sesid vahetpidamata. Läbi aia ratsutas üksikuid järske 
tuuleiile, mis tulid lõunast ja kihutasid põhja poole. 
Segane kära selja taga asuva maja juures jäi kord-kor- 
ralt vaiksemaks — viimased külalised valmistusid lah- 
kumisele. Siimonile meenusid kriminaalromaanid, mida 
ta oli aeg-ajalt lugenud, ja ta mõtles vihaselt, et seda ei 
tohitaks ju sündida lasta. Jah, tuleks korraldada läbi- 
otsimine. Ja samuti ka üksikasjaline juurdlus: «Mis tegite 
sel ja sel ajal teie, mis tegite teie ja mis tegite teie?» 
Lohakus... lubamatu lohakus... mõtles ta sosinal. Üles- 
alla liikuv must verelaik väikese advokaadi rinnaesisel 
hakkas teda jälle 0 Et end julgustada, ütles ta: 

«Mis nad seal kliinikus hauduvad? Masin oleks pida- 
nud ammu juba kõhal olema.» 

Nagu vastuseks tema sõnadele kuuldus samal hetkel 
auto tasast undamist, mis jõudis kiiresti lähemale, näis 
kangesti ruttavat ja vaikis siis kuskil tagapool, arvata- 
vasti värava ees. Ta peaks ometi hoovi sõitma, mõtles 
Siimon. Jaoskonnakomissar tõstis taskulambi, et sellega 
märku anda, ja koonusekujuline valgusejuga kobas nüüd 
ringi värisevates tammelehtedes, mille sünge läiklemine 
meenutas advokaat Soodla verist särgiesist. Pigimust 
pimedus kattis nii haavatu kui ka kõik need, kes olid 
teda äsja silmitsenud. Veel üks auto kihutas mööda täna- 
vat üles — nähtavasti kriminaalametnikud ühes kohtu- 
tegelastega. Kolm valgetes kitlites kogu ilmusid puude 
vahele — õde ja kaks sanitari kanderaamiga — astudes 
nobedasti piki valguseriba, mille jaoskonnakomissar 
nende jalge ette juhtis. Peaaegu samal ajal jõudsid 
kohale ka pikkades vihmamantlites mehed, keda saatis 
härra Marandi isiklikult. 

Hetke jooksul askeldati nobedasti ümber murul lamava 
haavatu; kostsid vaiksed ning lühikesed küsimused; ja 
jaoskonnakomissari rahulik hääl ladus sama vaikseid 

LA lühikesi vastuseid. Keegi uustulnukaist ütles vii- 
maks: 

«Noh, laske käia! Siin pole enam ajaviitmist.» 

Kaks paari tugevaid käsi haaras advokaat Soodlast 
kinni, üks paar jalaõndlate kohalt, teine paar kaenalde 
alt, ja enne veel, kui Siimon sai midagi mõelda, tõsteti 
haavatud mees kanderaamile, Ja järsku juhtus veel 
midagi, mis tundus esimesel silmapilgul kohutavana, 
järgmisel aga koomilisena: mõrvaohvri peanahk libises 
oma õigest asendist kõrvale, nihkus laubale ja kukkus siis 
üle noorema sanitari käeselja maha. 

Tekkis pinev vaikus, mida segas viimaks Olaf Pooli, 
keemiaprofessori hääl, mis venitas pikkamisi: 

«Parukas? Imelik — ta kandis parukat...» 

«Vaadake... ta juukseid...» pomises härra Lepa- 
maim. 

Siimon õiendas kaela, vaataski ja nägi, et need olid — 
kriiskavalt punased. 

Hakati liikuma. 

Keegi vihmamantlis isandaist kandis käes advokaat 
Soodla veidrat peakatet, hoides seda vaid kahe kinnasta- 
tud sõrme vahel. 


JATKUV TÕUSUTEE 


VARANE KÜLALINE 


11 
| M magas ja nägi und. Ta seisis kuskil väga 
s? lagedal kohal ja ootas kedagi. Taevas ta pea kohal 
oli madal ja must, ümberringi vohas läbitungi- 
matu pimedus, tuul, mis temast üle puhus, muutus jär- 
jest vingemaks ja pani ta külma pärast võppuma. Ta 
jalad olid paljad ja ta varbad tundsid lakkamatult märja 
iva surumist. Selja taga — tühi karjamaa, mida ta võis 
vaid aimata; pahemal ning paremal — ikka sama karja- 
-maa; ja ees — meri: tormine, sügisöine, laineline meri, 
-soolakalt-karastavalt lõhnav meri... meri... meri. Ja 
korraga tuli kuskilt määratu rahvahulk, tõukas teda ja 
rebis ta endaga kaasa, ja kui ta end enam kaitsta ei suut- 
onud, hakkasid kõik üheskoos midagi hõikama, hirmus 
üksikutena seisvaid sõnu, mis vihisesid läbi öö ja taba- 
sid teda valusasti. Keegi ütles: «Rästikud — ojaah!» 
Keegi naeris ja põristas monotoonselt: «Konnad, mu här- 
rad, konnad, konnad, konnad!» Keegi kolmas seletas 
väga asjalikult: «Lori, see on ainult sisalikl» — «Jõhv- 
ss... tor-r-re!» pomises kangesti pikka kasvu mees” 
üsna Siimoni selja taga ja lõi teda äkki vastu sääri. Ja: 
veel keegi, kes pidi nagu olema tema tulevane -äi;' 

“auväärne vanahärra Koores, ohkas ning ütles: «Puuk on 


siiski kõige ilgem. Ta imeb enda su ihu külge, haagib 


oma küüned su nahasse ja imeb... su verd... Just nagu 
vampiir! Jä-le!» 

Peale selle astus Siimon kuhugi hirmus kitsasse ruumi, 
kust viisid kõikjale laiali sama kitsad ja madalad uksed. 
Ning just siis, kui ta oli parajasti kõige sobivamat sihti 
valimas, puudutas keegi teda õlast, naeris talle kuk- 
lasse ja ütles sosinal: 

«Noorhärra ... teiega soovitakse kokku saada.» 

«Mis...? Käigu kus kurat...» uskus Siimon end ütle- 
vat. 

«Noorhärra ... jah... palun teid — teiega soovitakse 
kokku saada..» kordas sama hääl jälle. 

«Lollus, lollus...» uskus Siimon end taas ütlevat ja 
avas nüüd silmad. 

Ja kuna uni näis jätkuvat ka ärkvel olles, kargas ta 
istukile ja põrnitses otsa väga ähvardavalt mõjuvale 
tumedale kogule, kes seisis ta voodi ees ja valmistus teda 
veel kord raputama, 

«Noorhärra ... tõuske nüüd ometi üles... teiega soovi- 
takse kokku saada:» 

«Praegu? Kes see on?» küsis Siimon. 

Tubli ümmardaja vaatas saaliukse poole ja sosistas: 

«Ma ei tea, noorhärra. Üks naisterahvas. Ma rääkisin 
talle küll, et te just praegu tulite. Aga... ta ei küsinud 
sellest midagi ja tormas aina edasi. Ta ütles, et ta tead- 
vat seda kõike, sest ta olevat teiega ühes olnud ja... ma 
pidavat teid kindlasti äratama.» 

Siimon kortsutas kulmu. 

«Mis kell on?» 

«Pool viis,» vastas teenija. «Ja noorhärra jõudis ju 
koju alles poole kolme paiku. Sellepärast ma mõtlesingi, 
et.; .» 

«Tooge mulle, palun... tuhvlid ja hommikumantel,» 
pomises Siimon. 


Ta ootas. Tuba oli pime — paksust tumedast paberist 


aknakate laskis sisse vaid üksikuid valgusetäpikesi. Oli 
väga vaikne; vidutades mõtlikult silmi, nägi ta end 
mööda õist tänavat mäkke sammuvat, läbi kõrge värava 
sisse astuvat — tumedasse aeda, mis avanes talle sala- 

0 ja nagu pisut jubedana. Muusika. Hõljuvad 
iina laternad. Piinatunne. Süsimust taevas pea kohal. 
Nõrgad tuulehood. Värin puude okstes. Veel kord: piina- 
tunne, piinatunne, piinatunne. Naer. Zestikuleerivad ini- 
mesekogud — mehed ja naised. Ja siis korraga: «Vala 
talle, Mark, vala talle kuradile!» Paanika. Kohisev kaos. 
Ja kui kogu see kohisev kaos ometi viimaks raugema 
hakkas: «Põmm..,. põmm... põmm!» Kolm revolvri- 
pauku vihmases pimeduses. «Härra komissar, seal taga- 
pool lasti keegi maha.» 

Siimon avas silmad ja vahtis kohkunult pimedusse. 
Oojah — nüüd tuli see kõik talle väga selgesti meelde, 
kõik see, mis oli möödunud öö jooksul aset leidnud! Ta 
vaatas oma pikki kõhnu varbaid, tumedaid sääri, pal- 
t põlvi, mida lühikesed aluspüksid ei ulatunud katma. 

ahutukstegev segadus muutus viimaks kergeks valu- 
tundeks. Talle viirastus pilt rohul lamavast advokaat 
Soodlast ja mustaltläikivatest vereplekkidest ta kätel 
ning valgel rinnaesisel. Ja siis ikka see kummaline ning 
seletamatuna tunduv üksikasi, mis pani ta tahtmatult 
võppuma: süsimust, lehvivate lokkidega parukas tuli- 
punastel siledatel juustel, juustel, mille olemasolust pol- 
nud tal kunagi siiani aimu olnud, 

Siimon muutus viimaks väga õnnetuks ja oleks nagu 
midagi muuta tahtnud. Ta hakkas jälle teenijat hüüdma: 

«Ma-ri-a! Maria!» 

Ometi viimaks tuli jooksutümin läbi kõrvaltoa ja Sii- 
mon mõtles kohkudes, et too varane külalinegi istub ju 
kuskil seal praokilseisva ukse varjus, üpriski heas kuul- 
dekauguses. Tal hakkas oma ägeduse pärast pisut piinlik. 
PS kohkunud tüdruk üle läve jõudis, pomises ta tasa- 

esi: 

» «Kuhu kuram te mu riided igal õhtul viite?» 

Sõideldav punastas kõrvuni ja ulatas talle nõutavad 
esemed. 

Et anda endale pisutki viisakamat välimust, astus Sii- 
mon peegli ette. Varase hommiku uduses valguses, mis 
tungis sisse äsja üles tõmmatud paberkatte alt, näis ta 
endale korraga hirmus inetuna. Ta näonahk oli peaaegu 
kollane, ta paksud tömbid huuled olid kuivad ja pragu- 
nenud, ta suur lestnina oleks nagu veidi viltu kaldunud; 

ta silmad olid väga väsinud ja otsekui roidunud. Nüüd, 
kui ta oli ilma krae ja lipsuta, märkas ta, et ta kael oli 
otse tülgastavalt peenike ja sooneline, tõustes esile otse 
püsti seisvate rangluude tagant. Ja üle lauba ripnevad 
juuksekahlud suure kiiruga siledaks kamminud, pöördus 
ta kohe saaliukse poole, kust ta arvas kuulda võivat 
sügavat rahutut hingamist, 

Vaevalt sai ta vaheukse lahti lükanud, kui ta pidi oota- 
matu üllatuse pärast silmapilkselt peatuma. Sest küla- 
line, kes oli temalt sellisel varasel tunnil kokkusaamist 
nõudnud, polnud siiski Aada (nagu ta oli alateadlikult 
kujutlenud), vaid preili Ebba Tamm. Nad vaatasid teine- 
teist hetk aega tummas uudishimus, vastamisi kiindunud 
pilkudega. Ja tõustes kohe kuidagi jõuetult taarudes, jäi 
tüdruk laua kõrvale seisma, ei mõistnud midagi peale 
hakata oma allarippuvate kätega ning suutis alles hulga 
aja sg lausuda: 

«Andke andeks... härra Laas... et ma teid nii- 
viisi...» 

«Ei ole midagi, ei ole midagi!» hüüdis Siimon, kuid tai- 
pas isegi oma hääle ebakohast paatost. Ta lisas: «Juma- 
luke — miks siis mitte, kui... teil selleks oma kaaluv 
põhjus oli. Ja see põhjus oli teil loomulikult... päris 
kindlasti. Istuge, palun, istuge.» 

Tüdruk laskus tagasi sohvale ja hakkas järsku nutma. 
Ta peitis enda oma sirgete valgete sõrmede taha ja Sii- 
mon märkas nagu kõigest sündivast kõrgemal seistes, et 
need sõrmed värisesid, tõmbusid aeg-ajalt kõveraiks ja 
värisesid kohe jälle edasi. Ja ta pehme kael, juuksekiha- 
rad lauba kohal, piht, püstiseisvad põlved, küünarnukid, 
mille najale ta end toetas — jah, kõik see värises, kõik 
see oleks nagu tahtnud kuidagi teisiti asetuda. Ja muutu- 
des samuti iga hetkega üha rahutumaks, kogeles Siimon 
jälle: 


«See ei tee ju midagi... see ei tee ju midagi...» 

Naine ütles viimaks: 

«Tulge... tulge minuga kaasa... Maks on väga 
haige.» 


Siimon surus hambad tahtmatult vastamisi, — 
kas üllatused ja ootamatused ei mõtle siis ikka veel lõp- 
peda! Ja mis kuradi pärast on kõik ta tuttavad just tema 

järsku oma pihiisaks valinud! Ta suunurgad kippusid 
närvlikult tõmblema ja ta kogeles: 

«Maks — haige? Ja millal ta siis... jäi?» 

. «Mai tea. Aga mulle paistab, et ta oli seda vististi 
juba ammust aega... See tähendab — hommikust saa- 
dik. Jah... Ja nüüd ta... sonib juba. Ta palus mind, et 
ma kutsuksin teid... ta juurde. Kui te vähegi... saak- 
site. Ma ise pean veel doktor Goldmanni juurest läbi 
minema, sest ka teda... tahab ta näha. Jumal... 
Jumal... Ärge pange pahaks, et ma siin praegu niiviisi 
ulun, aga... mu närvid on tõesti lausa läbi. Et ma... 
et ma... ometi mõistust pähe ei võtnud...» 

Siimon piilus teda kõrvalt. Temas tekkis jälle pikkamisi 
kujutelm, nagu võiks ta iga silmapilk sisse vaadata 
kuhugi varjatud kohta, kuhugi, mis on tavalises olukorras 
suletud kõigi kõrvaliste pilkude eest. Liiga suur ärritus 
0 ta külje valutama. Korraga mõtles ta peasihist 

oopis kõrvale kaldudes, et täna siis on möödunud täp- 
selt viis nädalat sellest päevast, kui ta käis esimest korda 
bakterioloogiainstituudis ja et umbes kella kümne paiku 
läheb ta sealt kindlasti läbi. «Kas mu meresiga elab veel, 
või on ta ammu juba oma hingekese issandale andnud?» 
küsis ta endalt teeseldud küünilisusega, samal ajal äki- 
lise surmahirmu pärast tasakesi võppudes. Ja kui ta kohe 
jälle rääkima hakkas, tegi ta seda hoopis masinlikult, 
nagu endale asetatud kohustust täites: 

«On's ta... väga raskesti haige?» 

: UR vastas, katkestatud üha sagenevatest nuukse- 
est: 

«Jah, tal on õige kõrge palavik... ta päris lõõmab 
kogu kehast. Kui ma kliinikust tulles tema juurde läksin, 
hakkas ta järsku sonima. Ja alles siis ma märkasin, et ta 
on raskesti haige. Ta... kõhis kahel korral verd ja... 
see oli kõige koledam.» 

Siimon kordas: 

«Kliinikust tulles? Kas ta elab alles? Ma mõtlen mui- 
dugi Soodlat.» 

«Ei. Ta suri juba teel sinna,» vastas preili Tamm ja 
hakkas veelgi ägedamini nutma. 

«Palun... rahunege ometi!» ütles Siimon vihaselt. 

«Andke... andke andeks... Ma ei... saa...» kogeles 
tüdruk. 

Siimon tõusis, et minna tagasi magamistuppa. Heites 
pilgu läbi akna välja, linna kohal lamavasse aurusesse 
hommikusse, mõtles ta, et kõige parema tahtmi- 
sega viskuks ta tagasi voodisse ja katsuks jälle uinuda. 
Ründavad mälestused väsitasid teda ja ta oleks meelsasti 
kõigest vabanenud, et jätkata oma isiklikku elu, millest 
kiputi teda paari viimase päeva jooksul korduvalt eemale 
rebima. Ja viimaks jälle saali astunud, peatus ta oodates 
laua kõrval, vaatas sohval konutavale tüdrukule otse 
lagipähe ja küsis nagu etteheitvalt: 

«Kes ta juurde jäi?» 

Preili Tamm, kelles polnud enam jälgegi asjalikku 
rahu säilitavast arstist, ei taibanud ikka veel. Ta pomi- 
ses: 

«Kes ta juurde jäi?» 

«Jah, jah, jah, kes ta juurde jäi!» hüüdis Siimon, häbe- 
nes aga samal silmapilgul oma ägedust ja lisas vaikselt: 
«Te ju rääkisite, et ta sonib. Niisugusel korral peaks 
keegi teda valvama. Ja sellepärast ma tahaksingi teada, 
et... kes sinna jäi.» 

«Pe-re-nai-ne...» vastas tüdruk silphaaval. 

«Kui teil midagi selle vastu ei ole, siis... me võik- 
sime ehk minema hakata,» ütles Siimon vähese aja 
pärast. 

Preili Tamm tõusis. Ta näis olevat väga nõrk või väga 
väsinud ja Siimon pidi teda toetama. Nad läbisid ees- 
koja; Siimon tõmbas mantli selga; nad astusid koridori; 
nad jõudsid trepile; nii — nüüd astusid nad kõnniteele. 
Nad läksid mööda kõnniteed alla ja kogu aeg kuulsid 
nad vastukaja endile järele tulevat — tümm, tümm... 
tümm, tümm — otsekui astuks nende kannul metallist 
hiigelmees. Vaikus, mis täitis magavat linna, oli nagu 
osa tollest soojast aurupilvest, mida nad pidid läbima. 
Kahe tänava ristumiskohal seisvad šiivalikud kivipostid 
higistasid elava ihuna ja olid veidi viltu vajunud, nagu 
lähemale kippudes udus nägematuks jäävale vastaspoo- 
lele. Ja Siimon ütles jälle, püüdes pääseda pigistavast 
surutundest: 

«Imelik... mis ta minust tahab... Ja miks pagan ei 

lasknud ta mõnd teist arsti kutsuda selle vana juudi- 
posija asemel?» 

- «Ma ei... tea...» pomises tüdruk. 

- Siimon ütles hetke pärast: 

,, «Võib olla, et tal on ehk gripp või kopsupõletik. Sai 
ehk seal Marandite aiapeol külmetada ja nüüd on tal ehk 
gripp ...või kopsupõletik.» 

«Võib-olla...» ütles tüdruk. 
«Jah, mis seal's ikka muud!» arvas Siimon. 

- Peatuti — viltuvajunud hoovivärava kõrvalt vaatas 
neid valge põhjaga emailsilt: «Dr. med. Chaim Gold- 
° mann, kõrva- nina- ja kurguhaigused, vastuv. k. 10—12 
- la 4—6.» Preili Tamm muutus väga kartlikuks ja ütles 
- paluvalt: 
. «Kui te oleksite ehk nii hea ja läheksite siia sisse. 
- Ma... ei saa. Jah, ma ei saa, mu närvid on päris otsas. 
Ja ütelge talle, et ta kiiresti teeks. Või... ei taha te ehk?» 
- «Ei tahaks jah nende semiitidega tegemist teha!» vas- 
tas Siimon torisedes, avas aga kohe kägiseva jalgvärava 
ja astus üle kõrge paku, mis riivas ta saapaninasid. 


«PIDAGE SUU!» ÜTLEB SIIMON 


Mähis varahommikul, kuulates vana juudi kaugene- 
vaid samme, oli Siimon kujutlenud teisel pool kõrget 
plankaeda tuikavat elu väga kasimatuna ja väga vilet- 
sana. Ja nüüd ta nägigi: suurte munakividega sillutatud 
kandiline hoov, mida ümbritsesid vanad kuurilogudikud, 
kollaseks värvitud kahekordne maja, lampkast pahemat 
kätt asuva nurga juures, pesuköök, mis meenutas oma 
seebiaurust hallide akendega kõõmendavat hiigelpaiset. 
Ta tasandas tahtmatult sammu, tundis end ebamugavalt 
ja astus edasi väga ettevaatlikult. Valu küljes suurenes 
pidevalt. Järsu puutrepi juurde jõudnud, läks ta paht- 
ralt tammudes mööda väheseid astmeid üles ja tõmbas 
kohe roostetanud traatsanga, mis ühendas vaese arsti 
korterit abi tarvitava välismaailmaga. 

Näis, nagu oleks kollases hoovimajas ta päralejõudmist 
oodatud. Seina taga värises alles järsk kellahelin, kui 
juba kuskil uks suure hooga lahti tõugati. Riiv krigises, 
võti pöördus luku sisikonnas ringi, pruunid raudhinged 
ohkasid uniselt. Tekkis avar pragu, mille vahele ilmus 
tõmmu semiidinägu, rasvaselt läikivad juuksekahlud 

ümber põskede ja otsaesise. Kaks umbusklikku musta 
silma vaatasid Siimonit pisut kahtlustavana mõjuva tera- 
vusega ja suur kongus nina oli kirju tedretähnidest, mis 
näisid roostelaikudena. Ning kuiv kurguhääl, mis oleks 
nagu kuulunud pigem mõnd kaelahaigust põdevale vana- 
mehele kui tudiseva peaga vanale naisele, ragises vii- 
maks läbi hingamisest tekkivate aurupilvekeste: 

«Mis te soovite?» 

Siimon püüdis endas kasvama hakanud vastikustunnet 
kõigest jõust maha suruda (ta oli ju ammugi omaks 
võtnud konvendikaaslaste juudivaenulikkuse, kuigi mitte 
nii ägedal kujul) ja vastas kaabut kergitades: 

«Kas ma võiksin härra doktoriga kokku saada?» 

«Här-r-ra doktor-r magab,» vastas naine põristava 
aktsendiga ja lisas kohe nagu varjatud julgustussooviga: 
SA är-ratan ta kohe üles. Palun, tulge sisse ja oodake 
veidi.» 

Siimon riputas kepi käsivarrele ja puges läbi irvakile- 
vajuva ukse. Võõrus oli pime ja haises veelgi tugevamini 
kui hoov, kust ta parajasti tuli. Põrandalauad kiiksata- 
sid. Eeskoda puudus ja kohe läve tagant algas ootetuba — 
suur madal ruum keset põrandat seisva pikliku lauaga ja 
seina veeres seisvate toolidega. Lombakaks kulunud 
mööblitükkide kohal lamas nukker rahu, Mürkrohelised 
tapeedid meenutasid paksu seenetuskorda ja pildid neil 
tapeetidel olid nagu kandilised luugid, mida kunagi ei 
avata. Otse hoovikasti suunatud akende all kasvavad 
aspiraagused olid nagu koolnu juuksed, mis katavad pal- 
jast kolpa veel vaid üksikute harvade salgakestena. 

Enne kui Siimon sai enam tähelepanelikumalt ringi 
vaadata, märkas ta, etta oli juba üksi jäänud. Naine, kes 
ta sisse laskis, oli lahkunud, ehkki ta polnud kuulnud ei 
ta eemalduvaid samme ega vaheukse käimist. Ja jälle 
meenus talle legend salapärasest golemist, kes ilmub ja 
kaob, näitab end vahel ja kaob siis uuesti aastasadadeks 
ja aastatuhandeteks. 

Vallutatud äkilisest kartusest end tolmuseks määrida, 
läks Siimon põiki üle toa, peatus laua kõrval ja kavatses 
sealt paari ajakirjanumbrit võtta, et neid ajaviiteks sir- 
vida. Kuid ka need paistsid talle liiga räpastena ja liiga 
närustena. Ta tõmbas käe tagasi, peitis selle loomusun- 

niliselt selja taha ja mõtles: «Jah, juba kella kümne ajal 
ma helistan ja küsin järele, kuidas temaga nüüd lood on, 
selle minu armsa mereseaga...» — «Maks on siis 
haige ...?» mõtles ta kohe edasi ja oleks nagu praegu 
alles taibanud, mis asi oli ta õieti kodunt välja toonud, 
Muutudes äkitselt väga kärsituks, põrutas ta paar korda 
kepiotsaga vastu põrandat ja vilistas vihaselt läbi ham- 
maste. 

Samal hetkel astus doktor Goldmann sisse, tundis ta 
kohe ära ja naeratas sõbralikult. Näis, nagu oleks ta 
samuti kogu aeg Siimoni tulekut oodanud, see kõhetu, 
jõukamate suguvendade poolt põlatud verivaene mehike 
oma pikas, peaaegu kandadeni ulatuvas hommikumant- 
lis. Peale soengu polnud ta juures täna mitte midagi 
korralikku: kulunud, tolmused ja määrdunud näisid ole- 
vat isegi tema kõvad sõrmed, mida Siimon pidi tahes- 
tahtmata pigistama. Ja taganedes ise ees, viipas ta kut- 
suvalt kuhugi tahapoole, pomisedes kuidagi veidralt-kat- 
asi otsekui oleks järsk üllatus tema tasakaalutuks 
teinud: 

«Missugune au, missugune au! Oo, palun, palun... 
olge hea, härra Laas, missugune au!» 

Siimon järgnes peremehele, asetas jalutuskepi põiki 
tugitoolile, millele see osutas, jäi kirjutuslaua otsa juurde 
seisma ja ütles: 

«Ma palun väga vabandada, et ma teid niisugusel 
kellaajal segama pidin, aga polnud midagi parata.» 

«Oo, jätke, jätke! see on mulle tõesti suur au!» hüüdis 
juut rõõmsalt. 

Ja tundes oma põhjusetu vaenu pärast kerget piin- 
likkust, võttis Siimon kepi tugitoolilt, istus ja seletas 
sõnahaaval, kuna talle paistis, nagu oleks vana arst seda 
seletust pikisilmi oodanud: 

«Maks Ruufus on öösi haigeks jäänud. Ja ta soovivat 
kangesti, et te teda kord vaatama läheksite.» 

«Mina?» hüüdis doktor Goldmann. 

«Jah,» noogutas Siimon. 

Doktor Goldmann kummardus ettepoole ja vahtis Sii- 
monile otse silmi. Ta näis nüüd hoopis nooremana. Ta 
pilk sädeles, ta sõrmeotsad hakkasid kiiresti-kiiresti vastu 
lauda trummeldama, kortsud ta suunurkade ümber muut- 

sid ilmet ja paistsid naeratavat. Ja Siimoni ebamugavaks 
üllatuseks pomises ta väga rahulikult, hääldades iga sõna 
mingi erilise teravusega, otsekui veerides neid raa- 
matust: 

. «Jah, ma ei eksinud. Teie, härra Laas, ei märganud ta 
juures muidugi mitte midagi erilist?» 

Siimon mõtles. Ta ei tahtnud küll tagantjärele tarka 
näidelda, kuid talle tundus siiski, nagu oleks ta tõesti 
üht-teist märganud. Ja ta ütles viivitades: 

«Kui nüüd meelde tuletada, siis... Jah, ta oli paari 
viimase päeva jooksul väga iseäralik ja veider.» 

«Sedasi, sedasi,» kinnitas doktor Goldmann. Kuid ta 
ei olnud nähtavasti päris rahuldatud ja küsis kohe edasi: 
«Te ütlesite — iseäralik ja veider? Aga kuidas nimelt ise- 
äralik ja kuidas nimelt veider?» 

«Ma ei oska seda hästi defineerida,» vastas Siimon. 

«Rahutu?» 

«Jah, õige rahutu.» 

«Ja rääkis asjadest, milledest ta polnud enam ammu 
rääkinud?» 

«Jah, seda küll.» 

Doktor Goldmann naeris jälle ja tõusis. Kuid ta ei läi- 
nud veel rõivastuma, ta tuli vaid ümber laua ja istus vii- 
maks selle veerele. Pika hommikukuue hõlmade vahelt 
ilmus nähtavale ta paljas põlv — kõhn ja karvane, keder- 
luu selgesti nähtav läbi kollakaspruuni naha. Ta võttis 
Siimoni käsivarrest kinni ja esitas kohe jälle aina uusi 
küsimusi: 

«Peale selle — äkiline? Väga äkiline? Ja oma otse- 
kohesuses lausa noriv? Ühesõnaga — veider ja ime- 
lik, nagu te seda praegu iseloomustasite?» 

«Jah, nimelt,» kordas Siimon ja oleks meelsasti kohe 
minema hakanud, et pääseda vana juudi puurivate sil- 
made eest. 

«Jehee, ma ei eksinud!» ütles doktor Goldmann jälle, 
hüppas lauanurgalt maha ja seletas tõsiseks muutudes: 
«Nüüd ma võin teile sedagi ütelda, et laupäeval olin ma 
oma kaasaminekuga teie juurde päris meelega ebatakti- 
line, kuigi ma tean, et te mind hästi ei kannata, — ma 
tahtsin nimelt härra Ruufust jälgida ja vaadelda. Ja... 

mu kahtlused osutusid tõeks... osutusid tõeks... nagu 
te näete.» | 

Vaikus. Siimon tundis ikka üha suurenevat tungi sel- 
lest kitsast, võõra ning kauge tõu järele lõhnavast majast n 41 
lahkuda, tagasi tänavale astuda ja kiiresti-kärmesti A 
minema hakata. Ja vana juudi näkku oleks nagu veelgi 
enam võidurõõmutsevat kavalust tekkinud, kui ta tagasi k 
lauaservale istus ja nagu juubeldades sosistas: 

«Jah, armas härra Laas — midagi niisugust oletain = 
ma juba ammugi, ammu enne seda nimetatud laupäeva- 
õhtut, mil ma teie juurde sisse tungisin. Aga et minu 
kolleegid, kes meie sõpra arstisid, nii pimedad olid, 
see... ajab mu lausa vihale. Midagi maailmas ei teki 
— äkitselt. Täpselt samuti, nagu nõuab teatud arenemis- 
aega kopsutiisikus, nõuab teatud arenemisaega ka — aju- 
tiisikus. Ja mina... oletasin! Ja mina — aimasin! Jehee, 
aimasin, aimasin, mina, tühine heebreamees, keda keegi 
enam tõsiselt ei võta. Ja kas mul polnud õigus, härra 
Laas?» 

Siimon kibrutas otsaesist. Ta ütles pikkamisi ja kohku- 
nult: 

«Ajutiisikus?» 

«Ajutiisikus, = ajutiisikus!» ütles doktor Goldmann. 
«Tuletage meelde ta vaimukusi! Tuletage meelde ta terav- 
meelsust! Kas ta oli alati säärane? Vale! Kochi pisilased 
— need virgutasid teda... oma arenemiskäigu ajal. Ja 
nüüd on lõpp, nüüd nad enam ei virguta! Ei virguta, ei 
virguta — nüüd nad muudkui lõhuvad! Üks silmapilk, 
armas härra Laas, ma tulen kohe!» 

Ja lauaservalt jälle vilkalt maha hüpanud, hakkas ta 
oma kõhnadel nobedatel jalgadel vaheukse poole sibama, 
sinakasmustad juuksed mingi naeruväärse hoolikusega 
siledaks kammitud, hommikumantel ümber kitsaste 
õlgade, mis olid nüüd sõjakalt püsti tõusnud. 

Siimon jäi üksi. Korraga liigutas ta end ja oleks nagu = 
lõplikult virgunud. Senise ebamäärasuse tagant astus 
samm-sammult välja karm tõde, mis hakkas teda kohu- 
tama. Ta aimas äkki mingisuguse vääramatu otsuse lähe: 
nemist, ja see vääramatu otsus tegi ta nagu sõltuvaks 
Maks Ruufusest, tema vanast sõjaseltsimehest, 

Ta pidi kujutlema, et niipea, kui ta tõusta katsub, haa- 

tavad teda kohe kanged valuhood. Ja sestap ta istus 
edasi, vimma langenud seljaga, põlved püsti. Uks käis Š 
doktor Goldmann tuli kärmesti astudes tuppa, ta ei jul- 
ud end aga ikka veel liigutada ja pööras vaid pead. 
kuulis nagu suure kauguse tagant, kui arst ütles: 
«Läki, härra Laas! Ma loodan, et ma liiga palju aega 
ei raisanud.» 
° Siimon hoidis hingamist 2 ja upitas enda püsti. 
Kuid oodatud valuhoogu ei tulnud ja ta muutus jälle 
t Jee, Astudes vana juudi ees ukse poole, 
küsis ta: 

«Kas te arvate, et ta enam ei pääse?» 
«Täiesti kindel, täiesti kindel,» vastas arst. 
- Nad väljusid ja läksid teineteise kannul mööda nagi- 
sevaid astmeid alla. Udu oli vahepeal veelgi tihedamaks 
muutunud. See täitis kitsast hoovi nagu hiigelkatlast tõu- 
sev aurupilv ja ulatus juba üle katuste. Koiduaegne 
jahedus pani nad vastiku külmatunde pärast võppuma. 
Doktor Goldmann tõstis mantlikrae üles ja nüüd näis ta 
kitsaste veertega must kaabu puhuti nagu õhus hõljuvat. 
| veri Tamm seisis telefoniposti kõrval ja ootas neid 
kärsitult. 
Doktor Goldmann ulatas talle käe ja ütles: 
«Aa, tere-tere! Kuidas läheb?» 
Tüdruk ei vastanud. Siimon pomises, ehkki ta oli alles 
äsja otsustanud hoopis vastupidiselt käituda: 
- «Doktor Goldmann arvab, et Maksi seisukord on... 
väga raske.» 
«Kas mu kolleegile tuli see siis tõesti ootamata?» 
küsis juut ja oleks nagu veel kord võidurõõmsalt naera- 
tada tahtnud. 
Preili Tamm ei vastanud nüüdki. Ta ruttas, jah, ta 
oleks lausa joosta tahtnud. Mehed pidid vaeva nägema, 
et talle järele jõuda. Toomejärsakutel kasvavad puud 
liigutasid end udus ja sarnanesid suurtele kükitavatele 
loomadele, Kuskil värava taga haugatas koer. Lihav isa- 
kass jooksis küüntega krabistades mööda kõrget aia- 
planku ja hüppas viimaks alla paetahvlile, jättes selle 
heledale pinnale rea sakilisi jäljekesi nagu tumedaid 
rosette. 
Jõuti pärale. Maks Ruufuse poissmehekorter asus üsna 

suure maja katuse all, ja kulus enne hulk aega, kuni nad 
viimaks mööda kõvu kivitreppe üles jõudsid. Siimoni 
süda hakkas kloppima ja ta ütles endale, et see pole 
kindlasti hirmust, vaid unetusest ja sellega kaasas- 
käivast väsimusest. Ta mõtles, et preili Tamm, see alati 
rõõmus ning elujulge inimene, on vaevalt mõne tunni- 
kese jooksul väga kõhnaks jäänud. Viimaks hakkasid 
värisema isegi ta sõrmed, mis surutusid vastu taskupõhja. 
Peatuti — valge uks paistis neid ootavat ja avanes pikka- 
misi. Perenaise paks roosakas nägu vaatas neid kartli- 
kult ja ütles: 

«Ta jäi magama.» 

«Kas ammu juba?» küsis preili Tamm. 

«Jah, kohe peale teie lahkumist,» vastas perenaine. 

Käidi kikivarbail. Doktor Goldmann riputas mantli 
varna ja hõõrus sõrmeotsi vastamisi, Siimon riputas 
mantli varna, hõõrus samuti sõrmeotsi vastamisi ja unus- 
tas kaabu pähe. Preili Tamm riputas mantli varna, ei 
hõõrunud aga sõrmeotsi vastamisi, nuuksatas kuulda- 
valt ja astus edasi. Siimon ja vana juut järgnesid talle 
vaikides. Perenaine, kangesti kohkunud, tõmbus kuhugi 
pahemale. 

Tuba, kuhu jõuti, oli kuum ja umbne, lõhnas kergesti 
kreosoodi järele ja tundus nukrana. 

Ja just siis, kui Siimon oma lühinägelikud silmad pilu- 
kile tõmbas ja kirjust riidest sirmi poole vaatas, ütles 
doktor Goldmann kuidagi ebasobivalt valju häälega: 

«Jehee, siin ta siis pikutabki, see meie kallis sõber, kes 
tahab meist lahkuma hakata.» 

«Pidage suu!» ütles Siimon vihaselt ja imestas ise 
oma ootamatu äkilisuse üle. 


il sii 

HAIGE MUUTUB RAHUTUKS 


isut hiljem sõbra voodi ette astunud, nägi Siimon, et 
perenaine oli eksinud: Maks Ruufus ei maganud. Ta 
lamas külili paksu villase teki all ja tervitas külalisi eba- 
määrase naeratusega, mis pidi vist midagi varjama, Ta 
PA sirged juuksed olid padjal laiali, ta otsaesine läikis 
igist, ta sisselangenud põsed hõõgusid nagu pärast 
saunaleili. Kuna teda vaevas ilmsesti kõrge palavik, 
hingas ta lahtise suuga, kähinal, kuiv keeleots nähtav 
läbi harvade hammaste. Ta pilgus värises seletamatu 
rahutus; ja sirutanud oma halli kõhna käsivarre välja, 
ütles haige mees teeseldud reipusega, mis tundus hirmus 
kohatuna ja hirmus kurvana: 

«Tervist, härrased, tervist, tervist! Ja istuge, palum. 
Ma loodan, et te vabandate mind ja katsute oma sega- 
tud und hiljem tasa teha. Noh, härra doktor — viimasel 
ajal paistsite te mu vastu kanget huvi tundvat — mis te 
minu seisukorrast arvate?» 

Doktor Goldmann tõstis üllatunult kulme. Ta küsis: 

«Mina? Ja paistsin teie vastu kanget huvi tundvat? 
Armas härra Ruufus, millest te seda järeldate?» 

Siimonit üllatas jälle sõbra teravmeelsus. Ta tõmbaš 

endale tooli, kuid jäi siiski seisma ja toetas käed pulka- 
dest leenile, mis praksatas tasakesi. Möbleeritud tuba 
ringutas uniselt: kõrge raamaturiiul akna kõrval, kollane 
laud raamaturiiuli kõrval, tolmukarva riidega kaetud soh- 
vakene kollase laua kõrval, katkiste nurkadega taburetid 
sohvakese kõrval. Sirmi taga voodijalutsi juures asus 
pesukauss, suur plekk-kruus veega ja käterätt seinasse 
löödud konksu otsas. Lagi oli madal ja laiguline, kirjuks 
leotatud kevad- ning sügisvihmadest, mida oli siia sisse 
nõrgunud. Jälgides Siimoni ringihulkuvat pilku, naeris 
Maks Ruufus pilkavalt, katsus end istukile upitada ja 
ütles: 

«Vahi aga vahi, vennas soomusronglane. Sest sää- 
rane hoolikas ja uudishimutsev vahtimine teebki ju 
sinust selle, kes sa õieti oled. Käisid reedel ja vahtisid, 
käisid veelgi varem ja vahtisid, tulid täna ja vahid, tuled 
ehk hommegi ja vahid samuti. Näed, pead meeles ja... 
näppad endale, see on su elu. Mis sa endast väsitad — 
võta ometi platsi, sõber soomusronglane.» 

Vana arst kordas küsimust: 

«Jah, armas härra Ruufus, millest te seda järeldate, et 
ma teie vastu mingisugust huvi tunnen?» 

«Millest? Teie pealetükkivusest,» vastas Maks Ruufus 
ja naeris jälle ärevalt. 

«Oo — kas ma olen tõesti seda olnud?» hüüdis doktor 
Goldmann. 

Preili Tamm kohendas midagi haige päitsis ja küsis 
tasakesi: kali 

«On sul nüüd pisut parem, kallis?» ' 

«Parem, palju parem,» vastas Maks Ruufus tõmbleva = 
suuga. 

Tüdruk, varjamata ikka oma tundeid voodis lebava 
tõbise vastu, kogeles: 

«Ma arvan, et sa võiksid lasta end nüüd järele vaa- 
data. Doktor Goldrmannil pole ehk kuigi palju aega ja 
sellepärast oleks parem, kui sa... nüüd kohe...?» | 

«Mind järele vaadata?» küsis Maks Ruufus imestunult. 
Ent kõik taipasid, et ta pole siiras. Ja kuna ta seda 
taipamist paratamatult aimas, lisas ta küüniliselt: «Lol- 
lus, lollus! Ma ei kutsunud meie armast sõpra ometi sel: 

leks, et ta end minu näruse keha kallal veel väsitaks ja 
paljaste kontide vastu tülgastust tunneks. Milleks? Ja 
le selle — ma ei taha siiski olla mingisuguseks katse- 
eseks, kes peab ta edevat enesetunnet veel omalt poolt 
mitama. Ainult et... Näete, ma vihastasin teie 
peale... teie rumala lihtsameelsuse pärast ja ma taht- 
sin teile enne surma ütelda, et teie püüded olid liiga 
äbipaistvad. Seda enam, et te olete oma veidrate ideede 
poolest ju üldiselt tuntud. Hahahaa! Ligi paar kuud jäl- 
gisite te mind nagu ronk setukat ja sellepärast ma... 
asksingi teid kutsuda. Nähtavasti hakkab mu lõpukene 
kätte jõudma ja oleks kindlasti ülekohus teid sellest 
eemale hoida.» 

Vaatamata olukorra traagikale pidi Siimon tahtmatult 

muigama. Nähes vana juudi kohmetust, tundis ta äkki 
parastavat kahjurõõmu. Kuid ometi polnud tal ühtki 
- otsest põhjust sellele pisut hullule hädavaresele viha 
kanda, sellele vaesele ja viletsale hädavaresele, kes oli 
maailmas nii hirmus üksi jäänud. Nagu aimates ta mõt- 
teid, kortsutas Maks Ruufus laitvalt kulme ning venitas 
viimaks: 
«Ma pole sulle vist öelnud, et doktor Chaim Goldmann 
on peaaegu ainus mees, keda ma tõesti austan. Ta on 
«a ajuga. Sääraseid leidub viimasel ajal aga üpris 
napilt.» 

Korraga õiendas ta kaela veidralt sirgu, läks üleni 
punaseks ja liigutas pead pikkamisi küljelt küljele. See 
näis krambina, kuid andis varsti järele. Ta silmaterad 
olid suured ja ei püsinud kuigi kaua rahulikult paigal. 
Ta hingamine muutus puhuti väga kähisevaks, ja kui ta 
nüüd kõhima hakkas, ilmus ta huultele jälle pisut verd. 
Rääkimine valmistas talle nähtavasti raskusi, ent ometi 
ei tihanud ta hetkekski vaikida ja küsis kohe ikka naeru 
kihistades: 

«Kas see polnud tore... see, mis seal sündis?» 
Siimon pomises mõttetult: 

- «Kus?» 

- «Kus?! Marandite aias, hahahaa!» hüüdis Maks Ruu- 
fus. «Milline peenus, mihuke suursugune joon! Ma 
pa-lun! Siin-seal põõsaste vahel kõneldi koguni prant- 
suse ja inglise keelt... hahahaa! Kultuur, noh! Järsku 

aga tuleb kohale meie tore ja südamlik sõber Harti 
Kaarma, kutsub kaaskannatajaid üles võitlusele ja hak- 
kabki nobedasti peale. Kunstlik toredus — maha! Odavast 
paberist ilutulestik — kapjade alla! Ühele mööda molu ja 
teisele mööda molu. Ei, ma pean tähendama, et üldjoon- 
tes ma pooldan ta taktikat. Mis sina sellest arvad, sõber 
soomusronglane?» 

«Ma... ei ole sellest asjast enam mõtelnud,» vastas 
Siimon. 

«Mis? Sa ei ole sellest asjast enam mõelnud?» hüüdis 
Maks Ruufus. «Pagan võtaks — kas sa oled siis puu- 
pakust välja tahutud või mis? Pidu, mille taolist pole 
meie kehvas ja opositsioonilises linnas korraldatud vist 
enam mitme aasta jooksul, pekstakse kahe kange mehe 
poolt põhjani segi, sina aga lähed koju ja heidad rahu- 
likult magama ega tunne vajadust sellest mõteldagi. 
Eh, vennas, — sa oled kas tuim tursk või liiga üleolev. 
Ja 'need mõlemad omadused on taunitavad. Võid küll 
päris kindel olla, et peaaegu igas neljandas või viiendas 
majas ei magata praegu, vaid arutatakse öö suuri sünd- 
musi. Muide...» 

Ta kallutas pea pisut ettepoole ja pilgutas lõbusalt teist 
silma. Kuid kuklakramp kiskus ta jälle tagasi padjale. 
Veidi hiljem katsus ta pead asjatult ettepoole kummar- 
dada, et voodi ees seisvaid sõpru paremini näha, neela- 
tas ja küsis sosinal: 

«Aga... mis te arvate... kes seal laskis?» 

Preili Tamm ruttas kohe vastama: 

«Mina küll ei tea.» 

«Jah, minulgi pole aimu, kes nimelt,» noogutas Siimon. 

Vana juut, äsjasest kohmetusest üle saamas, muutus 
uudishimulikuks ja küsis: 

«Mis see meie härra Kaarma siis õieti tegi? Skandaa- 
litses? Ja missugusest laskmisest te räägite?» 

«Ohoo, te ei teagi veel!» hüüdis Maks Ruufus ja karja- 
tas äkki vihaselt, kuna doktor Goldmann oli teda oota- 
matult puudutanud: «Kurat võtaks — olge ometi ette- 
vaatlikum! Kuidas mu põlv teile ette jäi?» 

«Andke andeks,» ütles doktor Goldmann ja tegi terve 
rea vabandust paluvaid kummardusi. Samal hetkel püü- 

dis ta kinni preili Tamme hirmust läikiva pilgu. Ta noo- 
gutas pikkamisi ja küsis haigelt: 

- «Te olete vist oma kaela kangeks maganud? Teeb see 
- teile palju tüli?» 

«Jah, ta pole mul just päris korras,» vastas Maks Ruu- 
us. «See on küll rohkem kukal kui kael. Peaalune oli 
vist liiga kõrge.» 

- «Küllap, küllap,» möönis doktor Goldmann. 

Ja Maks Ruutus, tundes ikka huvi öiste sündmuste 
- vastu, lõi endale patsatades vastu reit, võppus sealjuures 
veidralt ja jätkas ikka ebaloomuliku jutukusega: 

«Kurat võtaks — ma ei tahaks täna kuigi suure hea- 
meelega armsa sõbra Lui Marandi nahas istuda. Ülekuu- 
lamised, politseinikud majas ja aias, rasvaste pealkirja- 
dega päevauudised: «Salapärased juhtumised meie linna 
tuntuima kodaniku suvepeol.» Hahahaa! Või jälle: 
«Verine mõrv seltskonnategelase kodus.» Või koguni nii- 
viisi: «Puruks lastud kõhuga koerakäpuline... murul 
maas.» Nii et sina, Siimon, ei ole katsetki teinud üles 
arvata, kes oli laskja?» 

«Ei ole,» noogutas Siimon. Ja ilma et ta oleks seda eri- 
liselt kavatsenud, lisas ta kohe: «Aga sina ise?» 

«Mina? Oo jah, mina olen selle küsimuse kallal kogu 
aja maadelnud. Algusest lõpuni ja lõpust tagasi algu- 
seni. Ja ma küsin endalt ikka nõnda, et — oletades, nagu 
oleksin ma ise juurdlust toimetav politseinik, — missugu- 
sed niidid võiksid mind edasi viia? Kes? Miks? Millistel 
sügavamatel motiividel ja nõnda edasi? Kerge pähkel 
see meie ametimeestele igatahes ei ole. Sa muidugi tead, 
el meie armas Joo olevat juba teel hinge heitnud ja et ta 
olevat viidud otse surnukuuri ...?» 

; e valetas, püüdes seda erutavat kõnelust lõpe- 
tada: 

«Ei, ma ei teadnud seda. Nii et — ta on siis surnud?» 

«Jajah, surnud, surnud!» hüüdis Maks Ruufus, «Täiesti 
° surnud. Igavesti ja lõplikult. Külm. Ja enne viimset- 
° päeva pole tal lootust oma hingekest tagasi saada. Nii 
° mõnigi kaaskodanik, kes ei suutnud teda silmaotsaski 
sallida, võib nüüd kergemalt hingata... hahahaa! Eriti 
° daamid, kellede vastu ta pahatihti liiga tähelepane- 
° Wkuks muutus. Näiteks meie armas preili Tammgi... 

Sest kujuta ette, vana vennas: reede õhtul seiras ta 
teda nagu politseikoer varast... kuni hooviväravani; 
hommikul vastu pühapäeva läks tal jällegi õnneks 
preili Tamme kannule asuda — ma tulin parajasti 
Lossi tänavat mööda Toomelt alla ja tahtsin korraks 
jõe äärde minna, kui nad tulid kahekesi kuskilt 
sealt... tagantpoolt. Ma ei läinud neid muidugi segama, 

aga ma kuulsin päris selgesti, kuidas meie armas preili 

Tamm palus teda jumalakeeli maha jääda ja oma teed 
minna; ja kõige tagatipuks veel kaks lookest: esimene 
ujulas peale sinu ja preili Koorese lahkumist ja teine 
Marandite A mispuhul teda lastigi. Noh... ja nagu 

sa isegi tead, vennas soomusronglane, polnud preili 
Tamm ainus säärane daam, keda meie kallis kadunud 

sõber piinas ja tülitas. Nii et — tõuske püsti ja kummar- 

dage tänulikult meie tundmatu roimari ees, kes võttis 

kätte ja puhastas maailma... jälle ühest elajast, kes ei 
taibanud tegelda omaenda asjadega.» 

«Sa... liialdad!» kogeles preili Tamm. 

«Liialdan! Võib-olla, sest ma olen ju ise sündimise 
poolest mees ega tea loomulikult, millal tunnevad daamid 
end tüüdatud olevat, millal nad ainult teesklevad seda 
tüütamist,» ütles Maks Ruufus. 

Ja Siimon, keda tekkiv vaikus häirima hakkas, ütles: 

«Veider lugu... selle parukaga. Ometi polnud meil 
kellelgi aimu, et need pole tema loomulikud juuksed.» | 

«Jah, see oli kole silmapilk. Ma pidin minestusse 
langema, sest mulle paistis järsku, nagu oleks see = 
tema... peanahk...» sosistas preili Tamm. 

Maks Ruufuse silmad hakkasid ärevalt läikima. Ta ei 
lausunud aga midagi ja sirutas jälle kukalt. 
asi Goldmann, kes hakkas juba üht-teist taipama, 

üsis: 

«Nii et — keegi võttis kätte ja kustutas meie sõbra, | 
advokaat Soodla eluküünla? Huvitav, väga huvitav... 
Aga kus ja kunas, kui ma küsida tohiksin?» 

Siimon püüdis jutustada: 

«Noh, nagu me juba kõnelesime — härra Lui Marandi 
aiapeol. Keegi... tappis ta... kolme lasuga.» 

«Kolme väga ke lasuga!» ütles Maks Ruufus. 
«Kaks kõhtu ja üks rindu. Õnnelik seeria, peab ütlema. 

Sada punkti sajast võimalikust. Hahahaa!» Ta liigutas: 


end pisut ja küsis äkki: «Sa nimetasid mingisugust paru- 


kat... ja seda, et meil kellelgi polnud aimu, et need pol- 
m eg loomulikud juuksed? Mis sa sellega mõtle- 
Sld'.. 7% 

Siimon tõstis kulme: 

«Kas sa siis ei tea veel? Noh, ta oli ju punapea, ja see 
Jh, millega ta meie keskel ringi liikus, oli lihtsalt 

skilt ostetud. Sellepärast ta lokid nii lopsaka metsiku- 


sega alla rippusidki: ta pidi midagi varjama, nimelt 


reetvat parukaäärt. Ja... varjaski. Mind isiklikult pettis 
ta ligi kümme aastat. Üliõpilasena, kui tal oli siin paar 
koolivenda, esines ta habemenoaga raseeritud koljuga, 
hiljem aga, kui tal polnud enam karta tabatud saada, tegi 
ta teisiti...» 

Maks Ruufus vaikis ja maigutas suud. Ta silmad säde- 
lesid läbi varesekarva hommiku tuhmi valguse. Korraga 
surus ta mõlemad käed vastu meelekohti, väärutas pik- 
kamisi pead ja ütles mingi süüdlase alatooniga, mis pani 
Siimoni tahtmatult võppuma: 

«Taevane jumal... või nii oli siis lugu... tõeliselt! 
Punapea! Punapea! Inimene aia tagant! Inimene, kes 
pidi maast-madalast läbi lahutavate trellide vahtima» 
ja... viha ning vimma kiskuma! Jah... jah... nüüd ma 
alles mõistan, miks ta oli nii... tige ja... näris, keda 
aga iganes sail Punapea!» 

Vaikus. Doktor Goldmann naeratas viimaks ja ütles 
vaikselt noogutades: 

«Jah, te ütlesite seda väga õieti — inimene aia tagant, 
inimene, kes pidi maast-madalast läbi lahutavate trellide 
piiluma. Siis pani ta endale paruka pähe ja katsus kõigi 
teiste vastu sama salakaval ja halastamatu olla, nagu 
oldi lapsepõlves tema vastu. Kahju, et ma seda varem ei 
teadnud, seda tema paruka-võtet. Nüüd on hilja temalt 
üht kui teist küsida, sest nüüd ta enam ei vasta. Jah, 
nüüd võib vaene vana juut küsida nii palju kui ta iganes. 
tahab, nüüd see aia taha aetud inimene ei vasta enam ei 
musta ega valget! Ah jaa, preili Tamm — kas ma võiksin 
teiega paar sõna omavahelist juttu ajada?» 

«Palun... jah,» ütles tüdruk ja vaatas teda hirmunult. 

Vana juut jättis haigega jumalaga, naeratas oma elu- 

kutseliselt trööstivat naeratust, astus eeskotta ja tõmbas 
mantli selga. Ta viipas veel kord üle pärani seisva ukse 
ja taganes siis trepikoridori. Ent vaevalt jäid nad kahe- 
kesi, kui ta oma kõvad sõrmed tüdruku käsivarrele ase- 
tas, väga tõsiseks muutus ja ütles: 

«Vaadake, kolleeg, mul on kindel arvamine, et see on 
siiski ajukelme põletik, ja nimelt tuberkuloosne. Kukla- 
kangestus, moondunud põlverefleks, oksendamine, nagu 
ma märkasin. Kas te ei teeks kõige targemini, kui te ta 
kuhugi kliinikusse toimetate, mida varem, seda parem. 
Muidugi — ma pole kuulsus ja võin eksida, samuti nagu 
eksivad kuulsusedki. Sellepärast peaksite te veel kelle- 
gagi konsulteerima, kas või näiteks doktor Laasiga. Iga- 
tahes — ta on hea spetsialist. Kliinikus teevad nad arva- 
tavasti enam põhjalikuma analüüsi — selgroopunktsioo- 
niga ja nõnda edasi. Elage hästi — ma muutun siin kõigi 
tundemärkide järgi üleliigseks, sest teie sõbral on midagi 
südamel ja ma ei tahaks... kaasteadjaks saada.» 

Ta muigas ja pööras pilgu kõrvale. Jajah, ta oli terava 
mõistusega mees nagu enamik tema suguvendadest, ja 
seda, millest polnud kellelgi teisel veel aimu, haistis ta 
juba nagu õhust. 

Preili Tamm punastas kõrvuni ja kogeles: 

«Ma ei mõista, millest te... räägite.» 

«Küllap te varsti aru saate, küllap te varsti aru 
saate!» ütles doktor Goldmann ja paljastas korraga ligi 
põskedeni ulatuvas laias naeratuses kõik oma suured 
sinakasvalged hambad. i 

«Ma... usun, et...» kogeles tüdruk. 

«Mina aga, armas kolleeg, usun seda, et te mõtlete 
praegu täpselt samast asjast, mis minagi. Ja ma ei 
kahtle põrmugi, et meil mõlemal on õigus. Head ter- 
vist!» 

«Jah, elage hästi ja... tänan väga,» ütles preili Tamm. 

Doktor Chaim Goldmann jooksis mööda kõmisevaid 
treppe alla, võttes aeg-ajalt kaks astet korraga, otsekui 
oleks ta just praegu kuulnud mingit üllatavat uudist ja 
peab nüüd ruttama, et seda kiiresti oma annaalidesse 
kinnitada. 

Ebba Tamm nuuksatas ja pöördus tagasi tuppa. 

Kell raekoja tornis lõi kuuendat hommikutundi. 


a 

(A doktor Goldmanni lahkumist tekkis tuppa lühi- 
ajaline vaikus. Haige lamas ikka endises asendis, 
põsk vastu patja, põlved kõveraks tõmmatud. Palavik tas 
ei vähenenud, pigem ehk tõusiski veel — ta hingamine 
oli kiire ja korratu ja näis iga silmapilk katkeda ähvar- 
davat: «Mulle aitab, ma ei suuda enam.» Et ta huuled 
kuivama kippusid, niisutas ta neid aeg-ajalt keeleotsaga. 
Puhuti sirutas ta jälle oma kangestuvat kaela, ja iga 
kord, kui ta seda tegi, tekkis Siimonis tunne, nagu 
püüaks sõber jonnakalt kuhugi vaadata. 

Siimon ütles endale juba sajandat korda, et tema siin- 
olekul pole pisimatki mõtet — niikuinii ei saa ta hädalist 
avitada. Ta oli unine, närvlik, pisut kohkunud ja ikka 
kuidagi sisemiselt tasakaalutu. Vaadates põdeva mehe 
laiguliselt hõõguvaid põsenukke, pidi ta endale tahtma- 
tult kordama, et maailmas on absoluutselt tähtis vaid üks 
asi — elamine! Jah, kõik muu on lollus, kõik muu on 
ainult fiktsioon, kõik muu on ainult selleks, et inimesel 
oleks mugav olla ja et tal igav ei hakkaks. Ta mõtles 
veidi aega, et niisiis on advokaat Soodla ammu juba 

külm ja kange ja et vaene hea Maks Ruufuski lamab 
varsti vaikselt oma viimast lamamist ja ei hooli enam 
millestki. Ja see vaevaliselt kulgev, nagu üle kõvade 
konaruste hüplev mõte suurendas tas veelgi soovi lah- 
kuda, kuni ta tegi kindlasti otsuseks jääda siia veel vaid 
kõige enam kella seitsmeni. 

Preili Tamm tuli tagasi tuppa, paistis väga hirmununa, 
murdis vargsi sõrmi ja peatus voodi ees. Üle akna libisev 
udu oli nüüd nii paksuks muutunud, et polnud võimalik 
näha enam isegi naabermaja katuseviilu. Tänav hakkas 
häälitsema üha valjemini... üha valjemini. Ja tüdruk 
kogeles viimaks, kohendades Maks Ruufuse jalgade kohal 
vaipa: 

«Vaata, kallis — ma jätaksin su väheks ajaks härra 
Laasi hoolde ja läheksin korraks välja. Su seisukord ei 
taha esialgu paraneda. Ma... kutsuksin mõne eritead- 
lase, kes su siiski läbi vaataks.» 

«Jah... hea küll...» pomises haige kuulekalt. 

Tüdruk silitas põgusalt ta kollast otsaesist ja lahkus 
tõtates. Siimon kuulis ta tasast sammude kaja kord-kor- 
ralt vaiksemaks jäävat ja viimaks sootuks hääbuvat. Tas 
tekkis kummaline kujutlus pikaldasest ning jätkulisest 
libisemisest ... sügavale-sügavale ... mööda ümmargust 
terastoru. Vana äratuskell, mis seisis laual tindipoti kõr- 
val, tõukas oma osuteid laisalt läbi igavate minutite. 
Maks Ruufus liigutas end ja õiendas jälle kukalt. Maks 
Ruufus ohkas, liigutas end, õiendas kukalt ja tahtis vist 
selili pöörduda. Maks Ruufus ohkas ja õiendas kukalt. Ja 
see jalkat kuklaõiendamine hakkas Siimonit korraga 
vihastama. Ta tõstis teise jala põlvele, krimpsutas nägu 
ja küsis: 

«Kas sul on halb, vennas?» 

«Ei... ei...» ütles haige. 


«Kui sul tõesti halb on, siis ma... katsuksin sind 
aidata,» ütles Siimon. 

«Kaelalihased ... kipuvad ära surema...» pomises 
haige. 

vabaneda. Puhuti paistis ta naeratavat; ent kui Siimon 
enam tähelepanelikumalt vaatles, nägi ta, et need, mis ta 
»suunurki kõverdasid, polnud naerukurrud, vaid väga kii- 
red ning lühikesed tuksatused. Ta köhis, ja kui ta tasku- 
räti huultelt taas eemale tõmbas, oli see verine. Korraga 
viskus ta suure hooga istukile ja hüüdis Siimonile, kes 
tahtis temalt parajasti midagi küsida: 
«Mine... mine... mine silmapilguks eeskotta! Mu 
süda pööritab!» 
«Mind ei maksa ju ometi häbeneda...» pomises Sii- 
mon, kuid tõusis siiski. 
«Mine... mine juba kord!» hüüdis Maks Ruufus. 
Siimon lahkus toast. Ta parem külg oli vahepeal 
jälle tugevasti valutama hakanud. Ta avas trepikoridori 
viiva ukse, nõjatus libedale käsipuule ja mõtles ikka, et 
täpselt kella kümneks läheb ta bakterioloogiainstituuti. 
Vähe hiljem astus ta tagasi tuppa, tundis kerget tülgas- 
tust ja istus jälle oma endisele kohale, püüdes ripneva 
tekiserva tagant paistvat öönõu vargsi jalaninaga veelgi 
- kaugemale voodi alla lükata. Ja Maks Ruufus naeratas 
talle, jõi tillukeste lonksukeste haaval ja ütles siis, kätt 
ta randmele asetades: 


«Mis sa norutad! Kas sa siis ei näe, et mu aeg hakkab 
otsa lõppema, ja sellepärast... vestelgem veel pisut. 
Aastamiljonid, mis nüüd tulevad, on väga... vaiksed.» 

«Jah, seda küll...» pomises Siimon, 


Maks Ruufus naeris. Ta sõrmed olid niisked ja väga 
kuumad, ta pilku oli aga siginenud järsku rohkesti ahas- 
tuslikku kindlust, mis äratas Siimonis jälle pideva 
hirmutunde. Korraga käänas ta enda selili ja ütles: 

«Vaata, vennas soomusronglane ... Mina see olingi, 
kes ta tappis.» 


See ootamatu ülestunnistus pani Siimoni püstiseisvad 
õlanukid nagu külma tuule käes võppuma. Ta teadis 
kogu aeg, millest sõber rääkis, ta teadis isegi seda, et ta 
oli midagi niisugust juba hämaralt aimanud, ta pidi aga 
paratamatult edasi teesklema, kuna ta ei mõistnud lau- 
suda midagi, mis oleks teda pisut sujuvamalt edasi aida- 
nud. Ta raputas pead ja pomises: 

«Kellest sa... kõneled?» 

Maks Ruufus vingutas pahuralt suunurki. Äkitselt hak- 
kas ta nägu tõmblema. Ta tõstis käe, silitas üle põskede 
ja ninatiibade, rahunes jälle pisut ja ütles: 

«Palun... ära ometi pimesikku mängi. Kui ma ütlen, 
et see olin mina, kes ta tappis, siis... pead sa juba 
teadma, kellest ma räägin. Jah, mina lasksin ta maha.» 

Vaikus. 

Siimon raputas ikka pead, neelatas ja vahtis aknast 
välja. 

Maks Ruufus hakkas korraga üleni värisema ja karjus: 

«Kurat... noh... kas sa kuuled või ei kuule! Kas sa 
kuuled või ei kuule — mina kõmmutasin ta maha... 
mi-nal» 

Siimon suutis viimaks kogelda: 

«Miks?» 

«Miks? Kust mina seda tean!» vastas Maks Ruufus, Ta 
vaikis pisut aega, kehitas õlgu ja kordas: «Jah, kust mina 
seda tean. Alles pool tundi tagasi... või veidi enam... 
teadsin küll... Teadsin! Ja lasksin sinugi siia kutsuda 
just selleks, et sulle kõigest jutustada. Aga nüüd 
ma... ei mäleta enam... kõige parema tahtmise juu- 
res. Miks? Jah, näed, ma katsun siin kogu aeg meelde 
tuletada, aga...» 

Vaikus, vaikus. Maks Ruufus värises aina edasi, siru- 
tas ikka kukalt ja näis kohutavalt kannatavat. Ta kään- 
dus rahutult küljelt küljele, viskles, lõõtsutas kogu kop- 
sujõuga. Puhuti tõmbus ta suu kõveraks ja siis oleks 
ta nagu valjusti karjuda tahtnud. 

Siimon esitas uue küsimuse, mille kohutav otstarbetus 
üllatas aga samas teda ennastki: 

«Kuidas... kuidas see siis juhtus?» 

«Jah... kuidas see juhtus...?» kogeles Maks Ruufus 
ja tõstis käe otsaesisele, otsekui peaks ta ikka kangeid 
pingutusi tegema, et üht kui teist veel kord meelde tule- 
tada. Veidi hiljem hakkas ta jutustama: «Vaata, vennas 
soomusronglane... see juhtus... väga lihtsalt. Vä-ga 
lihtsalt. Ma ju näitasin sulle eile oma kolti. Noh, kui ma 
õhtul kodunt välja läksin, pistsin ma selle jälle taskusse. 
Sest ma nagu... ei tahtnud temast enam lahkuda. 
Jah... Käisin niisiis sõber Marandi aias ringi, püstol 
taskus... põuetaskus. Ja ikka vaevas mind kange taht- 

mine pisut... märki lasta. Vaatan puid ja kujutlen, 


- kuidas ma neile tüvedesse sihiksin, vaatan paberlaternaid 


a kujutlen, kuidas ma neid otse keskkohta tabaksin... 

aatan valgustatud akent ja inimeste varje sellel ja 
kujutlen jälle, kuidas ma tasa-tasa käe tõstaksin ja... 
päästikule vajutaksin. Ja viimaks läks see... veelgi kau- 
gemale... Nii kaugele, et... Näen järsku: vanal Nepo- 
muugil on mustad särginööbid ja mõtlen kohe, et küll 
oleks tore katsetada... kas taban või ei taba... Haha- 
haa! Ja aina nõnda edasi... Siis aga järsku — Ebba ja 
advokaat Soodla tantsivad ja vestlevad. Ja naeravad. Ja 
Ebba paistab kangesti rõõmus olevat. Põsed tal aina 
lõkendavad ja silmad tal aina läigivad. Sa ju tead vist 
ammugi juba, missuguses vahekorras me temaga oleme. 
Juba mitmendat aastat... Nagu mees ja naine. Noh, 
see pole tähtis, eks ole? Me ei ela ju enam ajajärgul, mil- 
lal... Sa saad aru, mis ma mõtlen? Saad? Muuseas — 
ma ei liialdanud, kui ma ennist rääkisin, et see väike elu- 
mees kippus minu tüdrukut tülitama juba varemgi. Esi- 
mest korda märkasin ma seda... tol õhtul kinost tul- 
les... Ja... nõnda ikka edasi. Käes! Jumal tänatud, see 
on käes!» 

Ta lõi endale vastu otsaesist ja kargas istukile. Ta suu- 
red hallid silmad läikisid nüüd nagu mingisugusest var- 
jatud tulekumast. Ta õlad võppusid, ta jaladki võppu- 
sid, kogu ta keha võppus ja värises. Siimon katsus teda 
rahustada ja küsis: 

«Mis asi on käes?» 

«Mis asi? Kas... kas... kas sa siis ei mõista, oh 
jumal! Miks... miks... on käes. Jah, miks on 

äes! See, mis oli mul nii hullusti meelest läinud. Kuula 
ainult hästi tähelepanelikult! Kuu-la... ainult. Kas kuu- 
lad, ah?» 

«Kuulan, kuulan,» ütles Siimon. 

«Nojah, vaata...» ütles Maks Ruufus, laskudes jälle 
tagasi padjale. «Hästi — käisin seal ringi... ümber 
tantsuplatsi ja vaatasin neid. Mitte armukadedusest. 
Noh, milleks? Ma olen ju niikuinii minemas ja ei saa 
ometi Ebbale tingimuseks teha, et ta jääks minule truuks 
ka peale minu surma. Lollus, lollus! Nõnda sünnib ainult 
vesistes romaanides. Võimalik, et ta tõesti mulle midagi 

miisugust lubaks... meeltesegaduse sunnil ja suurest 
kurvastusest... aga mõne kuu pärast peaks ta parata- 
matult selle lubaduse murdma. Jah, peaks, see on kin- 
del! Ta on ju noor inimene ja noorel inimesel on maa- 
ilmas oma tõsised ülesanded täita, mida... mida...ei 
tohi ometi unustada mingisuguse põrmuks laguneva 
koolnu pärast. Ja nõnda ta peaks... endale... vaid vale- 
tama... ja selle valetamise pärast hiljem piina tundma. 
Noh... nagu sa sellest taipad, polnud ma tõesti armu- 
kade. Aga oma verise otsuse tegin ma siiski, Ja tegin selle 
nimelt järgmistel kaalutlustel. Ma vaatasin isand Soodla 
paksu kukalt ja mõtlesin.... et... et... kui see lontrus 
edaspidigi elama jääb, võib ta minu tüdruku tuleviku ära 
rikkuda. Too kaval tünn mängib minu surma puhul 
südamlikku kaastunnet ja... pääseb edasi. Pääseb, pää- 
-seb, selles pole kahtlustki. Ja niiviisi võib ta Ebba elu- 
ajaks õnnetuks teha. Isegi sel juhul, kui nad naituvad. 
Või õigemini — eriti sel juhul! Ja ma mõtlesin, et kui 
ma ei taha, et Ebba õnnetuks saab, pean... pean... 
ma... selle lurjuse maha kõmmutama. Lihtsalt ja asja- 
likult, nagu tapetakse muidki kahjulikke olendeid. Peale 
selle tuli mulle meelde veel sinugi eilne lugu. See, kuidas 
ta sind ja su kavatsusi määrida katsus. Eks ta olnud ju 
riagu mingisugune ahne polüüp, kes haarab igale poole 
ringi, et aga... midagi... tabada. Ja et... kõikjale oma 
mürgist sülge pritsida. Ja et oma räpases hinges rõõmu 
tunda, et näe, et selgi korral õnnestus mul... kaas- 
kodanikkude õnnekarikasse veidi mustust poetada. Preili 
Kooresega oli tal... kindlasti... päris... kaugeleminev 
kavatsus — ta tahtis temaga vististi abielluda — Ebbale 
käis ta aga esialgu järele ainult... sulaselgest tigedusest. 
Ainult — ta ei arvestanud... üht asja, ja nimelt seda, 
et... ma olen tänapäevalgi küllalt otsustavaks iseloo- 
muks jäänud... Inimeseks, kes ei poe kartlikult nurka, 
vaid sooritab oma teo... esimesel soodsal silmapilgul. 
Jah. Mäletad — ma küsisin sinult, kui sa sealt lehtla poolt 
tulid, et kas sa oled neid näinud. Sest ma kaotasin nad 
silmist liiga suure rahvamurru tõttu. Sa juhatasid mulle 
suuna, kuhu nad olid läinud, ja ma hiilisin minema samas 
sihis... Läksin üle muru ja piilusin igale poole ringi... 
Noh, järsku... algas madin. Aga just siis, kui Mark ja 

Harri viimaseid laternaid tallasid, nägin ma otsita- 
vaid... seal varjulisel pingil, kus... Jah. Peitsin enda 
(5 ER ja jäin ootama... Paanikasse sattunud küla- 
ised röökisid maja juures ja mina... varitsesin. Va-rit- 
se-sin... hambad irevil. Paaril korral paistis, nagu 
kavatseksid nad mul käest ära lipsata, et vaatama minna, 
mis seal eespool sünnib... ja siis ma mõtlesin... et nii- 
E kui nad tõusevad, kihutan ma Soodlale kuulid 
eresse. Oli aga liiga pime ja ma kartsin, et... nõnda- 
viisi ma võin kas mööda lasta või jälle Ebbale häda teha. 
Jumal tänatud — see rüütel oli arg... Ma kuulsin sel- 
gesti, kuidas ta kõigest hingest Ebba minekukavatsusele 
vastu sõdis: «Mis me sinna ikka läheme,» ja nõnda edasi. 
Argpüks... nagu ta oli. Hiljem tuli kuu jälle... pilvede 
tagant n -.. sest vahepeal oli ju, nagu sa isegi mäle- 
tad... sadama hakanud. Ja just siis parajasti tegi meie 
kallis Joo katset mu tüdrukut suudelda. Ebba tõrjus ta 
muidugi üleolevalt tagasi ja tõusis naerdes püsti. Ja... 
ma lasksingi. Trahh, trahh, trahh! Sa ju tead... ma pole 
niisuguses asjas käpard... Nagu ma pärast kuulsin, 
sattusid kõik kuulid oma õigesse kohta... täpselt nõnda, 
nagu ma seda kavatsesin... kaks kõhtu ja üks rindu.» 
iimon venitas hirmunult: 

«Armas aeg... mis sa ometi mõtlesid, kui sa seda 
tegid?» 

«Mis ma mõtlesin?» kordas Maks Ruufus ja kehitas 
jälle õlgu. «Mõtlesin, et see tegu on vajalik, ja muud 
midagi.» 

«Vajalik!» hüüdis Siimon. 

«Jah, vajalik...» kogeles haige. 

Vaikus. Siimoni ajusid läbis äkki päästev mõte. See 
kõik ei või siiski tõsi olla — sõber vaid sonib, sõbral 
on vaid liiga kõrge palavik! Ta kallutus pikkamisi ette- 
poole, vaatas hästi tähelepanelikult ja küsis: 

«Kuhu sa püstoli jätsid?» 

«Püstol... püstol... jäi sinna, kus ma teda varitse- 
sin,» vastas Maks Ruufus. 

Siimon ütles: 

«Aga nad leiavad selle sealt kindlasti üles!» 

«Kindlasti,» noogutas Maks Ruufus. Korraga tõmbus 
ta nägu jälle krampi ja ta hakkas nutma. Ta kogeles: 

«Kas sa siis ei mõista... kas sa siis ei mõista! Ma ju ei 
teadnud, et ta parukat kannab! Ei... te-ad-nud! Ma 
mõtlesin, et ta on päris tavaline lurjus, kes tunneb teis- 
tele häda tehes kahjurõõmu, ja... sellepärast ma tema 
hävitasingi. Oleks mul... pisutki aimu olnud... tema 
tõelisest loost. Ja sellest, et ta oli... punapea... Ini- 
mene... aia tagant. Inimene, kes on pidanud juba 
maast-madalast läbi trellide vahtima... Aga... aga mul 
polnud sellest aimugi ja sellepärast ma... lasksin... 
lasksin...» 

«Ei... ära nuta, palun,» ütles Siimon masinlikult. 

Ja Maks Ruufus ei nutnud tõesti enam. Kuid selle ase- 
mel hakkas ta sonima, — jah, ta läks segamini — ta ei 
teadnud enam, kus asub tõelikkus, kus asuvad kujutlu- 
sed. Ta naeris, tõusis istukile ja seletas ikka sõnaohtralt: 

«Ma tegin sellest laulu. Ma... luu-le-ta-sin! Algusest 
peale kuni lõpuni. Lamasin siin teki all, külmetasin, 
ootasin Ebba tagasitulekut ja... luuletasin. Õieti 
küll — ei luuletanud, vaid kuulasin, kuidas see voolas. 
Tormas nagu... vesi... minust läbi ja minust üle. Sel- 
lest, kuidas ma isakodus üles kasvasin, siis linna tulin ja 
koolis käisin. Ja kuidas me rongil elasime ja kõiki jõle- 
dusi tegime, mis meilt aga nõuti... verisulgedes poisike- 
sed... sina, mina ja... need teised. Ja kuidas ma pärast 
haigeks jäin. Ja sellest prillidega lipnikust, kelle ma 
vaikseks tegin... tema tooruse pärast. Ja sellest, kuidas 
ta mind nüüd külastamas käib... vahel nagu unenäos 
ja vahel nagu ilmsi. Kahju, et mul ei juhtunud käepärast 
olema pliiatsit ja paberit. See oli alles poeem, usu mind. 
Vähemalt... sada salmi. Ja nii ladus, et... Muuseas — 
kui see sind huvitab... paar salmi, mis mulle meelde 
jäid... Kas huvitab? Hu-vi-tab? Ilus — kuula siis. Muu- 
seas — need salmid, mis ma sulle praegu ette kannan, 
kuuluvad nimelt minu elu kõige viimasemasse järku, mil- 
lest ma sulle praegu rääkisin: 


Siis soomusrongi Ruufus 
läks vihast punaseks: 
sai riivatud ta uhkus — 
tal selleks õigus, eks? 

Ta pistis koldi tasku, 
kui kätte jõudis öö, 
ja koldis mitu lasku, 
mis tegid röövlitöö. 


Kolm korda püstol paukus 
ja mees oli matsti maas — 
tal kehas mitu auku, 

nüüd on ta manalas. 


- Noh, vennas vagunikaaslane — kas need salmid kõl- 
ad või ei kõlba? Jah, ütle päris otsekoheselt — kas 
avad või ei kõlba?» 


TM - «Kõlbavad küll. Miks siis ei kõlba...» vastas Siimor, 
kuna ta ei taibanud midagi targemat lausuda. 

- Ja katsudes veel kord oma üha raskemaks muutuvaid 
lauge lahti saada, sosistas Maks Ruufus hingeõhuga: 
Nad mõlemad olid... ennist siin. Ja me mängisime 
rte. Meie Soodlaga kaotasime ja see prillidega ohvit- 
er... Võitis. Ja siis tuli veel... terve hulk... neid... 
š keda me omal ajal... niisama... tapsime... ja tahtsid 
kah minuga mängida... . Tervist jah, kas me lööme veel 
paar tiiru?» 
«Mida?» küsis Siimon mõttetult. 

- «Noh, ikka sedasama mutti, vennas, ikka 0 
sama mutti. Me peame ju oma kaotused tasa saama . 
pomises Maks Ruufus. 

Samal hetkel uinus ta sügavalt. 

Siimon ohkas ja jäi äkki tähelepanelikult kuulama: 
kahed sammud tulid mööda treppi üles, ühed kerged ja 
tippivad, teised aeglased ja ükskõiksed, nagu kuuludes 
mingile tohutult suurele loomale, 


MURRANG UUE ÕNNE POOLE 


oktor Laas kinnitas oma juudist ametivenna arva- 

mist ja ütles, et haige tuleks kohe kliinikusse toime- 
tada. Siimon seisis voodist pisut kaugemal ja tundis end 
nüüd imeliselt nõrgana. Tal hakkas äkki väga piinlik 
eilse kõrvakiilu pärast, mis too hoolikas asjatundja oli 
talle andnud, selle pärast, et ta ei suutnud sõpra omaltki 
poolt aidata, omaenda kehalise viletsuse pärast, kuigi 
keegi toasolijatest sellest praegusel hetkel kindlasti ei 
mõelnud. Kui preili Tamm kangesti hirmununa naaber- 
korterist helistama läks, et kohale kutsuda punaseristi- 
autot, astus vend ta juurde, naeratas kohmetult ja ütles: 

«Jah, su kamraadiga on asi kaunis halb. Aga eks me 
näe... eks me näe...» 

«Nii et... lootusi ei ole väga palju?» küsis Siimon. 

«Neid on — väga vähe,» vastas doktor Laas. 

Nad seisid pisut aega vaikides vastamisi, vaatasid 
teineteist, mõtlesid ühest ning samast asjast — endi eba- 
loomulikust vahekorrast. Vanem vend kahetses oma äki- 
lisust ja tahtis seda kuidagi heaks teha. Kuna koht sel- 
leks oli aga liiga ebasobiv, ei teadnud ta isegi õieti, mil- 
test rääkida või missuguse kõneainega surnud punktist 

üle saada. Viimaks ütles ta, silitades hajameelselt oma 
suurt kõhtu: 

«Kui sul mahti on, võiksid sa minu poole lõunale tulla.» 

Siimon noogutas, aimates alateadlikult, et säärane 
lahendus oleks tõesti kõige mugavam. 

«Jah,» ütles ta. «Ma katsun.» 

Doktor Laas naeratas. Ta silmis vilkus tilluke rõõmu- 
säde, mis kadus aga jälle kohe. Ta muutus äsjasest 
veelgi tõsisemaks ja sõnas kortsus kulmul: 

«See vaene mees ei elaks oma kopsudegagi enam kuigi 
kaua. Jah, ma tean. Doktor Ramm, kes teda arstis, rää- 
kis temast alles paar päeva tagasi. Protsess, mis paistis 
esialgu kaunis healoomulik olevat, võttis ootamatult halva 
pöörde ja levis mõlemasse kopsupoolde. Peale selle 
veel rasked pleuraliited. Paar-kolm kuud, mitte enam. 
Praegune hoop aga viib ta mulda hiljemalt mõne päeva 
pärast.» 

«Nii,» venitas Siimon. «See haigus on siis...?» 

«Jah. Vähemalt kaheksakümmend viis protsenti 
lõpeb surmaga ja kõige enam viisteistkümmend 
protsenti... esineb paranemisnähte. Kuid ka viimase 
võimaluse puhul võib tekkida terve hulk kõrvalhädaohte. 
Ja kui põletikuprotsess peaks olema veel tuberkuloosne, 
aga seda see vist on, siis... igatahes...» 

Nad vaikisid jälle ja vaatasid läbi akna tänavale. Preili 
Tamm jõudis tagasi. Ta ei suutnud end enam vaos hoida 
ja nuttis vahetpidamata. Maks Ruufus sonis ikka taga- 
varateel seisvast soomusrongist, prillidega lipnikust, 
kelle ta oli ligi paarkümmend aastat tagasi maha lask- 
nud, advokaat Soodlast, kaardimängust. Aeg-ajalt 
muutus ta hääl sõnatuks pominaks, aeg-ajalt naeris ta 
kuidagi kõledalt ja pildus end küljelt küljele. Punase- 
ristiauto jõudis kohale ja peatus maja ees. Mõni minut 
hiljem astusid tuppa kaks sanitari kanderaamiga ja 
tedretähniline halastajaõde. Doktor Laas läks voodi 
juurde ja seletas midagi, kuid Siimon tundis end väga 

alvasti ega julgenud talle järgneda. Kui sõber: välja 
kanti, pöördus ta seljaga toa poole, et kõike seda mitte 
näha, et kõigest sellest... pääseda... et kõigest sellest 
ometi viimaks lahti rabelda. 

«Noh, hakkame minema, poja,» ütles' vanem vend, kes 

oli vahepeal mantli selga tõmmanud ja seisis nüüd vahe- 
uksel, heledad seanahksed kindad pihku surutud. 

Kuid Siimon otsustas veel pisut oodata ja valetas: 

«Ei... vabanda mind... ma pean enne perenaisega 
paar sõna juttu ajama.» 

«Kahju... Ma mõtlesin, et...» pomises doktor Laas 
ja tundus pisut haavununa. 

«Jah, pole parata,» ütles Siimon. «On ju vaja mõnin- 
gaid korraldusi teha.» 

«Oma õnnetu sõbra suhtes? Seda muidugi, seda mui- 
dugi!» noogutas vanem vend ja näis taipavat. 

Ta viipas ja tatsas minema, Siimon järgnes talle 
umbes viie minuti pärast. Kell hakkas varsti kaheksa 
saama, kuid udu oli ikka veel väga paks. Märg õhk lõh- 
nas turbasuitsust, ja see imaralt magus, pisut uimastav 
lõhn tahtis nagu'mingisugust vana-vana mälestust vägi- 
valdselt ellu äratada. Tänavasillutis oli märg ja inetu. 
Elektritraatidelt langes üksikuid suuri piisku, mis mee- 
nutasid pisaraid. 

Ta läks koju, rõivastus lahti ja puges kohe voodisse. 
Alles nüüd ta märkas, kuidas kõik need ärevad üleelami- 
sed olid tasse mõjunud. Ta süda pööritas ja käed väri- 
sesid nii tugevasti, et ta pidi suurt vaeva nägema isegi 
teki kohendamisega. Ta ei mõelnud mitte millelegi, ta 
vaid teadis. Jah, ta teadis, teadis, teadis! Ta teadis, et 
ta oli eile armukadetsenud oma tulevast naist; ta teadis, 
et mees, kellega ta oli Aadat kahtlustanud, lamab praegu 
anatoomikumi surnukambris; ta teadis, et Maks Ruufus 
oli talle alles tund aega tagasi hirmsa saladuse pihtinud; 
ta feadis, et täna kell kümme saab täis viis nädalat, mil- 
lel on tema enda saatuse kohta kohutavalt suur tähen- 
dus. Jah, ta teadis... ta teadis... ta ei mõelnud... 
kuid ta teadis. Ja ta teadis kõike seda korraga, läbisegi, 
hirmsa raskusena, jubestava ränkusega litsuva koor- 
mana. Viimaks hakkas ta pea valutama, ja siis tuli uni. 
Ja just sel hetkel, kui ta silmad kinni vajusid, hakkasid 
ta näolihased tõmblema, hüplema, üles-alla tantsima... 
mingi magusvalusa kärmusega, mis pani ta korraga 
kuuldavalt nuuksuma, kuigi see nuuksumine ei tulnud 
nutust, kuigi need pisarad, mis tihedaina üle ta põskede 
veeresid, ei põhjenenud otsesel kannatusel. 

Ta vaevles nõnda ligi kaks tundi, tõusis siis, pesi end 
ja hakkas kähku rõivastuma. Teenija teatas läbi ukse, 
et laud on kaetud. Kuid tal polnud isu, — juba ainult 
mõte toitudele äratas tas ellu vastumeelse tülgastuse- 
tunde. Ta tõmbas mantli selga, riputas kepi käevangu ja 
jooksis mööda treppi alla, nagu kartes hilineda, kuigi 
d a oli tõepoolest veel liigagi varane. 

Ta kihutas pikkade sammudega läbi auruste tänavate, 
jõudis raekoja ette ja istus autosse. Kuid mingil seleta- 
matul põhjusel häbenes ta otse instituudi ette sõita. Ta 
palus peatuda paar maja varem, hoopis teisel pool täna- 
vat, tasus arve ja luusis mugavat jõudeaega teeseldes 
- mööda kõnniteed üles. Ja alles siis, kui turtsuv masin 
nagu suur must putukas pikkamisi hõredamaks muutu- 
vasse halli uttu kadus, kõpsis ta pisut kangel kõnnakul 
suure hoone peaukse ette. 

Ta läks trepist üles ja riputas mantli ning kaabu 
madala võre taga asuva nagi otsa. Aeg, mis kulus tal 

ika kitsa koridori läbimiseks, oli kuidagi imerikas, 

idagi viirastuslikult sisukas. Nummerdatud uksed, mis 
asusid tast pahemal, näisid elavatena ja ta pidi neid 
nagu pelgama. Paremat kätt hoovile avanevate akende 
kaudu tuli mingisugust hädaohtu. Hele sein, hele sein, 
hele sein. Tubakkollane põrand, oojah, tubakkollane 

õrand! Ja lagi... peaaegu pimestav... kuigi vaid ühes 

uges mälestuses, mis hakkas äkki kaasa rääkima. 
Laiakstallatud sigaretiots. Killuke sinakaspruuni paberit. 
Lõhnad. Siis: hirmuäratavalt must laud, ümbritsetud 
madalatest puupinkidest. Käänak paremale. Nüüd juba — 
uksed mõlemal pool, uksed kõikjal. «Bakterioloogia ins- 
tituudi laboratoorium». «Bakterioloogia instituut, ava- 
tud k. 10—2 ja pühapäeviti k. 10—12.» Kopp-kopp! «Jah, 
sisse!» 

Läbi avaneva ukse lõi Siimonile näkku soe õhulaine, 
jälle mitmesuguste lõhnadega raskeks tehtud, ometi aga 
° erinev sellest õhulainest, mille ta jättis praegu selja 

taha. Pahemat kätt nurgas istus valges kitlis noor tüdruk 
ja kuumutas midagi kollaka bunsenileegi kohal. Keset 
° ruumi asuva suure laua juures seisis pikk mees, vaada- 
tes vastu valgust pikka katseklaasi, milles helendas 
| rõõmsalt lillakas vedelik. Ja oli siin veel teisigi inimesi, 

kes jäid aga Siimonist väga kaugele ega ulatunud teda 
puudutama. Läbi akna sisse tungiv ähmane valgus mur- 
dus veidratel instrumentidel ja oma alustes seisvatel 
katseklaasidel, millest enamik sisaldas samuti mingi- 
sugust rõõmsates värvitoonides, ent siiski kangesti eba- 
sõbralikult mõjuvaid vedelikke. | 

Pikk mees pöördus, astus talle vastu ja näis ootavat. 

Siimon pomises kohmetult: 

«Vabandage, palun... Minu nimi on Laas.» 

K... ID 

«Jah... Laas...» kordas Siimon ja taipas alles nüüd 
lisada: «Ma tõin siia viis nädalat tagasi uriiniproovi. 
Kas see peaks juba... analüüsitud olema?» 

«Laas? Jah, oodake silmapilk, ma vaatan järele,» ütles 
pikk mees ja kadus kohe kuhugi sirmi taha. 

Siimon märkas, et ta oli äkki väga rahutuks muutu- 
nud, — kerged tõmblused jooksid üle ta suunurkade ja 
ta süda peksis kiiresti ja tugevasti vastu roideid, nagu 
püüdes neid laiali tõugata ja välja hüpata, Ta oli pisut 
pettunud: säärane ükskõiksus, säärane külm hoolimatus! 
Alles nüüd taipas ta täies selguses, millise piinava 
hirmutundega ta oli kõik need viis nädalat oodanud, mil- 
lise piinava hirmutundega oli ta minuteid lugenud, kuigi 
seda endale kogu aeg salates, millise piinava hirmu- 
tundega oli ta mööda saatnud oma elu kaks viimast 
päeva — laupäevast kuni tänaseni! Ta tundis vajadust 
istuda, kuna ta jalad kippusid iga hetk kokku murduma. 
Kuid läheduses polnud näha ainustki vaba tooli ega 
taburetti ja ta sai end toetada jälle vaid jalutuskepile. Ta 
peas tekkis lühike, kuid ere kujutelm, nagu oleks ta seis- 
nud siin juba sündimisest saadik, nagu oleks ta siin isegi 
suureks saanud ja meheks kasvanud. Surm või elu, surm 
või elu, surm või elu... mõtles ta katkendlikult ja kartis 
korraga, et ta võib seda nüüd-nüüd valju häälega kor- 
dama hakata. Ja kui valges kitlis teadlane ometi viimaks 
taas nähtavale ilmus, hoides käes siniste kaantega kaus- 
tikut, katsus ta asjatult naeratada ja pomises nagu kel- 
legi vägevama sunnil: 

«Noh... kuidas sellega siis on?» 

«Hästi,» vastas saatust jagav asjamees ja naeratas 
omakorda. A 

Hiirt vs JI JT OÜ, 


«Hästi?» kordas Siimon masinlikult. 

«Jah,» noogutas asjamees. «Külv ei andnud igatahes 
mingisugust tagajärge. Ja meresiga... on koguni juurde 
võtnud.» 
jäle. Ta on siis juurde võtnud?» kordas Siimon 
älle. 

«Jah. Ja tervelt sada kümme grammi,» vastas saatust 
jagav asjamees. 

«Sada kümme grammi?» kordas Siimon. 

«Täpselt,» ütles saatust jagav asjamees. 

Vaikus. Siimon ei tundnud enam pisimatki vajadust 
istuda või end millelegi toetada. Oojah, ta oli tugev ja 
noor, ta külg vaid valutas pisut, ta oli puhanud ja 
julge... puhanud ja julge. Näolihased oleksid nagu 
järsku silenenud, pehmenenud, hoopis paindlikuks tõm- 

unud... armsad näolihased... armsad näolihased... 
Ja ta jalad tahtsid nagu joosta, astuda, hüpata ja kepsu 
lüüa... Ta neelatas, et mitte nutma hakata — suure' 
õnne pärast, mis hoovas temast üle. Ja kuna ta polnud 
kodus üheski tehtud katset iseloomustavas oskussõnas, 
küsis ta viimaks kohmetult, tundes end samal ajal süga- 
vasti punastavat: 

«See siis tähendab, et...?» 

«Palun?» 

«See siis tähendab, et...?» 

Kuid ta ei saanud ikka kuidagi edasi. Ja pikk tead- 
ae näis teda mõistvat, naeratas jälle julgustavalt ja 
ütles: 

«Jah, see tähendab, et te võite oma mured ja kartused 
mõneks ajaks nurka visata, kuigi täpne vastus teie poolt 
esitatud küsimusele kõlaks järgmiselt...» 

Siimon kummardus pisut ettepoole, et kuulda pare- 
mini. 

Ja valges kitlis mehe sõnad tulid ta juurde nagu väga 
rõõmsast keskkonnast, mis helises kogu aeg neile sõna- 
dele kaasa: 

«Antud kvantumis tuberkuloosipisilasi ei leidu.» 

«Niil» noogutas Siimon. 

Sõbralik teadlane täiendas esitatud definitsiooni: 

«Tavaliselt tähendab see sama, et — te olete terve. 
Erandjuhud võivad muidugi esineda, aga siis on juba 

patsiendi välimuski hoopis teistsugune kui teil praegu. 
Te soovite muidugi ka kirjalikku tunnistust?» 

«Jah... jah... sooviksin küll,» vastas Siimon. 

«Seda me saame teile anda aga alles homme või tuna- 
homme, sest meresiga on tapmata ja selle tõttu pole me 
veel saanud teda mikroskoopilise uurimise alla võtta. 

Siimon muutus äkki ettevaatlikuks. Toetudes uuesti 
kepikõverusele, pomises ta: 

«Niisiis... see analüüs pole veel lõppenud?» 

«Seda küll. Kuid ainult vormiliselt,» vastas valges 
kitlis mees. «Kuna katseloom pole siiani ära surnud ja 
on pealegi veel kosunud, siis on puuduolevate uurimiste 
tulemused juba enam-vähem ette teada.» 

«Kas te olete selles päris kindel?» 

«Vastupidist oletades peaksime me oletama ka imede- 
võimalust,» ütles valges kitlis mees ja naeris veel kord. 

Siimon rahunes jälle ja hakkas lahkuma. Ta tegi enda 
ees seisvale noorele teadlasele kerge kummarduse ja 
pöördus ukse poole. Ent samal hetkel paistis talle, nagu 
oleks säärane pealiskaudsus lubamatu, ja ilma et ta oleks 
endale oma äkilise otsuse puhul aru andnud, tuli ta veel 
ukse juurest tagasi. Ta sirutas laua taga askeldavale 
mehele käe ja ütles: 

«Jah... ma astun siia tunahomme sisse. Head tervist, 
härra doktor.» 

«Palun küll — tunahomme,» noogutas bakterioloog ja 
vaatas nagu küsivalt ta pisut kõveraks tõmbunud sõrme- 
dele. Ta kehitas sõbralikult õlgu ja ütles: «Olgu pealegil 
Mu käsi ei ole kuigi puhas ja... Teate isegi, meie töö 
iseloom...» 

«Nojah... olgu's pealegi...» pomises Siimon ja kehi- 
tas samuti õlgu. 

Kohe seejärel leidis ta enda jälle pikast ning kitsast 
koridorist ja hakkas seda mööda edasi minema. Suur 
must laud, millest ta pidi jälle mööduma, ei tundunud 
enam pooltki nii süngena kui enne: õlivärvilisel pinnal 
liikusid valguselaigud, peegeldasid oma ümbrust, kaldu- 
sid kord pahemale, kord paremale. Uksed, mis viisid 
kuhugi laiali, oleksid nagu sõbralikult noogutanud: «Soo- 
vime õnne, vanapoiss, soovime õnne!» Tuli jälle käänak, 
ja selle käänaku taga muutus üha valgemaks, 

MINNAKSE HOMMIKUKOHVI JOOMA 


iimon tõttas piki kallakut kõnniteed tagasi süda- 

linna poole. Suured harvad piisad lõid talle näkku ja 
langesid ta õlgadele. Kuid hall taevaski ei tundunud 
enam süngena, vaid kuidagi väga soojana ja väga sõbra- 
likuna. Samuti tundus väga soojana ja väga sõbralikuna 
see tihke aurusegune õhk, mis libises tast üle ning 
mööda. Inimesed, kes talle vastu juhtusid — turult tule- 
vad perenaised ja noored tüdrukud kustki ametiasutus- 
test — oleksid talle nagu seltsimehelikult viibanud, ehkki 
ta suutis juba enda ja maailma vahele taas kindla piiri 
asetada, terava ning kaugelepaistva piiri, mis oli paari 
viimase nädala jooksul paratamatult hävinema kippunud. 

Ja siis hakkas ta hinges toimuma nagu äkiline kahes- 
tumine — nagu sadestumine ja aurumine, nagu suurema 
raskuse eraldumine vähemast raskusest. Ta isiksus oli 
vahepeal tugevasti kõikuma löönud: kauge ja võõras 
maailm oli enda kaasaelamist nõudes ta minasse kiilu- 
nud, aga nüüd see kauge ja võõras maailm tõmbus jälle 
viisakasse kaugusse ja andis ta hinge pikkamisi vabaks. 
Suur osa möödunud öö sündmustest, mida hommikune 
linn praegu usinasti mälus, ei äratanud tas enam kaas- 
tunnet, vaid muutus sensatsiooniliseks uudistereaks, 
mida võis parajal juhul edasi kõnelda neile, kes sellest 

veel ei teadnud, kohvilaua ümber kogunenud tuttavate 
seas analüüsida ja täiendada, mugaval puhketunnil veel 
kord meelde tuletada ja siis... unustada, Ta naeratas ja 
väärutas pead: «Jah, saatus ja kokkusattumised — mis 
seal parata!» Tajudes ikka oma südant täitva õnnelaine 
tasast voogamist, mõtles ta äkki kärsituks muutudes, et 
praegu oleks tõesti hea kellegagi lobiseda, naerda, taba- 
vaid märkusi langetada, märkusi, mis lähevad kohe kär- 
mesti käibele ja jõuavad ta juurde tagasi juba mõne 
päeva või nädala pärast. 

Kui ta «Vanemuise» kohale jõudis, lõi kell raekoja tor- 
mis veerand üksteistkümmend. Korraga nägi ta kuskilt 
tänavate ristumiskohal asuvast juukselõikaja-ärist väl- 
juvat tuttavat kogu — Olaf Pool, keemiaprofessor. Ta 
peatus teisel pool edasitormavaid autosid, naeratas ja 
viipas käega. Kuid sõber ei pannud teda tähele. Ja et 
seda esimest võimalust mitte käest libiseda lasta, kiiren- 
das Siimon sammu ning hõikas kuulsale teadusemehele 
juba suurest kaugusest: 

«Hei, pea kinni! Pea kinni... seaduse nimel!» 

Hüütav vaatas kortsus kulmul üle õla ja irvitas siis 
kogu oma tõmmu näoga. Ta noogutas, ootas Siimoni 
järele ja küsis: 

«Noh — tuhat uudist?» 

«Tuhat uudist? Neid ma tahtsin just sinult endalt teada 
saada,» ütles Siimon. 

Keemiaprofessor naeris jälle lõbusalt. Ta pistis oma 
paksu labakäe Siimoni kaenla alla ja hakkas sosistama. 
Ta seletas, piiludes samal ajal mingi ihnuri-usinusega 
ringi, otsekui ei peaks keegi kõrvaline osa saama tema 
tähtsatest sõnadest: 

«Praegu neid pinnitakse, aga seni pole kumbki veel 
üles tunnistanud. Saab näha, saab näha! Ma käisin 
umbes pool tundi tagasi oma hommikukohvi joomas, 
advokaadid teadsid kõnelda. Neil meestel on igatahes hea 
nina... vähemalt sääraste asjade suhtes. Paistab küll, 
et õhtupoolikul võime me sohval pikutades kogu loo 
endile silmade ette manada, nõnda, nagu jutustab seda 
terava sulega reporter. Jah, ma ei usu, et nad sellest too- 
rest tembust midagi ei tea.» 

Siimon muigas irooniliselt, nagu kunagi see, kes omab 


317 


s vägevamaid trumpe. Ta peatus, süütas sigareti ja 
ütles: 

«Nii — sa siis ei usu seda? Aga mina usun küll, mina 
usun küll.» 

«Mis? Sa usud, et Mark Anton ja vana hea Harri on 
neis revolvripaukudes süütud?» imestas keemiaprofessor 
ja muutus väga tähelepanelikuks. «Mis põhjusel sa seda 
usud? Lugu on ju igapidi läbipaistev, Härrad märatsesid 
ja tahtsid peale tavaliste võtete veel paar kärtsatustki 
õhku lasta. Aga sellises segaduses oli päris loomulik, et 
kuulid kedagi tabasid.» 

«Lollus, lollus!» ütles Siimon oma surmavaakuva sõbra 
tooniga. 

Professor Pooli silmad läikisid aina suurenevast uudis- 
himust. 

«Kuidas — lollus?» küsis ta. «Räägi, noh... kas sa 
tead midagi lähemat?» 

«Võib olla, et ei tea, võib aga ka olla, et tean!» vastas 
Siimon naerdes. 

«Räägi, kuram... noh! Räägi!» sundis härra Pool. 

«Ei saa!» ütles Siimon. 

Nad jalutasid pikkamisi mööda asfaldist kõnniteed rae- 
koja poole ja käisid ikka kõrvuti. Kuulus teadusemees 
tegi omapoolseid oletusi: 

«Keegi teine? Keegi, kes kandis advokaat Soodla peale 
isiklikku vimma? Keegi, kelle vastu ta on ehk kunagi 
kohtus esinenud?» 

Siimon raputas pead. Ei, seda mitte, se-da mit-te — 
laskmine olevat sündinud hoopis teistel motiividel ja 
laskjaks olevat olnud hoopis säärane isik, keda ei oska- 
vat arvata isegi mitte... mõni geenius kriminalistika 
alal. Muuseas — kas sõber Olaf on kuulnud midagi ka 
sellest riistapuust, millega mõrv sooritati? Nii, nii! Päris 
loomulik, et... Kuid tema, Siimon, võiks ühele kui tei- 
sele tõsiasjale siiski vihjata, ja kui ta ise komissar oleks, 
otsiks ta kõigepealt läbi härra Kullemanni aia. Ja ta 
oleks sajaprotsendiliselt kindel, et ta leiaks niiviisi otsides 
kuskilt sealt roimakoha lähedusest toreda kolt-püstoli, 
mille magasinis on veel neli padrunit. 

«Jajah, nimelt kolt-püstoli, umbes sellest seeriast, 
nagu neid tarvitati meie vabadussõja päevil.» 

Keemiaprofessor hingeldas. 

«Kuradi pihta — kas see polnud viimaks sina ise, kes: 
seal öösi niiviisi välku lõi ja müristas!» hüüdis ta nalja- 
tades, et varjata oma tõelist ärevust. 

«Lollus, lollus!» vastas Siimon. 

«Aga... laskjat paistad sa siiski tundvat?» küsis kee-- 
miaprofessor. 

«Jah, seda küll, tunnen,» noogutas Siimon ja ulatas 
sõbrale jumalagajätuks käe. 

«Oota nüüd, noh! Räägi ometi!» hüüdis Olaf Pool. 

«Anna andeks, aga ma ei saa sulle tõesti midagi lähe- 
mat seletada, sest ma olen... vaikimislubadusega seo- 
tud,» ütles Siimon ja lisas kohe veelgi salapärasemalt: 
«Ja kui ma tohiksin paluda — pea needki vihjed, mis ma 
sulle praegu tegin, ainult endale. Lubad, eks ole?» 

«Loo-mu-li-kult!» hüüdis suur teadlane, lakkudes äre-- 
valt oma tumedat ülahuult. 

Siimon viipas veel kord käega ja jätkas teed. Oojah, 
elu oli järsku jälle väga lõbusaks ja väga huvitavaks. 
muutunud! Ta külg hõõgus praegugi kergetest valuhoo- 
gudest, ent see polnud tähtis, ta ei teinud sellest väljagi. 
Oli kerge astuda, kerge end sirgeks ajada, kerge hingata 
ja kerge keppi keerutada. Ikka veel sadas harva jämedat 
vihma, kuid udu tänavatel jäi üha hõredamaks. Lõuna- 
poolne taevas sinas juba selgena, puhas ja meeldivalt 
õrn nagu läbipaistev siid. Pilved rebenesid loendamatu- 
teks tükikesteks, mis venisid kõik ühe eesmärgi poole, 
silmapiiri poole, et selle taha varjule pugeda. Sillutis läi- 
kis mustana, kuid kindlasti mitte raskemeelsena. Kaup- 
luste suured klaasuksed avanesid ja sulgusid, avanesid' 
ja sulgusid. Turuplatsilt, mis asus kuskil seal kõrgete 
majade ning kitsaste hoovide taga, kostis suminat — 
kaubitsev inimhulk sagis maameeste vankrite vahel 
edasi-tagasi ja käratses nagu mesilaspere. 

Korraga virutati Siimonile sõbralik hoop -abaluude- 
vahele, ja kui ta ringi vaatas, nägi ta härra Lepamaimu, 
seda tursunud tünni meenutavat ärimeest, kellega ta cli 
alati hästi läbi saanud ja kelle heatahtlikku toetust ta 
aimas alati oma selja taga. Ta peatus kohe ja ulatas lah- 
kele panganõukogu liikmele käe. 

«Tere, vanasaks!» ütles ta. «Noh, kuhu nii vara?» 

«Kohvi jooma, ikka kohvi jooma!» hüüdis härra Lepa- 
maim ja laskis õhku suure pilve sinist sigarisuitsu. 
«Näed, ilm tõotab siiski veel ilusaks minna. Kella kaheksa 
või poole üheksa paiku, kui ma silmad lahti tegin, olin 
küll päris kindel, et täna me saame kogu päeva vihma 
ja niiskust. Tore augusti algus, pagana tore augusti 
algus!» 

7 jah tore augusti algus!» noogutas Siimon nõus 
olles. 

«Lihtsalt imesta, kui tore!» hüüdis härra Lepamaim, 
kuid näis samal ajal mõtlevat hoopis muudest asjadest. 
Ja järsku ta küsiski: «Noh, kas sa oled kah mõnd eilset 
grenaderi juba näinud? Kuidas su äia tervisega lood on?» 

Siimon kortsutas kulmu, kuna ta märkas kaasvestleja 
silmis äkilist uudishimu. Talle hakkas nüüd midagi 
meelde tulema: kahe vana tõusiku salapärased märkused 
ujulas, doktor Raamatu kaastunnet taotlevad julgustused, 
advokaat Simmaado oma äreva näoga. Õhus oleks nagu 
kergelt-mõrkjat kõrbelõhna hõljunud. Ja ta pomises vii- 
maks, asudes nüüd omakorda luurele: 

«Minu äia tervisega? Ma ei tea. Loodetavasti on lood 
tema tervisega nagu tavaliselt korras. Miks sa seda 
küsid?» 

«Noh, tema ju oli ka eilsel aiapeol ja oli seega üks 
neist... grenaderidest,» ütles härra Lepamaim ja pistis 
kohe suure hooga pärima: «Ega sa pole sellest segasest 
asjast veel midagi kuulnud? Või ehk oled? Ma helistasin 
umbes tund aega tagasi nii ühele kui teisele, aga kõik olid 
sama tumedad nagu ma ise. Kohtu-uurija Roosiorg vai- 
kis nagu kala, olgu küll, et ma arvan teda hoopis huvi- 
tavaid asju teadvat. Kas sul on aimu, keda praegu kim- 
butatakse?» 

«Olaf Pool kõneles mõne minuti eest, et neid kaht 
vana sõpra, kes seal nõnda pusklesid,» ütles Siimon, 
unustas jälle kõik ebamugava ja naeris kohe üleolevalt. 
Ta pigistas härra nõukoguliiget küünarnukist ja teatas: 
«See on aga lausa lollus. Igaks juhuks muidugi — sel- 
lest ma saan aru. Aga kui isandad kriminalistid kaue- 
maks sellele punktile istuma jäävad, siis lendavad nad 
küll pärimäge ja kaotavad veel oma soojad kohadki. — 
Sest omavahel ütelda — Margil ja Harril on öösise mõrt- 

ritati?» 


sukatööga sama palju asja kui sinul või minul, Ja pea- 
ti — kust pagan oleksid need taadid kätte saanud... 
selle toreda kolt-püstoli, millega kõnesolev ettevõte soo- 


«Kolt-püstoli? Kust sa sellest kuulnud oled?» küsis 
Lepamaim. 

«Ma tean,» ütles Siimon. 

«Pagana pihta, miks sa siis oma teadmisi vaka all 
hoiad? Võta telefonitoru kätte ja pajata parajasse kohta 
paar otsustavat sõna.» 

«Ei, vabanda, seda ma ei teel» vastas Siimon. «Luba- 
dused, lubadused! Kui inimene mind usaldab ja mulle 
teatud vastutusvõimetus seisukorras üht-teist jutustab, 
siis... igatahes... olen ma vait nagu pastor. Pealegi on 
ee ju vastavad asutused olemas, kelle kompetentsi see 

äib.» 

Härra Lepamaim noogutas ja piilus teda kõrvalt. 

«Nojah, seda muidugi,» venitas ta. «Ja kes see saks siis 


. oli, kes seal nõnda kõmmutas?» 


«Anna andeks, aga ma juba ütlesin, et olen sõnaga 
seotud,» vastas Siimon. 

«Ära ole alp! Minule võid sa seda igal kellaajal 
kõnelda, sest nagu sa peaksid teadma, pole ma lobiseja!» 
hüüdis härra Lepamaim. 

«Jah, aga...» pomises Siimon, ehkki ta oli juba am- 
mugi otsuse teinud: ta ei saa inimesele, kes on teda mit- 
mel korral väärikalt toetanud, midagi keelata. Ja ta lisas 
hetke pärast, kummardudes peaaegu ülemuse kõrva 
kohale: «Maks Ruufus.» 

«Mis?!» röögatas härra Lepamaim, poetas sigari suust 
ja jõllitas pärani avanevate silmadega. 

«See, kes seal nõnda kõmmutas, oli Maks Ruufus,» 
ütles Siimon. 

«Maks Ruufus!» ütles härra Lepamaim. 

Ning märgates samal ajal lähemale lonkivat Fritz Tuu- 
debergi, viipas ta sellele kutsuvalt ja seletas kohe sala- 
päraselt sosistades: 

«Hei, lähme siia nurga taha, et meid ei kuuldaks. Kas 
sa tead kah, mis Siimon mulle praegu kõneles. Nüüd 
aga... ütlen ma sulle... luba jumala nimel, et sa suu 
pead! Lubad? Tore! Advokaat... Soodla... kõmmu- 

tas... maha... meie hea sõber... ja seltsimees Maks 
Ra Kas said, ah? Seda sa kindlasti ei teadnud arva- 
tagi!» 

«Mi-i-s!» hüüdis härra Tuudeberg. 

«Aga justament!» ütles härra Lepamaim. 

«Ei, see on kindlasti lora!» ütles härra Tuudeberg, 
kuigi ta uskus sellest uudisest iga vahemärkigi, 

«Lollus, lollus — see pole mingisugune lora, vaid sula 
ja selge tõde!» ütles Siimon ja naeris pisut edevalt. «Ma 
ju...tean. Just minut aega tagasi jutustasin ma Mihk- 
lile, et ma nägin isegi püstolit, millega ta laskis. Kui 
politsei pole seda veel leidnud, lebab see riistapuu ilu- 
sasti papi Kullemanni aias, kuskil põõsas või rohu sees.» 

«Kurat ja põrgu... vaat niisugust lopsu ma ei osanud 
tõepoolest oodata!» väärutas härra Tuudeberg pead. 

Nad pöördusid ümber raekoja nurga Toomemäe poole. 

Umbes linnaapteegi kohal juhtusid nad vastamisi 
veel ühe tuttavaga — härra Maasikuga, trükitöösturiga, 
ja Fritz Tuudeberg hakkas nüüd omakorda sensatsiooni- 
A uudist kõnelema. Ta hääl peaaegu värises, kui ta 
ütles: 

«Kuule... tule siia ja tee oma kõrvad lahti! Jah, tee 
oma kõrvad lahti. Sest ega sa ei ole muidugi kuulnud? 
Nüüd on siis kitsamas ringis enam-vähem teada, kes 
tappis meie kalli sõbra ja ametivenna advokaat Soodla. 
Ja et sinagi kuulud sellesse 'kitsamasse ringi, kuigi sa, 
vana sikk, seda eriliselt ei vääri, räägin ma praegu sinu- 
legi. Aga ainult selle tingimusega, et sa oma noka ilu- 
sasti kinni pead ja kellelegi edasi ei pasunda. Kas pead 
või ei pea? Noh?!» 

«Muidugi... muidugi pean!» vastas trükitööstur Maa- 
sik peaaegu pühalikult. 

«Ja ei hakka viie minuti pärast oma lubadust 
murdma?» päris härra Tuudeberg, tundes mõnu teise 
piinlemisest. 

«Kuram ja kaheksa... millal ma olen siis niisugust 
asja juba teinud, et sa... sedasi!» hüüdis trükitööstur 
Maasik. 

«Küllap ehk oled kah, kus minagi kõiki sinu sigadusi 
tunnen,» venitas härra Tuudeberg. Ja järsku puhkes ta 
suure häälega naerma ning lisas: «Muuseas — kallis 

isand lubab ehk meile midagi rüübatavat... selle toreda 
uudise eest? Kuidas oleks näiteks ühe pudeli martelliga?» 
IS — martelliga?» pomises trükitööstur Maasik. 

«Noh, pagan võtaks, kas sa oled siis unustanud, mis- 
sugust kraami selle nimega nimetatakse?» naeris härra 
Tuudeberg. Ja kõik teisedki peale härra Maasiku naersid 
kaasa. Ja härra Tuudeberg patsutas härra Maasikut 
õlale ja hüüdis: «Prantsuse konjak, prantsuse konjak!» 

«Saad! Nüüd aga ära enam veiderda ja... kõnele 
ometi!» lubas trükitööstur kärsitult. 

Ja härra Tuudeberg litsus oma harjasvurrud vastu 
e kõrvalesta, jõllitas jälle erutatult silmi ning sosis- 
as: 

«Maks Ruufus!» 

«Ooh-ooh!» pomises härra Maasik. 

«Jah, see on kindel — Maks Ruufus!» noogutas härra 
Lepamaim. 

Ja Siimon rõhutas surmtõsiselt: 

«See on täiesti kindel, et Maks Ruufus. Ma ju tean! 
Muide — ta ise on kah endaga lõplikult läbi. Ma vist 
unustasin ütlemata: kella kolmveerand kaheksa ajal saat- 
sime me ta kliinikusse. Kõige enam viis või kuus 
päeva... kauem ta ei ela mitte tunnikestki.» 

Tekkis vaikus. Kõik kolm kuulajat maigutasid suud ja 
oleksid nagu närimisele valmistunud. Härra Lepamaim, 
kes toibus esimesena, küsis ärevalt: 

«Mis tal siis häda on?» 

«Ajukelme põletik,» vastas Siimon. 

«Nii? Kurat küll! Ja kas see siis... tapab kohe?» küsis 
härra Tuudeberg. 

«Vähemalt kaheksakümne viie protsendi ulatuses päris 
kindlasti. Ja ülejäänud viisteistkümmend protsenti ei lõpe 
pahatihti päris hästi,» ütles Siimon. Ta näis pisut aega 
mõtisklevat ja lisas: «Ma märkasin seda juba ammu. 
Kas teie siis ei märganud, härrad? Tema alatised terav- 
meelsused, tema vaimukused, tema leidlikkus ja reagee- 
rimiskiirus — see kõik rääkis ju mingisuguse pikaldase 
ja valmiva protsessi kasuks ta ajukoores. Eriti selgesti 
taipasin ma tema seisukorda aga just läinud laupäeva 
õhtul, see tähendab — tunaeile. Ja ma ei eksinud, nagu 
te näete.» 

«Jah, kole küll!» pomises härra Lepamaim. 

«See on lihtsalt... õudne,» ütles härra Tuudeberg ja 
raputas oma laiu õlgu. 

Härra Maasik, trükitööstur, ohkas ja ütles: 

«Jah, jube. Ja arvatavasti selle häda tõttu ta... tegigi 
oma tembu.» 

«Noh, võib ju olla,» noogutas Siimon ja naeratas mitte 
midagi ütlevat naeratust. 

Sel hetkel nägid nad veel kaht tuttavat lähemale lon- 
kivat, kes läksid vist samuti oma hommikukohvi jooma. 
Need olid härrad Soonast ja doktor Raamat. Ja trüki- 
tööstur Maasik hüüdis uustulnukatele juba suurest kau- 
gusest: 

«Nonoh, astuge ikka jalgadega, astuge ikka jalgadega! 
Muuseas — kas te olete juba kuulnud? Tore uudis, mah- 
lakas uudis! Niisugune uudis, et te lendate seda maits- 
tes lausa laatsakile. Kaks pudelit martelli, ja ma räägin 
teile kohe, kes...» 

Doktor Raamat viskas pea kuklasse ja naeris rõõmsalt. 
Ta katkestas sõbra ja lõpetas ise selle lause: 

«... kes laskis maha meie armsa isand Soodla, eks ole? 
Noh, teame juba, teame! Ära parem katsugi hanesid 
püüda, vana vennas.» 

Siimon muigas ja küsis: 

«Mark Anton?» 

«Ei,» vastas härra Soonast. 

«Noh siis — härra Kaarma?» küsis Siimon. 

«Ei,» vastas härra Soonast. 

«Maks Ruufus, armsad sõbrad, Maks Ruufus!» hüüdis 
doktor Raamat ja naeris ikka veel. «Pagana hull poiss, 
peab ütlema.» 

Härra Tuudeberg sülgas ja vandus: 

«Vaat kus kuramused — teadsid tõesti. Hulk tulivett 
läks nagu latsatas. Missugune ninatark teile seda kõne- 
les? Või on ta ehk juba puuri pistetud... tükis oma aju- 
kelme põletikuga?» 

«Ei, loomulikult pole ta veel puuri pistetud,» ütles dok- 
tor Raamat. «Aga mis ajukelme põletikust te siin 
sonite?» 

«Ahaa, seda sa ometi ei teadnud!» hüüdis härra Tuude- 
berg, kuid seletas siiski vastutulelikult: «Jah, ta on juba 

kella kolmveerand kaheksast saadik kliinikus. Lootusetu 
seisukord. Selle tõve juures esineb vähemalt kaheksa- 
kümmend viis protsenti kärvamisjuhtumeid... nagu 
sõber Siimon teab kinnitada. Ah õigus, sa oled ju isegi 
muu kõrval ka tohter ja tead samuti. Ei noh, ütle, kellelt 
sa kuulsid, et laskja oli Maks Ruufus?» 

«Professor Poolilt. Tema aga oli järeldanud seda tolle- 
sama mehe vihjetest siin,» vastas doktor Raamat, osu- 
tades Siimonit. 

Ja Siimon kehitas pahuralt õlgu ning pomises: 

«Niisugune ... latatara! Teeb muudkui rumalaid ole- 
tusi. Ja pealegi kinnitasin ma talle selge sõnaga, et 
pidagu suu ja ärgu liiga palju lobisegu.» 

«Jah, nagu vana memm!» noogutas härra Lepa- 


maim. 

Astuti kohvikusse. 

Taevas läks jälle paksu pilve ja jämedad vihmapiisad 
lõid neile otse kuklasse. 

EDU TOOTAB JÄTKUDA 


Ke oli nagu mahedalt soe tulekuma, mis Siimonit 
nüüd kogu aeg täitis, ja ilma et ta ise oleks seda mär- 
ganud, muutus ta juba varsti käimasoleva vestluse kesk- 
punktiks. Kuna ta oli suutnud oma saatuse jälle otsusta- 
valt lahti kiskuda kõigi nende hädavareste saatusest, kel- 
lele ta oli viimaste päevade jooksul kaastunnet osutanud 
ja kes olid teda seetõttu usaldanud, omas ta täna selli- 
seid uudiseid, mis panid tahtmatult jahmuma. Ta jutus- 
tas Harri Kaarmast, tollest tõusikvabrikandist, kes oli 
talle nuttes üht-teist pihtinud; ta pajatas üle laua kum- 
mardudes Maks Ruufusest, oma vanast sõbrast ja sõja- 
kaaslasest, kes oli talle alles eile jubedaid saladusi aval- 
danud... muidugi ka täna hommikul, kui ta tema kliini- 
kusse saatis; ta rääkis koomiliste üksikasjadega doktor 
Goldmannist, tema naeruväärse hoolikusega läikima har- 
jatud peast ja ooteruumist ning kabinetist, mis meenuta- 
vat mingisugust tondilossi, mitte aga moodsa ajajärgu 
arstiteadlase korterit. Nad saatsid teda mäürisevate 
naerupursetega ja ta lobises aina edasi: Mark Antonist, 
tollest piimarentnikust, proua Riitast ja proua Jutast, 
advokaat Soodlast, kes kord elas, aga nüüd enam ei ela, 
advokaat Soodla parukast ja usutamatust tõsiasjast, et 
selle paruka olemasolu polnud keegi siiani märganud. Ta 

rääkis ja nad naersid; ta rääkis ja nad naersid; ta rääkis 
ja nad naersid. Ja siis hakkasid nad ükshaaval tõusma, 
et minna oma igapäevaseid kohustusi täitma, ennastsal- 
gavad mehed, kes ei armasta kunagi hilineda. 

Siimoni juurde jäi ainult doktor Raamat, kes ütles, et 
ta olevat praktiseerimise paariks nädalaks katkestanud 
ja ootavat praegu Eevat, oma vanemat tütart, Nüüd, kui 
nad olid vaid omavahel, kaks puhkust nautivat härras- 
meest, muutus spekuleeriv arst äkki väga tõsiseks ja 
väga ettevaatlikuks. Ta tellis veel ühe kohvi, jõi seda 
lonkshaaval, näis millegi üle hoolika üksikasjalisusega 
järele mõtlevat. Ta vesised silmad riivasid aeg-ajalt 
Siimonit, pöördusid aga kohe jälle kõrvale ja piilusid 
siis vargsi altkulmu. Ta jämedajooneline, ent siiski mitte 
inetu nägu paistis halli sajuilma valguses peaaegu kol- 
lakana: väike terav nina, voltideks üleminev lõug, pisut 
liiga pehmelt ripakile vajuvad põsed, kõrge ja kumer 
otsaesine, harevile hoiduvad kõrvad, mis näisid tasakesi 
liikuvat, et haarata endasse pisimatki õhus hõljuvat 
uudiseraasu. Ta meenutas kogu oma olemusega Siimo- 
nile kuulsat kinonäitlejat Wallace Beeryt, samasugust 
kirvega tahutud meest, keda ta oli loendamatuil korda- 
del südamest naernud. Ja suutmata omaenda ereda õnne- 
tunde tõttu kedagi teist tõsisena näha, asetas Siimon vii- 
maks käe doktor Raamatu põlvele ja küsis rõõmsalt: 

«Noh, vana, mis sind vaevab? Miks nii morn ja nii 
tõsine?» 

Arst vaatas teda oma paksude laugude vahelt. Nähta- 
vasti oli ta oma rasked mõtted lõpule mõelnud, sest kor- 
raga kummardus ta sügavale ettepoole ja ütles: 

«Morn ja tõsine ei ole ma teps põrmugi. Ja see, mis 
mind vaevab, ei puutu õieti minusse endasse.» 

«Nii, nii, järelikult siis kellessegi teisesse?» ütles Sii- 
mon. «Lollus, lollus! Keegi meist pole nii vägev, et ta 
suudaks veel kõrvalisigi inimesi kõrgustesse kaasa 
vedada. Mees on loodud selleks, et võidelda ise ja... 
üksikult. Sellepärast olgu meie põhimõte alati säärane, et 
igaüks olgu väljas iseenda eest.» 

«Õige, ma saan aru,» noogutas arst ja hakkas järsku 
südamest naerma, — oojah, ta näis nüüd väga nalja- 
kana ja väga inetuna, täpselt nagu too inetu kinonäitleja, 

too Wallace Beery. Ta tõmbas kurku suure sõõmu suitsu, 
läkatas, naeris, aina naeris. Ja alles siis, kui ta sai jälle 
pisut hinge tagasi tõmmata, asetas ta oma lühikesed soo- 
jad sõrmed Siimoni käeseljale ja ütles tasakesi: «Vaata, 
armas vend — see, mis mind praegu vaevab, puutub 
otseselt sinusse!» 

«Mi-nus-se?» kordas Siimon üleni külmaks tardudes. 

«Jah, sinusse, vennas,» noogutas doktor Raamat. «Ja 
eeskätt muidugi sinu äiasse. Eile Kullemannide aiapeol 
sa ütlesid mulle küll, et sa... tead juba, aga täna, kui 
ma sind vaatasin ja uurisin, jõudsin ma veendumusele, 
et sa ei tea veel midagi. Kui sa tõesti teaksid, ei oleks sa 
praegu rõõmus, nagu sa oled. Su närvid võivad ju küll 
head ja tugevad olla, aga nii head ja tugevad ei ole nad 
teps siiski, et rahulikult välja kannatada... sääraseid 
põrutavaid uudiseid. Muuseas — kas siis tõesti keegi 
pole sulle veel nimetanud? Terve linn teab juba... teist 
päeva.» 

«Ei... mul... mul pole mitte millestki aimu... Mis 
asjast sa... räägid?» kogeles Siimon ja tundis end kah- 
vatavat. 

Doktor Raamat kummardus talle veelgi lähemale, tegi 
kärme liigutuse üle kõrisõlme ja ütles: 

«Insener Koores on omaga... läbi.» 

«Mis? Kuidas läbi? Läbi?» kogeles Siimon. 

«Jah, läbil» kordas doktor Raamat. 

Vaikus. 

«Ma... ei mõista...» pomises Siimon viimaks, ehkki 
ta mõistis tõepoolest vägagi hästi. 

«Imelik küll, et sa ei hakka ikka veel taipama,» ütles 
arst ja muigas nüüd vaevalt suunurkadega. Ja ta sele- 
tas: «Üksikasju ma pole uurinud ja need pole arvata- 
vasti ka kuigi paljuütlevad. Ta seisis ju teatavasti 
mitmesuguste ringkondadega ühenduses, oli mitmete äri- 
de suurim osanik, askeldas siin ja askeldas seal. Noh, 
kes meist üldse teab, kuidas see äkitselt juhtub. Ühel heal 
päeval on aga pankrot majas ja... siis hakkab välkuma 
oksjonihaamer. Laupäeval läksid sinu äia esimesed pää- 
sukesed Tallinna peapangas issanda karja ja järgneva 
kahe nädala jooksul algab laviin. Ja ta on kahjuks liiga 
suur — ta ei kuku üksi. Oojah, nalja saame me varsti 

enam kui vaja. Sellepärast ma tahtsin sinult juba eile 
küsida: ütle nüüd päris avalikult ja otsekoheselt, missu- 
guses ulatuses oled sina temaga seotud, selle oma tule- 
vase... äiaga?» 

Siimon viivitas. Korraga ei saanud ta isegi enam aru, 
mis temas õieti sündis. Teda oli nagu petetud ja see ajas. 
ta kõigepealt vihaseks. Nüüd, millal tal polnud enam 
vaja enda ees pimesikku mängida, mõtles ta piineldes, et 
nõnda siis on Aada tänasest päevast peale vaene nagu 
mõni pesunaisetütar, et nõnda siis ei tooks ta oodata- 
vasse abiellu (kui see tõepoolest toimub) mitte midagi 
peale oma keha, mis pole aga samuti... esmajärgulise 
väärtusega. Ta avameelsus paisus vaid paari sekundi 
jooksul jõhkruseks, ta otsekohesus tooruseks, ta kainus 
häbematuseks. Talle meenus üksikuid pildikatkekesi eil- 
setest sündmustest — tasakaalutu ringlemine mööda 
tulikuivi tänavaid, kiivus kõigi oma naeruväärsustega, 
lugu tema poissmehekorteri magamistoas. Ja ta mõtles 
äkki, et... paras talle, sellele romantilisele veiderdajale. 

Kuid juba järgmisel silmapilgul oleks ta jälle kas või 
nutta tahtnud: «Armas jumal... millega siis tema, Sii- 
mon, küll tulevikus elama hakkab?» Ja suutmata ikka 
veel hangeldavale arstile midagi vastata, liigutas ta tükk 
aega abitult suud, hingeldades nagu kala, kes ei tunne 
enda ümber enam vee mõnusat hõljumist. 

«Jah, kuidas sinuga on, vanasaks?» kordas doktor 
Raamat oma hirmsat küsimust. 

Siimon muutus lühikeseks ajaks kangelaseks, kehitas 
õlgu ja ütles: 

«Mis minuga on? Eks sa tea isegi. Terve linn on minu 
uut kohta sidunud otseselt insener Kooresega ja tema tüt- 
rega, ja nüüd, kui see insener Koores pole enam mõõdu- 
andev, lendan ma muidugi kus kurat. Esimese palgapäe- 
vani te peate mind loodetavasti kohal... kahenädalase 
etteütlemisega.» 

«Ära räägi naiivsusi, kallis mees,» ütles doktor Raa- 
mat ja vaatas tähelepanelikult oma pakse kõvu küüsi. 
«Niisugust asja muidugi ei juhtu. Ma... juba kõnelesin 
teiste nõukoguliikmetega. Jah, mu küsimus ei puuduta 
seda punkti. Mind huvitaks ainult teada saada, millisel 
määral istud sa pigis... isiklikult. Sest arvatavasti oled 


sa oma tulevase äia lahkust mõnesuguses ulatuses juba 
kasutanud, ja kuna ta nimi enam midagi ei maksa, siis 
muidugi mitte ka tema allkirjad. Praeguses olukorras 
aga... pead sa... puhas olema. Jah, seleta nüüd lähe- 
malt...» 

«Mis siin seletada! Muidugi on mul tema poolt žiree- 
ritud kohustusi,» vastas Siimon. 

«Nii. Mitte aga ümberpöördult? See on hea, see on hea. 
Ja umbes missuguses ulatuses?» küsis doktor Raamat. 

«Päris täpset summat ma muidugi ei tea,» ütles Sii- 
mon pikkamisi, «Aga kõike kokku... pole loomulikult 
vähe. Arvatavasti neli tuhat krooni või veidi enam.» Ja 
ta lisas, muutudes korraga väga erutatuks, kuna talle 
näis jälle, nagu oleks teda rängalt tüssatud: «Kolmvee- 
rand sellest summast... kulus mul ju mööbli muretsemi- 
seks. Kuradi pihta — nagu mul oleks seda rämpsu vaja! 
Nüüd müüakse see niikuinii maha mõnele vanakraami- 
kaupmehele.» 

Doktor Raamat vaatas ikka oma küüsi, plõksutas neid 
tasakesi vastamisi ja nuuskas siis põrinal nina. Ta näost 
võis aimata, et ta on midagi välja haudumas, midagi, 
mida ta ei taha siiski esitada liiga soojalt-palavalt. Ta 
nohises, süütas uue paberossi, koputas seda hajameelselt 
vastu tuhatoosi veert, väristas vasakut põlve, kuni sellest 
väristamisest hakkas viimaks võppuma isegi laud nende 
küünarnukkide all. Siimon ootas. Ja spekuleeriv arst jõu- 
diski nüüd nagu mingile kaljukindlale otsusele; ta kehi- 
tas õlgu ja ütles: 

«Ära kaota pead, vennas! See, mis sa siin praegu esi- 
meses ärevuses räägid, on suuremalt jaolt lausa ruma- 
lus. Ma olen su korterisisustust näinud — see pole kau- 
geltki rämps. Ja mõne vanakraamikaupmehe küünte 
vahele ei lähe see samuti. Ma tunnen sind kui edasi- 
püüdvat ja häbemata ausat poissi ja ma... ei kardaks 
sind aidata. Muidugi — kui sa oled valmis mu abipakku- 
mist vastu võtma.» 

Siimon katsus asjata naeratada, Ta pomises: 

«Kuidas sa seda... mõtled?» 

«Väga lihtsalt,» ütles doktor Raamat. «Ma kirjutan su 
vekslitele insener Koorese asemel alla ja... asi vask. 
Oled nõus...?» 

Siimon kogeles alandlikult: 

' a... ma.., oleksin sulle tõesti väga tänulik, kui 
sa... Tänan sind südamest... tänan sind südamest!» 

«Ooh, pole vaja, sõber,» ütles doktor Raamat. 

«Ilma... ilma sinuta ma oleksin praegu... nii hädas, 
et...» ütles Siimon. 

«Mina või mõni teine — keegi oleks sind kindlasti 
pisut toetanud,» ütles doktor Raamat. «Muuseas... ma 
pean minema — sealt mu tütar tulebki. Vabandust — te 
ju tunnete teineteist?» 

«Ojaa, ammugi!» hüüdis preili Raamat ja ulatas Sii- 
monile kinnastatud käe. Ta oli lühikest kasvu ja paksu- 
sele kalduv ja ta näos oli rohkesti sarnasust isaga, kes 
teda kohe armununa teenima ruttas. Tal olid samuti väga 
jämedajoonelised huuled ja väga väike nina. Kuid ta sil- 
mad olid siiski ilusad: suured heledad sinisilmad, mis 
vaatasid nagu pisut kohkunult. Asetades ridiküli ja 
vihmavarju teisele toolile, küsis ta koomilist graatsilisust 
mängides, mis aga siiski ei õnnestunud: «Kui ma ehk 
segasin teid juhuslikult? Oo, ma võiksin oma kakao ka 
kuskil mujal ära juua.» 

Siimon ruttas kinnitama: 

«Ei, armuline preili... teie ei seganud meid põrmugi 
mitte... jah, põrmugi mitte!» 

Eeva Raamat pöördus isa poole ja küsis rõõmsalt: 

«Taat, kas härra Laas räägib õigust või katsub ta 
mu vastu ainult viisakas olla?» 

«Härra Laas on alati galantne kavaler ja teab isegi, 
mis on sel või teisel juhul hädavajalik,» vastas arst ja 
naeris samuti. 

Vesteldi veel kord erutavatest päevauudistest, mis olid 
kõigi meeli vallutamas, — katkekesi neist erutavatest 
päevauudistest kostis naaberloožidestki. Ja tõustes vii- 
maks, et tütrega kõrvuti minekule asuda, vaatas doktor 
Raamat jälle kuhugi kõrvale, pilgutas oma vesiseid silmi 
ja ütles viivitades: 

«Ma nimetasin juba eile öösi Kullemannide aiapeol. .. 
Mina ja mu perekond... me oleksime tõesti rõõmsad, kui 
sa saaksid lähemail päevil meie poole lõunale tulla. 
Või... mis veelgi parem — tule juba täna.» 

«Palun jah, härra Laas — tulge päris kindlasti!» ütles 
ka tüdruk. 

Siimonit oleks nagu korraga seestpoolt valgustatud. Ja 
ta vastas kärmesti, et takistada teisi ümber otsustamast: 

«Täna? Kõige suurema heameelega, kõige suurema 
heameelega.» A 

«Tore! Nõnda siis — nägemiseni!» hüüdis preili Raa- 
mat kohmaka vallatusega. 

«Jah, nägemiseni, vennas,» ütles doktor Raamat, vii- 
bates jumalagajätuks. 

Siimon istus veel pisut aega ja vahtis üksisilmi 
paksu lauaklaasi. Oli väga vaikne — ametisse tõttavad 
isandad olid oma hommikukohvi ammu juba lõpetanud, 
lõunased külalised polnud aga veel saabunud. Kärbsed 
pirisesid hallil aknaruudul, õhk ümberringi oli soe ja 
umbne, väljas sadas ikka veel harva vihma, mille piisad 
purunesid kõnnitee paetahvlitel. Kuskil tagaruumis kilka- 
sid tegevusetud teenijad. 

Siimon tõusis viimaks samuti, tasus arve ja võttis var- 
nast mantli. Ta väljus sirge seljaga, väga reipal sammul. 
Parajasti, kui ta tahtis ümber nurga Ülikooli tänavasse 
käänduda, hõigati teda. 

See oli Eerik Söörenson, ta kunagine sõber. 

Ja oodanud kannatlikult, kuni vaene hädavares ta 
juurde jõudis, manas ta näole nukra lootusetuseilme, 
kortsutas kulmu ja ütles: 

«Hea, et me kokku saime. Kui kurb see ka ei oleks, 
aga... ma pean sulle nimelt teatama, et kõik mu senised 
ko sulle midagi leida on lootusetult kuivale jooks- 
nud.» 

«Nõnda, et...» pomises Eerik Söörenson ja oleks nagu 
veelgi kõhnemaks muutunud. 

«Jah, mis seal parata!» ütles Siimon vaenulikult. «Sa 
saad loodetavasti isegi aru. Ka kõige parema sõbra 
jaoks ei hakata ometi uusi kohti juurde soetama. Servus, 
ma pean ruttama. Muuseas — kas sa oled juba Maksi 
loost midagi kuulnud?» 

«Jah, olen küll...» vastas Eerik Söörenson. 

«Nii, nii. Nojah — veel kord: servus, vanapoiss,» ütles 
Siimon ja hakkas kohe kärmesti edasi minema. 

Ent pime juhus tahtis, et ta pidi sel vihmasel hommiku- 

3 kohtama peaaegu kõiki oma lähemaid tutta- 

Ja ta ei imestanudki enam, kui ta ette ilmus äkki vana 
hea Harri Kaarma, see sõjakas paksmagu, kes täitis oma 
hiigelkehaga kogu kitsa kõnnitee. 

«Noh, kuhu nüüd?» küsis Siimon, kuna tal polnud või- 
malik sellest vastumeelsest tõusiktaadist märkamatult 
mööda libiseda. 

«Kuhu nüüd?» urises härra Kaarma ja heitis abitult 
käega. «Kuhu siis mujale kui jõkke. Ko-hu-tav! Nad hul- 
lud mõtlesid ju m tõsiselt, et teine meist laskis peale 
muu märtsu maha ka selle kuradi orika, kellele oli ta 
saatus... päris paras. Kujuta ometi ette, inimene... 
Tead — astu mu juurde sisse ja räägime pikemalt.» 

a Siimonil puudus pisimgi himu teda kuulama 
jääda. 

«Anna andeks, aga ma pean tõesti ruttarma. Kunagi 
edaspidi... ehk.» 

«Oota, oota nüüd! Üksainus silmapilk, noh!» 

«Ei! Kah-juks pole midagi parata!» 

Õnnetu vabrikant jäi raskena ja nukrana halli krohv- 
seina äärde seisma, mantlihõlmad ripakile ja pea viltu. 
Siimon naeris halvustavalt ja jätkas teed. Sadu ei tihe- 
nenud, kuid ei jäänud ka vähemaks. Rentslipõhjas jook- 
sis juba porine vesi, vulisedes kärmesti alla jõe poole. 
Puud Toomemäel paistsid nagu läbi kerge pilvesagara, 
mis oli taevast alla laskunud. Ja Laia tänava nurgal, kol- 
laseks värvitud vana plangu kohal kohtas Siimon veel 
üht tuttavat — doktor Chaim Goldmanni, kelle küüslaugu 
järele haisev korter seisis tal praegugi meeles. 

«Tere päevast!» 

«Oo, tere-tere! Kas jälle kuhugi õnnetu abitarvitaja 
juurde, mis?» küsis Siimon. «Teie nobedust peab tõesti 
imestama, teie, tohtrite nobedust. Arvatavasti on see 
kõige tüütavam amet niiviisi päevad otsa ringi kihutada 
ja... hädaldusi ning kaebeid kuulata?» 

«Mina pole seda enam ammugi teinud,» vastas doktor 
Goldmann heatujuliselt. Ja vaadates enda ees seisvat 
pikka meest kohe väga teravaks muutuva pilguga, tõstis 
ta kulme ja päris: «Ai, ai, ai... kas teiega pole ehk 
midagi õige head juhtunud, härra Laas? Särate nagu 

päike armsas jumalataevas. Jeheh, ärge salake midagi — 
vanal heebreamehel on taibukas silm, vana heebreameest 
ei saa ilmaski petta. Te olete praegu õnnelik inimene, 
väga õnnelik inimene!» 

«Olen küll,» noogutas Siimon sõbralikult ja lisas het- 
kelise vaikimise järel, ehkki ta ei suutnud kogu aeg vaba- 
neda pilkavast üleolekutundest selle vaese ja viletsa 
mehikese vastu: «Ma sain nimelt bakterioloogia instituu- 
dist vastuse. Sest... ärge pange pahaks — eile hommi- 
kul ma luiskasin teile pisut. Aga te peate mind mõistma, 
ma pole nimelt mees, kes armastab rääkida asjadest juba 
siis, kui need pole veel päris kindlad. See, mida te soovi- 
tasite, oli juba ammust ajast käimas. Ja täna täitusid 
nõutavad viis nädalat. Oks asi on igatahes kindel — mu 
neerud ei ole seni veel nakatatud.» 

«Usutav, täiesti usutav!» hüüdis doktor Chaim Gold- 
mann ja näis jälle korraga mingisugust suurt võidu- 
rõõmu tundvat. Ta hõõrus käsi, naeris ja ütles: «Noh, 
soovin õnne, soovin õnnel! Ja nüüd, härra Laas, ma 
paluksin teilt midagi. Nimelt seda, et kuna me oleme 
just minu koopa läheduses — kas te ei tahaks pisut 
sisse astuda? Mäletate ju... ma tähendasin teile eile, 
et ma... oleksin väga rõõmus, kui te peale täpsemaid 
uurimisi korraks ka minu poole tulete. Lähme, eks ole 
ju, härra Laas? Jah, kas lähme?» 

Siimon kibrutas tahtmatult nina. Arsti kutse paistis 
talle peaaegu ülbusena. Ja kehitades ükskõikselt õlgu, 
ütles ta: 

«Arvatavasti pole see, mis te mulle kõnelda tahate, 
kuigi kiireloomuline. Täna, oma esimesel puhkepäeval, ei 
ole mul igatahes ühtki ülearust minutit, mida raisata 
niisama, ilma erilise otstarbeta.» 

«Ai-ai, mu sõber räägib ju praegu palju targemini veel 
kui suurem osa mu suguvendadest!» hüüdis juut ja nae- 
ris tasakesi luksudes. Kuid ta silmis peegeldus samal 
ajal ka midagi, mis meenutas hirmu: «Jah, temagi ei 
taha mind kuulata... ka tema mitte... ka tema 
mitte...» Ja haaranud Siimoni küünarnukist kinni, tiris 
ta teda väevõimuga viltuvajunud jalgvärava poole, 
pomisedes alandlikult: «Lähme, palun teid! Lähme! 
Lähmel» 

«Ei, ma ei tahal» ütles Siimon. 

«Lähme, lähme!» ütles juut. 

«Kurat võtaks — ärge rebige mind ometi!» ütles Sii- 
mon ja vabastas enda jõhkra liigutusega, mis pidi näl- 
ginud mehikese otseti ninali paiskama. 

Ja muutudes kohe väga rahulikuks, pomises doktor 
Chaim Goldmann häbelikult: 

«Andke andeks, palun. Andke andeks, et ma teid tüli- 
tasin, härra Laas.» 

Nad seisid hetke aega vastamisi, vaatasid teineteist, 
ei lausunud sõnagi. Väikese juudi silmavalged puneta- 
sid ja ta mustade pupillide sügavuses säras rahutu 
meeleheide. Ja sellest armetust pildist veel kord eba- 
ne liigutust tajudes küsis Siimon viimaks pikka- 
misi: 

«Millest te minuga õieti kõnelda tahaksite?» 

Doktor Goldmanni suunurgad tuksatasid. Õige lühike- 
seks ajaks oleks tas nagu jälle ivake lootust tekkinud: 
«Siiski viimaks... tahetakse mind kuulata, mu mõtetele 
järele kõndida!» Kuid juba järgmisel silmapilgul vajus 
ta tagasi äsjasesse hirmunud lootusetusse, mis surus ta 
turja tasapisi üha kumeramaks. Ta ohkas, kehitas samuti 
õlgu ja ütles: 

«Millest? Ai-ai... millest võib minutaoline vaene vana 
heebreamees siis ikka kõnelda? Ühest kui teisest, ühest 
kui teisest. Teie tegutsete ja elate, vaene vana heebrea- 
mees aga... vaatleb, Ja paneb tähele. Ja süstematisee- 
rib neid vaatlusi ja tähelepanekuid. Sest teil enestel ei 
jätku ju selleks vajalikku aega ega vajalikku... mõis- 
tustki. Jah, andke andeks — ega vajalikku mõistustki, Ja 
siis vaene vana heebreamees tahab mõnd hädalist õpe- 
tada. Või kui mitte just õpetada, siis teda vähemalt tema 
isiku suhtes teadlikuks teha. Aga vaest vana heebrea- 
meest ei taheta ju kuulata. Tema jaoks ei ole kellelgi 
kõrvu, jah, vaese vana heebreamehe jaoks ei ole kellelgi 
ei silmi ega kõrvu. Ja nii ei saa vaene vana heebreamees 
kõnelda mitte millestki... Aga mis seal teha, mis seal 
parata! Vaene vana heebreamees peab vaikima ja teie... 
kannatate edasi. Kannatate ihuliselt ja kannatate hinge- 
liselt. Aga vaene vana heebreamees võiks teid aidata, teile 
näpuga näidata: hoidke ennast, ärge hüpake üle asja- 

dest, millest te olenete, Ai-ai, vaene vana heebreamees 
võiks teid paljudeski küsimustes aidata ja teile näpuga 
näidata. Väga paljudeski küsimustes, härra Laas, väga 
paljudeski küsimustes. Kahju, et te teda kuulata ei taha. 
Ta annaks teile mõtteid, milleni te ise iialgi välja ei jõua, 
sellepärast, et... te ei tunne ju üldse midagi niisugust, 
mida võiks mõteteks nimetada. Aga... hea küll, vaene 
vana heebreamees ei topi ennast kellelegi peale. Kui teil 
jälle valus hakkab, siis tulge mind vaatama, Vaene vana 
heebreamees ootab teid... ootab ja ütleb teile puhtast 
südamest: «Tere, ja palun istuge!» Nüüd aga — elage 
hästi... kuni teil jälle valus hakkab. Ja valus hakkab teil 
varsti... selles on vaene vana heebreamees päris kindel.» 

Ta viipas käega, tõstis mantlikrae üles ja hakkas pui- 
selt tammudes kuhugi minema, piki tänavat üles, otse 
südalinna poole. 

Ja jälle näis Siimonile aeg-ajalt, nagu oleks ta must 
kitsaste veertega kaabu sammude taktis õhku tõusnud, 
et hõljuda pisut aega üles-alla ja siis tagasi oma õigele 
kohale laskuda. 

«Lollus, lollus!» pomises Siimon. 

Vahepeal oli vihmasadu lakanud. Ere päikesevalgus 
tungis läbi hõredate udupilvede, pani märjad tänava- 
kivid läikima ja muutis kogu ümbruse väga rõõmsa- 
ilmeliseks ning muretuks. 

Ja sama rõõmsailmeliseks ning muretuks tõotas muu- 
tuda jälle Siimon Laasi elulõngki, mida ta hakkas kohe 
rahuliku aeglusega edasi kerima, edukas mees, kes tun- 
neb oma eesmärki. 


M 


23 


Uus inimene 


m 


TAGASILANGUS 


SIIMON POGENEB KODUST 


uli sügis — ööd pikenesid, päevad muutusid lühe- 
maks. Ereda päikesevalguse asemele asus nukker 
hallus, — sügav ning puhas taevasina välgatas veel vaid 
harva raskete pilvede vahelt, mida venis lakkamatult üle 
linna varjava laotuse. Udused hommikud, vihmased ning 
tuulised õhtud, rahutud tormihood kumisevate plekk- 
katuste kohal. Pikkade-pikkade tundide jooksul — ainult 
jämedate piiskade rabin vastu aknaid, vastu mustalt 
läikivat kivisillutist, vastu vettivaid seinu, mis aurasid 
nagu higistades. Maapind tõmbus pehmeks ja oleks nagu 
paistetama hakanud, õhk aga lehkas märja mulla ja ede- 
neva kõdunemise järele. Ja otsekui imeõhukesed helise- 
vad tumeda roostekorraga kaetud terasplaadikesed väri- 
sesid ning liikusid iilingutes painduvatel puude okstel 
viimsed koltunud lehekesed, muutudes iga hetkega üha 
hõredamaks — pudenedes porri ja lenneldes oma rasket 
surmalendu. 
Ühel sellisel õhtupoolikul tuli Siimon trepist alla, 
toetus roidununa käsipuule ja astus pimedusse, mis 

lamas üle tänavate. Oli novembri keskpaik — neljapäev 
— kell oli varsti üheksa saamas. Tal hakkas kohe külm. 
Ta tõstis mantlikrae üles, kehitas õlgu, tõmbas kindad 
pikkamisi kätte ja hakkas mööda märga kõnniteed edasi 
minema, südalinna suunas — otse nõrga valgusekuma 
poole, mis peegeldus vastu uduvinast sügisetaevast. Ta 
oli vaikselt kušetil pikutades oma kahtlevaid mõtteid 
mõlgutanud, siis aga oli Eeva paari sõbratari seltsis 
tagasi koju jõudnud ja nende rõõmus jutuvada teisel pool 
ust polnud talle jälle rahu andnud. Ja ilma et ta oleks 
end haletseda tahtnud, näis talle siiski, nagu oleks talle 
jälle kord ränka ülekohut tehtud, nagu oleks teda tüs- 
satud, nagu oleksid nood terved ja muretud inimesed 
temalt, haigelt mehelt, tänagi ta magusvalusa üksinduse 
varastanud, selle kummalise, senitundmatu üksinduse, 
mida ta arvas end viimasel ajal nii väga vajavat. 

Toomeorgu jõudnud, käändus Siimon Botaanika 
tänava otsa kohal asuvale järsule puutrepile, et seda 
mööda tasakesi astudes mäkke tõusta. Pehkinud laua- 
jupikesed naksusid ta raskuse all ja ta püüdis olla väga 
ettevaatlik, et mitte komistada ja tagasi alla libiseda. 
Muide — ta oli hakanud järsku kõrgusi kartma. Ta uned 
olid täis viirastuslikku seismist kuskil järsul müüriserval, 
paanilist roomamist mööda kaljuseid mäekülgi, hirmu- 
äratavat laskumist nõlvakult nõlvakule, mis asetsesid 
ikka kuidagi veidralt-kohutavalt ja olid tavaliselt kaetud 
libeda jääkirmega. Ja see hirm kõrguse eest ei piirdu- 
nud vaid magamisega, jah, samad tunded hakkasid tasa- 
pisi poetuma ka tema tõelisse ellu: kord üle vana kantsi- 
serva alla vaadates kattus ta üleni higiga ja pidi taht- 
matult sammu võrra tagasi astuma... valusasti peksva 
südamega ja õõnsa rinnakorviga, mis oleks nagu korraga 
kasvama hakanud, et hajutada kogu tema olemust mää- 
ratusse tühjusse. Ning Siimon oli tänagi üpris õnnelik 
ja nagu pääsenud mingisugusest kujuteldamatust häda- 
ohust, kui ta ometi viimaks üles järsakule jõudis, ligasele 
jalgraja-otsale, mis sirgus pimedusse. 

Puud pea kohal kohisesid hoogude kaupa. Siimonil oli 
jälle tunne, nagu kõnniks ta piki merekallast, määratu 
suure veehulga läheduses, hingates selle lõhnu ja kuul- 
des selle vägevust. Kui ta kiirete, nagu noaga torkavate 

valuhoogude pärast kõverdudes silmad sulges, arvas ta 
neid isegi näha võivat — valgete harjadega murd- 
laineid, mis liiguvad läbi sügiseöö. Ja ta ümber ragises 
midagi, ja ta ümber paindus midagi, ja ta ümber... oli 
korraga väga vaikne. Ta läks, läks, läks, ja ilma et ta 
oleks seda kavatsenud, jõudis ta pisut hiljem Toome- 
mäe linnapoolsele veerule — loendamatud kollased tuled 
vilkusid talle vastu, pilgutasid, mängisid nagu mingi- 
sugust mängu, tekkides ja kadudes, uuesti tekkides ja 
uuesti kadudes. 

Veidi aega üle madalakspügatud põõsaste alla vahti- 
nud, lahkus Siimon jälle nõlvakult, kuna selle tühjus ja 
kõledus kippusid teda kohutama. Jah, kas see polnud 
nõnda, nagu oleks keegi kogu aeg ta selja taga seisnud 
ja teda teraselt silmitsenud? Laskudes mööda põikeid 
tegevat laia jalgteed orgu, toetus ta iga sammu juures 


- kepile, sest äsjane pingutus liiga järsul trepil oli teda 


tugevasti kurnanud. 

Mõne minuti pärast jõudis ta alla kõnniteele. Kuid ka 
tänavad olid tühjad. Ja ses vastukaja tekitavas lagedas 
tühjuses pidi ta tänagi mõlgutama hakkama kõigist neist 
veidratest lookestest ja kokkusattumistest, mis olid end 
otsustavalt tema saatusse seganud ning mõjutanud selle 
kulgemissuunda. 

Ent mälestused, mis nõnda mõtiskledes ta ette kerki- 
sid, olid vastumeelsed ja nukrad, ja ta hakkas kohe 
pingutusi tegema, et neist vabaneda. See polnud aga 
enam võimalik — nad kõndisid temaga kaasa ja ta pidi 
neid vaatlema. Kummaline suvi, veelgi kummalisem 
varasügis... Ta mõtles inimestest, kes olid alles hiljuti 
elanud ja liikunud, keda aga polnud nüüd teps enam: 
advokaat Soodla, insener Koores, Aada, kellega ta pidi 
naituma, kelle ta oli aga siiski maha jätnud, kuigi ta 
teadis praegu, et oli teda tõepoolest armastanud. Ta 
tundis veel kord piinarikast igatsust Maks Ruufuse 
järele, selle skeptilise, pisut tigeda poisi järele, keda ta 
oli usaldanud ja kes oli teda vist samuti usaldanud. Kui 
kerge ja hea oleks tal praegu avalikuks muutuda ning 
pihtida: rääkida talle oma südant suruvatest kahetsustest 
ja pajatada talle oma üha kestvatest kehalistest kanna- 
tustest. «Aita mind, vennas, õpeta, mis ma pean tegema!» 

Ja arvatavasti oleks tal pärast säärast pihtimist kergem, 
arvatavasti pakuks säärane pihtimine talle kas või 
lühikeseajalistki rahuldust! Jah, see on nii — vaeva- 
rikastel päevadel vajab toetajat kõrbeüksiklanegi, kuigi 
tal on oma jumal ja kuigi tal on oma tõekspidamised! 
Ja korraga ei suutnud Siimon end enam pidada: ta hak- 
kas tasakesi nutma, lühikeste magusvalusate nuukse- 
tega, mis oleksid tast nagu midagi välja surunud, tõu- 
keliselt, nagu see sügisetuul, mis lennutas üle ta pea 
viimseid surnud vahtralehti, 

Varsti hakkas ta jälle edasi minema. Iga kord, kui ta 
mõnest gaasilaternast mööda läks, nägi ta oma varju 
raskena ja mustana enda ees üle kõnnitee paetahvlite 
libisevat, ja ikka meenutas see vari talle tema halba saa- 
tust, millest ta ei suutnud kuidagi üle jõuda. Ta teadis 
ammugi, et ta oli kuskil parandamatu vea teinud, ühe 
valesammu astunud, ei teadnud aga siiski, kus nimelt 
oli ta selle vea teinud ja millal nimelt oli ta astunud 
selle valesammu. Ja nagu eile, tunaeile ning veelgi 
varem, nõnda tundis ta ka täna sügavat ning suurt tüdi- 
must kõige vastu, millest koosnes ta maine isik: oma 
senise elu vastu, milles ta pidi nüüd alalõpmata ringi 
sorima, mõtete vastu, mis olid korraga hoopis uue suuna 
võtnud, käte ja jalgade vastu, umbses meeleheites tõmb- 
leva näo vastu, keskkeha vastu, kus näriv valu nüüd 
peaaegu üldse enam ei vaikinud. Ja veelgi suuremal 
määral oma hinge vastu, kus oli kõik ammugi nagu põh- 
jani segi paisatud, õigetelt alustelt kõrvale nihkunud ja 
lamas kuidagi viltu-viltu, ripakil üle kuristikuveere, mille 
varjust piilus meeleheide. 

Ülikooli võimla kohal nägi Siimon endale vastu tulevat 
tuttavat mehekogu, kes äratas tas kohe kange tahtmise 
jooksma hakata ja kuhugi varjule pugeda. See oli doktor 
Raamat, ta naiseisa. Kuigi äritsev arst oli teda paari — 
kolme viimase kuu jooksul hoidma hakanud nagu 
oma lihast poega, tasus Siimon talle siiski vastupidisega: 
ta vaen äia vastu suurenes iga päevaga. Jah, nõndap see 
oli, — teda oli narritatud, teda oli teadlikult tüssatud — 
kindla sihiga ja osavasti ette kavatsedes: ilma selle sala- 
kavala meheta poleks ta iialgi hüljanud Aadat, oma tüd- 
rukut! Ja oli kordi, mil ta pidi end tõsiselt vaos hoidma, 

et mitte häbematuks muutuda ja tõdesid ütelda, mida ta 

oleks hiljem niikuinii kahetsenud. 

Doktor Raamat märkas teda juba eemalt. 

Ao, see oled ju sina, väimeespoeg!» hüüdis ta rõõm- 
«Jah, nagu näed — see olen mina,» ütles Siimon. 
«Tahtsin just Eevale külla minna: lähme tagasi!» 

ütles doktor Raamat. 

Siimon kehitas õlgu ja seadis enda nõnda, et teisel 
poleks võimalik ta vastu liiga familiaarseks muutuda — 
patsutada teda õlale või oma kätt ta kaenla alla pista. 
Ja arst, taibates ta meeleolu, küsis muretsedes: 

«On sinuga ehk midagi juhtunud? Paistab ju, nagu 
poleks sa praegu just eriti sõbralikus tujus.» 

«Eksid. Minuga pole juhtunud mitte kui midagi,» ütles 
Siimon. «Tulin jalutama. Ja see on kõik.» 

«Tagasi koju minna pole sul niisiis lusti?» küsis dok- 
tor Raamat. 

«Ei,» vastas Siimon. 

Ta viipas tusaselt ja tahtis kohe teed jätkata. Kuid 
hoolitsev äi ei kavatsenud teda veel vabaks lasta. Nad 
hakkasid kõrvuti mööda tänavat alla minema. Ja doktor 
Raamat hakkas jälle rääkima oma pisut romantilisest 
kavatsusest, millest ta näis nüüd alati mõtlevat: ime- 
ilusast aiamajast, kus ta lemmiklapsel oleks hea elada, 
hea vastu jalutada ilusale tulevikule — elule täis mure- 
tust, suurt mugavust ja veel suuremaid mõnususi. Jah, 
see maja ei tohiks asuda tänava ääres, vaid ilusate 
vanade puude varjus, eemal tolmust ja närvesöövast 
kärast, mille tagajärgede all kannatavat niikuinii 
enamik linnarahvast. Seal peaks olema silma rõõmusta- 
vaid põõsakesi, varjulisi kohti vaikseteks puhketundi- 
deks, lilli ja... avarat mängumuru. Mängumuru — 
kellele? Loomülikult lastele, loomulikult lastele! Ta kihis- 
tas kaua ja hoogsalt südamlikku naerukest, pea kuklasse 
heidetud, õnneläige silmades. Ja siirdudes tollest unis- 
tuslikust aiast kavatsetava maja veelgi unistuslikuma- 
tesse tubadesse, kõneles ta kaua ning nobedasti seintesse 
ehitatud kappidest, vannist, lükatavatest ustest, maksi- 
maalset valgust andvatest akendest, keskküttest, kodu- 
sest veevärgist ja selle juurde kuuluvast puurkaevust. 


343 


Kuna ta muhe jutuvada ei tahtnud ikka veel lõppeda, 
ütles Siimon viimaks tüdinenult, ülekohtuse tigedusega, 
mida ta ei katsunudki varjata: 

«Lollus, lollus! Korter, kus me praegu elame, on enam 
kui rahuldav. Minu tarvis poleks sul vaja plaanitseda 
küll ühtki lossihoonet.» 

«Sinu tarvis? Pagan võtaks — sa ajad ju lausa ruma- 
lat lori! Pole ju ometi kujuteldav, et minu tütar kodutu 
hulgusena ringi rändab, samal ajal kui ma võin talle 
ometi... üht-teist lubada. Loodetavasti poleks sul kuigi 
lõbus pealt vaadata, kui mõni kasimata majaomanik kord 
su lastele õpetusi jagab, kuidas nad peavad astuma ja 
kuidas nad peavad istuma.» 

«Lollus, lollus!» pomises Siimon jälle, nüüd lausa oma 
surnud sõbra Maks Ruufuse häälekõlaga. Ja korraga 
ütles ta, kuigi ta teadis samal ajal selgesti, et ta peaks 
tõepoolest rääkima hoopis midagi muud: «Säärased 
hüperfantastilised sepitsused ei huvita mind põrmugi. 
Üks asi huvitab mind aga päris kindlasti, ja nimelt 
see, et ta peaks veidi vähem tegelema nende neetud daa- 
mide-õhtutega. Ma lähen lihtsalt hulluks, kui ta oma 
rumalusi ei jäta. Niisugusteks istumisteks on ülikülluses 
kohti, mis sobiksid palju paremini kui... perekonna- 
korter. Ära... ära imesta, kui ma ühel heal päeval kan- 
natuse kaotan ja... nad minema kihutan, Nii ta enda 
kui nood... vastikud lobasuudki.» 

Doktor Raamat peatus poolel sammul. Silmapilkselt 
oli ta muhe sõbralikkus kadunud; ta rüht muutus jälle 
raskepäraseks ja hiilivalt-ettevaatlikuks, nagu ootaks ta 
veel midagi. Ja ta sõnas alles veidikese vaikimise järel. 
katsudes rääkida hästi rahulikult, kuigi ta hääl reetis 
samal ajal üha süvenevat meelehärmi: 

«Sa oled imelik inimene. Peab ta siis su naisena haa- 
remiloomaks muutuma, kes ei tohi enam vastu võtta 
ühtki oma vanadest tuttavatest? Ma olen sinuga võrrel- 
des vana inimene, aga mu vaated on siiski... hoopis 
moodsamad.» 

«Aga mina pean seda kõike kannatama!» hüüdis Sii- 
mon vihaselt. 

«Selle asemel, et iga sorti toorusi suust välja ajada. 
katsu parem Eevaga pisut lähemalt kokku kasvada!» 

ütles doktor Raamat, kergitas kübarat ja eemaldus pik- 
kade kiskja-sammudega. 

Siimon kehitas õlgu, tundis hetkelist vajadust kauge- 
nevale arstile järele hõigata midagi hästi haavavat, 
jättis aga selle tegemata ja heitis tüdinenult käega. Mis 
siis — mingu pealegi! mõtles ta endamisi. Pimedus 
ta ümber süvenes: taevas läks veelgi enam pilve ja näis 
aina madalamale tulevat, et varjata kõike nagu õhu- 
kindla kupliga. 

Ja siis algas jälle üks neid sihituid hulkumisi tänavast 
tänavasse, üks neid tõttamisi, mille mõttetusest oli ta ise 
kogu aeg väga teadlik. Ta kõndis, kõndis, kõndis, ja 
öine ümbrus oleks temaga nagu pidevalt kaasa kõndi- 
nud: samad vitriinid kokkukuhjatud kaubaartiklitega, 
samad vilkuvad reklaamtuled, samad rohekaskollased 
gaasilaternad, samad aknaluugid südamekujuliste vaate- 
avadega. Ja sama tuul, ja sama libedus kingade all, ja 
sama udu, ja samad vihmapiisad, ja samad äkilised iilin- 
gud nähtamatute katuste kohal — huuhh... huhuuhhh! 
Kuskil hämusel jõekaldal peatas teda eetri järele lõhnav 
hulkur, kergitas üliviisakalt auklikku kõvakübarat ja 
küsis raha, et jätkata oma lõbukesi. Kuskil väravatüheme 
kohal palus talt tuld sinakashall hiigelpolitseinik, kelle 
ootamatu ilmumine kohutas teda kangesti. Ja kuskil soo- 
jana tunduvat valgust hõõguva kõrtsisildi all astus ta 
juurde silmi välgutav noor libu, riivas teda küljega ja 
kutsus endaga kaasa: «Noorhärra... te ei kahetse... 
Noorhärra... te külastate mind varsti jälle!» 

Siimonil polnud aimugi, kui kaua ta nõnda ringi kihu- 
tas — kangesti lühikesed mõttekesed piirasid teda nagu 
ringmängus ja ta pidi vaeva nägema, et kõiki neid ikka 
uuesti ja uuesti läbi mäluda, Äkki ta aga märkas, et ta 
oli nagu mingist varjule pugenud loomusunnist aetult 
tuttava värava ette jõudnud — viltuvajunud ja tigedalt 
vimma kiskuva värava ette, mille postilt vaatas talle 
vastu kandiline emailsilt ammutuntud = pealkirjaga: 
«Dr. med. Chaim Goldmann, kõrva-, nina- ja kurguhai- 
gused. Vastuv. k. 10—12 ja 4—6.» Kas polnud talle siit 
paari viimase nädala jooksul nagu tungivaid kutseid saa- 
detud — vana vaene heebreamees kerkis pahatihti üles 
ta käärivatest mälestustelademetest, et endast aina 

uuesti märku anda: «Tule ja kuula mind... kuula... 
kuula!» ja see oli Siimoni teine painajalik unenägu 
hirmu sisendavate kõrguste kõrval: räbaldunud, habe- 
messe kasvanud juut lühikeste narmaliseks kulunud 
pükste ja vanamoelise torukübaraga — saladuslik, 
müstiline, igavesti elav golem — talutamas teda läbi 
võõraste-võõraste maastikkude ja siugudena keerduvate 
tänavate... heleda naeru saatel, ent siiski nagu mingi- 
suguseid lunastavaid lubadusi andes. 

Siimon kortsutas mõtlikult kulme, tahtis edasi minna, 
sirutas aga selle asemel käe välja ja surus jääkülma lingi 
pikkamisi alla. Kuid värav oli suletud ega lasknud teda 
sisse, Jah, kas see muldvana inimsuud meenutav hoovi- 
värav ei irvitanudki pisut: «Kõnni oma kõndimisi ja ära 
tiku iialgi sinna, kus sind vaja pole!» Ja Siimon oleks 
nagu hüüda tahtnud: «Pagan võtaks, mind oodatakse 
ju! Jah, mind oodatakse, lase mind läbi!» Ta ei mäle- 
tanud tõepoolest, et ta oleks puudutanud seda peaaegu 
sõrmejämedusest traadist valmistatud kellasanga, aga 
puudutanud ta seda siiski vist oli, sest parajasti, kui ta 
kavatses minema hakata, ilmus ta ette kollakas-kahvatu 
tedretähniline nägu, kes vaatas teda kuidagi usutledes 
ja küsis siis hoopis sõbralikult: 

«Kas teie kõlistasite, här-r-ra?» 

«Jah, mina,» noogutas Siimon, kuigi ta oli samal ajal 
täiesti kindel, et ta polnud seda teinud. Ja ta lisas, mee- 
nutades ikka nagu mingisuguse varjatud teguri tõukel 
oma naiseisa, kellele ta oli hiljuti haavavaid toorusi 
pajatanud: «Ma sooviksin kõnelda doktor Goldmanniga. 
Kas ma võiksin temaga kokku saada?» 

«Här-r-ra doktor-r-r laseb paluda,» vastas naine ja 
sulges ta kannul kinnilangeva jalgvärava, kolistades 
hiiglasuure võtmega, mis näis püstolina. 

Minnes risti üle hoovi, meenus Siimonile hall ning 
udune augustikuuhommik, kui ta oli käinud sama teed — 
oma ainsa sõbra ülesandel, kes oli valmistunud tollal 
minema igavestele jahimaadele. Kuid täna näis kõik 
siin hoopis teistsugusena: edeneva sügisöö pimedus peitis 
oma musta selja taha kogu selle tigedust kiskuva vilet- 
suse, mida ta võis nüüd veel vaid hämuselt aimata. Kustki 
paksude aknaluukide vahelt langes suurtele sillutuskivi- 

dele pisut valgust — see oli nagu kitsas noatera, mis val- 
mistub lahkamisele. Ja mööda naksuvaid puuastmeid üles 
läinud, kõndides ikka laiaõlalise naise kannul, astus Sii- 
mon jälle läbi küüslaugu järele lõhnava eeskoja, riputas 
märja mantli varna ning astus eredasti valgustatud 
tuppa, mis oleks talle nagu sõbralikult vastu muhelnud: 
«( i viimaks — kas sa tead ka, kui kaua ma sind oota- 
sin!» 

Siimon tahtis laua juurde istuda, kuna ta oli kindel, 
et arst ei saa teda kohe vastu võtta. Kuid tedretähniline 
juuditar lükkas kabinetti viiva ukse lahti ja ütles jälle: 

«Här-r-ra doktor-r-r laseb paluda.» 

«Kas ma võin siis kohe sisse minna?» küsis Siimon. 

Ja juuditar ütles juba kolmandat korda: 

«Jah, här-r-ra doktor-r-r laseb paluda.» 

Siimon pidi hetkeks mõtlema, et ta magab, näeb und, 
ja et seegi imeloogiline piltiderida on vaid ta piinleva 
aju olematu kujutelm. Ta tegi pingutusi, et ärgata. Ta 
tundis kerget piinlikkust ja läks pikkade sammudega 
vaheukse poole. Üle keskelt madalamaks kulunud läve- 
paku astunud, tegi ta kirjutuslaua taga istuvale mehele 
kiire kummarduse, naeratas jälle ja ütles vabandust 
paludes: 

«Andke andeks, kui ma teid segan. Ma... ainult silma- 
pilguks. Juhtusin nimelt siit mööda jalutama ja mõtle- 
sin, et... Tere, doktor.» 

a läks ümber lauanurga ja ulatas arstile käe, 

Doktor Chaim Goldmann pigistas kaua ja hoogsalt ta 
kondiseid sõrmi, otsekui oleksid nad suured sõbrad, kes 
pole teineteist juba ammu enam kohanud. 

DOKTOR CHAIM GOLDMANNI TARKUSE- 
RAAMAT 


KS Siimon ei kahetsenud oma siiatulekut, oli ta 
siiski veidi närvlik ega osanud uue seisukorraga 
kiiresti kohaneda. Ta kuulis ootetuppa viivat ust enda 
selja taga kinni langevat ja hetkeks vallutas teda kuju- 
telm, nagu asuks ta nüüd koguni kaugel suurest maa- 
ilmast, mille tegude ja toimetustega ta ei mõistnud 
samuti enam kohaneda. Ja ta kuulis vana juudi sõbra- 
likult-iroonilist häält kõlavat nagu kustki tühjast, kuid 
soojast ruumist, kui arst talle ütles: 

«Istuge, palun, härra Laas.» 

«Tänan teid,» noogutas Siimon ja oli õnnelik, et tal 
polnud vaja esimesena kõnelda. 

Ta asetas enda ettevaatlikult kõrgeleenilisse tugitooli, 
sirutas käed põlvedele ja tõmbas püksisääred pisut kõr- 
gemale, et hoida neid kortsumast. Kuid too viimane lii- 
gutus näis talle samas väga naeruväärsena ja väga laba- 
sena. Ta kartis end punastavat. Et oma äkilist kohmetust 
millegagi varjata, kummardus ta sügavale ettepoole, ase- 
tas sõrmed risti ja ütles sõnahaaval: 

«Kord te tähendasite, et teil poleks midagi selle vastu, 

i ma... teie juurde sisse astuksin. Või... on teil ehk 
ees mõni tähtsam toiming?» 

«Mõni tähtsam toiming? Tähtsam kui teiega vestle- 
mine? Ei, ei!» hüüdis doktor Goldmann ja paistis iga 
silmapilguga aina rõõmsamaks muutuvat. Ta koputas 
pliiatsiotsaga vastu kirjapressi, väärutas pead ja jätkas 
Siimoni suureks üllatuseks: «Ai-ai-ai, teid küll! Ma 
poleks tõesti uskunud, et te nii jonnakas olete! Miks te 
varem ei tulnud? Kannatasite ja kannatasite, aga... 
pidasite oma tookordsest otsusest kinni. Kas valu läks 
liiga suureks, ah?» 

Siimon võttis rinnataskust kirju siidräti ja pühkis sel- 
lega hajameelselt üle lauba. Jälle ei teadnud ta, mida 
lausuda või milliste sõnadega vastata. Ta ütles viimaks 
viivitades, pilk lakke pööratud — tugevale mustale konk- 
sule, mille küljes oli vist kunagi rippunud suur vask- 
plekist õlilamp: 

«Vabandage... ega ma siis sellepärast, et teilt nõu 
küsida. Ma tulin tõesti... päris juhuslikult.» 

«Kui te oleksite oma hädale abi leidnud, ei istuks te 
rd siin,» ütles doktor Goldmann ja pilgutas kavalalt 
silma. 

Ja Siimon, püüdes ikka nagu midagi salata, pomises: 

«Võite mind kindlasti uskuda, härra doktor! Mis 
pagana pärast ma's nii hilisel õhtutunnil, kui ma... 
teid...» 

«Noh, võib ju olla, mis mina tean!» ütles arst ja näis 
pisut järele andvat, ehkki Siimonile paistis, nagu lük- 
m see kõhn mehike teda üha kaugemale ereda valguse 

ätte. 

Tuppa tekkis lühiajaline vaikus: kuuldus vaid tuule 
tõukelist vuhinat vastu suletud aknaluuke. Siimon vaatas 
vargsi käekella ja nägi, et see hakkas varsti üksteist- 
kümmend saama. Ta mõtles, et ta peaks nüüd kohe 
tõusma, jumalaga jätma ja minema hakkama. Vana 
juudi tumepruunid linnusilmad vaatasid teda tungivalt- 
teraselt ja kippusid sügavale ta koljusse puurima. Ja 
enne kui ta sai lõplikult otsustada, kas jääda veel mõneks 
viisakuseminutiks istuma või tõepoolest lahkuda, ajas 
doktor Chaim Goldmann end koduselt ringutades püsti, 

tuli tema juurde ja küsis talt mingi lihtsa endastmõis- 
tetavusega, mis äratas Siimonis kummalist usaldust, 
ehkki ta katsus seda kõigest jõust tagasi suruda: 

«Vaatamata neile üliheadelegi otsustele, mis teatud 
asutused teile andsid, olete te ikka veel väga haige? Teie 
seisukord pole paranenud? Analüüsid näitavad väga tühi- 
seid häirekesi, teie keha aga ei allu... ühelegi ravimis- 
loogikale? Nii, härra Laas?» 

«Jah, mis seal salata — teil on õigus,» ütles Siimon ja 
muutus pisut halemeelseks, samal ajal ka nagu pisut 
traagiliseks ning romantiliseks. See oli nagu tilluke 
tarve kaastunde ning imetluse järele, mis sundis teda 
kohe lisama: «Päevast päeva ja nädalast nädalasse... 
mu piin aina kestab. Ma usun, et te mõistate mind: on 
silmapilke, kus ma tahaksin nagu koer koonu taeva poole 
tõsta ja valjusti uluda.» 

«Mõistan, mõistan,» ütles doktor Goldmann ja muutus 
nüüd senisest hoopis tõsisemaks. Ta tõmbas endale tabu- 
reti, istus, asetas käe nagu rahustades Siimoni põlvele 
ja küsis: «Peale meresea ja külvi olete te lasknud arva- 
tavasti veel muudki ette võtta?» 

«Jah, olen,» vastas Siimon. «Ja paistab, et kõik seni- 
sed oletused ja seletused on... ainult sõnade tegemine 
ja vale.» 

«Arvate? Seega siis ka neeruliiva teooria, nagu teie 
vend seda põhjendab?» küsis arst. 

«See on ainus seletus, millele seni tõendeid on... 
uraatide leidmise kaudu,» noogutas Siimon nukralt nae- 
ratades. «Aga küllap vist seegi teooria on, jah, ainult 
sõnade tegemine ja vale.» 

«Nii, nii,» pomises arst. 

Ja sattudes jälle hetkelisse meeleheitesse, millesse oli 
samuti segatud tilluke annus romantilist traagikat, surus 
Siimon käed vihaselt vastu lauaserva ning pomises nagu 
endamisi: 

«Kuradi pärast... miks mind ometi niiviisi vaeva- 
takse... miks mind ometi niiviisi vaevatakse!» 

Kui ta kohe seejärel end uuesti sirgu ajas ja doktor 
Goldmannile otsa vaatas, märkas ta, et vana juudi sil- 
mad olid äkki veidralt sädelema hakanud. Ta hinge läbis 
kerge ebamugavusetunne, mis kadus aga kohe. Arst ker- 

gas mõtlikult oma pakse süsimusti kulme, muigas ja 
ütles: 

«Miks ja millega teid niiviisi vaevatakse, seda ma tean, 
see on tõesti neeruliiv. Aga avitada ei oska ma teid 
samuti, nagu pole teid siiani avitada osanud minu hüvad 
ametivennadki, sest see nõndanimetatud neeruliiv ja selle 
poolt tekitatud valu pole haigus ise, vaid... haiguse kõr- 
valsümptoom. Jah, avitada ma teid ei oska. Ja on küsi- 
tav, kas teid üldse keegi avitada suudabki, keegi... 
peale teie enda.» 

«Peale minu enda?» kordas Siimon. 

«Jah,» ütles arst. 

Vaikus. 

Siimon küsis ettevaatlikult: 

«Paistab, et te siiski teate, mis tõbi see on? Kas te ei 
tahaks seda ütelda ka minule... asjaosalisele?» 

«Oo, miks mitte, miks mitte!» hüüdis doktor Goldmann 
kuidagi rõõmsalt ja näis ikka väga õnnelikuna. Ja pat- 
sutades jälle Siimoni põlve, ütles ta pikkamisi: «See, 
mida te põete, on degeneratsioonihaigus. Kuid mitte 
tavalises mõttes, nagu mõistavad seda mitmesugused 
spetsialistid. See on... täpsemalt väljendades — tõusiku- 
haigus. Jah, tõusikuhaigus, kohanematuse haigus, kui 
tahate, armas härra Laas. Loodan, et te taipate, mis ma 
oma sõnadega mõtlen? Taipate, eks ju?» 

«Ei,» ütles Siimon pead raputades. 

«Ka see on usutav, ka see on usutav!» hüüdis doktor 
Goldmann. «Muuseas — kas te mäletate veel, mis ma 
teile kord paari kuu eest rääkisin? Ma ütlesin teile 
nimelt, et te kannatate... liiga pikkade hüpete tõttu, mis 
te olete oma lühikese eluea jooksul teinud. Minu see- 
kordsete sõnade mõte oli igatahes niisugune. Mäletate, 
härra Laas?» 

«Mäletan, mäletan,» noogutas Siimon kärsitult. 

«Tubli,» ütles doktor Goldmann. Ja olles pisut aega 
nagu mõtteid kogunud, hakkas ta oma kõhna keha haja- 
meelselt edasi-tagasi õõtsutama, veeretas mõtlikult pöid- 
laid ja jätkas viimaks monotoonse häälega, mis kippus 
kohe kuhugi kaasa viima: «Vaadake — kogu maailm are- 
neb ju pidevat joont mööda, samm-sammult. Sest kõik, 
mu sõber, kulgeb tasapisi... vä-ga tasapisi. Kohane- 

mine, eks ole? Ko-ha-ne-mi-ne! Niisugused tingimused ja 
teistsugused tingimused, ja elava organismi paindumine 
nende tingimuste järgi. Kohanemine, kohanemine, koha- 
nemine. Läbi aastasadade, läbi aastatuhandete, läbi 
aastamiljonite. Kohanemine läbi olude. Ja kohanemine 
läbi füüsikaliste tingimuste. Ja kohanemine läbi elu- 
viiside. Mõistate mind, jah? Hea! Ja nüüd jääme seisma 
punkti juurde, mis on olulise tähtsusega teie kannatus- 
teel. Ja mitte üksi teie, vaid paljude teistegi teietaoliste 
kannatusteel. Kohanemine... läbi eluviiside! Jumalik 
alus mõtlemiseks, tähelepanekuteks, järelduste tegemi- 
seks! Ülijumalik alus! Tänuväärne alus! Vaene vana 
heebreamees, kes on ise pidanud läbi tegema oma esiva- 
nemate kaudu väga-väga palju igasuguseid kohanemis- 
astmeid... liigub ja vaatleb. Istub ja vaatleb. Seisab ja 
vaatleb, Kihutab ringi uudishimust värisevate sõõrme- 
tega ja vaatleb, vaatleb. Siin on keegi härra Laas, asja- 
ajaja-direktor pangast, ja ta piinadel pole teps piire, ja 
ta valudel pole teps äärt ega otsa. Ja teda uuritakse, ja 
teda silmitsetakse, katsutakse ja kobatakse, ja tema keha 
tuhnitakse läbi kõige piinlikuma hoolega, keegi ei oska 
kinni haarata õigest tõest, päris õigest tõest, mis liigutab 
end ometi nii väga lähedal. Ja ta kulul teenitakse. Ja et 
ta kulul veelgi enam teenida, kõigutatakse ainult saladus- 
likult päid... Ja ei lausuta härra Laasile sõnagi, et ta 
häda on üsna lihtne ja labane häda, aga et seda ei osata 
kõrvaldada, sest mitte keegi ei oska näha selle häda põh- 
just! Põh-just, tekitajat, jah! Ja seal siis tuleb vaene vana 
heebreamees, avab oma põlatud suu ja ütleb üheainsa 
sõna, mille seljast hargnevad välja kõik niidid: «Tõu- 
sik! .. Tõusik!» ütleb vaene vana heebreamees. «Tõusik!» 

Doktor Goldmann naeris erutatult ja ajas enda het- 
keks nagu uhkustades sirgu. 

Siimon kordas masinlikult, kuna ta ei suutnud ikka 
veel arsti sõnadest aru saada: 

«Tõusik?» 

«Jajah, tõusik, te olete ju tõusik! Nii vaimne kui füü- 
silinegi!» noogutas doktor Goldmann. Ja et Siimon enam 
midagi ei küsinud, jätkas ta jälle äsjase suigutava mono- 
toonsusega: «Ma ei tea teist just palju, aga üht kui teist 
olen ma siiski kuulnud ja märganud. Te olete püüdlik 

noor inimene, teil on rohkesti edu olnud, te tegite abi- 
elludes hea partii ja olete, vaatamata oma noorusele, 
tähtis isik, keda paratamatult arvestatakse, kellele 
öeldakse magusaid meelitusi ja kellelt küsitakse nõu... 
igal sammul, mille puhul on vaja soomustada end autori- 
teetsete otsustega. Teil on mugav kodu, tore korterisisus- 
tus, teie toad on täis pehmet mööblit, millel lesides te 
veedate kõik oma vabad minutid, poolunes ja mõnusalt, 
padjad ümberringi. Te võite suitsetada tubakat, mille 
järele lõhnavad vaid väga vähesed. Ja kui teil puudub 
parajasti tahtmine pikutada ning tukkuda, helistate te 
mõnele heale, kuid alandlikule tuttavale, kellega võrrel- 
des te saate alles õige kujutluse oma suurusest ja täht- 
susest, ja siis jalutate te linna kõige peenemasse lokaali, 
viskate oma keha jälle pehmesse tugitooli, tellite pudeli 
välismaa konjakit ja istute ning nautlete kuni varase 
hommikutunnini ... samal kohal, nagu pehme polüüp. 
Jajah, sõber, oma usina püüdlikkusega ja hea läbisaami- 
sega vasakule ning paremale olete te välja jõudnud kõr- 
guseni, millest julgevad unistada väga vähesed! Olge 


» endaga rahul, maitske oma saavutuste magusat vilja... 


muidugi neil vähestel hetkekestel, kui teie ihu parajasti 
ei piinle — see tähendab — kui teie neerujuhas ei istu 
parajasti näiteks mõned tibatillukesed soolakristallid või 
kivikillukesed, mis lakkamatult torkides tuletavad teile 
meelde oma vastikut olemasolu...» 

Doktor Goldmann naeris jälle kuidagi rõõmsalt-rõõm- 
salt ja pisut kaastundlikult. Ta kõhnad põsenukid hak- 
kasid üha enam lõkendama. Aeg-ajalt välgatasid pak- 
sude ruskete huulte varjust ta laiad lumivalged hambad, 
et otsemaid jälle kaduda. Nihutudes Siimonile veelgi 
lähemale, nõjatas ta küünarnukid kirjutuslauale ning 
jätkas: 

«Nagu näete, härra Laas, oskab vaene vana heebrea- 
mees teile ette maalida üsna täpse pildi teie tänapäeva 
elust, pildi, nagu see on ja nagu jääb arvatavasti ka edas- 
pidi. Aga see pole veel kõik, mis vaene vana heebreamees 
oskab, jehee, see pole kaugeltki kõik! Vaene vana heeb- 
reamees oskab ja teab veel... vägagi palju. Ja nüüd 
maalib vaene vana heebreamees teie ette teisegi pildi teie 
lühikesest, aga edurikkast elust. Ja see pilt, mis vaene 

vana heebreamees nüüd teie ette maalib, on pilt teie 
noorusest, — pilt teie lapsepõlvest kuni esimeste suure- 
mate võitudeni... sellel neetud maakera-lagipeal. Te 
olite lihtsa mehe poeg, eks ju, härra Laas? Nii, nii. Tubli, 
et te seda ei salga. Te olite agar poiss ja ei katsunud 
laiselda — talvel te kulutasite koolipinki, aga suvel otsi- 
site endale jõukohase töö ja murdsite seda võistu täis- 
kasvanud meestega. Ja see polnudki teile liiga raske, 
ega ju? Sest juba maast-madalast olite te sellega harju- 
nud. Ko-ha-ne-nud! Pidevalt ja järk-järgult. Just nii, 
nagu see peab olemagi. Jah, just nii, nagu vaene vana 
heebreamees minut aega tagasi kõneles. Ja kui teie keha- 
ehitust vaadata, pidite te olema üks väga tugev ning 
tubli mees, mitte mingisugune nõdrakene. Teie käed are- 
nesid tõstekangideks, teie seljamusklid arenesid vägeva- 
teks hoobadeks... teie... teie... noh, kahjuks ma ei 
tea, kuidas kõiki neid riistu seal raskete tööde juures 
nimetatakse. Ja teie seedeelundid kohanesid samuti. Ja 
ainevahetus samuti. Ja eritusorganid samuti. Ja süda, 
kopsud, vereringe — samuti, ikka samuti. Te muutusite 
pika ja katkematu arengu teel selleks, mis te olite... Ja 
teie seljataga seisis hulk generatsioone... samast kas- 
vupinnast. Mitmenda eluaastani te elasite seda rasket 
tööd tegeva ausa mehe elu, härra Laas?» 

Siimon vastas vaikselt: 

«Kahekümne viienda eluaastani.» 

«Nõnda, nõnda,» noogutas doktor Goldmann. «Tähen- 
dab — isegi üliõpilaspõlves istusite te veel kõigi juur- 
tega sügaval selles mullas, millega te olite harmoonili- 
seks tervikuks ühinenud ja kuhu te oleksitegi pidanud 
jääma... muidugi — aluseks võttes ainult teie isiklikku 
heaolu. Härra Laas — loodetavasti te olete kuulnud ka 
seda, et noore inimese väljakujunemine lõpeb just enne 
teie poolt nimetatud piiri. Sealt algab seisak ja hiljem 
tuleb mandumine. Niisiis: teie muskulatuur arenes jõu- 
lise, kehalisi pingutusi nõudva tugeva elu jaoks; teie 
kondikava arenes samaks otstarbeks; teie siseelundid — 
magu, sooled, pankreas, põrn, neerud, põis, teie aju, peri- 
feerne närvikava, nahk... kõik, millest te koosnete, 
arenes samas sihis; ja teie ainevahetus oli niisugune, 
nagu nõudis seda teie tookordne tugev ja aus elu. Mis 

aga sündis edasi, härra Laas? Edasi sündis see, et te 
võtsite kätte ja muutusite (pange tähele — üleöö!) võib- 
olla tuhandendat põlve lihaste jõudu kasutavast tööme- 
hest pangapulti hõõruvaks ja mugavusi nautivaks parasii- 
diks. Mugavusi nautivaks muidugi... võrreldes teie 
esivanemate minevikuga ja selle alusega, mille najal te 
ise olite välja kujunenud... selleks, mis te oma tõusutee 
hakul olite. Jehee, kas vanal vaesel heebreamehel pole 
õigus, armas härra Laas? Liiga äkiline hüpe, lii-ga äki- 
line! Liiga suur tühik kahe elamisviisi vahel, lii-ga 
suur! Ja nüüd te kannatate. Teie ainevahetus toimub ühei 
pinnal, teie energia tarvitamine teisel pinnal, teie reaa!- 
sed nõuded erinevad sootuks sellest, mida te armastate 
endale päevast päeva pakkuda. Kus on kooskõla, armas 
sõber, näidake mulle, palun, kus on kooskõla? Ja ko-ha- 
ne-mi-ne! Ko-ha-ne-mi-ne! Te ju mõistate, mida vaene 
vana heebreamees mõtleb. Kohanemine, jajah, kohane- 
mine! Seda ei ole? Kahju! Siis kannatage! Ei maksa 
hüpata... liiga-liiga pikkade sammudega. Osa hüppa- 
jaid ju pääseb, osa aga murrab kondid. Ja teie murdsite 
oma kondid. Ai-ai-ai teid küll, niisugust kepslejat! Hoo- 
pis targem on rahulikult käia kui karata! Kõik, kes käi- 
vad, jõuavad sihile, väga paljud neist aga, kes kepsle- 
vad, jäävad lõpuks lamama. Te ju mõistate, mis ma ütlen, 
härra Laas?» 

«Mõistan... muidugi!» pomises Siimon tusaselt. 
«Aga... mis ma pidin siis tegema?» 

«Käima!» vastas doktor Goldmann. 

«Lollus, lollus!» ütles Siimon hetkelise vaikimise järel 
Ja naerdes samas pisut vaenulikult ning väljakutsuvalt, 
küsis ta kohe: «Kas te tahate sellega tõendada, et meil, 
tõusikuil... nagu te mind ja teisi minutaolisi nime- 
tate... ei ole üldse õigust mööda = seltskonnaredelit 
pisut kõrgemale kippuda? Et me peame jääma sinna, 
kus me oleme: ühed töölisteks, teised talupoegadeks, kol- 
mandad madrusteks, neljandad... jumal teab kelleks või 
milleks? Ja veidi parematel kohtadel istugu ikka ja alati 
need, kes on harjunud logelemisega juba põlvest põlve, 
sest siis... arenevad vastavas suunas ka nende elundid 
ja ainevahetuse-protsessid, sest siis valitseb nende orga- 
nismis kooskõla?» 

«Äi, ai, ai, jälle te olete vanast heebreamehest valesti 
aru saanud!» hüüdis juut. «Väga valesti, väga valesti! 
Vaene vana heebreamees ei keela ega käsi, vaene vana 
heebreamees... seletab ja analüüsib. Hüpake, karake 
hästi vägevat kargamist — nii on see olnud ja nii see 
jääb ka edaspidi. Ainult — ka kannatus ei jää tulemata! 
Kannatus ootab teid siin ja seal, ja vähestel teist on 
aimu, mihukese nurga tagant ta teid rabab. Teie lapse- 
lapselapselapsed on juba õnnelikumad. Sest toetu- 
des. teie, oma esiisade ning esiemade kannatustele, koha- 
nevad nad nobedasti uute elutingimuste ja vastsete elu- 
viisidega.» 

Siimon liigutas end ebamugavalt. Ta tuju muutus üha 
halvemaks ja ta kahetses juba ammugi, et ta oli üldse 
siia tulnud. Valmistudes tõusma, ütles ta pilkavalt: 

«Vaadake, armas härra doktor, ma tõesti ei teadnud 
kujutleda, et te olete... säärane sofist! Teie teooria võib 
ju väga loogilisena näida, kuid ometi on see vaid paber- 
lik targutamine. Elu on arvatavasti... hoopis teist- 
sugune.» 

«Ei,» ütles doktor Goldmann pikkamisi pead vääru- 
tades. «Need algul üsna tühistena näivad, kuid varsti 
teile saatuslikuks muutuvad veakesed, millest te olete 
kindlasti teisteltki oma tuttavatelt ja ametivenda- 
delt kuulma juhtunud, põhjenevad just kohanematusel. 
Tõusikud! Ärge arvake, härra Laas, et seda mõistet või- 
daks tarvitada ainult ärialal tegutsevate homo novus'te 
kohta — oh ei, sugugi mitte! Kõik teietaolised pikki hüp- 
peid tegevad edumehed on tõusikud ja peavad seega läbi 
elama ka kõik tõusikluse hädad ning viletsused. Uskuge 
mind!» 

Siimon mõtiskles. Siis naeratas ta jälle ja ütles: 

«Oletagem, et teil on õigus. Mis jääb mul siis veel 
üle?» 

«Kannatada!» ütles doktor Goldmann. Nähes Siimoni 
silmadesse hirmu tekkivat, kehitas ta vaid õlgu ning 
rääkis edasi veidi pehmema tooniga. «Mõned mu ameti- 
vennad soovitaksid teile samasuguste eelduste juurde 
jõudmisel sportimist, mõned püüaksid teid veenda tagasi 
minema sinna, kust te olete tulnud. Mina aga seda ei 
soovita! Jah, vaene vana juut ei soovita teile ei üht ega 

teist. Sport oleks teile vaid petlikuks aseaineks, aseaine 
aga ei küüni kunagi tõelisuse tasapinnani. Ja tagasi- 
minek? Vaadake, sõber, ka sealt olete te vaese vana juüdi 
arvamise järgi ammugi võõrdunud ja saatuslikult eemale 
jäänud. Vaese vana heebreamehe arvates pole teil praegu 
üldse küllalt kindlat pinda jalge all, kus juurduda ja 
kust elamiseks vajalikku väetist ammutada, ning kõige 
enam puuduks teil seal oma noorusmaal sisemine tasa- 
kaal, mis teil siin siiski ei näi puuduvat.» 

Siimoni nägu tõmbus korraga valusale muigele. Ta 
kehitas õlgu, tõusis ja ütles: 

«Sisemine tasakaal? Härra doktor, ma ei liialda, kui 
ma teile praegu ütlen, et imelikul kombel olen ma kõige 
. enam just selle kaotanud. Kogu mu senine elu paistab 
mulle viimasel ajal nii mõttetuna ja rumalalt tühjana, 
et ma... peaksin nagu sülgama, kui ma sellele mõtelda 
katsun.» 

«Ahaa!» hüüdis doktor Goldmann. «Ah-haa! Tähen- 
dab — ka vaimne tõusik teis on oma õiget peegelpilti 
nägema hakanud.» 

«See tähendab?» küsis Siimon. 

«See tähendab seda, et suurele osale teie haritlaskon- 
nast kuluks ära üle elada mõnesuguseid kestvaid, kuid 
möödaminevaid lihapiinu, mis tekitaksid neis väikesi 
kriise ja õpetaksid neid mõtlema ja huvi tundma asjade 
vastu, mis ei anna küll otsest majanduslikku ja ainelist 
heaolu, mida ei tohita aga siiski ignoreerida. Ja süve- 
nema küsimustesse, mis pole küll kuigi tähtsad nende 
eneste maise isiku suhtes, mille kaudu võidaks aga jõuda 
vägagi kaugele. Mul oli kord sõber, vaimukas ja terav- 
meelne mees, teie suguvend, ja ta ütles enda kohta ühel 
halval tunnil, kui ta oli hakanud enda üle samuti järele 
mõtlema, nagu teete seda praegu teie: «Neetud juudiveri,» 
ütles ta mulle tol halval tunnil, see minu vaimukas ja 
teravmeelne sõber, teie suguvend, «neetud juudiveri,» 
ütles ta, «oled sa ka tähele pannud, mihuke lause kõlbaks 
kõige paremini minu vapimärgile, kui ma selle kord 
endale valmistaksin?» Ja ta vastas sellele küsimusele 
juba enne, kui mina midagi lausuda sain: «Sihi huvides 
pean ma lubatuks kõiki abinõusid.» Nii ta ütles ja nii 
ütlen mina praegu teile, härra Laas: ka teie olete mees, 

kes on enda suhtes rakendanud just säärase juhtlause, 
kuigi ehk endagi teadmata. Ja te rakendasite selle enda 
suhtes juba siis, kui te oma esimesi samme tegite. Ja selle 
juures olete teie ja väga paljud teietaolised läinud viima- 
sel ajal isegi nii mugavaks, et... ei mõtle üldse 
enam. Te omandate oma teadmised — kuulujuttudest 
teadmiste kohta. Te elate rutiiniga, ja kui teil tõesti vaja 
läheb mõtlemist, siis mõtlete te kellegi teise mõtetega, kes 
on need mõtted pahatihti näpanud veel kelleltki kolman- 
dalt-neljandalt. Mis te arvate, sõber aarialane, kas teie 
tühjusetunne ja hingelise tasakaalu äkiline kadumine 
polegi just aimusest, et te pole ei kehaliselt ega vaimselt 
üldse veel see, kelleks te olete jõudnud... väliste tun- 
nuste järgi otsustades? Et kõik, mis te olete omandanud, 
on peamiselt vaid dressuur ja harjutus, mitte aga see, 
milleks te seda ise armastate nimetada?» 

Siimon ei vastanud enam midagi, ulatas doktor Gold- 
mannile käe ja tahtis ukse poole pöörduda. Kuid väike 
juut püüdis teda jälle tagasi hoida. Ta silmad hakkasid 
veel kord rahutult sädelema ja ta hüüdis pisut nukralt: 

«Ai-ai-ai, te tahate juba lahkuda? Palun, jääge veel 
väheks ajaks! Jääge, palun! Vaesel vanal heebreamehel 
on veel väga rohkesti häid mõtteid, mida te peaksite 
kuulma. Väga rohkesti, väga rohkesti! Vaene vana heeb- 
reamees on vaadelnud ja... teab paljusid asju! Kuulake 
teda ainult, kuulake teda ainult!» 

«Lollus, lollus!» pomises Siimon. Ja püüdes oma aina 
kasvavat rahutust üleoleva pahameelega varjata, ütles ta 
halvustavalt: «Olete nagu... kõik! Ars-tid! Surute 
vaeste piinlejate ümber nagu sääsed vee kohal, püstitate 
hüpoteese ja kummutate neid vastastikku. Aga keegi teist 
ei tea päris kindlasti, milles sel või teisel juhul asi sei- 
sab! Tühjad tünnid, kuhu hõigates kõmab vastu ainult 
hõikaja enda hääl!» 

«Atmas härra Laas, kas see olete tõesti teie, kes siin 
nõnda räägib!» hüüdis doktor Goldmann, ajas silmad 
nagu suurt imestust tundes pärani ja hakkas korraga val- 
justi naerma. Ning lisas kohe: «Et tarvitada niisuguseid 
lõikavaid võrdlusi, peab olema küllaltki teravat analüüsi- 
võimet. Loodan, et te pole seda väljendust jälle kelleltki 
näpanud. Õnnitlen, õnnitlen — kui teie füsioloogiliste! 

häiretel tõesti liiga katastroofilisi tagajärgi ei ole, peate 
te neid veel tänamagi: varsti saab teist hoopis teine ini- 
mene kui see, mis te olite enne haigestumist. Nii — te 
kavatsete siiski lahkuda? Te ei taha enam kuulata vaese 
vana heebreamehe tarkuseraamatut? Mis seal parata, mis 
seal parata! Keegi ei taha seda kuulata. Ja nõnda siis 
vaene vana heebreamees kugistab kõik oma elutarkused 
vaikselt endasse, kuni ta... lõhkeb, see neetud juudi- 
hing. Jääge terveks! Kui teie süda jälle liiga raskeks 
läheb — astuge siia sisse ükskõik missugusel kellaajal, 
kui ma juhtun parajasti kodus olema.» 

«Jumalaga, härra doktor,» pomises Siimon, tundis het- 
kelist tarvidust lausuda midagi lepitavat, sulges aga 
enda järel ukse ja astus kohe pikkade sammudega üle 
pilkaspimeda hoovi. 

Tänavad olid tühjad, tuul valjenes. 

Ja äkki hakkas Siimon jälle vaikselt nuuksuma, lakka- 
matu valu pärast, mis kobas nagu usutledes kord kõhtu, 
kord selga. 

Kui ta umbes kella kaheteistkümne paiku koju jõudis, 
oli naine juba ammu magama läinud. 

Saalilamp põles teda oodates ja kõigis tubades tundus 
nõrka tubakalõhna. 

JARELMARKUS 


Romaani «Uus inimene» kirjutamist alustasin ma 1937. aastal, 
trükist ilmus ta 1938. aasta sügisel. Kuid sellelaadilise teose idee 
tekkis mul juba palju varem, umbes 1928. aasta paiku, kui algasid 
minu lähemad kokkupuuted kodanlike ning väikekodanlike ringkon- 
dadega nii Tartus kui Tallinnas. 

«Uus inimene» on ühtlasi mu esimene järjekindlalt ühiskondlik- 
satiirilises žanris läbiviidud teos. Selle žanri elemente leidus küll 
juba mu varasemateski töödes (nagu näiteks jutustustes «Hõbesüda- 
mete ordu» ja «Katt Jõrgensi suur hüpe» ning romaanides «Vana 
kaardivägi», «Vaikne õhtu» ja «Oktoobrituul» 1, 11), kuid nii tead- 
likult nagu «Uues inimeses» polnud seda joont seni rakendatud veel 
üheski minu lühemas või pikemas teoses. 

Ajajärk, mida «Uus inimene» kujutab, mahub umbkaudu aastate 
1933 ja 1940 vahele. Olles kindlustanud end igakülgselt juba aastaid 
kestnud terroriga ja selle terrori abil kehtestatud fašistlike rahvus- 
terviku-printsiipidega, tundis eesti kodanlus end sel ajal eriti tuge- 
vana ning vääramatuna; ta läks selles tugevuse- ning vääramatuse- 
tundes teatavasti isegi niikaugele, et ei häbenenud kõnelda oma 
jutukate ideoloogide suu kaudu «meie eesti rahvusliku aadli» loomi- 
sest. 

Pangadirektor Siimon Laas — aastatelt veel noor, väga edukas, 
kuid liiga suurtest kehalistest ning hingelistest murrangutest vapus- 
tatud mees — on selle kättevõidetud positsioonide kindlustamise 
perioodi «meie aja kangelane». Autor on püüdnud koondada sellesse 
tegelasse ja tema lähedusse nagu tulipunkti kõik kodanliku vabariigi 
aegse valitseva ladviku ja haljale oksale tungleva härrasintelligentsi 
tüüpilised jooned. Siimon Laas mõtleb ainult oma isiklikule karjää- 
rile ja seab tiivad alati õigeaegselt soodsate tuulte järgi. Ta oskab 
juba meisterlikult frakki ja smokingit kanda, teda ei huvita aga 
põrmugi kultuuriküsimused. Ta püüab näida liberaalse kõrgesti 
haritud inimesena ja targutab ühesuguse ladususega nii jooksvatest 
päevasündmustest kui maailmapoliitilistest probleemidest; tõepoolest 
pole tal aga kuigi palju aimu asjadest, millest ta parajasti räägib, — 

ta farvitab oma tarkuse demonsireerimisel vaid võõraid, siit-sealt 
kokku korjatud või ajalehesõnumite pealkirjadest välja nopitud mõt- 
teid ja tõdesid. Ta seab oma südameasjad vahetusse sõltuvusse 
majandusliku kasusaamise printsiibist — kui tema pruudi isa eba- 
õnnestunud äritegevuse tõttu pankrotti jääb, hakkab ta kohe uusi, 
tugevamal jalal seisvaid suhteid otsima. Ja alles suure hilinemisega 
märkab ta, et tema muinasjutuline «kasvukiirus» on talle ühtlasi 
saatuslikuks saanud, ta organismi purustanud, tema invaliidiks 
muutnud. — Muidugi pole käsitatava ajajärgu ilme kandjaks (nagu 
juba eespool märgitud) ainuüksi romaani peategelane direktor Sii- 
mon Laas — selleks on kõik kõnesoleva teose tegelased, üks suure- 
mal, teine vähemal määral. 


«Valitud teoste» sarjas ilmub romaan «Uus inimene» vaid väheste 
parandustega. 


Autor. 
Tallinnas, 6. nov. 1956. a. 


SISUKORD 


Esimene jagu. Edukas mees ja tema hädad 


Esimene peatükk. Vihmast märjad = tänavad 
Teine peatükk. Rahustav = vestlus A 
Kolmas peatükk. = Siimon valetab pisut ' 
Neljas peatükk. Peategelase olevik ja minevik 


Viies peatükk. Ebasobivad õnnitlejad. (Chaim Goldevaski 
vaikib ja keerutab pöidlaid.) A 
Kuues peatükk, Härra Kaarma tervituskõne. (Chaim Gold- 


mann vaikib ja keerutab põidlaid.) 
Seitsmes peatükk. Mis sündis vastu hommikut. (Chaim Gold- 
mann keerutab ikka pöidlaid.) 
Kaheksas peatükk. Maks Ruufus esitab küsimusi 
Oheksas peatükk. Varane jalutuskäik 


Teine jagu, Avatud hingedega inimesed 


Esimene peatükk. Ootamatu = külaline 

Teine peatükk. Tülikas kontvõõras sa ri a ala AND 

Kolmas peatükk. Kaks õnnetut inimest. Siimon keerutab 
pöidlaid SX 

Neljas peatükk. Minnakse veelgi edasi 

Viies peatükk. Räägitakse tõekspidamistest 

Kuues peatükk, Ootamatu kõrvakiil A 

Seitsmes peatükk. Maks Ruufus laidab alandlikku 

Kaheksas peatükk. Kurbmäng suvises aias 


Kolmas jagu, Armukadedus ja häbi 


Esimene peatükk, Siimon kaotab tasakaalu 

Teine peatükk. Kibestunud kangelane 

Kolmas peatükk, = Sõbrad vestlevad saatusest . . 

Neljas peatükk. Esimesed = pahaendelised viiped. Chaim 
Goldmann keerutab jälle põidlaid 


Viies peatükk. «Tänan sind, Joo!» . 
Kuues peatükk, Mees paneb end maksma 
Seitsmes peatükk. Siimon kindlustab positsioone 


Neljas jagu. Seltskond parukates 


Esimene peatükk, Haige mees smokingis 
Teine peatükk. Hallide peadega pidulised 
Kolmas peatükk. Nood kaks ž 

Neljas peatükk. Pahaendelised viiped jätkuvad 
Viies peatükk. Aktuaalsed kõneained A 
Kuues peatükk. Paanika = piduaias 

Seitsmes peatükk. Uks mees lastakse maha 


Viies jagu. Jätkuv tõusutee 


Esimene peatükk. Varane — külaline 

Teine peatükk. «Pidage suu!» ütleb Siimon 
Kolmas peatükk. Haige muutub rahutuks 
Neljas peatükk. Maks Ruufus luuletab 

Viies peatükk, Murrang uue õnne poole 
Kuues peatükk. Minnakse hommikukohvi jooma 
Seitsmes peatükk. Edu tõotab jätkuda SA 


Epiloog. Tagasilangus 


Esimene peatükk. Siimon põgeneb kodust . 
Teine peatükk. Doktor Chaim Goldmanni larkuseraantat 


Järelmärkus 

